
ПСАНЕ ОНРОНРОК ПУОРМ, 
(Из епиникијских пјесама „Косово освећено“) 


Ноћ мрка. Цича. Вихор. Салаука. 
С табија лају топови и ричу, 

Ко вјерна псета. Стоји бомба хука. 
Пушчана зрна, кано змије, псичу. 


Муњевне зраке са обадв је стране 
Ко мачеви се крижају у мраку, 
Куд зрака плане, туда туче тане, 
Жељезна крупа по српском јунаку. 


Топовске зв'језде бл јескањем и праском 
Над Селимовом џамијом се оре. 

Вите мунаре, кб дупл јери, часком 

На 'бл јеску муња рекб би да горе. 


Грохоће земља. Небо тутњи, муче. 

Ко Ловр јенчеве сузе мраком, љети, 
Шрапнел се сјајан за шрапнелом суче, 
Унакрст небом репатица лети. 


Мравиња гора. Све се мрави врзу 
И пењу мраком табијам' на круне. 
Брежуљци дрхћу. У затору брзу 
Сви шанчеви се лешинама пуне. 


Степановић с висока битку гледа, 

Тер српске жртве браћи благослива... 
Ал' што му срце неком сумњом преда > 
Гуја га пеца усред срца жива... 


ДЕЛО, 


Из мрака с друге стране војевода, 
Потмула чела, крупних јагодица, 
На преглед војске поносито хода: 
Татарин још му вири испод лица... 


И видећ' како бројно гину Срби, 
Протаре руке: „Да би сви ту пали, 
Док Једрене освојим, мање скрби 

На Овчем Пољу кашње би ми дали...“ 


За ухом тада из густијех тмина 
Муратов дух му злобно захлахлишта... 
Ужасна сјена краља Вукашина 

Са черменскога засја разбојишта... 


А. ТРЕСИЋ-ПАВИЧИЋ,_ 





БЕЛО ДАН 


Ово лето решио сам да проведем код мог старог друга, 
жоји је становао у врло пустом и забаченом планинском крају. 
Често ми је писао, како све време проводи у природи, не ми- 
слећи ни о чему, и да му такав начин живота веома повољно 
утиче на јако растројене живце. 

Кад сам стигао, после дводневног путовања, до његове зе- 
лено обојене кућице, која се једва примећава у малом боров- 
њаку, пресретоше ме два велика, овчарска пса. Срећом, у бли- 
зини десио се пријатељ, и на један његов оштар узвик, обе чу- 
паве и страшне животиње покуњено се изгубише. 

Изненадном посетом пријатељ ми беше необично дирнут. 
По његовом и сувише нервозном говору и понашању, видео сам 
да је био јако обрадован. Одмах ми је показао сву своју мно- 
гобројну и разноврсну насеобину. Двориште пуно шарене жи- 
вине, која га у тренутку беше опколила са свију страна, и по- 
здрављала несносном дреком. По том врт пун цвећа, и велики 
воћњак пун мирисних плодова. Све је то уређивао он са својим 
старим слугом. 

Време ми је пролазило неосетно брзо и пријатно, и дан мог 
одласка нагло се ближио. Био сам уверен да ћу с овог места 
однети најлепше успомене. Вероватно да би то и било, да ми 
се, уочи самог одласка, није нешто десило. Покушаћу то да опи- 
шем. Велим покушаћу зато, што за опис оваквих ствари, наше 
су речи, како ми изгледа, и сувише нејасне, нетачне, слабе и 
бледе. Оваке се ствари описују не речима, већ делима. Али, ипак, 
дрзнућу се да изнесем све, у толико лакше, што ми се неверо- 
ватно страшни, безумни и лудачки покрети мог, сад већ покојног, 
пријатеља, и данас врло често јављају у тако свежој и јасној, 
драстичној боји, да сам кад-кад тих тренутака несвесан многих 
својих поступака. 


6 ЕТО 


Чим сам дошао, прве вечери, пријатељ ме замоли да преко 
ноћ, ни у ком случају, не излазим напоље. Није ми хтео рећи 
зашто, нити сам наваљивао то да дознам. Главно је, да смо 
ноћ увек дочекивали у затвореној кући. Моја потајна радозна- 
лост беше, бар првих дана, умирена. Нашао сам, на први по- 
глед, доста просто и јасно објашњење толикој предострожности. 
Вероватно да по околини лутају крадљивци. Можда би се на 
томе све и свршило, да нисам запазио на своме пријатељу сва- 
кодневну исту, необичну појаву. Ујутру би редовно био добро. 
расположен. Први је устајао, и радо звиждукао и певушао. Али 
у колико је дан пролазио, у толико је бивао ћутљивији и натму- 
ренији. Кад би се почело смркавати, жалио би се на јаку главо- 
бољу, нервоза би му се нагло повећавала, и после јединствено. 
срдачног извињавања повлачио би се у своју крајњу собу. 

Живот нервозног пријатеља изгледаше ми јако загонетан.. 
Моја радозналост, раније привидно умирена, расла је с дана у 
дан, и најпосле ми никако није давала мира. Она је личила на 
јако услужног, верног пса. У колико сам више тежио да је се 
отресем, у толико ме бешње и безобзирније нападала. 

Уочи одласка решим да отворено и искрено замолим при- 
јатеља, да ми објасни узрок његовој јакој и сталној дневној про- 
мени. После вечере, као што сам мислио, тако учиним. 

Дуго је оклевао да ми да макакав одговор. Гледао је не- 
тремице у једно ћоше собе, погнуте главе, не дишући, без и нај- 
мањег покрета. Одједном лагано се подиже, наднесе преко стола, 
принесе ми главу врло близу и упиљи оштар поглед, да сам се 
тргао. До тог часа никад нисам видео такав оштар, напрегнут 
изглед. 

— Добро, нека буде! — рече тихо, изговарајући речи те- 
шким, пуним и промуклим гласом. — Кад хоћеш, чућеш. Али ме 
не смеш кривити никада, ни у којој прилици, ако ти моја прича 
уништи многа задовољства, а можда — и заврши пригушеним, 
уздрхталим гласом — можда живот, цео живот. Пођимо ! 

У његовој крајњој соби намештај исти, или приближно исти, 
као по собама толиких других људи, сем велике купе, широке 
основице, која се уздиже на сред собе и врхом додирује тава- 
нице. Купа је израђена од нечег врло масивног, пепељасте боје. 
Не би се преварио ако бих тврдио, да је сва била од цемента. 


Мала врата, кроз која се у њу једва улази, наличе по дебљини 
и кроју на врата челичних каса. 


ње. 

Пријатељ застаде пред њима и насмеја се тупим, нервозно- 
болесним смехом, који до тада никад нисам чуо нити видео ни 
на једном човечијем лицу; који није говорио ништа, али је био 
тако несносан и нелагодан, да сам га с муком подносио. Он је 
то приметио, пришао ми ближе, наслонио се на купу, и говорио 
час лагано, час сасвим тихо и испрекидано: 

— Овде је мој цео живот. Затворен у тамном простору, 
приморан мојом сопственом вољом, да и душом и телом испашта 
оно што безбројна људска бића несвесно осећају. Али ја сам 
смрвљен, ја сам убијен, мртав... ха... ха... мртав, пријатељу, 
јер што сам доживео није ништа друго до лагано умирање душе. 

Понова се насмеја малопређашњим нервозним смехом, мало 
јачим, и настави: 

— Овде се смејем и себи и људима и човечанству и бого- 
вима ! Разумеш ли ме, пријатељу, овде међу овим зидовима. Зато 
сам их направио тако чврстим, дебелим и непробојним, да не 
пропусте ниједан мој осмех. Али — пријатељ се трже, увуче у 
себе што више ваздуха, и тајанствено продужи: 

— Ништа не помаже! Они ме и ту налазе, они, гласови 
људски, и траже помоћи за њихове господаре, за њихова тела. 
Ха, помоћи, од мене, који ни самом себи не могу помоћи. 

Затим, у трен отвори врата, и, промењеним, подругљиво 
љубазним гласом понуди ме да уђем. 

У куполи беше помрчина. 

— Плашиш се, пријатељу, мрака! — рече весело, с иро- 
нијом, и донесе упаљену лампу, говорећи брзо и с осмехом, који 
се не види, али осећа: 

— Сад ћеш јасно чути све, чему си ти сам крив. 

Ништа му нисам одговорио, јер никако нисам могао да 
схватим, како је, уопште, могуће код човека тако нагао прелаз 
и у говору, и у осећајима, и у целокупним покретима, без ика- 
квог јачег разлога. За ово неколико тренутака увидео сам да 
мог пријатеља ни најмање не познајем, и почео сам поми- 
шљати на све. 

Он залупи вратима, која се затворише с отегнутом шкрипом, 
и ми се нађосмо у херметично затвореном простору, где сем 
стола, лампе и двеју столица не беше више ничег. 

Осетио сам неку непријатност по целом телу, и оклевао 
да седнем. 

— Седи! — рече ми одједном старим, познатим другарским 
нагласком. — И слушај! 

Наместио сам се спрам њега, крај малих врата. 

— То не беше сан, нити доживљај умно поремећеног, већ 
гола, стварна истина, коју сам доживео. Мој садашњи живот о 
томе убедљиво прича — поче мој пријатељ тихим гласом, боље 
рећи, трудио се да каже тихим гласом, али је с муком успевао. 

— Као што ти је познато увек сам волео самоћу. Стога 
сам нашао ову кућу далеко од насељеног места, далеко од сваког 
пута. Заволео сам је одмах, јер је дан у њој и око ње, као што 
си и сам осетио, врло пријатан. Увек чист ваздух, пун боровог 
мириса и цвркутања шумских птичица. Увек ветрић лаган и свеж, 
без великог шума. Али зато је овде свака ноћ тешка и несносна. 
Чим се сунце почне клонити за великим, тамним шумама, дневни 
ветрић, тако свеж и лак, бива нагло јачи, и уноси узнемиреност 
и међу птицама, и међу биљем. Птице се уз жалосан писак губе 
по густим жбуновима и дубоким, мрачним шумама и траже скло- 
ништа, а борове и јелове гране и гранчице љутито се повијају 
око себе. 

Тада бих и ја одмах бежао у кућу. Затварао добро и врата 
и прозоре. На прозоре навлачио тешке засторе, а на вратима 
запушавао и најмањи отвор. Сто бих намештао у сред собе, и 
окружен зидовима од картона и дасака тражио начина да се за- 
дубим ма у какав посао. 

Све узалуд. 

У почетку се ветар није чуо, али у колико се ближи поноћ, 
у толико је његово присуство јаче. Око поноћи бесни паклена 
игра његових гласова. С јављањем зоре ветар брзо губи моћ, 
стиша се, и нечујно, као благ поветарац, струји и успављује. 

Нисам умео да објасним одакле то долази. Услед тога сам 
постао јако нерасположен. Ветар сам омрзео неописано, из дна 
душе. Вероватно да су га и птице, и биље, па и само камење 
исто тако осећале, исто тако мрзеле. 

То није трајало дуго. После кратког времена, осетио сам 
како се моја мржња гаси. Сигурно зато што нисам имао никакве 
моћи, да се с њиме, ма на који начин мерим. На место мржње 
дошла је немарност. Кад је наступало вече нисам се љутио као 
раније, што ћу слушати непријатне звуке, јер они за мене сад 
нису ни постојали. О херметичном затварању прозора и врата 
ни помена. 

Али сад се догодило нешто невероватно. Кад је моја немар- 
ност достигла врхунац, прелазила скоро у досаду; кад сам седео 
ноћу у соби и не помишљајући на ветар, тада сам га почео, кад- 
кад, пажљивије слушати. ИМ на мој ужас, ускоро сам почео у 
њему распознавати људске гласове. Можда ти ово изгледа чудно, 
и кад будеш све чуо, помислићеш да сам тада био болестан. Али, 
пријатељу, ја сам то доживео, и осетио тако јасно, како ветару 
себи носи безброј људских јаука и вапаја. Разабрао сам плач 
деце и очајан писак матера. Стењање изнемоглих, безгранично 
радостан и немилосрдан, буран смех јаких и безбрижних, и ропце 
самртника. Све се то мешало, све је то продирало једно у друго, 
живело и дрхтало. 

Пријатељ се стресе. 

— Осетио сам! — понови, уздрхтавши, чврстим гласом. 

Очи му запламтеше, мишићи на образу задрхташе, и ја ско- 
чих и стадох га преклињати да се умири, и да причу остави за 
други пут. 

— Слушај! — рече отегнуто и лагано, кроз зубе. — Немој 
се ничега плашити, јер ако ништа не можеш да осетиш, нећеш 
ни осетити. 

Не обраћајући на мене никакву пажњу, настави: 

— Сви су гласови тражили помоћ. Али нисам знао због чега. 
И то ме тиштало стално, и дању и ноћу. 

С мало пакосним, благим смехом, као да пред собом нема 
дугогодишњег друга, рече: 

— Ти би се њих лако ратосиљао. Зар не2 Шта те се тичу 
молбе и јауци толиких безмоћних, сурваних, угњетених, за које 
не знаш зашто јаучу, зашто моле. Сигурно би се иселио одавде 
далеко, и био би миран. Али ја то нисам могао. Напротив, не само 
што ми таква мисао није ни на ум падала, већ сам тражио на- 
чина како бих тој маси у даљини што пре пришао и помогао. 

Болест ми се из дана у дан погоршавала. О сну ни помена. О 
каквом раду још мање. Све сам започињао, и све одмах остављао. 

Пријатељ ме погледа испод очију погледом који цепа и са- 
тански се руга, и не померајући очи, настави с немим ругањом: 

— Дан сам омрзео. Светлост ми је била несносна и досадна. 
Ноћ, само ноћ имала је за мене и смисла и значаја. У колико је 
била мрачнија, у толико сам је више волео. Дуга, црна, непро- 
бојна ноћ, чија тамнина није могла ништа да скрије од оног што 
се осећа. Напротив, њена ми је мрачност ишла на руку. Закла- 

њајући све предмете око мене, смањивала је ширину водокруга. 
Тако сам имао могућности да се сав предам ономе што не видим, 
и у толико га јаче и дубље осетио. Разумеш ли ме сад, прија- 
тељу, разумеш ли» — стиснутим вилицама упита стари друг гла- 
сом, који ме поче плашити. | 

И једне тамне ноћи, кад је људски ноћни вапај почео да 
продире и кроз сам кућни камен; кад сам задрхтао од њега као 
јесењи лист, који се тек-тек држи на танкој паучини, и безумном _ 
брзином ковитла око себе, нисам могао даље. Осећао сам нешто. 
Оно је било ту, ту, крај мене. 

Пријатељ се врло полако подиже, показа руком пред собом 
у под, и разрогаченим очима, гледајући у том правцу, настави 
потмуло и отегнуто: 

— Ни један потпун корак... Продирао сам у очајни вапај све 
даље, све дубље — лаганим, тајанственим гласом, и све лакшим, 
понављаше: | 

— „Све дубље... дубље... И тада — био сам изгубљен. 
Људски ме вапај довео до места где нема више границе. Око 
мене све трепери, удаљује се и губи. Све је нечујније, тише и 
лакше. Био сам изгубљен, пријатељу! — очајно повика. Јурим 
с испруженим рукама, не дохватајући ништа, не осећајући ништа, 
не знајући шта радим. По стакларији, коју сам поломио, по ства- 
рима које сам испретурао и силним модрицама по телу и разба- 
цаној крви, видео сам доцније шта сам починио. Али тада ништа... 
ништа нисам осећао. Око мене је све сиво, треперљиво; лако, и 
постајем све лакши. Изјурио сам напоље, и махнито почео да 
јурим уз писак ветра, одакле су долазили људски гласови. 

Тим кратким причањем, пријатељ се беше јако уморио. Чело 
му се осуло крупним знојем. Дрхтао је целим телом. Да не би 
пао, пришао је столу, спустио се, и подбочио. 

Споља ништа није продирало. Унутра ништа се није чуло. 

Могло је, отприлике, проћи пет минута у немој тишини. 
Тело мог пријатеља дрхташе као у грозници. Било ми је врло 
тешко што се, због моје глупе радозналости, толико мучи, али 
нисам смео ништа да му кажем, јер сам знао да ме не би по- 
слушао. 

Одједном се трже, усправи и тихо, задихано, настави: 

— Вапај људи, јаук жена, писак деце био је све јаснији, 
све разговетнији, све ближи. Давао ми је моћи да издржим и 
против самог ветра, који ми је пречио пут свом снагом. Али ја 

сам осећао вапај за помоћ, осећао, мој пријатељу, толико јако, 
да ми је тај осећај давао ужасну снагу, и није било силе која би 
ми стала на пут. Махнитом сам ветру пркосио, и несравњено 
јачом снагом продирао кроз њега, и долазио све ближе циљу. 

Пријатељ! ми приђе, клече крај мене, ухвати ме за обе руке, 
стеже их и настави лаганим, мирним гласом, али тако уздрхтавши, 
да су се речи тешко разумевале: 

— Страшан је и очајан био тај вапај, пријатељу! То су тре- 
нутци, кад срце престаје, и мисао се губи. 

Подигао се и сео крај стола. Стиснувши шаке у песнице, 
трудио се да једноликим, неузбудљивим гласом продужи: 

— Нашао сам се у вртлогу људских гласова. Њихово деј- 
ство беше ужасно. Сваки делић мог тела дрхтао је ритмом гла- 
сова, који су крај њега хујали. Свако чуло, на свој начин, осе- 
ћало је моћ вртлога. Вид је од уздрхталих гласова стварао уз- 
дрхталу млечну светлост. Светлост трепери као усијана магла, 
збија се, и све јасније оцртава глатке зидове. Као снег обасјан 
зрацима сунца, указује се палата. Треперљива светлост одбија се 
од равних, светлуцавих зидова и засењује. Њена ми висина и ду- 
жина изгледа безгранична. 

Лагано сам пришао улазу, из кога шиба ветар. 

Пријатељ ме погледа, и, не померајући поглед, продужи, као 
да је хтео да види какво ће дејство оставити његове речи: 

— Пред улазом стоји прилика слична човечијој. На њој не 
видим ни трунке меса. Не видим очи, не видим уста. Њени су 
облици као у човека, али се повија и покреће као сенка. Не 
видим дише ли, нити знам да ли она мене види, али је осећам. 
Осећам не чулом вида, или осталим нашим чулима, већ неком 
унутрашњом, необјашњивом, тајанственом снагом, која ме целог 
прожима. Хтео сам је мимоићи, кад ми се стаде клањати и ука- 
зивати нарочиту пажњу. Хтео сам јој рећи зашта сам дошао, али 
ме она предухитри, даде знак десном прозрачном руком, да није 
потребно говорити, а сама проговори меким, благим шумом, као. 
пена кад шушти: 

— Јасно ми је зашто си дошао, као што ће и теби све бити 
јасно у палати смрти. Продужи пут, и деца смрти даће ти сва 
објашњења, која будеш зажелео. 

Унутрашњост трепери као и спољашност у белој светлости 
бојом зидова, као да су је зидови у себи стварали. У њој почива 
празнина, испуњена стално истим једноликим брујањем. 

Из прве дугачке просторије ушао сам у огромну широку 
испуњену дворану. Са стране падале су беле, усијане пруге, као 
џиновска ребра. Нигде живе душе. 

Заборавио сам да ти кажем. Чим сам ушао у палату смрти, 
како је назва ваздушаста прилика — пријатељ се тој речи слатко 
насмеја, као обично, при ручку, кад би се шалили, али одмах доби 
првашњи нервозни изглед, — чим сам прекорачио праг, нисам 
више распознавао ниједан човечији глас. Једнолико стално бру- 
јање појачавало се у колико сам ишао напред, али у њему ни 
помена о појединим гласовима. 

После дужег времена ушао сам у узану дугачку одају. Немој 
замишљати, кад кажем узану, да ћеш је моћи себи лако предста- 
вити. Ова просторија беше узана у сравњењу с оном кроз коју 
сам мало пре прошао, али њене зидове једва сам могао сагледати. 
У њој брујање прелази у несносан, тежак писак, који боли и кида, 
и као снага спречава даље кретање. С напором сам продирао 
кроз њега, сав згрчен, повијен, и одједном се нашао у великој, 
округлој дворани, која обликом јако подсећа на колосалну ч0- 
вечију лобању. 

Тек што сам у њу ступио дотрча лако, без шума, као на 
крилима, мала прилика, као дете, слична у свему оној коју сам 
нашао на улазу. 

— Човече, слушао си само људске гласове, зато си жељан 
само људи! — рече умиљато. 

Нисам одговорио ништа, кад мали настави тихим, звонким 
гласићем : 

— Не треба да те буни што знамо шта осећаш, пре но што 
си ма шта рекао. И ми смо били то што и ти, али нас је смрт 
казнила ужасном казном: да будемо подругљиви тумачи онога 
што ћеш и ти ускоро видети. 

Малишан пође напред. Ишао сам за њимј преко белих, ши- 
роких степеница, које су као и зидови бљештали истом бојом и 
светлошћу. После дугог пењања нашли смо се на галеријама са 
недогледним редовима ложа. Све су биле велике, украшене ма- 
сизним белим гранама и цветовима. 

— Из ових ложа — поче да објашњава мали — гледају 
бића, која имају моћи и са највећих даљина да осете оно што 
се дешава овде. А са оних беззројних иза нас, гледају кад-кад 
многобројни богови. Али — малишан ми приђе и шапатом про- 
дужи — теши се, јер колико сам чуо и они имају своју палату 

смрти, само је она тако далеко, да до ње никад не можеш дос- 
пети, јер ниси бог, да би могао осетити величину бола једног бога. 

Мали лукаво заврши: 

— Они су се побринули, да не увидимо, ми ништавни, сву 
њихову ништавност. 

У колико смо се више пели, једнолики шум се више губио. 
Најпосле ништа се више није чуло. 

— Али ја ћу ти још нешто испричати, што сам чуо у па- 
лати смрти, а што ће ти све објаснити — рече мали, пред једном 
ложом, заустављајући ме, и, у колико је могао тише, настави: 

— Једног дана направи бог смрти велику гозбу: На њој се 
пожалише неки богови како им је дуго време, и у шали затра- 
жише од бога смрти да им створи неко уживање достојно 60- 
гова. Бог смрти обећа да им испуни жељу. Дуго је мислио како. 
ће другове што боље задовољити и случај му једног дана по- 
може. Кад су, као обично, крај њега пролазиле многобројне 
душе умрлих, из свију светова, бог смрти опази међу њима не- 
колико људских душа са земље, које су се стално издвајале од 
осталих. На сва пребацивања околних душа за такав рад, људ- 
ске душе охоло су одговарале: 

— Свесне смо нашег поступка, што тако чинимо. 

Тих тренутака сети се бог смрти божанске идеје. Одмах. 
замоли бога живота за дозволу да се од сада сви умрли људи 
могу још једном оживети. Прича се да се бог живота у почетку 
томе јако противио. Али, чим је чуо причу о свесним људским. 
душама, пристаде да учини по вољи своме другу. Тако оживљени 
људи, на увесељавање беспослених богова, преживљују у палати 
смрти још једном свој живот, у правој, чистој светлости, пока- 
зујући сву моћ своје свесности, коју су донели собом са земље. 

Малишан ме уведе у једну ложу, и настави истим шапатом: 

— Можда још ниси осетио, али ћеш ускоро осетити, да си 
од тренутка ступања у ложу изгубио и моћ говора, и слуха и 
свих својевољних покрета. Смрт се постарала и одузела људима, 
који, збиља, овде врло, врло ретко долазе, али ипак долазе, — 
све те, овде, непотребне моћи, да не би у безумним боловима 
починили безумна дела. 

Сео сам и наслонио се на ивицу ложе. Докле поглед до- 
пире, шири се испод мене равна површина, јасно осветљена. У 
даљини постаје све блеђа, и нестаје у белој, уздрхталој светлости. 
Површина је испрекидана час уским јаругама, час читавим ду- 

бодолинама. На појединим местима зјапе црни понори. Њихове 
се дубине не могу ни назрети. Нарочито падају у очи два таква 
понора: један непосредно испод мене, други даље, у уздрхталој 
светлости. - 

Пријатељ управи на мене хладан, подругљив поглед. Гле- 
даше ме неколико тренутака немо, без покрета, а тада с пуно 
цинизма и у самом његовом даху, пригушено, убрзано запита: 

— Је си ли видеб кадгод у/животу људске масе» Не сто- 
тине и хиљаде, већ милионе, небројене милионе. Цео свет. Под- 
бочио сам се на ивицу и запрепашћено гледао. 

Испод мене су људи, жене, деца. Једно до другог стиснути 
стоје сви, као збијено влаће жита у непрегледном пољу, пуном 
мира и тишине. 

Пријатељ се тренутно трже, и тежим, потмулим гласом 
продужи: к 

— Не, не, не стоји нико. Сви се крећу. Али знаш како! 
Ха... ха... то ти ниси у стању да замислиш. 

Пријатељ се одвоји подаље, стаде мирно, и поче лагано 
дизати десну ногу. Али то је ишло тако лагано, да је протекло 
неколико минута док је ногу мало подигао изнад земље, и истом 
је брзином лагано кретао да коракне напред. Прошло је пола 
сата док му је стопала додирнула земљу. Тада је оним истим, 
тако рећи, невидљивим кретањем, преносио труп на ту ногу, да 
би, после тога, наставио истим тактом кретање и друге ноге. 
Нисам могао да разумем, како може тако нешто да изводи тако 
јако нервозан човек. Да ми је когод тако нешто причао, зацело 
да му не бих веровао ни под каквим условима. Али он настави 
истом таквом брзином, без и најмањег лелујања тела, без икаквог 
приметног замора, још неколико корака. Можда је то трајало 
сатима. Мени је изгледала вечност. Обузе ме нестрпљење, убрзо 
и дрхтавица. Почео сам његов телесан замор ја да осећам. Дошло 
ми је да га зграбим свом снагом и померим из тог страшног по- 
ложаја, али нисам имао толико храбрости. Тих часова преда мном 
није стајало живо биће, већ машина, која се гвозденом тачношћу 
и мирноћом креће равномерно и безпрекидно, не осећајући ништа, 
не знајући ни за шта око себе. Почео сам се плашити и да га 
гледам, камо ли да га додирнем. Дрхтао сам сав. И док је он 
корачао, ако се то може корачање назвати, чврсто, усправно, 
с подигнутом главом, с укоченим погледом у висину очију, дотле 

сам се ја почео спуштати и савијати од сваког часа све јачих, 
као муња тренутних, наизменичних болова по целом телу. 

Пријатељ одједном стаде преда ме и поче гласом, по коме 
сам одмах видео да се силно заморио. 

— Крећу се без застоја, лагано, тако да се кретање још је- 
дино може распознати по растојању између људи и првог по- 
нора, које бива све мање и мање. 

Зажмури, задрхта, и једва чујно настави и с покретима руку: 

— Стално, без секунде застоја, без секунде одмора. Крећу 
се сви напред, и лагано сви су ближе и ближе понору, чије се 
дно не види. 

Пријатељ леже на сто, подбочи се, и гледаше ме нетре- 
мице, разрогаченим, уплашеним очима. Прсте је завукао што 
дубље у образе. Хтео је да се помогне, и на неки посредан 
начин да сачува мирноћу. Почео је гласом, који је имао слич- 
ности с човечијим једино по томе што је говорио речи, које су 
имале везе и смисла. 

— Све су ближе понору. Измешани: крај стараца мајке 
носе одојчад; крај људи деца. Понор је ту. Ноге се првог реда 
дижу лагано, да коракну. Лебде над понором. 

Завуче нокте у месо. Крв му окрвави прсте, па, ипак с муком 
остаде миран. Трзао се на махове, као да је у највећој ватри, 
и продужавао истим гласом : 

— Почели су да преносе тежину тела на ногу, која не на- 


лази ослонца. Нагињу се све више понору, и — не дајте! — 
повика уздрхталим, очајним гласом, не померајући се из свог по- 
ложаја. — Не дај, пријатељу! Не дај! Ето... ето... губе равно- 


теку. И... и... сад. сад... нестају... нестају... 

Нагло истрже руке из образа, глава му паде на ивицу стола, 
тако да је гледао у под, и настави задихано, заустављајући се 
после сваке реченице: 

— Један за другим нестају... Први се ред губи! Други се 
губи, без гласа, без шума. Из понора не допире ништа. И сви, 
сви, иду лагано и стално напред, с уздигнутим главама и по- 
гледом пред собом. 

Пријатељ скочи са стола и поче промуклим гласом љутито 
да говори, и кроз љутњу да се смеје: 

— Они имају очи да гледају само пред собом. Само у јед- 
ном правцу, у једној јединој линији. Не гледају око себе, не 
гледају иза себе, не гледају доле. Ха... њима су дате очи само 

за један правац. ИМ они иду само тим једним јединим правцем. 
Иду чврсто оковани међу собом, иду и нестају... 

Пријатељ склопи шаке и као да сеје поче њима махати и 
понављати с презриво-лудим смехом: 

— Нестају у понору, који не виде, не осећају. 

О, пријатељу! То гледати и не моћи ништа. Бити прикован 
за седиште, немати гласа, то је казна, коју је могао измислити 
само бог смрти. 

Протекло је неколико минута. Пријатељ је лагано дисао. 
Лампа је горела слабије. Ваздух је био загушљивији. 

— Ништа ти нисам могао помоћи. Гледао сам као кип, 
како редови падају без гласа, и нестају без икаквог трага. Нови 
одмах попуњују места, да би ускоро ишчезли, где и редови пред 
њима. Понор се пуни као да нема дна: старцима, децом, же- 
нама, људима. То је бездан која не познаје разлике ни у чему, 
и гута све. - 

Пријатељ се изненада трже, загледа стакластим очима у 
једну тачку на вратима, тренутно умири, и одједном пакосно 
искези, и показујући руком пригушено продужи: 

— Ено га, ено... Он је, он, цар свију, моћан, силан, и му- 
дар. Познајем га добро. 

Трже се, и промењеним гласом, тајанственим, тихим, идући 
на прстима, настави: 

— Трепери у злату, с круном на глави, и скиптром у руци. 
Он, цар не само снаге, као већина, већ и цар мудрости. МИ он 
иде као сви, истом брзином, стално, лагано, и све ближе по- 
нору, не осећајући пропаст, као да није живо биће, већ ме- 
ханизам. 

Стаде крај самих врата, и не померајући се, гледајући у 
масивну таблу, пригушено, с прекидима говори: 

— Ту је, на ивици. Заклопио сам очи. Нисам имао моћ го- 
вора, да му довикнем: Не даље! Не! И најмањи делић у мени 
задрхта. Не отварајући уста чуо сам свог рођеног тела глас: 

— Цар припада историји, не свету, гомили и мраку. 

Мала прилика чу јаук мог тела, наљути се и подругљиво 
одговори: 

— Време не зна за историју, а мрак, који тако дубоко. 
осећа, нема вида да прави разлике међу људским телима. 

Добри цар нестаде. За њим су нестајали остали као и раније. 

Ко зна колико сам тако дуго гледао, кад сам опазио да 

понор има дна. Али, мој јадни пријатељу, милиона и милиона 
људских тела требало је још, од тренутка кад сам приметио да 
ће се понор скоро напунити, док се није сасвим напунио. Збиља 
— с болном иронијом рече пријатељ — понор није био свуда 
исте дубине. Крај пода мном беше најпре испуњен, а онај даље 
тек доцније. 

Пријатељ приђе, ухвати ме за руке својим успламтелим ру- 
кама и рече тужним, уздрхталим гласом: 

— То сам свесно издржао, али — измаче се подаље и поче 
доста мирним гласом, пропраћујући сваку мисао и сваку реч 
покретима — испод мене све изравнато. Људске лешине леже 
у разним положајима једна крај друге, и једна поврх друге: 
једне целе, друге онакажене, неке обезглављене, неке с главом 
без удова. Запитах се како ли изгледају тек прве жртве на не- 
сагледаном дну, и тресао сам се под утиском те мисли. Али, по- 
мисли! Људи, живи људи — повика јаче мукло — продужују 
истим путем. Они ништа не виде, ништа не осећају, иако се 
саплићу о ледене људске главе, и укочене удове, и попуњују 
мале, заостале неравнине. И живи... ха... ха... иду стално и ла- 
гано истом брзином преко мртвих. Иду, као да не газе по људ- 
ским телима. Кад су били на средини дела испуњеног понора, 
који беше ближе к мени, маса у ходу, не заустављајући се ни 
тренутка, подиже једног живог у вис. Он се необично благо- 
дарно осмехну, окрете лагано, господствено главу на дугачком 
врату свуд унаоколо и поче говор. 

Малишан се у трен створи крај мене и рече: 

— Чућеш и говорника, и најпотребнији говор околине. 

Хтео сам да замолим малишана да ми дозволи да чујем све, 
јер сам био уверен, да ове људске масе не падају и не пуне 
понор без гласа. 

— Зашто да ти смрт дозволи оно — упита благо — што 
си тако често слушао, безброј пута ублажено, у ветру, који га 
разноси из палате смрти земљом на све стране. 

Занимао ме говор човека, кога су људи урнебесно поздрав- 
љали. Чуо сам га врло јасно: 

— Господо! — звучао је његов звонак глас надалеко. — 
Пред нама су се дизале несавладљиве тешкоће, али наука је учи- 
нила своје. Моћан људски геније не зна за границе... на уснама 
мога пријатеља указа се пена, трзао се из све снаге и шапутао; 

—- Хтео сам да скочим, да га ухватим за дугачку косу, и 
да му сагнем велику главу, да види на чему стоји. Пријатељу, 
говори о људском генију, а гази по људским телима, Ха-ха... за- 
звони громки пријатељев смех. — Није ли то безумно титрање 
с оним што човека човеком чини»! Али он не види ништа под 
собом, као ни масе око њега. Он гледа озбиљно преда се, ука- 
зује рукама на површину, на којој, збиља, у самом почетку нема 
никаквих неравнина, и наставља, намрштен, с озбиљним изразом 
лица, с покретима пуним достојанства и величине, Ха-ха... да си 
га само видео. Људи га држе за бога. Владари упиру у њега 
своје веселе погледе, и прекидају му говор сваког часа бурним 
одобравањем. Они се неизмерно радују, што је човечанство ус- 
пело, да премости средством науке, тако ужасне провалије, за 
време њихове владавине. 

Говорник одушевљено наставља: 

— С обзиром на колосалне напретке у науци, не може човек 
да предвиди где ће се зауставити његов силан ум. 

Сваки ми се атом у телу смејао демонским смехом. Јеси ли 
ме чуо пријатељу, демонским, пакосним и подругљивим, и да сам 
имао моћи да пустим гласан смех, претворио би се тог тренутка 
сав у смех. Прича како не зна где ће се зауставити човечији ум! 
Не... не — поче викати уњкавим гласом, који не беше више глас 
човека, већ урлик звера. — Ти створови нису имали очију, нису 
имали слуха, нису имали главе, пријатељу мој, а камо ли ум.. 
ум... ха-ха... 

Одједном се умири, заузе нарочити став човека, који има 
много значајних ствари да каже, и, подражавајући говорнику, 
продужи: 

— Нама се сад отвара безграничан видик. 

Пријатељ у трен поквари тај с муком заузети став, зацени 
се од безгласног смеха, и показујући руком на под, поче уна- 
около да трчи и виче: 

— Гле... гле, пред њим зјапи други бездан. У њему мрак се 
с мраком титра. Ја одозго дно не видим. Само на неколико ко- 
рачаји од њега, а он са толико дрскости и самопоуздања прича 
о безграничном видику. 


Пријатељ се нагло исправи. Показа руком на другу страну 
и настави: 


— На другом крају говори други. Обазрем се око себе. Мој 
мали тумач створи се у трен, и као увек, благо рече; 

— Онај први је најчувенији за данас научник и основалац 
многих наука. А овај други славан је политичар. Својом великом 
вештином успео је свом народу и целој раси, да осигура најлепшу 
будућност. 

Погледах мало оштро и хтедох му рећи да не збија са мном 
шалу, да ми не говори о будућности народа и раса, на овом месту, 
и у овим тренутцима, кад ми он рече: 

— Не љути се, јер као човеку, морам да дајем објашњења 
и разлоге човечије. 

Јако сам желео да што пре чујем другог говорника, и обра- 
тио сам у том правцу сву пажњу. И он је, као и први, уживао сву 
наклоност људи, и говорио гласно и јасно: 

— Ми се налазимо ових славних и свечаних часова на вр- 
хунцу наших победа. 

Био сам уверен да се овај подсмева људима. Обрадовао сам 
се дубоком, необузданом радошћу, што сам међу толикима нашао 
једног паметног, кад говорник сасвим озбиљно продужи: 

— Живот наш тражи сталну борбу, у којој односи ссх2 онај 
победу, који је способнији, спремнији, моћнији. 

Лагано ми приђе пријатељ и ухвати за рамена тако чврсто, 
да сам осетио ужасне болове у плећима, и поче усиљеним загу- 
шеним смехом: 

— Говори о славним часовима, а не види безграничне гроб- 
нице; говори о врхунцу победа, а не види безбројна телеса. Го- 
вори да моћнији, способнији и спремнији односе победу, а не 
види и не осећа понор преко кога прелази као моћан на без- 
моћним лешевима. Ха... то је дубока и вечита истина говорника 
и једини наш непрекидни успех, то: моћ на немоћи. Али он њу 
не схвата, њен значај не разуме. То је ха... ха... у ритму с на- 
гласцима понавља речицу са без смеха. — И реци ми сад, да ли 
сам могао све то видети, и осетити, разумеш ли ме, пријатељу, 
осетити и остати свесан својих поступака, свесан живота, свесан 
људи. Говори! — повика чврстим, јаким гласом, повуче ме к себи 
и одједном гурну на зид, одступи корак и настави намрштено: 

— Мој се малишан уозбиљи. Узнемирили су га израз мог 
лица и очију и невидљиви напори да учиним макакав покрет, да 
би се створио међу бића, по спољашности мени слична. 

-— Знам да ти ових тренутака у души бесни бура од не- 
моћи — рече мали, благим, умиљатим гласом. — Али зашто си 
немоћан, кад је и моћ и немоћ у твојој руци. Жао ме зашто бар 

2% 


20 ДЕЛО 


једног тренутка не можеш да схватиш шта су то болови, да схва- 
тиш да је тренутак, као атом вечности, већи и дубљи за тебе од 
саме вечности, и да у њему почива све. 

Нисам му могао ништа да кажем, али му је моје уздрхтало 
тело немо говорило: Зато што видим доле свој облик. 

— О, иронијо људских бића! Видиш облик, а не осећаш да 
је он само обмана границе, без које човек ништа не схваћа. Али, 
ти ниси више свој. Зато ти понова одузимам моћ слуха, да бих 
те као човека поштедео свега што је ван твоје снаге. | 

Сад сам само гледао. М видео сам како стално, истом бр- 
зином, масе људске куљају као облачине пепељавих димова из 
невидљивих масивних фабрика, лагано се крећу и нестају. И нај- 
мања неравнина под њима ишчезава као поплава што равња, и 
над мртвима држе говоре живи, које чека, за неколико трену- 
така, исти удес. 

О... о... лудачки се церио мој пријатељ, и јурио унаоколо 
по куполи. 

О... о... одјекиваше купола болно и очајно, гласом мог из- 
безумљеног пријатеља, као да је жива. 

Изнемогао, једва се кретао, одупирао о зид, ударао о сто- 
лице и сто и промукло драо: 

== О 302 

Одједном стаде преда ме, без капи крви, усплахирен, блед, 
и дрмусајући главом запита: 

— Сад долази други бездан, и шири и дужи од првог. А 
тамо у даљини, моје очи навикнуте на ту светлост сагледаше без- 
бројне поноре, чије се црне, оштре ивице све више зближују и 
најпосле спајају у једну безграничну светло-тамну пругу. И људи 
нестају... нестају као кишне капи на морској пучини, али — при- 
јатељ ми се дрхћући приближи и поче шапатом: 

— Паде ми на ум генијална мисао. Слушај само! Слушај! 
Треба зауставити пошто пото кретање, ма за тренут, и извести 
људе из безумног кретања и дати им могућност да за тренут 
буду своји и размисле о себи. Зграбим часовник. 

Пријатељ све што говори објашњава радом на свом малом 
часовнику. 

— Радио је. — Али, зар не увиђаш2! Идеја генијална. Чуј... 
чуј... притиснем палцем на казаљке. Стакло прште. Казаљке 
спадоше. И... сат је био заустављен, 

При притиску на стакло, пријатељ се беше посекао, и цео 

сат је био убрљан крвљу. Принесе ми га таквог до самих очију, 
и гледајући ме тупо, безизразно, продужи шапатом: 

— Стоји! Не креће се. А људи — ха! Они иду и нестају. 
Даље нисам могао, скочио сам са седишта и тада... тада... слу- 
чајно угледам спрам мене, више горе, необично велики сат. Ве- 
роватно да је био на том месту стално али због даљине, нена- 
викнут на треперљиву светлост, нисам га у почетку видео. Плоча, 
на којој код свију сатова стоји обележено време: часови, минути, 
секунди, код овог сата беше бела, без иједног знака. На њој је 
свега једна тамна казаљка. 

Сат ради. 

Казаљка се лагано креће у круг, тако лагано, да се њено 
кретање једва опажа. Гледам у сат и трудим се на неки начин 
да сазнам колико је сати. Видим белу плочу и казаљку која се 
креће, и увек показује исто. 

Пријатељ поче да понавља сасвим тихо: 

— Показује... показује... белу празнину. На ужасном сату 
нема секунада, нема ни часова, нема дана, нема ноћи. 

Једва чујно, ударајући зубима о зубе, пушта глас, који 
шишти као слаба затворена пара: 

— У палати смрти не смркава се — не свиће; нема године, 
нема времена... нема границе... Гледам у тамну казаљку, која 
се креће без шума, не обележава ништа, не прелази ни преко 
чега обележеног, и осећам како ми се све мисли скупљају код 
казаљке и клизе за њом по белој плочи у круг, и не могући се 
нигде зауставити, шире се у бељини и губе. Цео сат трепери и 
све брже и брже се окреће око осовине, док му моје мисли сле- 
дују и почну се истом брзином ковитлати саме око себе. 

Пријатељ ми се беше силно изменио. Његове очи, његов 
израз лица, говор, ништа није имало ни приближно сличности 
с оним како беше на њему пре почетка причања овог догађаја. 
Изнемогао, с тупим, мртвим погледом и мртвим гласом шапће: 

— Само још један корак и — не, не даље! — завапи свом 
преосталом снагом, и стропошта се крај мојих ногу с пеном на 
устима. Напрезао се да ми још нешто каже. Брзо спустим главу. 
Кроз зарумењене пенушаве клобуке једва чујно продре устреп- 
тали глас: 

— И ја сам човек. 

Стајао сам крај њега, без снаге ма шта да учиним. Светлост 
је била тамна, ваздух загушљив. Лампа је чкиљила. Дах ми је 
био убрзан, и осећао сам лаку несвест, 

Пријатељ се није мицао. Обгрлим га, и дуго сам тако плакао. 

Хладноћа његовог лица трже ме. Подигох главу — унутра 
беше скоро мрак. То ме тренутно расвести. Ухватим пријатеља 
да му помогнем да се дигне, али он се није ни мицао. Скочим 
за лампу, одврнем што више, и спустим крај његове главе. Како 
је било још нешто чистог ваздуха по дну, лампа јаче засветли, 
и ја угледах лице мог пријатеља укочено, боје сиве, као у ку- 
поле, с отвореним очима без сјаја. Брзо га откопчам и потражим 
срце. Све мирно. 

Скочим до вратница, и покушам да их отворим. Нисам 
успео. Почнем да вичем, да лупам, да се дерем. Никакав одговор. 

Ко зна где је стари слуга» Да није превара. Ни помена! 
Зар он, мој стари пријатељ тако нешто да учини! Притрчим 
поново вратима, да окушам својим оштрим перорезом да поква- 
рим браву. Изломио сам сва три ножића, али ништа нисао успео. 
Понова почнем да вичем, да лупам. Све узалуд. 

Ужасна смрт угушивања беше очигледна. Обузе ме очајање. 
Нисам више знао шта радим. Скакао сам, викао, ударао се, лупао 
столицама по зиду, дрмусао пријатеља, и час га преклињао кроз 
плач да не буде такав тиранин, и да ми помогне; час га неми- 
лосрдно дрмусао, претио му, псовао га и гњавио. Све без успеха. 

Лампа је с муком осветљавала најужи круг. Тишина је била 
прекидана само мојим убрзаним дисањем. 

Пао сам крај пријатеља, уморан, дршћући, и лагано почео 
да мислим о ономе што ми је пријатељ причао. Слике су се све 
брже и брже јављале. Видео сам све понова у ужасно светлој 
боји. Идући за пријатељевим мислима, осетио сам, да је живот 
човека заиста безумно глуп, ништаван и смешан. Дошао сам до 
простог и јасног закључка да се живота треба што пре осло- 
бодити, и да је ово баш случај, нарочито подесан случај, који 
треба да искористим. Али, кад сам се с том мишљу потпуно при- 
мирио, одједном, без моје воље, скочих, и цело тело настави ону 
исту малопређашњу глупо бесвеспу игру. Кад сам се уморио, 
понова сам пао задихан. Мисао је замореност тела једва саче- 
кала, и, као и мало пре, користила сву своју силу да ми што 
убедљивије докаже да је ово јединствен случај, који треба што 
пре искористити. Али тело као да ни мало није било у сагласно- 
сти с мислима, слушало је мисао, само док беше уморно. И — 
убеђен сам, да ми многи читаоци неће то веровати, да ће рећи 
да је тако нешто немогуће, али ја ћу, без обзира на мишљења 


ВОН ЛАРИ 93 


многих, да довршим цео скроз истинит догађај. Дакле, кад сам 
понова, не знам већ који пут, клонуо, после силног дрмусања 
свог пријатеља, и лежао крај његових ногу, немоћан да се по- 
нова дигнем, угледам како се једна рука мог пријатеља лагано, 
врло лагано, диже, једва допире до вратанца и отвара их. 

Напрего сам сву снагу, и с криком доспео на улаз. Али 
том истом руком, којом беше пријатељ отворио врата, стеже ме 
око чланка ноге, која ми беше остала унутра, тако силно да сам 
јаукнуо од бола. Окренем се и угледам према лампи, која је 
услед доласка чистог ваздуха јако засијала, како се самртничко 
лице мог пријатеља мучи да нешто каже. Гледао сам борбу жи- 
вота и смрти, дрхћући сав, умирен у неколико што ми се друга 
нога налазила напоље, кад се рука, која ме стезала као гвожђе, 
одједном отпусти, а кроз стиснуте зубе продре испрекидан, 
тих глас: 

— Ако не можеш ништа да осетиш, нећеш ни осетити. 


Милан ВУКАСОВИЋ, 


„ГОСПОДИН“ БОЖО 


— СВРШЕТАК — 


УШ 


Пола варошки а пола сељачки живот ; патријархална сијела; 
немање посла, нарочито зими, ни у чаршији ни у пољу ; дуге ноћи; 
млади дани; продирање цивилизације и моде „из свијета“, осо- 
бито из Србије преко учитеља и ђака, биоградских цигана и не- 
колика политичка и војничка бјегунца, све је то допринијело, да 
се, једног лијепог дана, у Никшићу образова пјевачко друштво 
„Захумље“. 

Капел-мајстор му је био учитељ Квековић, добар басист и 
вјешт виолинист; предсједник Симо Бјелопавлић, млад трговац, 
недовршени биоградски гимназист и, у неколико, и пјесник. Кум 
друштвене заставе је био најбогатији никшићски газда, Јово Виш- 
њић; протектор: захумски велики војвода Петар Ераковић; а чла- 
нови: млади бећари, трговчићи, неколико истјераних гимназиста, 
по неки млађи чиновничић и — „господин“ Божо Мартиновић. 

Друштво је пјевало, играло, чак и свирало. Пјевало је јек- 
тенија у новом, већ довршеном, манастиру на Петровој Главици; 
играло је по забавама, а свирало у својој друштвеној сали. Сви- 
рање им је слабо ко слушао и разабирао; играње им се свима 
допадало, јер су сви млади људи понајчешће играли српска кола, 
у којим су и Херцеговци и Црногорци веома уживали; а од пје- 
вања им је бјежало и затискало уши и мало и велико. 

— Шта ] оно, чоче2 Чија оно магарад прорикаше2... пи- 
тали су се старији Црногорци, излазећи из цркве о великим го- 
детима и у чуду се крстећи ђа лијевом ђа десном руком и чи- 
буком уједно. 

— Нијесу магарад но говеда Јова Вишњића... одговарали 
су им оштроумнији синови земље Херцегове. 

Међутим, друштво је и даље и свирало и играло и пјевало. 

А, да би утуцало вријеме, показало успјех свог труда и рада, и, 
што је главно, надокнадило учињене трошкове око куповице нота 
и музичких инструмената, приређивало је низ позоришних пред- 
става у кафани Ђока Чутурице. Друштвени чланови су били ди- 
летантима. И, шарена и по одијелу ипо имовној неједнакости и 
по интелигенцији и по схваћању, публика је за двије-три зиме 
имала прилике, да на бини види и Марка Краљевића, и Милоша 
Обилића, и Цара Лазара, и Мурата, и Вука, и Душана, и Мак- 
сима Црнојевића, и „Балканску Царицу“, и „Ђида“, и „Три цван- 
цика“, и „Три бекрије“, ит.д. ит.дД. 

Било је то у очи Никоља-дне, књажевско-државног празника. 

Никшићска „пјаца“ илуминирана. На сваком прозору по низ 
запаљених воштаница, а на прозору Стојана Цревљара гори лампа 
и цјепаница луча. По кафанама пјеванија. По улицама врева. У 
кафани Ђока Чутурице жагор и нека уозбиљена и полузванична 
свечаност. По поду јој распоређене столице, све у врстама и са 
подједнаким растојањем; у њима публика. На бини, подигнутој 
од дасака и пред кулисама ишаратим некаквим чудним источњач- 
ким символима, глумују дилетанти. И били су играли онај жалосни 
догађај из живота краљева: Дечанскога и Душана, у коме син 
убија оца и преотима круну. 

И ко ли је у улози младога Душана 2 

Шта мислите ко> 

Нико други до Његово Високоблагородство „господин“ 
Божо, и главом и брадом и брцима! 

Гордости његовој, и радости његових, а нарочито старога 
Перуна, који је с чибуком у зубима а јатаганом у силаву, наравно 
бесплатно, у првом реду партера, са женом и кћерком сидио и 
посматрао игру, није било краја ни мјере. 

За све вријеме представе, кад-год би се Душан-Божо, оп- 
кољен војводама и у свом престолонасљедском орнату, појавио 
на бини, Перун би се нарогио, наднио шаку над очи, и из свега 
гласа, да сва публика чује, питао час жену а час кћер: 

— Ма ко ли ј' оно, за јаде, те преставља Цара Душана» 
Ох, да димна ли га мајка роди, свака јој срећа родила, да-бог-да!... 

Представа се сврши. Публика поустаја и скрену крају. 
Глумци, прерушени и доћерани, уклонише столице и клупе из 
партера, упутише се међу ђевојке и невјесте, и, уза звуке там- 
бурица и виолина, отпочеше игранку, а старији пијанку. 

У једна се доба појави и „господин“ Божо. Али не изми- 

јењен, измивен од помаде, и преобучен у свакодневно одијелд, 
као и остали; но у свој спреми и салтанету, који је и на бини, 
у улози краља Душана, имао. 

Виђе ли га, не виђе, Перун цикну а рашири руке, па сину 
око врата. С једне стране он, с друге Ика, а са треће Драга, 
оклопише и обискоше о Божу, као мачке о ђевеници. Игранка 
престаде, музика и пјеванија утркмише, и све се живо заблеши 
и убечи у ово четворо. 

— Та ти ли си то, сине Божидаре, Бог ми те живио и сви · 
ти бож'и угодници помагали, кад си ми таки! ОХх, а и јеси ми за 
тога, весела ти нане која те родила! А каза сам ја, мало приђе, 
Ики: да нико други не може бит Цар Душан до тебе. Аи, како 
те поднијело; аи, како си ми синуо... а јадно ти прави цар Душан, 


у стари земан!... А није ни чуда, разумијеш ли се, ка' кад си ти 
— Мартиновић. А у мартиновицкој жици и има царске пређе, па 
она и дотеже, — да шта мислиш!... говораше Перун, луд од 


усхићења и поноса. 

Грохотан се смијех разлеже по сали, и стаде халак и весак, 
прасак и пљесак, као да се таван изнад кафане опучи и зидови 
расуше. Предсједник „Захумља“ приђе, те опомену Божа да скине 
позоришно одијело а своје свакидашње обуче. Божо обећа, али 
не одржа ријеч: допао му се и поднио га кафтан са златним ши- 
ритима, црвене чизме и самур-калпак с перјем, па не може да се 
растане с њима. С друге га опет стране сподбили Перун, Икаи 
Драга, па га не пуштају жива између себе и не скидају с њега 
очи ни колико мишеви с објешене пастрмке. Та није се ни лако 
родитељима и сестри јединици одвојити од сина и брата „цара“. 

И муку су имали, те вечери, и часници „Захумља“, и џан- 
дари, и претпостављени Божови, да га раставе с Душановом уни- 
формом. Да не би сна, око три сата по поноћи, не би се тај мај- 
ковић растао с душанком, док му на леђима не иструкне, па како 
му се нешто бијаше захоћало и ћефнуло плод њом. 

Сјутра-дан је цио Никшић причао о Цару Душану Марти- 
новићу. А Перун је обишао сва села око града и ставио до знања 
и малом и великом, и ђе треба и ђе не треба, да је „господин“ 
Божо постао цар! 

Лаковјерни сељаци, подразумијевајући под „господином“ 
Божом правог и јединог Господина Божа, не само повјерују него 
ту вијест још и више распростране и својом горштачком уобра- 
зиљом зачине и податкају. Не прође ни мјесец дана, а већ су 

три дијела неписмене Црне Горе говорила: како су руски цар 
и „је ропински потенци“ поставили Господина Божа у Призрен 
за цара од Маћедоније ! 


1Х 

Али свему су овоме јаду завршилг крај Божовг љубави. 

Бити млад, зелен, лијеп, гиздав, поносит, врућ, чиновник, 
сојевић и „господичић“, па још не љубити и бити нељубљен, 
то не може бити. А, у доба кад се човјек пење од двадесете 
к тридесетој степеници живота, није довољна само родитељска 
и братско-сестринска љубав; истина, она је темељ свакога жи- 
вота, — али је сјемену младости што се у срце незнано откуд 
зарива, потребно друго сунце друкчије љубави, да га својим жи- 
вотворним зрацима проклија, развије и његовом благодати и 
цвијетом грудну празнину попуни. 

Отуд, а као и свак, и Божо је љубио, и Божа су љубиле. 

Излишно је, послије свега, наглашавати, да је он, на првом 
мјесту био заљубљен у самога себе, и да је волио своје роди- 
теље, сестру, титулу и поријекло. Да, волио је много, а љубио 
двојином више. Љубио је, или му се бар чинило да љуби, сваку 
коју би срио а она била прикладна и, што је главно, носила 
шешир и стезала се корсетом. Није било путујуће глумице коју 
је случај на Никшић нанио, ни стране поклонице која је под 
Острог пролазила, па чак ни иоље љепше и нафраканије кува- 
рице, коју он није одмах узео за какву европску принцезу, ми- 
лионарку, па, наћуливши брке и укочивши шију, стао чепати и 
облијетати около ње као гаров око вруће сурутке. 

За домаће ђевојке, да речеш, и није много марио: просте 
су, обичне, без мираза, недовољне за његове планове и недо- 
стојне њега и његова ранга. А међутим, домаће и цуре и невјесте 
да поцркају за њим. Јер жене не дијеле у свему погледе људи 
и друкчије цијене мушкарце но ови једни друге. Довољно је за 
њих, да је момак лијеп и кицош, да је кућић и кољеновић, да 
се отмјено креће и лијепо влада, да је каваљер и фин, да је ду- 
ховит и вјешт да подиђе, да је у приликама и дрзак, и, што је 
најглавније, да их гледа с неке олимпијске висине, па да се, ус- 
пркос не знам каквим сталешким предрасуда и мушким осудама, 
женско срце загрије њим као-год јаје под кокошињим крилима. 

Али, како свако правило има својих изузетака, и, ваљда 
усљед тога што је требало надриглом напону његове подмрезгале 
младости наћи одушке, ипак су се, у недостатку и ишчекивању 

европских љепотица с милионима, нашле двије домаће, „нашке“, 
Евине потомке, које су биле кадре привући и „господин“-Бо- 
жову пажњу и задобити његове симпатије, па, једна половина 
од њих, и њега самога. Прво је била Њелика, млада и дивна 
невјеста полицијског командира Ракитића, и нераздвојна друга- 
рица његове сестре Драге. Управо преко ове, Божо се познао 
с Ђеликом, и, загледавши се једно у друго, није оклијевао да 
постане свакидашњи посјетилац командиревичин, особито у оним 
часовима кад командира није било кући. Зли су језици говорили, 
да ту има „рука работе“; али, кад је командир Ракитић, као 
Ђеликин муж и шеф све и тајне и јавне полиције који и нај- 
тање подробности из живота повјерених му грађана зна, био 
миран с њихове стране, онда што да се ми узнемирујемо и њи- 
хове интимне односе претресамо на ћакулачко решетог Ето их 
тамо, па нека се гребе ко се гребе, а свак нека пази себе! 

И док је Божова наклоност према Њелици била реалне, па 
ипак, као и све незаконите везе, пролазне вредности, дотле су 
његови осјећаји према Веруши, јединици кћери војводе Дубо- 
вића, буктали као запаљена слама. Или бар он је сам себе лагао, 
да му букте. 

Веруша је збиља, не само по роду, него и по васпитању 
и по тјелесним и по душевним особинама могла понијети барјак 
пред свим својим врсницама докле Господарева ријеч запови- 
једа а лето допире. Висином је надмашала највишег пјешака а 
љепотом сваку и жену и ђевојку која је, њезиних дана, своје 
косе плела и расплијетала. Отуд и није чудо, да се наш „госпо- 
дин“ Божидар зацопао у њу као миш у сланину. Или, у најмању 
руку, тако је он вјеровао, а то се и његовим суграђанима и су- 
сједима чинило. 

А и како им се неће чинити, кад Божо никад не би ни 
отишао ни се вратио с Петрове Главице, а да се не намахне 
војводиним сокаком, ма да му је туда проћи било заобилазно. 
А неђељом и празником би му на јаде дан био, чепљући испред 
Верушине куће, од једног ћошка дугачке јој авлије па до дру- 
гога, ребрећи се као свекрва уз пријеклад, кочећи шијом као 
бијела чапља, колачајући очима као звијерац на промрзли и за- 
дирући уз војводине листре као сужањ на сунчану огрију, ме- 
љући раменима као воловодак, надимљући прси као рањен зе- 
лембаћ, пухајући у брке као мећава у сламени сомић, затежући 
бутинама као напета дрнда, лупајући петама у тврдо тле као 

расклиматане ступе, и пиждрећи у Верушине прозоре као 6о- 
жићње пециво у рајска врата. 

Али узалуд му мука: прагови су војводе Дубовића и сувише 
били високи за његове писарске ноге; а Верушине алемне зе- 
нице ни једном циглом не сретоше његове а још мање се зауста- 
више на поносито му чело, ђе се у неколике паћеничке боре 
зарезивала сујетна и сојевићска фирма „Мартиновић“. 

О, колико ли је пута, сиромах, уздахнуо; колико тек ноћи 
непроспавао; колико планова скројио; на шта ли све није по- 
мишљао! Тиштала га је не толико љубав, колико сујета; а дра- 
жио га је не толико неуспјех у љубави, колико увријеђени му 
понос. А вражји грађани опет заокупили, сваки са своје стране, 
па да му оба ока избију: о, то се ругају, то га задиркују, то 
га у пјесме припијевају; а ђеца и калцакани га стадоше поново 
предустријетати и ни улицом га не пуштати да мирно прође. 
Дошло му бијаше, да кидише самоме себи. 

И убио би се, можда, или се бар тако њему чинило, па да 
не би два узрока, и то веома важна: прво, страх га је било ода- 
пети пушку на се, а други: долазак и појава у Никшић једне 
нове звијезде, али не с неба и иза гора и кршева црногорских, 
но отуда из земље ћесарске, иза мора на тридес' конака. 

Неки чувенији маџарски трговац закупи од црногорске 
владе стржеву гору у никшићској Дузи, и пошаље свог заступ- 
ника, Петра Јоцића, Војвођанина, да је експлоатише. Јоцићев је 
долазак у Никшић био једна ријетка новина, а и добродошао 
у толико у колико је он био и богат и богаташки изасланик и 
странац и мудар и вјешт и све што један газда у Црној Гори 
може имати дотле докле је пуне шаке и непуклих пета и не- 
изврнутих џепова. Како дође, он набави господски стан; направи 
најбоља познанства, наравно, на првом мјесту с мјесним чинов- 
ницима и главарима; инсталира биро; набави посленике за сјечу 
шуме и пилање дуга, и отпоче рад у велико. 

У њега жена, дебела попут ћесе његова принципала, и кћер, 
сушта противност своје бачвасте матере. Звали је Ленка. Могла 
је имати око тридесет година; али, како је била у добру, као 
бубрег у лоју, а умјела вјештачки „набрашњавити“ образе, врат 
и грло, нагаравити обрве а косе накудравити и окренути на 
фија-фић, и наруменити усне и јагодице, ниједан јој Црногорац 
није више од двадесет година давао. 

И наш „господин“ Божидар, чим је виђе, сијнуше му бли- 


30 ДЕЛО 


јеске испред очију. И, по својој већ укоријењеној наклоности за 
шеширима и мидерима, заборави и Ђелику и Верушу и све до- 
маће звијезде зорњаче при овој иностраној вечерњачи; њихове 
му слике спадоше с коговићскога срца као да му ко никоговић- 
ску прашину спуха с длана. 

И, како је наредне зиме Господин Јоцић, да би утукао 
тешку никшићску досаду, био један од најредовнијих посјети- 
лаца дилетантских представа друштва „Захумље“, на чијим је 
забавама госпођица Ленка бриљирала као најбоља играчица, то 
се и „господину“ Божу указа жељна и згодна прилика, да се 
позна и с оцем и са ћерком па и са госпођом мајком. О, да ње- 
гове среће и поноса, кад се први пут ухватио до Ленке у колу; 
а тек његовој радости и задовољству није било краја ни кантара, 
кад је први пут прекорачио домаћински праг гостопримног и гос- 
подског дома газде Петра Јоцића. 

И осјетио се као у некој врућици, од које се нити лежи, 
нити сједи спокојно, нити хода, нити гладни, нити жедни, нити 
мирује, а коју је осјећао по цијелој снази, као да га је ко у кљу- 
чало уље увалио. Прирасле му очи за Ленку, као грешнику за 
божје постоље, па што радио да радио, што мислио да мислио, 
куд ишао да ишао, увијек му она у памети. Нека га болна 
жудња спопала, па само што вене и уздише и копни као груда 
снијега на уплатњеном ожегу; постало му досадно и тијесно, па 
не може да се примири ни за трен од ока, као да му под кожом 
хиљаду црва копорају; и све му се некако и глава заноси и очи 
полијећу и ноге омичу, као да га нешто тегли а чеко ћера, на 
ону страну ђе је стан господина Петра Јоцића и у њему госпо- 
ђица Ленка. 

И, кад год је имао слободна времена — а тога је, како је 
рад на Петровој Главици био на своме завршетку, било изо- 
била, — није пропуштао да се не намахне да ће и улицом и 
испред прозора прикладне Војвођанке. А иза прве, једном већ 
учињене посјете, није се устезао да и другу па и трећу и четврту, 
у вријеме и у невријеме, и кад се то њему сврснуло а без обзира 
да ли се то Јоцићу и фамилији допада, учини. ИМ, мало по мало, 
он ти се, соколић, наврани, па сваког дана хајд -хајд па у газде 
Јоцића, баш као музара к младету у појату. 

И ту би ти наш „господин“ Божо лијепо засио као у ђе- 
довску, објахао столицу, пушио, пио и опљуцкивао по поду, и 
не излазио док га слуге или ко од домаћих не би и по трећи 

пут опоменуо, да је било њему сат за канцеларију било господи 
час за излазак у шетњу, на посао, или у госте. 

Најзад се и Јоцићима досади примати тако честа и непри- 
јатна госта. Госпођа Јоцићка му већ неколико пута наштукну, 
да његове посјете имаду карактер који они не могу усвојити. 
Али „господин“ Божо ништа за то. Прави се свему философски 
невјешт, долази и сједи, буљи очи на Ленку као мачак на по- 
пригану џигарицу, кочи и истеже шију као водарица покисао 
коноп, суче брке, меље плећима и раменима, надима прси, глади 
револвер за коланом, пије кафу, пуши и опљуцкује. 

И, на посљетку се ријеши, на најодсуднији корак. Једног 
лијепог дана, користећи се одсуством газде Петра и његове го- 
спође а својом самштином с Ленком у салону, „господин“ Божо, 
по свима правилима једног дилетанта и члана „Захумља“ иу 
свој пози једног високоблагородног кољеновића, изјави своје 
мјесечаве осјећаје и, без имало околишења а посигурно увјерен 
у свој успјех, најсвечаније запроси руку госпођице Ленке, лично 
сам собом и без посредника а пред њом самом и од ње саме. 

Ленка се нађе у забуни, јер је све друго прије него то од 
њега очекивала. Неспремна за ма какав одговор, сва црвена од 
нелагоде, опустивши ђерђеф на ком је везла, и врпољећи се на 
столици при прозору са које је дотле више на улицу но на свога 
посјетиоца гледала, ходе се изговорити, да није лако одговорити 
на тако крупно питање; да треба прво да се посаветује са својим 
родитељима, као и он с његовим; да треба и још времена да 
се боље познаду, и т. д. Али Божо заокупио, па неће да успрегне: 
дефинитиван одговор, и то одмах, или... ни сам не зна шта. 

Учтивој се Војвођанци најзад додија. Диже се, исправи 
према Божу као ајкула према броду, и, посматрајући га неко 
вријеме и бог зна шта претурајући у мозгу у том часу, зађе: 

— Е, па лепо. Велите да вам се допадам. Допадате се и 
ви мени, јер сте леп младић. Велите, да ме љубите. А ја вама 
тако исто искрено велим, да вас не љубим. Тражите моју руку, 
а, можда, и мој тоболац. Наравно, да нећете добити ни једно 
ни друго, прво зато што ја вас не волем, а, друго, зато што 
ваш положај не одговара моме миразу. Дакле... 

— Шта2! Како2! Знате ли ви ко сам ја2... зацича Божо, 
сав дође црвен као куван рак, и нарогуши се од муке и изне- 
буха као склупчат јеж. 

— Па, молим вас, ко сте, збиља, ви Каквога сте зани- 

мања2... отповрати му практична и прозаична странкиња, сасвим 
хладно и са неке газдинске висине. 

— Ми, је лиг 

==" Да. 

— Ми смо — Мартиновић... грмну Божо, промешкољивши 
се и сусилно се ударивши лијевом шаком у прси а десном покло- 
пивши свој горштачки пусат. 

А, на те ријечи, Ленка ништа до што се заљуља на своме 


мјесту, лице јој се развуче попут разапетог кишобрана при. 
јесту ] Р 


пљуску, а два јој се чиста реда не баш тако ситних зуба ука- 
заше, и не мога се, ни поред најбоље воље и старања, уздр- 
жати, да не да срцу на вољу и не прсне у грохотан, сатански, 
за срце уједајући смијех. ИМ, у колико би избројио до три, изви 
се, баш као гробна сјен, и између стржевог и кадифеног намје- 
штаја, нестаде је за један цигли трен. И, док се забленути и до 
дна душе увријеђени и разочарани „господин“ Божо врпољио 
и дрљао по тјемену, у сусједној се соби једнако а све више и 
више хорио луд кикот и неуздржано церекање, у коме је наш 
неталични просилац уз сјежено срце и избодену душу разабирао 
пискави глас Ленкин, њене собарице па чак и старе куварице, 
која му је кафу послуживала. | 

Ни сам не зна, како је изишао. Тек што је запамтио, и то 
запамтио да никад не заборави, било је то, да га нико није 
испратио нити му дао руке па, према томе, ни он никоме ни 
„збогом“ ни „до виђења“ довикнуо. 

Па ипак није могао самога себе побиједити, а да се и сјутра- 
дан не намахне кући газда-Јоцићевој. Наравно да тамо није 
застао никог од господе. Кад ју је запитао: ђе су, слушкиња, 
једва се уздржавајући да не удари у смијех, каза: да су господа 
отишли у Приморје, нешто послом. 

Божо се врати, као опарен. Али како ли се тек изненади, 
кад пред самим авлијским вратима срете и газду Јоцића и ње- 
гову жену и кћер, који, чим га опазише, окренуше главу и пре- 
скочише на другу страну пута. 

То је било доста, па да и он види, колико је сати. 

А проклети Стојан Цревљар, Душан Савов и Радојица 
Перов, као да их однекле ђаво из своје рукавице баци, загра- 
јаше из Тахирове бербернице, управо према Јоцићевој капији: 

— Ах, кућићу и хоџаковићу, држ' је, не дај да т утече! 
У тебе пушка и неуловљена гуска а у нас отесан ражањ и го- 
тово кресиво, па да се усупашимо и братски је подијелимо: теби 

оно што она теби сад окрену а нама оно од ње што је од тебе 
окренула... Но држ', цапи га, док се није охладило!... 

Грохотан се смијех разлеже из дућана с обадвије стране улице. 

А Божо, љут и киван као змија на тестеру, покуњи главу, 
оклепи уши, опусти брке, и, као у неком бунилу и полу-лудилу, 
одшишачи кући, попут ишибаног ждријепца, и ту паде главом на 
постељу. А, кад се, послије мјесец дана одболовања, појави на 
бијел дан међу људе, истина, било је мање руменила на његовим 
јабучастим јагодицама, али и отров љубави је био сасвим пре- 
сахнуо на његову срцу. А то је била друга важна добит, иза 
писарске службице, у његову настраном, манијом вељања и ари- 
стократизма зараженом, животу. 


Х 


Али да човјек и опрости и заборави ову и оваку недаћу, — 
јер није свијет решето а ђевојака има на сваку страну као и пас- 
јих репова, — па да не би и горих јада. Наиме: рада на Петро- 
вој Главици нестаде, манастир се доврши и освјешта, протоколи 
спроведоше контролном надлештву на Цетиње, а, стим, и писарска 
служба „господина“ Божа укиде и она цркавица од наднице и пла- 
тице што му је дотад а одатле капала, пресахну, те се и опет наш 
кућић обре на незгоди и виђе пред опасношћу „празних шака“. 

Али животом и искуством научен мислити, мувати се и боље 
се наћи, и имајући пред очима ону „млад делија стар просјгк“, 
не хтједе, овога пута, чекати, да га се прво сјете они озго, но 
се одлучи да се он прво сјети самога себе и своје потребе, па 
да онда ходе те подсјети оне озго на врху државног брода, да 
и он постоји. Јер му се само казало, да, кад дијете не плаче, 
мајка му се не сјећа. 

И једнога се лијепог прољетњег дана наши Мартиновићи, 
отац и син, наредише што љепше могоше, завезаше у ћесу не- 
колико фиорина што им може бити за пута, напунише торбу 
брашњеницима, притегоше на ноге опанке, па, још од девет 
зора, уз Пишине Стране, пут Цетиња. И ту приспи сјутра-дан 
око.попаса, па како пани, нити сједај нити дангуби, но се упути 
право пред Палац, да ту приступе Господару. 

Срећа их послужи, те се Господар десио весео, па, како је 
био лијеп дан, по обичају ишетао из Палаца и, окружен својим 
великодостојницима и перјаницима, сио на познати пиџун под још 
познатијим Бријестом. С десне му стране владика а с лијеве Гос- 


Дело, књ. 69. 8 

подин Божо, па остали министри, војводе и великосудије по иза 
њих, а перјаници и народ, гологлави, унаоколо, као људске душе 
око престола Свевишњега. Како је био добре воље, разговарао 
се, шалио, смијао, распитивао народ и главаре о по које-чему, 
судио и пресуђивао пођекоме, а понекога и даривао било паром, 
било медаљом, било „ливором“, било којим товаром жита, или 
чим-год у живу. Згодније прилике и подеснијег часа Перун и 
Божо нијесу могли уграбити, па да су сву цијелу годину дана на 


дворској капији дреждали и све свеце и врачеве за савјет питали 


и за помоћ молили. 

И Перун с лијеве стране, с чибуком под мишку, с јатаганом 
за силавом па чак и торбом на леђима, а Божо с десне му банде, 
сав у свили и вицети, избријан с окренутим „на пасјалук“ брцима, 
с коланом огрлицом и баштуном у руци, хај-хај, те под Бријест. 
Ту ти се прогурај између народа, па капу под пазухом па ти се 
залети, прво Перун па Божо за њим, те господара у скутиу 
руку: цок, цок! Па се онда поизмакни по на десетак корака, све 
по на се, и ту стани у ћустек, с рукама на пусат а очима на Гос- 
подара, као и остали. 

— Шта си доша', Перуне2... запитаће га Господар, видећи 
га и још прашњава од пута и под торбом, и упријевши штапом 


на Божа, додаде: — И ко ти ј ово, ког... 
— Ја, Господару... загалами Перун, сав се тресући од уз- 
буђења и поноса што са својим царем разговара: — да те Бог 


живи, тебе и твоје нашљеднике!, мило ми, вели, било, ка' ово 
одавна нијесам додио на Цетиње, да те виђу и да ти приступим 
и свету ти десницу целивам. Ето зато сам доша'; и довео овога 
ми јединца (показа очима и чибуком на Божа), да ти га покажем 
и предам на тешки божи аманет, да ми га, још за мога живота, 
својом вељом господарском милости, ка' сунце УУ својом огри- 
јом, озариш и у сретне уведеш. 

Господар погледа на Божа, измјери га од главе до пете, па 
ће поново Перуну: 

— А то ти је син и замјеник, је ли, Перуне> 

— Јес", Господару, у твоје здравље. 

— Ама, гледајући на њ па како се то налицкао и уфишту- 
нио, чини ми се, е му нијесу баш толико прирасли за срце ни 
рало ни мотика. А све се бојим, да му ни то што му се за пас 
упријечило, није да ђавољом за прешу, ка' се то затурио нече- 
совијем баштуном, бога ми, ето ка' да ми је сад доша' из Котора, 

из ујчевине... дирну Господар Перуна, а и сам се, са свом око- 
-лином, грохотом насмеја. 

— Право велиш, Господару. .. дочекаће га Перун као са за- 
пете пушке,... и није ми понешен, да речеш, за ови пољски или 
чесови ручни рад. Ка што то и није за њега. Е ми је учеван и 
преучеван: свршио је сву нишицку наутику међу прве; сваку 
ти он посланицу зна прочитат' ка воду, а свако лентро пренијет' 
својом руком, ни да је највљеша „штрампа“ венедичка... А, валај, 
Господару, осим твога образа, да ми ј ико други река', разу- 
мијеш ли се, да моме приспијенку није од преше пусат и оруже, 
мајде, бога ми, би се почупали за вратове јутрос на цетињску 
пољану, да нас свија седам краљевинах и осма мошковска царе- 
вина не би могле помирит. Јер не заборави, Господару, да ј' ово 
мој син а од лозе Мартиновића, који се ни у гробу од оруж'а не 
растају а и у мајчиној утроби на бој мисле а о мегданима сније- 
вају... Но, Господару, боље 6' учинио да м' 'ој саслушат', да ти 
покажем моју невољу и оно мјесто ђе ме боли, богме, ка' своме 
Господару, у кога су сила и љекови од сваке руке, да је иза Бога, 
и од сичије, мимо икога на свијет, капац излијечит дужна и не- 
дужна. Те, што ћу ти се пожалит', тунако до приђе један мјесец 
данах, ови ми је син био „саклетар“ на Петрову Главицу уз гос- 
подина Мила, онога ми, чоче, сретнога рођака. А сад се, разу- 
мијеш ли се, рад завршио, па ми ј' оста' брез службе. Па сам ти га 
ево довео, да ми погле аш на њи даш му ђе какво лијепо мјесто, 
ка' што му и подоба ; и не допуштиш, да ми га, бреспослена, шиљ- 
кају ни'шицка галиочад низ оне сокате, а ја да се под своје старе 
дневи, претуцам и потуцам по туђија надницах. Господару!... 

Тајац. Све ћути и гледа шта ће Господар рећи. А он насло- 
нио чело на сребрну рукуницу свога бамбусовог штапа, загледао 
се у пијесак под својим чизмама, па мисли. Први се одлучи Гос- 
подин Божо, министар-предсједник и министар полиције, те му 
нешто француски проговори, а по том се између њих двојице, опет 
на француском, да нико не разумије, разви жива дебата. На за- 
вршетку, Господара прели од уста преко носа и јагодица па све 
ло очију и чела подругљив осмијех. Обрати се Божу Мартиновићу, 
удари га штапом о штап, и запита га: 

— Па какву би стио службу, ђетићу2г Што си свршава', и 
имаш ли часовија декретах 2... 

Божо се смрзао, укипио, па ни да блекне. Али се Перун не 
дале збунити, но дим у дим: 

— Он је Мартиновић — да ли не знаш, Господару! А од Мар- 
тиновићах је и твоја мајка, пресвијетла Нане, Господару. Па куд ће 


му бољи декрети од тога2... А што јопета питаш, шта је свршава', 
да ли ти не рекох, 6 је свршио, и то ка' најбоље, ципан-цијели: 


нишицки „неврзитет“; и боље су му занаго дипломе од свија 
твојијах великосудијах и „благадијерах“ и с попом Илијом уједно. 
— Е, кад је тако... зађе Господар: — то ми друга не може 
бит", но да му дам службу и достојно мјесто према науци и кући 
и способностима му. Баш да г иментујем за капетана од вапора 
на Скадарско Блато. 'Ој ли, ђетићу 2... 
— Не ја, Господару; ја с' у то не разумијем... рече Божо, 


сав црвен као и онај џемадан на њему; и би му тешко, дау 


земљу пропане. 


— Ка' неј, чоче2! Шта то рече»... зину и разрогачи очи, 


као два филџана, Перун; и чисто не повјерова да добро чу својим 
ушима. — За капетана велиш то, Господару — Бог те живио! 
"Оће бога ми, ка' не, почем га нема јутрос ниједнога мајчина сина 


на цетињску пољану, да је достојни за. капетанство од „госпо- 


дина“ Божа. (Окренувши се сину): А ка' се, погани, не разуми- 


јеш, шта оно рече, а2! Имаћеш слуге и млађе, па им командуј, 
разумијеш ли се, и господуј, ка ти ј' и од куће, а они нека слу- 


шају. И ој, бога ми, примит капетанство од вапора, што ти га 
премилостивени Господар нуди садако, и то на 'ви час, оли ми 
кутњега прага неј прекракат. Чу лиг 

Господар ки-ки-ки-ки, да буде мртав од смијеха; владика, 
великодостојници, перјаници и народ ударише у кикот, док вла- 
дици и великодостојницима не ударише сузе на очи од њега, а 
перјаници и околостојећи се народ ухватише рукама за трбухе; 


и сви се дотле и тако исто гласно смијаше, докле се и како се: 


смија Господар. А, кад се он престаде смијати те се уозбиљи, сви 
се престадоше смијати и све се тако исто уозбиљи. Само Перун 
и Божо остадоше мрачни и нијеми као два камена сиња, и, умје- 
сто да буду кивни на оне који се с њима шегаче, то се окосили 
један на другог: Перун стао па шкрипи зубима и на Божа при- 
јеча очима, како да одбије капетанство 2!, а Божа изјела срамота 
због очине простоте, па да у земљу пропане. 

— Па, кад неј за капетана од вапора... настави се Госпо- 
дар шалити с Мартиновићима: — а оно ево господина владике 
о'ђе, па да га замолимо, да те покалуђери и постави за игумана 


у они нови манастир на Петрову Главицу. "Оћеш ли, ђетићуг И 
шта ти велиш на то Перуне2... 

Божо се прокрће, почеша иза врата, и, знајући да се Гос- 
тодар шали, а не смијући опепелити ни црне ни бијеле, нађе за 
најпаметније да оћути, и не одговори ништа. Али Перун не би 
био Перун ни Црногорац, па кад се не би гласнуо: 

— Оно, Господару, рече, што гој ти велиш, добро је; а 
што гој речеш и наредиш, то ј и Бог река' и наредио. Лијепо 
је бит игуман; ама за чесова старца, мојија или твојија годинах. 
А оваку је младицу (показа на Божа) и овакву љепоту и гриота 
и штета шкопит и попит и у манастирску јаму топит'. Јединац 
ми је, и једина ми је жеља, разумијеш ли се, да га виђу ожењена 
и окућена за свога вакта, те да ми се крсна свијећа на сојли 
огњишту не угаси. Дости ми у кући око уши шушти и женина 
и шћерина котула, да ми је још и син јединац не облачи. А воли' 
бих га у мртве очи целиват', но у мантије ођес'), па кад бих зна' 
да би, по времену, од њега и владика ижљега', и кад бих ја све 
црно трње на рамена мора' кркачит' те своју вамељу љебом ранит'. 

— Ето виђите, људи!... окрену се Господар народу: — Па 
ми реците сад, како чојак да угоди овоме свијету! Свега та два 
мјеста што сам има: упражњена; и ево чули сте, да сам му их 
зато што је Мартиновић и што смо род, понудио оба, да бира 
које хоће. Па ето виђели сте : једно неће син а хоће отац, а друго 
неће отац а може бит' 6 би стио син. Син и отац па се не слажу, 
а да како ћемо се ми други од сто разнијех отацах и сто раз- 
нијех мајаках сложит' и споразумјет 2 Ја више ниједног мјеста ни 
ичесове службе на расположењу немам; а чега нема нико, осим 
Бога, не може дат ни створит. 

— Имаш, Господару, тако ми Светога Петра!... кликну 
Перун као орлушина. — Имаш, само кад 'ој, и службах и би- 
-љегах, да би сву Црну Гору затрпа' њима. А питај Татаре и Ја- 
бучане, па ће ти казат. Но отка' ово пушка преста да пуца, и ти 
ни некако окрену главу од јунаках и кућићах, ка' мниш С ти ни- 
јесу више за прешу, а окрену се тијем лижисанима из Доњега 
Краја и испод Границах, па за њих и соли и смока и руха и круха 
и части и биљегах, а за нас старе крље и батоње и кућиће и гла- 
восјековиће ни суве жује ни чмањаках ни воде дрењинове па ни 
приступа преда те ни мјеста међу људима. А рашта то, Госпо- 
дару, а2! И чуј што ћу ти рећ': или ми чини јутрос џевапа и 
даји карара и начина и мелема образу, или ћу се сад на 'ви час 
селит' из Црне Горе и бјежат' с оно четверо робах с главом по 
свијету што диље од ове земље и од овија људи, тамо ђе ми се 

за моју проливену крв и зној и кости мојија ђедовах неће нико 
бар дегат ни шегачит ка то визи сад о'денако. 
Господару би тако тешко. Крв му се нали у лице, а очи се 


уозбиљише. 

— Пасош ми, Господару!... кликну Перун поново, нако- 
приштен као кријештавац и све више падајући у ватру. 

— А куд ћеш, Перуне2!... зађе му Господар стишаније и 
уозбиљен. 


— Ја ваистину у Париђ. Јер да идем у ту Малесију, све се- 
бојим, ка' си то вјеш' дипломан, да ти је је ропински потентати 
не мурехлишу, па би ми потадер више куку било но сад; да 
главињам пут Цариграда, побратим си са султаном, па би ме он 
мога', чим би ме ти затражио, издат ; а да бјежим у ту ћесарску, 
ја сам од ње банћен и у завади ш ћесарем још од ове потоње 
рати и буне у Кривошијама, — те немам куђ ни тамо. И ка 
вељу, највљеше је да мичем за раније и што диље, а занаго ми 
ниђе није сербезније но у Париђ, ка т и рекох. ' 

Не могавши, ма да се усиљавао да се уздржи, Господар. 
прште у грохотан смијех; а за њим, и по истом темпу, велико- 
достојници и сав народ. Па кад се изасмија сит, окрену се по- 
ново Перуну: | 

— Е, а ја сад, Перуне, рече, не могу кабулит да ми идеш 
гако далеко те да се трошиш. А, ако ме још и ти оставиш, шта 
ће ми Црна Гора пуста без батоњах и главоњах и хоџаковићах,. 
шта ли ја и моји синови без браће и рођаких и заплећа јакога> 
И, кад би ти отиша у Париз, све ме страх да не помрачиш 
славу и бурбонској и наполеоновској аристокрацији, те да у њој 
не изгубим моћне пријатеље. Зато је најбоље, да ти не дам па- 
соша и да те жива не пуштим из државе. Господине Божо!... 

— Заповиједај, Господару '!... дохранише у један глас и 
прави Господин Божо, уставши на ноге и поклонивши се према 
Господару, и „господин“ Божо Перунов, ступивши један корак 
напријед и ставши „на мирно“. 

— Па који је од вас „Господин Божо“ 2... упита Господар 
обојицу. 

— Оба, Господару. Он никшићски а ја цетињски... одго- 
вори му министар-предсједник, осмјехујући се, па му онда, јед- 
нако се смијући и показујући на свога имењака, настави нешто 
причати француски, за читави четврт сата. 

— Е, кад је тако... зађе Господар најзад по нашки: — и. 

ка сте то имењаци и носиоци истијех титула, а почем је он још 
и Мартиновић и учевњак да му пара нема, то ти, Господине 
Божо, виђи тамо у твоме подручју, да нема чесово мјесто за њ. 

— Нема, Господару... дочека Господин Божо: — А и да 
има, не бих му га смио повјерит', јер би ми се могли побркат' 
подчињени, те сва акта на моје име упућиват' њему, а оно што 
је за њ, уручиват мени. Тако би се, једног дана, нашле у ње- 
говој фиоци државне тајне а у мојој љубавна писма са свим 
парфимима и ружама и амурима. М, ка' што видите, опасност 
је виша но што се на први поглед чини: тим би чином могли 
наступит и балкански нереди с европским компликацијама аи 
мој би породични мир и срећа могли доћ' у питање. Но, ка' сте 
то вољни да га подигћете и помогнете према дому и заслугама 
и способностима, узмите га уза се, било за перјаника било за 
службеника ту ђе у Двору. 

— Та ти ваља и би ти добра, ка' икад. Ха-а, Бог те живио, 
света кућо; и из твојија устах у божије уши и Господарево срце!... 
грашну се стари Перун, па прилеће те Господина Божа у прси 
пољуби. 

Господар хити очима на Божа, премјери га саврх главе до 
зелене траве, махну баштуном на дворског управатеља, и рече: 

— Мишо! 

— Заповиједај Господару !... одговори управитељ, усправ- 
љен као стећак. 

— Узми, рече Господар, овог ђетића Перунова собом, те 
га запиши у листу дворскијех послужитељах. Показаћеш му шта 
све треба да ради, и одредићеш му плату према ревности и 
вредноћи. (Божу) А ти, ђетићу, Бог ти да', пази да се покажеш 
достојан господарске милости и повјерења, и да не окаљаш свој 
образ и све своје и живе и мртве. И да ти је сретно!... 

— Бог да те живи, Господару!... повикнуше једногрлице 
и Перун и Божо, и, тресући се од среће и узбуђења као тршљика 
на вјетру, притрчаше те му обискоше љубити скуте и рукаве. 

— А ја бих има, Господару, да Вас нешто замолим... до- 
даде Господин Божо, министар-предсједник. 

— Шта то 

— Пошто има већ један „Господин Божо“ и пошто је наша 
Црна Гора премала и веома сиромашна да би у њој мога стат, 
поред првога, и још један „господин“ Божо, то бих Ви се за- 
молио, да пређедемо име овоме Перунову ђетићу од „Божа“ 

дајбуди на „Божидара“. Па по тадера нека се титулише и господи 
колико му је воља. 

— Ја се у то нећу плекат да ђавољом... поче се шалити 
Господар... Но ето тебе а ето Перуна и његова приспијенка, 
па како гој учините, ја пристајем. 

— И ја пристајем, како жели Господин Божо. Он је био 
и јеси нек' остане „Господин Божо“, и право је; а мој се син 
дослен зва' „господин“ Божо, а послен нека га упишу под име- 


ном „Господина Божидара“, и лијепо му је. Па и вук сит и овца 


читава... прихвати Перун објеручке, а Божо, у знак одобравања, 
климну главом. 

— Е, кад је тако, онда свак на посао!... заврши Господар, 
диже се са свога сједишта, и упути у Палац. Перјаници и ве- 
ликодостојници за њим, а свијет се стаде разилазити свак на 
своју страну. 

Божо, т. ј. Господин Божидар, ходе за дворским управи- 
тељем у Двор, да прими „званије“; а Перун се упути у „пјацу“, 
причајући кога год од познаника срете: да му је Господар по- 
ставио сина, Господина Божидара, за „маршала од Палаца“ те 
с њим, сваки у Бога дан, по пет пута дивани и „совјетује“ се. 

А истога дана, пред вече, кад се Божо, прерушен и ливре- 
јисан, појавио у чаршију и састао с оцем, Перун у мало што 
није полудио од усхићења. Грлио је и љубио сина, плакао од 
радости, благосиљао Господара и Господина Божа, а цијелом 
свијету, и кога зна и кога не познава, показивао: да је Божо 
његов син и господарски службеник. 

— Каза' сам ја... викао је сретни отац: — 6 нема грозда брез 
стара чокота, ни правога госпоства брез правога сојевића, каза'. 

— Паи Бог је, тата, свијет створио из ничеса... одвали Божо 
с језика, ни сам ке размишљајући на што му смисао тих ријечи 
може изићи. 

— Није ово, чоче, из „ничеса“ сјекну Перун и разрогачи 
очи на сина, чисто не вјерујући да је добро чуо... Шта то 360- 
риш, јеси ли при себи2! Удри се по устима, Господине Божи- 
даре, јадан! Каква ничеса, ако си мој синг! Није занаго, но 
оденако једно веље „чеса“, да нема куђ више бит' ни под ври- 
јежом цара мошковскога и његова кољена. Јер, ђе био да био 
и с ким зборио да зборио, не смећи с ума да си ти мој син и 
прави правцати — Мартиновић! 

НЕВЕСИЊСКИ. 


НА МЛАВИ 


Ја и моја мала сестричина ишле смо на Млаву. 

Она је мене водила, јер сам први пут ишла тамо, и ја сам 
њу водила, јер је била врло мала. 

Река је била ту близу, одмах испод баште и ја бих врло лако 
могла наћи пута, али ми је било пријатно да ме мала води, др- 
жећи ме важно за руку, и претварала сам се као да бих залутала 
да није ње, што је њој врло годило. 

— Ево, овде, где су врбе, ту је Млава. Видиш ли2 О, како 
се оцедила! Ту, где је песак, било је пуно воде. 

Она је хтела да каже да је Млава пресушила на неким ме- 
стима. Ја је поправих. Она се насмеја. 

— А знаш, ја, кад сам била мала, говорила сам ветар за врбе. 

И ја се насмејах. Сестра ми је причала да јој је кроз прозор 
показивала како се повија дрвеће и говорила јој да не може да 
је носи напоље, јер дува ветар. Она је схватила да је дрвеће ветар, 
а повијање значи „дува“. 

— Кад сам била мала, ја сам говорила и „кола с роговима“ 
— причала је она, показујући ми једна воловска кола и ћушка- 
јући се уз мене из страха од рогова. 

„Кад сам била мала...“ — тако је причала девојчица од че- 
тири и по године. 

Дошли смо тамо где је Млава и шира и дубља и с обеју 
страна ограђена редовима старих врба. Таласи су се дробили и 
цепкали и уз ситно роморење одлазили даље. Преламање воде 
личило је на лишће од врба. О, оне су одавно заједно, река и 
врбе, па су се сродиле. И боје су им готово исте, и лишће шуми 
исту мелодију, као да прати жубор реке. 

Кроз зелено и бело, дугуљасто лишће врба падали су златни, 
сасвим златни зраци летњега сунца на лепо дете и на мене. Вода 

је била тајанствена, дубока и тамна, па ипак провидна, као... као 
заљубљене очи. 

Мало даље два дечака ловили су мрежом рибу и, изгледа, 
врло се снебивали што их ми гледамо, јер су били наги. ћурани 
мали — да су само знали како су лепи у води на сунцу, с мре- 
жом у којом се праћакају неколико као седеф сјајних рибица. 

Стабла од врба бацала су тамо даље на осветљену воду 
црне сенке и цртала неке сасвим модерне слике. Силество гусака 
и патака пловило је по води. Патке жућкасто беле, а гуске снежно. 
беле плове у јатима, као неке дивне флотиле које неће да уда- 
рају једна на другу. 

Тек промакне преко црне сенке од врбе бела прилика, скли- 
зне само и нестане је, изгуби се на блиставој белој реци, изгуби 
се као призрак, као машта, као мисао о срећи. 

Ја сам ћутала и држала у руци малу нежну ручицу и осе- 
ћала одједном две јачине и две лепоте. И чинило ми се да и сама 
постајем јаком. 

—- Хајд'мо, тетка, тамо, где сељанке беле платно — вукла 
ме је за руку девојчица која није хтела да ја ћутим тако дуго. 
И ја пођох полагано. Непрестано сам осећала ту топлу ручицу и 
моја је љубав падала на ту слатку главу, али су ме очи вукле 
даље, свуда унаоколо. И ја сам ишла врло полагано. 

Две сељанке су у плићаку, испод кога се светлио песак, бе- 
лиле платно. Мало даље испред њих, да не би мутила воду, прала 
је једна жена вуну. По обали на трави било је разастрто платно 
да се суши. Једна баба и једна девојчица, предући лан, седеле 
су и чувале платно да га не прегазе и упрљају гуске; јер и на 
обали је било много гусака. После гњурања и пливања, оне су 
излазиле на ледину и ту шетале, сунчале се или спавале. Те што 
спавају биле су врло смешне: спавале су стојећи, само су главу 
завукле испод крила а кад ми прођемо, оне би само мало извукле 
главу, лепо нас погледале једним оком и одмах га затим опет за- 
клопиле и главу под крило. 

— Је ли твојег — упита ме баба, показујући дете. 

— Помало и моје — рекох, смејући се — јер је моје сестре. 

— Нека је живо. 

— Хвала. И твоји. 

Мало смо се разговарале, али ја сам механички одговарала, 
гледајући унаоколо. Ја не умем да се разговарам са сељанкама. 
Не знам, осећам се некако глупом, неприродном, готово лажном, 

јер не умем да уђем у њихов живот, а мени је непријатно да 
· будем лажна и стидим се што не умем с простом сељанком да 
разговарам срдачно, као што бих хтела. 

У даљини прљаве ошишане овце пасле су кржљаву траву, 
и у прашини и даљини губили су се звуци звонцади. Не може 
се рећи да је баш личило на идилске старинске приче, али зато 
ено она жена пере вуну и до зиме изаткаће својој деци гуњчиће. 

· Кад ми је лепо, ја увек желим да имам крај себе кога од 
својих милих који то разуме, да и он види, да поделимо лепоту. 
Сад сам призивала једну сликарку и показивала јој погнуте се- 
љанке како извлаче из воде и слажу на столичицу мокро платно. 
"И обраћала јој пажњу на ову интересантну бабу која седи на 
ледини на сунцу и, чувајући платно што се суши и бљешти на 
зеленој трави, ревносно извлачи из повесма жицу, преде „тежину 
за кошуље“, како сама рече. 

Моја мала сестричина ми је показивала оглодане стабљике 
које су некад стојале усправно у пољу и носиле лишће и плод 
од кукуруза, а сад су се суве ваљале по обали, јер их краве 
нису хтеле појести. Мала је захтевала да их поломим и начиним 
јој од њих бунар. Села сам на корен једне одсечене врбе и пра- 
вила јој бунар. Чак сам начинила и ведро и уже. И она је у 
томе толико уживала да није хтела да иде кући и ако је већ 
требало да се вратимо. 

Ипак напослетку остависмо бунар да јаге и гуске пију воду 
и наручисмо бабиној девојчици да га чува, а ми пођосмо кући, 
да наша девојчица пије млека. 

Опет сам стала уз врбу и нагла се над дубоку воду. Ја 
волим дубине. Ах, и ја имам свој бунар, своје играчке ! 

Моја мала сестричина је слободном ручицом тражила чоко- 
ладе по моме џепу. Не, овога пута није их нашла. 

Она извуче отуда само једно писмо, на које још нисам била 
одговорила. И кликну: 

— Да га исцепамо, па да га бацимо у воду! 

— А, то не може, душо! 

— Дај, дај, па да плива, као мале, мале гуске. 

Ја се насмејах. Писмо је било од једног господина и мислим 
да је било литерарно лепо. Али сад, овде, ја нисам могла да се: 
сећам и да осетим поново ту лепоту. Можда је он тражио умет- 
ничку фразу ревносно, као сујеверна девојка детелину са четири 
листа, можда је рачунао да ће се та лепота поштовати и чувати,. 

чак можда и другима показивати, а ова мала гадура тражи сад 
да то благо исцепамо и бацимо у воду. Не знам шта ми је, данас 
сам нешто много лепо расположена. Нема се куд, морам да јој 
учиним по вољи. 

И, не прочитавши бар још једанпут то лепо писмо, ја сам 
га с малом цепкала на ситне, ситне комадиће и бацала у воду, 
а ситни дугуљасти таласи, налик на врбино лишће, односили су 
их далеко, далеко. - 

— А сад хајдмо брзо, брзо кући... Мама ће да каже: „А 
где си ти, срце моје, досад >“ | 

Ја је пољубих и, смејући се, потрчасмо кроз прашину коју 
су подигла једна „кола с роговима“ која је један сељак утерао 
у Млаву, да напоји волове. Али застасмо да видимо још нешто: 
јато гусака, тамо испод ћуприје, подиже се у висину и, гачући 
и шуштећи крилима, полете, као бели облак, неколико метара 
над водом, полете, полете, па онда све одједном — пљус у воду, 
ти запливаше брзо, брзо. 

И ми пођосмо кући брзо, брзо... 


Л. МиХАЈЛОВИЋ. 


БЕЈ ж 


Ви, снови моји дугих ноћних бдења, 
Што у те дане, уз жалостан шумор 
Јесењег лишћа, падате на умор 
Сломљена срца, пала уверења; 
Ви, снови моји дугих ноћних бдења, 


Ви сте судбине нечитаних строфа, 
Згажених ружа и клонулих дана, 
Октобарских. црних и немирних грана 
И тужне душе немих катастрофа; 
Ви сте судбине нечитаних строфа. 


И друкче никад неће бити — никад! 
И зато треба ћутати у патњи, 

У младости нам невеселој пратњи, 

Ако се, нешто, пробудите икад; 

Јер друкче никад неће бити — никад! 


За лепе ствари заборав је исти: 

За младост, љубав, за цвеће и снове, 
Дубок и вечан, што мири и зове. 
Без профанога сећања сте чисти 

У забораву што је за све исти. 


Тако ћете, најзад, и ви једном лећи 

У постељу лепу заборава земног, 

Крај срца, мирног, угашеног, спремног 
За вечни живот који треба стећи. 
Тако ћете, снови, и ви једном лећи. 


Сима ПАНДУРОВИЋ. 


РРА МАРУ 


'Искри се модри талас и граби море у бескрај... 
Дубоке сјене мора спуштају у луку дубоки мир, 
Да сви рибари стукнут морају 

И притајит лукаву крв... 

Одријешен од васионе и себе, 

Пијан од мора, крви и мириса, | 

Што ми љуљкају чула, високо лебдећ' изнад свега, 
Летим у барки преко ускуваног мора 

И пијем пламно црвено вино, 

И не мислим ништа... 

Један крик смрти мимо мене летну, 

Један цик живота за њим се наже, 

И ко двије грабилице, кад се канџам 

Скваче, склупчају и закрве, 

Оте их блист даљине... 

Ах, шта да мислим, пијем пламно вино, 

Талас се жури, корали зрију, 

А богови вјечности пију... 


·_ Јосип КосорР. 


БЕРГЗОНОВА ТЕОРИЈА ОРГАНСКОГ РАЗВИЋА 


Бергзонова теорија органског развића налази се изложена 
у његовом најзрелијем, најсистематичнијем и најдуховитијем делу, 
у „Стварачкој Еволуцији“ (/ Еуошшоп сгеашсе, 12-ете ед. 
1913), које поред те теорије и у вези са њом садржи и Бергзо- 
нову генетичку Метафизику односно његов покушај, да гене- 
тички изведе материју и дух (пе сепсе) из првобитног акта, 
којим се ствара реалност'. Како је немогуће разумети Бергзо- 
нову теорију органског развића без те његове генетичке Метафи- 
зике, то ћемо најпре у кратко изнети основне тезе ове последње. 

Што стварно постоји у свету, то је с једне стране мртва 
несвесна материја, а с друге стране жив свесан дух. Биће духа 
састоји се у трајању и у задржавању онога што је прошло у 
памћењу, док је биће материје просторност, али просторност 
испуњена чулним квалитетима“. Материја није међу тим у реал- 
ности исто тако првобитна као дух, већ је она продукт, и то 
негативни продукт духа. Васиона по Бергзону има на име да 
се схвати као продукт једног првобитног стварачког акта, који 
је као такав духовне природе: тај акт има да се замисли као 
један велики импулс у напред, који сву своју стварачку моћ не- 
дељиво реализује, има да се замисли дакле као један интензиван 
акт. Прекид стварачке моћи тога акта престављаће очевидно 
престанак његовог интензитета, престављаће распадање његово 
у делове, који су један ван другог, тај ће прекид дакле ставити 


: О Бергзоновој целокупној филозофији види моју кратку студију у „Ле- 
топису Матице Српске“ књ. 29], год. 1913, стр. 46—63. 

# Бергзоново схватање памћења оступа битно од обичног схватања; тако 
исто његово идентифицирање материје са чулним квалитетима оступа у извесним 
битним тачкама од обичног наивног реализма. Види о томе моју наведену сту- 
дију у „Летопису“ стр. 51, 52 и 54. 

материју као директну супротност духовној нераспростртој при- 
роди стварачког акта. Првобитни духовни стварачки акт има да 
се метафорно замисли као један неизмерно велики резервоар, 
из кога се с времена на време стварају сунчани системи, који 
по Бергзону сачињавају потпуно одвојене светове. Васиона као 
целина преставља један сталан процес усавршавања и стварања, 
она као целина у правом смислу траје, и то траје с тога што 
позитивна страна у њој, дух, траје и што трајање овога повлачи 
за собом променљивост материје. Правац, у коме се збивају про- | 
мене у неорганској материји, директно је супротан правцу у коме 
се збивају промене у духу, материја је она страна реалности, 
која се троши, која силази (дисипација енергије), док је дух 
она страна реалности, која се ствара, која се пење. 

Да је дух позитивна страна реалности, Бергзон изводи из 
непосредних чињеница свести. Безпристрасно посматрање тих чи- 
њеница уверава нас, вели Бергзон, да се стања свести непрестано 
мењају, али тако, да стање једнога момента садржи у себи стања 
свих претходних момената, да сваки момент доноси собом нешто 
ново, што не следује механички из ранијег, у кратко, да је пси- 
хичко трајање низ хетерогених квалитативних промена, који пре- 
ставља сталан прогрес наше психичке личности. 

На супрот психичком времену физичко време, време у коме 
се збивају промене на материји, преставља један хомоген кон- 
тинуум, у коме је понављање могуће, у коме је садржај једног 
момента механички одређен садржајима ранијих момената тако, 
да се из њих да предвидети. У физичком времену односно у 
свету неорганских тела нема прогреса, нема стварања, ту је све 
општим физичко-хемиским законима у напред одређено. И по- 
једина тела као таква само су релативно одвојена једно од другог, 
у ствари само ми уносимо ту одвојеност у мртву материју, која 
је по себи недељив континуум. | 

Сасвим друкчије стоји са органским телима, то су стварно 
одвојени делови у материји, стварне индивидуе. Сама природа 
одваја органска тела једна од других и од неорганске природе, 
и ако је органско тело као такво састављено из истих елеме- 
ната као и неорганска и подложно истим физичко-хемиским за- 
конима. Истина индивидуалитет органског тела није потпун. Тај 
би индивидуалитст био само онда потпун, кад ниједан део орган- 
ског тела не би био у стању да одвојено живи, односно кад не 
би било репродукције организама. Али у органском телу постоји 

очита тенденција за индивидуалношћу, оно исто тако траје у пра- 
вом смислу, његова садашњост садржи његову прошлост у себи 
исто тако као што то важи за васиону као целину и за наше 
психичко ја. 

То исто важи и за органски свет као целину. Да се орган- 
ски свет развио из најпростијих једноћеличних организама, да су 
органске специје постале трансформацијом једна из друге, у то 
се, вели Бергзон, не може више сумњати. Али чак кад трансфор-. 
мизам у строгом смислу и не би био тачан, ипак тиме еволуција 
органског света, у смислу у коме је она за филозофа од једине 
важности, не би била уништена. Јер да међу органским бићима 
постоји логичка сродност врста и да су се врсте органске јав- 
љале поступно хронолошки у току геолошког развитка земље, о 
томе сумње нема. Могли бисмо претпоставити, да у природи по- 
стоји један иманентан план сукцесивне реализације органских спе- 
ција сасвим независно једне од друге — резултат би био исти 
као и да су се оне доиста, као што то учи трансформизам, раз- 
виле једна из друге. Језик трансформизма може се дакле у сва- 
ком случају задржати. 

Да је еволуција органског света као целине могућа само кад 
се та еволуција схвати као стварачка, то Бергзон утврђује и ин- 
директно, критиком механистичког и финалистичког схватања те 
еволуције. По механистичком схватању еволуција органског света 
је у напред одређена физичко-хемиским законима, који владају 
у неорганском свету, по финализму та је еволуција такође у на- 
пред одређена, али не на основу слепе законитости, него на основу 
једног у напред конципираног плана, који се њоме реализује. И 
једно и друго схватање међу тим превиђају стварну природу вре- 
мена, и једно и друго одричу сваку стварност времену. Механи- 
стичко тврђење, да је констелација једног момента одређена пот- 
пуно констелацијом ранијег момента, уништава време, јер у томе 
случају целокупни ток догађаја у времену дао био се замислити 
кондензиран у један једини момент, прошлости и будућности више 
не би било. Финализам у ствари није ништа друго до обрнути 
механизам: и финализам замишља да је све дано и он дакле 
уништава стварност времена. Према томе оба гледишта имају се 
одбацити, јер стоје у противречности са самим фактом еволуције 
органских бића. 

Механистичко објашњење еволуције органског света да се 
оповргнути и на основу самих чињеница. Једна таква десизивна 

Дело, књ. 69. 4 

чињеница по Бергзону су идентични апарати који се јављају на 
дивергентним линијама еволуције. По Дарвиновој теорији — 
коју Бергзон узима за модел механистичког објашњења — органи 
постају индиректном адаптацијом, т. ј. елиминирањем на основу 
природног одабирања оних прилагођења на спољашње услове, 
који су штетни по опстанак организама. По другом једном меха- 
нистичком објашњењу — хипотези Ајмеровој (Еппег) — органи 
постају директном адаптацијом на спољашње услове живота. 
Ни у једном ни у другом случају пак није могућ постанак идентич- , 
них органа горње врсте. По механизму истина није потребно да 
исти ефекти увек имају исте узроке (и ако исти узроци увек про- 
изводе исте ефекте), али примена тога принципа у нашем случају 
немогућа је. Адаптација на име има двострук смисао: она значи 
или пасивно примање једне већ постојеће форме или активно про- 
извођење једне форме, која само одговара датим спољашњим 
условима. У органском свету адаптација прве врсте очевидно не- 
могућа је, у њему је могућа само адаптација друге врсте. Кад се 
говори међу тим о адаптацији онда се та два смисла мешају, и 
адаптација друге врсте замишља се да је сама собом адаптација 
прве врсте. Да је то заиста тако, Бергзон показује на једном кон- 
кретном примеру, који ћемо и ми овде употребити. 

Узмимо око сепије, једног мекушца, и упоредимо га са оком 
кичмењака. Оба ока имају све битне делове једнаке, мрежицу, 
рожњачу, сочиво. Несумњиво је, да су се мекушци и кичмењаци 
раставили раније од свог заједничког претка но што се јавило 
око сепије. Откуда дакле ова сличност структуре2 По хипотези 
индиректне адаптације промене органа постају или акумулацијом 
незнатних промена, које природно одабирање управља једним 
правцем (Дарвин), или се те промене јављају одједанпут, скоко- 
вима (Хуго де Фрис). По Дарвину дакле око сепије постало је на 
тај начин, што се у првобитном простом оку. јавиле сукцесивно 
промене у разним деловима његовим, које су се поступно тако 
акумулирале, да је постао један нов орган вида. Али кад прет- 
поставимо, да једна појединачна промена првобитног ока није 
толика да би сметала гледању, функционисање органа биће истина 
могуће, али таква индиферентна промена нема никакве важности 
за природно одабирање, ово дакле не може ступити у акцију. 
Морали бисмо дакле претпоставити, да таква промена чека на 
комплементарне промене у другим деловима органа, па да тек онда 
добије важности за природно одабирање. Така претпоставка већ 

противречи Дарвиновим принципима, а противречност је још 
много већа, кад узмемо у обзир, да се истоветна случајна про- 
мена има да јави и у оку сепије и у оку кичмењака, дакле на 
двема сасвим независним линијама развића, и да се безброј таких 
промена има поступно да акумулира. У хипотези Фрисовој истина 
отпада тешкоћа промене, на коју је без утицаја прородно ода- 
бирање, јер је овде свака случајна промена већ толика, да одмах 
може природно одабирање ступити у акцију, отпада и тешкоћа 
акумулације безбројно промена, односно тај број постаје несрав- 
њено мањи, али остаје тешкоћа, да се иста случајна промена има 
да јави и у оку сепије и у оку кичмењака. Осим тога овде се 
јавља једна нова тешкоћа: пошто је појединачна случајна про- 
мена толика да утиче на функцију гледања, то се мора у хипо- 
тези Фрисовој претпоставити, да се у свима битним деловима 
ока јављају у исто доба промене тако, да промењени орган 
као целина може функционисати. Тако звани принцип корела- 
ције овде није довољан, јер не само да се случајне промене имају 
да јаве заједно (што иначе није немогуће, у многим случаје- 
вима шта више и нужно), већ те промене треба да су међу собом 
гако координиране, да се тиме одржи па шта ргише и усаврши 
једна функција, а то је очевидно немогуће претпоставити, ако 
су промене случајне. Хипотеза индиректне адаптације не може 
дакле да објасни појаву идентичних апарата на разним линијама 
„еволуције. 

Али ни хипотеза директне адаптације није у стању да то 
учини. Да се замислити и вероватно је, да је пигментна пега ин- 
"фузорија, тај најпростији орган вида, постала директним ути- 
цајем светлости. Али каква разлика у структури између тако 
компликованог органа као што је око сепије и кичмењака и ове 
пигментне пеге2 Може ли се претпоставити, да је и то око ди- 
ректни продукт светлости» То је очевидно немогуће. Утицај 
светлости може бити повод да организам развије такво; око, 
али узрок у правом смислу за појаву тога органа он не може 
«бити. Адаптација у овом случају може само значити реакцију, 
унутрашњу реакцију организма на спољни утицај, никако не 
пасивно примање једне спољашње већ готове форме. Тешкоћа 
постаје још већа кад се узме у обзир веза која постоји између 
ока и моторног апарата, веза у којој лежи права корист органа 
вида за организам: како је могуће претпоставити да светлост, 

стварајући око, ствара и нервни апарат и мускуле који су 
с њим у вези 

На послетку ни трећа форма механистичког објашњења, 
неоламаркизам, није у стању да нам омогући схватање нашег 
примера. По Ламарку органско биће има способност да се мења 
употребом и неупотребом својих органа и преносом тако задо- 
бивених промена на своје потомке. Те промене би биле резултат 
напора самог живог бића да се адаптира условима живота. Ако, 
би замислили, да се тај напор збива чисто механички под при- 
тиском спољних околности, имали бисмо чисто механистичко: 
објашњење, које нас ничему не би одвело. Ако пак са извесним 
неоламаркистима (чији је најзначајнији преставник Копе) тај напор. 
схватимо психолошки, као свесну примену воље, биће нам опет 
немогуће објашњење нашег примера. Јер немогуће је схватити, 
како ће свесна воља моћи, полазећи од простог ока инфузорије,. 
произвести онај велики број тако различних и међу собом тако: 
чудесно координираних промена, да би се дошло до комплици-. 
раног ока кичмењака. Осим тога тешкоћа неоламаркизма лежи 
и у наслеђу задобивених карактера, које како изгледа није не- 
могуће, али је више изузетак него правило. Али неоламаркизам 
у психолошком облику даје један принцип, који, схваћен дубље, 
постаје једино срество за објашњење горњег примера и еволу- 
ције органске у опште. 

Ни финализам не даје задовољавајуће објашњење горњег 
примера. По њему јединство функције, односно координира- 
ност делова тако комплицираног органа као што је око кичме- 
њака, да се објаснити само планом напред конципираним, по: 
коме се ствара такав орган: идентичност органа на разним ли- 
нијама органске еволуције је у овом случају резултат идентичног 
плана, који се у оба случаја има да реализује. И ако се фор- 
мално оваком објашњењу нема шта замерити, несхватљив остаје- 
начин извођења идентичног плана. | 

Али и ако су до сада побројане теорије еволуције нетачне, 
ипак у свакој од њих има по један део истине. Дарвинизам у 
облику неодарвинизма (Вајсман) у праву је кад тврди, да битни 
узроци варијације леже у разликама клица а не индивидуа, које 
су њихов носилац, али није у праву у колико те разлике држи 
за случајне и индивидуалне. Теорија мутације је вероватно у 
праву кад тврди, да код специја постоје периоде константности 
и периоде мењања (тиме је речено да тенденција за променом: 

није случајна). Теорија Ајмерова, по којој се варијације карактера 
збивају у одређеним правцима, мора се признати за тачну у то- 
лико у колико се у опште мора признати одређеност еволуције, 
ма да је еволуција узета у целини неодређена, док се мора 
одбацити тврђење Ајмерово, да су спољни услови директни уз- 
роци те еволуције. Теорија неоламаркиста у психолошком облику 
њеном у праву је у колико тврди, да је психолошки напор ди- 
ректни узрок еволуције органске, али нема право кад тај напор 
идентифицира са свесном индивидуалном вољом. Финализам је 
тачан у колико тврди, да постоје циљеви који се реализирају 
варијацијама организама, али нетачан је у колико узима да су 
ти циљеви у напред дати као готови планови који имају само 
да се изведу. Исто тако финализам је нетачан и у колико тврди, 
да је сваки организам циљ за себе, док се у ствари о циљности 
у органском свету може говорити само кад се целина органског 
света узме у обзир. 

Еволуција органског света не може се дакле објаснити ни 
на основу механизма ни на основу финализма. Прави узрок тој 
еволуцији мора се тражити у једноме принципу, који је сродан 
финалистичком, али дубљи од њега, а то је принцип стварачке 
еволуције. Органски свет на име има да се схвати као продукт 
једног јединог недељивог стварачког животног акта (животног 
елана), који је део, једна варница оног великог стварачког акта 
којим је постао наш сунчани систем. Тај акт има да се замисли 
као један велики импулс у напред, који се дочепава мртве мате- 
рије на земљиној површини и приморава је да прими форме на 
себе, које она сама собом не би била никада у стању да про- 
изведе. Мртва материја чини отпор томе елану, и резултат тога 
отпора и животног елана су органске форме, које су се сукце- 
сивно развиле. Јединство животног елана у томе развићу налази 
свога израза у континуитету клицине плазме, тако да поједини 
органски индивудуи престављају само посреднике њене од ра- 
није генерације клица ка доцнијој и у извесном смислу само 
израштаје на тим клицама. Услед отпора материје животни се 
елан грана у разне еволутивне гране, али он остаје узрок оним 
варијацијама, чије сумирање наслеђем производи нове специје. 
Кад специје, полазећи од општег претка, еволвирају оне у исто 
доба и дивергирају, али заједнички животни елан у стању је, 
да и на различним линијама развића произведе и идентичне 
ефекте у специјалним тачкама. 

На основу ове последње особине животног елана (замаха) 
и наш горњи пример постаје схватљив, и његова схватљивост у 
исто доба расветљава нам и саму природу животног елана. Оно 
што фрапира наш дух при посматрању тако комплицираног ор- 
гана као што је око кичмењака, то је контраст који постоји из- 
међу бескрајне сложености његове структуре и простоте и једно- 
ставности његове функције. И механизам и финализам замишљају, 
да је такав орган постао сукцесивним сумирањем одвојених де- 
лова. Али да такав није његов постанак следује већ из тога, што 
се ембрион развија не удруживањем и додавањем елемената, већ 
одвајањем и удвајањем. Много је природније закључити, да је- 
динство и множина у овом случају немају исти степен реалности, 
да јединство припада самом органу а његова множина нашем 
посматрању органа са разних гледишта. Око се може према томе 
замислити и као прост акт гледања, који се за нас распада у 
мозаик ђелица. Да један недељиви акт може повући за собом 
множину делова, пример нам је зато сваки акт кретања. Кад 
покренем руку с једног места на друго, тај је покрет један не- 
дељив акт, али је њиме стављена серија разних места у простору. 
Заступник механизма тврдио би, да се кретање збило сукцесив- 
ним додавањем елементарних кретања с једног места на друго 
најближе, заступник финализма обратио би пажњу на ред места 
(на форму пута), и један и други превидели би међу тим оно 
што је битно, саму покретљивост (ја тођине):. Тако стоји и са 
оком и гледањем: гледање је нешто више од делова ока и 
њихове узајамне координације. Претпоставимо даље, да рука 
која се креће наилази на отпор, да се н. пр. креће у маси од 
гвожђанах опиљака. Кад рука стане, ситни делови гвожђа распо- 
редиће се у извесној форми. Кад бисмо сада претпоставили, да 
су рука и њен покрет били невидљиви, гледаоци ће тражити 
разлог тој форми или у самим делићима гвожђа (заступници ме- 
ханизма) или у раније конципираном плану (финалисти), док тај 
разлог међу тим лежи у једном недељивом акту кретања руке. 
Што је напор руке јачи, тим ће и она заћи дубље у гвожђану 
масу, али чим стане и распоред ситних делова гвожђа одмах је 
ту. Тако стоји и са гледањем и оком. Што акт гледања буде 


1 По Бергзону на име сваки је непрекидни акт кретања, па ма колики био 
пут тела који се њиме прелази, један потпуно недељив акт. Како Бергзон на 
основу овог свог оригиналног учења решава тешкоће Зенонових доказа, види о. 
томе у „!' ЕуојиНоп сгеашсе“ стр. 333—8387. 

ишао даље у остварењу своје тенденције биће и број делова ока 
већи, његова структура компликованија, али координација делова 
биће увек потпуна и савршена. На тај начин постаје нам схват- 
љива и појава истог органа вида код сепије и кичмењака: и у 
једном и у другом случају акт гледања био је подједнаке ја- 
чине, с тога је створена и иста структура органа вида. 

Као што је орган вида продукт недељивог акта гледања 
(или тежње, тенденције за гледањем), тако је и сваки други орган 
продукт недељивог акта одговарајуће функције, а сви су ови 
разни акти опет само различне стране оног једног недељивог 
акта, животног елана, чији је продукт цео органски свет. Оваким 
схватањем животног елана избегнуте су, вели Бергзон, и тешкоће 
витализма. Принцип животне снаге наилази на тешкоћу, која лежи 
у појму индивидуације примењеном на органски свет: сваки је 
организам скуп разних органа, сваки је конгломерат ћелија. Да 
ли свака ћелија и сваки орган има своју засебну животну снагу2 
Да ли је сваки органски индивидуум само израштај на клициној 
плазми Где ту почиње, где се свршава животна снага једног ор- 
ганског индивидуумаг Само претпоставка једног јединог жи- 
вотног принципа, чији је продукт цео органски свет, у стању је 
избећи ове несавладљиве тешкоће витализма. 

Животни елан, и ако недељив, има да се замисли као спој 
неколико различних тенденција, које он има да реализира ства- 
рајући органски свет, пошто је и сам тај елан по свој унутраш- 
њој природи једна тенденција. Као што сваки од нас преставља 
у своме детињству особу, у којој се налазе разне личности које 
би се могле развити, тако и животни елан садржи разне тенден- 
ције у себи; само док ми нисмо у стању да све личности реали- 
зирамо у току доцнијег живота, животни елан у стању је да сваку 
од својих основних тенденција реализира. Наилазећи на мртву 
материју, животни елан морао се је најпре потпуно акомодирати 
њеним физичко-хемиским законима: први организми имају да се 
замисле као мале масе протоплазме једва диференциране, сличне 
с поља данашњим амебама, само с том разликом што су садр- 
жавали у себи огромни притисак, који их је имао уздићи до виших 
форама живота. Услед овог притиска несумњиво је, да су први ор- 
ганизми имали тенденцију максималног рашћења, али како је ор- 
ганска материја у стању да се повећава само до извесне границе, 
живот је морао савладати нови отпор материје приморавајући 
умножене делове ове последње да остану заједно. Он то чини 

поделом рада, која је опет резултат многострукости тенденција 
садржаних у првобитном животном елану. Спољни услови живота 
даљи су отпор материје, које животни елан има да савлада: он 
то чини адаптирајући се на њих колико је то потребно, да би 
се оствариле основне тенденције његове. Главне гране, у које се 
грана органски свет у своме развићу, престављају реализацију 
ових основ-них тенденција животног елана. Отпор материје даље 
узрок је што се свака од ових линија грана у споредне гране, 
што се при овоме гранању долази до специја које нису способне 
за даљу еволуцију, и до специја које престављају назадак. Тај 
отпор чини даље те се свака специја понаша тако, као да се општа 
струја живота има да садржи на њој, да је не пређе. Отуда борба 
специја за живот и дисхармонија која влада у органском свету. 
Те дисхармоније не би било, хармонија у органском свету морала 
би бити све већа што се даље иде у развитку његовом, кад би 
тај развитак престављао реализацију једног у напред утврђеног 
плана, као што то тврди финализам. У ствари хармоније у ор- 
ганском свету има, али она не лежи напред већ назад, она лежи 
у јединству животног елана из којег произилази органски свет. 
Прогреса у органском свету несумњиво има, постоје две или три 
гране развића у којима се јављају све компликованије, све више 
органске форме, али између тих грана има много споредних грана, 
у којима се налазе многа оступања, застоји и назадци. Развиће 
органског света преставља у ствари више од реализације једног 
у напред утврђеног плана: пред будућношћу еволуције живота 
врата су отворена, она је безгранично стварање форама, које ни- 
каква интелигенција не би могла предвидети, пошто је интелиген- 
ција и сама један њен продукт. Еволуција органског света је ства- 
рање новога у апсолутном смислу, стварање без унапред утврђе- 
ног плана, на кратко та је еволуција стварачка. 

Два су основна резултата која животни елан, с погледом на 
отпор материје, има да постигне: прво постепену акумулацију 
енергије, и друго, претварање те енергије у слободна кретања. 
Животни елан није био у стању да та два резултата реализује 
заједно у организмима: отуда две главне линије органског жи- 
вота, биљни и животињски свет. Разлика између ова два света 
не лежи у особеним карактерима (у статичким оделитим озна: 
кама, које су залуд тражене, јер их нема) већ у особеним тен- 
денцијама, које они имају да остваре: биљке нагомилавају сун- 
чану енергију у органским материјама, а животиње, служећи се 





БЕРГЗОНОВА ТЕОРИЈА ОРГАНСКОГ РАЗВИЋА 57 


тим материјама за храну, претварају енергију нагомилану у њима 
у слободна кретања. Овој основној разлици одговара даље раз- 
лика у непокретности биљака и покретности животиња: тиме 
што животиње морају да траже своју храну, оне морају да се 
крећу с места. Последица ове разлике даље је у томе, што су 
биљке несвесни, док су животиње свесни организми: свест омо- 
гућује разноврсна кретања, особитно слободни вољни избор кре- 
тања. Отуда даље у животињским вишим организмима нервни 
систем, који је посредник између чулних опажања и кретања (сло- 
бодних и рефлексивних), док тога система у биљака нема. Али 
непокретност и неосетљивост, односно покретљивост и свест нису 
апсолутно оделити карактери животињског и биљног света : по- 
кретљивост и „осетљивост“ извесних органа код извесних биљака 
с једне стране и слаба свест и непокретљивост извесних паразита 
у животињском свету, као и делимична подложност животињског 
света вегатативном животу доказ су зато. Заједница тенденција 
првобитног животног елана, од кога воде своје порекло и биљни 
и животињски свет, налази свога израза и у полном оплођавању 
биљака, које је за биљку можда само један луксуз, али које се 
мовало јавити и код биљака, да би животиње доспеле до њега. 
Исто то да се рећи и за тенденцију биљака за развићем у више 
и компликованије организме: како је ова тенденција битна за 
животињски свет, који има да реализира слободу радњи у све 
већем обиму, то је та тенденција саопштена и биљном свету од 
првобитног животињског елана, који је заједнички извор оба света. 

Животињски свет преставља на тај начин прави циљ цело- 
купне органске еволуције, а нервни систем опет, заједно са чул- 
ним апаратима и мускулима, преставља центар животињског ор- 
ганизма, коме служе сви остали делови његови. Задатак је жи- 
вота да унесе што више неодређености, што више слободе у ма- 
терију, и нервни систем преставља прави резервоар слободе. Али 
животни елан није био у стању, да ову своју основну тенденцију 
реализира подједнако на свима главним гранама еволуције живо- 
тињског света. Од четири главне линије, у које се развио живо- 
тињски свет (бодљокошци, мекушци, зглавкари и кичмењаци), 
прве две су убрзо постале неспособне за даљу еволуцију, а само 
друге две биле су способне да се високо уздигну. Први виши 
животињски организми, које је животни елан био у стању да 
створи, личили су несумњиво на наше данашње црве, само с том 
разликом, што данашњи црви немају оне бескрајне пластичности 

тих примитивних црва, из којих су се развиле оне четири групе 
животињског света. Бодљокошци и мекушци постали су неспо- 
собни за даљу еволуцију просто с тога, што су своје меко тело- 
обукли у оклопе, који су онемогућили њихову већу покретљивост. 
А нужност тих оклопа опет произашла је из тежње првих виших 
животињских организама, да се хране директно животињском 
храном. Постоји, вели Бергзон, једна особеност фауне примитив- 
них геолошких времена, која мора да нас фрапира; то су тврди 
оклопи животиња, који су морали сметати кретању њиховом па и. 
паралисати га. Што су прве животиње биле покретљивије, тим 
су оне постајале прождрљивије, оклопи су морали дакле доћи, да 
би се животиње браниле једна од друге. Али сметајући кретању 
оклопи су претили да животињски свет учине непокретљивим, да 
га осуде на полусан. У том полусну и данас се налазе бодљо- 
кошци па и мекушци, док су зглавкари и кичмењаци сретно ус- 
пели да га избегну тиме што су, ослобођени оклопи, постали 
много покретљивији, постали способни да побегну испред непри- 
јатеља и да га победе изненадном офанзивом. Као и у људском 
друштву, тако и у животињском свету највеће успехе задобили 
су они који су највише рескирали. 

И код зглавкара и код кичмењака развитак се је у првом 
реду састојао у прогресу нервнога сензорно-моторног система, 
којим је омогућена све већа покретљивост. Али та је покретљи- 
вост различно реализирана код првих и код других. Тело првих 
састоји се из више независних прстенова, чији су анекси неза- 
висно покретљиви један од других. Код других покретљивост се 
концентрира само на два пара чланова, чија форма више није 
тесно везана за функцију. Одавде се да закључити, да те две 
велике гране животињског света реализирају две различне тен- 
денције животног елана, и да бисмо те тенденције могли дефи- 
нисати потребно је узети у обзир специје, које престављају кул- 
минацију тих грана. Критеријум за одредбу тих кулмининтних 
специја лежи у главном у успеху њиховом над осталим специ- 
јама. У том погледу пак не може бити сумње, да човек с једне 
и хименоптере с друге стране престављају те врхунце. Распро- 
страњеност човека на површини земљиној, распрострањеност 
мрави испод те површине то већ доказују. Нигде инстинкт међу 
тим није тако развијен као код хименоптера, тако да се инстинкт 
и интелигенција имају да сматрају за оне две основне тенденције, 
које животни елан реализира у животињском свету. 

На тај начин неосетљивост биљке (!огрешг уеоејауе), ин- 
стинкт и интелигенција престављају основне тенденције животног 
елана, које су спојене у њему у почетку. Основна заблуда, вели 
Бергзон, заблуда која влада од Аристотелова времена, то је сма- 
трати ове три тенденције за три сукцесивна ступња једне и исте 
тенденције, док су то три дивергентна правца једне активности, 
која се растећи поделила. Интелигенција и инстинкт су две са- 
свим различне форме духовне радљивости, али баш зато што су 
различне оне се допуњују. Нема интелигенције, у којој не би било 
трага од инстинкта, нити има инстинкта који није обавијен ко- 
лутом интелигенције, само што је оно што је инстинктивно у ин- 
стинкту директно супротно ономе што је интелигентно у интели- 
генцији. Тешко је тачно дефинисати инстинкт и интелигенцију, и 
то баш за то што је дефинисање ствар интелигенције, а инстинкт 
нешто радикално различно од ње. Ипак дају се поставити изве- 
сне разлике. 

Пре свега треба утврдити, да су и једно и друго духовне 
природе, да су свест. Само треба разликовати анулирану свест 
од свести, која је од почетка нула. Кад камен пада, он нема 
никакве свести о томе. Инстинктивне радње међу тим несвесне 
су зато, што је овде престава радње потпуно уништена, неутра- 
лизирана радњом која из ње произилази. Свест у позитивном 
смислу јавља се свуда где престава радње није идентична са 
самом радњом, свест означава оклевање и избор, она значи 
осветљавање зоне оних акција, чија се могућност преставља 
у преставама. Где има много могућих радњи а ниједне стварне 
(као у избору), свест је у пуној снази; где је стварна радња 
једина могућа радња свести нема (аутоматске радње). Свест 
би се могла према томе дефинисати као аритметичка разлика 
између могуће и стварне радљивости једног живог бића. Према 
томе свест у инстинкту пратиће у већини случајева само почетак 
радњи, које се у њему даље аутоматски врше, док су сметње 
радњама битност интелигенције. 

Битна разлика између инстинкта и интелигенције лежи међу 
тим много дубље. Да бисмо до ње доспели потребно је пронаћи 
разлику у самој тенденцији, која се у њима реализира. Само 
један поглед на радње, које из њих проистичу, уверава нас, да 
је циљ интелигенције фабриковање оруђа из мртве материје, 
а циљ инстинкта да се служи и конструише организованим 
оруђима. Својом интелигенцијом човек је у стању, да за своју 

потребу безгранично фабрикује оруђа из мртве материје и да 
се њима служи; животиње, које сматрамо за интелигентне, нису 
истина у стању да фабрикују така оруђа, али су у стању да се 
њима служе (мајмун, слон) или да их као таква упознају (ли- 
сица). Животиње обдарене инстинктима у стању су да се служе 
органима који су им дати; али и сама продукција тих органа 
има да се сматра за ствар инстинкта. Доиста где се може поста- 
вити граница између инстинкта животиње и организаторског рада 
живе материје при метаморфози ларве у чауру и ове у инсект, 
кад при томе сама ларва мора да предузме многе кораке2 Или 
где лежи разлика између односа организаторских, који постоје 
међу ћелицама једног организма, и односа међу пчелама једне 
кошнице> Ови примери показују, да те разлике нема, да је сама 
организаторска радња живе материје инстинктивне природе. 

Да је инстинкт специфична функција живе материје, која 
се неда свести на друге факторе, то нас уверава индиректно и 
неуспелост покушаја данашње биологије, да то свођење изведе. 
Кад неодарвинизам (Вајсман) тврди, да је инстинкт постао су- 
мирањем случајних промена у клици одржаних селекцијом, то 
је тврђење скопчано са истим тешкоћама, са којима је скопчано 
неодарвинистичко објашњење промене органа у опште. Кад не- 
оламаркизам тврди, да је инстинкт постао из свесног напора 
индивидуума, да му је порекло у интелигенцији овога, тешкоћа 
лежи у наслеђу задобивених навика и у инстинктима биљака, 
чије порекло нимало не може лежати у интелигенцији. Инстинкт 
не може зависити од иницијативе индивидуа, и ако оне при ње- 
говом израђивању суделују, он не може бити ствар случаја, и 
ако и случај игра при томе улогу. Кад се упореде разне форме 
једног и истог инстинкта, онда се види да је инстинкт увек са- 
вршен, само да је у једном случају простији у другом мање 
прост. Основна тема једнога инстинкта пак не може се изразити 
у терминима интелигенције. 

Тиме смо дошли на основну разлику између инстинкта и 
интелигенције. Сваки се развијенији инстинкт састоји у серији 
специјалних радњи, чији је циљ тачно прецизиран (тако н. пр. 
извесне хименоптере баш оне нервне центре своје жртве повре- 
ђују, који повлаче укоченост али не и смрт њену), инстинкт је 
дакле исто тако знање као и интелигенција, само знање специ- 
јалне врсте, које се не може свести на интелигенцију. Наука 
није у стању да продре у тајну инстинкта, ту јој једино фило- 

зофија може притећи у помоћ. Доиста у самој нашој унутрашњо- 
сти ми налазимо духовне поступке, с којима можемо идентифи- 
цирати инстинкт животиња. У феноменима симпатије и антипатије 
без разлога ми налазимо исто оно што се несумњиво мора зби- 
вати у свести инсекта, који дела инстинктивно: инсект зна не- 
посредно, он осећа непосредно место на спољнем објекту на 
коме има да изврши извесну радњу. Инстинкт је дакле симпа- 
тија, непосредно интуитивно сазнање. На супрот инстинкту, 
знање интелигенције је посредно, дискурзивно. Инстинкт са-. 
знаје оно што је појединачно, инстинкт сазнаје ствари, док 
интелигенција сазнаје оно што је опште, она сазнаје односе. 
Како је задатак интелигенције чисто практичан, сазнање њено 
управљено је само на мртву материје и оно је с тога чисто 
геометријске природе. Интелигенција је с тога неспособна 
да схвати живот. Само инстинкт, кад би био у стању да постане 
свестан знања које имплиците лежи у њему, кад би престао да 
се отеловљава у спољашњим радњама, кад би се повукао у себе, 
био би у стању да нам открије тајне живота!. 

Али и ако је инстинкт по својој унутрашњој природи ближи 
животу од интелигенције, која је првобитно управљена на мртву 
материју, животни елан није био у стању да достигне врхунац 
развића у правцу инстинкта, већ у правцу интелигенције. Тиме 
што се интуиција у току развића животињског света трансфор- 
мирала у инстинкт (први инстинкти били су више у вези са инте- 
лигенцијом од доцнијих), т. ј. ограничила на мали део живота, 
који ју је непосредно интересирао, развиће свести у правцу ин- 
туиције убрзо је затворено. У правцу интелигенције напротив 
оно је остало отворено, јер интелигенција, баш зато што се прво- 
битно односи на мртву материју, у стању је да се креће без гра- 
ница у домену своме, и да се, једном ослобођена, окрене уну- 
трашњости саме свести и пробуди остатке интуиције, који се 
налазе виртуелно у овој последњој. Према томе развиће свести 
у правцу интелигенције преставља нам се као прави циљ цело- 
купне органске еволуције. 

Врхунац тога развића пак преставља човек, и на тај начин 
човек се иставља као крајњи циљ целокупне органске еволуције. 
Разлика између људске и животињске интелигенције није, по 


' О даљим особинама интелигенције као и о значају интелигенције и ин- 
стинкта по сазнање у опште упор. моју наведену студију у „Летопису“ стр. 47 
и 59 и „| Еуошћоп стеајпсе“ стр. 160—178, 188—193 и 323—8333. 

Бергзону, разлика у степену, већ разлика у природи: висина 
свести одговара способности избора, којом располаже свесно 
биће, свест је синоним инвенције и слободе. Код животиње ин- 
венција је увек само варијација на теми рутине: животиња је 
истина у стању, да се ослободи једног аутоматизма, али само 
тиме што га замењује другима. Код човека, и једино код њега, 
свест се дефинитивно ослобођава терета материје: човек је у 
стању, да у своме телу створи неограничени број моторних ме- 
ханизма, да старим навикама стави на супрот нове, и да савлада 
аутоматизам поделивши га. Своју супериорност над животињом 
има човек да захвали у првом реду и непосредно своме мозгу, 
осим тога посредно своме језику, који га чини способним да од 
ствари пређе на идеје, и друштву, које ствара један средњи ниво, 
са кога индивидуе имају да се уздижу. Пошто еволуција нема 
у напред утврђеног плана кога се држи, то је место нашег чо- 
вечанства било могуће и друго, које би било или интелигентније 
или интуитивније (савршено човечанство било би, по Бергзону, 
оно које би обе способности имало развијене у истом степену), 
јер у нашем човечанству инуиција је готово потпуно жртвована 
интелигенцији!. 


Ње ипак има, и спекулацијом, која из ње произилази, у 
стању смо увидети, да човечанство није изолирано у природи 
којом господари. Ми увиђамо, да цео органски свет преставља 
хумус, на коме је имао да израсте човек, и животиње, ма како 
удаљене и непријатељске биле према нашој специји, јављају нам 
се као корисни сапутници на истом путу. Ову своју визију ор- 
ганског света, које греде једном циљу, изражава Бергзон у једном 
пасажу, из кога се у исто доба види и магичка моћ, коју може 
да достигне његов стил: „Сва се жива бића узајамно држе, и 
сва се подају истом огромном притиску. Животиња се ослања 
на биљку, човек јаше на животињском свету, а целокупно чове- 


' Врло је интересантна примедба Бергзонова (н н. м. стр. 110), да се ди- 
вергенција развића у правцу инстинкта и интелигенције огледа и у разлици из- 
међу друштава код хименоптера и код човека. Друштва чела и мрави дивно су 
диспиплинирана и уједињена, али су укочена и неспособна за прогрес; друштва 
људска способна су за прогрес, али су подељена и у непрестаној борби једно 
с другим. Идеал би било друштво, које би непрестано напредовало и било непре- 
стано у равнотежи, али тај се идеал можда не може реализирати. Животни елан, 
раздвајајући се у две главне гране, био је у стању да реализира и друштвени 
живот само у она два облика, који се делимично искључују и делимично допуњују“ 

чанство, у простору и времену, представља једну неизмерну вој 
ску, која галопира поред сваког од нас, испред и иза нас, и 
налази се у једном неодољивом нападу способном да смрви сваки 
отпор, ма можда и саму смрт“:. 


Овим смо завршили излагање Бергзонове теорије органског 
развића, и додаћемо још само неколико критичке примедбе о њој. 
Ако бисмо хтели једним термином карактерисати ту теорију, могли 
бисмо је назвати спиритуалистичким витализмом. Јер по 
Бергзону животни елан идентичан је са свешћу, свест је првобитна, 
она ствара организам и реализира се у њему у толико у колико 
то допушта сама структура организма (његов нервни систем). 
За животни елан не може се по њему рећи ни да је један ни 
да је многострук, пошто су и једно и много категорије ра- 
зума, који је неспособан да схвати унутрашњу природу живот- 
ног елана, само негативно може се за њега рећи да је и једно 
и много, баш као што то важи и за нашу свесну личност. Де- 
финишући овако животни елан Бергзон привидно успева, да 
избегне тешкоће обичног витализма, који претпоставља мно- 
жину животног принципа, који тај принцип или сматра за једну 
нарочиту снагу или за једну нарочиту енергију, који није у 
стању да постави разлику између физичко-хемиских енергија и 
снага и животног принципа“. Али баш с тога Бергзонов витали- 
зам још је много не критичнији од обичног. Како је могуће гово- 
рити о животном елану као свесном стварачком акту, који улази 
у мртву материју, кад се свест манифестира тек у организму> 
Како је могуће, да животни елан, стварајући биљке, изгуби све- 
сност, па да ипак остане оно што је, принцип специфично разли- 
чан од материје» Како је могуће, да у инстинкту свест буде чисто 
интуитивна, да у самим инстинктивним радњама, у којима се при- 
видно манифестира „сазнање“ које лежи у инстинкту, та свест 
потпуно ишчезне> Како је могуће, да животни елан ствара без 
плана и потпуно слободно, па да ипак постану тако целисходне 


1 „Топз јез мјуап5 зе Неппег, еј 6оц5 седеп!а Ја тете Гогпидађ(е ропззее- 
[7 апшта! ргепа зоп рош! 4' аррш зиг Ја р]апге, | ћотте ећемаџсће зиг |" апта-, 
не, еЕ 7 ћитапие епшеге, дапз !' езрасе ећ Чап5 Је (етрз, ез, пе шттепзе агтес 
аш сајорре а собе де сћасип де попз, еп ауап! ег еп аглеге де пош5, Чапз ипе 
сћагсе епфгатпапје сарађје де сшбшјег (ошкез |Те5 геј апсез е! де Ггапстаг Бтеп дез 
сођајасјез, тете рејеф-ефе ја топ“ (ГР ЕуојиНоп стедштсе, стр. 293). 

1 О овим разним формама витализма види студију др. С. Шећерова „Нео- 
витализам у садашњој биологији“ у „Делу“ за 1912 г. 

форме, какве показује органски свет, и да се јави прогрес у раз- 
витку тога света2 Поред свих тих немогућности међу тим, Берг- 
зонова теорија развића органског света садржи многе појединачне 
истине у себи, нарочито критичке примедбе његове противу ме- 
ханистичког и обичног финалистичког објашњења од велике су 
вредности. Дубље финалистичко објашњење еволуције органског 
света (како је то објашњење донекле развио нпр. чувени биолог 
Негели, кога Бергзон и не помиње) Бергзон није оповргао, и ње- 
гово гледиште, у колико је суперионо механистичком, то је само. 
у толико у колико садржи финализам у себи. Финализам ни у 
колико не повлачи за собом претпоставку свесне интелигенције, 
која по плану ствара организме, несвесна целисходност, чији нај- 
дубљи корен треба тражити у јединству целокупне висине, пот- 
пуно је могућан и довољан принцип финализма, којим се избегава 
и механистичко и свако могуће, па и Бергзоново виталистичко 
објашњење еволуције органског света. 


Рт. БРАНИСЛАВ ПЕТРОНИЈЕВИЋ. 


СЛОВЕНСКО ПРАВО 
(К ОБЈАШЊЕЊУ ИМЕНА „СЛОВЕНСКО ПРАВО“) 


Штампајући свој чланак „Значај Историје словенских 
права“ у „Архиву за правне и друштвене науке“ св. фебруар 
1910 год. дотакли смо се само имена правне дисциплине, чији 
смо значај хтели истаћи, указујући при томе на мишљења при- 
знатих словенских научара, који су се дубље разрадом овог 
предмета бавили, као Зигеља, Балцера и Кадлеца. У другоме 
свом раду, који смо оштампали у „2Хензећи 14г уегојејсћепде 
Кестаулззепзсћан, Ва. ХХИ Нен 1, 2, под насловом „ОП1е 5! га|- 
гесћ сће Дезат ћа ипо јт з1ау15сћеп Кесћ (е“ такође 
смо употребили име ове исте правне дисциплине, обележавајући 
је у немачком језику именом „чјамгасћез Кесћ!“, што би одгова- 
рало „словенско право“. Као што смо напоменули, ни у једном ни 
у другом случају нисмо улазили у објашњење самог тог назива, и 
ако смо у првој расправи само на то указали. Г. ОПг. Л. Марковић, 
који се већ дуже времена интересује за историју права, а желети 
је, да и у будуће укаже своје већ признате услуге овоме посве 
необрађеноме предмету у нашој правној литератури, прочитавши 
нашу расправу, зашто смо на пажњи захвални, није се могао сло- 
жити са називом словенско право. Услед тога је у свом приказу на- 
шега рада: „Гле знраесћ Шсће безапућаНипа шп зјамласћеп Кестте“, 
у листу Ново Време, број од 22.-Х1-910, учинио примедбу као 
да је овај наслов или случајна омашка или је узет као синоним 
словенским правима. Пошто је ова мишљење, које је сад додир- 
нуо г. Марковић, још у предавањима пок. проф. Ог. Д. Мијуш- 
ковића третирано и са разлозима заступано, и пошто су мишљења 
научара у овом питању до извесне мере подељена, што је напред 
напоменуто, бићемо слободни да и сами своје гледиште према на- 
зиву ове дисциплине определимо на тај начин, што ћемо ради 

Дело, књ. 69 5 

потпунијег схватања на првом месту потанко изнети мишљења 
горе поменутих научара, а по том и своје, и тиме постићи свој 
други смер, да одговоримо зашто смо онакав наслов нашој рас- 
прави дали. 

Следујући томе, што смо напоменули, истаћи ћемо искључиво 
оне радове, који се објашњењем тога питања баве. То су радови: 
проф. Зигеља, официјалног представника историје словенског 
права на Универзитету у Варшави, који је у руском енциклопе- 
дијском речнику Андрејевског, Арсенева и Петрушевског под на- 
словом: „Славанское право и его исторја“ (стр. 335—9848) 
публикован. Затим рад проф. Балцера на Универзитету у Ла- 
вову, који је под називом Н1збогуа рогоупажмсха ргам 
зјом1апзктсћ у 5. св. публикације Зшдуа пад ајогуа ргауа 
роја есо изашао. Најзад рад проф. Кадлеца на Универзитету 
у Прагу, који ова иста питања третира: Хакјадп! обгахку 510- 
мапзкусћ ргауптсћ деј1п (1911). Важно је напоменути, да 
сви ови радови третирају и многа друга тамна и нерешена пи- 
тања из области словенског права и да су као такви један важан 
прилог за словенску правну литературу. Тако проф. Зигељ у свом 
чланку говори најпре о појму словенског права, даље о литера- 
тури, затим о методу и периодизацији и најзад завршује основ- 
ним идејама и карактеристичним обележјима словенског права. 
Што се тиче проф. Балцера, он истиче незадовољство са доса- 
њим слабим напретком у литератури словенске правне историје 
и желео би да види брзи преокрет к јачем успеху. Уз то баца 
поглед на резултат целокупног рада на пољу словенске правне 
историје и налази, да главни узрок слабом успеху лежи у упо- 
треби незгодне методе и магловитости циља, и излази с предло- 
зима и мишљењем како би се то поправило. Проф. Кадлец третира 
иста питања у својој расправи, слаже се потпуно са мишљењем 
проф. Зигеља, не чинећи никакве примедбе, с проф. Балцером 
пак у суштини, разилазећи се само у некојим појединостима. 

Проф. Зигељ посматра науку словенског права као дисци- 
плину, која има да испита принципе друштвеног живота Словена 
као једне целине: ,...... наука, долженнствугошцал раскрњтђ начала 
облцественнои жизни славанђ, какђ однаго единаго цћлаго“. К овом 
циљу воде два пута: изучавање садашњег правничког и политич- 
ког уређења словенства и историја словенског права, која пред- 
ставља предмет даљег испитивања. Бавећи се са те тачке гледи- 
шта правом свих Словена као једне целине, употребљава проф. 

Зигељ конзеквентно назив „словенско право“, а никако „словен- 
ска права“. Као и историја права других народа, тако исто и 
историја права словенских народа, која је део опште правне 
историје, има двојаки задатак: прво, да изложи постепене про- 
мене друштвеног живота, на другом месту по могућству да ис- 
пита узроке тих промена и постави законе, по којима су се те 
промене вршиле. Што се тиче јединства словенског заједничког 
живота о томе нам пружају доказ пре свега дата позитивна — 
спољна и унутрашња обележја Словена, даље, њихов заједнички 
поглед на свет, који се јавља у заједничким религиозним и прав- 
ном представама. По најстаријим вестима, Словени су се од вај- 
када расладали на мноштво племена, од којих је свако живело 
својим самосталним животом ; према томе није чудити се, што од 
најстаријих времена налазимо племенске особености и у језику, 
и у религији, и у праву. Тим не мање су Словени производили 
на суседе утисак једног народа, с једним и истим спољашњим 
(боја косе, коже) и унутрашњим (отпорност, слободољубље) обе- 
„лежјима, што се између осталог изражавало и у заједничком на- 
зиву (Венди, Словени). То све води претпоставци о постојању 
једног заједничког погледа на свет, што се потврђује рели- 
гиозним убеђењем Словена, више мање различним од религиоз- 
ног убеђења других Аријеваца, заједничком правном терминоло- 
гијом (право, правда, закон, обичај и т. д.), фрапантном сличношћу 
друштвене заједнице како најстарије, у толико више доцније (на 
пр. у ХШ. в.). Баш и када не би било ових позитивних дата, могло 
би се дедуктивним путем изводити оно јединство словенског за- 
једничког живота. Словенство је једна грана аријевског стабла, 
која је дуго сачувала свој прааријски живот; према томе стари 
«словенски живот одговара у суштини најстаријем правном и по- 
литичком животу Грка, Римљана, Келта и т. д. Неоспорно је, да 
је у току времена, под утицајем страним, поглавито суседних на- 
рода, то првобитно јединство слабило, али се ипак оно није пот- 
пуно изгубило, јер су поједине словенске целине имале међусобни 
узајамни утицај, осим тога су подлегли код Словена јачим изме- 
нама само виши слојеви друштва, док је народна маса остала 
верна својим традиционалним обичајима. 

Што се тиче излагања словенске правне историје, то се има 
по проф. Зигељу радити тим начином, да се до Х века излаже 
заједничко право словенско, од тога времена, пак, треба историју 
мрава сваког словенског народа напосе проматрати, наравно упо- 

редним путем у том циљу, да се испита суштина правних инсти- 
туција и јачина страних утицаја. У овом погледу би најбоље по-~ 
служило као граница десето столеће, пошто су се у то време: 
образовале поједине словенске државе, и почело међу Словенима. 
да утврђује хришћанство!. Изворе за испитивање тога најстаријег 
правног живота Словена у недостатку писмених доказа треба тра- 
жити у резултатима и извођењима филологије, у археолошким; 
датима, обичајима, традицијама и т. д. 

Таково право Словена у целини изложено имало би значаја. 
за општу правну историју из више разлога. Без познавања сло- 
венског права не може се ни помислити на потпуно излагање 
правног развоја код Аријеваца и одређивање карактеристичних. 
обележја аријевског права на супрот праву семитскоме, монгол- 
скоме и др. Осим тога, значај многих западноевропских инсти-. 
туција може бити појмљен само онда, ако се промотре оне: 
земље Аријеваца, у којима оне нису егзистирале, на пр. утицај ка- 
толичке цркве у средњем веку може бити објашњен само путем 
упоређења са оним земљама, које му нису биле изложене. Уз. 
то, период правног развоја, у коме се право још није оделило. 
од осталих фактора друштвеног живота, као религије, морала. 
и т. д, може бити најбоље простудиран на праву словенском. 
Најзад, гледа ли се на стварање правно-политичких идеја као на 
какав хемијски процес једињења двају или неколико елемената,, 
јављају се словенске заједничке идеје сложенијим него западно- 
европске. 

Проф. Балцер у својој горе поменутој расправи излази. 
са другим именом о овом правном предмету. Њему се не допада 
назив „словенско право“. Вести страних аутора, које нам описују 
правно стање Словена, не излажу нам ни у колико заједничко. 
право свих Словена, већ појединих словенских народа. Према 
томе је по њему могуће говорити о упоредној историји словен-- 
ских права. Али, ипак, вели, да је некада егзистирало једно за- 
једничко словенско право, и ако примитивно и неразвијено, као. 
што је егзистирао у првобитно време један народ и један зајед-- 
нички словенски језик. Из тога времена, истина, немамо никаквих. 
правних извора, ипак упоредним методом можемо доћи циљу, 
испитати то прасловенско право. ИМ то би био по њему главни 
и последњи циљ ове правне дисциплине. Ако би било могуће: 


' В. Зигељ“ Пергодизаша славанскаго права (нарочити отисак). 

сањати о томе, да ћемо успети репродуковати целокупни прво- 
битни организам словенског права, могли бисмо тврдити, да 
после историје словенског права долази само историја 
права појединих словенских народа, а да међу њима не би било 
уеста за какву посредујућу науку, која би била сама себи за- 
датак, за упоредну историју словенских права. Јер та би наука 
могла послужити само као средство, као прелазно истраживање, 
помоћу кога би се имало успоставити првобитно словенско право. 
Ипак се не разочаравамо, да ће нам једном испасти за руком, 
да постигнемо и тај идеални циљ. И зато ће упоредна историја 
словенских права на свагда одржати своју легитимацију; само 
се треба старати о потребној обради материјала и о његовом 
сређивању онде, где припада: делом историји словенског 
права, делом историји националних словенских права. 

Несумњиво је, да је првобитно заједничко словенско право 
некада егзистирало. Али изгледа да у том погледу влада непо- 
уздање у сопствену снагу, да ће бити икада могуће испитати 
начела тога права. Отуда је, мисли Балцер, она одвратност према 
употреби анализе, по којој би се тачнија испитивања могла учи- 
нити. Досадашњи испитивачи су се служили описном методом, 
те су се отуда у својим испитивањима на половини пута за- 
устављали, не могавши свој циљ постићи. Услед тога се методом 
описно упоредном и дошло до интересантних резултата на пр. 
да је задруга још код старих Словена постојала, док су међу 
тим многе појединости остале нерешене. Ово пак не би био 
случај, да се питање аналитичком методом проматрало. Тако на 
пр. није решено питање, да ли су у првобитној задрузи старе- 
шине задобивале ту част избором или по старости или по блис- 
кости сродства с предходним старешином. Услед тога описна 
метода по себи није довољна, већ је поред ње потребна и ана- 
литичка, помоћу које би се могло решити и питање, каква је 
суштина била извесне институције. За објашњење тога наводи 
примере, како би се могло аналитичком методом доћи до важних 
резултата у питањима, која су изгледала нерешљива. 

Проф. Кадлец у својој напред напоменутој расправи држи 
мишљење проф. Зигеља за потпуно исправно не чинећи никакве 
примедбе, мишљење пак проф. Балцера у погледу назива „сло- 
венско право“ и „историја словенског права“, које би давало 
повода на први поглед, да је проф. Балцер у погледу на сам 
предмет заузео сасвим супротно гледиште, допуњује тако, да у 

стварности нема никакве разлике. Задатак ове науке је доста 
опширан и тежак, али ипак му се чини, да проф. Балцер по- 
сматра ствар одвећ скептички. Чудновато му, што је проф. Балцер 
далеко и од помисли, да ће се моћи репродуковати цео првобитни 
организам словенског права, и да услед тога у место назива „сло- 
венско право“ и „историја словенског права“ употребљава назив. 
„упоредна историја словенских права“. Циљ, коме тежи ова наука, 
не претпоставља проф Кадлец за тако недогледан, као проф. Бал- 
цер. Чини му се, да се оно непоуздање у сопствену снагу, које при-. 
мећује пољски истраживач код историка словенског права, код њега 
самог показује. Кад су етнолози-правници и социолози, у главном 
Енглези (Могоап Г. Н., Тујог, Зрепсег и др.) Немци (Розб Басћо- 
јеп, КоћЈег и др.): могли учинити покушаје, да пруже слику основ- 
них правних форми код свих народа света, затим В. М. Ге15] (АН- 
апзсћез ш5 сепшит и АН-апзсћез 5 ступе, Јепа 1892—1896) право. 
неколико скупина народа аријевских, с успехом, у толико ће бити 
сигурнији резултати на много ужој области словенског права. 
Када, дакле, страни научари не губе наду, да саставе потпуну 
слику правне културе много старије и од нас удаљеније, била 
би бесмисленост претпостављати унапред, да се не може саста- 
вити потпуна слика старога словенског права. Даље слаже се 
потпуно са мишљењем проф. Зигеља о егзистенцији нарочитога 
права словенскога, које се разликује од осталих права. Ту егзи- 
стенцију признају не само словенски истраживачи, већ и етнолози- 
правници несловенског порекла. Истина, те карактерне одлике на 
супрот правима других народа односно скупина народа нису 
испитане, то је тек задатак будућности. У погледу постигнућа 
тога циља мисли, да ни метода аналитичка, као што је пред- 
ставља проф. Балцер, не може сама собом довољна бити. Мисли, 
да би предходно требале бити потпуно обрађене историје права 
појединих словенских народа и тек по том приступити упоредној 
историји словенских права. Истина, ти ће резултати бити непот- 
пуни, али је ипак боље зауставити се на половини пута, него 
одати се циљу краћим путем, сићи с њега и промашити циљ. 
Узрок слабог успеха на пољу ове науке не гледа као проф. 
Балцер у незгодној методи, нити у непоуздању ученог света, 
већ у тежини и опширности предмета. Студија правне историје 
словенске захтева огромне припреме и правничке и филолошке 

и масу помоћних предмета: познавање словенских и многих стра- 
них језика: латинског, грчког, немачког, француског, по потреби 
мађарског и румунског. 

Као што се види из напред изложенога, било је изражено 
мишљење од проф. Балцера, да је могуће говорити само о исто- 
рији појединих словенских права, шта више, да је могуће поку- 
шати и упоредну историју словенских права, али да није могуће 
написати историју заједничкога словенског права, из простога 
разлога, што таково право није ни постојало. Ово је мишљење 
потпуно исправно, ако се узме у обзир фактично позитивно 
право. Неоспорно је, да би се једноставни систем свесловенскога 
права и његове историје могао замислити само у ономе случају, 
када би у историји Словенства постојала у доба историјско једна 
епоха, у којој су сва словенска племена чинила једну целину. 
Али ма да Словени нису имали никада једне заједничке државе, 
признаје ипак и проф. Балцер егзистенцију заједничкога словен- 
скога права, бар у оном прастаром времену, када су Словени 
представљали један народ са једним заједничким језиком. За 
потврду тога, да је код Словена још у томе првобитноме дру- 
штвеноме стању постојало право, имамо и летописних података. 
Прокопије, писац шестога века, као и фулдански летописац из 
године 849 и писац познат под именом Нестор, пружају нам јасне 
доказе о постојању заједничке правне терминологије (право, 
правда, обичај и т. д.). Ваља напоменути и то, да се ти правни 
термини јављају не само у томе првобитноме времену заједнич- 
кога живљења Словена, већ и у свима језицима данашњих словен- 
ских народа на пр. код ческих Словена има и данас реч правда 
исто значење, ма да и значење право још није угашено. Сло- 
венци називаху још у ХМ! веку своја права стара правда. Као 
код Чеха и Словенаца имамо ове термине са истим значењем и 
код осталих словенских народа. Константин Парфирогенит из Х 
столећа нам такође саопштава, да се словенска реч закон упо- 
требљавала некада и у грчкоме језику у словенском значењу 
као право, правни обичај:. Прича нам се такође и то, да су 
правни обичаји били свуда исти, што се у осталом потврђује и 
подударношћу религиозних и моралних појмова. као и једнаком 
висином душевнога нивоа. Па и у данашњем правном животу 
Словена, имено у обичајима, навикама и изрекама обичнога света 


' Упор. Јтгесек, Н., БЗуод хакопцу чоуапзкусћ (Праг, 1880). 

има мноштво најстаријих словенских назора'. Та првобитна једна- 
кост свих племена и истоветност језика оправдавају довољно 
веру самих Словена у њихово давно сродство, па и мишљење 
странаца, да припадају једној етничкој целини“. Најзад треба 
истаћи да је првобитна истоветна политичка и друштвена орга- 
низација Словена и побудила славне недавно упокојене словенске 
правне историке Рг. Х. Јиречека, у доле поменутоме делу, да, 
бар, с обзиром на садашњи породични живот јужних Словена 
изложи најстарије словенско породично уређење, а проф. РОг. 
В. Богишића, да успостави стару словенску породицу и наследно 
право у Дубровнику (Кад јисочјоуепзке АКадепше, св. У). 
Првобитно прасловенско право (принципи) је подлегало, 
природно, у току времена изменама, од како су се Словени раз- 
делили, нарочито од како су међу њима постале поједине наци- 
оналне целине. Но том првобитноме заједничкоме праву (прин- 
ципима) подизали су поједини словенски народи даље, наравно, 
сваки својим особеним начином, а поред тога су примали и стране 
утицаје. Две огромне и различите струје римске и византијске 


1 На пољу обичајнога права, специјално на прикупљању правних обичаја код 
јужних Словена нарочито се истакао и први научни основ положио познати правни 
историк и некадањи професор словенскога права на Универзитету у Одеси Рг. В. 
Богишић, у својим делима: ХђопиКк задазпијћ ргаушћ ођбаја и јилић 51ауепа, 
Загреб 1874., и Ргауп ођсај! и 5јауепа, Загреб 1867. Томе су примеру следовали 
и е успехом радили на прикупљању народних обичаја и други словенски народи. 
Тако литература о руском обичајном праву је толико богата, да сама библиогра- 
фија са кратким назначењем садржине обухвата две свеске од Ј. Јелушлина. Код 
Пољака се почела обраћати пажња на обичајно право још почетком ХТХ столећа 
а сређује се у етнографским зборницима: 'М:ја и Глад. Код Чеха постоји само 
једно дело о ческом обичајном праву од А. Рибичке: Ргаудфа ртаом! а роме- 
дет, ожаћијас! зе К зргауб уегГејпб а ођеспе : К ргауџ ођсапзкети а Кезти, 
Праг 1872. Најзад хрватска Југословенска Академија и српска краљевска Акаде- 
мија су такође указале место обичајноме праву. Југословенска Академија наука 
и уметности почела је од 1896 године издавати 25ђопиК 2а пагодп! Дуог 1 ођнсаје 
јижић Зјауепа. Код нас треба напоменути Српски Етнографски Зборник имено 
Насеља српских земаља под редакцијом проф. Цвијића. На бугарском обичајноме 
праву су се истакли проф. Бобчев и Д. Маринов у делу Жива старина. 

# Све вести о Словенима у томе првоме стању могуће је наћи у значај- 
номе делу проф Крека: Ешенипр пп Фе зјамјасће Глега игоевссћје, Ога2 1887. 
Збирку, пак, свих вести о словенским племенима у Ческој и Моравској, као и 
њихову критичку анализу налазимо у спису Рг. Херменегилда Јиречека: З1оуап- 
зК6 ргауо у Сесћасћ а па Могауб, св. 1. 1863. Компаративна основа, на којој је 
израђено ово одлично дело, може веома корисно послужити за упоређење и 
објашњење права других словенских народа. 

цивилизације са центрима Римом и Цариградом поделили су це- 
лину Европе од четвртога столећа на две половине. Па пошто 
су Словени управо у то време деобе ступили на историјску по- 
зорницу, то су имали и да определе своје ступање до једне или 
друге половине. Ваља напоменути, да су те обе половине после 
деобе почеле развијати извесне карактерне црте, које су у току 
времена постојале очигледније. Тај огромни утицај је поде- 
лио и једнокрвне словенске народе на две велике скупине, на 
државе православне и на римско-католичке. Он је собом донео 
и разлику у праву — на једној страни римско, на друго грчко- 
византијско. Па и црквено право, које је стајало у тесној вези 
са расцепом између православне и католичке цркве, није било 
исто у обема половинама:. Услед тога је добивало свако поје- 
дино словенско право на супрот праву осталих словенских на- 
рода извесну индивидуалну особеност. Али, ипак, при свем том 
је остао ранији заједнички скелет права свесловенскога, они прво- 
битни правни принципи. Тим начином и разумемо студију сло- 
венскога права и његов задатак. 


Али да бисмо овај задатак могли решити, да оно првобитно 
прасловенско право конструишемо, морамо се послужити пред- 
ходно упоредном студијом права појединих словенских народа. 
Према томе то заједничко право свих словенских народа мора се 
тим начином истраживати, што ће се из правног развоја свих по- 
јединих словенских народа морати апстраховати све оно, што има 
месни, индивидуални карактер, док се не дође до оних општих 
принципа, који су били заједнички праву свих словенских народа. 
Према томе смо потпуно сагласни са мишљењем проф. Балцера 
и Кадлеца, који као најважнији услов истичу изучавање свога соп- 
ственога домаћега права, а осталим словенским правима треба се 
обраћати у главном у томе циљу, да бисмо упоредним начином 
боље и сигурније објаснили по коју страну свога домаћега права. 


Али и оваковим упоредним начином испитивања, не може 
се мислити, да се циљ потпуно постизава. Нарочито у овоме по- 
гледу мора се истаћи, да су и страни утицаји имали дејства. На 
име било би нетачно претпостављати поједине правне институте 
за искључиву својину и карактерну одлику словенску само из тога 
разлога, што се они јављају код свих Словена. У овом погледу 


1 Упор. С. Ђорић, Постанак домаћих компликација византијскога права 
код православних Словена, у Архиву за правне и друштвене науке св. за април 1909. 

је важно напоменути једну слабу страну чувеног пољског прав- 
ног историчара и првога писца историје словенскога права, А. 
Маћејовскога, који је у својим истраживањима на пољу историје 
права свих словенских народа био толико заведен, да је веровао 
и објашњавао без икаква дубља основа, да су извесне правне 
установе стране рецепције. Тако на пр. установу пороте је обја- 
шњавао као чисту словенску установу, која је у Енглеској реци- 
пирана, а потом доцније се је у прерађеној форми опет Слове- 
нима вратила. Нарочито се при испитивању мора имати у виду 
и та околност, да се код народа, који су били и простором и 
временом одвојени, развиле извесне правне установе из тога раз- 
лога, што су исти услови деловали на њихово стварање. Узмимо 
на пр. установу крвне освете, која је позната свима народима на 
првобитном ступњу културе, како Словенима, тако и Германима 
и Романима и народима целога света; или установу божјега суда 
као доказнога средства у процесноме праву; или установу оп- 
штега јемства, која се јавља код свих народа на извесном ступњу 
културног развића. Најзад, не може се за искључено држати да 
је извесна правна установа страним утицајем била реципирана код 
свих Словена на пр. установа ђепенсшт-а позната под тим именом 
код западних Словена, под именом проније код источних Сло- 
вена. Дакле, словенски правни историк моћи ће свој циљ, да вас- 
постави словенско право, постићи само тако, ако уз упоредно 
испитивање права појединих словенских народа буде познавао и 
утицаје права оних народа, који су на Словене деловали!. 


Пошто би се задатак и циљ овога предмета као и метод 
његовог испитивања на овај начин појмио, могло би се присту- 
пити излагању система заједничкога словенскога права. Таково 
излагање би се могло вршити двојаким начином. Или тим, што 
би целокупно право било изложено у принципима, који изража- 
вају правне погледе Словена, којима су се управљали од најстари- 
јег доба до данас. То би дакле било само идеално словенско право, 
које би се састојало само у основним принципима, који су свим 
словенским народима били заједнички. Или би се могло излагати 
и тим начином, што би се за најстарије време, док су Словени 


' О великом утицају римскога и римско-византијскога права код словен- 
ских народа је важно дело чувеног пољског научара Р. Хубе-а, у француском 
тексту са проширеном садржином: Огоћ готајп еј огесо-ђухап!п сћег 1е5 репрјев 
зјауез, Париз 1880. | 

били у заједници, конструисао заједнички скелет словенскога 
права, наравно упоредном студијом права појединих словенских 
народа, а за доцније време после образовања појединих словен- 
ских држава ограничило на излагање права сваког појединог сло- 
венскога народа, имајући при томе непрестано у виду оне основне 
правне принципе, који су као претеча правима свих словенских 
народа били заједнички. Дакле на овај начин успостављен систем 
права једне скупине словенских народа, сасвим логично и до- 
следно нашем излагању да би добио назив „словенско право“, 
а у његовом постепеном развоју „историја словенскога права“ '. 


Рг. Светислав ЂОоРИЋ. 


1 У даљим свескама „Дела“ говорићемо о развоју историјско-правне лите- 
ратуре код Словена, а затим о методу излагању, периодизацији, културним ути- 
цајима и рецепцији страног права, и најзад о изворима. То ће бити увод у Исто- 
рију Словенскога Права, после чега долази излагање историје права појединих 
словенских народа. 


ЗА ЈУГОСЛОВЕНСКУ ФИЛОСОФИЈУ КУЛТУРЕ 
(УЗ МЕШТРОВИЋЕВО ОДЛИКОВАЊЕ ВОЈСЦИ) 


Г. Мван Мештровић, после поруџбе или без поруџбе од др- 
жаве, или од војске, или од одбора каквог посебног одређеног 
да се побрине за медаљу којом ће се одликовати Велика Војска 
када се врати домовима, казао је благодарност нашега народа 
нашој војсци медаљу једну створивши предубоку значењем и 
дивну од лепоте. Мештровићево одликовање предано је било по- 
ручиоцима, или онима који су важни у националним нашим по- 
словима уметничке природе. Промишљено и са рђавом вољом, 
или непромишљено а с одличном вољом, медаља је била одби- 
јена; онима што су векове оборили и векове отворили медаља 
једног инжињера примљена. Могућно је добронамерна та инжи- 
њерска медаља да је ванредна и да би се могла изложити не само 
на југословенским уметничким изложбама, и вероватно је да би 
се њом могла одликовати нека друга војска овога света, с мање 
епохалног и грандиозног у свом делу. Неизмериво је неподобна, 
из дубина је безснажна у свом животном разлогу, не инжиње- 
рова та уметност, него која била медаља тој војсци што је страх 
божји од пожртвованог јунаштва и борилачке свемоћи, макар 
које одликовање које није највеће; а што на највећи начин про- 
славља српску државу, и сав народ, није једина та ослободилачка 
војска наша, него још и херојска величином Српска Народна Умет- 
ност коју ствара и задивљује свет њом Иван Мештровић. Симбол 
мисли, израз воље тог највећег, тог јединог достојног да метне 
нашу задивљеност војсци и вечну захвалност у невин декор једне 
медаље, одбијен је био; највећим српским јунаштвима није било 
суђено да их, себе достојном, њих достојном, медаљом одликује 
уметник нашега народа. 

Наопак случај се дакле десио, један догађај културно-наци- 


пива. очи 

онални, безшуман додуше али преболно тежак и кобан значењем; 
страшан безсловесношћу у себи и налик непоштовању нације. 
Светосавство и доситејство медаље Мештровићеве није се прочи- 
тало из нагих човечности што су представљале отаџбину побед- 
ницу, нити се појмила узвишена човечност нагих јуначких тела; 
немамо страха од гвоздене ватре по разбоју него од наготе чо- 
века у пластичкој уметности. И није се појмило сељаштво и старо- 
српство краља победилаца на коњичку његовом изрезаном као 
на плоски, на чутури херцеговачкој, сличног свештенику просто- 
народног српског краља у хаљини оној тежачкој црногорској зими 
што се носи, нити му се соко поносити и срчани на десници од- 
гоненуо. Да је на две стране те медаље била типична лепотг 
српске душе, српски народ преведен у његову уметност, није се 
докучило; и остало је неископано благо философије српске кул- 
туре и религије српског национализма, благо свето и прекривено 
симболом класичне и модерне и националне и општељудске ле- 
поте Ивана Мештровића. Било би достојно казне кад би се тај 
културно-национални грех био учинио с предумишљајем и зло- 
творне савести, преболна би била морална болест, и из корена 
испржавање морао би да јој буде прави лек. Али у боље верујмо, 
и једино незнање и неумење, несналажење пред херојском лепо- 
том, снебивање и престрављеност пред рођеном културом нека 
нам значи предисторију чина и тегобу случаја; моралне одговор- 
ности не би могло да буде у том случају, него једино позитивне, 
пред судбом националне савести или државног водства. Онемо- 
гућити за вазда мора се слична невољност, јер би мучно гово- 
рило о нашем културном вођењу кад би се некажњено пуштале 
намерне разорности или остављала неизлеченима наказна поји- 
мања и тровање безсловесношћу. Антика је израду ликова за 
новац поверавала резачима најславнијим у својој вештини, а један 
споменик Германије Бизмарку саградио је Ледерер а други из- 
вајао Хилдебранд; обадвојица неогромни, али најугледнији и по- 
најбољи у свом народу. Код нас, Карађорђа гради сликарство Г. 
Вучетића, одликовање Великој Војсци инжињерство Г. Чарапића; 
члана нашега народа, верујемо, најпоштенијег и најродољубиви- 
јег, али који се чуо није нити ће се кадгод чути у културном раду 
националном што се зове крупним и племенитим именом, благо- 
родним, узвишеним, Уметности. 

Незнање дакле и неумење претпоставивши а не рђавост 
воље и злохотну намерност, најближе је помислити да је.мону- 

ментални стил Мештровићеве медаље и скрајња декоративност 
схваћања, поред наготе телесности и дубље моралне симболике, 
произвела несвиђање у оцењивачима, било којим и било каквим, 
билим у опште или, вероватно, никако и не билим. Сад, поји- 
мање моралне симболике ствар је дубине интуиције, храбрости 
у асоцијацијама, одважности у ширини и даљини одгонетања и 
тумачења; схваћање израза у изражају или изражаја самог, — 
спољашности симбола, појаве му, или садржаја му, унутрашњости, 
— ствар је такозваног укуса о ком је чувена мудрост да се не. 
може диспутовати о њему, и ствар је моралне нарочите сагра- 
ђености, општег душевног расположења. Разумети пак монумен- 
талност и декоративност Мештровићевог стила ствар је добре 
васпитаности уметничке, умења гледати; а саблажњиво зграња- 
вање пред наготом у пластици једно је бугарско непојимање, 
или румунско или новогрчко, уметности, варварство османлијско 
уметничке цивилизованости. Испреваљане топове би ваљда тре- 
бало представити, гору пушака, масу која јуриша, краља на пре- 
столу и у блештећој ризи; или на коњу у галопу побеснелом 
од снаге или елегантном од беснажности; вилу која кличе и 
надвија се над победиоце разаспљући ловор-венце; заставе и 
лепршања ; битку од испрекрштаности линија, разбојиште разро- 
вано од неуједначене форме или замрљано од несигурности мо- 
делације; и сунце још иза горе са тријумфалним, обајним зра- 
цима! Или салонску плакету са мирисавом осенченошћу, меканим 
сфумовањем, обливањем и преливањем, пенушењем боје и тре- 
перењем светлости у формама; укус и допадљивост, минуциоз- 
ност и делициозност; насликаност пластике, мелодиозност шти- 
мунга; лепоту Истине, љупку и краснообразну! Није изишао наш 
свет из избе своје убоге, из влаге из мрака своје материјалне 
културе, примитивне балканске ове наше цивилизације, па када 
треба не да пева душевно само, српски човечно, него културно 
српски и модерно српски, западно-европски па ипак својим гласом 
и начином, нарочито пак када треба да запева не певајући збиља 
и пишући него градећи и обликујући, вајајући или сликајући, и 
када треба, наш честити свет, да осети таково једно грађено или 
обликовано певање европски српско и европски људско, онда се 
распеваност јужњачка наша и словенска претвара у православ- 
ност и српска лепота у неукост и страшно несналажење пред 
културом Запада. 

Није незнање изишло, многи мрак се није још разагнао из 

уметничког појимања нашег, а већ је естетицизам један скоро- 
јевићски неслични нама и веома нагрдан, обеснажујући нас, 
одвраћајући нас од нас самих, ушао баш у понајбоље људе; спо- 
пало их је беснило уфињавања, баш те кроз високе школе што 
су прошли и све научили и што је западна култура с одвећ те- 
жине и самовољности прешла преко њих. Тако нам се и мо- 
дерна и национална уметност, које нема премного али која је 
врло висока, налази између непријатељског непојимања тих што 
немају доброг, ни довољно, западно-европског уметничког поји- 
мања, и између непријатељског непојимања тих који имају тог 
западног европејства или одвећ данашњег или рђавог, или одвећ 
на рђав, несрпски, безмоћни, начин. Док су нам војничке врлине 
херојске и нација величанствена јунаштвом које се бори за мо- 
ралну част и национално постојање, па и иначе национални живот, 
економски и друштвени, док нам је напредан и незаустављив, 
чак и у самом културном националном раду, док нам огромним 
размерима напредују поједине гране, подоста књижевност, омање 
општа просвећеност, али моћно и големо млада наука, у наци- 
оналном раду у уметности невелики смо, много заостали, врло 
рђаво нејуначни понекад, ненародни понекад и противнародни. 
Доказ је болни случај што се десио; културни један пораз који 
није проломио нашу јавност својим потресом, али пораз у ком 
су пред мрачним силама невидовним устукнули они који су нај- 
скупља гордост нације; у Риму добијајући битке, и по метропо- 
лама уметничке цивилизације европске, уметник нашега народа 
губи бој у срцу нације којој је титански представник. 
Разграђеност је и пометеност наших уметничких послова 
претегобна и лежи као проклетство и коб на нашој културној 
савести. Обузети чувањем и грађењем темеља свих темеља, самог 
живота, самосталности државне, и задовољавајући с највећим на- 
порима најосновније културне потребе, далеко нам је од убеђе- 
ности да је највиша објава културног живота његова објава која 
је најмање материјална и највише од онога света, говор лепотом, 
Уметност, бестелесни један живот, душеван сав колико га има, 
али не мање узвишен над општим културним животом него што 
је у опште живот национални у култури узвишен над матери- 
јалним националним животом. Сазнање да је глад уметничког 
луксуза најбоља глад националне душе није нам постало жи- 
вотно убеђење, и културна нам је савест несразмерно беснажна 
према моралној савести и животном самопоуздању ; уметност не 

сматрамо бивственом потребом за више национално опстојање, 
као што нисмо огрезли у уверењу, које би морало да нам буде 
дубоко као воља за живот, да је смисао нашег националног 
опстанка стварање модерне и националне српске културе и ци- 
вилизације, велике наше и моћне макар колико неогромне опсе- 
гом и негромовне јачином просвећености и уљудбе, не мање 
расно словенске него национално српске и не више словенске 
или српске или европске или модерне него општечовечанске. 
Отимање голог живота од тврде и несклоне нам земље, жив- 
љење премучно на раскрсници култура и сукобљавање с многим 
непријатељским националним или државним вољама, преобузело 
нам је свест и савест колико их имамо, и страда нам од пре- 
оптерећености брига за живот посебна и виша савест стварања 
нашег Израза који ће бити важност наша у општој културној 
историји, Културна Савест, воља правог и целог људског жи- 
вота нације. Последње су нам културне бриге међу животним, 
и запостављамо највећма уметност у културном раду; луксузом 
се не почиње. Али се преко мере, изнад морања, превиђа да је 
национална уметност један животна снага национална и да је 
благо културно у уметности важно не мање, важније још да- 
леко, безусловније у случајевима, од многих других културних 
и општеживотних напора нације. Важно је понекад изложбу једну 
уметничку приредити, макар и југословенску, бугарску, то јест 
српско-хрватску па чак понекад и словеначку, и није мање важно 
сазидати Модерну Галерију у Београду или стални павиљон Ср- 
бије, Југославијин, у Венецији. 

Више него и један човек, нација се, кад је нација, орган 
историје за стварање једне индивидуалне душе у човечанству, 
и културе јој, најбољег израза који јој представља животни 
смисао, привољава небеском царству више од земаљског. Јер је 
нација дух; оживотворено у непрегледним људима мртвим и 
живим и будућим исте крви и језика једно Слово историје, плод 
тога Слова, организам тога духа; идеја је морална, морал у јед- 
ном историјском носиоцу, телу националном, пејзажу, матери- 
јалном животу целом, духовном животу нужном за опште жи- 
вотно самоодржање. Једна је нација једна морална идеја историје 
и живот је нација историјска једна морална воља; и, као код 
појединачког људског живота, тело је због душе саздано и живот 
због морала; и код нације је, у ствари, животни закон, закон 
морални, и национално тело ваља да постоји због националне 

душе. Те душе пак, тог смисла и разлога националног живота, 
култура је национална смисао и разлог ; а културе је националне 
вредност и непролазност њена морална лепота, воља њезина за 
онај свет, сан људског идеала у њој, воља човечности, оства- 
рења божјег царства на земљи. Брига за национални живот, тако 
се каже, питање је егзистенције, али је егзистенција националне 
просвећености и уљудбе питање историјске вредности национал- 
ног живота; треба да се нација сазда у свом делу за човечан- 
ство као личност што треба у свом делу за јачи и већи живот 
нације да се сазда. Дати живот за своју моралну гордост велико 
је, и нација је часнија кад ју сатаре непријатељ док се ова свим 
животом бори за националну част, него кад је моћна и може 
око себе да смлављава својом бешчовечношћу и земљаношћу. 
Али је питање моралне части питање правог људског живота, 
виша и боља борба да се опстане на овој земљи, и баш је лук- 
суз највећа глад нације; дух, част његова, декор велики и вечни 
од Бога Човеку што се људски или божански Дух зове. Нацији 
се недовољно жртвовати за своју моралну част; дужност јој је 
да сазда и свој интелектуални живот, заснује своју духовну, нај- 
већу, вредност утемељивши се у материјалном животу и сачу- 
вавши образ. 

О култури националној треба дакле мислити колико и о самом 
животу јер се живи због културе и морала, и није морална са- 
вест само понос части што морамо гајити него и културна савест; 
у културном раду је противнационално запостављати више по- 
требе јер су даље. Уметност је једна снага нације, преко моралне 
и животна, и чиме се прославља и велича нација није материјални 
само њезин живот, германски, него виши, руски, живот морални. 
Снага је нације, животно је благо Југословенства, велико као 
Освета Косова и Војска Србије, морална, културна, најбоља ако 
и не сва, Посвета Косова коју значи Видовдански Храм Ивана 
Мештровића. Културом нашом, словенском у моралу, српском у 
естетици потребно је било да спомеником овековечимо пропаст 
слободе и подјармљеност вековима. Божанствене је отмености, 
узвишене гордости наша освета животињствености монголској ка- 
мена трагедија, величајно светиште што ће бити Храм Мештро- 
вићев; и то бескрајне лепоте, трагичног морала српске душе здање 
уједно је и философија наша национална и религија у велико- 
лепности грађевине, оваплоћење наше душе и симбол јој. Песма 
је велика људској историји о томе шта је српски бол и живот, 

и велика је проповед нама живима о томе каква је у ствари наша 
најбоља душа, од чега нам је саздано бивство, проповед је о томе 
од које моралне лепоте требамо да саграђујемо своју историју и 
војујемо бескрвно за место Српства у људству глоба и бесконач- 
ном духу. Та песма и та лепота — обадве од суштог морала сло 
венског, српски отмене обадве подједнако јер су исто, живот су 
наш јер су наш дух; доликује нам за небеско царство да живимо, 
и нама данашњим и сутрашњим и далеким иза нас јер нам је то 
била воља и древних и прадавних. Разграђеност наша савремена 
и пометеност у уметничким пословима противречи само за часи 
привидно покретној снази наше историје и вољи бивственој наше 
душе; ал: је потребно докрајчити што пре рђавости тој, честито 
поисправљати наопакости које су нам се поиспречавале на путу, 
и темеље засновати је потребно големој уметности која хоће да 
нам се објави, украси нам и прослави и ојача живот. Сутра нам 
треба културније и српскије да буде, достојно наших амбиција и 
нашег задатка, у уметничким пословима више и боље него игде; 
јер се у српски освешћенијем, словенскије промозганијем избору 
медаља за косовску војску не би десио случај да се понизи ро- 
ђена нација одбивши вољу најскупљег Српства што је ствараоц 
Видовданског Храма, човека који је не једино пророк ослобођења 
него и началник и првопрестолник нове и највеће српске или ју- 
гословенске душевности. И човека који је једнак себи и огроман 
сав и чија медаља српској војсци не сме бити мање неприкосно- 
вена од његове медаље српској нацији; говори исто ова сјајна 
медаља што и Видовдански Храм. Што ће говорити; јер ова 
дубока велика медаља неће ништа казати српској војсци. Један 
јој културни и далековиди одбор то није досудио; милост му била 
честитој разумности, велико просветљење неукости ! 


(Наставиће се) 

приликом стогодишњице његова рођења, посвећујемо ове редове. 

инструментације; оне су управо одјек патриотског расположења 
онога доба, када је италиански народ учинио све да би дошао 
до свог уједињења. 

У распарчаној Италији развила се чежња за националним 
уједињењем. Оваква чежња нашла је одјека у Вердиевом срцу; 
он је својом музиком опевао страдања, наде и жеље своје отаџ- 
бине. У његовој музици огледа се страсни жар и величина на- 
родног одушевљења, његова музика заузима у историји музике 
јединствен пример утицаја на политички развитак народа. Баш 
у том учешћу музике у остварењу великих идеја, у свечаном 
схватању дужности, лежи уметничка надмоћ Вердиевих дела на 
тадашње доба и на његове савременике. 

Верди се родио 10. октобра: 1813. Његов отац Карло био 
је у Ронколи крчмар, а продавао је осим пића још и каву, шећер 
и дуван. Недељно једанпут одлазио је он фабриканту и трговцу 
А. Бареци-у у Бусето, ту је куповао робу и доносио ју је у своје 
село. Ово помињемо нарочито зато што је трговац Бареци — као 
што ћемо касније видети — играо велику улогу у Вердиевом 
животу. 

Мали Верди био је веома послушан и бојажљив, а према 
својим годинама озбиљан; музику је још у детињству заволео и 
уживао је када би у његово село дошао какав свирач и када 
би могао његово свирање да слуша. Верди је добио у својој 


! Датуми су свугде обележени по новом календару. 

осмој години неки олупани спинет! и на њему се вежбао. Његов: 
први учитељ био је Бајстрохи, органиста у Ронколи. Већ после- 
три године извежбао се Верди толико, да је постао помоћник 
органисте. 

Отац Вердиев тежио је да упозна свога сина бар са нај- 
потребнијим школским знањем, па пошто у Ронколи није било. 
никаквих школа, он пошаље свога сина у Бусето да би тамо 
учио школу. Сваке недеље долазио је Верди у своје село и ту 
је вршио дужност органисте, за коју је био награђен са 100 ди-' 
нара годишње. За време свог двогодишњег бављења у Бусето-у,. 
научио је Верди читати, писати и рачунати, али ни музику ни- 
како није био занемарио. Још га је ту срећа послужила што га 
је трговац Бареци примио у своју радњу и тако положио темељ. 
његове будућности. Бусето, и ако мала варош са само 3000 ста- 
новника, познато је било као место у ком се музика много: 
неговала. 

Када је у ХУШ столећу у Италији куга морила, захватила. 
је она и варош Бусето и тако је скоро половина њених станов- 
ника постала жртва ове заразе. Баш из тог доба имамо једну: 
дирљиву успомену. Грађани, који су умрли без потомака, остав-- 
љали су своја имања, да би се приходом од тих имања пружала, 
помоћ сиротињи и да би даровити младићи могли да добију сти- 
пендију. Такву је помоћ, заузимањем Бареци-а, добио и Верди. 

Бареци је био велики пријатељ музике, умео је да свира, 
у све инструменте за дување, у његовој се кући купило филхар-- 
монијско друштво, ту су држане пробе, па и концерти и му- 
зички соаре-и. Млади Верди неуморно је радио: он је свршавао 
своје послове у радњи, преписивао је ноте и свирао је, и то не- 
више на свом старом олупаном спинету, него на одличном гла- 
совиру свога газде. На том гласовиру свирала је и ћерка Ба-. 
реци-ева. Тако се Верди с њоме упознао а касније се њоме и: 
оженио. Вердиев учитељ био је стари Провези. Он је био песник“ 
и писац али и одличан музичар; написао је текст и музику за 
више комичних опера и упутио је Вердиа на прави пут рада.. 
После двогодишњег рада био је Провези срећан, када је могао 
да каже да његов ученик више зна од свога учитеља, да од. 
њега нема шта више да научи и да ће он једног дана постати: 
велики уметник. Верди је тада имао шеснаест година и заме-- 


! Спинет је клавир старога кова, 

њивао је свога учитеља у дириговању у филхармонијском дру- 
штву. Још тада је Верди много компоновао, инструментирао, пре- 
писивао поједине гласове и са оркестром вежбао. 

Па поред свега тога Верди није био задовољан. Мала варош 
није пружала младоме уметнику оно, што је њему било потребно, 
и он се једног дана потужи својим пријатељима Бареци-у и Про- 
вези-у. Сада се Бареци заузме те Верди добије стипендију, аи 
сам Бареци пружи му новчану помоћ, још га препоручи свом 
пријатељу Селети-у, професору гимназије у Милану, и овај га 
прими у свој дом. 

У консерваториум Верди није био примљен, јер је управа 
консерваториума нашла да он нема музичког дара, па ипак зато 
Верди није одустао од своје намере, да се посвети музици. Он 
се сада обрати компонисти и капелнику Лавиниу. Овај је био за- 
иста спреман музичар и вешт хармонизатор. Био је познат и као 
композитор драмских дела. Када је Верди поднео Лавиниу неке 
своје композиције и када их је овај прегледао, прими га он за 
свог ученика. Верди је одлично напредовао, његов учитељ вели 
о њему да је он марљив и даровит и да ће доћи време када ће 
се његова отаџбина поносити њиме. 

1833 умре Провези и Верди се враћа у Бусето, да ту за- 
узме место капелника и органисте. Именовање капелника зави- 
сило је у првом реду од свештеника те општине. Они пак нису 
били расположени према Верди-у, према „помодном“ мајстору 
који је учио само профану и позоришну музику и зато буде 
изабран Ђ. Ферари, а не Верди. Када су то дознали чланови 
филхармонијског друштва, они се толико огорче да одоше у 
цркву, ту покупише све своје инструменте и донесоше их кући. 
Грађани, који су до тог доба живели у најлепшој слози, поде- 
лише се сада у два табора : у вердијанце и фераријанце. У првом 
табору бејаше Бареци, филхармонијско друштво и све образо- 
вано грађанство, а у другом свештеници и њихове присталице. 
Свештенство се радовало што је победило и што је унело сред- 
њевековни раздор. Последице оваквога раздора биле су: мно- 
гобројне увреде и свађе, процеси и казне. 

Верди се сада посвети само својим студијама и раду у фил- 
хармонијском друштву. Бареци/ који је Вердиа сматрао као 
свога сина, узме га у своју кућу. 1835 ожени се Верди Бареци- 
евом ћерком, а 1836 оде са својом породицом у Милано. 

Још за време свога борављења у Бусету компоновао је Верди 

за градску музику многе маршеве и недељом их је са својом ка- 
пелом свирао на пијаци. Осим маршева компоновао је Верди и. 
службе и друге духовне композиције и изводио их је у једном 
францисканерском манастиру. Манастир је био тада пун слуша-, 
лаца и то не само из места него и из целе околине. Становници 
суседних места звали су Вердиа и његове певаче и свираче у своје 
цркве, он се њиховом позиву одазивао и суделовао је на њиховим 
службама и литијама, на велико задовољство свију слушалаца. У 
Милану се Верди упознао с песником Темистоклем Солером. Овај 
је био не само одличан песник него и врло добар музичар. 

Прва Вердиева опера ОђЂегјо 41 Зап-Вопн асло (УМ- 
берто гроф Сан Бонифачински) давана је у Миланској 
Скали са доста добрим успехом 1839. Нарочито је лепо прим- 
љена каватина певача Марини-а и Салви-а у првом и другом 
чину, и квартет у другом чину. Овај је квартет најбољи, управо. 
једини добар део опере. Импресарио Скале био је тада В. Ме- 
рели. Овај човек стоји у тесној вези са Вердиевом славом. Он 
је познао вредност и таленат овога младога човека и уговором 
га обвезао да му компонује три опере. 

1840 дао је Мерели Вердиу неколико текстова, да један од 
њих употреби као либрето за једну комичну оперу. И ако се ни 
један од ових текстова није допао Вердиу, пристао је он да ком- 
понује дело чији је наслов гласио: Ј! Етт!о 5Еап15]1ао (Лажни 
Станислав), а који је касније измењен у Оп Ологпо 41 геспо. 
(Један дан владавине). Те године умрла је Вердиеова жена и 
оба његова детета; смрт њихова онеспособила је Вердиа за сваки 
рад а понајвише за компоновање комичне опере, зато и не треба 
да се чудимо, што Вердиева комична опера Џп Ологпо 41 геспо: 
није имала успеха. У целој опери нема ни једне мисли, ни једне 
фразе, уопште ничега што би било ма од какве музичке вред- 
ности. Овај неуспех толико је утицао на Вердиа да се решио да 
никада више не компонује. Верди је у то доба опао и телесно: 
и душевно, постао је циничан и мрзео је цео свет. Уживања није 
налазио ни у музици, ни у класичној литератури, ни у Светом. 
Писму, ни у песништву. Сва његова тадашња разонода била је: 
лектира рђавих француских романа. 

Једнога дана састане се с Вердием Мерели и пружи Вердиу 
један либрето од Солере. „Штета за овако леп спев! Узми, па га 
прегледај“, рече он Вердиу, и тако га мање више примора да то, 
дело компонује. 

То је била опера Мађиссо, коју је Верди довршио 1841 
године. Ова је опера први пут давана 6. маја 1842 год.; она је 
управо Вердиево прво озбиљно уметничко дело. Још за време 
самих проба одушевљени су били сви који су суделовали: и со- 
листе, и хор, и оркестар; па и они, који су иза кулиса имали 
каква посла, остављали су тај посао за време проба. Триумф, који 
је Верди постигао на првој представи, описати се не може. Пу- 
блика је, приликом представљања ове опере, била одушевљена 
и само је пљескала а нарочито при крају првога чина. Овом је 
успеху много допринела Ђузепина Стрепони. То је био редак та- 
ленат са дивним гласом великог обима!. Онога вечера када је ова 
опера давана по трећи пут, позове Мерели Вердиа у своју кан- 
целарију и саопшти му одлуку управе позоришта овим речима: 
„Мој драги Верди, решено је да за наступајућу нову сезону на- 
пишеш Орега а' ођђбиоог. Ево неиспуњен формулар уговора. По- 
сле успеха који си имао, ја ти не могу прописивати услове, сам 
их стави. Испуни уговор, све што упишеш, биће примљено“. 

Верди се, том приликом, био толико збунио да није знао 
шта треба да ради, зато затражи савета од Стрепони-еве. Ова му 
одговори да треба да се користи сретним случајем, али ипак да 
не тражи више но што је добио Белини за своју Норму. И тако 
затражи Верди своту, колико је и Белини био добио — 6800 дин. 
Мерели пристане. ' 

Једанаест месеци после прве представе Мабиссо-а поднео 
је Верди Миланској Скали своју нову оперу ! Сотђага1 аПа 
рпта сгостага (Ломбарђаниупрвом крсташкомрату) 
Либрето је написао његов пријатељ Солера. Опера је давана 11. 
фебруара 1843 год.; успех је био као приликом представљања 
Мађиссо-а. 

Што су Вердиева дела била тако добро примљена, било је 
осим њихове музичке вредности још и других споредних узрока. 
Верди је помоћу музике вршио и неки политички утицај на своје 
слушаоце. Цензура је из Вердиевих дела отклањала све оно што 
би публици дало повода да демонстрира ма на какав начин. Ми- 
лански архиепископ писао је полицији да је дознао да се у опери 
1Готђагда1 аПа рпта сгостаја представљају литије, цркве, кр- 
штења ит,гд., то су радње које се на бини не смеју изводити, зато је- 


' После неколико година удала се Ђузепина Стрепони за Вердиа. 
# Орега а4' ођбиоо је нова, нарочито за то позориште компонована, опера 
која се мора спремити за нову позоришну сезону. 

тражио да полиција забрани представљање таквих опера. Када 
је полиција позвала Мерели-а и ауторе опере и када је захтевала 
да се учине измене, Верди на то није хтео да пристане. „Опера 
је врло лепа, и пробе су скоро довршене. Оперу треба или из- 
водити онако како је она написана, или је не треба давати“. Када 
су Мерели и Солера отишли у полицију с таквом Вердиевом по- 
руком, управник полиције одговорио је: „Никако нећу допустити 
да се сасеку крила младом уметнику, који тако много обећава. 
Представљајте оперу, а ја ћу одговарати“. 

На дан представе публика се искупила у позоришту јошу 
три сата после подне. За време представе била је публика то- 
лико одушевљена да су неке арије и хорови поновљени. Хор 
„О чеопоге де! гебо пано!“ дао је повода политичким демон- 
страцијама. 

Уметници и писци увек су били моћни борци за народне 
идеје. Познато је да у души народа живе силни и племенити нагони, 
али они, сами од себе, не могу да се развијају, зато је потребно 
да се то њихово одушевљење на неки начин изазове. Да би народ 
могао нешто велико да створи, треба га задобити и одушевити. 
Музика је најпогоднија да изазове такво одушевљење. И у оно 
доба била је музика као неки предзнак још непознате среће, као 
сан новог и бољег живота. Верди је то опазио, као ниједан његов 
дотадашњи претходник. Његови енергични ритми и силна инстру- 
ментација моћно су утицали на ондашње друштво. Право је имао 
Лебон када је у својој Психологији гомиле казао да је му- 
зика „уметност гомиле“. Музика је позвана да изазове узбуђење. 
Баш то политичко узбуђење много је допринело да је ова Вер- 
диева опера примљена тако одушевљено. 

Успех уметности у Италији крајем ХУШ и почетком ХЛХ 
века био је тако силан да ми, који за тај успех дознајемо или 
из књига или по причању, не можемо себи ни да га предста- 
вимо. То је управо била — као што З!епаћа! вели: епоха оружјем 
и уговорима побеђене, али генијем својих музичких величина по- 
бедничке Италије. Узмемо ли у обзир политичке прилике разли- 
читих држава на полуострву, то видимо да је позориште било 
једино место у којем се развијао слободан живот мисли. 

Опера 1 Готђага1 аПа рпта сгостаја брзо је освојила 
цео музички свет. За француску бину прерађен је текст, а и му- 
зика је на много места не само измењена него је и допуњена 

новим аријама. Она је давана у Паризу први пут 26. новембра 
1847, под именом Јерусалим. 

После оваквих успеха заузео је Верди у музичком покрету 
своје отаџбине најугледније место. Једини уметник који би се још 
с њим могао тада мерити, био је Донизети, али он је тада већ 
био дао своја најбоља дела а и дани његова живота били су му 
већ избројани. 

9. марта 1844 примљена је Вердиева опера Егпап! (Нег- 
пап,) у Млецима са огромним успехом. Текст за ову оперу на- 
писао је Ф. М. Пјаве:. Ернани је једно од оних дела које је 
пуно карактеристичних и политичких сцена. Приликом представ- 
љања ове опере слушаоци су били толико одушевљени да се то 
одушевљење описати не може. И ова је опера брзо освојила не 
само италианске него и иностране позорнице. 

3. новембра 1844 представљана је опера Ј Оџе РЕозсагл 
али не са таквим успехом као њене претходнице, она је увек 
сматрана као један од најслабијих Вердиевих радова. 

Бољег успеха имала је 15. фебруара 1844 опера О1омаппа 
4' Агсо (Јованка Орлеанка) либрето од Солере, по Шиле- 
ровој драми, — али само пролазног, захваљујући одличној умет- 
ници Е. Фрецолини, која је својим дивним гласом и анђеоском 
лепотом чинила изванредан утисак. То је и сам уметник увидео, 
па је ту оперу давао у Паризу тек после двадесет година, када 
је прослављена певачица Аделина Пати триумфовала у Паризу, 
па ипак успех саме опере био је незнатан. 

12. августа 1845 давана је у Напуљу опера А121га без 
икаква успеха и ако су том приликом суделовале најбоље снаге, 
а 17. марта 1846 давана је у Млецима опера АШ]. Ова је опера 
примљена с великим допадањем не само у Млецима него иу 
другим италианским градовима, можда зато што се у њој налазе 
скривене политичке алузије. Она је за кратко време постала оми- 
љена код италианске публике, а публика је гледала у њој неко 
обећање, неки символ својих будућих победа. У Лондону је ова 
опера 1848 године претрпела потпун пораз. 

Интересантно Вердиево дело Масђе!ћ примљено је у Ита- 


' Пјаве је био без особитог песничког дара, па ипак је он један од нај- 
марљивијих Вердиевих сарадника. Верди је за либрето својих опера сам бирао 
грађу и Пјаве је по његовом упутству спремио либрете за ове опере: Ј ОПџе 
Еозсаг!, Масђе«ћ, П Согзаго, 5 Те По, К!со1е (о, Га Тгау 1а(а, З1топ 
Воссапестга и Га Рогха де! РПез по. 

лији веома повољно. Сам либрето ове опере, рад Пјаве, јесте. 
нека јадна пародија Шекспирове величанствене трагедије. Ова 
опера давана је први пут у Фијоренцији 14. марта 1847 и то. 
с великим успехом. Када је касније давана у Млецима и када 
је тенориста Палиа отпевао ове стихове: „Издана отаџбина по- 
зива нас у помоћ. Браћо, пожуримо се и спасавајмо оне који су 
подјармљени!“ цело је позориште било као да је електризирано. 
У свом патриотском одушевљењу певала је и публика. Одушев- 
љење је било тако велико да се полиција забринула да не дође 
до политичких изгреда и зато су аустријски гренадири упали у 
позориште да ред успоставе. И ако је ова опера баш услед по- 
литичких прилика била у Италији популарна ипак није имала 
онаквог успеха каквог су имала друга Вердиева дела. Још мање 
среће имала је она у иностранству а најмање у Француској, и 
ако су Нитер (Мшт ег) и Бомон (Веаштоп!) написали нов ли- 
брето, а Верди је целу партитуру не само прерадио него је већу 
половину изнова компоновао. Нове су партије биле од особите. 
лепоте, представа је сјајно нзведена а суделовали су одлични 
уметници, па ипак је успех био незнатан. | 


(Свршиће се) | 
Ал. КАР. 


БРАЋА КАРАМАЗОВИ 


ДЕО ДРУГИ — КЊИГА ЧЕТВРТА. 


КРАЂУ ИРИНУ БИ Е 


|| 
Отац Терапонт. 


Рано изјутра, још пре сванућа, Аљошу пробудише. Старац 
се пробуди и осети се веома слаб, премда је зажелео да са по- 
стеље пређе на наслоњачу. Он беше при потпуној свести; лице 
његово премда је било врло уморно, али је било ведро, скоро 
радосно, а поглед весео, пријатан, предусретљив. „Можда и нећу 
преживети данашњи дан“, рече он Аљоши. Затим зажеле да се 
исповеди и причести одмах. Његов духовник је увек био отац 
Пајсије. 

После свршетка обеју тајни (исповести и причешћа) отпоче 
свештање масла. Скупише се јеромонаси, ћелија се мало по мало 
напуни становницима испоснице. Међу тим се и сасвим раздани. 
Сташе долазити и из манастира. Када се доврши црквена служба, 
старац зажеле да се са свима опрости и све је љубио. Због те- 
скобе у ћелији, они, што беху раније дошли, излажаху и усту- 
паху место другима. Аљоша стојаше покрај старца, који се опет 
премести на наслоњачу. Он говораше и учаше, колико могаше, 
глас његов, премда беше слаб, још беше доста чврст. 

„Толико сам вас година учио, те сам, дакле, толико година. 
гласно говорио, да ми је чисто постала навика говорити и, гово- 
рећи, вас учити, и то у толикој мери, да би ми скоро теже било. 
ћутати, него говорити, оци и браћо мила, чак и сада, код моје 
слабости“, — нашали се он, умилно погледајући на свет, који се 
гомилао око њега. 

Аљоша се доцније сећао понечега од онога, што је он тада 
рекао. Но премда је разговетно говорио, гласом доста поузданим, 
говор му је ипак био доста без свезе. Говорио је о многом, као да 
би желео све да каже, све да искаже још једаред, пред самртним 
тренутком, од свега онога што у животу није стигао да искаже, 
и то не само зарад циглог поучавања, него као жудећи да по- 
дели своју радост и усхићење са свима и сваким, да још једаред 
у животу излије своје срце... 

„Волите један другог, оци“, учаше их старац (колико се 
после сећао Аљоша). Волите народ Божји. Нисмо ми за то све- 
тији од световњака, што смо овамо дошли, и што смо се у овим 
зидовима затворили, него, напротив, сваки који је овамо дошао, 
већ тим самим, што је дошао овамо, дознао је о себи, да је он 
гори од свих световњака, и од свих и свакога на земљи... И 
што монах буде дуже доцније живео у зидовима својим, тим осет- 
љивије треба то да осећа. Јер у противном случају није имао за 
шта ни долазити овамо. А када позна да он не само да је гори 
од свих световњака, него да је и пред свима људима за све и за 
свакога крив, за све грехе људске, светске и личне, тек ће се 
тада постићи циљ наше монашке усамљености. Јер знајте, мили 
моји, да је сваки поједини од нас несумњиво крив за све и за 
свашта на земљи, не само услед опште светске кривице, него и 
лично сваки за све људе и за сваког човека на овој земљи. Јер 
монаси нису други људи, него само једино такви, какви би и сви 
људи на земљи требали да буду. Тек тада би се стопило и за- 
сладило наше срце у љубав бескрајну, васионску, која не зна за 
засићеност. Тада ће сваки од вас бити кадар цео свет љубављу 
задобити и сузама својима светске грехе опрати... Свак нека ходи 
око срца свога, свак себи нека се исповеда непреставно. Греха 
се свога не бојте, чак и кад га увидите и познате, само нека је 
ту покајање, али са некаквим условима Богу не прилазите. И опет 
вам велим — не будите охоли. Не будите охоли пред малима, не 
охолите се ни пред великима. Не мрзите ни оне што вас одба- 
цују, што вас срамоте, што вас хуле и што вас клеветају. Не 
мрзите ни атеисте, злоучитеље, материјалисте, чак ни рђаве међу 
њима, не само добре, јер и међу њима има много добрих, наро- 
чито у наше време. Спомињите их у молитви овако: спаси све, 
Господе, за које нема ко да се моли; спаси и оне, што неће да 
ти се моле. Па ту одмах додајте: не молим ти се зато по својој 
гордости, Господе, јер сам и сам грђи од свију и свега... Народ 

Божји волите, не пуштајте да вам стадо ваше отимају дошљаци, 
јер ако ви заспите због лености и гадљиве охолости своје, а, што 
је најгоре, због користољубља, тада ће наићи непријатељи са свих 
страна и одбиће од вас стадо ваше. Тумачите народу Јеванђеље 
неуморно... Не каишарите... Сребро и злато не волите, не др- 
жите га уза се... Верујте и заставу држите. Високо је уздижите...“ 

Старац је, у осталом, говорио више испрекидано, него што 
је овде било изложено и како је после записао Аљоша. Неки пут 
би сасвим прекидао свој говор, као прибирајући снагу, губио би 
дах, али је био као у неком усхићењу. Слушаху га са радошћу и 
са страхопоштовањем, премда су се многи чудили речима њего- 
вим и видели у њима као неку таму, нејасност... После су се сви 
сећали тих речи. 

Кад би Аљоша на тренутак отишао некуд из ћелије, он би 
бивао изненађен општим узбуђењем и очекивањем „братије“, која 
се гомилаху у ћелији и око ћелије То очекивање је код једних 
било узнемирено, код других свечано. Сви очекиваху нешто од- 
мах и велико, чим старац умре. То очекивање с једне тачке гле- 
дишта беше скоро као нека лакомисленост, но чак и најстрожији 
старци-испосници падоше у њу. Најстрожије беше лице старца 
јеромонаха Пајсија. 

Аљоша се беше удаљио из ћелије само с тога, што га је, 
преко једног монаха, тајанствено изазвао Ракитин, који дође из 
вароши, са чудноватим писмом за Аљошу од госпође Хохлакове. 
Ова саопштаваше Аљоши једну занимљиву вест, која дође не- 
обично згодно. 

Ствар се састојала у том, што је јуче међу верујућим про- 
стонародним женама, које су долазиле да се поклоне старцу и 
да од њега добију благослов, — била једна старица из вароши, 
Прохоровна, подофицирска удовица. Она питаше старца: може 
ли она дати да се њен синчић Васињка, који је отишао са служ- 
бом далеко у Сибир, у Иркуцк, и од кога она већ годину дана 
није добијала никаква гласа — да се тај њен син у цркви спо- 
мене као покојник и да се тамо за њега читају молитвег На што 
јој старац одговори са строгошћу, забранивши и рекавши јој да 
би такво спомињање било нечист посао, богохулство. Но затим, 
опростивши јој због незнања, додаде, „као да гледа у књигу 
будућности“ (тако се изражаваше госпођа Хохлаковачу свом 
писму) и ову утеху: „да је син њен Васја жив несумњиво, те 
или ће сам доћи к њој ускоро, или ће писмо послати, те нек она. 

стога иде кући и нека чека“. Па шта мислите» — додаваше усхи- 
ћено г-ђа Хохлакова: — „пророштво се испунило чак од речи 
до речи, и чак још више, него то“. Тек што се старица вратила 
кући, кад ли јој одмах предадоше писмо из Сибира, које ју већ 
чекаше. Но то још није све: у том писму, писаном с пута, Васја 
извештаваше своју матер, да долази у Русију, враћа се с једним 
чиновником, и да се он нада, да ће, после једно три недеље 
после овога писма, „загрлити своју матер“. Госпођа Хохлакова 
заузимљиво и ватрено мољаше Аљошу да одмах саопшти игуману. 
и свој братији то „чудо прорицања“, које се понова збило. „То 
треба сви, сви да знају!“ клицаше она, завршујући своје писмо. 

Писмо њено беше написано на брзу руку, журно; узбуђење 
њено показивало се у сваком редку писма. Но Аљоша већ не- 
мађаше шта да јавља братији, јер сви су већ све знали: Ра- 
китин, пославши за њим монаха, замоли истога, да најучтивије 
саопшти и његовој високопреподобности оцу Пајсију, да он, Ра- 
китин, има са њим некаква посла, али од такве важности, да ни 
једног тренутка не сме одложити да му га саопшти, а за своју 
смелост до земље му се клања и моли га да му опрости“. Како 
је оцу Пајсију монах саопштио молбу Ракитинову пре, него 
Аљоши, то је Аљоши, кад је дошао на место, остало само то, 
да писмо, пошто га прочита, само саопшти одмах оцу Пајсију 
у виду неког документа. И ето, чак тај сурови и неповерљиви 
човек, намргођено прочитавши извештај о „чуду“, не могаде да 
потпуно уздржи неко унутрашње осећање своје. Очи му сев- 
нуше, уста му се достојанствено и искрено наједаред насмешише. 


— Дочекаћемо ми од њега и што више! — као да му се 
наједаред оте из уста. ; 
— Дочекаћемо ми од њега још и што више! — поно- 


више са свих страна монаси, но отац Пајсије, наново се намр- 
годивши, замоли их све да бар за неко време никоме о томе 
гласно не говоре, „док се још већма не потврди, јер у светских 
људи има много лакомислености, а после, тај се случај могаои 
природно, сам по себи, десити“ — додаде он пажљиво, као да 
очисти своју савест, но скоро ни сам не верујући својој при- 
медби, што су врло добро запазили и они, који су то чули. 
Али „чудо“, дабогме, одмах онога тренутка постаде познато 
свему манастиру, па чак и многим световњацима, који беху дошли 
у манастир на литургију. Али као да је највише од свију био 
изненађен догођеним чудом калуђер, што јуче беше дошао „од 

светога Силвестра“, из једне мале обитељи Обдорске на далеком 
"Северу. Он се јуче поклони старцу, стојећи код г-ђе Хохлакове, 
и, указујући на „излечену“ кћер те даме, са дубоком искреношћу 
запита га: „Како се усуђујете ви чинити таква дела“ 

Ствар је у том, што је он сад већ био у некој недоумици 
и скоро није знао чему да верује. Још синоћ он беше посетио 
манастирског оца Терапонта, у нарочитој ћелији његовој иза пче- 
лињака, и био је изненађен тим састанком, који је учинио на 
њега необичан и страхотан утисак. Тај старац, отац Терапонт, 
био је онај исти престарели монах, велики испосник и ћутљивац, 
о ком смо ми већ спомињали, као о противнику оца Зосиме, и 
што је главно — као противнику стараца-калуђера, које је он 
сматрао за штетну и лакомислену новотарију. Тај је противник 
био необично опасан, крај свега тога, што он, као заветни ћут- 
љивац, није скоро ни с ким говорио ни речи. А опасан је био, 
у главном, тиме, што му је већина манастирске братије у пуној 
мери била наклоњена, а од посетилаца световњака врло многи су 
га штовали, као великог праведника и „подвижника“, крај свега 
тога, што су у њему гледали несумњивога јуродивца:. Но јурод- 
ство баш и јесте освајало и задобијало. Старцу Зосими тај отац 
Терапонт никад није одлазио. Премда је он живео у скиту, но 
њему нису много досађивали скитским правилима, и то опет 
«стога, што се је он држао просто као јуродивац. Било му је око 
седамдесет пет година, ако не и више, а живео је иза скитског 
пчелињака у једном зидском углу, у старој скоро разваљеној 
дрвеној ћелији, која ту беше намештена још у стародревна вре- 
мена, још у прошлом столећу, за једног такођер врло великог 
испосника и ћуталицу, оца Јону, који је проживео до сто пет 
година, и о чијим су се великим поступцима чак и до данашњег 
дана у манастиру и његовој околини причале многе врло за- 
нимљиве приповести. Отац Терапонт извојева те и њега напо- 
слетку настанише, пре једно седам година, у тој истој самотној 
ћелијици, то јест просто у колиби, но која је веома налик била 
на капелу, јер је садржавала у себи необично много дарованих 
икона са дарованим кандилцима, која вечно горукаху пред ико- 
нама и код којих као да беше постављен отац Терапонт, да их 
пази и припаљује. 


! Јуродив — занет, као луд ради Христа и Христових великих религи- 
озних завета. 

Он је јео, као што се говорило (а то је било и истина), 
свега тек по две фунте хлеба на три дана, не више; доносио 
му их је свака три дана неки пчелар, који је живео ту на пче- 
лињаку, али чак и стим пчеларом, који га је послуживао, отац 
Терапонт би такођер ретко кад проговорио реч. Те четири фунте 
хлеба, заједно са недељном нафором, коју је игуман после позне 
литургије тачно слао блаженоме, — сачињаваху сву његову не- 
дељну храну. Воду су му пак у крчагу мењали сваки дан. На 
литургији се ретко јављао. Хаџије и поклоници, што овамо до- 
лажаху, виђали су како је он неки пут по цео дан на молитви 
преклечао, не дижући се и не осврћући се. А ако би који пути 
ступао с њима у разговор, то би бивао кратак, испрекидан, чуд- 
новат и скоро увек груб. Дешавали су се, међутим, врло ретки 
случајеви да се и он упусти у разговор са долазницима, али би 
тада већим делом изговорио само једну какву му драго чудно- 
вату реч, која би свагда била за посетиоца велика загонетка, а 
затим, не осврћући се ни на какве молбе, не би проговорио ни једну 
реч ради објашњења. Чина свештеничког није имао, био је само 
прост монах. Постојало је врло чудновато мишљење, у осталом 
само међу најпростијим светом, да отац Терапонт општи са не- 
бесним духовима и само се с њима разговара, услед чега и ћути, 
кад је с људима. 

Обдорски монах, доспевши до пчелињака по упутству пче- 
лара, такођер веома ћутљивог и мргодног монаха, пође у угао, 
где стојаше ћелијица оца Терапонта. „Можда ће ти и рећи коју 
реч, као дошљаку, а можда и ништа од њега нећеш добити“ — 
предупреди га пчелар. 

Монах је прилазио, као што је после и сам причао, са нај- 
већим страхом. Беше већ доста касно. Отац Терапонт сеђаше у тај 
мах код врата од ћелијице, на сниској клупици. Над њим је тихо 
шуморио један горостасан стари брест. Пиркаше вечерња хладо- 
вина. Обдорски монах баци се ничице пред блаженим и замоли 
благослов. 

— Хоћеш ли да и ја пред тобом, монаше, ничице паднем» 
— проговори отац Терапонт. — Устани! 

Монах устаде. 

— Благосиљајући да си благословен, седи до мене. Откален 
те Бог нанесе > 

Што је највише поразило сиротног монаха, то је то, што 
је отац Терапонт, при несумњивом и великом свом испосништву, 

и будући толико стар, — на изглед још био старац јак, висок, 
држао се усправно, не беше погнут, са лицем свежим, премда 
мршавим, али здравим. Без сумње се у њему очувала још и зна- 
чајна физичка снага. Састава је био атлетског. Крај све велике 
старости његове, он чак није био ни сасвим сед, имао је још 
густу, некад као угаљ црну косу — и на глави и у бради. Очи му 
беху зелене, велике, сјајне, али необично избуљене, што је чак 
упадало у очи. Говорио је са јаким нагласом на о. Обучен је био 
у риђаст дугачак гуњац од грубог робијашког сукна, и опасан де- 
белом узицом. Врат и груди разголићене. Од најдебљег платна, 
скоро сасвим поцрнела кошуља, која се по читаве месеце није 
скидала, вирила је испод гуњца. Говорило се да он носи на себи 
испод гуњца, вериге од тридесет фунти. Обувен је био у старе, 
скоро распаднуте ципеле на босу ногу. 

— Из мале Обдорске обитељи, од светог Силвестра, — сми- 
рено одговори намерник-монах, посматрајући пустињика својим 
брзим, радозналим очицама, премда малко уплашеним. 

— Бивао сам код твога Силвестра. Живео сам тамо. Јел ти 
здрав Силвестар > 

Монах ушепртљи. 

— Ех будаласти свете! А како сабљудавате' пост 

— Наш је трапезник, по старинском скитском обичају, овако 
удешен: О Четрдесетници= у понедеоник, у среду и петак, тра- 
пеза се не поставља. У уторак и четвртак, братија добија бео 
хлеб, чорбу с медом, јагода морошка или кисео купус, и мешана 
папула. У суботу бели шти, чорба од грашка, каша са маслом. 
У недељу, поред купусне чорбе, сува риба и каша. А страсне не- 
деље од понедеоника па све до суботног вечера, шест дана, хлеб 
и вода, једино се једе зеље неварено, па и то са уздржљивошћу, 
а ако се може и не јести сваки дан, него како речено би за 
прву седмицу. А на свети Велики Петак ништа не јести, такођер 
и на Велику Суботу да постимо до трећег часа, и тада окусити 
мало хлеба с водом и по једну чашу вина испити. А на свети 
Велики Четвртак јемо кување без масла, пијемо пак вино и друго, 
једноудећи. Јер сабор Лаодикијски о Великом Четвртку тако гла- 
гоља: „Јер се не пристоји у Четрдесетницу последње недеље че- 
твртак разрешити и сву четрдесетницу безчастити“. Ето, како је 


1 Чувате, пазите. 
2 О великом ускршњем посту. 
8 То јест, дозволити да се једе. 


~ 

код нас. Али шта је ово кад се упореди с вама, велики оче, — 
додаде монах охрабривши се, — јер ви целу годину, па чаки 
на свету Пасху, само о хлебу и води живите, и колико код нас 
оде хлеба за два дана, то је код вас целу недељу. Ваистину је 
дивно таково велико уздржање ваше. 

— А папрењаче» — запита наједаред отац Терапонт. 

— Какве папрењаче»г — запита га зачуђено монах. 

— Да, да. Јер ја ћу од њиховог леба отићи, не осећајући 
да ми он потребује, макар и у шуму, и тамо ћу се гљивом па- | 
прењачом исхранити или јагодом, а они овде неће отићи од свога 
леба, значи, ђаволу су свезани. Данас ће поганци казати да нема 
потребе толико постити. Гордо је и погано то расуђивање њихово. 


— Ох, ваистину, — уздахну монах. 

— А ђаволе код њих да л си видео> — запита отац Те- 
рапонт. 

— У кога „код њих 2“ — бојажљиво се распитиваше монах. 


— Ја сам игуману прошле године о светој Педесетници 
одлазио, а од то доба нисам био. Видео сам код неког на прсима 
седи, под мантију се крије, само му рошчићи вире; код неког из 
џепа извирује, очи му брзе, мене се боји; у неког се у утроби 
населио, у нечистом трбуву његовом, а неком се просто о врат 
обесио, закачио се, па га тај носи, а не види га. 

— А ви... видите» — распитиваше се калуђерак. 

— Кажем ти да видим, скроз га видим. Кад сам од игумана 
излазио, гледам — а један се крије од мене за врата, ал' неки 
матор, подруг аршина, или вишљи, а репина му дебела, броћаст, 
дугачак, а крај му од репа доспео у одшкринута врата, а ја не 
буди лењ, па тек она врата наједаред залупим и реп му прикље- 
штим. Кад ти га стаде цика, поче се копрцати, а ја њега знаком 
крста, па трипут, — те га окрстих. Те ту и црче, као згњечен 
паук. Сад мора да је иструнуо онде у буџаку, смрди, а они га 
не виде, не осећају. Већ годину дана нисам онамо одлазио. Само 
теби као странцу саопштавам. Х 

— Страшне су речи ваше! А је л' те, велики и блажени оче, 
— све се већма и већма ослобођаваше путник-монах, — је ли 
истина —— о вама се велики глас чује, чак до најудаљенијих зе- 
маља, као да ви са Светим Духом непрекидно општење иматег 

— Слеће. Бива. 

— А како вам слеће» У каквом виду> 

— Као птица. 

— Свети Дух у виду голубијем 2 

— Оно је свети Дух, а ово је Светодух. Светодух је друго, 
он може и као друга нека птица сићи: неки пут као ластавица, 
неки пут као чешљугарка, а неки пут као сеница. 

— А како га разликујете од сенице> 

— Говори. 

— А како говори, каквим језиком 2 

— Човечијим. 

— Па шта вам говори > 

— А ето данас ми је објавио да ће ме будала посетити и 
да ће којешта питати. Много, мноче, знати желиш. 

— Страшне су речи ваше, преблажени и пресвети оче, — 
махаше главом калуђерак. Али у бојажљивим очицама његовим 
'опази се и неко неповерење. 


— А видиш ли дрво ово» — запита га отац Терапонт, по- 
ћутавши. 

— Видим, преблажени оче. 

— Како ти мислиш то је — брест, а за мене је то друга 
прилика. 

— А каква» — ћуташе у узалудном очекивању монах. 


— То бива ноћу. Видиш ове две гране» То у ноћи Христос 
руке к мени пружа и тим рукама мене тражи, ја јасно видими 
дрхтим. Страшно, о, страшно ! 

— А што да је страшно, кад је сам Христос 2 

— Па зграбиће ме и узнети. 

— Зар живог >2 

— Па у духу и слави Илијиној, зар ниси слушао» Загр- 
-лиће ме и однети... 

ЕУ 

Премда се Обдорски монах после овог разговора вратио 
у указану му ћелијицу, код једнога између братије, и то чак у 
доста јакој недоумици, али срце му ипак несумњиво нагињаше 
више оцу Терапонту, него оцу Зосими. Обдорски монах беше 
пре свега за пост, а за таког великог испосника, као отац Те 
рапонт, не би било никакво чудо „да и чудеса виђа“. Оно 
истина, речи његове, као да беху малко и несмислене, али Господ 
зна шта се управо у њима крило, у тим речима, а од свих за 
Христом занетих и јуродивих чују се и мало друкчије речи и 
поступци. Причкинутом пак ђаволовом репу он је готов био од 
«срца и са задовољством поверовати не само у преносном, него 

и у обичном смислу речи. Осим тога, он је и пре, још пре до-- 
ласка у манастир, имао велико предубеђење против стараштва, 
које је знао до сад само по причању и схватао га је, по угледу 
на многе друге, као штетну новотарију. 

Проведавши у манастиру један дан, монах опази тајно роп- 
тање неке лакомислене братије, која не одобраваше стараштво.. 
Поред тога, он беше по својој природи монах протува и цу- 
њало са превеликим љубопитством за све. Ето зашто га је ве- 
лика вест о новом „чуду“, које учини старац Зосима, бацила. 
у необичну недоумицу. Аљоша се доцније сети како се у броју 
оних монаха, што су се гурали према старцу и око његове ће-- 
лије, много пута јављала пред њим појава радозналдг обдорског“ 
госта, који се мувао свуда, по свима гомилицама света, који је 
свуда ослушкивао и све запиткивао. Али тада је он мало пажње 
обратио на њега и тек се после свега сетио... А сад му није- 
ни било до тога: старац Зосима, који је наново осетио умори 
био легао опет у постељу, већ укрстивши очима, наједаред се, 
сети њега и затражи га да му дође. Аљоша одмах дотрча. 

Око старца се налажаху тада само отац Пајсије, отац јеро-- 
монах Јосиф, и Порфирије искушеник. Старац, отворивши уморне- 
очи и загледавши се у Аљошу, наједаред га запита: 

— Чекају ли тебе твоји, синко> 

Аљоша ушепртљи. 

— Да им ниси што потребан 2 Да се не будеш коме обећао. 
да ћеш данас доћи2 

— Обећао сам... оцу... браћи... и другима... 

— Ето видиш. Неизоставно иди. Не жалости се. Знај да нећу 
умрети, а да не кажем пред тобом моју последњу на земљи реч.. 
Теби ћу казати ту реч, синко, теби је и завештавам. Теби, сине- 
мили, јер ме волиш. А за сад иди онима, којима си обећао. 

Аљоша се одмах покори, премда му је тешко било отићи. 
Али обећање да ће чути последњу реч његову на земљи и, што. 
је главно, као да је та реч завештана баш њему, Аљоши, — по- 
тресе његову душу усхићењем. Он се пожури, да се, свршивши 
све у вароши, што пре врати. А у исти мах му и отац Пајсије 
даде савета и упутства пред одлазак, што на њега учини веома 
јак и неочекиван утисак. То беше, кад већ обојица беху изашли 
из старчеве ћелије. 

— Имај на уму, младићу, непрестано (тако правце и без. 
сваког предговора отпоче отац Пајсије), да је светска наука, 

уујединивши се у велику силу, претресла, нарочито у току по- 
«следњег века, све оно небеско, што нам је завештано у књигама 
светитеља; и после немилосрдне анализе код учених овога света, 
од све пређашње светиње не остаде савршено ништа. Али они 
претресаху део по део, а целину превидеше, и за дивно чудо, 
до какве су слепоће дошли! Јер целина стоји пред њиховим ро- 
ђеним очима непомична као и пре, и врата паклена не могу да 
је победе. Зар није та целина живела деветнаест векова, зар не 
живи она и сад у кретањима појединачних душа и у кретањима 
народних маса» Чак у кретањима душа тих истих, што су све 
разрушили, у душама атеиста, живи та целина чврста и непо- 
мична! Јер и они, што се одрекоше од хришћанства и који устају 
противу њега, у суштини својој и сами имају један и исти Христов 
"облик, а такви су и остали, јер све до данас ни мудрост њихова, 
ни пламен срца њихова не беху кадри створити неког вишег 
обрасца човеку и његовом достојанству, него што је образац, 
што га је у давној давнини указао Христос. А и што је било 
покушаја, то беху све саме неке ругобе. То нарочито за- 
памти, младићу, јер те твој старац на свом умрлом часу наме- 
њује и одређује за свет. Ти можда, сећајући се данашњег ве- 
-ликог дана, нећеш заборавити ни мојих речи, које ти рекох зарад 
рдачног упутства, јер млад си, а саблазни су у свету тешке, а 
твоје силе мале да их издржиш. Но, сад пођи, сирото моја! 

Том речју га отац Пајсије благослови. 

Излазећи из манастира и премишљајући о свим тим изне- 
надним речима, Аљоша наједаред разумеде да он у том, и досад 
према њему строгом и суровом, монаху добија сада новог неоче- 
киваног пријатеља и новог руководитеља, који га ватрено воли, 
— баш као да му га је старац Зосима на самрти у аманет оставио. 
„А ко зна, можда су се они баш збиља тако и споразумели“, 
помисли наједаред Аљоша. А неочекивано и учено његово умо- 
вање, које је он овога часа саслушао, баш то, а не какво друго, 
сведочаше само о ватрености срца оца Пајсија: он се већ жу- 
раше да што пре наоружа млађани ум Аљошин за борбу са 
саблазнима и да огради младу душу, њему завештану, оградом, 
од које јачу ни сам није могао замислити. 


П 
бо ока. 


| Пре свега Аљоша пође оцу. Приближујући се, он се сети 
да је отац синоћ врло наваљивао да он уђе некако тако, да не 

види брат Иван. „А зашто>»“ — помисли сад наједаред Аљоша. 
„Ако отац хоће нешто да каже мени самом, кришом, онда зашто. 
да ја улазим кришом > Сигурно је он јуче у узбуђењу хтео нешто. 
друго да каже, али није уграбио“, — одлучи он. Но, крај свега 
тога, њему беше мило, када му је Марта Игнатјевна, која му 
беше отворила капијицу (Григорије се беше разболео и лежаше 
у кући у дворишту) саопштила (на његово питање) да је Иван 
Фјодоровић још пре два сата отишао од куће. 
— А тата» 


— Устао је, кафу пије, — некако суво одговори Марта 


Игнатјевна. 

Аљоша уђе. Старац сеђаше сам за столом, у папучама и у 
старом огртачу, и, да би се забавио, расматраше некакве рачуне, 
али без велике пажње. Он беше сасвим сам у целој кући (Смерд- 
јаков беше такођер отишао, да купи што треба за ручак). Али 
њега нису рачуни занимали. Премда беше рано изјутра устао из. 
постеље и храбрио се, но изглед му ипак беше клонуо и слаб. 
Чело његово, на ком се преко ноћ беху разлили огромни црвени 
отоци, беше привезано црвеном марамом. Нос беше такођер. 
преко ноћ јако отекао и на њему се такођер беше појавило не- 
колико незначајних модрица, које очигледно свем лицу даваху 
некакав нарочито љутит и пакостан изглед. Старац то знађаше 
и нељубазно погледа на Аљошу, који улажаше. 

— Кафа је хладна, — викну он оштро, — не нудим те. Ја, 
брате, и сам данас проводим о самој посној чорби и никога не 
зовем. Шта си рад» 

—- Хтео сам да видим како је са вашим здрављем, — про- 
говори Аљоша. 

— Да. И осим тога, ја сам теби јуче и сам казао да дођеш. 
Све су то будалаштине. Само си се забадава изволео узнеми- 
рити. Ја сам, у осталом, знао да ћеш се ти одмах довући... 

Он изговори то са најнељубазнијим осећањем. У исто време 
устаде с места и забринуто погледа у огледало (можда педесети 
пут од јутрос) на свој нос. МИ поче лепше дотеривати и своју 
црвену мараму на челу. 

— Црвена је боља, а с белом је на болницу налик, — примети 
он сентенциозно. — Но, како је тамо код тебе Како твој старац» 

— Врло му је рђаво, он ће можда данас умрети, — одго- 
вори Аљоша, али отац чак и не чу, а и питање своје одмах 
заборави. 

— Иван је отишао, — рече он наједаред. — Он Мићки из 
петних жила невесту отима, зато и живи овде, — додаде он па- 
косно и, искрививши уста, погледа на Аљошу. 

— Ваљда вам тек није сам он то казао» — запита га Аљоша. 

— Да, и то још одавно. Како ти мислиш: има једно три 
недеље, како ми је казао. Тек ваљда није дошао овамо да ме 
потајно закоље» Због нечега је тек морао долазити> 

— Шта ви то! Зашто ви то тако говорите» — страшно 
се сневесели Аљоша. 

— Новаца он, истина, не иште, али ипак он од мене ни 
пребијене паре неће добити. Ја сам, премили мој Алексије Фјо- 
доровићу, намеран да што је могуће дуже поживим на овоме 
свету, то да знате, и стога је мени свака пара потребна, и што 
дуже будем живео, тим ће ми она бити потребнија, — настав- 
љаше он, шетајући се по соби од једнога краја до другога, 
држећи руке у џеповима свог широког, умаштеног горњег ка- 
пута, од жутог летњег калмука. 

— За сад сам ја још ипак мушко, свега ми је педесет пет 
година, ал ја хоћу још једно двадесет година да се рачунам као 
мушко, остарећу, дакле, — поган ћу постати, оне ми тада неће 
од добре воље долазити, те ће ми тада и бити од потребе моје 
парице. ИМ ја дакле сад скупљам непрестано повише, и повише, 
за самог себе, мили сине мој, Алексије Фјодоровићу, то треба 
да знате, јер ја у поганлуку мом до краја хоћу да проживим 
— то да знате! У поганлуку ти је слађе: сви га грде, а сви у 
њему живе, само сви крију, а ја отворено. И ето због те моје 
простодушности сви су поганци скочили на мене. А у тај твој 
рај, Алексије Фјодоровићу, ја нећу, то да знаш, а честитом ч0- 
веку је чак и незгодно да доспе у тај твој рај, ако га тамо 
негде баш и има. По мојој памети — кад једаред заспиш, про- 
будити се нећеш, и нема ти тамо више ничега; спомињите ме, 
ако хоћете, а ако нећете, бестрага вам глава. То ти је моја фи- 
лозофија. Јуче је Иван овде добро говорио, премда смо сви били 
пијани. Иван је чапкун, и никакве ти он учености нема... а нема 
баш ни неког нарочитог образовања, ћути и смешка се на чо- 
века ћутећки, — ето то му је све. 

Аљоша га слушаше и ћуташе. 

— Зашто он не говори са мном2 А ако и говори, он се бе- 
нави и измотава, подлац је твој Иван! А са Грушењком ћу се 
одмах оженити, чим само узхтем. Јер кад човек има пара, онда 

је доста да само зажели шта било, Алексије Фјодоровићу, па ће 
све бити. И, ето Иван се баш тога и боји и чува ме да се не 
оженим, и зато наваљује на Мићку, да се он ожени са Гру- 
шењком : на тај начин хоће и мене од Грушењке да сачува (као 
да ћу ја њему пара оставити, ако се са Грушењком не оженим!), 
а с друге стране, ако се Мићка са Грушењком ожени, онда ће 
Иван његову богату невесту себи узети, ето какав је његов 
рачун! Подлац је твој Иван! 

— Како сте ви раздражљиви. То ви због оног јучерашњег; 


требало би да идете да легнете, — рече Аљоша. 
— Ето, ти сад то... — наједаред примети старац, баш као да 
му је то први пут дошло у главу, — ...говориш, а ја се на тебе 


не љутим, а на Ивана бих се ражљутио, кад би ми он то казао. 
Ја сам само с јединим тобом имао добрих тренутака, а иначе ја 
сам зао човек. 

— Нисте ви зао човек, него поремећен, — насмехну се Аљоша. 

— Чуј, ја сам разбојника Мићку данас хтео у апс бацити, 
па и сад још не знам на што ћу се одлучити. Наравна ствар, у 
данашње помодно време обичај је оцеве и матере. сматрати за 
предрасуду, али по законима, канда и ово у наше време није 
дозвољено старе оцеве за косу вући и по њушци петама на па- 
тосу бити, у њиховој рођеној кући, па се још хвалити да ће 
доћи да ме баш сасвим убије — и то све пред сведоцима. Ја бих 
њега, кад бих хтео, подланчио, и могао бих га за оно јучерашње 
у апс бацити. 

— Ви дакле нећете да га тужите, а: 

— Иван ме је одговорио. Али ја бих пљунуо на Иванов 
савет, него ја и сам нешто знам... 

И, нагнувши се према Аљоши, он настављаше поверљивим 
полушапатом : 

— Ако ја њега, несретника, стрпам у апс, она ће чути да 
сам га уапсио и одмах ће к њему потрчати. А ако чује данас да 
је он мене, слабог старца, на мртво име изгрувао, она ће га можда 
и оставити, па ће к мени доћи да ме обиђе... Ето, каквим смо 
ми карактером обдарени — увек смо готови да радимо противно. ' 
Ја њу скроз знам! А шта, коњачића нећеш 2 Узми хладне кафице, 
па да ти још долијем једно четврт чашице коњачића, то је, брате, 
добро — укус јој је бољи. 


1 Т. ј. Грушењка. 

— Не, не треба, хвала. Ево овај хлепчић ћу узети собом, 


ако ми дате, — рече Аљоша, и, узевши француски хлепчић од 
три копејке, метну га у џеп од доње мантије. — А коњака не 
би требало ни ви да пијете, — брижно посаветова он, загледа- 


јући се у лице старчево. 
— Право велиш, раздражава, а мира не даје. Него само 
једну чашицу... Ја ћу, знаш, из орманчета... 


Он отвори кључем „орманче“, насу чашицу, попи, за тим 
орманче закључа, а кључ опет остави у џеп. 


— А сад доста, од једне чашице нећу липсати. 


— Ето, сад сте наједаред постали бољи, — насмехну се 
Аљоша. 


— Хм! Ја тебе и без коњака волим, а са подлацима сами 
ја подлац. Вањка неће у Чермашњу — зашто 2 Треба му да шпи- 
јунише : хоћу ли много дати Грушењки, ако ми дође. Сви су под- 
лаци! Ама ја за Ивана нећу да знам, нећу ни да чујем за њега. 
И од куд је само такав испао! Није ни налик на нас! И као да 
ћу му ја збиља нешто оставити» Та ја ни тестамента нећу оста- 
вити, то да знате сви. А Мићку ћу просто згазити као бубу. Ја 
буба-швабе ноћу папучом газим: тек само пукне, кад га згазиш. 
Пући ће и твој Мићка. Твој Мићка, зато што га волиш. А кад 
би га Иван волео, ја бих се за себе бојао, што га он воли. Но 
Иван никога не воли, Иван није наш човек; ти људи, као Иван, 
то, брате, није наш свет, то је прашина која се подигла... Ду- 
нуће ветар, и прашина ће проћи... Јуче ми паде једна глупост 
на памет, кад оно рекох да данас дођеш; хтео сам преко тебе 
да дознам у погледу Мићке: кад би му ја сад једну хиљадицу, 
ил' најпосле и две избројио и дао, дал би он гоља и несретник 
пристао да се одавде сасвим одвуче, на једно пет година, а још 
понајбоље на тридесет и пет, али без Грушке, и да је се сасвим 
одрече, а> 

— Ја... ја ћу га запитати. .. промрмља Аљоша. — Кад бисте 
му све три хиљаде дали, тада би он, можда... 


— Лажеш! Немој га ни питати, не треба! Предомислио сам 
се. То је мени јуче глупост у главу дошла. Ништа му нећу дати, 
ни једне мангурице, мени су паре и самом потребне, — стаде ма- 
хати руком старац. — Ја ћу њега и без тога, како буба-швабу, 
згњечити. Ништа му не говори, јер ће се још надати. А ни ти 
немаш никаква посла код мене, иди. Та његова невеста, та Ка- 

тарина Ивановна, коју је он све време од мене тако брижљиво 
крио, удаје л се за њега, или се не удаје» 

— Она га ни за шта на свету неће да остави. 

— Ето видиш — те такве нежне госпођице — оне баши 
воле — лупаче и подлаце! Трице су те бледе госпођице; сасвим 
су друго нешто... Но! да је мени његова младост и тадашње 
моје лице (јер сам ја лепши био од њега, кад ми је било два- 
десет осам година), и ја бих исто тако као и он побеђивао. Ка- 
наља је он! А Грушењку он ипак неће добити, неће добити... 
У млево ћу га сатрти ! 

Он наново побесне од последњих речи. 

— Одлази и ти, немаш код мене никаква посла данас, — 
оштро одсече он. 

Аљоша приђе да се опрости и пољуби га у раме. 

— Шта ти тор — зачуди се мало старац. — Видећемо се 
још. Или можда мислиш да се нећемо видети 

— Боже сачувај, ја сам онако, случајно. 

— Па и ја ништа, и ја само онако... гледаше на њега ста- 
рац. — Чујеш ти, чујеш, — викну он за њим, — дођи неки пут 
мало раније, на чорбу, чорбу ћу ти скувати, особиту, не као данас, 
неизоставно дођи! Али сутра, чујеш, сутра дођи! 

И тек што Аљоша изађе иза врата, он опет приђе орман- 
ечту и прогутну још пола чашице. 

— Више нећу! — промрмља он, исхракнувши се, опет за- 
гвори орманче, опет метну кључ у џеп, затим пође у спаваћу собу, 
изнемогао прилеже на постељу и у тренутку заспа. 


Ш 
Помешао се са школском децом. 


„Хвала Богу, што ме за Грушењку није питао“, помисли 
Аљоша, излазећи од оца и упућујући се кући г-ђе Хохлакове, 
„иначе бих још морао испричати јучерашњи састанак са Гру- 
шењком“. 

Аљоша са болом осети да су борци преко ноћ прибрали 
нову снагу, а срца да су им се у току данашњег дана опет ска- 
менила: „Отац је раздражен и зао, он је измислио нешто, и сад 
на том стоји; а како Димитријег Тај се такођер преко ноћ 
оснажио и наоштрио, и он мора да је раздражен и зао, па је, 
дабогме, и он нешто смислио... О, њега данас неизоставно треба 
наћи по што, по то...“ 

Но Аљоша не могаде много мислити: с њим се наједаред 
уз пут деси један догађај, који, истина, на изглед не беше важан, 
али га је јако поразио. Тек што беше прошао пијацу и сврнуо 
у једну уличицу, да изађе на Михајловску улицу, паралелну са 
Великом, но која се од ње одвајала само јендеком (сва је наша 
варош прошарана јендецима), он опази доле пред мостићем малу“ 
гомилицу школске деце, све саме малолетне деце, од девет до 
дванаест година — не више. Они се разилажаху кућама из школе 
са својим ранцима на леђима, други опет са кожним торбицама на 
каишима, пребаченима преко рамена; једни просто у реклицама, 
други у капутићима, а неки и у високим чизмицама са борама 
на сарама, у којима нарочито воле да парадирају мала деца, 
коју мазе имућни оцеви. Читава је група живо о нечем разго-- 
варала, очигледно, договарала се и саветовала о нечем. 

Аљоша никад није могао без саучешћа, неосетљиво прола- 
зити поред дечице, то му се и у Москви дешавало; па премда 
је понајвише волео трогодишњу децу, или око тих година, али 
му се допадаху и ђачићи од десет, једанаест година. И стога, 
ма колико да је сад био брижан, он ипак зажеле да им приђе и 
да ступи у разговор с њима. 

Прилазећи им, он се загледаше у њихова румена, живахна 
лица, и наједаред опази да је сваки дечачић имао у руци по 
камен, а неки и по два. С оне стране јендека пак, од прилике 
за једно тридесет корака од ове групе, стајаше код плота још 
један дечко, такођер ђачић, такође са торбицом о рамену, на 
изглед од једно десетак година, не више, или чак још и мање, 
— блед, болешљив и са црним очицама, које севаху. Тај мали 
пажљиво и испитујући посматраше гомилицу од шест ђачића, 
очевидно његових другова, који су с њим овога часа изашли из 
школе, но с којима је он очевидно био у непријатељству. Аљоша 
им приђе и, обративши се једном гргуравом, беломусастом, ру- 
меном дечку у црној блузици, примети му, омерившти га погледом: 

— Кад сам ја носио такву торбицу, као што је та ваша, 
онда смо ми носили на левој страни, да се лако може дохватити 
десном руком; а вама је торбица с десне стране, вама је нез- 
годно вадити из ње. 

Аљоша поче право том стварном примедбом, без сваког 
предумишљеног лукавства, а међу тим одрастао човек и не може 
друкчије почињати, ако је рад да заслужи поверење дететово, 
а нарочито целе групе деце. Треба навлаш почињати озбиљно. 

и послено, и тако да си с њима сасвим на равној нози; Аљоша 
знађаше то по нагону. | 

— Па он је левак, — одговори одмах други дечко, јуначка 
изгледа и здравачак, од својих једанаест година. 

Свих осталих пет дечака упреше погледе у Аљошу. 

— Он и камење левом баца, — примети трећи дечко. 

Баш у том тренутку улете у гомилу деце једна каменица, лако 
окрзну дечка-шуваклију, али пролете поред њега, премда је била 
бачена лако и снажно. А био ју је бацио дечко с оне стране јендека. 

— Биј га, гађај га, Смурове! — повикаше сви, но Смуров | 
(шуваклија) и без тога не даде да се на њега чека, и одмах врати 
мило за драго; он се баци каменом на оног дечка преко јен- 
дека, али без успеха: камен удари у земљу. Дечко преко јен- 
дека одмах баци у гомилу још једну каменицу, али овога пута 
право у Аљошу, и доста га јако удари у раме. У дечка преко 
јендека сав џеп беше пун каменица. То се видело на тридесет 
корака даљине по напетим џеповима његовог капутића. 

— То је он на вас, на вас, он је нарочито на вас нишанио. 
Јер ви сте Карамазов, Карамазовг — повикаше дечаци, гласно 
се смејући. — Но! Сви наједаред на њега — пали! 

И шест каменица наједаред полетеше из гомиле. Један по- 
годи дечка у главу и овај паде, али очас скочи и разјарено 
поче одговарати гомили камењем. Са обадве стране отпоче не- 
прекидна „чарка“ — код многих у гомили се такође нађоше 
спремљене каменице у џепу. 

— Шта ви то радите! Зар вас није срамота, господо ! Вас 
шесторо на једнога! Та ви ћете га убити! — повика Аљоша. 

Он искочи и стаде пред летеће камење, да заштити собом 
дечка преко јендека. Једно тројица-четворица се умирише на 
тренутак. 

— Он је први почео! — викну дечко у црвеној кошуљици 
раздраженим гласићем, — он је подлац, он је ономад у школи 
Красоткина перорезом убо, па га је окрвавио. Красоткин само 
није хтео да се тужака, а овога треба избити... 

— Ама заштор И ви сигурно њега дирате 2 

— Ето, добисте опет од њега камен у леђа. Он вас познаје, 
— повикаше дечаци. — То сад он у вас гађа, а не у нас. Но, 
хајд, опет сви на њега, пази да не промашиш, Смурове ! 

И опет отпоче битка, овога пута врло разјарена. Дечка 
преко јендека удари камен у груди; он врисну, заплака сеи 

потрча уз брдо, на Михајловску улицу. У гомили заграјаше: 
„Аха, уплашио се, побеже, омут!“ 

— Не знате ви још, Карамазове, какав је он подлац, та 
да га убијете, па је још и то мало, — понови дечко у блузи 
са зажареним очицама, који изгледаше најстарији. 

— А какав је онр — запита Аљоша. — Је л тужибаба» 

Дечаци се згледнуше као с неким подсмехом. 

— Идете л и ви тамо у Михајловскуг настављаше исти 


дечко. — Па ето, стигните га... Ено, видите ли, он је опет стао, 
чека и гледа на вас. 
— На вас гледа, на вас гледа! — прихватише дечаци. 


— Па баш га запитајте, воле л он купатилски омут', онако... 
рашчупан. Чујте, баш га тако питајте. 

Разлегну се општи смех. Аљоша гледаше на њих, а они 
на њега. 

— Не идите, он ће вас осакатити, — викну Смуров, пре- 
дупређујући га. 

— Господо, ја њега о том омуту нећу питати, зато што се 
ви зацело њему тиме ругате, али ћу дознати од њега зашто га 
тако мрзите... 

— Питајте га, питајте га, — насмејаше се дечаци. 

Аљоша пређе преко мостића и пође навише поред плота 
право осуђеном дечку. 

— Пазите, —- викаху за њим, упозорујући га, — он се неће 
уплашити од вас, он ће вас тек наједаред убости, кад се и не на- 
дате... као и Красоткина. 

Дечко га очекиваше, не мичући се с места. Пришавши му: 
сасвим близу, Аљоша опази пред собом дечка не старијег од 
девет година, слабачког и маленог, са бледуњавим, мршавим ду- 
гуљастим лицем, са великим, тамним очицама, које пакосно гле- 
даху у њега. Обучен беше у доста поабан постарији капутић, 
из кога он беше некако наказно израстао. Голе руке штрчаху му 
из рукава. На десном колену панталона беше велика закрпа, а 
на десној чизми, на шиљку, где је палац, беше велика рупа, очи- 
гледно јако премазана мастилом. У оба, преко мере напуњена, џе- 
пића његовог капута беше скупљено камење. Аљоша стаде пред 
њим на два корака, посматрајући га и испитујући. Дечко, пого- 


' У оригиналу: „мочалка“ — т. ј. прегршт финих дрвенастих влакана, или 
танке појаче суве траве, којом Руси у купатилима праве сапуницу и тару се при 
прању тела. Прев. 

дивши одмах по очима Аљошиним, да овај неће да га бије, та- 
кођер попусти па чак и сам проговори: 

— Ја сам сам, а њих шесторица... Ја ћу их сам све истући, 
— рече он наједаред, севнувши очима. 


— Вас мора да је онај један камен јако ударио, — при- 
мети Аљоша. 

— А ја сам Смурова у главу погодио! — викну дечко. 

— Они ми тамо рекоше да ви мене познајете и да сте се 
због нечега на мене каменом бацили2 — запита Аљоша. 

Дечко мрачно погледа на њега. 

— Ја вас не познајем. А зар ви мене знате — доврши- 


ваше своје питање Аљоша. 

— Оканите ме се! — викну наједаред дечко љутито, али као 
да све још нешто очекиваше, не мичући се с места, и опет па- 
косно севнувши очицама. 

— Добро, ја ћу поћи, — рече Аљоша, — само ја вас не по- 
знајем и не дирам вас. Они су ми казали како вас задиркују, 
али ја нећу да вас дирам, збогом ! | 

— Монах у панталонама с гајтаном! — викну дечко, још увек 
оним истим пакосним и изазивајућим погледом пратећи Аљошу 
и у исти мах ставивши се „у позитуру“, рачунајући да ће Аљоша 
сад јамачно кидисати на њега, но Аљоша се окрену, погледа на 
њега и пође даље. Но он још не учини ни три корака, кад га 
јако удари у леђа највећи камен, који је дечко имао у џепу и 
који је на њега бацио. 

— Ви дакле иза леђа2 Они, дакле, истину кажу за вас, да 
ви подмукло нападатег — осврну се опет Аљоша, али се овога 
пута дете острви и опет баци на Аљошу камен, но сад већ право 
у лице, али Аљоши пође за руком да се за времена сачува, те 
га камен удари у лакат. 

— Како вас није срамота! Шта сам вам ја учиниог — викну он. 

Дечко ћутећки и изазивајући очекиваше само једно: да ће 
сад Аљоша сигурно на њега напасти, али видећи да овај јоши 
сад не напада, он се разјари као какво зверче: он јурну с места 
и насрну сам на Аљошу, и још овај не стиже ни да се макне, а 
неваљали дечко, сагнувши се и шчепавши обема рукама његову 
леву руку, уједе га за средњи прст. Он га јако угризе и десет 
га секунада не пушташе. Аљоша од бола јаукну, чупајући из све 
снаге свој прст напоље. Дечко га напослетку пусти, и одскочи 
на пређашње одстојање. Прст је био јако уједен, код самог нокта, 

дубоко, до кости; шикну крв. Аљоша извади рубац и чврсто зави 
њиме рањену руку. Умотавао ју је скоро цео минут. Дечко за све 
то време стојаше и чекаше. Напослетку Аљоша подиже на њега 
свој тихи поглед. 

— Но, добро, — рече он, — ето видите како сте ме јако 
угризли, но па доста сад, је л тег Сад кажите шта сам вам 
учинио 2 

Дечко га погледа, чудећи се. 

— Премда вас ја никако не познајем и први вас пут видим, 
— непрестано онако спокојно настављаше Аљоша, — али ипак 
не може бити да вам ја ништа нисам учинио, — не би ви мене 
тако мучили забадава. Дакле шта сам вам учинио и чиме сам крив 
пред вама, реците ми 

Место одговора дете се наједаред јако заплака, у глас, и 
наједаред побеже од Аљоше. Аљоша пође полако за њим на Ми- 
хајловску улицу и још дуго могаше видети како је у даљини 
трчао дечко, не успоравајући корака, не осврћући се и, по свој 
прилици, непрестано онако исто гласно плачући. Он науми за- 
цело, чим само уграби времена, да га нађе и да разјасни ту за- 
гонетку, која га је необично поразила. Но сад не имађаше каде. 


ФЈОДОР ДОСТОЈЕВСКИ. 


(С руског превео Јован Максимовић) 


ТАИДА (ТНАЈ5) 
— Анатол ФРАНС — 


— НАСТАВАК — 


Стотине штака већ су висиле на чудотворном стубу; захвалне 
жене су вешале венце и заветне ликове. Грци су бележили на 
њему оштроумне двостихе, и, како је сваки поклоник резао на 
њему своје име, камен је био убрзо покривен до човечје висине 
безбројном множином писмена латинских, грчких, коптиских, 
пунских, јеврејских, сирских и магиских. 

Кад дођоше ускршњи празници, била је у овој вароши чуда 
толика навала од света, да су стари људи веровали да се повра- 
тило Доба старих тајанствености. Могло се видети на огромном 
простору измешане шарену египатску одећу, арапски бурнус, 
белу нубиску кецељу, кратки грчки огртач, римску тогу с дугим 
борама, варварске отворене гуњеве и скрлетне чакшире и тунике 
блудница, украшене златним плочицама. Жене покривене велом 
су пролазиле на магарцима, а пред њима су ишли црни ушкоп- 
љеници, који су ударцима батине крчили пут. Играчи на ужету, 
раширивши ћилим на земљи, превртали су се вешто и пока- 
зивали отмено своју вештину пред кругом мирних гледалаца. 
Укротитељи змија, испружених руку, одвијали су своје живе 
тканице. Сва ова гомила је сијала, треперила, дизала прашину 
у вис, звечала, викала, грдила. Клетве камилара који су тукли 
своје животиње, узвици трговаца који су продавали амајлије 
против губе и злих очију, једнолико певање калуђера који су 
певали стихове из Светог Писма, јечање жена које су пале у 
пророчански занос, крештање просјака који су понављали старе 
харемске песме, блејање овнова, рикање магараца, дозивање 
мрнара путницима који су закаснили, сви ови помешани гласови, 

чинили су хуку да заглуну уши, коју је надвисио још само 
пиштећи глас малих голих црнаца, који су јурили свуда, да нуде 
свеже урме. 

И сва ова различна бића су се гушила под белим небом, 
у тешком ваздуху, пуном мириса од жена и црнкиња, дима од 
пржења и испарења од смола, које су побожне жене куповале 
од пастира, да их сагоре пред свецем. 

Кад падне ноћ, на све стране су се палиле ватре, буктиње, 
кандила и још су се виђале само црвене сенке и црни облици. 
Опкољен кругом слушалаца, који су чучали, причао је неки 
старац, лица обасјана пушљивом лучом, како је некад Битион 
очарао своје срце, ишчупао га себи из груди и ставио у багрем, 
па се затим и сам претворио у дрво. Правио је велике покрете 
које је његова сенка понављала са смешним нагрђивањем и за- 
чуђени слушаоци су клицали од дивљења. У крчмама, пијанице, 
изваљене на диванима, тражили су пива и вина. Играчице, обо- 
јених очију и голог трбуха, представљале су пред њима призоре 
побожне и раздражљиве. Мало даље, младићи су се коцкали, а 
старци су ишли у мраку за блудницама. Једини непомичан, над 
овим облицима у покрету, издизао се у висину стуб; глава 
с крављим роговима гледала је у таму, а над њима је бдио 
Пафнус, између неба и земље. Наједанпут се диже месец над 
Нилом, сличан голом рамену неке богиње. Брежуљци трепере 
од светлости и плаветнила, а Пафнус поверова као да види Та- 
идино тело, где се блиста у светлости од воде, међу ноћним са- 
фирима. 

Дани су пролазили а светац је живео на свом стубу. Кад 
наступи кишње доба, вода с неба је квасила његово тело, про- 
бијајући кроз пукотине на крову; његове укочене руке и ноге 
посташе неспособне за кретање. Кожа му је пуцала, спаљена од 
сунца, поцрвенела од росе; широке ране су наједале његове руке 
и ноге. Али га је жеља за Таидом сагоревала изнутра и викао је: 

— Још није довољно, моћни Боже! Још искушења! Још 
нечистих мисли! Још наказних жеља! Господе, учини да пређе 
у мене целокупни људски блуд, да га свег ја покајем! Ако није 
тачно да је аргоска кучка примила на се светске грехове, као 
што сам слушао где то говори известан ковач лажи, та басна 
има ипак скривени смисао чију тачност сазнајем данас. Јер је 
истина да народна срамна дела улазе у светитељску душу, да 
се у њој изгубе као у бунару. Зато су душе праведника ука- 

Дело, књ. 69. 8 

љане с више блата него што га икад имаде душа неког гре- 
шника. Ето зато те славим, Боже, што си начинио од мене свет- 
ско сметлиште. 

Једног дана диже се грдна граја у светој вароши и допре 
до калуђерових ушију: врло велики човек, један међу најслав- 
нијим људима, начелник александриске флоте, Луције Аурелије 
Кота ће доћи, ево где долази, приближује се! 

Новост беше истинита. Кренув се на пут да прегледа речна 
корита и пловидбу на Нилу, стари Кота беше показао у више 
маха жељу да види испосника на стубу као и нову варош, којој 
је дато име Стубова Варош. Њени становници видеше једног 
јутра реку потпуно прекриљену једрилима. На галији позлаћеној 
и застрвеној пурпуром, појави се Кота, праћен својом флотицом. 
Искрца се на суво и пође напред с једним тајником, који је носио 
своје плочице, и Аристејем, својим лекаром, с којим је волео да 
разговара. 

Многобројна пратња је корачала за њим и на стрмој обали 
мешале су се сенаторске латиклаве с војничким оделом. На не- 
колико корака од стуба, заустави се и поче да проматра испо- 
сника на стубу, бришући чело скутом своје дугачке тоге. По при- 
роди радознала духа, много је видео на својим дугим путовима. 
Волео је да се сећа својих успомена и мислио је да пише, после 
пунске повести, књигу о особитим стварима које беше видео. Из- 
гледало је да га много занима призор, који му је био пред очима. 

— Гле чуда! говорио је, знојећи се и дувајући. Околност 
достојна да буде саопштена, овај човек је мој гост. Јест, прошле 
године дође овај калуђер да вечера код мене, па по том одведе 
са собом једну глумицу. 

Осврћући се свом тајнику, рече: 

— Забележи то, дете, на мојим плочицама, а не заборави 
и забелешку о величини стуба у облику стубове главе. 

Затим, бришући понова чело: 

— Лица, веровања достојна, уверавала су ме, да већ годину 
дана, одкако се попео на овај стуб, наш га калуђер није оставио 
ни тренутка. Је ли то могуће, Аристеју > 

— Могуће је лудаку и болеснику, одговори Аристеј, а било 
би немогуће човеку здравом телом и духом. Зар не знаш, Луције, 
да душевне и телесне болести понекад дају онима, који болују 
од њих, моћи које немају здрави људи. Међутим, право говорећи 
нема стварно ни добра ни рђава здравља. Постоје само различна 

«стања код органа. Дугим проучавањем онога, што зовемо болести, 
дошао сам дотле да их сматрам као потребне облике живота. 
Више уживам да их проучавам, него да их сузбијам. Има их које 
можемо посматрати само с дивљењем и које под привидним не- 
редом скривају велики склад. Заиста је лепа ствар грозница која 
хвата четвртог дана! Покадшто, извесне телесне болести проуз- 
рокују изненадно заносно стање душевних способности. Знаш 
Креона. Као дете, беше тепав и глупав. Кад паде с врха једних 
степеница, разби главу и постаде способан адвокат, као што знаш. 
"Овај калуђер мора да је болестан од каква тајна органа. У оста- 
-лом, Луције, његов начин живота није тако чудноват, као што ти 
изгледа. Сети се индиских гимнософиста, који могу да стоје пот- 
пуно непомични не само целу годину дана већ двадесет, тридесет 
и четрдесет година. 

— Тако ми Јупитера, узвикну Кота, ето велике заблуде! 
Човек је рођен да дела, а леност је неопростив злочин, јер се 
врши на државну штету. Не знам више, којој вери да припишем 
тако кобну навику. Вероватно, треба је довести у везу с изве- 
сним азиским вероисповестима. Кад сам био сирски намесник, 
видео сам фалусе подигнуте на пропилејама вароши Хере. Неки 
човек се пење на њих два пут годишње и седи на њима седам 
дана. Народ је убеђен да тај човек, разговарајући с боговима, 
добија од њихова провиђења срећу за Сирију. Изгледа ми да је 
"овај обичај лишен здрава разума; ипак, не учиних ништа да га 
искореним, јер сматрам да чиновник не треба да укида народне 
"обичаје, већ на против да обезбеди њихово вршење. Влади не 
припада да намеће вере; њена је дужност да даде задовољења 
'онима које постоје и које су, било добре, било рђаве, утврђене 
"тачно духом времена, места и раса. Ако прими на се да се бори 
против њих, показује се превратна по свом карактеру, тиранска 
по својим делима и с правом је омрзнута. У осталом, како се мо- 
сжемо уздићи над простачким сујеверицама, ако не: разумевајући 
и дозвољавајући их Аристеју, мишљења сам да треба оставити 
нефелококигија на миру у ваздуху, изложена једино птичијим 
увредама. Бићу бољи од њега, не присиљавањем, већ водећи ра- 
чуна о његовим мислима и веровањима. 

Дуну, искашља се, положи руку на раме свога тајника: 

— Забележи, дете, да у извесним хришћанским сектама 
«служи за препоруку, кад се одводе блуднице и живи на стубо- 

вима. Можеш додати да ови обичаји претпостављају обожавање- 
генезиских божансгава. Но о том морамо питати њега самог. 

Затим, подиже главу, стави руку над своје очи, да не би. 
ослепио од сунца, и, напрежући гласом, викну: 

— Хеј! Пафнусе. Ако се сећаш да си био мој гост, одго- 
вори ми. Шта радиш тамо горе» Зашто си се ту попео и зашто 
ту живиш> Има ли овај стуб фаличко значење, по твом мишљењу» 

Имајући на уму да је Кота идолопоклоник, Пафнус га не удо- 
стоји одговора, али се његов ученик Флавијан приближи и рече: 

— Најславнији господару, овај свети човек узима на се свет-. 
ске грехе и лечи болести. 

— Тако ми Јупитера, чујеш ли то, Аристејуг — узвикну Кота. 
Нефелококигија се занима лекарством као и ти! Шта велиш о. 
другу тако високом > 

Аристеј климну главом: 

— Могуће је да лечи извесне болести боље него што чиним. 
сам, на пример падавицу, која се зове простачки божја бољка, ма 
да су све болести подједнако божје, јер све долазе од богова. Ну 
узрок овој бољци, једним делом, је у уобразиљи, те ћеш при- 
знати, Луције, да овај калуђер, станујући тако високо над овом 
богињином главом, утиче на болесничку уобразиљу јаче него што 
бих могао ја то учинити, погрбљен у својој радионици над својим 
ступама и стакоцима. Постоје силе, Луције, бескрајно моћније од. 
разума и науке. 

— Којег упита Кота. 

— Незнање и лудост, одговори Аристеј. 

— Ретко сам видео нешто чудније од овог што видим у овом: 
тренутку, поче понова Кота, и желим да једног дана неки спо- 
собни писац напише причу о оснивању Стубове Вароши. При свем 
том, најређи призори не треба да задржавају озбиљна и радена 
човека дуже него што приличи. Пођимо да прегледамо речна 
корита. Збогом, добри Пафнусе! или боље, до виђења! Кад 
сиђеш понова на земљу, ако се икад вратиш у Александрију, 
не пропусти прилику, молим те, дођи мени на вечеру. 

Ове речи, које су чули присутни, а верни проносили јавно,, 
пређоше с уста на уста и додадоше јединствени сјај Пафнусовој 
слави. Побожне уобразиље их накитише и изменише. Причало 
се да је светац, с врха свог стуба, преобратио начелника флоте 
у веру никејских апостола и отаца. Правоверни су давали пре- 
носни смисао последњим речима Аурелија Коте; у њиховим 

"устима је вечера, на коју је овај велики човек позвао калуђера, 
"постајала свето причешће, духовни заједнички ручак, небесна 
гозба. Украшавали су причу о овом састанку за чудо лепим 
“околностима, у које су веровали први они који су их измишљали. 
Говорило се: кад је Кота, после дуге препирке, признао истину, 
"у том је тренутку сишао анђео с неба да убрише зној с његова 
чела. Додавало се, да су се лекар и тајник флотског начелника 
такође покрстили, по његовом примеру. И како је чудо било 
"опште, ђакони главних либиских цркава саставише о том веро- 
достојне записнике. Може се рећи без претеривања, да је цео 
«свет од тада био обузет жељом да види Пафнуса и да су на 
Западу као и на Истоку сви хришћани окретали њему своје за- 
дивљене погледе. Најчувеније италианске вароши слале су му по- 
сланике. Римски цар, божанствени Констант, који је помагао 
"хришћанско православље, написа му писмо, које му предадоше 
изасланици с великим указивањем почасти. Једне ноћи, пак, док 
је спавала у роси варош, која се развила под његовим ногама, 
чу неки глас који је говорио: 

— Пафнусе, славан си са својих дела и силан својом речи. 
Бог те је створио за своју славу. Изабрао је тебе да изврши 
"чуда, излечи болеснике, покрсти незнабошце, просвети грешнике, 
посрами аријанце и успостави мир у Цркви. 

Пафнус одговори: 

— Нека буде воља Божја ! 

Глас настави: 

— Дижи се, Пафнусе, и иди у двор безбожном Констанцу, 
који, далеко од тог да се угледа на мудрост свог брата Кон- 
"станта, повлађује Аријевој и Марковој заблуди. Иди! Врата од 
туча ће се отворити пред тобом и твоје сандале ће одјекивати 
по златном поду саборних цркава, пред престолом царева, а твој 
"страшни глас ће променити срце Константинова сина. Владаћеш 
измиреном и моћном црквом. Као што душа управља телом, 
црква ће владати царством. Бићеш већи од сенатора и патриција. 
Учинићеш да престану глад народа и смелост варвара. Знајући 
„да си први у влади, стари Кота ће се отимати за част да ти 
пере ноге. После твоје смрти, однеће твоју хаљину од кострети 
александриском патријарху и славни Атанасије, обелео у слави, 
„пољубиће је као свету ствар једног свеца. Иди! 

Пафнус одговори: 

— Нека буде испуњена воља Божја! 

И, напрежући се да устане, спремао се да сиђе; али му глас: 
рече, погађајући његову мисао: 

— Нарочито, не силази никако на ове лествице. На тај 
начин радио би као обичан човек и не би признао способности 
које су у теби. Цени боље своју моћ, анђелски Пафнусе. Тако. 
велики светац, као што си ти, мора летети у ваздуху. Скочи, 
анђели су ту да те придрже. Скочи дакле ! 

— Нек буде воља Божја на земљи и на небу! 

Њијајући својим дугим раширеним рукама, као отрцаним 
крилима неке болесне птичурине, баш је хтео да полети, кад му 
одјекну од једном у ушима одвратно подругљиво смејање. 

Уплашен, упита: 

— Ко се смеје тако 

— Ха! ха! закрешта глас, тек смо. постали пријатељи; по- 
знаћеш ме једног дана присније. Драги мој, моје је дело што. 
си се попео овде и морам ти изразити све своје задовољство. 
за послушност с којом испуњујеш моје жеље. Пафнусе, задо- 
вољна сам с тобом! 

Пафнус промуца гласом који се пушио од страха: 

— Назад, назад! Познајем те: ти си донела Исуса на храмов: 
врх и показала му сва царства овог света. 

Пренеражен, паде понова на камен. 


(Наставиће се) 


ПРЕВЕО С ФРАНЦУСКОГ 
СТЕВА МАРИНКОВИЋ 


ЕКОНОМСКИ ПРЕГЛЕД 


ОПШТА ЦАРИНСКА ТАРИФА ОД 1904 ГОДИНЕ, ЊЕНА ПРИМЕНА 
И ЊЕН УТИЦАЈ НА ПРОИЗВОДЊУ. 


1 


Пре него што би се говорило о царинској тарифи од 1904 
године, потребно је осврнути се на закон о царинској тарифи од 
1893 године и његову примену и утицај, да би се упоређењем 
једног и другог закона овај данашњи што правилније оценио. 
Закон о царинској тарифи од 1893 године донет је накнадно, 
пошто је уговорна тарифа већ била утврђена. Општа тарифа је 
тако израђена што се уносио текст уговорне тарифе и допуњавао 
новим ставовима. Уговорна тарифа предвиђала је полуфабрикате 
и фабрикате, а самостални, допуњујући део предвиђао је сиро- 
вине. За већ утврђени део уговорне тарифе узети су такође опште 
тарифски, повећани ставови, и то без икакве принципске основе. 
Оно, што је било ново у општој тарифи, т. ј. не узето из уго- 
ворне тарифе, било је тако рђаво технички обрађено, да је се 
на први поглед могла видети разлика између овога новога дела 
и дела узетог из уговорне тарифе. Док је први, нови део био тех- 
нички рђаво израђен и због тога тешко изводљив и врло тежак 
за примену, дотле је други био технички добро обрађен и добро 
промишљен. На први поглед се видело да га једна рука није ра- 
дила. Аутентично објашњење да га једна рука није радила добили 
смо при преговорима за трговинске уговоре 1906 године, када је 
један од аустроугарских преговарача изјавио : да је он радио уго- 
ворну тарифу од 1898 године; а приликом истих преговора из- 
јавио је један од наших тадашњих делегата, који је и 1893 го- 
дине преговарао, да су они били тада са текстом тарифе готови 
за два дана. Дакле текст уговорне тарифе од 1893 године су нам 

написали Аустријанци, и то налик на њихову тарифу, и готову 
нам предали, а нашу општу тарифу, на основу које је требало 
преговарати, просто су одбацили. И пошто није више приличила 
стара општа тарифа уз нову, уговорну тарифу, то је била одба- 
чена и нова узета. Из тога излази, да ми у то доба нисмо имали 
добрих царинских техничара, који би могли израдити једну тех- 
нички безпорочну царинску тарифу. Али то није све. Јер поред 
својих техничких мана општа тарифа од 1893 године имала је још 
већу ману, што је била израђена у духу „отми за државу што 
више можеш“, без икаквог обзира на привреду; у осталом у духу . 
који је готово за све време ове уговорне периоде владао. У духу 
онога трговачког помоћника или трговца, који је, поставши др- 
жавним чиновником, у место свога ћепенка сео на државни ће- 
пенак и пренео своје дотадашње принципе на државу, т. ј. што 
већи пазар за државу. 

Ова општа тарифа предвиђала је високе царине за сиро- 
вине и полуфабрикате, који нису били предвиђени у уговорној 
тарифи и то: ]) код неких веће него уговорне царине на фабри- 
кате. Тако је, на пример, уговорна тарифа предвиђала за брашно 
1'50 динара, а општа тарифа за жито 5 динара од 100 клгр.; или, 
уговорна тарифа за вунено предиво 55 динара, а општа тарифа 
за камцуг, из кога се израђује вунено предиво камгарн, 60 ди- 
нара 100 клгр.; или, уговорна тарифа за ланене јевтине тканине 
7'50 динара, за ланено предиво 12:50 динара, а општа тарифа 
за повесмо ланено 15 динара 100 клгр. ит. д., и т. д. 2) Код 
многих пак такве царине, да је код нас израђени производ, пла- 
тивши царину на сировину и полуфабрикат, плаћао тиме више 
царине него такав производ са стране донет, као на пример си- 
рова кожа плаћала је 15 динара 100 клгр., а од ње се израђи- 
вало 45% ђона, што значи, да је у Србији израђен ђон платио 
33:38 динара царине на 100 клгр., док је страни ђон плаћао 30 
динара 100 клгр. 

Ка овоме је придошло даље још или: 1) да су извесне уго- 
ворне царине биле тако мале, да се у опште, баш да су сировине 
и полуфабрикати и били слободни — што пак није био случај — 
не би могле радити у земљи, јер не би могле издржати конкурен- 
цију развијене стране индустрије; 2) или су у уговорној тарифи 
предвиђене царине на полуфабрикате и фабрикате у таквом 
односу, да се није исплаћивало увозити полуфабрикате и прера- 
ђивати у фабрикате, зато што су царине на полуфабрикате биле 

веће него на фабрикате; или, што је плаћена царина на полу- 
фабрикате престављала за фабрикате већу царину, него што је 
плаћала роба са стране увезена. Место ово да се ублажи и доведе 
у склад са нашим интересима, смањујући уговорне царине на по- 
луфабрикате општом тарифом, оно је још знатније погоршано. 
Уз ово је дошла и обртна пореза, која је порезивала све полу- 
фабрикате истом стопом као и фабрикате, јер ту није било ни- 
какве заштите. Дакле, главни је кривац била општа тарифа, 
чије је регулисање било у нашој руци, па тек уговор, који се 
није могао за фабрикате мењати. Али то се није увидело, про- 
изводња се није кретала, овако окована општом тарифом и онда 
се све приписивало уговорној тарифи, која се није могла мењати 
у погледу на фабрикате, те се тешило рђавом судбином и — 
мирна посла! 


Дакле не само да нисмо имали добре тарифске техничаре, 
но нисмо имали, што је још горе било, ни царинске тарифске 
политичаре. И онда није чудо, да се у уговорној периоди од 
1893——1906 године, ни повластицама, ни зајмовима из Класне 
Лутрије, нису могли подићи занати и индустрија, него се ство- 
рило мишљење да је пара из Класне Лутрије, издата на име по- 
моћи, баксуз пара. Разуме се, овде је увек говор о оној инду- 
стрији, која би се иначе подигла, да овога није било, а то је она 
индустрија, која би имала довољне потрошње у земљи и код 
које су остали фактори за подизање били повољни. Где је однос 
у царини између полуфабриката и фабриката био добар, ту су 
се и у уговорној периоди од 1893—1906 године подигли за- 
нати, као код обућарског, четкарског, конфекције јевтиних му- 
шких зимских капута и конфекције кецеља!. 


Тарифа је, осим тога, била компликована јер је била осно- 
вана на многим и многим трговачким и техничким изразима, па 
је због тога тражила много специјалног знања, што је нарочито 
важило за текстилну робу, а то знање није давато чиновницима. 
Није било никаквих коментара појединих бројева, није било до- 
брог Именика Робе; тадашњи Именик Робе није предвиђао ни 
'ло робе, множина расписа, често нејасних и понекад и против- 
речних и растурених у масу Зборника, са једном масом претписа, 
јако су ствар заплетали и отежавали. Уз то је дошла и обртна, 


' О овоме утицају царинске политике на производњу ја сам писао опширно 
у свесци [И и Ш Царинског Гласника за 1910 годину. 

пореза, која је врло отежавала рад, јер је тражила огромно 
знање вредности робе. | 

Овакве су прилике чиниле, да је један чиновник схватао: 
ствар овако, а други онако, да је један царинио овако, а други 
онако. Ту тарифском политиком није руководио један, који јеи 
законом позват, него је готово сваки тумачио, како је знао и 
умео. Обично се радило по једној пракси, на коју је врло мало 
имао утицаја онај чинилац, који је позван да води тарифску поли- 
тику, а то је Министар Финансија. Место њега на ову су праксу 
знатан утицај имали трговци увозници, јер су боље познавали · 
робу од чиновника. 

При оваквоме стању ствари, може се мислити како је углед 
надлештва трпео, и колико се мало могло, код многе робе, осло- 
нити на стално и једнако тумачење тарифе и једнако царињење, 
што никако није ишло у прилог развитка привреде и солидне 
трговине. 


Царинска тарифа од 1904 године рађена је две године уз 
садејство стручњака и саслушавање интересаната. Њени творци 
су ставили себи у задатак да за српску главу израде српску капу 
и у томе су успели. У главном распореду градива она је рађена 
по угледу на модерне тарифе немачку и аустро-угарску. Детаљне 
поделе, које су тачно технички изведене, израђене су према инте- 
ресима постојећих и будућих заната и индустрије, имало сеу 
виду, колико је потребно, вредност робе и фискални интереси. 
Подела је лакша за рад, јер се заснива на техничкој подели 
робе, а у многоме се олакшало, што се место назива увела 
лакша изводљива подела, као код текстилне робе, коју је пре 
најтеже било царинити. Тако, на пример, све памучне тканине 
царине се по броју жица и тежини квад. метра, што је лакше из- 
вести него знати безбројан број имена памучних тканина и т. д. 

Док су се нашле ове поделе, требало је на 10 хиљада тка- 
нина прегледати, жице избројати, одредити тежину квадратног 
метра, израчунати нумеру предива и вредност на 100 клгр. дакле 
подврћи се једном тешком и великом послу. 

Ова тарифа је издржала критику свију држава, са којима 
смо преговарали, јер није у тексту уговора готово ништа из- 
мењена. 

Увођење ове тарифе тражило је извесне припреме. И ове 

су припреме биле у одржавању курсева за чиновнике и шпеди- 
тере. Даље, за њу је израђен велики Именик Робе, какав до тада 
нисмо имали. Поред ових, увођење је знатно помогла царинска хе- 
миска лабораторија, царински биро, као и рад и поједини расписи 
Министра Финансија, а нарочито њих неколико, као што су 
распис о царињењу израда од гвожђа, предива и т. д., даље рад 
појединих истакнутијих управника београдских царинарница. 

Царинска хемиска лабораторија је не само послужила за уво- 
ђење тарифе тиме, што је давала савете и упуства о царинењу, 
него и тиме, што је била стална школа за познавање робе и та- 
рифе за све време, и то како теориска тако и практична школа. 

Њен утицај тако је знатан у томе погледу, да се без пре- 
теривања може рећи, да ми данас имамо доста тако исто спрем- 
них царинских чиновника као и западно-европске државе. Бла- 
годарећи овоме раду, чиновници су добили преимућство наспрам. 
трговаца и шпедитера, јер су им у знању надмоћнији, што је врло 
важан фактор за државну касу и привреду. Круна овоме раду на 
увођењу ове модерне тарифе је коментар тарифе, који је израђен 
1911 године и који опширно објашњава сваки број тарифе по- 
себице, дајући уз набрајање робе, која у тај број долази, и сва 
нужна објашњења о изради и природи те робе. 

Коментаром тарифе уједначено је још више царињење робе, . 
на чему се и предње наведеним факторима знатно урадило. Сада 
је доиста Министар Финансија једини онај чинилац, који има да 
тумачи тарифу а остали да слушају и извршују. Коментаром та- 
рифе је за огромну већину робе прописано како се има царинити, 
те се сада као никада до сада подједнако царини. Сада је могуће 
код огромне већине робе у напред још при куповини калкули- 
сати продајну цену робе, јер се тачно зна колика ће бити царина, 
па је трговац, још док није ни дошла, може са рачуном продати. 

Углед надлештва много је тиме ојачан, администрација и 
трошкови око ње знатно су се умањили и царињење убрзано уз 
боље омогућавање солидне трговине и повећавање царинских при- 
хода. Разуме се да се и даље има радити на сталном побољшавању 
струке, на допуњавању коментара, јер увек нова роба долази, али 
је успех у овој струци за последњих 10 година огроман. 

Царинска струка без обзира на неке извесне мане може се 
рећи да најбоље стоји од свих струка Министарства Финансија. 

Модернисање ове струке извели су домаћи стручњаци тако. 
добро, оно што ни скупо плаћени странци нису успели у другој 

струци Министарства Финансија да изведу, а без признања и на- 
граде, уз слабо плаћене чиновнике. Царинска струка је тешка 
струка, јер тражи огромно познавање робе, познавање тарифе, 
познавање администрације, масе прописа разних струка и то поред 
напорног рада у прашини, ветру, великој врућини или јакој зими, 
те би требало плате за 50%о повећати, што су царински чинов- 
ници својим радом и спремом одавно потпуно заслужили. 


(Други део чланка у идућем броју) 


Рт. Миливоје САВИЋ. 


ОРИЈЕНТАЛСКЕ ЖЕЉЕЗНИЦЕ. 


Стојимо сада пред решењем врло важног питања о откупу 
оријенталских жељезница, које остају на нашој проширеној тери- 
торији. Питање је у томе, да ли ћемо ми те пруге откупити од 
друштва, коме су до сада припадале, или ћемо уступити томе дру- 
штву и даљу експлоатацију под условима, како је то било за 
време турског режима или под условима, које би сад накнадно 
модификовали. Питање је толико важно, да не кажем судбоносно, 
по развитак привредних односа између нове и старе територије, 
да ће од његовог решења у многоме зависити, хоћемо ли од нових 
области имати какве економске користи или ћемо од њих остати 
потпуно одвојени као до рата. Потребно је с тога да будемо тачно 
упознати са тим питањем и означити сигурно своје интересе. У 
јавности је о томе мало писано. У „Економисту“ је изашла кратка 
историја друштва, коме пруге припадају, а у „Трговинском Глас- 
нику“ су излазили неки чланци који нису ушли дубље у саму 
ствар а са чијим се закључцима ја делом не слажем. 

Друштво оријенталних жељезница (Сотрастше сепегаје 4' 
Ехрјонаноп дез сћепипз де Јег де ја Тшаше 4' Еигоре) постало 
је 1870 године са задатком да експлоатише жељезнице, које је 
једно друго друштво раније основано имало да сагради (Друштво 
за Грађење Жељезница у Европскј Турској, Зосте!6 трепаје дез 
сћепипз де Јег де ја Тигаше 4' Ешгоре). Године 1872 закључује 
се, између тога друштва за грађење и Турске уговор, који права 
друштва ставља на сасвим другу основу: друштво ће зидати же- 
љезнице само као предузимач; држава остаје сопственик пруге 
а друштво оријенталних жељезница добија концесију за експло- 
атацију на 50 година са закупном ценом од 8000 динара од кило- 

метра. Но држава је поред те суме имала да добије још 50% од 
бруто прихода који би прешао суму од 20.000 динара од кило- 
метра. Доцније пак (1885 год.) да би од друштва добила један 
мали зајам, Турска је пристала да свој удео смањи на 45% од 
бруто-прихода преко 7000 дин. по км. са минимумом од 1500 дин. 
Године 1894 уговором је продужено трајање концесије за све 
пруге до 1857 год. М најпосле, као последица одузимања пруге 
у Румелији од стране Бугарске, у години 1909 је поново регу- 
лисан удео државе у добити на овај начин: Порта добија 309/ 
од бруто прихода преко 10.383,38 дин. од километра поред нових 
1500 динара. 

По уговору је Друштво оријенталних жељезница добило у 
експлоатацију пруге, које је оно прво друштво за грађење имало 
да сагради. Треба нарочито нагласити да је Порта била потпуно 
слободна од обвеза у погледу подизања других, нових пруга: она 
их је могла градити сама, у режији експлоатисати или тражити 
концесионаре и предузимаче. Порта је чак и за неке пруге, које 
су тим уговорима биле предвиђене за грађење односно експло- 
атацију, задржала за себе право избора, да их сама гради или 
да их уступи предузимачу. Друштво за грађење обезбедило је 
само себи право првенства под једнаким условима, ако Порта те 
пруге не гради у режији. Порта је међутим признала право на 
експлоатацију друштву оријенталних жељезница само за оне пруге, 
које су означене у уговору од 1872 године. 

Треба још напоменути то, како је било регулисано питање 
тарифа. Возаринске ставове је друштво одређивало у споразуму 
са Портом. Али од ставова једном утврђених друштво је могло 
одступати спуштајући ставове по свом нахођењу а без икаквог 
ограничења. Друштво је утврђеним ставовима било везано само 
у погледу максимума; оно није могло наплаћивати веће ставове 
од оних, које је са Портом утврдило. Међутим у спуштању ста- 
вова, у рефакцијама било је потпуно неограничено: оно је могло 
да спушта ставове по своме нахођењу за целе пруге или делове, 
за сву робу или за неку нарочиту и т. д. 

То су у главном права и дужности, које су постојале из- 
међу Турске и друштва оријенталних жељезница. Анексијом осво- 
јених територија Србија је дошла да прими сва права и дужности 
према друштву, које је раније имала Гурска. Ми смо дакле по- 
стали сопственици тих пруга и имамо да разговарамо са друштвом 
као са евентуалним закупцем експлоатације. Да смо ми постали 

сопственици јасно је по томе што су пруге пре рата биле соп- 
ственост Турске Империје, а како смо ми проглашењем анексије 
присвојили све што је припадало турској држави, то смо ми, след- 
ствено, наследили Турску и у погледу тих пруга. У осталом то 
питање може се јавити само између нас и Турске. Да ли ћемо 
ми дати какве накнаде Турској за те пруге, то ће зависити од 
нашег споразума са Турском. За нас је за сад главно то, да се 
та ствар не тиче ништа друштва, које има право само на експло- 
атацију до једног одређенаг рока. 

Право, које је то друштво имало на експлоатацију ових пруга, 
спада у она приватна права стечена за време турског режима о 
којима ми морамо и сада водити рачуна. Турска држава је са јед- 
ним приватним друштвом дошла у један приватно правни однос из 
кога за то друштво проистичу нека права, и ми, наслеђујући Тур- 
"ску у њеним правима (сопственост жељезница) имамо да је насле- 
димо и у њеним дужностима које нам налажу да признамо сте- 
чено право. Јасно је дакле да ми не можемо рећи друштву ори- 
јенталних жељезница: „Ми по праву анексије примамо у својину 
пруге које су до сада припадале Турској на основу једног уго- 
вора, који сте ви са њом закључили; али ми нећемо да знамо и 
за дужности које је Турска према вама имала на основу тог истог 
уговора“. Ја говорим само са правне тачке гледишта, међутим 
ова би се'теза само још поткрепила, кад би је посматрали и са 
политичког гледишта. 

Али, ако је несумњиво да ми она права, која је друштво сте- 
кла, не можемо просто негирати, то не мора да значи да се томе 
друштву морају дати пруге да их оно и даље експлоатише. Ми ћемо 
се при одлуци о важности затечених приватних права на нашој 
новој територији управљати по томе, да ли режим, који код нас 
постоји у старим границама и који ми мислимо да уведемо у новим 
границама, допушта да се та стечена права врше онако, како су 
вршена за време турског режима, режима, који се несумњиво раз- 
ликовао много од нашег. Специјално код овог питања о жељез- 
ницама ми би имали да поставимо ово питање: ми не оспоравамо 
стечено право овоме друштву, али да ли наш јавни интерес до- 
пушта да се то право врши и даље на онај начин на који је ра- 
није вршено» Код нас је уведен систем државних жељезница. 
Истина два округа (Пожаревац и Шабац) имају своје окружне 
жељезнице, али то ништа не обара главни принцип, јер су те 
окружне жељезнице под таквом државном контролом, да се њи- 


ЕКОНОМСКИ ПРЕГЛЕД 127 


хова експлоатација ни у колико не разликује од државних же- 
љезница. Остављајући стечено право друштва оријенталних же- 
„љезница Србија дакле може у принципу да оспори даљу експло- 
атацију друштву с тога што налази да се даља експлоатација од · 
стране друштва противи јавном интересу који се састоји у томе, 
да држава експлоатише све пруге у земљи. Србија дакле на основу 
тога свог јавног интереса може и треба да одрекне друштву право 
на даљу експлоатацију. Тражити од Србије да призна вршење и 
оних права, стечених за време турског режима, којима би се ште- 
тили или угрожавали њени општи, јавни интереси, значило би 
натурати једној држави ограничења, која би осетно ограничавала 
њену сувереност. 

Тај општи интерес, да друштво оријенталних жељезница не 
може и даље експлоатисати пруге на српској територији, састоји 
се у томе, што би друштво као и до сада водило искључиво 
рачуна о својој добити, а не би се ни обзирало на остало. Ове се 
три ствари захтевају од једне добре експлоатације: да да си- 
гуран и безбедан саобраћај, да да саобраћај довољан, који одго- 
вара потреби трговине и промета и да при одређивању возарин- 
ских ставова води толико исто рачуна о тим општим привредним 
интересима, колико и о својим сопственим. Лако је увидети да 
ће једна приватна компанија мало водити рачуна о свему другом 
до о својој добити. У осталом историје о експлоатацији приватних 
компанија у западним европским државама толико су познате да 
"се на томе питању не треба дуже задржавати. Што се тиче ори- 
јенталних жељезница, код њих су све те мане још потенциране 
тиме, што турска управа није водила рачуна о економским инте- 
ресима земље већ само о томе да код друштва добије што већи 
приход. Да би се то постигло, друштву су остављане одрешене 
руке, да експлоатацију прилагоди само својим трговачким инте- 
ресима. Тако се само могло десити, да су српске трупе наишле 
на несигурну пругу, чији су доњи строј морале поправљати. Ве- 
лике локомотиве српских жељезница ни данас не смеју саобраћати 
тим пругама с тога што их доњи строј пруге и мостови не могу из- 
држати. С друге стране друштво је добило овлашћење да води та- 
рифску политику без икаквог ограничења од стране турске владе. 
„По себи се разуме, да је оно тада водило мало рачуна о еко- 
номским интересима крајева кроз које су пруге пролазиле. 

Нарочито велико право у погледу тарифске политике, које 
је друштво до сад имало, треба Србију да определи на откуп 

жељезница. Познато је каква је трансакција извршена у томе 
друштву пре кратког времена. Као што је познато друштво је 
основано страним капиталом у коме није било аустријског капи- 
тала. Међутим из намера, које нису до сада званично објављене, 
Аустро-Угарска је готово нагнала своје банке да купе већину 
акција тога друштва по скупе новце, тако да је то друштво 


данас у рукама аустријских · банака па следствено томе и под, 


сталним утицајима аустријске политике. Шта може Србија да 
очекује од једног таквог друштва, кад је нераспожење аустриј- 


ске дипломације према Србији целом свету познато> Поред оних. 


незгода, које повлачи за собом приватна експлоатација жеље- 
зница, овде имамо ствар компликовану још и политичким мо- 
тивима, који за Србију могу бити врло кобни. Ми рачунамо. на 
те пруге, да њима у случају привредних сукоба са Аустро-Угар- 
ском дођемо у везу преко Солуна са светом и да се не угушимо. 
Нека се сад замисли ситуација у којој бисмо се нашли у случају 


једног таквог сукоба, кад би те жељезнице стајале на расположењу 


аустријске дипломације. Та би приватна компанија била у стању 
да нас од нових крајева у привредном погледу потпуно одвоји 
захваљујући своме праву да даје повластице и рефакције. Ако 
само аустријска индустрија нађе интереса у томе, спуштањем во- 
заринских ставова за релацију Солун—Скопље друштво би могло 
да потпуно парализује нашу активност да се користимо путо- 


вима у новим крајевима. Ми бисмо од тих крајева били сад тако 


исто одвојени као и пре рата. Нови крајеви, који ће за наш 
буџет бити још за дуго један баласт, јер ће више трошити но 
што ће давати прихода, неће бити ни од какве користи за нашу 
трговину и индустрију и привреду у опште, која ће баш тај ба- 
ласт морати да понесе на својим плећима. 

Са свих тих разлога Србија треба одсудно да стане на то 
становиште, да се друштву оријенталних жељезница не сме усту- 
пити даља експлоатација. Како изгледа у Србији се увиђа оправ- 
даност свију тих разлога, али се наводи један разлог, који би 
могао омести откуп. Мислимо на финансијски терет, који би др- 
жава имала поднети због тог откупа. Мисли се, у осталом са 
свим с правом, да ми сада морамо на првом месту да ликвиди- 
рамо ратне трошкове а затим да зидамо жељезнице које су нам 
неопходно потребне, а откуп жељезнице, која нам већ стоји на 
расположењу, може остати за доцније. Међутим апсолутно је 


ЕКОНОМСКИ ПРЕГЛЕД 129 


без основа бојазан од велике преоптерећености финансијске због 
откупа. Ствар не изгледа толико страшна кад се посматра изближе. 

На првом месту треба напоменути, да се овде ствар тиче 
само откупа експлоатације, пошто ми добијамо пруге у својину. 
Србија има само да накнади штету, коју ће друштво имати, што 
неће пруге експлоатисати до краја концесије. Та оштета није 
толико велика, да ће за српске финансије бити тако тешка. Ми 
ћемо покушати да је израчунамо. 

Бугарска је у 1908 години присвојила пруге Мустафа Паша— 
Белова и Трново—Семеили и као што је познато у 1909 години 
за тих 309,6 км. платила је друштву свега 21,5 милиона динара. 
Ако би се узела иста сразмера, онда Србија за својих 380 км. 
имала би да плати само 26,4 милиона динара. Али како фрек- 
вентност пруга није подједнака, то би откупну цену требало ба- 
зирати на сигурнијим подацима. 

Из биланса друштвеног за 1911 годину вадимо ове цифре. 
Просечни бруто приход од километра био је 17,8 хиљада ди- 
нара, а просечни трошкови експлоатације 9,2 хиљаде динара. 
Чист приход друштва за све пруге био је 4,2 милиона динара 
од које би суме на наше пруге (41% од целокупне мреже) дошло 
1.7 милиона динара. 

Бруто приход је био овако подељен. Турска влада је до- 
била 1,50 хиљаде динара од километра и 30% од вишка при- 
хода преко 10,8 хиљада динара, што чини (17,8—10,3) 2,2 хиљаде 
или укупно 3.7 хиљаде. Друштво је добило 14 хиљада. Кад се 
од тога одузму трошкови експлоатације у 9,2 онда друштву 
остаје 4,8 хиљада динара од километра чистог прихода, што на 
379 км. чини 1,7 милиона динара. Друштво дакле има још за 
45 година да рачуна на тај приход. При откупу Србија има 
друштву да исплати садашњу вредност тога капитала а то са 
5%/) интереса износи 31,1 милион динара. Поред те суме држава 
би по процени имала да откупи сав возни парк (локомотиве, ва- 
гоне). Но како та превозна средства не представљају велику вред- 
ност, јер је то махом стари материјал, то би се као највећа цифра 
откупа могла одредити сума од 35 милиона. 

Јасно је да је ту, релативно малу суму лако наћи за овако 
рентабилан посао као што је откуп жељезница. Србија може не 
ангажујући ни мало своју финансијску снагу, да нађе зајам под 
врло повољним условима на основу прихода, који би имала од 
тих жељезница кад би их дала у даљу експлоатацију друштву. 

Дело, књ. 69. 9 

Србија би од друштва добијала годишње 3,7 хиљаде динара од 
километра или 1,4 милиона укупно. Она би могла на рачун тога 
прихода да закључи зајам и да га исплати без велике муке. Ако 
би држава откупила жељезнице она би могла да рачуна на бруто 
приход од 20.000; нека трошкови буду 15.000 (за 60% скупље 
но за време експлоатације од стране друштва), чист ће приход 
бити 5.000 од километра или 1.9 милиона за целу пругу од 379 
километара. Та би сума такође била довољна да послужи као 
ануитет за један зајам ради исплате закупне суме од 30—35 
милиона. 

Откуп жељезница не само да је потребан и са гледишта 
економског и са гледишта политичког, већ је и лако изводљив 
захваљујући томе, што се односи само на експлоатацију а нем 
на својину жељезница, пошто нам она долази као наследство од 
стране Турске. 


От. Јован ЛОНЧАРИЋ. 


СОЦИАЛНИ ПРЕГЛЕД 


ЗАДАТАК СОЦИОЛОГИЈЕ. 


П 


Карактер, природа и садржај нове науке постаће за нас 
јаснији, ако расмотримо три крупније школе, које су по реду 
оспоравале једна другу и по реду стављале свој отисак на ту 
науку. Мислимо на интелектуалну школу Огиста Конта, биолошку 
Херберта Спенсера и економску, која се, по Карлу Марксу, на- 
зива марксистичка. Али пре но што пређемо на ово проматрање, 
морамо отклонити нека, још у циркулацији, погрешна мишљења 
о карактеру и значењу социологије. 

Неки тврде да се социологија подудара с философијом исто- 
рије и да је она, због тога, било научни сувишак, било непо- 
"требна реклама за издавна постојећу дисциплину. Такво се ми- 
шљење, разуме се, не може одржати. Нова наука одликује се од 
философије историје поглавито тиме, што ова последња посматра 
друштво само у његовом кретању, док социологија изучава колек- 
тивне институте како у њиховом кретању, тако и у њиховој ста- 
тици. Немогућно је, разуме се, и спорити, што социологија придаје 
већи значај елементу динамике но елементу статике, специјално 
од оног времена, откада је закон еволуције постао њена основна 
„догма. Осем тога, социологија се одликује од философије исто- 
рије још и тиме, што она додирује не само историска факта, 
већ, поврх тога, статистичка, морална и правна, и, уопште, све 
основне појаве људскога друштва. — Даље, философија исто- 
рије покушава да сведе факта, која је испитала, у јединство, да 
их стави под обележје апстрактног, метафизичког, надчулног 


принципа, док социологија не прибегава помоћи сличног прин- 
9% 

ципа и, не садржавајући у себи ничег априорног или произвољ- 
ног, доводи поједине социалне појаве до јединства — не тиме, 
што их потчињава једној идеји, већ тиме, што их изводи из. 
факта или из низа брижљиво испитаних и утврђених факата. 

Још мање сагласности може бити с онима, који тврде, да 
социологија замењује пређашњу философију права и да је њена. 
наследница. Такво мишљење озбиљно подржавају неки научници. 
који третирају социологију као учење о природном пореклу и 
развитку правичности или права уопште. Ми држимо, логично, 
да је учење о природној еволуцији права само део задатка, 
који социологија мора себи поставити и који се састоји у ана-- 
лизи свих могућих појава друштвеног живота. 

На тај начин, има пуно основа тврдити, да социологија за- 
мењује како философију права, тако и философију историје, 
због тога, што она пружа све оно што је било у програму ре- 
чених наука и чак преко тога; то се може рећи о философији, 
о географији, о економској философији и т. д., на које се може- 
гледати као на већ преживеле науке, које уступају место новој 
дисциплини. У извесном смислу може се тврдити, да је социоло- 
гија била за те науке смртна пресуда; још би тачније било рећи, 
да су се оне већ давно упокојиле и да је социологија само кон- 
статовала факт њихове смрти. 

Са мало основа је с разних страна исказана бојазан, да 
социологија, увлачећи се у област појединих социалних наука, 
задржава њихов нормалан развитак. У самој ствари, још је Конт 
скренуо пажњу на то, да упоредо са наукама које се баве по- 
јединим групама једнородних појава, има још довољно места за 
науке, чији је циљ систематизација открића, извршених у сфери: 
разноврсних специјалних дисциплина. Задатак социологије се и 
састоји баш у томе, да систематише дата различних социалних 
наука, да их сведе на један заједнички именитељ и на тај начин 
прокрчи пут за објашњење заједничког корена свих социалних 
појава, али таква тенденција не само не одриче самосталност и 
неприкосновеност појединих наука, које су до сада изучавале 
поједина социална факта, већ, напротив, претпоставља њихово 
постојање и образује се на њиховој чврстој основи. Због тога 
није ништа погрешније од мишљења, које је Конт непажљиво 
изрекао, да политичка економија мора ући у састав нове науке, 
социологије, и, тако рећи, растворити се у њој. Социологија, 
односећи се према политичкој економији као силогизам према. 

једном од предњих ставова, никада је не може заменити или 
истиснути. Може се с увереношћу рећи, да су поједине социалне 
науке, ма да су се потчињавале постепеном мењању, услед учвр- 
шћивања и развитка социологије, ипак сачувале своје сопствено 
биће и своју сопствену, ниуколико неумањену, сферу делатности. 

Осим тога, социологија не само да не угушује поједине со- 
циалне науке, већ их, напротив, оживљава, оплођава и развија; 
она их окружује новом атмосфером, уздиже их до више синтезе. 
Изучавајући ту општу лимфу, која циркулише у најразнород- 
нијим социалним појавама, она открива тајан узрок, који подр- 
жава непрекидно њихов развитак и непрекидну њихову промену; 
дотичући се битности резултата појединих социалних наука, 
она им служи као увод и неоцењиво оруђе испитивања. Под 
магиским дахом нове социолошке синтезе, старе специалне дис- 
циплине почињу се будити из сна и спремати се за нов живот. 
Постајући методички сликар еволуције човекове, историја пре- 
стаје бити монотона хроника војних и династичних дела. Право 
се одриче старога формализма и празних шаблона, којима је 
било засуто, да би доспело до дубље анализе односа, који по- 
стоје међу индивидуама и класама. Политичка економија прелази 
у социалну економију; она оживљава од додира с плодном док- 
трином еволуције и успешно приступа морфолошком истражи- 
вању односа, који постоје између својине и рада у појединим 
фазама историје. Наука кривичног права није више, као пре, 
грозна слика уништавања и казне, која тежи мучењу и смрти 
грешника; она постаје дивна теорија милосрђа и праштања, која 
у преступу гледа неизбежан плод несрећне склоности. Уопште, 
данас нема ниједне дисциплине која додирује ма коју страну 
социалног полиедра, која не би извлачила неоцењиве користи 
и силан подстрек из нове удружујуће науке — оне науке, која 
по тачној примедби Ваноа, постаје једна централна тачка којој 
теже све социалне науке, њихов заједнички основ и у исто време 
заједнички корен; оне науке, која с једне стране доводи до син- 
тетичног јединства и систематише поједине науке, а с друге 
стране, оплођава их и одређује њихов развитак. 


Нико, разуме се, неће спорити, да је социологија још веома 
далеко од тога идеала. На против, не подлежи сумњи, да нова 
наука није још израдила ону тачност метода, ни тачности теорије, 

ни оне одређености закона, које служе као карактеристика и битна 
особина науке, која у ствари заслужује тај назив. Али, слажући 
се са свим овим, ја ипак држим за преувеличане и неосноване 
оне сумње и ниподаштавања, чиме неки обасипљу ову науку, и 
покушавају да јој спрече прве несигурне кораке по крутоме 
путу правде. | 

Против социологије озбиљно је управљено једно мишљење. 
Она, говоре, није стекла још ни једне истине, на које би се осло- 
нили разни писци; напротив, социологија је вечито подељена на 
множину међу собом непријатељских школа; због тога децентра- 
лизација у социологији доводи до крајње индивидуације теорије, 
и може се с пуно права рећи, да је на ту науку буквално при- 
мењив израз: диог сарпа (ог зетеппае (колико глава, толико ми- 
шљења). Али, слична оптужба може се, с толико исто основа, 
иставити и против многих других наука, у чију се основаност и 
значај нико и не усуђује посумњати. ИМ у политичкој економији, 
на пр. мишљења писаца се оштро разилазе и често су чак ди- 
аметрално противна једна другима. Тако се конзервативци боре 
са социјалистима, заштитници слободне конкуренције са приста- 
лицама протекционизма, монометалисти са биметалистима. У кри- 
вичном праву класичка школа бори се са позитивном. У области 
природних наука води се исто тако жив спор. У биологији, на 
пример, Ламарк, Дарвин, Вајсман, Негели, Ру, Копе — јесу по- 
борници толиких, у многоме међусобно различних или, чак, про- 
тивположних доктрина. Осим тога, наступа расцеп у математици, 
где неевклидова геометрија (заснована на негацији познате тео- 
ремв, да збир трију углова у троугаонику мора бити раван збиру 
двају правих) са све више успеха одриче вечиту поставку Еукли- 
дову. Нико, разуме се, не сматра ове унутрашње несугласице као 
доказ животне неспособности ових дисциплина на које се оне 
односе. На против, те разлике служе као најстварнија ознака жи- 
вота, који се испољава у новим појавама мисли; код старих наука, 
у очи њихова заласка, обично бива сагласности, која се обја- 
шњава отсуством нових гледишта и нових идеја. Тако, на пример, 
нема различних школа у нумизматици и, колико ми је познато, 
нема их у помологији. Али тешко наукама које могу занемети у 
тим тврдињама ћутања, сличним онима које се уздижу у запуште- 
ним равницама Индије, с лешевима, остављеним вранама и јастре- 
бовима на пир! Тешко наукама које су се претвориле у гробље 
мисли, на коме висе скелети догама, оглодани немоћном крити- 
ком неколико толковатеља ! 


ПОР Р_"_ У А О 

Говоре још о социологији да не стиче солидних основа; го- 
воре, да собом она представља незрелу генерализацију; најзад, 
иронично називају социологе новим енциклопедистима и њихову 
науку мртворођеном. 

Тешки прекори ! али их нова многообећавајућа наука не мора 
трпети. 

Онима, који тврде како је социологија лишена солидних 
основа, могу рећи, да су се најсолидније грађевине уздизале на- 
супрот свима законима статике и равнотеже. Тако, насупрот за- 
конима статике, подигнут је у Риму обелиск св. Петра, који не- 
поколебно посматра вековне успехе уметности. Чак математичка 
израчунавања не базирају се на апсолутно непоколебним основама, 
тако да је један француски математичар морао рећи онима што 
сумњају: АПех еп ауап(, Ја 101 уоц5 мепдга (Идите напред, вера 
ће доћи временом). Ми, логично, можемо бити задовољни, ако је 
социологији суђено достићи онај скромни степен солидности и 
условне вероватности, који не покушавају да прекораче чак по- 
зитивније и тачније науке. 

Онима, који тврде како је социологија незрела наука, ја 
кажем, да су све велике људске творевине по самом свом бићу 
незреле. И то не може друкчије бити, пошто свака нова идеја 
ниче у тешкој борби са пакосним непријатељима свега новога, 
— т. ј. у условима, који ометају њено мирно сазревање. 

Незрело је научно јединство које врши социологија. Нека 
је и тако. Али ево, и уједињење Италије 1849 и 1850 сматрали 
су наши угледни људи за незрело, па ипак успело се да се оно 
оствари. Знаменити немачки научник Рошер 1870 је изразио ми- 
шљење, да још није дошло време политичком уједињењу Немачке 
и да још не одговара историским условима земље, — а, међутим, 
након неколико месеца, уједињење Немачке победоносно је из- 
вршио Бизмарк. Незрелим се рачунало 1864 године ослобођење 
робова у Америци, зли, тим пре, оно је било решено и изведено 
с потпуним успехом. Незрелим се држи данас женски покрет, па 
ипак он постиже колосалан успех у свих цивилозованих нација. 
Тако исто, незрелим се сматра социјализам, а у исто време су за- 
конодавства културних држава већ у три четвртине социјали- 
стичка. Уопште, може се смело тврдити, да се сва велика дела 
појављују превремено, и тај факт, што социологију објављују 
незрелом, може се насигурно рачунати као доказ и добар пред- 
знак њене светле будућности, 

Они, који с подсмехом тврде, како су социолози донели на 
свет мртворођен плод, потсећају на легенду, која је, по речима 
Јохана Вилани, постојала у средњевековном веровању флорентин- 
ског народа, и, по речима Ласаловим, чува се још у успоменама 
северних народа. Легенда гласи, како се лав рађа као мртав и 
како га очајна очева рика оживи. Нека су социолози, такође, ро- 
дили мртвога лава; али они су тако громко викали, тако правили 
урнебес око његовог тела, да је он неочекивано оживео, пробу- 
дио се, устао и сад живи, диван, моћан, горд, тресући жутом 
гривом и служећи као предмет дивљења и страха својим плашљи- 
вим непријатељима. 


(Превео Мих. М. Јовановић) А. ЛОРИА. 

АсћЏе Гопа, Ке5 ђазез всопот!диез де ]а јизпсе 11- 
кегпа опа1е. Риђисанопз де Уз шиши Мође! погуешеп. Тоте ПЦ, 
Еазс 1. СпизНата МСМХИ. Н. Азсћепћопг «4 Се р. 98. 

Професор НатаскКег, славни ауторитет међународног јавног 
права на универзитету у Утрехту, приликом свога закључног часа 
1912 године рекао је својим ђацима-слушаоцима: „До сад сам 
вам савесно предавао међународно право. Али после трансвалског 
рата, морам вам рећи једну за мене тешку ствар: ја сам вам пре- 
давао једну ствар која не постоји“. Доиста, и поред тога што је 
већ подигнута и званично отворена и зграда сталног седишта 
Међународне Конференције Мира у Хагу (још свега две друге ме- 
ђународне државне институције постоје: прво, Међународни По- 
штански Савез у Берну и Међународни Привредни Институт у 
Риму), ипак у времену и простору до сада није се могло утвр- 
дити да ли је правило-закон у животу и развитку човечан- 
ства рат или мир. ИМ поред вековног факта, да је држава оли- 
чење права, и поред неколико векова постојања ш5 сепшшт-а, 
и његовог сталног усавршавања, разграњавања и распростирања, 
ниједан непристрастан посматралац се више не обмањује о по- 
стојању тако званог међународног јавног права. Немоћност ме- 
ђународног права је најуочљивија баш онде, где би оно за сада 
имало да покаже сву своју регулаторску мисију: у рату, где 
одношаји држава постају идентичним најкрајнијо! супротности 
појма права: анархији. 

Рачунало се, и брижљивим историјским истраживањем на 
статистичкој основи утврђено је, да од 1496 године пре Исуса 
Христа, т. ј. од датума Амфиктионског уговора, па до 1861 го. 
дине (после Христа), овај наш свет је имао само 257 година мира 
према 3130 година рата. Што значи, једну годину мира на 13 

година рата. Према овоме, у целој историји човечанства редовно 
правило је оскврњавање међународног права а његово опсерви- 
рање — изузетак. 115 сеп ит је само једна апстрактна док- 
тринална норма, један идеализиран међународни законик, али 
без практичних резултата. Ово је она грана правне науке која 
још није успела створити своју моторну силу: своју санкцију. 
А „право без санкције је пламен без врелине“ (Јеринг.) 

Замашни и увек савремени проблем међународних одношаја 
и међународне правде, побудио је туринског професора Ахила 
Лорију, познатог економисту да осмотри и проучи ово питање са 
економске тачке гледишта. Ахил Лорија је својој социјалистичкој 
доктрини најозбиљнији израз дао својим многобројним радовима 
из области економне социологије. С тога и овај његов најновији 
рад, елегантно издат од стране научно-пацифистичког Нобеловог 
Института у Норвешкој, привлачи нарочиту пажњу и самим својим 
насловом. 

Ахил Лорија полази од гледишта да је економски чинилац 
био тај који је дао основу за прве рудименте међународне правне 
организације. Елементи овог економског узрока су трговина, 
промет, кредит, директна употреба капитала и ко- 
лонизација. Поради ових елемената стварани су први уговори, 
конвенције и институције, одношаји међу држава постајали су 
тешњи и назирао се је бар онај, како га Американци кратко на- 
зивљу, „штегзјаје“. Тако, у својој периоди растења, еволуција 
прихода троструко утиче на неопходну потребу међународних 
установа: 1) делајући на продукцију, т. ј. наметнувши потребу 
кооперације (сарадње) међу индивидуама; 2) делајући на цирку- 
лацију, т. ј. ојачавајући трговину међу народима; и 3) делајући 
на дистрибуцију (расподелу) богатства, т. ј. изазвавши емигра- 
цију капитала и људи и на тај начин ојачавши међународне одно- 
шаје употребом кредита и капитала, колонизацијом и емиграцијом. 

Сва пак ова три правца су у ствари „физиолошке методе 
за прираштај прихода“, које понајвише доприносе стварању ме- 
ђународних правних институција. Међутим ми знамо да је исто- 
рија приноса параболична: пење се донекле, па затим нагло или 
прогресивно спушта — последица границе рашћења прихода у 
односу на производну моћ и технички напредак. Пред овим 
гвозденим економским законом, природне „физиолошке методе“ 
не могу ништа и приход спадне; онда су државе приморане да 
прибегну „патолошким методама: т. ј. насилној анексији туђих 

прихода“. Према томе опадање прихода у вези са прираштајем 
становништва присиљава државе да у политици своје консерва- 
ције прибегавају „патолошким методама“ т. ј. спољним ратовима. 
И онда наш писац, доследно служећи се традицијама историјске 
методе друштвених наука — на којој је и базирана монистичка 
доктрина историјског материјализма — дугом аргументацијом на- 
стаје да докаже да су сви „најглавнији“ светски ратови после- 
дице економских узрока. Дакле, исти, економски фактор, ако је 
био стварни узрок и првих међународних институција, тако исто 
је узрок и рушењу и оскврњавању зграде међународног права, 
идеалног „шт(егзја!5“-а. 

Па ипак, економски одношаји поново обнављају, најпре де- 
лимично, правну међународну организацију. У циљу да се смање 
губитци људи и капитала приликом ратова, прибегава се разним 
споразумима и конвенцијама. На супрот оном првом, идеализи- 
раном међународном праву, које својом нормалношћу и уни-. 
верзалношћу обухвата целокупност међународних одношаја,. 
појављује се оно међународно право, које већ претпоставља стање 
рата, али тежи за тим да му бар ублажи и предупреди крајне 
страхоте. Оно је дакле једно анормално и делимично право 
које хоће да регулише бар један део међународних одношаја, 
који су још регулисани анти-јуристичким силима насиља и рата.. 

Како су пак ратови, према теорији Лорије, само неопходни 
продукат опадања социјалног прихода, самим тим својим узроком 
они су све ређи и ређи; јер продуктивност рада саобразно својим 
непрекидним напретцима све више удаљује моменте када се да 
осетити опадање прихода. Интензивна привреда, индустрија и 
трговина свуда од ратничких држава стварају више индустријско- 
трговачке државе. „Сваки фабрички димњак је једна топовска цев 
мање“. Прогресивни продуктивитет рада своју највећу потенцијал-- 
ност доиста достиже распростирањем принципа поделе рада 
и удружења. А у свакој наредној социјалној фази, удружење 
рада ствара једну базу све ширих и ширих економских и поли- 
тичких агрегата. У ХИП веку у Италији је било 50 држава, а у 
осталом свету хиљадама држава. Данас у целом свету има свега 
65 држава урачунавши и најмање. У Европи самој има 18 држава, 
6 великих и три односно две политичке групе (Тројни Савез, Двојни 
Савез и Енглеска). У Азији постоје ефективно само Јапан и Кина, 
а у Америци Сједињене Државе. Кад не бисмо узели у обзир 
Кину, цео свет се своди за г. Новикова на једну пентархију. (Мо- 


140 ДЕЛО 


м1сољ: Га Еедеганоп де !' Еџгоре, р. 607). „Агломерација пак ч0- 
вечанства у што мањи број великих држава је суштаствено на- 
клоњена миру, јер она све више проширује зоне у којима су 
односи пацифистички, док она ограничава рат искључиво на те- 
риторијуму који ове велике зоне одваја једну од друге. Другим 
речима, напредак удружења рада изазива прогресивну агрега- 
цију економских и политичких јединица и тако укида рат међу 
њима, већ дајући му место само међу њиховим агрегатима“ (стр. 
48). Какве везе у опште, а узрочне напосе има међу принципом 
удружења рада, агрегатисањем крупних политичких јединица, и 
овом чудном социјалистичком концепцијом о преимућству рата 
само на широј линији (страх од његових димензија наш писац 
искључује), референт ове књиге није могао схватити. Сам наш 
аутор вели да је протекционистички систем већ један корак 
к рату. Статистички је утврђено да (сем једног изузетка — Ен- 
глеска) ригорозност (строгост висина царинске тарифе) је Про- 
порционална димензијама просторности великих држава. А познат 
је факат да у Европи нико није написао толико страна, и водио 
толику методичку и систематску научну и практичну кампању про- 
тив протекционистичког система као Ахил Лорија, кога у Италији 
чешће и зову Гопа Глђегзга. 

Али, посматрајмо даље костур резоновања нашег писца. Ра- 
тови ће бити све јаче спречавани директним путем самих еко- 
номских одношаја, јер ће: а) коштање рата бити све скупље; 
б) користи ћа бити све мање; с) штете ће бити све веће; а) мо- 
дификујући економну и социјалну снагу у смислу наклоњеном 
миру. Ова хипотетична тврђења неоспорно могу имати обичну 
аргументацију, само увек историјску и доктринарну, али су да- 
леко од тога да буду социолошки закони. Зашто ће баш вечни 
мир донети међународни карактер осигурања, јавног кредита (који 
баш доприноси интензивности општег оружања), радничког по- 
крета (зар није у мало дошло до рата између Сједињених Др- 
жава и Јапана, зато што би јапански радници хтели да раде у 
Америци 2). Затим, није ли баш економски фактор допринео ства- 
рању националних држава Немачке и Италије и принцип Монрое 
отцепио Америку од Европе> 

Питање међународне правде и мира изгледа нам много сло- 
женије него како је то схватио наш писац у овој веома интере- 
сантној и документираној књизи. Наш унажени писац га је схва- 
тио са логичном доследношћу, у светлости доктрине чији је он 

проповедник, т. ј. доктрине социалистичког монизма. А сва му 
је аргументација историјске методе, т. ј. у потврду сваке његове 
поставке лако је било наћи овај или онај историјски факат. Исто- 
ријска пак метода у социалним наукама далеко је од тога да 
буде научна. Историјском методом служећи се Фистел де Куланж 
је потврђивао на један магистралан начин да је социална ево- 
луција опредељена религијским елементом; истом методом 
служећи се за Карлајла то је био историјски човек — херој, за 
Менгера политичка сила, за Конта идеја, за Тена социална 
средина, за Маркса економски фактор ит. д. Тако да овако 
једноставно схвативши питање међународног мира, ми не знамо 
да ли је учени турински професор не само решио већ бар и по- 
ставио овај проблем са једне од најважнијих, т. ј. економске 
тачке гледишта. На супрот теорији Ахила Лорије, према којој 
основни узрок свима ратовима, економски фактор, је истовре- 
мено онај који ће убити рат, многи други, не мањег ауторитета, 
економисти пак сматрају да ће баш због економних одношаја 
ратова морати бити увек. Не узимајући, намерно, у обзир исто- 
ричаре Листа и Рошера, узмимо само најновије. Коб1п5оп, 
на пр. тврди, да је рат неминовна последица прогресивног опа- 
дања продуктивности новообрађиваних земаља, што је познати 
основни чинилац продукције; ако се пак дотична земља ода ма- 
нуфактури, наступа ривалитет извозничких земаља који неми- 
новно води конфликту. (Кођ!пзоп, Маг апа есопотез, Рописа! 
сепсе апапепу 1900, стр. 387.) — Еаппо пак излаже своју 
теорију, према којој пораштај популације тежи да изједначи 
услове поседа и продуктивности земаља у разним државама; 
тако да се разлика упоредне цене коштања смањује, или, најзад 
чак и нестаје. На тај начин поље међународне трговине сужа- 
ваће се све више, и чак до оне тачке у којој ће једна земља 
требовати из друге само оне продукте, које сама не може да 
производи. Међународну ће економију, дакле, поново заменити 
национална економија, т. ј. она чији је атрибут империјали- 
стичка и експанзивна политика. Затим, кад је цена кошта _— из- 
једначена у свима земљама, онда, не постоје више услови О- 
дуктивне надмоћности, која омогућава старим и силним земља 

економску и политичку превласт над новим; тако да, кад не- 
стане ове економске основице великих колонијалних империја, 
оне се морају растурити. Дакле, попут опадања старих империја 
које на овај начин пропадоше, чему нас учи брижљиво прома- 

трање економске историје факата, појављује се растећа снага 
нових, дотле потчињених, земаља, с којима је конфликт неиз- 
бежан. (Еаппо, 17 Ехрапзјоп егс. стр. 474—488). Маг5ћа!, чувени 
кембриџски економист, сматра да ће доћи време када ће извесне 
земље производити сировине много више него што је то по- 
требно њиховој домаћој индустрији; тако да ће их моћи намет- 
нути мануфактурним земљама по страховитим ценама, које угу- 
шују — што ће опет одвести конфликтима. (Магзћа!, Мето- 
тапдит оп (ће Наса! ронсу о шетпанопа! Тгаде, 1908). Ми и не 
узимамо у обзир савремене и будуће конкретне примере међу- 
народних конфликата чије су провиненијенције баш економске | 
чињенице најразнијих природа. Јавни пак кредит је управо једини 
фактор који омогућава страховита савремена оружања, и, до- 
иста, огромност пропорција економских последица ратова ве- 
ликих димензија, изгледа да има све мање вероватности. 

Коштање будућих ратова достиже цифре невероватности. 
Израчунато је да би један европски рат коштао 275 милиарди 
франака, т. ј. удвојена сума годишње уштеде целог света; моби- 
лизација војске (6.960.000 људи према З!ајетапз Уеаг-ђоок 1908) 
коштало би првих шест недеља 10.212 милиона у злату, т. ј. ко- 
личину која је равна половини садашњег стања златног новца. 
За саму Немачку у брижљивој студији Клезсег-а налазимо ове 
интересантне податке: 1) Мобилизација трупа за време првих 
шест недеља коштала би 1200 милиона марака; 2) индустрија, 
трговина и земљорадња, да би допринеле одржавању и тран- 
спорту потребности, имале би крајње оштете за једну мили- 
јарду; 3) паника и општа неизвесност учиниле би сигурно дејство 
да би се изузело металног новца бар за 250 милиона ; 4) трошкови 
рата за једну годину за саму Немачку, за време прве године, из- 
нели би 6 и по милиарди марака (К1еззег: ЕпапдеПе Кпеозђе- 
тензсћаћ ипа Клпеозш типо, Јепа 1909, стр. 10). 

Говорећи о неминовности изборних судова међу државама, 
који ће онемогућити ратове, наш писац ову неминовност изводи 
из паралеле (!) са арбитражом између индустријске и радничке 
класе, која је дала добре резултате (2). Само, вели наш аутор, пре- 
суда изборног суда треба да буде обавезна за обе стране. „А ово 
се може постићи само онда, кад се силе буду сложиле, да силом 
оружја (ми подвлачимо) приморају осуђену државу да се покори 
пресуди суда“... (стр. 85). Дакле опет: спречимо ратове помоћу 

— рата. Тако да на крају крајева опет, на жалост, морамо уз- 
викнути са старим Данте-ом : „ЈизНнсја 11 дџеПо (Бепо) зисситђеге 
педи!“ (Ре Мопагсћа. Књ. П. Гл. Х). 


Рг. Немања Р. Вукићевић. 


Етнографска карта Јужне Македоније. Представља 
етничко груписање у њој у очи балканског рата 1912 године. 
Од Ј. Иванова, доцента на Универзитету у Софији. (Сапе ећпо- 
отарћаие де Та Маседоте ди зид гергезепап! Ја гераШоп е ћтшаше 
а 1а уеШе де ја опџепе дез Вајкапз, 1912. ЕсћеПе 1:200.000). 

Уз ову карту штампао је Иванов и објашњења (Могез ехр:- 
сануез) у којима говори о етнографским изменама у Македонији, 
извршеним због ратова 1912—13 године. У првоме рату због 
грчке „инвазије“ разбегло се турско становништво Острва, Са- 
риђала и Кајларе; затим долине Јениџе, а наиме Водена, Ње- 
гуша, Бера и Јениџе—Вардара. Источни део Јужне Македоније, 
који су окупирале бугарске чете, много је мање страдао (2); 
али зато у П-ом балканском рату пустошење тога краја извршило 
је велике етничке измене. Иванов износи, колико је било бугар- 
ских бегунаца из тих крајева и спомиње страховито уништавање 
вароши и места по њој; али ништа не вели, какве су модифи- 
кације ти догађаји унели у грчки елеменат ! 

Одавде се види да су ове напомене написане после П-ог 
балканског рата, иако сама карта представља стање ствари пре 
|-ог балканског рата. Зато нам Иванов и не саопштава, по свој 
прилици, ради чега је он саставио ову карту. Он је у њу унео 
крај који се граничи на западу пругом од Пинда до Преспанског 
језера, на југу вододелницом између Бистрице и Егејског Мора, 
на истоку Местом, а на северу планинским ланцем Алиботуш, 
Ченгел, Беласица и Којух. Није тешко погодити, како нам то 
Иванов не саопштава, да је ова карта требала да послужи као 
етнографска основица за поделу земаља међу Бугарима и Грцима. 
Када се то имадне на уму, онда ће се моћи разумети много што- 
шта у овој карти. Прво, старање Ивановљево, да потпуно тачно 
представи бројно стање различних етничких група у њој. Ге- 
ометриске фигуре којим се то обележава, иду до 25 становника! 
Даље, биће нам јасно и то, зашто Иванов бугарско становништво 
разматра у великом броју засебних, прелазних група, док остале 
националне јединице прилично сумарно износи. Бугаре разли- 

кује од пет врста: 1) Бугаре-егзархисте, 2) Бугаре-патријархисте, 
3) Бугаре који се погрчавају и којих је млађа генерација двоје- 
зична, 4) Бугаре погрчене, којих је старија генерација двојезична, 
5) Бугаре-муслимане (Помаке), са матерњим бугарским језиком. 
Међутим на пр. Куцовлахе обележава само једном бојом; а по- 
знато је да има, поред православних Куцовлаха, и Куцовлаха- 
муслимана и грецизираних Куцовлаха. Према томе, с те је стране 
ова карта непотпуна. На последњој етнографској карти проф. 
Цвијића те су нијансе код свих група подједнако детаљно пред- 
стављене. 

Ова карта, која је по намени својој постала беспредметна, 
и ако је великог размера, не уноси много новога у познавање 
крајева које обухвата. Јер ми смо и до данас имали познате и 
чувене статистике становништва у Турској, које су се толико уза- 
јамно разликовале, да су њихови бројеви били изгубили сваки 
значај. Иванов је на основу тих бројева нацртао геометриске фи- 
гуре; оне су врло прегледне и дају извесну слику. Али тачност 
те слике зависи од тачности бројева. А за њих вели Иванов да 
их је утврдио на основу досадашње литературе и свога личног 
познавања Македоније, коју је у два маха проучавао 1906—1907 
и 1912—1913. Он нарочито истиче да је проверио податке на 
лицу места о турском становништву, а у Солуну је добио „без 
тешкоћа“ обавештења о различним, мање или више удаљеним 
крајевима Македоније! Али та лакоћа добивања обавештења није 
још нимало знак тачности њихове! Према свему овоме, процен- 
туални однос међу различним етничким групама тешко да ће бити 
у њој тачан. јер се он у њој находи у зависности од врло неса- 
вршенога начина пописа становништва који је био у употреби за 
време турске владавине. А тај однос био је за Иванова баш оно 
што је најважније. Иначе саме етничке групе, у колико нам је 
њихов размештај до сада био познат, по географском положају 
добро су представљене. 

Ова карта Ивановљева имала је да послужи као етнограф- 
ски материјал за расправљање политичког питања о бугарско- 
грчкој граници. Она се не може узети као научна у довољној 
мери; јер за то недостаје потпуно критична статистика на основу 
које би могла бити израђена. Судбина ове карте, ако узмемо да 
је и потпуно тачна према стању ствари које је било у време њеног 
постанка, везана је са догађајима којима је требала да послужи 

и заједно са њима припада већ историји. А о етнографији Бал- 
канског Полуострва до сада се могло тачно говорити само у оп- 
штим и најопштијим цртама. 


А. БЕЛИЋ. 


Силвен Рудез, Књига о срећи. Путовођ у животу. Са 
француског П. М. Петровић. Издавач „Напредак“. Земун 1913. 

Оно, чиме се одликује човечји живот од простог одржавања 
егзистенције, јесте смисао и вредност самог тог живота; што се 
рад у њему не исцрпљује у прибављању што већих угодности за 
наш опстанак, нити се пак истроши у каквом префињеном епи- 
куреизму, већ се управља по идеалнијим циљевима и узвишени- 
јим задацима. Тек такав рад може учинити да будемо искрено 
задовољни самим собом и тиме нам донети унутарњи мир и ду- 
шевно спокојство, то, што једино и можемо назвати својом сре- 
ћом. Срећа људска није, дакле, престављена што је могуће већим 
материалним благостањем, — колико је пута она и сувише да- 
леко од таквог благостања! — већ она прати предан рад на ко- 
рист других, ревносно остваривање хришћанских идеала, и у та- 
квом животу сваки доживљај, свака прилика, ма како изгледала 
споља незгодна и непријатна, добија особену вредност и тиме 
постаје извор наше среће. Тежиште човечјег живота налази се у 
раду на социалној култури. Тај се рад простире у два правца: у 
првом реду рад на подизању материалне културе, на стварању 
што је могуће угоднијег и безбрижнијег живота, што је могуће 
више ублажити његове суровости и учинити га сношљивијим за 
свако биће, које носи лик човека. Заиста, ту има силно да се 
ради на поправљању спољних услова за живот, да већ једном буде 
уклоњена са света беда, прљавштина, глад и болештине. Али све 
то ипак није довољно. Људи би се у побољшаним спољним при- 
ликама осетили извесно време срећни, али би доцније неминовно 
постали равнодушни према свом новом положају, њихов даљи 
живот носио би отисак празнога, пустога и досаднога. Подићи 
материалну културу то је нешто огромно много, џиновски велико, 
али није све, треба раширити и идеалну културу, створити обра- 
зованост, не само хладну наученост, улити љубав и саосећање у 
срца људска, оплеменити им душу и сачувати је од пропасти, 
једном речју, поучити људе Богу. Бесмислено је пак, посветити 
се другима а немати шта да им се каже, нити знати шта да се 

уради за њих, и при том се осетити јадан и слаб. Претходно треба 
радити на свом образовању и усавршавању, удубити се у самог 
себе, развити своје слободне мисли и што јасније изразити своју 
личност. Морамо дубоко и озбиљно проникнути задатке, које нам 
неуморно поставља унутарњи глас и који нам стално лебде пред 
очима, и уживити се у пријатном осећању, да ћемо их моћи из- 
вршити, да ћемо их једино ми моћи извршити. Затим приступити 
раду, у који ћемо унети све што је најсвојственије, најчистије и 
најлепше у нама, и тај рад и резултати таквога рада даће вред- 
ности и смисла нашем животу и испунити га срећом. Путовођ за 
такав живот даје нам, на пример, Јеванђеље. 

Друкчија су схватања у овој књизи. И ако има за задатак 
„да развијете свеколику енергију и свеколику умност, која у 
вами спава, нетакнута и неискоришћена“ (Поговор, Ш) а за даљи 
циљ да „ћете моћи по својој вољи да сејете радост и срећу око 
себе“ (Вера у себе, стр. 12) ипак је излагање, у чему се састоји 
срећа у животу, веома наивно и површно, и да је дотакнуто пи- 
тање, како ћемо таквим животом „послужити другим људима као 
себи самима“ (Познавање карактера, стр. 89), показала би се пот- 
пуна погрешност и нетачност основних идеја ове књиге. Силвен 
Рудез преставља живот као очајну борбу за богатством (Пред- 
говор, [). Срећа је у таквом животу: постати богат, остати здрав, 
бити леп. Према томе је и књига подељена у одељке. Други 
одељак говори о срествима за стицање богатства, трећи о здрављу, 
четврти о лепоти. У првом делу износе се „особине, без којих 
нема успеха“, како се треба васпитати, како понашати, да би 
што лакше и поузданије стекли богатство, моћ и почасти. Али 
ми не мислимо да се наше образовање руководи тежњом, „по- 
стати вођ гомиле“ (Вера у себе, стр. 20), већ се састоји у само- 
прибирању, у слободном развијању своје личности, мислити својим 
најчистијим мислима и волети својом најтоплијом љубављу. Као 
о најбољем среству за стицање богатства говори се у другом 
одељку о трговини. Али ће се и трговац осећати далеко задо- 
вољнији самим собом при помисли, да је његовим посредништвом 
створен угоднији, ведрији и радоснији живот огромном броју 
људи, него кад увек мисли само на своју добит. Одељак о 
здрављу, у коме није додирнуто алкохолно питање и сексуалан 
живот, показује осетне празнине, уз то пак баш ни здравље не 
преставља безуслован извор наше среће. Ризиковати свој живот, 
упропастити своје здравље за племените и идеалне циљеве, пре- 

стављаће увек најсретније часове у нашем животу. Ни спољна 
лепота, о којој се говори у последњем одељку, није у стању да 
нас створи срећним, срећа наша налази се у унутарњој лепоти, 
у благости, доброти и саосећању, у чистоти љубави, којом одише 
сваки наш поступак. Једино дакле у хришћанском животу мо- 
жемо потражити своју срећу, на то не треба заборавити, чита- 
јући ову књигу. 


Т. МАРКОВИЋ. 


М]јад! ти Сег1па, Јапко Рос Катоу. Бека 1913. 17- 
дапје Кпј аге Ојиге Тгројемса, стр. 234, 8'. 

Увек је случај да се после читања књига које вам ништа не 
казују, мучите тражећи неко оправдање за њих, немајући снаге 
да их резолутно одбијете, или дате о њима сасвим негативно 
мишљење. 

Тако смо се ми трудили да оправдамо излазак ове критичке 
«студије г. В. Черине, да конструишемо из ње колико личност Јанка 
Полића Камова толико и г. В. Черине, као њеног писца. Но сва 
су нам тражења остала безуспешна, незадовољавајућа, не могући 
да у нама кристализују једну јачу и дубоку импресију. 

Пре свега г. В. Черина потрудио се да нам разложи своје 
посебно критичко становиште и мерило које је употребио у овој 
студији и које је дијаметрално различно и, према г. В. Черини, 
неовисно од становишта Сент-Бева, Карлајла, Графа и других кри- 
тичких теоретичара. Он тражи личност у делу што већ осећа да 
има посла с личношћу која се не да свести у обичне границе и за 
коју треба посебна мера. 

Ми не бисмо против тога могли имати ништа, да је г. В. Че- 
рина умео пронаћи код Полића не оно што је најинтересантније 
и што је Полић асимиловао лектиром и студијом, него оно што 
је најбоље. Али то није случај. Г. В. Черина је а рпоп дошао 
с тврдњом да је Полић највећа и најмаркантнија личност у нај- 
млађој хрватској литератури. Он је покушао да то прикаже и 
образложи детаљније. Разделио је Полићев рад у три главне пе- 
риоде, периоду Полићева лирског, драматског и најзад новели- 
стичког деловања. У све три периоде г. В. Черина налази у По- 
лића оно што га одваја од свих модерних хрватских писаца, што 
га издиже изнад њих, и то је његова ретка љубав према истини, 
изражена отворено и моћно, његово схватање људи, и, најзад, 

његовбунтовни инстинкт који му није дао мира у Хрватској где 
је понижење и покорност први услов за успешну кариеру. 

У лирској периоди, тако званој периоди псовања, Полић је 
вербални револуционар, што се толико свиђа г. В. Черини. Али 
он не види да је та разливена речитост Полићева, у исти мах 
оскудица уметничке интуиције и надахнућа, немање примитив- 
них услова за стварање. Г. В. Черину одушевљава широко- 
речитост, псовање, пљување и брбљање Полићево (на примеру 
„Иштипаној хартији“), али га не поражава како је у свему томе 
тако мало уметничког и истински доброг. У опште, кадгод г. В.. 
Черина треба да се одлучи за нешто, када, доведен на ивицу, 
треба да каже свој суд, он тражи неки средњи пут, он упозорује- 
на оно што је очито и јасно и лаику. Разуме се да све то иде 
у име некритичности његове. 

Исти се случај понавља и у периоди драмског и новели-- 
стичког деловања Полићева. Полић је, у ствари, дао неколико: 
успелих драмских конверзација, нарочито у дијалошкој форми, 
али је све то далеко да би се могло сматрати и посве тачним и. 
посве довршеним. Све је то рађено и сувише брзо, све је то. 
несређено и разбацано, дакле није готово, и апсолутно искљу- 
чује један тачан и исправан у целости суд о себи. Једино у слу- 
чају кад је реч о Полићевим новелама, г. В. Черина још највише 
има право, јер су многе новеле, нарочито каснијег датума, и ако. 
фељтонски рађене, ипак стављене у неку уметничку форму,. 
имају духа и ређих и оригиналнијих реалистичких опсервација. 
(На пр. управо новела Стјеница коју је г. В. Черина штампао. 
као додатак својој студији). Али све то иде против тврђења г. 
В. Черине да је Полић израђена личност о којој је већ давно: 
пре требало говорити. 

Г. В. Черина је дакле дао своје утиске на један начин који 
би имао да нам сугерише одједном мишљење колико је Полић 
велик и оригиналан, као у исти мах и непримећен, на жалост, 
таленат. Међутим, Полић није имао ширине у цртању људи, и, 
колико их је познавао, он их је познавао једнострано не има- 
јући праве стрпљивости да их интензивније проучава, да даје ти- 
пове. Он је „хватао“ утиске, и по томе је могао бити и био добар: 
фељтониста, али нипошто добар и оригиналан приповедач, који 
је поставио категорију својих типова. За то се тражи јачи, тако: 
звани интроспективни живот, за то се захтева истрајније скон-- 
центрисавање на појединцима као представницима извесних со-- 

циалних класа. Међутим, тога Полић није имао. Он је био и су- 
више лаган, подман дух, који је волео виц и бучну реч, и који 
је у ствари често прелазио са ствари на ствар неозбиљно, и ла- 
гано као козер. Полићеве су особине још јаче истакнуте у ње- 
товом највећем делу, роману „Исушена каљужа“, и ту се 
управо манифестовала његова немоћ да даје типове, што при- 
знаје и г. В. Черина. 

С тога, ми држимо да овом студијом г. В. Черина није 
учинио једну нарочиту пошту ни према Полићу, јер га није пра- 
вилно разумео, а претерао је у епитетима који се њега најмање 
тичу; ни према нама, не дајући нам човека, личност од крви и 
меса, но остатке. 

Најзад, још једна је ту чињеница која квари свако добро 
мнење о овом раду г. В. Черине. Аподиктичност и категоричка 
убеђивања пишчева могу се трпети док не постану досадна и не 
растуже празноћом, али се не може потврдити стил који је душа 
дела и душа човека који пише. Стил г. В. Черине је спетљан, 
сметен, детињски претенциозан, он чини да у овој студији и јасне 
ствари постају неразумљиве. Примера ради наводимо један пасус 
на страни 130: 

„М баш поради много необичних аероплана, што је Полић 
имао у себи, ми смо, успркос једној пловидби у којој бијашеи 
грубих неугодности, срдачно поздравили његову лирску поезију, 
али не можемо тако и ову драмску“. 

Оваквим примерима врви цела књига. Она је овако и на- 
писана, и то чини да се њена и онако мала вредност своди го- 
тово на ништавну. Колико је ту казано ствари које су не само 
неовисне од теме, но и бесловесне и недушевне! Колико је ту 
страница које зијају празноћом, и које би се могле избацити или 
скратити без опасности да ова критичка студија изгуби што од 
своје минималне вредности. Јадни Полић! 


БоРИВОЈЕ ЈЕВТИЋ. 


ПОЗОРИШНИ ПРЕГЛЕД 


КРАЉЕВА ЈЕСЕН, драмат у једном чину, написао Милутин Бојић. СТАНА 
БИУЧИЂА, драма у три чина, написао Милан Беговић. 


Г. Милутин Бојић је, нема сумње, једна од симпатичнијих 
појава у нашој хаотичној књижевности, у којој и најнезнатнији 
талент има претенсија да буде геније, да буде горостасна инди- 
видуалност и да буде дубок философ који својим безданим иде. 
јама означава једно ново и значајно доба. Г. Бојић има талента, 
има страсног, готово језивог темперамента. Тај страсни темпера- 
мент се испољава и у овој дугачкој лирској песми у диалошкој 
форми, коју Г. Бојић назива драматом. 

„Краљева јесен“ има све махне једнога почетника. Г. Бојић, 
као и сваки почетник, концентрише своју пажњу на једну лич- 
ност или на две личности. И он се тада стара да те две личности 
буду живе, да њихов карактер буде савршено рељефно израђен, 
да оне, само оне, буду и центар и суштина радње. Г. Бојић је 
био своју пажњу поклонио Симониди и Данилу, па је, после, на- 
пустио Данила и сву своју снагу је уложио у стварању краљева 
карактера. И тако није ниједан карактер потпуно израђен. Симо- 
нида није била страсна жена, већ је била оличена страст. Данило 
није био човек од дужности, човек од државе, већ је био оли- 
чена дужност, оличена држава. Краљ није био немоћан и савит- 
љив старац, већ је био оличена немоћ, оличена савитљивост. Драма 
више не покушава да персонифицира апстрактне појмове. Она 
ствара личности које на позорници представљају собом једну ре- 
лативну стварност. Почетничка је и психологија. Прелази су нагли, 
неочекивани, немотивисани. Краљ олако пристаје да му се ослепи 
син. Симонида олако нуди Данилу своје тело и олако се мири са 
својом судбином. Данило без по муке абдицира на задовољства 
о којима снева у својој ћелији. 

„Краљева јесен“ има врлина које, готово, нема ниједан по- 
четник у нас. Г. Бојић је у суштини песник. У његовом драмату је 
све песнички. Његови лепи стихови су звучни и пуни источњачке 
топлоте. Његове фигуре су нове, често теже нађене, али су при- 

кладне и одају сву раскош једне источњачке фантазије. Диалози 
су живи и глатки. 

И при свем томе, то је била једна од најгорих представа. 
Г-ђа Таборска, која је сада постала девојка за све, ни издалека 
не располаже оним темпераментом који је потребан за Симони- 
дину вулканску страст. Г-ђа Таборска је вредна и савесна глу- 
мица — због тога се тако нечовечно и експлоатише — али њезин 
темперамент је мали. То је солидан, буржоаски темперамент који 
никада не сме да узаври. Г. Љ. Станојевић је комбиновао своју 
улогу од две савршено различне улоге: од једне врсте туробнога 
Хамлета и једне врсте Нарциса који угушује своју разорну снагу 
(разбијање пагоде). Г. Гавриловића није могла одушевити једна 
тако лепа улога, као што је краљ и отуда га, вероватно, улога 
није ни могла да савлада. Остали су били одиста бедни. Групе 
су биле мртве. То су били несимпатични кипови који су чекали 
знак да отпочну говор и време када ће се навити, да би их се 
позорница могла ослободити. 


БЕЗ 


Г. Беговић је узео за предмет своје драме један проблем 
који није нов и који је, при свем томе, ипак увек нов. Један 
проблем није због тога стар и неоригиналан што се њиме писци 
одавно баве. Нерешен проблем није никад стар. Он је увек нов, 
оригиналан и занимљив догод се дефинитивно не реши. Да ли 
једна девојка губи своју част са губитком своје невиностиг Г. 
Беговић, донекле, одговара на то питање онако како мора од- 
говорити сваки истински културан човек. Ако се једна девојка 
пода човеку у халкионским тренутцима, у љубавном заносу или 
у једној хипнози страсти, онда она не губи своју тако звану де- 
војачку част. Она губи само своју физичку невиност. Она, у 
једном неурачунљивом часу, у једном часу физичке и психичке 
немоћи, у једној вртоглавици када није кадра владати собом, 
чини, по моралним појмовима који још владају у друштву, само 
једну грешку, коју културан човек прашта. Али, она губи своју 
девојачку част када се свесно подаје човеку којег не воли и 
када му се свесно подаје из ма каквог било рачуна. То већ није 
грешка. То је један злочин који девојка врши и према себи и 
према друштву. Таквој се девојци удара на чело жиг срама и 
како је друштво, по моралним појмовима који још владају у 
њему, хумано, оно таквој девојци не прашта и, у име морала, 
отискује је у проституцију. 

Г. Беговић, са страсном уверљивошћу као да брани свој 
рођени случај, оштро повлачи разлику између физичке и пси- 
хичке невиности. Губитак химена не значи и разорену девојачку 
част, ако је психичка невиност остала интактна. Губитак химена 
тек је онда синоним са разореном девојачком чашћу када је она 
последица изгубљене психичке невиности, онога психичкога стања 
које је Марсел Прево назвао полуневиношћу. Али, те две, савр- 

шено различите, невиности признају само слободоумни и кул- 
турни људи. Њу не признаје буржоаско друштво које сматра 
да је крађа мањи злочин према себи и према друштву, него гу- 
битак физичке невиности. И отуда то друштво пре прашта крађу, 
један деликт учињен према друштву, него губитак физичке неви- 
ности, један деликт који индивидуа, у главноме, врши према себи. 

Проблем, како га г. Беговић поставља, није тако прост. 
Стана Биучића има и дете, један сталан, видљив и речит доказ 
једнога догађаја који њезина средина сматра за злочин и за 
једну горостасну друштвену срамоту. Али, Ђука, преставник 
г. Беговићевих моралних погледа, склон је, насупрот моралу који 
влада у његовој средини, да пређе и преко тога доказа, ако 
Стана, уз физичку невиност, није изгубила и психичку невиност. 
Стана, међутим, изгубила је и ту невиност и тако је одиста изгу- 
била своју девојачку част. И тако г. Беговић спасава само де- 
војке које, у једном загонетном часу, губе своју физичку неви- 
ност. Али, он, као модеран човек, није ни толико слободоуман 
ни толико хуман да спасава и женскиње које, из хиљаду заго- 
нетних разлога, губе и своју психичку невиност. Г. Беговић, као 
и средина у којој живи Стана, верује у покварену крв и верује 
да кћер једне блуднице мора бити блудница. Стана је, због својег 
моралног дефекта, заслужила да буде презрена у једном друштву 
које је састављено од подводача и лопова, од блудника и лажа. 
И Станама, после бродолома, не остаје ништа друго, него да оду 
у легитимне блуднице. Морал буржоаског друштва императивно 
захтева да оне листом оду у проституцију. 

Г. Беговић је одиста виртуоз у техници. Чинови су збијени 
и концизни. Радња није, због разметљиве виртуозности, компли- 
кована и она, брзо и поуздано, иде својем циљу. И ко се још 
одушевљава натурализмом, с којим је позорница одавно раскр- 
стила, тај може одиста наћи једно ретко уживање. 

Представа, на жалост, није била добра. Г. Чекић је, из- 
гледа, изгубио вољу да ствара уметничка дела. Г. Љ. Станојевић 
је био невероватно рђав. Он је чинио утисак једног дрвеног пи- 
јанца са разбојничким инстинктима. Он није био лола који ужива 
у женскињу. Он је пре чинио утисак једног туњавог сеоског са- 
дисте и мазохисте. Г. Гошић је остао подофицир и када је скинуо 
своју подофицирску униформу. Најбољи су, нема сумње, били 
г-ђа Милутиновићка и г. Сотировић. Компарсерија у трећем чину 
свесрдно се трудила да човеку убије вољу да и онда дође у по- 
зориште када не мора. То је била једна разуздана гомила која 
је испољавала свој простачки анархизам у укусу. 


П. С. ТалЕТОВ. 


ЗАРА ЛАКА ТОРА, 


1Х МЕЂУНАРОДНИ КОНГРЕС ФИЗИОЛОГА. 


Девети Међународни Конгрес Физиолога састао се ове го- 
дине у Гронингену од 2—6 септембра. Стари универзитетски 
град северне Холандије видео је сакупљене око 600 чланова 
тога Конгреса, који су дошли са свих страна цивилизованог света. 
Од балканских народа били су представљени Срби и Грци. Број 
предавања и демонстрација превазилази две стотине. Захваљу- 
јући одличном уређењу Конгреса и дивноме Физиолошком За- 
воду што га има Гронинген, све су техничке тешкоће биле савла- 
дане при приређивању многобројних огледа свих врста у једном 
врло ограничену размаку времена, а за које су били потребни 
најразноврснији апарати и жив материјал од жабе до коња. 


Општи утисак који даје овај Конгрес јесте да се на физи- 
олошкој науци много ради и да се доста напредује; затим да у 
овој науци не влада никаква „мода“ која би привукла напоре 
истраживалаца — за кратко време. Данашња је физиологија, у 
своме правцу, увек она из доба Клод Бернара. То је најбољи 
доказ да је на чврстој основи. Класична физиолошка питања 
увек привлаче активност многих истраживалаца. Инервација срца, 
крвни притисак, плућна вентилација и т. д., били су предмет ин- 
тересантних предавања и демонстрација. У студијама те врсте 
графичка метода пружа увек великих услуга, усавршена и при- 
лагођена. Тако смо видели графички представљено помоћу фо- 
тографије, ширење зенице под утицајем надраживања вратног 
симпатикуса. Мождина је увек предмет лепих огледа: могло се 
видети, на пример, рефлекс хода између мишића стражњих ногу 
у мачке без мозга. Електрофизиологија заузимала је врло важно 

место. Многи се физиолози увек баве електричним појавама живих 
створова и утицајем електрицитета на ове. Чулни органи увек 
су предмет пажње физиолога, на велику корист психологије. Фи- 
зиолошка хемија, ферменти, биолошка физико-хемија и т. д., све 
су те гране физиологије биле заступљене на овоме Конгресу на 
коме је и кинематограф узео знатна учешћа. Док се Едисонов 
проналазак сматра обично забавним средством, несумњиво је ме- 
ђутим да га у науци чека лепа будућност. Кинематограф је позван 
да учини недогледне услуге експерименталним наукама а наро- 
чито биологији. О том смо имали доказа на овоме Конгресу. Да 
не говоримо о кинематографским снимцима огледа које је тешко. 
спремити, те смо те огледе за неколико тренутака видели на 
платну, већ о другим услугама које ће кинематограф пружити, 
употребљен на разне начине. Као год што микроскоп увећава 
чинилац простор, тако кинематограф може увећавати чинилац 
време, што је врло корисно за схватање многих појава. На 
пример, видели смо човечији ход, трку и скок, успорене кине- 
матографом 16 пута, што дозвољава да се ти покрети прате до 
у најмањим ситницама. Лет тица успорен кинематографом даје 
могућност анализовати врло брзе покрете крила које је иначе 
при нормалној брзини немогућно схватити. При таквом успо- 
реном лету схвата се да голуб и аероплан, и ако не лете на 
исти начин, ипак употребљују исти принцип. За схватање при- 
родних појава нема се користи само од увећавања чиниоца време, 
већ и од његова умањивања. Појаве које су одвише споре, могу 
бити лакше схватане у целини када су представљене убрзане. 
Развиће јајеја морскога јежа од оплођавања до ступња ларве 
збива се за дан-два; убрзани кинематограф показао нам је то 
за неколико минута. 

Физиолошки Завод Универзитета у Гронингену, у коме је 
одржан Конгрес, саграђен 1911 године, спада међу најлепше за- 
воде те врсте у Европи. Саграђен на средини слободног зем- 
љишта које даје биљну храну потребну за животиње, пружајући 
светлост са свих страна, у њему има око 45 разних оделења која 
су савршенство удобности за експерименталну науку. У њему 
као и у осталим лабораторијама у Холандији има једна ствар 
коју вреди забележити: то је чистота која влада и у таквим ла- 
бораторијама где је ову врло тешко одржавати. Чистота улица 
и кућа у Холандији јесте ствар на гласу свакоме позната. Хтео 
сам овде нагласити да она постоји и у лабораторијама, на нај- 

вишем степену. Ево примера: конгресисти су са одличним апе- 
титом ручавали у Анатомском Заводу у сали за дисекције на 
застртим столовима за дисекције... 


Рг. Иван ЂАЈА. 


ОДБОР ЗА ОРГАНИЗАЦИЈУ УМЕТНИЧКИХ ПОСЛОВА СРБИЈЕ И 
ЈУГОСЛОВЕНСТВА. 


Прошлога месеца основан је, уз учешће првих српско-хрват- 
ских уметника нарочити одбор, под горњим називом, и поставио 
је као принцип и програм свога рада следеће: 


[. ПРИнципи: 


[. После историског дела Српске Војске убеђени смо да мора 
следовати национално ојачање и препорођај Југословенства, изнад 
свега у култури, а посебно у уметности. Историски разлог Србије 
и Југословенства мора бити надмоћ њихове културе на Балкану. 

П. Видовдански Храм Ивана Мештровића један је од најве- 
ћих приноса југословенске културе балканском препорођају, и 
врло велико, управо безмерно дело Југословенства. Српска на- 
ционална религија, оличена у народној поезији, симболизована 
Видовданским Храмом, мораће да буде најдубља садржина југо-- 
словенске културе, да би Југословенство постало што и Хелен- 
ство за модерно људство и словенску расу, и културна живото-- 
давност Балкана. 


П. ПРОГРАМ: 


[. Оснивање Велике Школе Ликовних Уметности и стварање. 
Уметничке Индустрије националног карактера. 

П. Проширење уметничке наставе на Универзитету и на 
средњим школама. 

Ш. Заснивање Галерије сликарских копија и садрених (гип- 
саних) одлива. 

ЈУ. Оснивање Југословенске Модерне Галерије у Београду. 

У. Подизање српске или југословенске националне уметно-- 
сти и уметничке културе. 

МГ. Унапређење позоришне декоративне уметности. 

МИ. Подизање Мештровићевог Видовданског Храма. 

УШ. Одбор би био Саветодавно Тело Господину Министру“ 


Просвете у свим Србијиним и југословенским уметничким по- 
словима. 

1Х. Заснивање посебног Уметничког Одељења у Министар“ 
ству Просвете. 


Х. Оснивање великога Друштва за унапређење Југословен- 
ске Уметности. 


Као објашњење ових принципа и постављеног програма, 
Одбор је навео и детаљније погледе своје о правцу рада. Из 
тог програма вадимо ове одељке: 


Србо-Хрвати са Словенцима мораће да произведу истоветну 
самониклу југословенску културу, која ће у највећем и завршном 
свом моменту морати да надвлада и обујми и полусловенску кул- 
туру Бугара. Једино ће висока уметност, и велика култура у оп- 
ште, оспособити Југословенство за културно владање Балканом и 
оживотворавање Словенске Мисли на Балкану. 


Узвишена лепотом балканска и словенска уметност Ивана 
Мештровића, оличена у Видовданском Храму, представља наци- 
оналну религију Југословенства и морално-историско враћање 
дуга Југословенства и Модерног Балкана култури човечанства. 
Представљајући организованост и хармоничност свега највишег и 
најбољег, најближег Југословенству у архитектури и пластици, и 
саздавши поврх тога у поновно оживотворење највећих архитек- 
тонских и пластичких лепота, још посебно и душу Југословенства 
и Балкана, Видовдански Храм ће бити споменик, док буде циви- 
лизације човечанства, Словенској Мисли на Балканском Полу- 
острву. 

Висока Школа Ликовних Уметности, уређена према сувреме- 
ним културним захтевима, унапређиваће и уметничку индустрију 
националнога карактера и, у облику примењене уметности, рас- 
простирати је по осталом Словенству и културном Западу. На 
школи ће се, уз сликарство и вајарство, посвећивати особита 
пажња архитектури и уметничком обрту (занату). Ради тога она 
мора да буде у најужој свези са радионицама свих обртничких (за- 
натских) и декоративних струка. Посебно треба уредити модерну 
ливницу и одељења за цинкографију и за производњу текстила 
(ћилимови, везови, костими). 


На Универзитету треба основати две самосталне катедре, 
једну за Естетику и Науку о Уметности, другу за Историју Срп- 
ске и Југословенске Уметности. Уметничку наставу на средњим 
школама треба из основа реформирати. У све средње школе треба 
увести предавање о историји уметности с обраћањем нарочите 
пажње на југословенску уметност. Најглавнија уметничка дела 
треба ђацима приказати помоћу добрих фотографија и диапо- 
зитива. 

Треба основати Галерију за сликарске копије и садрене од- 
ливе главних уметничких дела од старине до данас. Галерија би 
била у вези са Високом Школом Ликовних Уметности, затим са 
уметничком наставом на Универзитету и на средњим школама. 

Треба подићи зграду за уметничка дела модернога и рани- 
јега вајарства и сликарства. Сва боља дела која су данас раштр- 
кана по разним српским, хрватским и словеначким институцијама 
и музејима, треба скупити у Југословенску Модерну Галерију. 
Деловање најбољих југословенских уметника концентрисати у 
Београду који мора постати метропола југословенске уметничке 
културе. 

Како је позориште у великој мери кадро да естетички де- 
лује на публику, Одборова је дужност да утиче на уметничку 
опрему позоришних дела. Да би се што лакше дошло до ори- 
гиналнога нашега стила у режији и декорацији драма, оперета 
и опера, потребно је однеговати наше сликаре и послати их у 
иностранство, да се специјално образују у сценографској струци. 
Пошто је модерна руска сценографија најбоља које данас има, 
и најближа нама словенским карактером, питомце за сценогра~ 
фију треба слати на изучавање у Русију. 


Се 

Српска Књижевна Задруга. — Срп- 
“ска Књижевна Задруга одржала је ХХ 
годишњу скупштину 20. октобра ове го- 
дине. Тада је тајник задругин прочитао 
извештај о књижевном раду а благајник 
извештај о управљању Задругом. Бла- 
гајник је нагласио да су нередовне при- 
лике прошле и ове године у нашој зем- 
љи имале утицаја и на Задругу: упи- 
сало се мање задругара те су и приходи 
били мањи него што се очекивало. Тај- 
ник је у свом извештају објавио да је 
Управа Задругина за 22. коло својих из- 
дања изабрала ова дела: 1. „Руђин“, ро- 
ман И. С. Тургењева, у преводу г-ђице 
Зорке Велимировићеве, с уводом г. Јаше 
Продановића; — 2. „Хајдук Станко“, 
роман Јанка Веселиновића, у редакцији 
и с предговором г. Јеремије Живанови- 
ћа; — 3. „Васа Решпект“, роман Јакова 
Игњатовића, у редакцији и с предгово- 
ром г. д-ра Јована Скерлића; — 4. „А- 
талија“, у преводу у стиху г. Симе 
Пандуровића, с предговором г. Мио 
драга Ибровца; — 5. „Лука Ларас“, но- 
вела Д. Викеласа, у преводу и с пред- 
говором г. д-ра Драгутина Анастасије- 
вића; — 6. „Нова Србија“, од г. д-ра 
Јевте Дедијера; — 7. „Савремена Хр- 
ватска“, од г. Милана Марјановића. 

Пошто су примљени ови извештаји, 
примљен је предлог буџета и изабрани 
нови чланови Управе, и предложено да 
се члановима Управе да награда и пис- 
цима повећају хонорари. 


КЊИЖЕВНОСТ. 


Гига Гершић, После педесет го- 
дина (Културни проблеми, свеска 1. 
Издање Напретка у Земуну, стр. 169,8', 
цена 2,50 дин.). 

Наш уважени сарадник, Г. Гершић, 
Нестор српских публициста, са њему 


својственом даровитошћу и младачком 
свежином не престаје радити на лите- 
рарно-научном пољу. У књизи чији је 
наслов горе исписан, износи г. Гершић 
успомене и рефлексије своје о српском 
покрету године 1848. Самим тим је до- 
вољно оцртан карактер ове књиге. Ми 
ћемо у идућем броју већ донети опшир- 
нији приказ г Гершићеве књиге, а сад 
се задовољавамо само препоруком и ши- 
рим круговима ове врло занимљиве 
књиге. : 


Магко Саг: Моје Зппранје. Кпј:- 
Хеупе з1Ке 1 5 ша је. Одађгапо Коло. Ха- 
даг 1913, у 80, стр. УШ-+ 318. Цена 3,50 
круна. 

У издању задарске „Међународне 
књижарнице“ Е. де 5сћоптејд-а штам- 
пана је књига Марка Цара „Моје Сим- 
патије“. У њој су штампане слике и 
„студије“ о овим писцима: П. П. Ње- 
гошу, Љ. П. Ненадовићу, Меду Пуцићу, 
Ст. М. Љубиши, Змају Ј. Јовановићу, 
Војиславу Илићу, Милораду Митровићу, 
Симу Матавуљу, Л. К. Лазаревићу, Н 
Томазеу, Љубомиру Недићу и Натку 
Нодилу. 

Марко Цар одавно ради на књижев- 
ности. Не може се рећи да не ради 
успешно, јер он за тај посао има воље 
а и подобности. Он воли књижевност 
и књижевнике, и због тога он за њих 
има само „симпатија“. Он у књижевном 
делу тражи само оно што му се свиди, 
што је лепо, а прелази преко свега што 
није лепо. Због тога су његове оцене 
о писцима већином комплименти, а рет- 
ко се усуди да писцу понешто замери. 
Наша пак публика не воли много оне 
који само хвале а не куде, те је тако 
и Марко Цар један од оних књижев- 
них наших критичара, чије се критике 
и читају и не читају, али се свакојако 
преко њих брзо прелази. То се наро- 
чито види по томе што се ретко ко нађе 


Б БЕЛА ШПБЕ Е 


да у писању критика иде стопама Марка 
Цара. По нашем мишљењу, читаоци се 
греше према Цару, јер он доиста заслу- 
жује и већу пажњу и бољу оцену. Ко 
хоће о овоме да се увери, нека про- 
чита ову књигу, па ће се уверити. 


Г[ош5 Гесег : Зегђез, Сгоајез е! Вш- 
сагез. Ешдез тагопацез, роу аце5 е! 
Шегагез. Рап5 1913. У 80, стр. У1+222. 

О Балканским народима написано је 
за последњу годину дана на западу тако 
много књига да би једном човеку тре- 
бало можда неколико година да их све 
прочита. Ове су књиге писали разли- 
чити писци и по народности, и по спре- 
ми а и по намерама, које су хтели да 
постигну својим књигама. Неки су пи- 
сали са познавањем предмета о коме 
пишу, а неки су писали тек само да се 
види да и ови пишу. Неки су нас хтели 
пред светом оцрнити, оцргати нас као 
крволоке и варваре, а неки су устајали 
У одбрану наших права, износили наше 
заслуге за културу и представљали нас 
својој читалачкој публици као народе 
са пуно врло лепих особина. Луј Леже, 
члан Париског Института и професор 
славистике на Француском Колежу, јесте 
један од одушевљених пријатеља Јужних 
Словена, те је — да биион припомо- 
тао сузбијању рђавих мишљења о нама 
— издао књигу чији натпис горе наве- 
досмо („Срби, Хрвати и Бугари. Исто- 
риске, политичке и књижевне студије“). 
"Он даје својим симпатијама према Ср- 
бима, Хрватима и Бугарима израза у 
жратком уводу овој свој књизи тако 
топло да вреди цео тај увод овде на- 
вести. Он каже: „Народи, који су пред- 
мет покушаја у овој књизи, пошто су 
дуго били слабо познавани или прези- 
рани, наметнули су се пажњи Европе. 
Скоро ће бити пола века како сам их 
почео проучавати, говорити њиховим 
језицима, читати њихове песнике и пу- 
блицисте, живети њиховим животом, 
истицати њихову улогу у историји обра- 
зованости, приказивати њихове држав- 
нике, писце, јунаке и добротворе. Ја 
сам се, без престанка, старао да у сво- 
јим предавањима и књигама докажем 
„да Јужни Словени у животу јевропском 
нису дошли на готово, да они нису, као 
што се некад радо веровало, бесвесно 
оруђе ове или оне стране тежње, да они 
имају право и дужност да опет заузму 
место које су негда имали на огњишту 
јевропске образованости. Скорашњи до- 

гађаји потврдили су да сам имао право. 
Наше симпатије према њима — обраћа 
се Леже Французима — не треба да 
остану чисто платонске. Они не треба 
да нам буду само пријатељи, већ и са- 
везници. У колико се наши, тајни и 
јавни, непријатељи труде да омету њи- 
хово развијање у толико је више по- 
требно да ми настанемо да му припо- 
могнемо. Наша је дужност да одржимо 
и учврстимо свима средствима Балкан- 
ски Савез. И ако су дојучерашњи са- 
везници за тренутак заборавили користи 
које су постигли својом слогом и ко- 
ристи које ће у будућности добити, могу 
се они само потсетити оне славне из- 
реке: „Ти знаш победити али ти не 
умеш злоупотребити победу““. 

Луј Леже у овој својој књизи није 
изнео неку своју нарочиту студију о 
Србима, Хрватима и Бугарима. Он је 
овде објавио неколико чланака, колико 
само да наговести неке моменте из наше 
политичке и културне прошлости и са- 
дашњости. Ово су ти чланци: „Порекло 
српскога народа“; — „Историја Србије: 
Г. Константин Јиречек“ ; — „Један срп- 
ски претендент у ХУП веку: гроф Ђор- 
ђе Бранковић“; „Српско-хрватска 
књижевност“; — „Ђорђе Славонски, 
каноник-исповедник катедрале у Тулу“; 
— „Интелектуална култура у Босни и 
Херцеговини у ХУШ веку“; — „Лудвик 
Гај и Илиризам“; — „Интелектуални 
препорођај српскога народа: Јован Ра- 
јић и Доситије Обрадовић“; — „Мо- 
лијер у Дубровнику“ ; — „Ускоци“ ; — 
Народна песма у Црној Гори“ ; — „Гу- 
сле — Га Дила — од Меримеа“; — 
„Епископ Штросмајер“ ; — „Старо бу- 
гарско право“; — „Стогодишњица бу- 
гарске књижевности. Епископ Софро- 
није“; — „Бугарски историк Пајсије“; 
— „Савремена Бугарска“; „Краљ 
Фердинанд“ ; — „Један излет у Софију“. 

Луј Леже, као готово сви познаваоци 
Јужних Словена на Западу, познаје нас 
релативно добро. Као и сви други тако 
и Луј Леже црпе обавештења о нама 
већином из књига које из Аустрије до- 
пиру даље на Запад. А познато је ка- 
кве су то књиге. Али Луј Леже зна и 
наш језик те је читао и неке наше до- 
бре књиге. И доиста може се одмах по 
чланцима видети одакле је он црпао оба- 
вештења о нама, јер какав му је извор 
такав му је и чланак. Тако на пример 
чланак: „Један српски претендент у ХУП 
веку: Гроф Ђорђе Бранковић“ израђен 
је доста лепо, јер је радио према сту- 

дији д-ра Јована Радонића „Граф Ђорђе 
Бранковић“; чланак „Интелектуални 
препорођај српскога народа: Јован Ра- 
јић и Доситеј Обрадовић“, поред све 
сумарности, доста је тачан и прегледан, 
јер је рађен према књизи д-ра Ј. Скер- 
лића: „Српска Књижевност у ХУШ 
веку“, и т. д. Џа и у овим чланцима, 
као и свима осталима има доста недо- 
статака. Да оставимо на страну знатне 
грешке — као што их има у првом члан- 
ку „Порекло српскога народа“, и ако је 
имао пред собом Јиречкову „Историју 
Срба“ — велики је недостатак, који се 
опажа скоро у свима чланцима, то што 
Леже није могао да уочи баш оне мо- 
менте који дају одређену слику и тачно 
обележје наше прошлости. Тако, на пр., 
поред свега доброг познавања наше књи- 
жевности, ипак је чланак „Српско-хрват- 
ска књижевност“ написан тако да чита- 
лац у њему не може да види јасну и 
одређену карактеристику српско-хрват- 
ске књижевности. Луј Леже са особи- 
том симпатијом пише о Гундулићеву 
„Осману“, али није успео да ту своју 
симпатију пренесе и на читаоца. Кад чи- 
талац не би иначе познавао „Османа“, 
не би га, по овом чланку, никад заже- 
лео прочитати. Кад не бисмо знали људе 
и њихов рад из доба илирскога покрета, 
из чланка Лежеова „Лудвик Гај и Или- 
ризам“ доиста не бисмо се много чему 
поучили. Такви су исти чланци који го- 
воре о Бугарима, и ако — како се чини 
— он има нарочите симпатије према 
њима. Не постоји тај недостатак само у 
овој књизи Луја Леже-а, већ скоро у 
свима књигама које су о нама на западу 
написане. Наша душа, наш живот није 
онакав као на западу, већ у многоме 
друкчији, па је западњацима тешко ући 
дубље у наше душевне особине особито 
кад нас посматрају само по књигама. 





Па ипак не можемо бити незахвални 
према писцу што је написао ову књигу. 
Он нас је задужио својим симпатијама, 


а ову књигу он за нас није ни писао, 


већ за своје земљаке, који ће у њој наћи 
ипак нешто ново и занимљиво 
М. 


НАУКА. 


Рг. Иван Ђаја: Ферменти и Физи- 
ологија. Четврта књига награђена из 


Фонда Пере К. Јанковића. Београд 1912 ' 


године. Цена 2,50 динара. 

У овој својој студији Др. Иван Ђаја, 
доценат Универзитета у Београду, го- 
вори — у уводу — уопште о фермен- 
тима и о суштини и подели њиховој, 
затим прелази на хемијски састав фер- 
мената и на конферменте. У Ши1у 
глави проучава утицај температује и 
разних тела на ферменте. У даљим гла- 
вама говори о електричном преносу, о 
ферментима и дијализи, о филтрофи- 
рању фермената, о ферментима и сте- 
реохемијској грађи, о еволуцији фер- 
ментске функције и ферментском при- 
лагођавању, о улози фермената у варењу, 
о покушају рационалне номенклатуре 
фермената. На крају проматра поједине 
групе фермената као: Хидролазе, Окси- 
дазе, Класпазе и Коалулазе. 

Ферменти играју у Биологији и обја- 
шњавању животних појава све већу у- 
логу; они чине мост преко којег се пре- 
лази од анорганских појава у органске. 
Зато су врло значајне за дубље схва- 
тање живота. Др. Ђаја ради активно 
на проблемима ферментских појава и 
својим је радовима допринео да се мно- 
га тамна питања реше, и он је најпо- 
званији, код нас, да напише такву књигу. 

6 ИЕ 


ВЛАСНИК 
АЦА М. СТАНОЈЕВИЋ 
УРЕДНИК 
ДР. ДРАГОЉУБ М. ПАВЛОВИЋ 
Штампарија „Доситије Обрадовић“ Димитрија Гавриловића (пређе А. М. Станојевића) 


(Кнегиње Љубице улица бр. 6) 





– .“ - ~ 


~ 
, 


па али Бриве а 5 


Књига 69. НОВЕМБАР 1913 ГОДИНЕ СвесСкКА 2. 


НЕЈАСНА ОСЕЋАЊА 
—- ПРИПОВЕТКА — 


Милош Томић, суплент, седео је за столом и читао, али су 
му мисли биле далеко од онога што чита, те је често остављао 
књигу и гледао ка прозору. Мали, мршав, са очима плавим као 
небо, убледелих образа, он је давао изглед човека који је до- 
скора боловао. Међутим, ма да је нежнога здравља, он је био 
здрав, само га је тога дана, још од јутра, мучило неко скривено 
неспокојство, а у таквом стању он је увек изгледао као болесник. 
Према њему, на старом миндерлуку, ћутала је његова мати и кр- 
пила подеране чарапе. Сва погурена од старости, смежураног 
лица, она је сваког часа управљала на њега своје благе очи, као 
да би хтела запитати да ли му је што потребно, хоће ли кафе, 
дувана, или да није огладнео. 

Напољу је било светло. Слабо априлско сунце осветљавало 
је жућкастим зрацима црне кровове паланачких кућерака. С вре- 
мена на време чуо би се на улици разговор, или би прошла каква 
сеоска кола, после чега би се опет све утишало. 

Томић је читао још мало, па онда склопи књигу и устаде. 
Пошто застаде за тренутак поред прозора, узе горњи капут и пође. 

— Ја идем, — рече он полако. — Збогом ! 

— У шетњу, је л» — прихвати старица. — Ако, чедо, лепо 
је време. Треба да прошеташ по сунцу. 

Он изађе, а она пожури ка прозору, да га погледа кад буде 
пошао са капије. Знајући за ту њену навику, он се у дворишту 
окрете, махну јој руком, па се и насмеши. 

— Добра моја! — помисли он разнежен и на улици се још 
једном обазре, али већ беше зашао за суседну кућу. 

Дело, књ. 69. 11 

Дошавши до оближњег угла, он стаде. Њему је увек било 
досадно да иде кроз свет и зато је излазио ван вароши, а нај- 
радије на гробље. Тамо, потпуно усамљен, он је био спокојнији 
него на другом коме месту, те се и данас упути у томе правцу. 

Милош Томић је био рођен као меланхоличар. Још у де- 
тињству, он је увек ћутао и на све око себе гледао тужним по- 
гледом. Ако би га мати кадгод прекорела, он се склањао у кут 
поред пећи, па је ту јецао тихо и болно, тако да га дуго није 
могла утешити. Његово бледо лице било је стално без осмеха. 
Мали и нежан, он је због тога изгледао и сувише стар за своје 
године, неприродно замишљен и озбиљан. Он се чак није ни 
играо као друга деца, него је све време проводио над букваром, 
или је сав занесен шарао писаљком по таблици. Сви рођаци, који 
су понекад обилазили његову матер, сироту удовицу, брижно су 
махали главом, кад би погледали његове узане груди и упале 
очи. Нико није веровао да ће он дочекати десету годину, те су 
жалили своју несрећну рођаку, која за кратко време беше изгу- 
била и мужа и петоро одрасле деце. А она, остарела пре времена, 
повезана црном шамијом, бдила је над њим као каква црна сенка 
и пратила га на сваком кораку, са страхом да му штогод не буде. 
Много пута, кад би се ноћу пробудио, он је видео над собом 
њено измршавило тело и чуо је како брижно уздише, љубећи 
коврџице његове црне косе. 

Па и кад је порастао, Томић остаде исти. Док су његови 
другови у гимназији весело трчали, певали и безбрижно се сме- 
јали, он је ћутао на своме месту и ни с ким није разговарао. 
Зато су га сви исмејавали, издевали му погрдна имена и бежали 
од њега, а професори су потсмешљиво слушали његове одговоре 
и увек му давали мање оцене него што је заслуживао. Он је важио 
као осредњи ђак, који може да учи, али који је лењ и без на- 
рочитих способности, а при том неугледан и врло прикривен, те 
због тога једва положи матуру, ма да је одговарао боље и оз- 
биљније од многих других. 

Кад је ступио на Университет, Томић се предано посветио 
раду, али је и ту остао неопажен. Он је живео потпуно повучено 
и ничим се није истицао, те је мало ко знао и како му је име. 
За њега нису постојали клубови, нити је кадгод покушао да по- 
каже своје знање, премда је већ у то доба знао неколико језика 
и свестрано познавао целу светску књижевност. Болешљив и осет- 
љив, он се клонио света, па је сав живот сводио на читање, усам- 

љене шетње и снове. Он је више од свега желео да буде миран, 
јер је, због своје урођене меланхолије, у свему налазио пуно ра- 
зочарања и обмана. Руковођен тиме, он је по читаве часове про- 
водио у мислима о мирном чиновничком животу, када ће, поред 
матере и жене, моћи да се преда осећањима и да се што више 
удаљи од живота осталих људи. Али је живот захтевао друго и 
он не добиваше прилике да оствари те жеље. Кад је положио 
последње испите и добио указ, он је са радошћу напустио Бео- 
град и отишао у паланку, уверен да ће ту наћи тражено спокој- 
ство, али је одмах стекао нова разочарања. Паланка је била су- 
више пуста, а људи беспослени, тако да му је сад живот морао 
бити још више изложен јавности него раније. Као и док је био 
Ђак, ни овде га није нико разумевао. Због ћутљивости, у коле- 
гијуму су гледали на њега као на уображеног дошљака; због 
"тога што се клони кафане и друштва, остали је свет налазио 
довољно разлога да га исмејава. И он је свакога дана, подајући 
«се неутешним мислима и тешком огорчењу, желео све више да 
оде некуда, где ће бити што спокојнији, остављен самоме себи, 
усамљен и независан од своје околине. 


БУ 


На гробљу је било тихо. Висока, млада трава ширила се 
преко старих, оборених плоча, које су покривале цео један узани 
"брежуљак. Пролећни ветрић покретао је сочне лиске уцветалих 
вишања и разносио благ, опојан мирис. 

Томић је ишао полако. Он је обилазио све стазе, с краја 
'на крај, застајкујући по негде, да прочита натписе на појединим 
"споменицима. У њему се јављало једно познато осећање, које 
та је водило за собом кад год би изашао на гробље. Ходећи 
преко напуштених гробова, он је био тужан, јер је тада сасвим 
јасно осећао колико је живот кратак и човек незнатан према 
величини природе. Чему сав живот» питао се он. Ко су били 
ти људи» Јесу ли оставили каквог лепшег трага за собом» Он 
"се губио у болу и жалио све те несрећне душе, којих је давно 
"нестало, а које су негда живеле, чезнуле, волеле и патиле. Свака 
"стопа те земље изазивала је у њему нова осећања, која је он 
преживљавао на свој начин, искрено, са много осетљивости. Код 
"сваког гроба он је жалио за једним несталим животом и замишљао 
све моменте тога живота, што га је одводило у прикривени свет 


11» 


164 ду ЛО 


мисли, у коме је са зебњом осећао, да све пролази брзо и не- 
чујно, као што магличасти облаци ишчезавају у плавој даљини. 
После дужег хода, Томић опет застаде код једне препукле 
плоче. Сва обрасла маховином, оборена, она је лежала наваљена, 
на један жбунић и на њој су се једва могле прочитати речи: 


Т 


Подљ овомђ ладномђ стеномђ лежи Агнил супруга 
Живоина Прокића аркивара началничества у наиболђимљ 


данима живота у години 18-2и преминувша 1 маил 1862 
године. 





Томић прочита реч по реч, па се спусти на камен и седе: 

— Сирота осамнаестогодишња Агнија! Сиромах убоги ар-- 
хивар!.. 

Он затим прочита још једанпут, обузет силном тугом, као: 
да је дошао на гроб своје заборављене драге, коју је волео још. 
у доба прве младости. Те просте, срдачне речи беху га потресле- 
и сва туга незнанога мужа испуни његову душу. Ко су били ти. 
људи» понављао је он у себи. Ко је био тај несрећни човек,. 
чија се љубав и бол излише у оно неколико речи» Да ли још 
дуго поживе он по смрти своје драгег.. Он их виде. Он виде 
и њега.и њу и њихов живот; чу њихове речи, тепања и сузе.. 
Млади и весели, они сневају о животу и срећи свога заједничког“ 
пута кроз будућност. У дуге зимске вечери, седећи покрај про-- 
зора, они гледају пусту улицу, засуту снежним пахуљицама, а, 
пред очима им се креће заношљиви сан прве љубави. Он држи 
њену уздрхталу руку и тепа јој речи пуне чистоте и наивности.. 
А мрак пада. У соби топло. Светле сенке крећу се из пећи и; 
трепере по тавним зидовима. ИМ вечерња студен слаже невид-- 
љивом руком разнолике шаре по замућеним окнима... После су' 
се и венчали. О, радости! Пролази зима. Пролазе сетне вечери. 
снова и заборава. М већ се снег отапа са брежуљака. И већ. 
једнога јутра излази он у поље и тражи прве беле цветиће, да. 
их однесе својој младици... 

Томић је замишљао без престанка и све оно што је сневао- 
о себи и својој драгој, коју никад не беше имао, све је то при-- 
писивао сиротом архивару. Он је без суза плакао на гробу љу- 


бави, гледајући у његовој несрећи несрећу свих људи и целог: 
свога живота. 

Гробље је ћутало. За удаљеном планином спуштало се ве- 
-лико, зажарено сунце. Широки, црни облаци, са позлаћеним иви- 
цама, кретали су се полако ка хоризонту. У сивој долини про- 
тезала се пространа поља, по којима се зеленило младо жито. 
"Са супротне стране допирала је слаба хука једнолике паланке, 
пуне живота без живота. Са краја вароши, иза раштрканих ку- 
Ћерака, одјекивало је пригушено пиштање локомотиве. 

Томић поседе још неко време, па пође са гробља. Он се 
упути узаним улицама, кроз које су јурила босонога деца, ви- 
чући једно за другим. Пред капијама су седеле жене и разго- 
варале се преко улице. Трговци су товарили еспап у кола и чула 
«се лупа из магаза. Чиновници, са женама, излазили су из кућа 
и полазили у вечерњу шетњу, да причекају воз. Већ се и смрка- 
вало. Општински чувари крстарили су лењо кроз улице и па- 
лили фењере. Ваздух је био пун прашине и мириса на катран. 

Томић прође поред свога стана, али не хтеде да сврати. 
Њему је било тешко и он није знао куда ће. Најзад и сам оде 
пред воз. 

На станици је било живо. Свет је шеткао горе-доле, а же- 
лезничари су трчкарали дуж пруге, носећи црвене фењере. Једно 
звоно на зиду лупкарало је монотоно. 

Томић се одвоји у страну и стаде. Он је гледао око себеи 
чекао да види кад се у даљини укажу два светла ока на возу. 
Он није знао зашто чека, али је то чинио сваког дана, осећајући 
неку потребу за тим. Њему је било пријатно кад воз протутњи 
и волео је да гледа осветљене прозоре на вагонима, кроз које 
провирују уморна лица путника. Он је тада гледао радознало 
и мучио се што не зна куда ко путује и одакле долази. Сваки 
такав тренутак чинио је да буде узнемирен и будио у њему 
жељу да путује, да путује далеко, ма где било. Зашто и куда» 
Он то није знао. Али кад год би воз пошао из станице, он је 
дуго гледао за њим и био тужан, као да му је тим путем отишао 
за свагда неко од најдражих. 

Томић постаја мало, но убрзо изгуби вољу да још чека. 
Преко обичаја, данас му је било досадно и зато пође у варош. 
Пролазећи кроз мрачне улице, он је мислио куда ће. Ма да је 
био уморан, не хтеде ићи кући, јер му је тамо изгледало сувише 
мртво. Он је корачао малаксало поред неокречених кућерака, 
па се и нехотице заустави пред кафаном. После краћег разми- 
шљања, он отвори врата и уђе унутра. 


166 довело 


У кафани се није видело од дима. За столовима су седели 
многи његови познаници. Једни су се коцкали, други су пили. 
Више њих посматрало је како остали играју, а очи су им се 
уморно склапале. Кад га видеше, сви се изненадише, пошто већ 
давно не беше долазио. 

— Томићу! Госпо'н-Томићу! — повика дежмекасти порезник, 
устајући са столице. — Каква. част да ви дођете! Изволте. Баш 
добро што сте дошли. Ја, бо'ме, задремах без партнера. Како. 
стег Извол'те, овде је боље. Тако. Хе-хе... баш добро... 

Томић седе неодлучно. 

— Дечко! — викну порезник, тарући дланове. — Донеси 
две кригле и тридесет две. Је л' тако, господин-Томићу» Баш 
ми је мило. Како стег Како госпођа мајка2 А како вам се до- 
пада време» Дивно време. Јесте ли шетали мало до станице, а> 
Хе-хе... а ви онако... по мраку, а> 

Да не би одговарао, Томић се насмеши преко воље. 

— Море, 'ајде, будало! — викао је за другим столом под- 
були доктор, лупајући шаком о сто. — Што ми ту ваздан мешаш! 

— А што да не, коњу један! — одговарао је љутито на- 
мргођени шеф станице. — Имаш ми ваљда нека посла, те да 
журим. Гледај, молим те! 

Са другог краја чуло се лупање билијарских кугли, дози- 
вање келнера и писка циганских ћеманета. 

— Кафу! Чашу пива! Пст! Еј!.. 

Порезник подели и почеше играти. Томићу је било тегобно 
и он је мрзовољно држао карте, не пазећи како и шта игра. 
Порезник се смешкао што му добро иде и говорио о свему чега 


би се сетио. Он је трљао шаком свој меснати, причање 
. “ > 


пљуцкао кад дели и причао како му је жена тога дана с 
добар ручак. 

— Ви делите. Али, кажем вам, господин-Томићу, што су 
уштипци — то нема! Просто човек никад да се не засити. Хе-хе... 
прсте да поједеш! Имам, имам. Шта ви мислите! Пуб» Изволте! 

Око осам часова, Томић хтеде да устане, али га порезник 
силом задржа. 

— Још једну. Само још једну, молим вас, — говорио је он 
брзо. — Та каква мајка! Кад ја, ожењен, могу да останем... 
којешта ! 

Кафана се ускоро испразни, јер већина оде на вечеру, али 
се неки одмах и вратише. Томић беше мало оживео. Игра је 


емила 

била доста занимљива и он је играо са више пажње. Испрва је 
попио неколико чаша пива, а доцније узе и да једе. Кад би 
девет, он јави мајци да неће доћи на вечеру. Њему се чинило 
да ће бити боље ако остане у друштву и бојао се кућевног 
мира. Данас, изузетно, може баш и остати мало дуже, а од сутра 
ће по старом ! 

Пошто се сврши и пета партија, оставише карте и пиво, 
па пређоше на вино. Друштво је било велико. И доктор и шеф 
станице приђоше њихову столу. Сви су били весели и распо- 
ложени за седење. Зато су, још одмах у почетку, утицали један 
на другога да се што више пије. Порезник је био све говорљи- 
вији. Он се смејао на сваку ситницу и није престајао да говори. 
Намирисани апотекарски помоћник, са раздељеном косом по сре- 
дини, причао је доктору своје љубавне доживљаје из Беча, где 
је био „на курсу“. Мршави полицијски писар учествовао је важно 
у сваком разговору и почешће певушио својим пискавим гласом 
какву сокачку песмицу. Дебели кафеџија задовољно је обилазио 
око стола, предвиђајући да ће те ноћи имати великог пазара. 
А цигани, збијени у другом крају, пиљили су нестрпљиво у сто, 
очекујући да им се заповеда шта ће да свирају. 

Пило се нагло. Око поноћи весеље је било набујало. Као 
и обично, нико није знао зашто седи и пије, али су сви били 
сложни да треба још пити. 


— Цигани, напред! — командовао је писар. 

Цигани се приближише и ћеманета зацикаше. 

— Хе-хе-хе ! — смејао се већ пијани порезник. — А ја кажем 
својој Пели: „Нећеш ти, вала, понети рајер, па...“ Хе-хе-хе! 
Кажем ја... 


Томић се није одвајао од осталих, али му је било још увек 
тешко. Несносно расположење тога дана нагонило га је да пије, 
јер је у томе заборављао на све раније утиске. Он, који је дотле 
мрзео цео тај свет око себе, сад је био задовољан што види да 
су сви насмејани. Он је пио много, као да се утркује са осталима, 
па је чак и певао. Но ипак, више пута, осетио је гадост према 
свему томе и пожелео да се повуче одатле, али није успео. 

— Деде ону стару... ону мераклијску, — викну доктор, па 
зажмуре и запева промуклим гласом једну отегнуту, сетну ме- 
лодију: 

Оно је Стојна попова, леле, 
Оно је Стојна попова, леле... 

Томић је слушао. То је била једна од оних песама које се отежу 
у бескрајност, али чија простота дубоко потреса. У тим моното- 
ним запевањима било је нечега што притиска груди, што доноси 
слутњу и сећања на минуле невоље. У њој се огледао цео живот 
мртве паланке, у којој се живи од данас до сутра, увек на исти 
начин, са истим жељама, истим мислима и осећањима. Она је бру- 
јала као тужно нарицање за нечим чега нема, те су је сви при- 
хватили и певали без даха, као да би хтели исказати све оно што 
их понекад мучи, када, усамљени, међу четири зида, осете сву 
беду свога живота. 


Што носи перо на еро, леле, 
Што носи перо на еро, леле... 


Уморен вином, Томић је обарао главу на груди, пушио и гле- 
дао мртво преда се. Он је био без одређених мисли, али му је свака 
мисао, која би се тренутно јавила, појачавала неспокојство. Њему 
је било тешко због свега што се тада догађало, па ипак није имао 
снаге да се дигне и остави друштво. Он је пио и надаље, не слу- 
шајући шта му ко говори, не осећајући кад га доктор потапше 
по леђима својом меснатом руком. А кад би се песма утишала, 
он је молио да се пева још, па је празнио чашу за чашом, као да 
би тиме хтео одагнати и последње трагове неспокојства. 

Око три часа по поноћи, сви су били као без свести. Једни 
су певали, други трескали чашама; већина њих церекала се без 
узрока. 

Томић с муком устаде и пође посрћући. Писар га задржа и 
рече му нешто, али он не разумеде, него се прогура ка излазу. 
Кад ступи на улицу, мораде да се прислони уза зид, јер су га 
ноге једва држале. 

Напољу је била мирна, светла ноћ. На јасноме небу трепе- 
риле су блиставе звезде, а ваздух је мирисао на свеже биље. 
Преко пијаце виделе се разбацане кућице, осенчене китњастим 
гранама младих багремова. Паланка је спавала и само се из да- 
лека чуо лавеж паса, или оштро пискање локомотиве. 

Томић се дуго тетурао кроз пусте улице, док не стиже пред 
кућу. Он полако отвори капију, која зашкрипа отегнуто, па се 
довуче до врата и поче их откључавати. Кад отвори једно крило, 
он застаде на прагу, окрете се ка башти и ћуташе непомично. 
Пријатна хладноћа долазила је отуда и то га је разгаљивало. 
Стојећи усамљен, он је удисао свежи ваздух и гледао младе ста- 

бљике, које су се шириле под млечном месечином. Кроз напу- 
пеле гране дуња гледао је модрикасти црквени тороњ, поред кога 
се беласао округао месец. Цео врт изгледао му је као очаран, 
засут сенкама и белином. Све му је било лепо и он је, ма да из- 
немогао од умора, осећао нагон да се смеје, јер није могао остати 
миран под силином својих нејасних осећања. 

У томе се иза угла зачу песма. То су били они остали, који 
се разилажаху кућама. Прво тихо, па све јаче, чуло се поједи- 
начно узвикивање, дивљи смех и песма. За њима су ишли цигани 
и кроз ноћну тишину струјали су звуци са ћеманета. У свежој 
пролећној ноћи они су клизили кроз ваздух тихо, као да долазе 
од некуд са висине, па су се нечујно губили у младом лишћу 
околних дрвета. 

Томић се трже. Изненадна свирка беше га дирнула. Он је 
слушао са осмехом и дође му да запева заједно са њима. Али 
одмах потом, њега обузе оно старо расположење, она иста туга, 
која сад беше још јача. Цео врт као да се одједном изгуби у 
црнилу. Сваки звук песме звонио му је као посмртно звоно. Све 
око њега било је пуно слутње и он је осећао неку празнину у 
грудима. 

Друштво, уз велику грају, прође поред куће, али се брзо 
изгуби у мраку. 

Томић уђе у кућу. Он закључа врата и једва стиже до своје 
собе, где је било мирно и мрачно. Само се из угла чуло куцање 
невидљивог часовника. Над иконом светлуцало је црвенкасто кан- 
дило. Из суседне собе допирало је тешко дисање материно, која, 
пошто га је дуго чекала, беше заспала уморним_ сном. 

Томић ослушну. 

— Како је тужно! Боже!.. 

Он паде на постељу, зари главу у мекани узглавник и за- 
плака очајно, из дубине груди, јецајући неутешно. 

А далеко од некуд, чак са краја улице, чуло се потмуло бру- 
јање циганског баса, које се губило све даље и даље. 


Момчило МиИлошЕВИЋ. 


ЗВОНА НА ЈУТРЕЊЕ 


Увек у средини, која рани чамом, 

Ја нисам верово да ће доћи икад 
Растанак са пустом и суморном тамом; 
Веров'о сам: сунце доћи неће никад. 


Сунце доћи неће, дане да озари, 
Да покрене живот, застали, на боље, 
И земљу, коју су повели возари, 
Неутешно мали и болесне воље. 


Веров'о сам, да ће мој нараштај заћи 
За неравну борбу, сав изломљен, и да 
Ја ћу с њиме опет у гробу се наћи, 
Да чекамо потрес који оков кида. 


Али нисам знао да онај, ко страда, 
Греши кад сувише и воли и жели, 
Да на земљи ипак најбоља је нада 
Кад се све обнавља: човек и цвет свели.. 


Увек у средини, што дух кобно стеже, 
Запазио нисам сем ње ишта друго. 

И често се питах, шта ме за свет веже: 
Заклоњен идеал, ил' страдање дуго» 


Ја нисам слутио, да ће дани доћи, 
Велики и вечни, баш у моје доба, 
Двоглави орлови да ће редом проћи 
Око свију глава, преко сваког гроба. 

Ја нисам слутио, испод ноћи сиве, 

Да су већ ту руке, спасоносне, здраве, 
И груди, где топло сва предања живе, 
Да су нам пристигли носиоци славе. 


Ја нисам слутио, Отаџбина драга 
После сна животног, да чека спокојно 
Звона на Јутрење да устане снага, 
Заспали духови и царство. покојно. 


Ја нисам слутио, у данима туге, 
Устанак народа и појаву рата: 

И док крв је текла, осећо сам дуге, 
Отворено небо, ране сваког брата. 


И осетих и то, да спуштену главу 
Занавек подижем; да сам данас већи; 
Да дело из крви пружа светлост праву, 
И пут. који води и миру и. срећи. 

ПОСЛЕ СВЕГА 


Жад уз мутних дана једнолики хук 
Празних нада ташти променимо свет, 
'Наших тежња када прсне танки лук, 
„Ми ћемо се наћи ко роса и цвет. 


„Добар ће нам бити нових дана стан, 
И у царству мира, где је сан и мук, 
Ми ћемо се наћи као ноћ и дан, 

К'о драган и драга, к'о ехо и звук. 


Тамо, где истина свршава се круг, 
Наша стара љубав биће нова драж, 
И великих снова највернији друг 
На међи где лежи истина и лаж. 


Кроз дане у дане и кроз век у век 
Наћи ћемо ипак мир жељен и драг, 
'Нашој дугој бољци још једини лек, 
'М истине једне неутрвен траг. 


Сима ПАНДУРОВИЋ. 


РУЈУ 


БАС ЈЕ 


МОЈ СУСЕД. 


Станујем крај једног суседа, који је својим необичним по-- 
ступцима познат целој околини. Шта се све не мисли и не говори 
о том човеку, тако да нико није у стању да створи о њему ни 
приближно праву истину. 

Једног дана одем до њега неким хитним послом. 

Беше подне. Дан летњи и ведар. 

Суседа сам затекао за столом. Кад сам му пришао имао. 
сам шта да видим. Он седи сасвим мирно и нешто пише, а крај 
њега гори свећа. 

У току разговора стално сам размишљао на шта му служи 
светлост једне обичне свеће, сад у подне, кад њен пламичак 
треба тражити у толикој жези и сунчаној светлости. Али ниједан 
паметан разлог да нађем том чудноватом поступку. 

При растанку замолим суседа, да ми објасни зашта му 
служи свећа. 

— Желиш да сазнаш зашта ми служи светлост свеће» — 
поправи ме тај човек мирним гласом, и не чекајући одговор, 
спусти обе руке на моја рамена и смешећи се задовољно настави: 

— Мој драги пријатељу, прошла су времена кад је неко 
имао и сувише светлости, а други врло мало, а често ни мало. 
Данас сви ми видимо, да је сваки човек толико умно и морално 
јак, да сваки може себи створити светлости. 

Ћутао сам, мислио и гледао суседа. 

— Је ли ти сад јасно зашто свећа гори2 — упита ме раз- 
драгано. 

Ветрић тог тренутка беше утулио пламичак и свећа се за- 
дими. Мој сусед лагано и немарно поново је запали, окрете се 
к мени и с гласним осмехом пуним уверења заврши: 

— Веруј ми, да ја поред ње видим врло добро. И не бих 
"желео да ми се данас-сутра приговори, да се служим туђом свет- 
лошћу, кад могу, као што видиш, да имам своју. 


СТАРИ ВРТ. 


Познавао сам један велики и леп врт. 

Врт је био засађен најразноврснијим дрвећем и најлепшим 
цвећем. 

Све биље у њему расло је под негом старих чувара бујно 
и крепко, свако по својој моћи и вољи. 

Једног дана напустише стари, изнемогли чувари свој стари 
врт, жељни одмора. Заступили су их нови, млади, силни и по- 
уздани у свој успех. 

Пре него што су нови приступили великом и темељном раду, 
образовали су савет. 

После дугог и озбиљног саветовања, чуло се решење, ве- 
лико, просто и јасно: Једнакост свега у свему. 

— На тај начин — објашњавао је јасније смисао тих речи 
један крепак вртар — неће се више чути јадиковање нежног 
јасмина на гранати ора, што је тако мали, док је ора безброј 
пута и јачи и већи од њега; нити ће се тужити ниска, миришљава 
-љубичица на винову лозу, која без обзира на своју околину 
тежи што даље у вис. 

— Најниже биље, по својој природи, не може бити веће — 
допуни говор свог друга други нови вртар. — И да нико не би 
био занемарен и увређен, висина свију нека буде по најнижима. 

Очигледна објашњења нових чувара примљена су као јасна 
и тачна, и одмах је донето решење, да све биље буде исте ви- 


сине — висине мале, лепе љубичице. 
Ускоро над земљом од дебелих стабала вирили су само па- 
њеви, од разног шибља и усева — одсечци и стрњике. 


Чувари су се сакупили, да се од силног умора одморе, и 
тада су са задовољством рекли: 

— Свршили смо једно од највећих дела од кад постоји овај 
врт. Све се находи на истој висини. Сад више неће бити б6о- 
јазни, да ће и најмањи бити незадовољни. 

На скупу ускоро после овог, потврдили су многи чувари, 
да су изданци негдашњих великих стабала почели опет расти 
нагло у вис. 


_Р"е6е ФОА ЧИ 

Један од најпаметнијих чувара, кога су сви јако ценили, 
скочи љутито, подиже стиснуту песницу, и повика узбуђено. 

— Јасно ми је зашто су љубичице, и све биље једнако 
њима по висини, усхићене нашим радом, али не разумем шта 
хоће, и шта желе огранци тог негда високог дрвећа, кад смо, 
после толиког напора, ипак успели да постигнемо општу једнакост. 


ПАС И ЧОВЕК. 


Крај дрвене ограде лежи дугачак, мало погрбљени пас, са 
великим, црним и сјајним очима. Он с душевном насладом по- 
сматра, како се један пуж напорно пење уз ограду, долази до 
извесне висине, пада, поново покушава да се испне и поново се 
убрзо тамо налази одакле је пошао. 

После неколико узалудних пужевих покушаја, да пређе са 
друге стране ограде, пас се поче из свег гласа слатко смејати. 

Тај весео кикот примами једног човека, који се случајно 
нашао у његовој близини. 

— Гле, човече, овог јадног створа! — повика пас подруг- 
љиво, чим виде да му прилази човек. — Пази само шта ради! 
Има жељу да пређе ограду, али нема моћи ни до половине да 
стигне. Кад помишља да је на врху, нађе се на земљи. 

Човек је ћутао и посматрао час пужа, који се при послед- 
њем паду повредио и непомично лежао, час пса, који се слатко 
смејао и причао. 

— Човече — упита одједном пас. — Зар то није једно од 
најлепших, једно од најдубљих задовољстава посматрати једног 
таквог бедног створа, који троши толико снаге и времена, да би 
нешто постигао, па ипак се најпосле нађе тамо дакле је пошао. 

— Није никакво задовољство — оборене главе, полако и 
достојанствено проговори човек. — Ја бих то несрећно сворење 
сажаљевао, што нема моћи да оцени величину своје снаге, али 
бих му помогао, да сам био на твом месту. 

— Шта кажеш!2 Помогао! Ја помогао ! 

И пас се одједаред уозбиљи, приђе бојажљиво човеку, за- 
гледа га што боље, заврте сумњиво главом, и поче узмицати и 
говорити: 

— Чуди ме, човече, како не увиђаш, да ја немам моћи толико 
високо да скачем. да бих и једном обичном пужу могао помоћи. 


М. ВУКАСОВИЋ. 


ПСИХОЛОГИЈА ЖЕНЕ 
(АФОРИЗМИ) 


Жена је сувише у области осећаја и мистике да би се могло 
на њу утицати разумом. 

Непосредно схватање је често изнад разума. Оно чини да 
жене, резонујући рђаво, схвате ствари које људи, резонујући 
добро, нису могли схватити. 


Пошто је жена подобнија да осећа него да резонује, њену 
судбину нећете поправити нагонећи је да много мисли. 


Жена је, према разним врстама послова, виша или нижа од 
човека. Она му је ретко кад равна. 


У погледу уметности и тоалете, жене имају само сугериране 
укусе. 


Жена не опрашта човеку кад јој погађа мисли по ономе 
што говори. 


Господарити или покоравати се, за женску душу то је је- 
дина алтернатива. 


Пошто се осећај да рђаво изразити на језику разума, то 
хтети резоновати о љубави значи неминовно бесмислицу. 


Жене би брзо изгубиле своју власт над човеком, кад би 
могле стећи особину да буду искрене. 

Човек верује жени само кад она лаже. Он је тиме гони да 
често лаже. 


Уобичајена упорност код жена и дипломата да поричу очевид- 
ност јесте главни узрок скептицизма који уливају њихови говори. 


Жене често замерају људима што их не разумеју; али која 
су се то бића различитог менталитета икада разумела > 


ж 
Кад се у љубави ишту речи то је из бојазни да се чују мисли. 
ЈЉубав уздиже или унижава, она нам не даје да останемо 
што смо. 


Жена је и сувише мало изишла из области инстинкта те и 
највећој слави готова је претпоставити и најосредњију љубав. 


ЈЉубав се плаши сумње, међутим помоћу ње расте и често 
пропада због извесности. 


Умерене страсти најдуже трају. Кад су почели да се сувише 
воле, брзо се дође дотле да се не могу сносити. 


Љубав, која је постала увиђавна, врло је блиска свршетку. 


Хтети задржати љубав на умору, то је што и хтети уздржати 
ток времена. 


(Превео 3.) Гистав Ле Бон. 


Дело, књ. 69. 12 


ШАРЛ БОДЛЕР 


Читати „Цвеће зла“ у седамнаестим годинама, када се ни- 
како не појима учешће мистификације, која увеличава до пара- 
докса извесне идеје, које саме по себи чине изузетак, — значи 
исто то што и ући у свет са дотле непознатим утисцима. Има 
васпитача душе, који су у васпитању непобитнији својом тач- 
ношћу од Бодлера: то су, на пример, Тен и Стендал. Али нико 
више не очарава и нико више није сугестивнији од Бодлера. 


А твоје примамљиве очи, као очи у портрета... 


писао је он о грешној жени, која га је занела. Он спроводи 
нешто од те привлачности и од тог погледа кроз своје стихове, 
тајанствене а слатке, и у пола ироничне а у пола тужне. Ње- 
гови стихови распаљују машту и узбуђују је тако силно, до бола. 
Он воли да почне неку песму речима које се не заборављају, 
јер су у исто време свечано трагичне и сентименталне: 


Не марим да будеш паметна ! 
Буди лепа и буди тужна... 


И на другом месту: 


Ти, која си, као удар ножа, 
У моје тужно срце ушла... 


Или даље: 


Као замишљена стока, што лежи на песку, 
Оне шире своје очи низ бескрај морски .. 


Шарл Бодлер, својим темпераментом и реториком ствара 
један нејасан круг чудноватости; ореол који лебди око његових 
песама, уверен — као и естетичар Гавранова: — да нема ле- 


' Позната драма од Анри Бека. 

тоте, а да није мало чудновата, и да је чуђење услов песничких 
чаролија. То су заиста чаролије за оног, који не одриче сложе- 
ност овакве уметности. Утисак бива сличан оном утиску који 
се добива пред портретима Леонорда да Винчи, са оном рељеф- 
ношћу у деградацији боја која обавија велом тајне контуре 
осмеха. Неко опасно љубопитство привлачи пажњу и гони на 
„дуге сањарије пред оваквим сликарским и песниковим загонет- 
кама. Дугим гледањем загонетка одаје своју тајну. А тајна Бодле- 
рова је тајна више но једног међу нама. И има вероватноће да 
ће исто тако постати тајна младог човека, који налази задовољ- 
ства у овој лектири, плодној у откровењима. 


| 
ДУХ АНАЛИЗЕ У ЉУБАВИ. 


Код Бодлера је, пре свега, нарочито схватање љубави. 
„Доста би га јасно оцртали, изгледа, трима различитим епите- 
тима, као што је наше друштво. Бодлер је све у исто време у 
својим љубавним строфама : мистик, слободан до раскалашности, 
а нарочито аналитичар. Он је мистик, и лик идеалне мадоне 
лебди кроз мрачне и светле часове његових дана, опомињући, 
да је поред њега дух женин који је „светао и чист“ ; душа увек 
жељна и увек добра за други неки свет, према коме би наш свет 
био само нижи и груби оглед: 

Она се разлива кроз мој живот 
Као ваздух намирисан сољу, 

И у моју не насићену душу 
Сипа сласт Вечнога... 

Он је слободан до раскалашности, а визије, развратне до 
«садизма, узбуђују га исто тако као и мало час када је обожавао 
подигнути прст своје Мадоне. Суморна пијанства вулгарне Ве- 
нере, опојни жар црне Венере, префињене сласти умне Венере, 
злочиначке смелости крваве Венере — оставиле су успомене у 
најдуховитијим његовим песмама. Као да се отима задах из блудне 
и срамне собе из ова два стиха величанственог Свитања: 


Жене насладе, модрих капака, 
Отворених уста, спавају својим тупим сном... 


Као абонос сјајно лице једне пријатељице, са зубићима од 
слонове кости и коврџастим косама — изгледа да је надахнуло 


овај нежни тропар: 
12% 

Обожавам те, као ноћни свод, 
О, вазо, пуна туге, о велика ћуталице... 


У описивању ове собе, забрањене влашћу, где се Хиполит 
одмара од изнурености, многобожачке би свештенице познале 


једног, ЊИХОВИМ тајним светковинама оданог, човека. 


При бледим свећама, које догоревају, 
На дубоким јастуцима натопљеним воњом... 


И најјача би, по мом мишљењу, песма ове збирке — Му- 
чење — могла имати за мото несрећну реченицу, коју је писац. 
Философије у будоару мислио да напише на соби мале куће 


својих снова: Ја! | оп гопште!... 


(ООсветољубљиви човек, ког ниси могла као жива, 
Поред толике љубави заситити, 

Да ли је задовољио на твом лењом и допадљивом месу 
Бесмртност своје жеље... 


Ум једног аналитичара остаје свирепи господар самога себе: 


и поред толиких лутања, где се жеђ за бескрајном чистотом меша 
са бесном глађу за уживањима, која су до крајности зачињена 


месом. То је један Адолф, који исто тако тешко заборавља као 


и онај други. Мистика, као и раскалашност, кристалише се у 
формуле у његовом мозгу који разлаже своје утиске, готово са 
тачношћу једне призме која разлаже светлост. Расуђивање не 
бива никад оштећено ни грозницом која крв сажиже, ни екстазом 


која изазива химере. У овом човеку живе у исто време три чо- 


века, који сједињују своје утиске да би боље стегли срце и исце- 
дили из њега до последње капи црвени и топли сок. Та три 


човека су сасвим модерна, а још је модернија њихова заједница. 


Криза религиозног веровања, живот у Паризу и научни дух вре- 


мена учинили су да помире, а затим да стопе ове три врсте: 
осећања, некад тако много одвојена да су изгледала непомир- 


љива — а ево их сада удружена, да изгледају нераздвојна, бар 


у Бодлеровој личности, којој нема сличне пре француског ХТХ века. 
Лако је одредити, обазревши се само око себе, изворе или,. 


боље, слојеве, који сачињавају Бодлерову душу. Зар није пре- 
остало у нашем безбожном веку довољно католицизма, да би се 
једна детиња душа могла да натопи мистичном љубављу која 
се по јачини не заборавља» Вера ће ишчезнути, али ће мисти- 
цизам, чак као разумов прогнаник, остати у импресији. Побожни 


се сјај јавља код Бодлера у тамним тренуцима сутона уз извесну“ 


љениићаањ см 

тријатност, која показује колико му је дубоко узбудила срце 
прва молитвена језа'. Бора се никада не утре. Код њега се, са- 
«свим природно, мирис цвећа разлева као „тамјан“ ; небо је „олтар“; 
а сунце на заходу „путир“. Ако човек нема више као некада 
истоветне интелектуалне потребе да верује, ипак сачува потребу 
да осећа, као и у времену кад је веровао. Учитељи мистицизма 
су потврдили такву сталност религиозног осећања у недостатку 
религиозног мишљења. Звали су обожавањем Бога — 1до1ојаше, 
отуда 1дојаше — страсни занос којим човек преноси на ма коју 
„личност или предмет топлину, која се удаљава од Бога. И по 
Бодлеру се могу навести чудновати примери овог обожавања, 
као и употреба читаве литургијске терминологије, да би се 
обратио драгани и прославио једно чудно уживање: 


Хоћу да сазидам за тебе, Мадоно, драгано моја, 
Подземни храм на дну своје беде... 


Или пак она „проза“, чудно обрађена у стилу латинске де- 
каденце, коју је назвао Ргапс15сае теае 1апде5, и посветио 
„једној модискињи образованој и оданој“. Што би код другог 
била злоупотреба или мајсторија, код Бодлера је то поступак, 
који бих назвао инстинктивним, ако би се ова реч могла при- 
менити на финесе, привидно удаљене од инстинкта. Но, није ли 
код извесних бића урођена сложеност, као што је код других 
урођена простота 2 

Те жеље за развратом му долазе, на против, из Париза. У 
већини Бодлерових песама налази се париског порока, као што 
се налази читав низ католичких обреда. Прошао је, то се погађа 
и види, и то с каквим смелим искуством, најгоре јазбине ове бес- 
тидне вароши. Хранио се у гостионицама поред напудрованих 
девојака, чија су уста скоро крвава од белила. Спавао је по јавним 
радњама и са мржњом очекивао дан, који кроз скромне завесе 
осветљава још скромније лице продане жене. 

Бодлер је у најгорем раздражењу и са похлепном разврат- 
ношћу, које је слична лудилу, јурио за грчем у коме се не раз- 
мишља, а који се из нерава пење до самог мозга и за један 
тренутак уклања бол од мишљења. А у исто је време ћаскао на 
свима уличним угловима ове исто толико интелектуалне колико 
и развратне вароши. Живео је животом књижевника, који увек 


1 Видети, у Цвећу зла песму о форми „ратошт-а“; затим „Вечерњу 
хармонију“, и песму под бројем ХУШ. 

изучава и сачувао је — шта кажем» — изоштрио. је свој дух 
тамо где би други свој за навек иступили. Из овог је троструког 
рада произашао — са појимањем љубави у исто време мистичне 
и чудне и суверено интелигентне — талас најопоријег сплина, 
који за дуго није извирао из човечје душе. 


П 
БОДЛЕРОВ . ПЕСИМИЗАМ. 


Ламене! је узвикнуо једном: „Моја је душа рођена са раном“. 
Бодлер може на себе да примени ову реченицу. Он је из племена 
које је осуђено на несрећу. То је писац уз чије се име, можда, 
најчешће везује епитет „нездрав“. Та реч је правична, ако се њоме 
каже да страсти оних бића, која смо мало пре изнели, тешко на- 
лазе погодне околности за своје прохтеве. Постоји дисхармонија 
између човека и средине. Последица је — морална криза и ду- 
шевно мучење. Али израз „нездрав“ нетачан је, а постаје и не- 
правичан ако са собом повлачи осуду песника, осуду апсолутну 
и без поговора. Ова је осетљивост била несрећна, али није била 
оно лично и самовољно расположење према разврату, какво су 
Бодлерови непријатељи хтели видети и истаћи. Бодлер је подно- 
сио ту осетљивост, а није је изабрао. Баш поводом овога треба, 
поновити моћну реч Фаустову: „И сам пакао има своје законе“, 
тумачећи је у дубоком гетеовском смислу: треба знати да су нај- 
горе буне против природе затворене у природи. Оне имају уз- 
роке који их формирају, линију еволуције и границу. У том смислу 
свака неправилност има своју норму, и свака извештаченост своју 
спонтаност. Проста пијанства Дафниса и Клое-а, у њиховој до- 
лини, нису биле за њих природније, него што су били за Бодлера, 
каквог смо га дефинисали, његови љубавни снови у будоару, који: 
описује намештеног намерно са неком чулном меланхолијом: 

Богате таванице, 
Дубока огледала, 
Источњачки бисер, 
Све је ту говорило 
Души потајно 
Њен слатки рођени језик... 

У осталом, усудимо се рећи да је, у психолошком као и у 

физиолошком смислу, болест исто тако логична, исто тако по~ 


1 Репсне де Гатеппал5, француски философ и теолог (1782—1854), 

требна, исто тако природна као и здравље. Она се разликује 
од здравља тиме, што доводи до бола и поремећаја равнотеже 
тако исто несрећно као и здравље што доводи до;склада и радости. 
Још се усудимо рећи, како не бисмо учинили од благостања најуз- 
вишеније искуство у душевном животу, да има кадгод више иде- 
ализма у болу него ли у радости. Без сумње, комбинације сло- 
жених идеја, са много вероватноће неће наићи на околност, које 
су створене за њихову сложеност. А зар то доказује, да су окол- 
ности увек у правуг Онај кога су сопствене навике упутиле да 
сања о срећи, са пуним правом, увек пати, јер не може да по- 
дешава стварност у смислу својих жеља: „Снага, којом делујемо 
у животу, ограничена је и моћ спољних узрока је превазилази 
бескрајно...“ Ова теорема Етике! извесно не оправдава заблуде 
срца, на које је привукла Бодлера, после толико других тежња, 
да се оствари унутрашњи сан. Она бар показује песников боли 
дубоко човекољубље. Бодлер је био довољно тога свесан, јер је 
назвао цео један део своје књиге: 5р]ееп е! Гаса!. Он је добро 
знао да цивилизовани човек греши, ако захтева да се ствари де- 
шавају по његовом срцу, што је случај у толико ређи у колико 
је срце интересантније префињено ; а што није покушавао борбу 
да оздрави, то је стога, што је у својој невољи видео неодољив 
и општи закон света, и пред таквом очевидношћу је утонуо у оно, 
што су већ стари звали (аед шт упПае. 

Извесно да је тај гаефшт уПае, та досада, — да му дамо 
модерно име, узевши га у трагичном смислу — био увек потајни 
црв великих умова. Међутим, откуда то да никад није ово „де- 
ликатно чудовиште“ силније откривало своју беду, него у лите- 
ратури нашег века, у коме се тако усавршавају услови за живот, 
да нас баш то усавршавање, комплицирајући на тај начин наше 
душе, чини неспособним за срећу. Ову уцену нашег спокојства 
и потпунијег васпитања нису хтели запазити они, који верују у 
прогрес. Мислили су да виде у помрачењу наше литературе про- 
лазну последицу друштвених потреса нашег доба, као што су и 
други потреси и друге снаге у поремећају личне судбине про- 
извели код вођа једне генерације тај исти резултат неспособно- 
сти за срећу. Зар није Бодлер имао права тиме, што је сматрао 
извесну врсту меланхолије као неизбежни резултат неслоге из- 
међу наших потреба, потреба цивилизационих људи, и стварно 


!, Реч је о славном Спинозином делу. Прев. 

сти спољних узрока. Доказ је што савремено друштво показује 
с краја на крај Европе, са нијансом по племенима, исте симптоме 
ове меланхолије и неслоге. Иста, општа одвратност, због скуче- 
ности овог света, подиже срце Словена, Германа и Латина. Код 
првих се испољава нихилизмом, код других песимизмом, а код 
нас усамљеним и чудним нервним болестима. Смртоносни бес 
петроградских завереника, Шопенхауерове књиге, помамни по- 
жари Комуне и раздражена мизантропија натуралистичких роман- 
сијера — намерно бирам најодвратније примере — зар не откри- 
вају исти дух животног одрицања, које сваким даном све више 
помрачава западну цивилизацију» Далеко смо, без сумње, од 
самоубиства планете — те највише жеље теоретичара несреће. 
Али зар се не ствара полако и сигурно веровање у банкроство 
природе, које се истиче да постане несрећна вера ХХ века, ако 
нека обнова, која би могла бити само полет у религиозном пре- 
порођају — не спасе човечанство и сувише већ свесно умора од 
своје сопствене мисли 2 

То би био одељак из упоредне психологије, исти тако ин- 
тересантан тим што је неиздат, као и онај, који би обележио 
етапу по етапу, ход разних европских племена ка том дефини 
тивном одрицању свих напора свију векова. Изгледа, као да се 
из полуазијатске словенске крви пење у њихов мозак нека пара 
смрти, која их баца на уништавање, као на неку врсту свете 
оргије. Тургењев је рекао поводом нихилиста који се боре: „Они 
не верују ни у шта, али им је потребно мучење...“ Немцу је 
потребна дуга серија метафизичких шпекулација о несвесној уз- 
рочности појава, да би могао формулисати, и мимо свог прак- 
тичног позитивизма, жалосно ништавило заједнице тих појава. 
Код Француза је песимизам, и поред необичног покрета нашег 
народног темперамента за ових сто. година, све чешћи и чешћи, 
само болни изузетак — то је истина — али који је изазвала нека 
изузетна судбина. Само лично размишљање наводи многе међу 
нама до највишег одрицања, и против наследног оптимизма. 
Бодлер је један од најуспелијих примера тог нарочитог реда. Он 
може бити представљен као формирани пример париског пе- 
симисте — две речи које би некада роптале што су заједно. 
Критика их данас обично употребљава. 

Бодлер је пре свега песимиста, што га јасно разликује од 
нежних скептика, као што је Алфред де Вињи. Он има за разлику 
од других песимиста несретну црту, удар сатанске муње, што би 


ћуот #- « 


Ма 

рекли хришћани : ужас од живота, и жељу, луди апетит за Ништа- 
вилом. Код њега видимо Хиндуску Нирвану, која се поново на- 
лази на дну нервних болести, а коју затим изазива нервозно 
трзање човека чији су преци радили — у место да буде посма- 
трана светом озбиљношћу сина жарког сунца: 


Суморна душо, некад пуна љубави за борбу, 

Нада, чија је мамуза бодрила твој плам, 

Не може више да те ободе. Лези без стида, 

Стари вранче, чија се нога о сваку препону спотиче. 


Покори се, срце моје, и спавај тупим сном... 


Треба нарочито и у детаљима читати из „Цвећа зла“ песме 
под бројевима СХХУШ, ЕХХТХ, ГХХХ, и под називом 5р1ееп, 
као и претпоследњу строфу у песми под бројем ГХГ, и под на- 
словом Тужни мадригал, и заиста дивну песму, која завр- 
шава збирку Пут: 


Да не бисмо заборавили главну ствар, 
Видели смо свуда и не тражећи, 
Одозго до доле несретне степенице, 
Досадни призор бесмртног греха... 


Из ових стихова не испаравају више јецаји туге, која опла- 
кује изгубљену срећу, него горко и одлучно проклетство, што 
се баца на побеђени живот, који тоне у неповратни нихилизам 
— у француском смислу речи — и довољно је узети, један по 
један, психолошке елементе, чије смо утицаје на песниково схва- 
тање љубави разгледали, да бисмо могли обновити историју „жеље 
за ништавилом“ код овог бунтовног католика, који је постао 
раскалашни аналиста. 

Кад је извесан човек добио католичко васпитање, и свет 
духовних стварности му је био откривен. Такво је откровење за 
многе без последица. Они су у младости веровали у Бога, али 
површно. Нису га схватили као личног и живог. За такве је до- 
вољна вера у идеје, апстрактна вера, која је подобна за сваку 
врсту преображаја. Њима је потребна догма, а не визија. Прво- 
битно ће веровање у Бога заменити веровањем као у Слободу, 
као у Револуцију, као у Социјализам, као у Науку. Сви ми мо- 
жемо приметити сваког дана преображаје ове врсте код себеи 
код својих суседа. Не догађа се то тако код мистичних душа 
— а Бодлерова је душа једна од таквих, јер се његова душа, 
док је веровала, није задовољавала вером у идеју. Она је ви- 

дела Бога. Бог је био за њу не реч, не симбол, не апстракција, 
већ биће, у чијем је друштву душа живела, као што ми живимо 
са оцем, који нас воли, познаје и разуме. Тако је слатка и тако 
јака била емоција, да није, после свог нестанка, оставила места 
за замену ниже моћи. Кад већ познамо опојно дејство опијума, 
вино нам се огади и изгледа бедно. Вера се растала са веком, 
али је оставила у таквим душама пукотину, кроз коју отичу 
сва уживања. Таква је била Бодлерова судбина. Треба видети 
са каквим презирањем Бодлер поступа са верама другог степена, 
са онима који чине свог Бога од Човечанства и прогреса. Чега 
има, онда, природнијег, кад он осећа празнину према овом свету, 
где узалуд тражи неки конкретни идеал, који би одговорио за- 
осталим гспирацијама, што је изнад овог Помамна су тада тра- 
жења надражених срестава, да би се засула или заварала поме- 
нута празнина. То су распаљиве и идеалне, као хашиш, лектире 
Проклуса, Сведенборга, Едгара Поа, Томе Кенсеја — свих пи- 
саца, који су славили узлетање душе „где било изван света“. 
Ту су распаљиви хашиши као лектире. Ономе, који је жељан 
изгубљеног раја, баш треба „вештачки рај“ у недостатку веро- 
вања у прави. То је још, у црним часовима, покушај да се; по- 
врати у мистични свет путем ужаса. 

Али са тог лутања, неверна душа излази још истрошенија 
и уверенија, да је вера само лични и лажни сан човека, који 
огледа своју чежњу у ништавилу природе. Нема ужаснијег бола 
за мистичара до: признати самом себи, да је његова потреба за 
веровањем само субјективна, да је његова негдашња вера поти- 
цала из њега самог и да је било само његово дело! И у дубини 
се празног неба издваја тада страшан и утешан лик оног, који ће 
га ослободити сваког ропства и избавити од сваке сумње: Самрт, 


Која пролази, као принц, који разгледа своју кућу, 
Огромним и хладним гробљем, без хоризонта, 

Где гамижу, под сјајем белог и мутног сунца, 
Народи нове и старе историје. 


Овај исти нихилизам је резултат аналитичне раскалашности, 
која је својствена Бодлеру. Неки песници, Мисе у првом реду, 
рекли су колико је за љубав убиствен разврат. Бодлер се дубље 
загњурио у таму људске природе, рекавши, колико је за ужи- 
вање убиствен разврат. Заиста се из дубине сваког бића, које 
је створено за отменост, а које је злоупотребило своја чула, — 

подиже један болни и немирни позив за неком сентименталном. 
емоцијом, која увек пролази: 


У зајаженој животињи анђео се буди .. 


Шта више постоји злосрећна неспособност, да се створи 
сувише замореном нервном систему, опште треперење од задо- 
вољства. Код раскалашног који више не познаје пијанство, ствара 
се неописна нијанса сплина, физичког сплина, а овај као да је 
произашао из крвне изнурености. Машта му се разгрејава. Он 
сања тада о болу, и тако ствара бол, да дотакне то лично тре- 
перење, које треба да буде потпуни занос целог бића. Чудна га 
јарост уједа за срце, јарост, коју је имао Нерон и Хелиогабал. 
„Крвава разорна страва“', може за један минут само да расхлади 
сензуалну грозницу, која се неће никад задовољити. Ево, дакле, 
човека у декадентству, који је сачувао вечну носталгију лепих 
снова својих предака, који је привременим злоупотребама са- 
сушио у себи животне изворе, а који суди увек јасним погледом 
о непоправљивој беди своје судбине, а отуда — јер гледамо ли 
ми свет само кроз призму својих личних потреба2 — опште- 
судбине ! 


(Наставиће се) 


Анатол—ФРАНЕ. 
(Превео Рад. Јовановић). Ло Ори. 
( 


' Бодлеров израз. 


ЦРТЕ ИЗ АВТОНОМИЈЕ УГАРСКИХ СРБА 
(поводом уништења српске народне црквене автономије) 


Како се држао српски епископат, кад су издаване а потом укидане привилегије 2 — 

Како су живели и умирали српски јерарси 2 — Руски лист о патријарху Герману 

Анђелићу и српском модернизму. — Судбина патријарха Лукијана. — Доказ, 
колико је потребна автономија. 


Привилегије дате угарским Србима од цара Леополда ! год. 
1690—1695 за услуге у борби против Турака спадају свакако у 
ону врсту повластица о којима се још, кад су издаване, одлучило 
да се не изврше. Из мађарских историских извора познато је да 
су средишне власти у Бечу више пута предлагале владарима из- 
давање повластица, које да се издаду али не и изврше. 

Кардинал Колонић, Леополдова десна рука, саветовао је ње- 
говом наследнику на престолу Јосифу ! да потврду Привилегија 
српских изда „нејасно и двосмислено, да би се касније могла на 
разан начин тумачити“. То је исто морао и цару Леополду саве- 
товати при издању самих Привилегија, јер су и оне, као и њи- 
хова тумачења, издате довољно нејасне и у опћим фразама (п 
(ептииз сепеганиз). Српске Привилегије једва да су више вре- 
деле од диплома Ђорђа Бранковића, у којима му је од цара Лео- 
полда признато наследно право на Јенополију и многе друге 
области, али га је чекало доживотно сужањство, а после смрти 
као „шизматик“ није ни место за вечно почивање добио у гробљу, 
него је цар Леополд нарочито наредио да се ван гробља сахрани. 
Ни гроб међу правовернима, а још мање власт над провинцијама. 

Кад су српски народ и Ђорђе Бранковић тражили деспот- 
ство и војводство и засебну територију у земљама круне св. Сте- 
вана, они су окривљени да траже нешто што се противи „држав- 
ном интересу“. Била је заиста наивност веровати у могућност да 
“се под монархијом оствари једно „шизматичко“ војводство или 

деспотство. У то није било упутно веровати ма колико да је било 
потписа и златних печата. Ако то нису знали досељеници са Бал- 
кана, могао је знати дипломата по струци Ђорђе Бранковић. Што. 
је лакомислено поверовао, горко је испаштао. 

Привилегиским обећањима широке политичке авлономије 
није се могло веровати, што су се она противила основном прин- 
ципу државне политике. 

У Бечу се знало и хтело знати само за један интерес, ин- 
терес, који гута све друге интересе. То је био интерес јединства, 
целине и снаге целокупне монархије на челу са Хабсбуршком 
Династијом. Династија и монархија, као њена баштина, била је, 
па у главном и остала, државна мисао, она позната Оезат|- 
згаадее. У том средњевековном династичко-патримонијалном. 
суставу народи су били баштине, покрајине, спахилуци. 

Права и једина апсолутна власт је била: средиште. Пери- 
ферије су имале само један задатак: служити и слушати. За на- 
родносне и територијалне индивидуалности није било. места, нити 
је било места за друге величине до ли за једну једину, за вели- 
чину апсолутне државне власти. Једна беше власт, једна државна 
мисао, једна вера, један језик. И стара правоверна краљевства. 
била су сенке, а у оснивање нових и то „шизматичких“ војвод- 
става и деспотстава могли су веровати само људи неупућени у 
политику монархије и сањачи. 

Насељени у новој отаџбини, Срби нису могли ни близу по- 
стати своји, него је само било питање чији ће бити. У старије 
време они су били баштина династије (раџп тошшт Ротц5 Ап- 
зшпасае), аустриске баштине у Угарској! Кад су угушивањем ма- 
ђарског устанка и другим сукобима, које је Беч изазивао, навукли 
на себе смртну омразу Мађара, онда су развојачене неке војничке 
границе и Срби су потчињени под јурисдикцију мађарских жу- 
панија. Чему је то другом могло одвести него безбројним суко- 
бима са Мађарима. 

Ти се у Бечу нису ни избегавали, него су се шта више же. 
лели. За главни постулат мира и снаге средишта сматрало се међу- 
собно гложење и слабљење појединих народа. То беше увек нај- 
главнија тачка у политичкој тактици бечког апсолутизма. 

Цар Фрања П, чији је политике главни вршилац био по- 
знати кнез Метерних, овако је једном растумачио француском 
посланику политички положај монархије: „Моји народи су један 
другом страни и тако је најбоље. Не добијају једну исту болест 

у једно исто време. У Француској, кад дође грозница (мислио је 
грозницу револуције), вас све уједаред зарази. Ја Мађаре метнем 
у Италију, Италијане у Мађарску. Сваки пази на свога суседа. 
Један другог не разуме и један другог мрзи. Из њихове антипа- 
тије постаје ред и из међусобне мржње опћи мир“. Ето зато су 
Бечу свагда годиле противности и борбе међу разним народима 
и сталежима. | 

При изигравању српских Привилегија Беч је употребио су- 
гревњивост српских сталежа, властољубље српске јерархије. 


Бечки апсолутизам ма колико да је умео бити насилан и не- . 


умолим, није прибегавао сили ако се само могло постићи поли- 
тиком. Кад је потреба захтевала, радило се врло опрезно, корак 
по корак, а кривица и сва одговорност најрадије се товарила 
на другог. 

Мало је примера препредености, с каквом су изиграна Ср- 
бима дата привилегиска обећања, наиме њихов политички део. 

Српске услуге у борби против Турака и других непријатеља 
још су требале, и Привилегије биле су по рачуну Беча сувише 
велики дарови, да би довољна цена за њих била крв, коју су 
Срби у великом Леополдовом рату против Турака пролили (по 
једном писму руских царева Петра и Јована Алексијевића изгу- 
били су балкански Хришћани у том рату 300.000 живота). Ваљало 
је још много крви пролити у борби против мађарских устаника 
под Ракоцијем (по мађарским политичарима 120.000 српских жр- 
тава), а предстојали су још многи ратови. Зато је на хартији још 
за пуних 100 година ваљало одржати привилегије и потврђивати 
их пред свима великим борбама тога времена или за време тих 
борби. Тако су издане потврде Привилегија 1706 (за борбе про- 
тив Ракоцијевих устаника), 1715 (пред поход принца Евгенија 
Савојског), 17835 (пред рат против Турака, који је завршен Бео- 
градским Миром), 1743 (рат Марије Терезије за наследство). Шта 
више и иза тумачења Привилегија у познатим Регуламентима и 
Деклараторији (1770—1779), којима су и формално уништене по- 
литичке тачке Привилегија, вратило се 1848/9 на обећање војвод- 
ства и засебне територије. 

У плану Беча је било, на папиру, још дуго времена потвр- 
ђивати привилегије, и Србима су миле биле и те формалне по- 
тврде повластица и ако о њиховој примени ни говора није било. 
Обећање слободног избора војводе потврдило се и за двадесет- 
двогодишњег тамновања Борђа Бранковића, којему је сва кри- 


а 

вица била, што је озбиљно узео обећања у повластицама датим 
њему и српском народу. 

Но и при фактичном укидању политичке автономије посту- 
пио је Беч врло опрезно, корак по корак. Пре него што ће се 
коначно укинути деспотова светска власт над српским народом, 
она је прво (одмах после године дана) пренесена на патријарха. 
Познати државник Терезијинског времена и потоњи председник 
Илирске Дв. Депутације, Бартенштајн, у примедбама на један Ко- 
леров елаборат пише да је тај успех постигнут помоћу суревњи- 
вости „тадашњег митрополита“ (мисли патријарха Арсенија Ш), 
коме је, по Бартенштајну, признато право решавати у верским и 
привилегијалним стварима и по потреби у име народа у истима 
престолу жалбе подносити, јер је „лакше било изићи с њим на 
крај него с једним световним војводом“. Зато је у издање При- 
вилегије од 21/УШ 1690, које је (20 УШ) изишло преко Угарске 
Дв. Канцеларије, ушао дометак, којим се одређује, да сви Срби 
имају од архиепископа зависити како у духовним тако и у све- 
товним стварима (заесшапбиз5). 

Патријарх Арсеније Ш је заиста и предузео и светску власт 
над народом, и мешао се и у војничке послове, због чега Бран- 
ковић у Хроници напада патријарха, да је без његова и народног 
знања израдио код цара диплому, којом му се даје власт и над 
световним редом. 

Војводска власт пренесена је на патријарха, да се од ње- 
гових наследника лакше одузме с мотивацијом, да није могуће 
допустити српском архиепископу власт у светским стварима, 
„које ни римокатолички бискупи не врше“, као што је касније 
и учињено. У декрету од 16/1 1732 стоји у тачци 6: „Нико нема 
ништа против тога, да народ зависи од архиепископа као од 
црквене поглавице у стварима духовним и оним светскима, које 
по канонском и натуралном праву потпадају под црквену ју- 
рисдикцију. Цар (међутим)... очекује, да митрополит неће захте- 
вати да народ зависи од њега и у стварима политичким, гра- 
ђанским и криминалним, јер... је Бог установио светску власт 
преко владара“. 

Тако је и остало поред свих позивања на јасну одредбу у 
Привелигији од 20 УШ 1691, о којој се доцније пронашло да се 
противи божјој вољи, која је установила да светску власт владар 
врши! Као што се види деспотска власт пренесена је на архи- 

епископа не зато, да је он у ствари врши, него да лакше буде 
касније је укинути. 

Сумњиве је вредности био и други дар Леополдов архи- 
епископу: свевласт у црквеним стварима. У Привилегијама је 
наиме дата архиепископу власт управљати црквом, посвећивати 
епископе, постављати управитеље манастира и свећенике, ао 
учешћу епископа у тој власти нема говора. То је дало могућ- 
ности митрополитима српским, да траже за себе црквену све- 
власт, да теже за „мономахијом по римском начину“, и ако је 
та мономахија била нешто канонима сасвим противно. 

Српски митрополити нису увек били кадри да одолевају | 
искушењу противканонских прохтева, које је сама државна власт 
потхрањивала. 

Бечком апсолутизму увек су ишла у прилог прекорачивања 
граница у подручним автономијама, јер су она увек водила трза- 
вицама и парницама, у којима је Беч судио. Апсолутна државна 
власт је натуривала архиепископу српском црквену свевласт не 
зато, да је он ужива, него да је сама преко њега дочепа. То. 
јасно показује пример мономахије митрополита Вићентија Јова- 
новића (1731—1787). 

Митрополит Вићентије, на миг варадинског генерала грофа 
Трауна, затвори због непокорности и немирног духа епископа. 
бачког Висаријона Павловића. Шајкашка милиција силом осло- 
боди свога епископа из карловачког затвора и он оде у Сегедин. 

Митрополит је тражио, да се његову суду (јер са еписко- 
пима није могао због разних размирица синодствовати, него их 
је шта више имао намеру све суспендовати) изда бачки епископ, 
али сегедински командант не хтеде то да учини. 

Дакле један командант даје миг да се без суда затвори 
епископ, а други га силом ослобођеног не издаје митрополиту. 
Разуме се, јер Бечу није требала правда нити свевласт митропо- 
литова, него међусобна „антипатија и мржња“, парница, да до- 
бије прилику да сам суди, унутрашња борба, да се њом ослаби 
отпор против „тумачења“ Привилегија, која су њихов политички 
део уништавала, и револуционарно врење уперено против зло- 
употреба власти претвори у међусобну борбу. 

Из Беча се затражи од митрополита, да образложи, због 
каквих кривица је затворио епископа бачког. Митрополит по- 
стане од судије парничарем и за суђење у његовој парници против 
епископа бачког буде одређена једна делегована комисија на челу 

са грофом Хамилтоном, који је пре тога у ципелу љубио митро- 
полита Вићентија (в ципели поцћловал). Буде осуђен — митро- 
полит. Одузме му се управа митрополијом и митрополитским 
приходима и да му се пензија и коадјутор. Да је остао дуже 
жив, тешко да не би завршио живот као заточеник у којем ка- 
толичком манастиру, јер као човеку за бечке пропагандистичке 
планове опасном то му се спремало. 

Тежња митрополита Вићентија за автократијом унела је у 
живот Митрополије праву анархију. Властољубиви митрополит 
беше затворио два епископа, остале је имао намеру суспендо- 
вати, према свећеницима био је толико суров, да су многи били 
наумили у Турску пребећи и та се срамота по речима посланика 
на Сабору 1744 до по Европе чула Због размирица у еписко- 
пату Синод за дуже времена није могао нормално функционисати. 

Та анархија наставила се и за наследника Вићентијева па- 
тријарха Арсенија ТУ Јовановића Шакабента. Због распра у епи- 
скопату Синод се пуних пет година није састајао. Каноне није 
респектовао ни патријарх а још мање епископи. Епископи су 
„својевољствовали говорећи: Бог и цар ми је судија и нико други 
и глобили су свећенство и нарол, како су хтели“. 

Епископи сами нереспектовањем канона отворили су држав- 
ној власти у црквену автономију широм врата. Против народа и 
један против другог дали су се од државне власти употребљавати 
као вољна оруђа. 

Државна власт добро је искоришћавала сваку прилику и 
стала се мешати и у најунутрашњије послове цркве и јерархије. 
Епископи су прво били постављани уз учешће клира и народа, 
и после све више улажаше у обичај „у Бечу тражити епископ- 
ство“. Државна власт је за себе прво тражила право потврде 
после посвећења (то је било више узимање на знање свршеног 
чина), касније право потврде пре посвећења, а још касније уве- 
дено је, на тужбу једног епископа, комесарство у Синоду. Беза- 
коњем српска јерархија је и себи и свом народу и цркви спре- 
мила ропство вавилонско. 

Анархију у Митрополији народ није могао равнодушно гле- 
дати. Насилном затварању епископа бачког, на миг једног гене- 
рала, одупрла се српска милиција, а и иначе је српски народ, тако 
рећи, увучен силом у парницу митрополита и епископа, јерсуи 
један и други гледали да сваки на своју страну привуче што већи 

део народа. И баш митрополит Вићентије био је онај, који је за 
народ затражио учешћа у црквеној власти. 

Разочаран током своје парнице и суђењем делегиране коми- 
сије дошао је он до уверења, да у црквени суд и управу уз епи- 
скопе ваља увући и нижи клир и народ. Интересантно је да је 
један митрополит први саставио пројекат (10-У1-1736) за уређење 
архиепископског конзисторијума, у који да уђу уз архиепископа 
два архијереја, четири митрополитска придворна служитеља, три 
игумана, два протопопа, а при суђењу у парницама свећеника са 
световњацима и два народна тутора. 

Народ је и без тога осећао потребу да се умеша у послове 
црквеног суда и управе. Сабор 1744 у постулатима захтеваше да 
се место Синода, у ком заседавају само епископи, створи Мешо- 
вити Синод, састављен из епископа и нижег клира, а будимски 
Срби тражили су од патријарха Арсенија ТУ да, у судству и цркве- 
ној управи, не ради без четири саветника, које народ изабере а 
он потврди. 

Захтев Сабору не задовољи се том приликом, због тога што 
су му се противили епископи и краљевски комесари (на том Сабору 
било их је двојица). Државна власт међутим није, као што се 
после показало, ништа имала против тога, да уз епископе и нижи 
клир, па и световњаци узму учешћа у црквеној власти, само је 
она тражила, да они буду њени експоненти, а не народни за- 
ступници. 

Какве је планове имао Беч са српском автономијом, обело- 
данило се, кад је дошло на ред коначно уређивање правних од- 
ношаја српског народа (1769—1782). Беч се није задовољио тим, 
што је у Уређењу Привилегије (Кеошатетит РпуПеглогит) 
формално укинуо политички део српских повластица, него је учи- 
њен покушај, да се дубоко продре и у опсег црквене автономије. 

Политички ратни план, који је прописан комесару на Сабору 
1769 и којега се држала апсолутна власт при освајању послед- 
њих бедема српске самоуправе, карактерише бечку унутрашњу 
политику не само оног времена. 

Епископату је и овом приликом намењена жалосна улога, 
да послужи оруђем при укидању и ограничавању политичких и 
црквених права народних. Да то буде јасно, истаћи ћемо неке 
моменте из историје „уређивања Привилегија“. 

Како су Привилегије издате као награда за војничке услуге 
српског народа и у смислу њихових захтева, при њиховом мењању 

„тумачењем“ није могуће било сасвим мимоићи Народни Сабор. 
И старија тумачења публикована су на Народном Сабору, но како 
их ни један Сабор није хтео примити, морале су се најпосле ипак 
потврдити Привилегије у „чистом тенору“ њиховом у почетку 
владавине Марије Терезије. 

Народни Сабор (од 1769) није сазван да слободна израза 
да својој законотворној вољи у облику једне органичне уредбе, 
него више у ту сврху, да на њему види комесар, којим царским 
пропозицијама ће се цео Сабор тако једнодушно одупрети, да 
их без опасности за мир неће бити могуће протурити. Комесар 
Хадик имао је, зато, упутства да у неким питањима само набаци 
мисао, па ако примети међу посланицима јачи и једнодушни отпор, 
да предмет скине с дневног реда. Ваљало је дакле на Сабору 
само утврдити која је граница народног стрпљења, која се не 
може прећи „оћпе Детаћг епиоег Џпгићеп“. 

Комесар Хадик био је право оличење апсолутне власти, коју 
је заступао. Кад се у саборницу возио, морале су владике уз 
хинтов му пешке ићи. На Сабору је сам председавао, руководио 
седницама и одређивао дневни ред. Сваки састанак посланика, 
осим на саборским седницама, био је забрањен. 

Важно је било питање, шта ће прво доћи на дневни ред: 
избор митрополита или расправљање уређења. 

Комесар је добио упутство, да прво дође расправа а иза 
ње избор. Царица је тај рад одобрила са овим додатком : „Нека 
се комесар стара да се изабере мирољубив, скроман митрополит, 
а у другим тачкама рада саборског у толико ће се лакше успети, 
што ће се сваки епископ у нади на тако угледно и уносно звање 
толико вољније покорити мојим интенцијама“. 

Даљ, у изгледу, имао је дакле задатак да умекшава епископе, 
који су се сматрали за највећи фактор. Државни саветник у. Втдег 
је ово предлагао : „Највише зависи од епископа. Остали клир мора 
из страха и верске ревности за њима ићи... Употребљавајући Футгде 
ет ппрега свима епископима, осим темишварском, ваља показати 
пут којим се може с чашћу и на опће задовољство поћи, те неће 
бити тешко протурити за митрополита вршачког епископа, па 
спровести и друге намере“. 

Неке је епископе ваљало изгледом Даља учинити попустљи- 
вима, а темишварског (и још неке) ставити на оптуженичку клупу. 

Заиста је нарочита комисија водила за трајање Сабора ис- 
трагу не само против темишварског (Вићентија Јовановића Ви- 

дака) него против још два епископа: пакрачког (Радивојевића) и 
карлштатског (Јакшића). Оптуживани су ти епископи симонијом, 
нечовечним глобљењем и небрижљивошћу у служби. Комесар је 
предлагао Двору, да се ренитентни темишварски епископ отправи 
са Сабора у његову епархију, но доби из Беча упутство да и 
њега и остале само између четири ока опомене, да ће се, ако се 
не покоре оправданим захтевима Њ. Величанства и у будуће се 
не уздржавају од изгреда, против њих најстрожије поступити. 

Први је смер против епископа свакако био натерати их да 
се „покоре оправданим захтевима“, а остало је било споредно. 
Тужбе против темишварског епископа показале се неоснованима 
и тужиоци су строго кажњени, а о карлштатском епископу овако 
је сам комесар у Беч реферисао: „примеран свештеник и сасвим 
доброг владања, милостив и добар“. Да је владика Јакшић био 
глобаџија у оној сиромашној дијецези, зар би био оставио успо- 
мену „живе иконе“ и „светог владике“ и имао за себе на Сабору 
1769 при избору митрополита већину > 

Јасно је да су мотиви парнице против епископа били поли- 
тички. Уз зоб (Даљ) било је друго политичко средство бич. И 
помогоше, јер је, које једним које другим средствима, пошло за 
руком поколебати епископат и разбити једнодушност Сабора. 

Важна је ствар била, хоће ли се прво бирати митрополит 
па онда расправљати или обратно. Темишварски епископ пред- 
лагао је, да на дневни ред дође прво избор митрополита, и за 
то су били свећенички и световни посланици. Војнички су били 
за обратан рад, а вршачки епископ, дезавујишући свога брата у 
Христу, на другој седници саборској најтоплије је захваљивао ца- 
рици „на предложеним пропозицијама, које иду на добро народа 
и вере“. Кад знамо, да је вршачки епископ (Ј. Ђорђевић) био не 
само тајни кандидат Двора него је комесар и на Сабору изјавио, 
да је царица наклоњена Ј. Ђорђевићу и протурио га као кандидата 
мањине за митрополита, и кад знамо да је нови митрополит уз 
митрополитске приходе, до смрти уживао и приходе упражњене 
вршачке епархије, онда ће нам јасно бити његово држање на 
Сабору 1769 и после тога до саме смрти. 

Када су ма и само један епископ и једна трећина посланика 
у борби против бечких „пропозиција“ изневерили, сломљена је 
била снага отпора. Комесар је помоћу мањине умео да протури 
неке врло опасне пропозиције (дневни ред свој, Ђорђевићев избор 
и друго) а кад је против које пропозиције устао Сабор једно- 

душно, (на пример против предлога, да Илирска Дворска Депу- 
тација поставља свећенике и у консисторијалне седнице да до- 
лази по један официр), био је комесар принуђен повући натраг 
свој предлог. 

Одмах после Сабора одржан је исте године (1769) и Синод, 
на ком је у смислу једне наредбе Илирске Дворске Депутације 
од 1760 први пут у седницама учествовао комесар. 

Међу осталим донео је Синод на предлог комесаров Уре- 
ђење Апелаториске Конзисторије и епархиских конзисторија при- 
стајући тим, да место Архијерејског Синода буде највиши суду 
Митрополији неки мешовити синод, састављен из епископа и 
нижих клирика, отприлике онако, како га је замислио митропо- 
лит Вићентије Јовановић 1736 год. само без народних тутора. 
Члановима конзисторија даје митрополит декрет, 2 о постављању 
њихову извештава се Илирска Дворска Депутација, којој се при- 
јављују и суспензије свећеника, а против пресуда Апелаторије 
оставља се отворен пут рекурса на цара. Без највише потврде 
не може се нико из црквене заједнице изопћити. 

У том уређењу црквеног суда није задовољен захтев народа, 
да се у судству и управи ништа не ради без представника на- 
родних. 

Државна власт није у то уређење све унела, што је сми- 
шљала у њ унети; није унела оно што је захтевао на Сабору ко- 
месар: по једног официра у конзисторијама. И она је дакле же- 
лела световњаке у конзисторијама, само не представнике народа, 
него своје експоненте. 

Уређење црквеног судства од 1769, које је ушло у прву ре- 
дакцију Регуламента (1770), није било дефинитивно. Народу се 
чинило, да су му Регуламентом права сувише скучена и окрњена, 
а државна власт имала је намеру и даље освајати и отимати. На 
још веће скучавање автономије није могла очекивати да ће при- 
стати Сабор, те се у Бечу одлучили да даље раде са Синодоми 
у послу уређења црквеног суда и у послу уређења Привилегија. 
Од Синода се очекивало више попустљивости и очекивање није 
преварило. 

На Сабору 1774 допуштено је само попуњење митрополит- 
ске столице, али никакво расправљање. Синоду, после Сабора 
држаном, натурена је нова конзисториска уредба много гора од 
пређашње. По тој уредби духовне чланове највише црквене суд- 
ске управне власти потврђује Илирска Дворска Депуатција а два 

световњачка јој члана просто именују Дворски Ратни Савети 
Угарска Дворска Канцеларија ! 

И ако је сад на челу Синода стајао Вићентије Ј. Видак, 
није он био ни за мрву одлучнији од Ђорђевићева Синода. Пре 
ренитентни епископ темишварски постао је јагњетом. Је ли му 
отпорну снагу сломила истрага на Сабору 1769 или га је умек- 
шала највиша благонаклоност, јер 1774 био је он дворски кан- 
дидат, или је своје учинило и једно и друго, бич и зобница, 
није велика разлика. За његове управе примљена је монструозна 
конзисториска уредба и мал те није примљен од комесара пред- 
ложени Канизијев катихизис. Већ је био изречен суд: „добар је, 
достојан је да се прими“, и само је новосадски епископ имао 
скрупула и подсетио на потребност стручњачког (од стране Јо- 
вана Рајића) прегледа. (Значи да епископи оног времена у пи- 
тању катихизиса нису се сматрали за стручњаке !). 

Синод је додуше поднео неке примедбе на нацрт споме- 
нуте конзисториске уредбе, али није у њима тражио да сеу 
црквене судове уопће не постављају од дворских дикастерија 
именовани световници, него је само тражио, да светски асесори 
немају гласа при расправљању духовних предмета. Епископат, 
који је на Сабору 1744 био противан установљењу мешовитог 
Синода, а о народним туторима у највишем црквеном суду није 
хтео ни да чује, том приликом је у њ примио и чланове нижег 
клира па и световњаке експоненте државне власти, као да би 
то била мања повреда канона, него ако би у црквеном суду до- 
били места световњачки заступници народа ! 

Није се мање огрешио том приликом српски епископат ни 
тим, што је примио на себе, да он у име народа даје државној 
власти своје мишљење о нацрту нове прелекције Регуламента. 
Регуламенат је био уређење Привилегија, а Привилегије су дате 
биле народу а не епископату и о њихову тумачењу имао је да 
се изјасни Сабор а не Синод. Синод је то добро знао, шта више 
и сам је у представци царици признао, да је расправљањем неких 
тачака нацрта прекорачио свој круг рада. 

Није велика разлика за народну ствар, због чега су епи- 
скопи попуштали: из страха или „у нади на тако угледно и 
уносно звање“, јер је резултат бивао исти. Мане Грбић имао је 
право кад је доказивао, да епископи нису издали народна и 
прквена права за дарове, које су приликом издавања друге ре- 
дакције Регуламента (1777) од царице добили (златне крстове 

с ланцима, златне сатове и дувањаре), па ће бити да и то стоји, 
да је Илирска Дворска Депутација то обдаривање предложила 
с намером да одговорност на епископат свали. Али ако епископи 
нису за сатове и дувањаре издавали народна права, из жеље 
за Даљем су то чинили и један је чак због Даља и највишег 
достојанства унију примио (Јеврем Бањанин). 

Народ је био онај, који је и у овој као и у другим при- 
ликама одбранио, што се од народних права могло одбранити. 
Кад се на разним странама осетило због натурених новотарија 
јако врење, које је међу осталим добило одушке у телесном 
злостављању вршачког епископа, онда је државна власт брзо 
пристала да мења уредбе и сама је позвала митрополита, да 
поднесе приговоре против Регуламента од 1777. (Чему су били 
накнадни приговори кад је Синод пре издавања Регуламента на 
његов нацрт поднео дикастеријама своје примедбе !). Тај позив је 
значио, да се сад допушта мало одлучније приговарати, и тако 
је и учињено, и ти су приговори и уважени. Што у црквеном 
суду нису остали комесари, то се има захвалити одлучности срп- 
ског народа а не епископата. И строго црквена права епископа 
боље је бранио народ него они сами. 

Народ је чинио оно, што су пропуштали чинити његови 
епископи, али је зато све више губио веру у њихову моћ и добру 
вољу. Кад су интереси цркве и народа захтевали њихову нај- 
већу снагу и одлучност, они су се показали као највеће слабо- 
тиње па и издајице. Је ли чудо онда, што је народ све са већим 
неповерењем гледао сваки покушај проширити власт епископскуг 
Је ли чудо, што је он стао све већма зазирати од епископске 
свевласти, тим више, што се за епископску свевласт и од њих 
самих више заузимала државна власт И народ се ни најмање 
не вара, кад мисли да државна власт то зато чини, што јој је 
лакше изићи на крај са епископом него са народним властима, 
као што јој је у старо време било лакше изићи на крај са па- 
тријархом него са деспотом на челу српске милиције. 


(Други део чланка у идућој свесци) 


Милутин ЈАКШИЋ. 


ЧОЧУ ЗРНА БРИ 


П 

| КБ Вердиево име било је сада познато не само у његовој отаџ- 
бини него и ван ње. Поменули смо већ како је Вердиева опера 
Готђагд! давана у Француској. Па и Енглеска је захтевала 
једну композицију од Вердиа и он написа партитуру 1 Мазпа- 
Чјег1 (Разбојници). Ова је опера под његовом управом давана 
у Италианској Опери у Лондону 22. јула 1847. И ако је, при- 
ликом првог представљања, било неког ентузијазма, тај ентузи- 
јазам био је више привидан. Са овом опером Верди није имао 
среће. Према њој је нарочито критика била нерасположена. Кри- 
тичар „Оахене тичсаје“ вели да у Вердиевим операма нема ме- 
лодија, да композитор није написао ни за једну своју оперу 
увертиру, па и ова његова опера има само неку врсту интро- 
дукције; ни први хор, ни песма Карлова није од особите вред- 
ности. Најзнатнија тачка целе олере је велика сцена у другоме 
чину коју је Јеппу Шпа заиста дивно отпевала. Ова је сцена 
публику толико одушевила да је певачица морала поновити. О 
трећем и четвртом чину не би требало ни говорити; осећа се да 
је свака сцена слабија од претходне. Опера 1 Мазпадтег! да- 
вана је у Лондону свега три пута. Бољу срећу није имала она 
ни у Италији ни у Француској. 

У Паризу написао је Верди две нове опере П Согзаго 
(Гусар) за Трст и Га ВаНасПа 41 Геспапо (Лењанска битка) 
за Рим. Грађу за Согзаго узео је Пјаве из Бајроновог спева. 
Ова опера, и поред суделовања најбољих уметника, није имала 
никаква успеха. Па и сам композитор није био њом задовољан. 
Опера [а ВаНаг Па 4! Геспапо била је у почетку боље среће, 
али њена каснија судбина слична је судбини њене претходнице. 
Моментални огромни успех првих представа био је више резултат 
расположења према патриотској грађи. Приликом представљања 

ове опере публика је била окићена тробојкама и кокардама. Верди 
је изазиван небројено пута а усклицима „Живео Верди!“ и „Жи- 
вела Италија!“ није било краја. Верди је био тада нешто више 
него што је један човек или музичар; он је био управо символ 
ослобођења отаџбине, нека врста месије, који је проповедао еван- 
ђеље ускрснуте отаџбине. Певање у овој опери пуно је снаге, 
инструментација је жива а и хорови су од јаког утицаја, али 
сама музика нема никакве заједнице с уметношћу. Публика је 
примила Вердиеве мелодије као своје и певала их је по улицама 
и на скуповима. Тако су постале ове мелодије опште добро це- 
лога народа, тако да италианска револуција није имала потребу 
за неку општу националну песму, за какву „марсељезу“, него 
се задовољила Вердиевим композицијама. Ко није проживео у 
Италији доба од 1847 до 1849 године, тај не може ни слутити 
колико су Вердиеве мелодије биле омиљене у то доба и какав 
је њихов утицај био на опште народно, национално расположење. 

8. децембра 1849 давана је у Напуљу први пут Вердиева 
опера  шаза МШ ег са врло добрим успехом, а 16. новембра 1850 
у Трсту опера 51 Нено без икаква успеха. Опера Г шза Миш ег 
је као нека веза између старога Вердиа, композитора Набуко-а, 
Ломбардиа, и новијега, композитора Маскен бала, Дон 
Карлоса и Аиде. У својим старијим операма обраћао је Верди 
сву своју пажњу гласовима и певању, инструментација у тим ње- 
говим операма била је једноставна мелодијска пратња. Тек у овој 
опери скреће Верди већу пажњу и инструментацији. 

Оперу 5и Пећо обрадио је Верди 1857 године под именом 
Агодо (Наго1д), па и тада није имао више среће. 

После овог неуспеха наступа доба у коме је композитор 
имао највише среће. Једно за другим компонује он три попу- 
ларна дела: Е!соје о, П Тгоуа«оге и Га Тгаута[а. Може се 
рећи да је Е!со!јен о најлепша, 1 Тгоуагоге најпопуларнија а 
Га Тгаутаја најоригиналнија и најдирљивија Вердиева опера". 

Са Е!соје о-м имао је Верди много муке. Он је, као што 
смо већ поменули, сам бирао грађу за своје опере, скицирао је 
поједине сцене, карактерисао је личности и писцу либрета давао 
је сва упутства, а овај је имао само да стави тај рад у стихове. 

Верди се био обвезао да за Млетачку Оперу спреми ново 


: Када су Вердиа једном приликом упитали, које своје дело он највише 
цени, он је одговорио: „Када бих био стручњак, сматрао бих К!со!је о као 
најбоље дело, а када бих био дилетант, најмилија опера била би ми Га Тгаутата. 

дело. Грађу је узео из Игове драме [е Ко! 5 атизе (Краљсе 
забавља), упутства за обраду либрета дао је Пјави и овај је 
либрето довршио. У то доба била је аустријска цензура, наро- 
чито према позоришту, веома строга, зато Верди измени наслов 
Те Кол 5 атизе у Га Маје! лопе (Проклетство). Када је 
аустријска цензура и поред измењеног наслова дознала за извор 
либрета, забранила је да се опера даје. Сви су били изгубили 
наду да ће се ово дело уопште икада давати. Па ипак је дело 
спасено и то невероватним путем. Једног дана дође Пјави поли- 
цијски чиновник Мартело, упозори га на неке измене које би се“ 
могле лако учинити, саветова му да на место краља стави хер- , 
цога од Мантуе и да опери да наслов К!соећ о. Верди се из- 
мири са судбином и пристане да Пјаве учини те измене. Када 
је Пјаве довршио либрето, Верди је за 40 дана оперу компо-. 
новао и инструментирао и она се могла давати 11. марта 1851. 
Успех је био заиста сјајан. 

Лица у овој опери врло су добро окарактерисана, па и онда 
када се јављају удружена, на пр. у славноме квартету; и тада 
задржава свако лице своју типичну особину. Опера је пуна лепих 
музичких мисли. Успеху су много допринеле и најбоље тадашње 
бинске снаге, које су у овој опери суделовале. 

У Паризу (1851) и у Лондону (1853) К!тојено није био 
добро примљен. Критика је гласила да је то најслабије Вердиево 
дело и да у њему нема никаквих мелодија. Великог успеха имао 
је Верди када је 1857 Мталианска Опера давала Клоојепо у 
Паризу. Том успеху много су допринели и сами певачи, који су 
заиста дивно певали; 1863 преведено је дело на француски језик 
и давано је у париском Тћеаке-Гупапе. Од тада је постало оно 
популарно и у Француској. 

Опера П Тгоуатоге (Трубадур) давана је први пут 19. ја- 
нуара 1853 у Аполо-театру у Риму, и ако је тада у Риму била 
поплава. Тибар се био разлио до самога позоришта, а публика 
је у води и блату још од 9 часова пре подне тако рећи опколила 
позориште, отимајући се да што пре дође до улазнице. Такве на- 
вале никада није било. Када је увече опера представљана и када 
су певачи мајсторски отпевали своје улоге, успех је био силан, 
управо баснослован и одјекнуо је у све крајева Италије, па 
и Европе. 

И ако музичко изражавање у овој опери има нечега суро- 
вога, опет је она: најпопуларнија Вердиева опера. Овде је Верди 

дао бурну, смелу, грозничаву и јако драмску музику, а слушаоце 
је толико освојио да они осећају све оно што се на позорници 
догађа. Данас Трубадур није толико популаран, томе је узрок“ 
што је број певача за ову оперу сваким даном све мањи. Али и 
то је истина, да ова опера не само што много захтева од својих. 
певача, него и шкоди њиховом гласу. Да поменемо само два имена: 
Пенко и Букарде, који су пали као жртва ове опере. Певачи су 
управо својим огромним напорима и допринели да се овом опером 
скоро пуних десет година италианска публика одушевљавала у 
толикој мери. 

Још када је Верди у једном париском позоришту гледао Ди- 
мину Госпођу с камелијама он је још тада био њоме толико: 
одушевљен да се био решио да је употреби као грађу за своју 
оперу; касније је дао Пјави потребна упутства и овај је написао 
либрето [а Тгаутаја. Партитура је била брзо готова и опера се 
могла давати у Млецима 1855. 

И ако је Тгаута!ја једно од најоригиналнијих и најдирљи- 
вијих Вердиевих дела, ипак је она приликом првог представ- 
љања пропала. 

Музика ове опере знатно се разликује не само од других. 
опера њенога доба, него и од дотадашњих Вердиевих опера. 
Грађа и карактери имају сасвим нове облике, на које публика 
није била навикнута. Из искуства пак знамо да, кад се на по- 
зорницу изненада изнесе нешто ново, да се то обично не разуме 
и не цени. Са својим новим делима нису боље пролазили ни Вер- 
диеви претходници, и они су били исте судбине. Томе много до- 
приноси и сама критика. Публика увек лакше призна своје за- 
блуде али не и критика. Она је у оно доба изрекла суд да је 
Верди у тој својој опери изнео на позорницу коморну музику, 
и да је цела опера сложена само из малих дуета, аријета, ро- 
манса и риторнела. Па и певачи нису били схватили своје улоге, 
инсценирање је било јадно и публика је примила целу представу, 
па и најдирљивије сцене, са смехом. Када је Тгамлаја, годину 
дана после првог представљања, давана опет у Млецима, али у 
другом позоришту, са изменама и костимима који се и данас упо-- 
требљавају, а с певачима који су схватили своје улоге, успех је 
био сјајан и дело је освојило не само Италију него и целу Европу. 

Ова је опера пуна музичких лепота и страсти, она осваја 
слушаоца и гледаоца, у њој преовлађује лирско осећање а љубав 
је заиста дирљиво окарактерисана. Када слушамо музику ове Вер- 

диеве опере, која чини тако логичну целину са самим либретом, 
па када после тога узмемо да читамо Димину драму у прози, или 
је гледамо на позорници, нама је реч недовољна и радња на по- 
зорници не осваја нас, јер осећамо да овом делу нешто недостаје 
а то је Вердиева музика. 

1855 била је у Паризу велика светска изложба. Велика Фран- 
цуска Опера обратила се још 1854 године Вердиу да јој компо- 
нује оперу (.ез Уергез а сПлеппез (Сицилијанско вечерње). 
Верди се том позиву одазвао. Већи део опере био је већ ком- 
поновао и пробе су требале да почну почетком октобра 1854 али 
певачица Кривели, која је и пре била одушевљена интерпреткиња · 
Вердиевих дела и којој је била намењена главна улога у овој 
опери, она је 2. октобра изненада отишла. Сва је публика била 
огорчена на такво њено понашање. Па ипак, када се после дужег 
времена вратила, публика јој опростила и примила је као одличну 
уметницу. Отпочете пробе сада су настављене под управом са- 
мога Вердиа. Највише је труда уложила Кривели а и сама улога 
одлично је одговарала њеном ватреном темпераменту. 

Опера [ез Мергез чтсПлеппез давана је први пут 13. јуна 
1855 и наишла је на топал па и на одушевљен пријем. Кривели 
је својим певањем одушевила публику а и инсценирање је било 
сјајно. Када се Кривели растала с позорницом, нестало је и ове 
опере с репертоара. Каснији покушаји 1859 и 1863 нису уродили 
никаквим плодом и тако је ове опере нестало сасвим с репертоара. 

Тадашња цензура у Млецима, Милану, Напуљу, Фијорен- 
цији и Риму није хтела да чује ни о наслову, ни о грађи опере 
Гез Уергез з1сП1еппез, зато је либрето замењен новим текстом 
(једна епизода из историје Португала) и обрађен је под насловом 
Олоуаппа д1 Сихтап, али опера није имала великог успеха. 

Опера Зтоп Воссапеога давана је први пут 12. марта 
1857 у Млецима и примљена је хладно. Извођење ове опере, при- 
ликом њене премијере, није било сјајно а и сам либрето није био 
погодан. Ова је опера имала сасвим други успех када ју је ком- 
позитор после двадесет година прерадио и када му је Ариго Бојто, 
одличан песник и признат композитор, либрето прерадио. Верди 
је тада докомпоновао и нове делове, међу њима финале другога 
чина, које и данас важи као једно од најдраматичнијих Верди“ 
евих композиција. Тако поправљено и допуњено давано је ово 
дело 1881 у Миланској Скали и примљено је с великим допадањем. 

Сјајног успеха имала је Вердиева опера Оп ВаПо :п та- 

зсћега (Маскен-бал), која је први пут давана 17. фебруара 1859 
у Риму. И с овом опером имао је Верди великих неприлика. 
Она је намењена била Напуљској Опери, али полиција није била 
одобрила да се даје са тим либретом. У то доба десио се атентат 
на Наполеона Ш и полиција је сматрала убиство Густава Шу 
овој опери као врло рђав пример, зато је захтевала да компо- 
зитор прилагоди своју музику другом либрету. Верди на то ни- 
како није хтео да пристане; на његовој страни био је тада, у 
доба слободоумних тежња у Италији, и цео Напуљ. Сви, паи 
гроф од Сиракузе, краљев брат, интересовали су се за судбину 
ове опере, али полиција никако није била пристала да се опера: 
даје, зато Верди уступи ово своје дело директору Аполо театра 
у Риму и овај успе да се оно може ту давати. Једина измена у 
либрету била је та, да је лице Густава Ш замењено грофом Вар- 
виком, а радња драме није се догађала у Шведској него у 
Америци. 

Опера Оп ВаПо :п тазсћега, која је давана 1859, дакле 
у времену када су се спремали велики политички догађаји, који 
су касније уродили добрим плодом, допринела је да је Вердиево. 
име прослављено у целој Италији. Весели усклик „Ма Уега:!“ 
(„Живео Верди!“) имао је алегоријског значаја, које је народ 
претворио у Млуа У феоге Етапцеје, Ке а Пала!“ („Живео 
Виктор Емануел, краљ Италије!“). Патриотски символизам који 
је Вердиа пратио на његовом уметничком путу још од 1842, 
достигао је овде свој врхунац. Триумф Вердиев био је триумф 
Италије, а његова уметност славопој васкрсу његове отаџбине. 

У Новом Царском Позоришту у Петрограду давана је 10. 
новембра 1862 први пут Вердиева опера Га Еогха де! Пез по 
(Моћ судбине) и то са уметницима првога реда, али није имала 
великог успеха. Том слабом успеху доста је допринела и садр- 
жина која је суморна, мрачна и страшна: три главне личности 
умиру насилном смрћу. Либрето је ове опере једна од најнесим- 
патичнијих грађа, у њему нема органског јединства. Па ипак и 
овде унео је Верди на неколико места музику пуну мелодијских 
мисли. Али оваква поједина места не сачињавају лепу оперу. 
Поједини делови и најлепшег мозаика још не чине хармониску 
уметничку целину. Бољег успеха имала је ова опера у Милану 
1869 године, када је либрето прерађен и допуњен. Касније је 
постала ова опера популарна у ширим круговима. Разлог овој 

популарности непознат је стручној критици. Та уосталом и сам 
народ има своје инстинкте као што наука има своје законе. 

11. марта 1867 давана је први пут Вердиева опера Поп 
Саг]о5 (либрето од Мери-а и Камиј ди Локла) у Великој Опери 
у Паризу. Представа је била свечана а присустовали су: царска 
породица и признате личности из политичког, књижевног и умет- 
ничког друштва. Па ипак успех није одговарао надама које су 
биле полагане. Суд је био различит, како од стране штампе тако 
и од стране публике. Опера је доживела свега 43 представљања. 
Тек у отаџбини композиторовој — у Болоњи — примљена је“ 
с великим допадањем и од тог доба налази се она у репертоару 
многих италианских опера. 

Оперу Атда компоновао је Верди по наруџбини кедива 
Исмаил паше за позориште у Кајиру. Нацрт за ову оперу дао 
је чувени египтолог бег Мариете: Камиј ди Локл (Сатше ди 
осје) написао је по том нацрту либрето а на италиански језик 
превео га је и ставио га је у стихове Гисланцони (Оћјап2оп!). 
Ова је опера давана први пут 24. децембра 1871 у Кајиру. Већ 
на самој генералној проби, којој су присустовали вицекраљ и 
абоненти, а која је трајала од 7 часова увече до 32 ујутру, 
било је пуно овација и одушевљења. Аплаудирало се од пре- 
дигре па до последњег дуета на крају опере. Највеће задовољ- 
ство имао је сам кедив. Пун радости наредио је да се у његово 
име депешира Вердиу и да му се захвали. Прва представа, и ако 
је представљана у Египту, није заостала ни у чему. Интересо- 
вање код публике било је у толикој мери да су све улазнице 
већ унапред биле распродате. Успех на представи био је каои 
на генералној проби. Атда је већ 8. фебруара 1872 давана у Ми- 
лану са исто онако сјајним успехом као и у Кајиру, касније је 
давана с великим успехом по целој Италији, у Америци, у Бечу, 
„Петрограду и Паризу. 

22. маја 1873 умро је у Милану један од највећих патриота 
и најпризнатијих песника Италије А. Манцони. Његовом смрћу 
био је Верди много потресен, зато се реши да компонује Ке- 
аијет (Парастос). Када је дело довршио, оде Верди у Милано 
да тамо учини све припреме за његово извођење. Дело је изво- 
ђено 22. маја 1874 у цркви Св. Марка. Извођењу су присусто- 
вали музичари, критичари, дилетанти и други не само из Италије 
него и из целе Европе. Успех је био огроман. Дело је поред свих 
„својих лепота заиста и дивно изведено, партије солиста биле су 

у најбољим рукама, оркестар је одлично свирао, хор, који је био 
састављен од певача великих италианских опера, потпуно је од- 
говорио свом задатку. Да би се пружила прилика да би велики 
број слушалаца могао да чује ово величанствено дело, давано 
је оно и у Миланској Скали. Може се замислити каквог је успеха 
Кеди!ет имао овде у позоришту где се слушаоци нису морали 
уздржавати као у цркви, него где су свом одушевљењу могли 
да даду слободног израза. Тапшању и бурним усклицима „Па 
"саро“ морао се Верди, који је дело дириговао, да одазове и да 
понови неке партије. Већ осам дана после првог певања у Ми- 
лану, певано је ово дело у Комичној Опери у Паризу, где је 
примљено са истим допадањем као и у Милану. 

5. фебруара 1887 представљана је први пут у Миланској 
"Скали Вердиева опера Отело. Навала од стране публике била 
је огромна, сва су места била у напред распродана а плаћано је 
једно седиште у партеру и са 300 динара а ложе и с 2000 ди- 
нара. Успех је био сјајан, каквог у Италији није било до тога 
дана. Либрето за ову оперу написао је, по Шекспировој драми, 
А. Бојто. Када упоредимо ово Вердиево дело са његовим ранијим 
делима, изненадићемо се колико је Верди унео овде снаге и 
"свежине и колико се ослободио стеге старе италианске оперске 
шаблоне. Да је Верди тежио само за спољашњим успехом, он би 
се задовољио славом коју су му биле донеле опере Ка Тгам:- 
„ата, Клсоје ои П Тгоуа[оге, па би радио и даље у том 
правцу; али он је тежио нечем вишем, тежио је да буде са- 
времен, а то је заиста и постигао. Ми захтевамо да се драма 
у опери развија природно, а не да се у њој гомилају певачки и 
виртуоски елементи. Таквих елемената било је у Вердиевим ра- 
нијим делима али у овој опери он се њих ослободио. И сам ли- 
брето ове опере одличан је, овде имамо логичну радњу из које 
су избачени сви споредни моменти који би сметали радњи. И у 
либрету а и у музици ове опере опажамо јак утицај Вагнерове 
школе. И ако Верди није усвојио све Вагнерове теорије, кори- 
"стио се он рафинманом Вагнеровог оркестра, његовом хармонијско- 
модулаторском техником и озбиљнијом обрадом средњих гласова 
(Миејвштт). Већ у Аиди а још више у Отелу стављена је мело- 
дија југа у службу озбиљне уметности, она је духовни израз 
драмске радње. У многим сценама налазимо велики драмски 
потез, живу карактеристику и поетски склад појединости које 
«се слажу у хармонијску целину. Све је обрађено с логичном кон- 

секвенцијом и није употребљен ефекат и спољашњи сјај на штету 
драме. Инструментација је пуна боје, она је карактеристична и 
одговара Зиттипе-у појединих момената. И овде опажамо утицај 
Вагнеров: оркестар је самосталан а није само хармонијска под- 
лога певачевом гласу. Поједина лица у овој опери заиста су 
уметнички окарактерисана. У првом чину имамо диван дует из- 
међу Отела и Дездемоне са још лепшом пратњом оркестра; дует 
између Отела и Дездемоне у другом чину пун је мелодијске 
дражи; квартет Отело—Дездемона—Јаго—Емилија пун је ка- 
рактеристичних израза и особите лепоте. Драмски врхунац целе. 
опере јесте дует између Отела и Јага. Још помињемо величан- 
ствену сцену у трећем чину, када Отело оптужује Дездемону. 
Сцена, када је Јаго постигао свој циљ, када је Дездемона осра- 
моћена, представљена је с пуно драмске истине. Прва половина 
четвртога чина пуна је праве поезије. Дездемона пева дирљиву 
мелодију и моли се Богу, и ово је један од најлепших делова 
у целој опери. После овога наступа онај трагични моменат који 
нам је познат из Шекспирове драме. И овде нас Верди осваја. 
и потреса својом музиком. 

Опера је од стране слушалаца одлично примљена, а четврти 
чин изазвао је у публици право одушевљење. Ту је било и апла- 
уза и плакања и овација. Оваквом успеху много су допринели и 
сами певачи који су величанствено певали. 

У модерној опери опажа се већ поодавно тежња да се ме- 
лодијска садржина у својој битности измени и да се стари му- 
зички облици замене новим облицима. Стара италианска музика, 
пуна мелодија, није више савремена. Данас се захтева да чисто 
музички принцип буде замењен драмским принципом. О оваквим 
захтевима Верди је водио рачуна и у осамдесетим годинама свога 
живота, када је компоновао музику за оперу Ра1зтаН! (либрето 
од Бојто-а по Шекспировој драми Веселе жене Виндзорске). 
И у овом свом раду био је Верди срећне руке. Он је новим и 
оригиналним музичким мислима и обрађеном техником изненадио 
музички свет. 

У овој опери, која је давана први пут 1898 године, видимо 
да је модерни музичар надмашио старога италианскога музичара 
и да је ту знатно измењена уметничка физиономија италианског 
композитора. Од највећег је значаја сама инструментација са би- 
раним тоновима, који не покривају глас певачев него га управо 
уздижу и улепшавају. 

И ако су Вердиеве опере Аида, Отело и Фалстаф имале 
успеха и на страним позорницама, ипак њихов утицај није од 
особитог значаја по развитак модерне опере. Верди, као значајна 
појава у историји музике, јесте онај Верди који је компоновао 
Ернани-а, Риголета, Травијату и Трубадура. Тај Верди че- 
трдесетих и педесетих година прошлога столећа био је заиста 
силан и важан чинилац у тадашњем музичком животу. 

27. јануара 1901 угасио се живот овог музичара и родо- 
љуба. Италија се спрема да ових дана свечано прослави стого- 
дишњицу Вердиева рођења и да се одужи овом свом великом 
сину. Овој прослави придружиће се цео музички свет јер је Вер- 
диева музика популарна и данас, не само у Италији, него и по 
другим земљама. Данас имамо модерних композитора, њиховој 
савршеној уметности дивимо се, али поред свега тога затражимо 
и лакшу духовну храну, а такву налазимо у Вердиевим делима, 
па зато и мислимо да Вердиева музика још дуго и дуго неће 
бити на одмет. 


Ал. КАР. 

ЗА ЈУГОСЛОВЕНСКУ ФИЛОСОФИЈУ КУЛТУРЕ 
(УЗ МЕШТРОВИЋЕВО ОДЛИКОВАЊЕ ВОЈСЦИ) 


П 


Невољне те пометености, тапкања у мраку, и разграђености 
те, за коју се не зна кога човек да криви због ње, да није било, 
систематске да је било бриге разумног, далековидог и културног 
вођења и управљања у нашем националном раду у уметности, 
таква бесловесност случаја не би нам била досуђена. Првобитном 
снагом потребно је да обратимо сву коју год можемо бригу жи- 
вотне савести својој најбољој вредности у најбољој вредности, 
националној и модерној нашој уметности у националној и мо- 
дерној нашој култури. Проповед и пророчанство Мештровићеве 
уметности, националистички је гледајући, дакле како треба, у 
ствари је тај замах у напред, молитва и заповед даље и више 
да се иде, ближе човечанству, императив категоричан да требамо 
хтети даље од јунаштва војске и више од живота, своју културу 
огромну вредношћу ако не обимом да морамо сазидати. Говор 
је одликовања Мештровићевог српском јунаштву био симболи- 
зовано сазнање наше националне свести и непријатељског и при- 
јатељског света којим смо опкољени да је осветница Косова ве- 
лика војска једна страшна војска овога света и да је она непо- 
бедива јер је војска једне моралне идеје; национална војска, воља 
безимених и свемоћ земље, најживотнији засниватељ, најдоњи 
неразориви основ националног опстојања и културе, најподзем- 
нија животодавност велике моралне дивоте и гордости духовне 
што ће бити цивилизација српска. 

Одмах после захвале и славе материјалној брани и основи 
праве националне вредности, војсци одавши правду и хотећи да 
је ода и националној будућности, одликовање Мештровићево 
засниватељима живота говори о заснивању српскога духа, српску 
уљудбу и просвећеност проповеда, и пророкује најбољу и праву 

српску славу и величину тражећи да се заветујемо не уједињењу 
живота једино него и ослобођењу од земље, саздању свог духа 
међу народима историје. Не једном линијом или једним обликом, 
не профаном и многозборећом алегоријом, не исказивањем мо- 
ралног савета не певајући га, медаља Мештровићева осветницима 
говори о последњој и најбољој освети, не азијатској нечовечности 
него бездушности нашега удеса певајући религију и мислећи о 
животу; нераздвојном целином и задахнутошћу душом у уједи- 
ности свега са свим, органичношћу и интегралношћу облика и 
«симбола, идеје своје и појезије, украшености и изражености го- 
вори велика медаља. Духом говори и дахом свога значења у 
облику, симфонија је сузвучна сва и појамна цела у једном обу- 
хватају душом, и није део њезино слово, нити јој је која линија 
реченица, црта која фраза, подоба пасус, него је она без делова 
као душа што је недељива и Једно дано Богом. Ову малу ме- 
даљу треба гледати начином којим се гледа сва највећа уметнот: 
у животност јој се заронивши, удахнувши јој дисање. Ујединивши 
се с лепотом њеног сна у својој задивљености, осећајући јој не 
„део по део састављености него нераздељивост мисли, светост 
«симбола, не вештину тражећи у уметности, него налазећи у умет- 
ности морал, религију, философију, историју; нацију, културу; 
живот. А као што душевно треба бити из боље куће да се осети 
божја природа, живот њен и светиња значења, и као што су мо- 
рали бити најученији и понајбогатији изнутра и уметници на- 
родних појезија, први који су слушали рашћења трава и дисање 
земље, душу пејзажа и морал лепота и чудесности божјих и 
«страшних и благих око себе, и људска природа, тако чудесност 
човековог дела да се осети не може се бити убого инокосан 
душом и немоћно неук, без вештине да се откључавају тајне, 
без начина да се разуме гледати, слушати, задивити се. 
Потрес земље или потоп крајева да се осети у најдубљем 
значењу, тајновита воља божје мисли да се осети и сазна у ра- 
зорности тој и величанствености стихијској, потребно је немати 
памет најпразнијег од душе сељака и дивљака, него најбогати- 
јега душом памет, с највише душевне учености и разумности 
срца. Колико је огромно више потребно бити тако учен и ра- 
зуман кад није дело Бога створитеља што треба појмити него 
једно створитеља што је Човек, и колико је теже уживети се 
у језик уметности него у језик природе! Треба најчувенији и 
најпаметнији врачи из села да одгонетају и читају судбину, и 
14" 

треба знаоци, богати искуством, дубоки појимањем да састављају 


одборе који представљају националну савест у уметничком раду. 
Цивилизовани треба да су нам уметнички судови ако хоћемо 


своје добро, напредак свога живота у уметности; управљање. 


народом уметника понајтежа је државничка вештина и голема: 
мудрост. Културна савест нам је потребита скрајње јакости, и. 
све оданости, темељне преданости највећем културном послу, 
најважнијем животном делу нације, оном који је и философија 
и религија уједно и знање све и најбољи и прави живот, Умет- 
ности. Достојно Србије и заветне мисли да се води наша умет- 


ничка култура и креација недоличан и тежак случај не би био. 
могућ који се, на несрећу, десио. Кога је случаја болна важност 


што није умео да гледа уметност један оцењивачки одбор за. 
уметност, и кога је болесна чињеница да се отклонила воља. 
једне велике мудрости која је национална концепција и културна. 


философија Мештровићева, да се није разумела, на тло своје 


плодно да није пала идеја симбола израженог на медаљи; који 
пак каже да велика војска има да претходи великој нацији, срп- 
ској култури велике војске достојној, моралним и духовним, нај-- 
боље човечним, највишим јунаштвом, највише Богу драгим хе- 
ројством у себи. Ствар је културе уметност и ствар живота. 
култура, па ако је велико бити херојство да би се часно живело, 
треба бити велик у уметности да би се живело духовно у мо- 
ралној гордости. 

Разлог одбора који је оживотворио рђаво то дело, и много 
опаснијег значења него што се може причинити бучном његова. 
безшумност, скрајње је неук био, веома невешт, ако није био без, 
морала, што је потребно неверовати и што би погрдно било за. 
нацију; а разлог тог одбора самог, опстојања му, била је, ве- 
рујмо, рђава слученост, пометеност и разграђеност од које живе: 
наши уметнички послови, невођење тих послова у опште или бес- 
нажно и без дубљег појимања вођење. Разлога обадва који не 
одузимљу животност и смисленост монументалној декоративности. 
пластичкога схватања артистичког ни моралној симболици, сим- 
болизму стила пластичког па макар он приказивао и нагу људску 
телесност; два грдна разлога који треба да угину, неповратно, 
да премину ако хоћемо да нам пође боље у најбољем животу. 
Суверенство уметничког појимања, врховни је закон и једини. 
здрав основ на ком може уметност једна национална да израсте; 
тако звана слобода уметничког стварања. Величина је пука очу- 


ми ма и 

вање свог морала и живота; преко тога, у духу, народна, понај- 
мање још народска, воља није суверена и ту неће увек Бог што 
народ хоће. Ни нација, ни држава, ни божје представништво на 
земљи, ни мудрословност естетичара не прописују законик ле- 
поте уметнику; висока је његова самовоља ту врховни закон, 
и пошто кроза њ, кад је прав и велик, говори најбоља, највиша 
нација, он намеће законик свиђања естетичког свој осталој на- 
цији, држави, цркви, друштву, естетици. 

Као религија што је персонална ствар, и естетичка је воља, 
али није ствар схваћања ни укуса бити војник кад то хоће отаџ- 
"бина, него је то позитиван закон, чак и државно позитиван не 
само у националном моралу; и не мање није ствар схваћања и 
укуса кад јавност, представништво националне воље има да 
одобри предлог своје уметничке савести, да оживотвори своје 
добро, процени неко зло, заснује неки покушај, који онај део наци- 
оналне савести, што је уметничка воља нације, налази смисленим. 
Војска побеђује али не води војска него врховно водство, и 
'народ побеђује и кад је реч о уметничкој изложби или инсце- 
нацији опере, освојењима књижевним, институцији школе за 
уметнички балет; али уметност сама води, уметници воде; писац, 
архитект, пластичар, сликар, музичар, плесач, глумац. Воде они 
који врховно знају и осећају, могу и умеју; и оцењивати Ме- 
штровићеву медаљу могли би они једино који је осећају и разу- 
меју. Кад би био случај о несналажењу да се ради, онда се 
проблем решава националном моралном савешћу а не персо- 
'налном естетичком, и даје се реч и оном кога човек не разуме, 
поштује онај кога човек не мора и да осети. Тако би било не- 
могуће да се одбије медаља народа самом себи, да је било ако 
не естетичке културе, а оно боље.и више културне свести и на- 
ционалне савести. Не треба се разумети у стратегији да би чо- 
веку као живот нације скупа била величина војске, и није нужно 
бити професор естетике да би човек поштовао величину своје 
уметности и веровао у праведност воље уметника који преставља 
нацију. А ко хоће не да по дужности поштује него и да осети 
како треба своју уметност и неразговетна кад је и потешка, тај 
нека тражи не свој естетички кључ него уметников; из њега 
треба њега разумети, посвојивши му начин осећања и признавши 
му начин изражавања. Кому је пак проблем и ко има протеста 
и за монументалан и декоративан стил у скулптури, и кога боли 
и запрепашћује људска голотиња у уметности којој је једини 

предмет душа човекова виђена кроз његов лик телесни, тају 
школу нека иде, у најдоњи разред; или нека не буде храбар на 
начин противнационалан и нек се не прима места у једном про- 
цењивачком одбору за уметност. Најмање онда кад је одбор тај 
представник националне воље и кад је његово дело част и гор- 
дост или стид и пребол националне културне савести. 
Пропадала је скулптура кад је сликарство у њој надјача- 
вало архитектуру у њој; тежина и чврстина врлине су пластике, 
и једнокомадност у обликованости. ИМ као монументалност стила 
повлачи за собом квалитете упрошћености и погодности за око, 
лаке обујмљивости, и угодне појмљивости још, декоративност 
је с монументалношћу бивство пластичког стила у колико је стил 
диктован материјалом. Код Мештровића је још дошло и скрајње 
упрошћавање, свођење на бивственост свих елемената на делу, 
и дошло је скрајње стилизовање, свођење сваког детаља под 
општи детерминизам концепције. А то упрошћавање воља је кла- 
сично бити бивствен, „малословчан бити и љубити чињенице“, 
како наравствени и човечанствени Ралф Валдо Емерсон каже 
на једном месту. А детерминизам тај делова општим карактером, 
то стилизаторство а не само стилизовање, воља је владу 
Коби приказати, тајновиту моћ општег живота, свемоћ свега над 
појединим; виша то судбина стилизује, дах је дубоки и отај- 
ствени судбине што говори. Није једино задовољавање оку, ма 
да је око увек супремно задовољено тим стилом Мештровићевим, 
то скрајње избегавање детаља и подређивање појединачно оп- 
штем, прегледност и везаност, органичност и комплетност, једно- 
ставност и истоживотност, што је, нама како. се чини, воља 
уметничка Мештровићева, него истосмисленост и дубина смисла 
у изразу, значења у изгледу. Није бивственост оку једино што. 
даје Мештровић, есенцијалност феномена, него морал нумена, 
бивственост моралну, живот садржине; даје срце моралног смисла 
на начин оку прикладан, складно саграђен у себи, не безважност, 
беспотребност, некарактеристичност, пренатрпаност. Иу тој видној 
приређености и подређености, складности и повезаности несличној 
природи али истобивственој с природом, не са вредношћу слич- 
ности која се поклапа са обрасцем него са вредношћу уметности 
која је ослобођење од спољашњег и небитног, појединачног и 
бесмисленог, Мештровић даје објаву симбола, тело моралне 
идеје, уметничку одећу, великој мисли да отајство влада светом, 
неспознатљиви разлог, неправда који се понекад причињава али 

у правду што му треба да верујемо, детерминизам бескрајнога 
живота који је изнадлогичан за нас, страшан непојамним досу- 
ђивањем бола и разора човеку и свету, ослободитељ идејом о 
свемилости и свесмислености свега на свету, правде што је жи- 
вотодавна, истине, доброте, лепоте што је јача од свесиља. 
Дубоки бол душе, жалост од живота, одвраћање од земље, 
основна је морална хармонија, душевна атмосфера Мештрови- 
ћевог стила, и то осећање бола, меланхолија та словенска, туга 
племенита и безмерно чежњива, осећање је коби људскога жи- 
вота и проклетства отајственога српске несреће. Човек је у мраку 
бића, у подземљу живота кад га море тишине, океан отајства 
задахне и занесе му душу у вртоглавицу загонетке, ноћ и бол 
му обујимље срце и осваја прожиман страх од ужасавне коби; 
и светиња безречна, предубока, божанствена, бетовеновска и 
платоновска, прожима и савлађује човека, величајност живота. 
Објављење се гледа рођеним очима; неизмерна вас мисао оза- 
рује, снага и правда света, разложитост и величина. Велико је 
живети јер је јуначки; болно је бити човек али и велико јер је 
свето и божанствено; јер је трагедија величина оних који се 
отимају од земље тежећи за небесима, и џиновска је њих борба 
за ослобођење, разарање животодавне земље и грађење божје 
воље у човеку. Преболна их је трагедија несазнавањем што се 
свршује или мрачном сумњом да је коб разлог и смисао да је 
безумље, бес хаоса да је свемоћ живота, свекобност да је све- 
саздање; болом им се вечним завршује који им задаје неизмер- 
ност живота и неизмерно им и посвећује живот; ако је дакле 
болно бити човек и ако је трагедија декор оних што су против 
земље, јуначки је живети и надземаљски је бити човечанство. 
Проникавање је и сливање сукоба и измирење, човекове те тра- 
гедије, и српске је коби са српским смислом атмосфера душевна, 
најопштија, Мештровићеве уметности, морална елоквенција у сти- 
лизацији му; сукобљавање воље да се постоји са вољом да се 
умине, измирење захтева небеса са могућностима земље, резигна- 
ција активности, очајање стварања. Дубоко трпљење бола и без- 
речно вршење дужности, подношење поштено закона, јуначко 
подвргавање свемоћи отајства; измирење с удесом, преврат про- 
тив воље земље. Атмосфера је болне хармоније моралне, обајно 
ћутање узвишене жалости, удубљивање надземне туге и јуначке 
човечности што подносе своје гласа не дајући, мучљиво страдање 
под божјом вољом, савладана малодушност боловања на глас. 

Коб је све притисла код Мештровића као воља Бога, и про- 
клетство лежи на тој земљи лепоте ; тајна коби, проклетство што 
се не разуме; добри је разлог можда у тајни тој међутим и блага 
мисао у проклетству. Закону је све подложно. Свемоћ коби или 
воља Промисли притиска и испуњава унутрашње светове и во- 
лумене те стилизације; тегоба лежи, надмоћ недокучна, и над- 
моћи је тој јачој од свега све подвргнуто, она је насиље и за- 
повед; влада Мистериј. Мистериј су хемија та спиритуална и 
симфонија морална та, сукоби и измирења, сва узвишена та тра- 
гедија, душевна атмосфера, морална елоквенција. Песма је сфера 
та уметност. Звезде тако певају, и Питагора са Самоса, и Гот- · 
фрид Лајбниц; и мисао индијска и мисао хришћанска ; 0 космич- 
кој заклонитости је говор, моралној свесмислености, о сили отај- 
ства светове што креће, универсалном детерминизму. Сваки је 
поједини живот тон у бескрајној симфонији васионога опстојања 
и сваки је тон детерминован вредношћу својом за сву хармонију 
и све сфере. Последња је мудрост човекова да нађе своје место 
и увиди своје предодређење нашавши начин да независност своју 
доведе у склад са зависношћу свега од свега, делова од целине, 
целине од заједнице и уједињености свих делова. Осетити се тон 
и чути се у хармонији светова, достојан бити да се буде део бес- 
крајне целине што је морална лепота васионога опстојања најса- 
вршеније је знање човека. Осетити детаљ у нераздељиво орган- 
ској, у интегралној вези с ентелехијом, моралном идејом уметничке 
концепције највиша је вештина уметника. Детерминовање спољнег 
изгледа дела моралном симболиком дела, и детерминовање сваког 
појединог детеља општим карактером, моралним, а после и вањ- 
ским, материјалним, у техници, активност је уметничка која се 
назива стилизовањем. Стил је волунтаризам уметника, детерми- 
новање целога изражаја моралним карактером дела и детерми- 
новање појединих елемената, морално симболички и материјално- 
технички, законом који налаже воља целине; најпосебније усу- 
ђујемо се да верујемо, то је стил Мештровићев. 

Строги тај стил, скрајње детерминујући као космички за- 
кони што су генерални и категорични, осим што је индивидуални 
начин изражавања, персонални говор уметнички, и стилизатор- 
ство је још радикалним и консеквентним подређивањем елеме- 
ната организму, и не само унутрашњем моралном организму идеје, 
оживљавајућој снази ентелехије, него, теже појмљиво — мање 
симболично моралом а више нужно материјално, технички — под- 

ређивањем захтевима вансадржајним конструктивним, оптичким, 
декоративним, каприциозним. Стил је тај — допустимо ову реч 
сумњиве прикладности и неотпрактиковану још — стилизатор- 
ство, и док је код стила закон, у главном, морално-симбо- 
личан, код стилизаторства је, ништа мање оправданом од стили- 
зовања самог и диктованим, у првобитном поводу, самим стили- 
зовањем, закон у главном, материјално-технички, материјалски 
једном речи, закон логике материјала уметничког, урачунавши у 
тај материјал и све што није душевно и морално код естетичке 
чињенице, оптички наш апарат овде. Из искључивог стилизатор- 
ства, пустог пуштања капрису на вољу да бесни по материјалу 
како му се свиђа и да се забавља артистичким ефетима, не би 
било могуће прочитати моралну симболику велебне лепоте каква 
је Мештровићева уметност; стилизаторство је ту материјална 
нужда, и безлобна је забава покадкад. Али није то стилизатор- 
ство бивство Мештровићевог стила него једнокарактерност, исто: 
бивственост морална у целом му делу и морални закон детерми- 
низма свега мање значајног више значајним, делова целином; не- 
избежност је закона, атмосфера је коби закон Мештровићевог 
стила строгог његовог и тешког, дубоког и свог од симбола, спи- 
ритуалног и моралног. Искључиво стилизаторство може сматрати 
основном особином Мештровићевог стила једино ко је неспосо- 
бан да гледа вештину пластичке уметности или да осети дубоки 
морал Мештровићеве пластике; онај који иза материје и стили- 
заторства не види стил прави, душин дијалекат и који гледа форму 
а не религију, геометрију и механију а не метафизику и мистику. 

Светосавство је једно и доситејство Мештровићево одлико- 
вање Војсци, и српска је душа медаља његова чобанче коју је 
у њему правило, чобанче од петнаест година далматинско-загор- 
ско, блага људска човечност и честитост српског јунаштва, све 
опевано ножићем задирући по трешњеву дрвету плоскином: као 
да је на сватовској или с крсног имена херцеговачкој или личкој 
или далматинској, шумадинској, црногорској чутури вајана проста 
и искрена, од сељанина сељанима дар и благородност. Благодар- 
ност је нације ослободитељима на једној страни медаље, краљ 
пак ослободитеља на другој; ослободитељ Старе Србије краљ 
пучанин, окруњен, и у одећи која је и одежда свештеничка ко- 
лико је никшићска или невесињска сељачка бјелача, јашући на 
гизданом и поноситом ђогату као што јашу победитељи и осло- 
бодитељи, и сокола древне српске госпоштије поноситог и срча- 

ног, држећи на десници. Сељачки је краљ, један Матија Губац,. 
владар ког је народ хтео земље која оре и сеје и жње и гоји 
стада; и српска је круна на глави једног обрађивача тла Срби- 
јиног који има душу и лице Карађорђевог унука. 

Недужност, поштеност, надземна чистота јуначке човечности 
на другој је страни медаље, оних премучно и прекрваво, стра- 
шним походом од неколике осветничке недеље што су извршили 
вољу народа, којих је херојство непобедиво а велико ћутање 
говор после свршеног дела. У узвишеној је свечаности Српства 
и у велебној болности Словенства испевана медаља Мештрови- 
ћева осветницима и одслужена служба на њој; и у знаку је крста,. 
Човека Спаситеља и вековнога распећа мученичке нације, оном 
што није азијатска крвожедност ни мач и огањ, одслужен помен. 
бесмртним и светим што су све човечанство ког имадоше жртво- 
вали и мртви остали за нацију се борећи. А као у трешњевини 
и на чутури је изрезано сељачко одликовање јер се певало па- 
дајући, борило витешки и као соколови, с весељем у јунаштву 
и с јунаштвом у бијењу. Ригали су пакао машине за кошење 
хиљада османлијских и избезумљени топови побешњели од коби 
што им се хтело да буду јачи од правде и животнији од сло- 
венства; али се ишло као на мобу на кланицу људства и ро- 
ђену смрт и широко се певало из јуначких прсију и падало. 
нејаукнувши. Тако су били изрезани кад им се, једним ликом и 
једном медаљом преосталима нација захвалила у чобанчетовој ра- 
ђевини као на плоски тој из трешњевине израђеној медаљи; Марка 
Краљевића били су пробуђај, а његово је јунаштво пило винои 
било се за правду гаженима. Безименом народу великом је се- 
љаче једно велико и големо као душа читавог народа изрезало: 
одликовање, једну преогромну лепотом и достојну надземаљских 
јунаштава косовских осветника медаљу у ковини што је требала 
да буде изливена али што је изрезивана у трешњевини и на чу- 
тури као топови који су ослобађали Србију и као големо вино 
и равност до мора којима је било зачињено херојство пустахије 
и полубога из Прилепа. Јунаштва су била надземаљска којима 
је велика војска осветила векове и био је у њима остао сав она- 
кав џиновски у величини воље каквога су га опевали векови рб- 
бовања Марко Краљевић. Велико колено данашње Србије није 
мање српским јунаштвом од колена које је доживело пропаст 
народа о којима су песме колико је има сва наша душа. 

Дели, с друге стране од краља победничког на коњу и са 

соколом на руци, велика Мајка, богочовечна и неокаљана Ср- 
бија саздатељица болну и горду славу безименим победницима. 
Стоје погружени пред величином увеличане земље, положених 
копаља што су засновала боље и веће краљевство, војници, 
нагог људства, један до другог као за борбу кад су се поре- 
дали, приклањају се награди и боли их човечност у њима од 
претешке тајне, болног разлога који се морао да збуде. Говори 
ли им то што прислушкују у себи због чега се морало све да 
деси, чему је неизбежно било клати људство бивати клан бра- 
нећи част и живот>г Предубоким болом саздана је та пресуда 
праведницима пред старом српском културом коју Хилендар овај 
значи и за свете подобе што дели венце, или Грачаница, или 
Дечани, и свечано је и празнично је на посвећен и тужан пре- 
болан начин ово позорје са деобом ловора. Један погружен у 
својој величини стоји јунак иза другога погруженог, погнуте 
главе, поникнутог погледа, тела умиреног и отпуштеног, рука 
неоружаних и невољно сложених на прса; као стубови за ново 
саздање нације стоје и као светитељи грешници за почињена ју- 
начка недела који су дошли да им се суди; поштовање им је 
и страх у мушким прсима и смирено чекање пресуде што је на- 
града у мисли им је. Царство крвожедних разорено је у њиховом 
краљевству; нека је правда божја којима се зло како је требало 
завршило! За то је празник свет. И у црно је завијен јер није 
васкрс један само него и погреб, опело, преболно и узвишено 
радовање, од туге крваве свето и ужасавно, од које ће живити. 
поколења; медаља је то целе нације погинулима неповратним и 
бесмртним што падоше част оправши нам и живот нам свима 
створивши већим и бољим. Умирена им је, враћена са дела, 
бојност копаља положених преда се на земљу, једног до другог 
као сасечена шума, пре гора копаља што је стрчала над поре-. 
даним народом запућеним у битку за правду и душевност. Они 
су били жудни да се окоме на снагу и сразе с њом, коју је чо- 
вечно било растемељити, осветивши јој се и казнивши је за 
кривду и бездушност којом нам је бивство вређала вековима 
кад је мученик бити и бити без гордности слободе и без живота 
човечијег било бити раја крвожедних. Копља положена, руке са- 
вите, тело изнурено, приклоњена глава, као пред причешћем које 
опрашта безмерне грехове, пред олтарственом храмовном вели- 
чином и свечаношћу стоје велики војници пред савешћу нације 
приклоњени или пред разлогом повести. Пред том великом женом, 

високом, поносном, што је самозатајна и дивна у трпљењу, пре- 
дубока у безречности, што венце раздељује чврстим и мирним, 
венце војсци разлога и савести; многом народу за велику по- 
беду, велике душе незнаном, свеодржавном неразоривом што је 
сверазоран у светињи душиног сна кад му се дирне, пуку Ср- 
бије благодарност је и дивљење, највише српском најстрашније 
југословенском народу, превратнику, ослободитељу, победитељу, 
"свесаздатељу. Големим чојством и јунаштвом плаћене, надљудски 
заслужене ловоре победиоца што раздељује све крунећи благо- 
дарећи достојанствена достојанствености свих, мајци свих при- 
„лазе, животодавности, разлогу, смислу, савести, мисли Српства 
што живи у мисли Србије, вољи и сили нашег живота прилазе 
погнути и предани овој ту високој жени српски лепој, благој, 
мајци свих, крупној подоби моћној поносом, сфинга која нам је 
милостива и која оживотворује нашу правду, уздржава, поду- 
пире посао и битку која нам даје живот. 

Просвећеност је српска, уљуђеност српства тај смисао и 
разлог од ког је начињена добра лепота, блага снага источнице 
што су јој копља очишћена од крви пред ликом што зрачи склад- 
ношћу своје красоте и озбиљношћу нашег образа; и болно по- 
гружени, намучени победиоци сазнају зашто је свет био њихов 
дар у крви, жртва велика што није словом узвишена него је 
ужасна суђеност клања људи. Умирење је њиховој престрављеној 
узбуђености и безразложном кајању мисао коју говори подоба 
која крунише; Србије ове, савести ове Српства мисао што их 
награђује. Морало се тело српско да створи, једно животније и 
веће мада цело још није, јер је вапило на небо пребол и пони- 
жење што је једно Словенство било поганину раја; понос је, 
воља да се горд и свој буде, јачи од непријатеља и праведан 
му осветитељ, заслужен казнитељ, хтео да се разбију векови и 
изжега једна мора на животној вољи, мрак и увреда на савести. 
Прегао је незнани свемоћник; пуком је заснована боља правда, 
више телесности и земље има Ослободитељица, животнија је и 
страхованија је постала. А разлог нам је повести велико саздање 
српске душе, страхобна снагом словенска човечност српске про- 
свећености, наше дубоке уљудбе; због душе коју ћемо градити 
посвећена нам је крвава градња тела, и туга преосталих за жр- 
твованим света је радост од које је племенито бити Србин и 
гордо бити из Србије. Олтар је ова медаља која приказује, после 
причести крвљу својом и другог народа, сазнање да је ослобо- 
ђење земље и живот народа велика повест због ослобођења духа 

на земљи и човечанства у народу, велику и свету, некрваву и не- 
ужасну али божанствену ипак причест словом, просјајкивањем 
мисли о слову српског пука, не само о снажном јунаштву као 
земља што нас одржава све, народа што је без страха од смрти 
и што као громом убије ко му хоће да отме част или живот. Са- 
знање је речено на овој медаљи да има и јунаштво првога све- 
штеника, Сава Немањић што му је било име, и првога учитеља, 
Доситеј Обрадовић што се је звао, Херојство Слова, не величина 
морала само, који част независности брани и само непобедивост 
животне воље, него величина виша и боља човечнија још и боља, 
морала производнога своје просвећености и уљудбе, доношења 
своје велике културне вредности на дар свеопштем напретку људи; 
учествовање стваралачко у грађењу земљине цивилизације, саз- 
давању човечности у човечанству, човечанства у безмерној пу- 
чини пукова и народа што им је воља да се затру међусобно и 
да се божји дух у људима претвори у бесловесност. 

Иза високе подобе што дели венце Хилендар је, знамење 
давно српске словесности, древни још бедем човечности у нашем 
народу, склониште слова, баштина предата што је живила у њима 
савест, последња, нације, свест да је слово нације смисао њенога 
живота, снага пука да је за живот мисли, борба за част живота 
због борбе за част духа. А спреда јој се, Победнице Савести, 
поглед милосно уснули губи у будућности, целој, великога народа 
што му је данашње прегалаштво било друго ослобођење, сил- 
није и даље чувено још од Карађорђевог, и што ће мио и штован 
бити у широком свету и од злих човечанстава; од рђаве браће- 
људи неуљуђене високо и непросвећене човечно и ако потресају 
земљом од своје животне силине; култура и цивилизација што 
им никада није словенска, ма да је германска, англосаска, роман- 
ска, америчка, јапанска. 

Јер је бездан бездушности који је културно друштво стра- 
шнијих у сназк од безмерности божје душе што је светиња зло- 
чинца или идиотство доброте; и непротивљење злу насиљем и 
бегство од нечовечне сабраће пренејаке су жестине да самељу 
сво содомство наједености и кривду Западства. Раса Русијина 
што је њезина половина половине земљине коре, Словенство које 
смо делић, не без важности, није произвело богатство и множину, 
огромност и непрегледност културног блага која му доликује ши- 
рини снаге и историском посланству. Обновићемо и побољша- 
ћемо просвећеност и уљудбу културе и цивилизације кад нам 
дело буде нас достојно не у моралној висини једино него ну 

физичкој тежини, стихијска снажност и степска ширина наше 
мисли, човечанства које ради кроз нас, кад буде надмоћнија не 
моралном лепотом једног титанског дела или двојице или тројице 
или седморице или двадесеторице првобитних јачина моралних, 
као Достојевски или као Толстој дубоких, него безгранична маса 
земље словенске, пукова страшних наших народна снага кад се 
учврсти баш у западској, баш у несловенској модерној човеч- 
ности, ако не у безакоњу правде а оно бар у набијеној и оте- 
жалој, подземно заснованој и експансивној, од задовољства по- 
"бешњелој и свеснажној наједености. Германија једна свенадмоћна 
материјалношћу живота снагом плоти у себи треба да постанемо 
све ми пуци словенски, једна Славија заједничке расне животне 
и културне базе којој ништа од отровности њене животне же- 
стине не одузима њена милостива душевност и која ће бити 
кадра да кажњава и опровргава материјалски; јер је огромност 
западства из дубина без душе и потребно јој је говорити маљем 
међу плећа; неосетљива их је множина осим за железо и ватру 
и они су способни да нађу чудновате уметности и недекоративне 
написаности у Фјодору Достојевском. Материјалну животност, 
словенству пропорционалну снагу германства, паметности и на- 
једености, требаће да има далека Славија — савезне државе или 
расна маса — која буде хтела да се чује на овоме свету и реч 
нашега људства и да се на земљи диктује словенски ред ствари. 
Тако ће и на земљи угледати једно царство божје далеки по- 
томци што ће оживотворавати и оживотворити наш занесени 
сан о делу,-великом, Богу драгом, душевне човечности, снажне 
животињствено и германски али човечне у души словенске чо- 
вечанствености, Лава Николајевића, Фјодора Безданог Моралом. 
Одговоран ће бити свак ко од нас што смо данашњи Срби — 
рођеним очима који смо видели освету Косова и ослобођење од 
коби што нам је одузимала од снаге да стварамо и од воље да 
будемо јаки, — осећа да је Словенин и ко зна да нам је Без- 
мерност Русијина неизмерна расна снага, да нам је свима нај- 
боља душевност, најлепша човечност начињена од Русије (Чех 
и Пољак и Словенац и Словак и Лужички Србин и Србохрват 
да су расом Руси док су Руси још Руси и нацијом), последњи 
и најнемоћнији ко је ту велику истину угледао, спасоносну, нашег 
националнога испомагања, и расне дубоке и широке заснова- 
ности у тлу историјином што је душа Славије, одговоран ће 
бити, ако све до најпоследњије своје могућности не учини што 

је до њега да увећа и продуби и ојача словенску, данас не до- 
вољно јаку ни искрену ни плодну свест Српства, и да подстрекне, 
повећа, ма чим да умножи, ма најмање увелича дар Српства, 
кроз Југословенство, Славији, посебну нарочиту уљуђеност и 
просвећеност Словенства што се зове Српски Народ. 

Наш народ, укратко и оштро казан српски, у ствари српско- 
хрватски народ наш сав заједно са словеначким, Југословенска 
Нација дакле, још не створена ни из близа а којој ће, није не- 
могуће, у велико доба Јужних Словена који говоре великим 
језиком звучним живосним српско-хрватског народног говора, 
припадати и народ Бугара, и сутрашњи и прексутрашњи али 
ништа мање и овакав какав је данашњи наш народ, и више од 
народа и од и једног осталог века, стожерни и стихијски, не нај- 
више словенски освештен и освежан али, што је данашњије и 
германскије, нужније и боље јер је животније и плодотворније, 
највише српски и највише југословенски освештен, Српством осве- 
штан, ништа мање разумним него распеваним, ништа мање јунач- 
ким него накривљеног шешира и с прстом у уху, неусмртиви 
народ Србије, Русије малене и моћне, свеодржавнице разбијених 
и учмалих комада нашега народа што нису у Турској али нису 
ни у Србији, комад водилац пук србијански, има своје ако не по- 
најважније а оно понајлепше место у словенском расном раду, 
осим што је врхован и светемељан у националном раду српском. 
Тешки грех би био кад свак који има осећања за то место и ко није 
без слутње о великом, врло лепом, врло отменом, значењу које ће 
припадати Југославији, душевности српскохрватског и словеначког 
народа, желећи је заједно с бугарским, у Славији целој ма како она 
материјално изгледала у целој и пуној душевности свих словенских 
народа, свесно и снажно уједињених и збраћених не само као што 
треба него као што се мора јер је нужно неминовно и јер је неиз- 
бежно, на заједничком основу расе, моралног људства најбоље, не- 
виђено до сад, човечног у свом антрополошком човечанству, грех 
мучан би био кад најнеземљотреснији који би свестан био места 
Србохрватства са Словенцима, Србије више од Српства свега оста- 
лог и свих Хрвата и Словенаца заједно, не би уложио сво морално 
биће у благородно тровање, честито заражавање свесловенском 
словесношћу, идејом о месту нашег народа у нашој раси, великог 
малог народа у великој раси. 


(Свршетак у идућој свесци) 


ДИМИТРИЈЕ МИТРИНОВИЋ. 

КЊИГА ЧЕТВРТА. 
КИДАЊЕ А УМУ СУАЛОДЕ 


М 
Код Хохлакових. 


Он брзо дође до куће госпође Хохлакове — куће од цигаља, 
њене сопствене, на два спрата, лепе — од најлепших кућа у нашој 
варошици. Премда је г-ђа Хохлакова живела већим делом у дру- 
гој губернији, где је имала имање, или у Москви, где је имала 
своју сопствену кућу, но она је и у нашој варошици имала своју 
кућу, што јој беше остала од очева и дедова. А и имање њено, 
што га имађаше у нашем округу, беше највеће од сва три њена 
имања, а међутим она досад долажаше у нашу губернију врло 
ретко. Она истрча пред Аљошу још у предсобље. 

— Јесте л' добили, јесте л' добили писмо о новом чуду» — 
поче она брзо, нервозно говорити. 

— Да, добио сам. 

— Јесте л' га распространили, јесте л' га показали свима» 
Он је матери сина повратио. 


— Он ће данас умрети, — рече Аљоша. 
— Чула сам, знам, — о, како ја желим с вама говорити! 
С вама, или с киме било — о свему томе. Не, с вама, с вама! 


И како ми је жао, што га никако не могу видети! Цела је варош 
узбуђена, сви се налазе у неком очекивању. Али сад... знате ли 
да код нас сад седи Катарина Ивановна 2 

— Ах, то је баш срећа! — ускликну Аљоша. — Те ћу се 
бар видети сад са њом код вас, она ми јуче рече да поуздано 
дођем код ње. 

— Ја све знам, све знам. Чула сам све потанко о том, шта 
је јуче било код ње... и о свим тим страхотама са том... погани. 

С' езћ Каотдџе:, и ја бих, да сам на њеном месту, — ја, просто 
не знам шта бих учинила на њеном месту! Али и ваш брат, ваш 
Димитрије Фјодоровић, какав је опет и он, — о Боже! Алексије 
Фјодоровићу, ја се буним!... Помислите само : тамо сад седи ваш 
брат, то јест не онај, не онај ужасни јучерашњи, него други, 
Иван Фјодоровић, седи са њом и разговара: разговор им је све- 
чан... ИМ кад бисте ви само веровали шта се сада међу њима 
збива, — то вам је нешто страшно, то вам је, кад вам кажем, 
мучење, то је ужасна скаска, у коју човек ни за шта на свету не 
би могао поверовати: обоје упропашћују сами себе — не зна се 
зашто, сами знају то и сами се наслађују тиме... Ја сам вас че- 
кала! Ја сам вас жудно ишчекивала ! А, што је главно: ја то из- 
држати не могу! Ја ћу вам одмах све испричати, но сад је друга 
и то најглавнија ствар, — ах, па ја сам чак и заборавила да је 
то најглавније: Реците ми, откуд у [ле хистерија2г Тек што је 
чула да ви долазите, а код ње се одмах отпоче хистерија ! 

— Матап, ви ето сад имате хистерију, а не ја, — процвр- 
кута наједаред кроз одшкринута врата са стране гласић Лизин. 
Врата беху врло мало одшкринута, а гласић усиљен, тачно 
онакав исти, као кад ти се страшно хоће да се насмејеш, а ти из 
све снаге савлађујеш смех. Аљоша одмах опази та одшкринута 
врата, и по свој прилици је Г15е са своје наслоњаче према њему 
извиривала, но то он већ не могаде уочити. 

— Није ни чудо, [л15е, није ни чудо... од твојих каприса 
ћу и ја добити хистерију, а у осталом, она је тако болесна, Алек- 
сије Фјодоровићу, она је сву ноћ била тако болесна, у ватри, све 
је јечала. Једва сам дочекала јутро и Херценштубе-а. Он вели да 
ништа не може да разуме и да треба чекати. Тај Херценштубе 
увек долази и каже да ништа не може да разуме. Чим сте се ви 
приближили кући, она је цикнула, и појавио се као неки наступ, 
те рече да је пренесу овамо у пређашњу јој собу... 

— Мама, ја никако нисам знала да се он приближује, нисам 
ја то због њега хтела прећи у ову собу. 

— То већ није истина, [15е, теби је Јулија дотрчала да каже 
да Алексије Фјодоровић иде, она ти је на стражи стојала. 

— Слатки голубе мој, мама, то је страшно неоштроумно са 
ваше стране. А ако хоћете да се поправите и да кажете сад одмах 
нешто паметно, онда реците, мила мама, поштованом госпо- 


1 То је трагично. 


Дело, књ. 69. 15 


226 ДЕЛО 


дину, ушавшем Алексију Фјодоровићу да је он већ тим јед- 
ним доказао да не располаже оштроумљем, што се одлучио да 
нам дође данас после оног јучерашњега и крај свега тога, што 
му се сви смеју. 

— 145е, ти себи и сувише много дозвољаваш, и ја те уве- 
равам да ћу се ја, напослетку, морати послужити строгим мерама. 
Ко се то њему смеје... Та мени је тако мило, што је дошао; он 
је мени потребан, неопходно потребан. Ох, Алексије Фјодоровићу, 
ја сам ванредно несрећна ! 

— Ама шта је вама, слатка мама! 

— Ах, ти твоји каприси, [15е, несталност, твоја болест, та 
страшна ноћ у ватри, тај ужасни и вечити Херценштубе, а што 
је главно: вечити, вечити и вечити! И напослетку, све, све... И 
напослетку, чак то чудо сад! О, како ме је поразило, како ме је 
потресло то чудо, мили Алексије Фјодоровићу! И сад тамо та 
трагедија у салону, коју ја не могу да издржим, не могу — ја 
вам унапред објављујем да не могу. Комедија, можда, а не тра- 
гедија! Реците ми хоће л старац Зосима преживети још до сутра, 
хоће л' преживети» О, Боже мој! Шта је ово са мном, ја сваког 
тренутка затварам очи и видим да је све ово лудорија. 

— Ја бих вас веома молио, — прекиде је наједаред Аљоша, 
— да ми дате какву било чисту крпицу, да вежем прст. Врло сам 
се ранио у прст, још и сад ме јако боли. 

Аљоша одви свој уједени прст. Марама беше јако измрљана 
крвљу. Госпођа Хохлакова цикну и зажмури. 

— Боже, каква рана, то је страшно! 

Но зе, чим опази кроз одшкринута врата Аљошин прст, 
одмах сасвим отвори врата. 

— Уђите, уђите код мене овамо, — наваљујући и заповедно 
повика она, — сад ћемо без глупости! О, Господе, па што сте 
стојали и ћутали толико време» Могла му је исцурити сва крв, 
мама! Где сте се ви то... Како сте ви тор Пре свега воде, воде! 
Треба рану испрати, просто је метнути у хладну воду, да пре- 
стане бол и држати је, непрестано је држати... Брже, брже воде, 
мама, у чанак за пљускање. Та брже! —- доврши она нервозно. 
Она се беше веома уплашила; рана Аљошина је страшно порази. 

— Како би било да се пошље по Херценштубе 2 — ускликну 
госпођа Хохлакова. 

— Мама, ви ћете мене убити. Ваш ће Херценштубе доћи, 
па ће рећи да не може да разуме! Воде, воде! Мама, тако вам 

Бога, идите сами, пожурите Јулију, која се тамо негде завукла и 
никад не зна сама доћи! Али што пре, мама, иначе ћу ја умрети... 

— Та то није ништа! — викну Аљоша, уплашивши се од 
њиховог страха. 

Јулија дотрча са водом. Аљоша загњури прст у воду. 

— Мама, тако вам Бога, донесите шарпију, шарпију и оне 
„љуте мутне воде за посекотине, но, како се оно зове! Ми је 
имамо, имамо је... Мама, ви и сами знате где је стакленце, у 
вашој спаваћој у орманчету десно, тамо је велика боца и 
шарпија... 

— Одмах ћу донети све, [15е, само не вичи и не узнемируј 
се. Видиш како јуначки Алексије Фјодоровић подноси своју не- 
„срећу. И где сте се ви то тако страшно могли ранити, Алексије 
'"Фјодоровићу 2 

Г-ђа Хохлакова брзо изађе. [15е само то и чекаше. 

— Пре свега одговарајте на питање, — поче она брзо гово- 
рити Аљоши : — где сте се ви то тако изволели ранити 2 А затим 
ћу већ ја с вама говорити о нечем сасвим другом. Но! 

Аљоша, осећајући инстинктивно да је за њу време до по- 
вратка маминог скупо, — исприча јој журно, много пропустивши 
и скративши, али ипак тачно и јасно — о загонетном састанку 
свом са школском децом. Саслушавши га, |лзе пљесну рукама: 

— Но, зар се пристоји за вас, па још у том оделу, да се 
мешате са дечурлијом! — љутито викну она, као да већ има 
неко право над њим, — па ви сте онда, после тога, и сами дечко, 
онај најмањи дечко, какав само бити може! Него, ви се ипак 
некако распитајте за тог неваљалог дечка и све ми испричајте, 
јер ту мора да има некаква тајна. А сад друго, — али најпре 
питање> Можете ли ви, Алексије Фјодоровићу, и поред свег 
тог бола, говорити о правим трицама, али говорити трезвено и 
паметно 2 

— Потпуно могу, а после, ја сад и не осећам више ни- 
какав бол. 

— То је отуд, што вам је прст у води. Треба је одмах 
променити, јер ће се одмах загрејати. Јулија, одмах донеси парче 
леда из подрума и нов чанак са водом. Но, сад је отишла, сад 
могу о ствари:: одмах ми, мили Алексије Фјодоровићу, изволите 
вратити моје писмо, које сам вам послала јуче, — одмах, јер у 
часу може доћи мама, а ја нећу... 

— Писмо није код мене. 

— Није истина, оно је код вас. Ја сам знала да ћете ви 
тако одговорити. Оно вам је у том џепу. Ја сам се тако кајала 
због те глупе шале сву ноћ. Вратите ми писмо одмах, дајте 
га овамо! : 

— Оно је тамо остало. 


— Ви мене сад морате сматрати за девојчицу, за малу — 
малецку девојчицу после мога писма са таком глупом шалом! Ја 
вас молим за опроштај за ту глупу шалу, али писмо ми неизо- 
ставно донесите, ако збиља није ту код вас, — још данас до- 
несите, свакојако, свакојако ! 


— Данас никако није могућно, зато што ћу отићи. у ма- 
настир и нећу доћи код вас два-три дана, можда и четири, јер 
старац Зосима... 


— Четири дана, каква будалаштина! Чујте, јесте л' ми се: 
много смејали > 

— Нимало се нисам смејао. 

— А што 


Зато, што сам ја потпуно свему веровао. 
— Ви мене вређате ! ј 


Ни најмање. Ја, чим сам прочитао, ја сам одмах помислио. 
да ће све тако и бити, јер ћу ја, чим умре старац Зосима, одмах. 
морати изаћи из манастира. Затим ћу наставити учење и: поло- 
жићу испит, а кад дође законом прописано време, ми ћемо се 
узети. Ја ћу вас волети. Премда ја још нисам имао времена ми- 
слити, али ја сам помислио да бољу жену од вас нећу наћи, 
а мени старац налаже да се женим... 

— Али ја сам богаљ, мене у наслоњачи носе! — засмеја 
се Лиза са руменилом, које јој се заруде на образима. 

— Ја ћу вас сам возити на наслоњачи, али ја сам уверен. 
да ћете ви до тог времена оздравити. 

— Но ви сте полудели, — нервозно изговори Лиза, — из 
такве шале, па сте наједаред извели таку будалаштину!... Ах, 
ево и маме, можда је баш добро дошла. Мама, како се ви увек 
закашњавате, како би ви тако дуго остали! Ево већ и Јулија 
лед носи! 

— Ах, зе, не вичи, — што је најглавније, не вичи... Мени. 
већ од те твоје вике... Шта ја могу, кад си ти сама негде на 
друго место оставила шарпију... Ја сам тражила, тражила... Мени 
се чак чини да си ти то нарочито учинила. 


— Та, за бога, ваљда тек нисам знала да ће он доћи са 

угриженим прстом, а да сам знала, ја бих можда збиља то на- 
рочито учинила. Анђеле, мама, ви почињете говорити необично 
оштроумне ствари. 

— Нека су оштроумне, али каква су ти то осећања, [15е, 
у погледу прста Алексија Фјодоровића и свега тога! Ох, мили 
Алексије Фјодоровићу, мене не убијају појединости, нити тамо 
некакав Херценштубе, него све заједно, све у целини, ето шта 
ја не могу да издржим. 

— Доста, мама, доста о Херценштубе, — весело се смејаше 
Лиза, — дајте брже шарпију, мама, и воду. То је просто оловни 
облог, Алексије Фјодоровићу, ја сам се сад сетила имена, но то 
је прекрасан облог. Мама, замислите само, он се са дечурлијом 
потукао на улици, и то га је један деран ујео, е па зар није он 
мали, зар није он један мали човек, и може ли се он, мама, 
после тога женити, јер он, помислите само, хоће да се жени, 
мама. Замислите себи да је он ожењен, но, па зар то није смешно, 
зар није страшно тог 

И Глве се непрестано смејаше својим нервозним ситним осмеј- 
чићем, лукаво погледајући у Аљошу. 

— Но, како ће да се жени, [15е, и од куд то сад, и то ти 
е сасвим неумесно... јер тај дечко је можда и бесан. 

— Ах, мама! Па зар има бесних дечака 2 

— Што да не буде, [15е, ти мислиш ваљда да сам ја глу- 
пост казала. Вашег је дечка ујело бесно псето, и он је постао 
бесан дечко, те ће сад и он кога било ујести око себе. Како 
вам је лепо привезала, Алексије Фјодоровићу, ја никад не бих 
тако могла. Осећате л сад бол» 

— Сада врло мали. 

— А бојите л' се воде> — запита зе. 

— Но, доста, [15е, ја сам, можда, збиља, врло брзоплето 
казала то о бесном дечку, а ти се опет пожурила, па брже 
боље закључак извела. Катарина Ивановна, чим је чула да сте 
ви дошли, Алексије Фјодоровићу, одмах је полетела к мени, она 
чезне за вама, чезне. 

— Ах, мама! Идите сами тамо, а он не може поћи одмах 
он има страшне болове. 

— Ни најмање, још те како могу поћи... рече Аљоша. 

— Како! Зар ви одлазите2 Зар тако ви» Зар тако ви> 

— Па шта» Ја, кад свршим тамо, ја ћу опет доћи овамо 
па ћемо опет мо ћи говорити колико вам драго. А ја бих веом 

хтео да видим што пре Катарину Ивановну, јер у сваком случају 
хоћу да се што пре вратим данас у манастир. 

— Мама, узмите га и брже га одведите. Алексије Фјодо- 
ровићу, немојте се трудити да долазите к мени после Катарине. 
Ивановне, него идите право у ваш манастир, срећан вам хај- 
дац! А ја хоћу да спавам, ја сву драгу ноћ нисам спавала. 

— Ах, Шзе, ти се непрестано само лудиш, но како би било, 
кад би ти збиља мало прилегла и заспала! — ускликну г-ђа: 
Хохлакова. 

— Ја не знам чиме сам ја... Ја ћу остати још једно три. 
минута, а, најпосле, ако хоћете, чак и пет, — промрмља Аљоша. 

— Чак и пет! Та одведите га брже, мама, то је чудовиште: 
од човека ! 

— |л5е, ти си полудела. Хајдмоте, Алексије Фјодоровићу,, 
она је и сувише ћудљива данас, бојим се да је даље раздражу- 
јемо. О, мука је то са нервозном женском, Алексије Фјодоро- 
вићу! Него, збиља, она је можда зажелела да спава, док сте ви 
ту. Како сте ви то навели на њу сан, то је таква срећа! 

— Ах, мама, како сте ви мило почели говорити, љубим вас, 
мамице, за то. 

— И ја тебе такође, 1152. Слушајте, Алексије Фјодоровићу;. 
— проговори г-ђа Хохлакова тајанствено и са важношћу, брзим. 


шапатом, одлазећи с Аљошом, — ја нећу ни о чем да вас унапред. 
убеђујем, нити да дижем ону завесу, но ви ћете ући и сами ћете: 
видети све, што се тамо збива, — то је ужас, то је најфанта- 


стичнија комедија: она воли вашег брата Ивана Фјодоровића,. 
а уверава себе из све снаге, да воли вашег брата Димитрија 
Фјодоровића. Та то је страшно! Ја ћу ући заједно с: вама и, ако. 
ме не отерају, сачекаћу крај. 


М 
Кидање и мучење у салону. 


Но у салону се разговор већ довршаваше; Катарина Ива- 
новна беше у великом узбуђењу, премда имађаше одлучан из- 
глед. У тренутку, кад уђоше Аљоша и г-ђа Хохлакова, Иван 
Фјодоровић устајаше, да оде. Лице му беше малко бледо, и 
Аљоша са неспокојством погледаше на њега. 

Ствар беше у том, што се ту сад за Аљошу разјашњаваше- 
једна од његових сумњи, једна немирна загонетка, која га је од, 

неко време мучила. Још пре месец дана су њега већ неколико 
пута, и то са разних страна, убеђивали да брат Иван воли Ка- 
тарину Ивановну и, што је главно, збиља намерава да је „пре- 
отме“ од Миће. До најпоследњег времена то се чинило Аљоши 
чудно и немогућно, премда га је врло узнемиривало. Он је волео 
обадва брата, и страшио се таквог супарништва међу њима. 
Међу тим, сам Димитрије Фјодоровић наједаред отворено му 
изјави јуче да се чак радује том супарништву брата Ивана и да 
ће то њему, Димитрију, у многом помоћи. Но чему ће помоћиг 
Да се ожени са Грушењком > Али ту је ствар Аљоша сматрао за 
пустоловну, за вратоломну и последњу. 

Осим свега тога, Аљоша несумњиво вероваше све до јуче 
да Катарина Ивановна и сама страсно и упорно воли његовог 
брата Димитрија, и то баш онаквог, какав јесте, крај све чудо- 
вишности такве љубави. Но јуче у сцени са Грушењком као да 
му се наједаред поче указивати нешто друго. Реч „мучење“, коју 
тек што изговори г-ђа Хохлакова, доведе га, да се скоро уз- 
дрхта, јер баш те ноћи, пробудивши се у полак пред зору, он 
наједаред, по свој прилици, одговарајући ономе што је у сну 
видео, изговори: „кидање и мучење!“ А сањао је целу ноћ ју- 
черашњу сцену код Катарине Ивановне. А сад наједаред, отво- 
рено и упорно уверавање г-ђе Хохлакове да Катарина Ивановна 
воли брата му Ивана и само, нарочито, за љубав некакве игре, 
за љубав „кидања себе саме и мучења“, вара себе, и сама 
себе мучи тобожњом љубављу својом према Димитрију — због 
некакве бајаги благодарности, — то уверавање г-ђе Хохлакове 
порази Аљошу: „а можда је збиља права истина — баш у тим 
речима!“ — Али, у том случају, какав је положај брата Ивана» 
Аљоша осећаше некаквим инстинктом да би таком карактеру, 
као Катарина Ивановна, било потребно да господари, а госпо- 
дарити би она могла само над таквим, као што је Димитрије, 
а никако не над таквим, као што је Иван. Јер само би се Ди- 
митрије (макар и после дужег времена) могао, најзад, смирити 
пред њом „још на своју срећу“ (што би још само желео Аљоша), 
али Иван не; Иван се не би могао пред њом смирити, нити би 
му то смирење донело срећу. Такав је појам Аљоша некако и 
нехотице саставио себи о Ивану. 

ИМ, ето, сва та колебања и комбинације пролетеше и сев- 
нуше у његовој памети у оном тренутку, кад је сад ступао у 
салон. Севну му и још једна мисао, наједаред и незадржано: 

„А шта ћемо онда, ако она ни једног не воли — ни овог, ни 
оног >“ Примећујем да се Аљоша чисто стидео после таких својих 
мисли, и корео је себе због њих, кад су му оне последњег месеца 
случајно долазиле у главу: „Но, шта се ја разумем у љубави 
и у женама, и како ја могу изводити такве закључке“, — пре- 
мишљаше он, прекоревајући себе, после сваке такве своје мисли, 
или нагађања. 

А међутим, немогућно беше не мислити. Он схваташе по 
нагону да је сад, на пример, у судбини два брата његова то су- 
парништво и сувише важно питање, од кога и сувише много 


зависи. „Један ће гад појести другог гада“, — рече јуче брат. 


Иван, говорећи у љутини о оцу и брату Димитрију. Значи, брат 
Димитрије је у очима његовим гад, и можда већ одавно гад> 
Да то не буде од оног доба, како је брат Иван упознао Ката- 
рину Ивановну» Речи су се те, наравно, синоћ Ивану и нехо- 
тице измакле, али тим је још важније, што су нехотице. И, ако 
је тако, онда о каквом ту миру може бити реч» Зар нису то, 
напротив, нове побуде за мржњу и непријатељство у њиховој 
породици А што је главно, кога он, Аљоша, да жали» И шта 
да сваком од њих жели» Он их воли обојицу, али шта да за- 
жели свакоме од њих посред таких страшних противуречности2 
У тој збрки могао се човек сасвим збунити, а срце Аљо- 
шино не могаше да подноси неизвесност. Јер карактер његове 
љубави беше свагда делатан. Пасивно волети он не могаше: чим 
би кога заволео, он би се онога часа лаћао и да помаже. А за 
то је потребно било поставити циљ, чврсто је требало знати шта 
је за свакога од њих добро и потребно, а уверивши се да је циљ 
тачан, природно је да сваком од њих помогне. Но, место ја- 
сног циља — у свему беше само нејасност и збрка. „Мучење“ 
изговорено је сад! Али шта је могао он разумети баш и у том 
мучењу 2 У свој тој збрки и пометњи он чак ни прву реч не разуме! 
Угледавши Аљошу, Катарина Ивановна брзо и радосно рече 
Ивану Фјодоровићу, који већ беше устао са свога места да иде: 
— На један тренутак! Останите још на један тренутак. Ја 
хоћу да чујем мишљење ево овог човека, коме ја свим бићем 
својим верујем. Катарина  Осиповна, не идите ни ви, — додаде 
она, обраћајући се г-ђи Хохлаковој. Она посади Аљошу поред 
себе, а Хохлакова седе према њима, до Ивана Фјодоровића. 
— Овде су сви пријатељи моји, сви, што их год имам на 
свету, мили пријатељи моји, — ватрено поче она гласом, у коме 

дрхтаху искрене страдалничке сузе, и срце се Аљошино опет на- 
једаред окрену њој. — Ви сте, Алексије Фјодоровићу, ви сте били 
јуче сведок оног ужаса, и видели сте каква сам ја била. Ви нисте 
видели то, Иване Фјодоровићу, — он је видео. Шта је он по- 
мислио о мени јуче — не знам, али знам само једно: да кад би 
се поновило то исто и данас, у овом тренутку, ја бих исказала 
онака иста осећања, онаке исте речи и онакве исте покрете. Ви 
се сећате мојих покрета, Алексије Фјодоровићу, ви сте сами за- 
држали мене од једног таквог покрета... (Говорећи то, она поцр- 
вене, а очи јој севнуше). Објављујем вам, Алексије Фјодоровићу, 
да се ја не могу ни с чим помирити. Чујте, Алексије Фјодоро- 
оићу, ја чак не знам волим ли ја њега сад. Он је мени постао 
бедан, а то је лоша сведоџба љубави. Кад бих ја њега волела, 
кад бих га још и даље волела, онда ја њега можда не бих жа- 
лила сада, него би га, напротив, мрзела... 

Глас њен задрхта, а сузице јој заблисташе на трепавицама. 
Аљоша се уздрхта у себи: „ова је девојка истинита и искрена, — 
и... и та више не воли Димитрија !“ 

— То је тако! Тако! — ускликну г-ђа Хохлакова. 

— Причекајте, мила Катарина Осиповна, ја нисгм казала 
што је главно, нисам коначно казала шта сам ддлучила ове ноћи. 
„Ја осећам да је, можда, одлука моја ужасна — за мене, али предо- 
сећам, да је ја већ нећу променити ни зашта, ни зашта, целог 
мог века, и тако ће остати. Мој мили, мој добри, мој свагдашњи 
и великодушни саветник и дубоки познавалац срца, и једини при- 
јатељ мој, којега ја имам на свету, Иван Фјодоровић, одобрава 
ми у свему и хвали моју одлуку... Он је зна. 

— Да, ја је одобравам, — изговори Иван Фјодоровић тихим, 
али одлучним гласом. 

— Али ја желим да и Аљоша (ах, Алексије Фјодоровићу, 
опростите, што сам вас ја назвала просто Аљошом), — ја желим 
да ми и Алексије Фјодоровић каже сада одмах пред оба моја при- 
јатеља, — да ли ја имам право, или не2 Ја имам инстинктивно 
предосећање, да ви, Аљоша, брате мој мили (јер ви сте брат мој 
мили), — проговори она опет усхићено, зграбивши његову хладну 
руку својом врелом руком, — ја предосећам да ће ми ваша од- 
лука, ваше одобрење, крај свих мојих мука, дати спокојство, 
стога, што ћу се ја после ваших речи утишати и смирити, 
ја то предосећам ! 

— Ја не знам о чем ћете ви мене питати, — изговори Аљоша 
«са зажареним лицем, ја само знам да ја вас волим и да вам желим 

у овом тренутку среће више, него себи самом!... Али ја се, ето,. 
ништа не разумем у тим пословима... додаде он брже. 

— У тим стварима, Алексије Фјодоровићу, у тим стварима 
је сад главно — част и дужност, и не знам шта још, али нешто. 
више, чак можда више и од саме дужности. Мени срце говори 
о том несавладљивом осећању, и оно ме неодољиво вуче. У оста-- 
лом, све је то у две речи, ја сам се већ одлучила: Ако се он 
чак и ожени са оним... гадом (поче она свечано), коме ја никад, 
никад опростити не могу, ја га ипак оставити нећу! Од 
овог часа ја га већ никад, никад нећу оставити! — изговори 
она са некаквим кидањем и мучењем некаквог бледог, изму- 
ченог усхићења. То јест, немојте мислити да ћу се ја вући за 
њим, непрестано му излазити пред очи, мучити га, — 0, не, ја 
ћу отићи у другу варош, куд хоћете, али ја ћу га целог живота, 
целог живота мог, неуморно пратити. А кад он постане са оном 
несрећан, а то ће јамачно, и то још одмах, бити, онда нек дође 
к мени, па ће у мени наћи пријатеља, сестру... Само сестру, 
наравно, и то за навек тако, али он ће се убедити, најзад, да 
је та сестра — збиља његова сестра, која га воли и која је сав. 
живот жртвовала за њега. Ја ћу постићи то, ја ћу наваљивати, 
да ме он, најзад, упозна и да ми поверава све, не стидећи се! 
— ускликну она као изван себе. — Ја ћу бити Бог његов, коме 
ће се он молити, — и то ми је он, у најмању руку, дужан за 
своје "издајство и за оно, што сам јуче због њега поднела. И 
нека види, у току целог века свога, да ћу ја целог свог живота 
бити верна њему и мојој једаред датој речи, макар што је он 
био неверан и изневерио је. Ја ћу... ја ћу се претворити само 
у средство за његову срећу (или како то да кажем), у инстру- 
менат, у машину за његову срећу, и то на цео живот, на цео. 
живот, и да он то унапред види целог живота свог! То је ето. 
сва моја одлука! Иван Фјодоровић ми то у великој мери одобрава. 

Она једва дисаше. Она је можда хтела далеко достојније,. 
вештије и природније изразити своју мисао, али испаде сувише 
журно и сувише обнажено. Много беше младе неиздржљивости,. 
много беше само одјек јучерашњег раздражења и потребе да се 
покаже горда. То она осети и сама. Лице јој се некако наје- 
даред натушти, израз лица постаде немио. Аљоша одмах све то. 
опази и у његовом срцу затрепта сажаљење. А ту као наручено. 
додаде и брат Иван. 

— Ја сам само исказао своју мисао, — рече он. — Код. 

сваке би друге то изашло силом изведено, измучено, а код вас 
— не. Друга не би имала право, а ви имате. Ја не знам, како. 
то да образложим, али ја видим да сте ви искрени у највећој 
мери, и стога и јесте у праву... 

— Али то је само у овом тренутку... А шта је овај тре-. 
нутак> Свега само јучерашња увреда, — ето шта значи овај 
тренутак! — рече наједаред нестрпљиво г-ђа Хохлакова, оче- 
видно, не желећи да се меша, али не могући се уздржати и на-. 
једаред рекавши врло тачну мисао. 

— Тако је, тако је, — прекиде је Иван, наједаред некако. 
претерано и очевидно наједивши се, што га прекида у говору, 
— тако је, но код друге је тај тренутак само јучерашњи утисак, 
и само тренутак, а са карактером Катарине Ивановне тај ће се 
тренутак протегнути на цео њен живот. Што је за друге само 
обећање, то је за њу вековечита, тешка, можда и туробна, но 
неуморна дужност. И она ће се хранити осећањем те испуњене 
дужности! Ваш ће живот, Катарина Ивановна, од сада проти-- 
цати у страдалничком посматрању својих рођених осећања, свог 
сопственог подвига и сопствене туге, но доцније ће се та патња 
ублажити, и живот ће се ваш претворити већ у слатко посма- 
трање једаред за свагда испуњене одличне и горде замисли, 
која је збиља на свој начин горда, свакојако очајна, али од вас 
побеђена, и свесност о томе прибавиће вам, најзад, најпотпуније: 
задовољење и помириће вас са свим осталим... 

Он то изговори очевидно са некаквом злобом, очигледно. 
нарочито, и чак, можда, не желећи да сакрије своју намеру, да. 
он то говори нарочито још и као неко подсмевање. 


— О Боже, како је то све незгодно! — викну. опет г-ђа 
Хохлакова. 

— Алексије Фјодоровићу, реците и ви што. Мени је страшно. 
потребно да знам шта ћете ми и ви рећи! — ускликну Катарина. 


Ивановна и наједаред огрезну у сузама. 

Аљоша устаде са канабета. 

— То није ништа, ништа! — настављаше она плачући, — 
то је од растројства, од ноћашње ноћи, но поред таква два при-- 
јатеља, као што сте ви и брат ваш, ја се још осећам јака... јер. 
знам... ви ме обојица никад нећете оставити. 

— На жалост, ја ћу сутра можда морати отпутовати у 
Москву и на дуже време вас оставити... М то је, на жалост,. 
неодложно... проговори наједаред Иван Фјодоровић. 

— Сутра, у Москву! — искриви се наједаред све лице Ка- 
тарине Ивановне, — но... но Боже мој, како је то добро! — 
викну она гласом, који се у једном тренутку сав измени, и у тре- 
нутку угушивши своје сузе, тако да им ни трага не остаде. У њој 
се збиља у тренутку изврши промена, која необично изненади 
Аљошу: место једне увређене девојке, која до малочас плакаше 
у некаквом кидању и мучењу свога осећања, —- појави се наје- 
даред жена, која потпуно влада собом и која је чак нечим не- 
обично задовољна — баш као да се збиља 'нечем обрадовала. 

— О, није у том срећа, што ја вас остављам, то се већ ра- 
зуме да није, — чисто као да се поправи она наједаред милим 
салонским осмејком, — такав пријатељ, као ви, не може то ни 
помислити ; ја сам, напротив, и сувише несрећна, што ћу се ли- 
шити вас (она наједаред бурно полете према Ивану Фјодоро- 
вићу и, зграбивши га за обадве руке, са врелим осећањем их 
стиште); него ево, у чем је срећа, — срећа је то, што ћете ви 
сами, лично, моћи саопштити сад у Москви, мојој тетки и Агаши, 
сав мој положај, сву садашњу страхоту моју, потпуно искрено 
пред Агашом, а штедећи милу тетку, онако, како ви сами то 
будете знали учинити. Ви не можете себи представити како сам 
јуче и јутрос била несрећна, не знајући како да им напишем то 
страшно писмо... зато што се то у писму никако не може тачно 
испричати... А сад ће ми лако бити написати, јер ћете ви лично 
бити тамо код њих и све ћете им објаснити. О, како ми је мило! 
Но мени је само због тога мило, ипак ми верујте. Али мени вас 
лично нико и ништа не може заменити... А ја ћу сад да отрчим, 
да напишем писмо, — доврши она наједаред и чак већ коракну, 
да изађе из собе. 

— А Аљоша» А мишљење Алексија Фјодоровића, које -сте 
тако неизоставно хтели саслушати» — повика г-ђа Хохлакова. 
Заједљива и срдита нота одјекну у њеним речима. 

— Ја то нисам заборавила, — застаде наједаред Катарина 
Ивановна, — и што сте тако непријатељски расположени према 
мени у оваквом тренутку, Катарина Осиповна»> — изговори она 
са горким, ватреним прекором, — Што сам рекла, то и потвр- 
ђујем. Мени је потребно његово мнење, и не само то: мени треба 
одлука његова! Како он рекне, тако ће и бити — ето у коликој 
мери ја жудно очекујем ваше речи, Алексије Фјодоровићу... Али 
шта је с вамаг 

— Ја никад нисам мислио, ја не могу то замислити ! — ус- 
кликну наједаред Аљоша тужно. 

— Шта, шта»г 

— Он путује у Москву, а ви узвикнусте да вам је. мило. 
—- то сте ви нарочито узвикнули! А затим сте одмах почели 
објашњавати да вама није то мило, него да, напротив, још жа- 
лите, што... губите пријатеља, — но и то сте нарочито оди- 
грали... као у позоришту у комедији сте одиграли!... 

— У позоришту2 Шта... Шта је тог — викну Катарина 
Ивановна дубоко пренеражена, сва планувши и намрштивши обрве. 

— Та макар ви како њега уверавали да у њему жалите 
пријатеља, но ипак ви очевидно наваљујете и наглашујете да је 
то срећа, што он одлази... проговори Аљоша, некако већ сасвим . 
тешко дишући. Он стојаше код стола и не хтеде да седне. 

— Шта ви то, ја не разумем... 

— Та ја и сам не знам... Мене наједаред као да нешто. 
обасја... Ја знам да није добро, што ја то говорим, но ја ћу 


ипак све казати, — настављаше Аљоша гласом, који онако исто. 
дрхташе и пресецаше се: — та моја „обасјаност“ — моје „оза- 
рење од горе“ — састоји се у томе, што ви мог брата Димитрија 


можда никако и не волите... још од самог почетка... А и Дими- 
трије вас, можда, никако не воли... још од самог почетка... 
него вас само штује... Ја збиља не знам како ја све то сад смем, 
али тек морам коме било истину рећи... зато, што овде нико 
неће да говори истину. 

— Какву истинуг — викну Катарина Ивановна, и нешто- 
хистерично одјекну у њеном гласу. 

— Па ево какву, — прошапута Аљоша, као да с тавана пада, 
— позовите одмах Димитрија — ја ћу га наћи, — па нека дође 
овамо и нек вас узме за руку, затим нек узме за руку брата Ивана 
и нек сједини ваше руке. Зато, што ви мучите Ивана само стога, 
што га волите... а мучите га стога, што Димитрија силом волите, 
(просто због мучења и кидања)... волите га зарад неистине... 
зато, што сте себе тако уверили... 

Аљоша запе у говору и ућута. 

— Ви... ви... ви сте мали јуродивац', ето ко сте ви! — од- 
сече наједаред Катарина Ивановна са већ побледелим лицем и са 
уснама, које се кривљаху од пакости. 

Иван Фјодоровић се наједаред засмеја и устаде с места. 
У рукама му беше шешир. 


— Ти си се преварио, мој добри Аљоша, — проговори он. 


' Религиозни занесењак —- у полак луд („Христа ради“). 

"са изразом лица, који Аљоша још никад у њега није видео, — 
са изразом некакве младе искрености и јаког, неодољиво искреног 
"осећања, — никад Катарина Ивановна није мене волела! Она је 
знала све време да ја њу волим, премда јој ја никад ни речи 
нисам говорио о мојој љубави, — знала је, али ме није волела. 
Пријатељ јој такођер нисам био ниједаред, ни једнога дана: тој 
гордој жени није било потребно моје пријатељство. Она ме је др- 
жала покрај себе због непрекидне освете. Она ми се светила за 
све увреде, које је непрестано и сваког тренутка подносила за 
све то време од Димитрија, за увреде од првог састанка њиховог. 
Јер јој је и сам први састанак њихов остао на срцу као увреда. · 
Ето какво је њено срце! Ја за све то време ништа друго нисам 
ни радио, него сам само слушао о њеној љубави према њему. Ја 
сад одлазим, но знајте, Катарина Ивановна, да ви збиља волите 
само њега. И што је већа његова увреда, тим га ви већма волите. 
Ето то и јесте ваше кидање и мучење. Ви га управо волите она- 
квог какав јесте, волите га, макар што вас вређа. Кад би се он 
поправио, ви бисте га оног часа занемарили и престали бисте га 
волети. Но вама је он потребан, да непрестано посматрате свој 
подвиг верности и да му пребацујете због његове неверности. 
И све је то услед ваше гордости. О, ту има много потиштености 
и понижења, но све је то из гордости... Ја сам и сувише млад, 
и сувише сам вас јако волео. Ја знам да ја то не бих требао да 
вам говорим, да би од моје стране било достојанственије просто 
отићи од вас; чак ни за вас не би било тако увредљиво. Али ја 
ето одлазим далеко и нећу се вратити никада. То је сад занавек... 
Ја нећу да седим поред таког кидања и мучења... У осталом, ја 
већ не знам ни говорити, све сам казао... Збогом, Катарина Ива- 
новна, ви се не можете на мене срдити, јер сам ја сто пута горе 
него ви кажњен: кажњен сам већ тим, што вас нигда више нећу 
видети. Збогом остајте! Мени не треба ваша рука. Ви сте ме и су- 
више свесно мучили, да бих вам у овом тренутку могао опро- 
стити. После ћу вам опростити, а сад ми ваша рука не треба. 


„Захвалност вам, госпођо, не тражим !“! 


додаде он са искривљеним осмехом, доказавши, уосталом, сасвим 
неочекивано да је и он кадар читати Шилера толико, да га већ 


У једној Шилеровој балади тражи једна дама од свога поштоватеља да 
се овај спусти на позорнипу међу дивље зверове, да јој дохвати рукавицу, која 
јој беше пала међу зверове. Витез се спусти на позорницу, смело дохвати ру- 
кавицу, донесе је натраг. дами, баци је према њој са речима: „Захвалност вам, 


госпођо, не тражим !“ Прев. 

«на изуст зна, чему пре Аљоша не би веровао. Он изађе из собе, 
чак и не опростивши се са домаћицом, г-ђом Хохлаковом. Аљоша 
пљесну рукама. 

— Иване, — викну он за њим, као изгубљен, — врати се, 
Иване! Не, не, он се сад ни зашта на свету неће вратити! — 
ускликну он опет у тужној озарености, — но то сам ја, ја сам 
крив, ја сам започео! Иван је говорио пакосно, ружно. Непра- 
вично и пакосно... Он се опет мора вратити овамо — вратиће 
се, вратиће се... Аљоша клицаше, као у полак луд... 

Катарина Ивановна наједаред изађе у другу собу. 

— Ви ништа рђаво нисте учинили, ви сте поступали дивно, 
као анђео, брзо и усхићено прошапута ојађеном Аљоши г-ђа Хо- 
хлакова. — Ја ћу употребити све силе, да Иван Фјодоровић не оде. 

Радост сијаше на њеном лицу на највећи јед Аљошин, но 
Катарина Ивановна се наједаред врати. У њеним рукама беху две 
седмобојне банке — од по сто рубаља. 

— Ја имам велику молбу на вас, Алексије Фјодоровићу, — 
поче она, окрећући се право Аљоши, на изглед спокојним и рав- 
номерним гласом, као да се овог часа збиља ништа није десило. 
— Пре недељу дана, — да, канда, пре недељу дана, — Дими- 
трије Фјодоровић је учинио један пренагљен и неправичан по- 
ступак, врло ружан. Ту има једно ружно место, једна крчма. У њој 
се он нашао са тим официром у оставци, са тим штабским ка- 
петаном, кога је ваш тата употребљавао у некаквим својим по- 
словима. Ражљутивши се због нечега на тога штабског капетана, 
Димитрије Фјодоровић зграби га за браду и, у таквом понижа- 
вајућем положају, изведе га пред свима на улицу, и по улици га 
је још много водио, и, кажу, да је некакав дечко, син тога штаб- 
ског капетана, који се учи у овдашњој школи, још дете, видевши 
то, једнако трчао поред њих и на глас плакао и молио за оца 
и трчао свима и молио да га заштите, а сви су се смејали. Опро- 
'стите, Алексије Фјодоровићу, ја не могу да се без негодовања 
сетим тог срамног његовог поступка, на који се може решити 
само Димитрије Фјодоровић у својој јарости... и у страстима 
својим! Ја то ни испричати нисам кадра... Просто не знам какве 
изразе да употребим. Ја сам се распитивала о том пониженом и 
дознала сам да је то врло сиромашан човек. Презиме му је Сње- 
гирјов. Он је нешто погрешио у служби, истерали су га, ја вам 
то не умем испричати, а сад је он са својом породицом, са не- 
«срећном породицом, пао у страшну сиротињу, а породица му се 

састоји из болесне деце и, канда луде, жене. Он је већ одавно 
овде у вароши, он нешто ради, био је негде писар, а сад је на- 
једаред остао без плате! Ја сам бацила поглед на вас... то јест, ја 
сам мислила, — ја не знам, ја се некако буним, — видите ли, ја сам 
хтела да вас замолим, Алексије Фјодоровићу, — добри мој Алек- 
сије Фјодоровићу, да одете до њега, да нађете какав изговор, да 
уђете код њих, то јест, код тог штабског капетана, — о, Боже, 
како се ја збуњујем, — па да деликатно, пажљиво, — управо 
онако, како ћете само ви једини знати учинити (Аљоша наједа- 
ред поцрвене) — да му дате ову помоћ, ових двеста рубаља. Он, 
ће сигурно примити... то јест, да га наговорите да прими. Или не, 
како бисмо ми то некако 2... Видите ли, то му није, да кажете, 
плата за увреду, да се умири, да не тужи (јер је он, канда, хтео 
ла тужи суду), него просто сажаљење, жеља да му се помогне; од 
мене, од мене, заручнице Димитрија Фјодоровића, а не од њега 
самог... Једном речју, ви ћете то умети лепо извести... Ја бих 
и сама отишла, али ви ћете то далеко боље од мене. Он живи 
у Језерској улици, у кући мештанке Калмикове... Тако вам Бога, 
Алексије Фјодоровићу, учините ми то, а сад... сад сам се ја малко.... 
уморила. До виђења... 

Она се наједаред тако брзо окрену и исчезну опет за за- 
весом, да Аљоша немаде кад ни речи рећи, — а хтео је да још 
нешто каже. Он хтеде да моли за опроштење, да окриви сам себе 
— но... шта било да каже, јер му је срце било пуно, и он одлучно 
не хтеде да изађе из собе без тога. Али г-ђа Хохлакова га зграби 
за руку и изведе га сама. У предсобљу га она заустави, као и 
малочас. 

— Она је горда, бори се противу себе, али је добра, дивна, 
великодушна! — клицаше г-ђа Хохлакова у полак шапућући. — 
О, како је ја волим, нарочито неки пут, и како је мени сад све, 
све опет мило! Мили Алексије Фјодоровићу, ви нисте ни знали 
то: знајте дакле, да ми сви — ја, обадве тетке, — одједаред 
рећи: сви, чак и [15е, ево већ цео месец, како само то једино 
желимо, и од Бога молимо да се она растане с вашим љубимцем, 
Димитријем Фјодоровићем, који за њу неће ни да чује и ни нај- 
мање је не воли, па да пође за Ивана Фјодоровића, образованог 
и изванредног младог човека, који је воли више, него све на 
свету. Ми смо вам ту читаву заверу склопиле, и ја чак, можда, 
само зато и остајем овде, и не путујем... 

— Али она је плакала, опет увређена! — повика Аљоша. 

— Не верујте женским сузама, Алексије Фјодоровићу, — ја 
сам увек против жена у таквом случају, ја сам на страни мушких. 


— Мама, ви га кварите и упропашћујете, — зачу се танани 
гласић Лизин иза врата. 
— Не, то сам свему ја узрок, ја сам страшно крив! — по- 


нављаше неутешни Аљоша у мучном наступу стида због свог 
испада и чак покривајући рукама лице од стида. 

— Напротив, ви сте поступили као анђео, — ја сам готова 
да то хиљадама хиљада пута поновим. 

— Мама, откуд је он поступио као анђео — зачу се опет 
глас Лизин. 

— Мени наједаред од некуд дође у главу, посматрајући 
све то, — настављаше Аљоша, као и да није чуо Лизу, — да 
она воли Ивана, и ето ја сам казао ту глупост... и шта ли ће 
сад бити! 

— Ама с ким, с ким не знате шта ће бити» — ускликну 
[15е, —- мама, ви сигурно хоћете да ме убијете. Ја вас питам 
— ви ми не одговарате. 

У том тренутку утрча собарица. 

— Катарини Ивановној је рђаво... Они плачу... хистерија, 
муче се. 

— Шта је тог — викну Глзе, већ узнемиреним гласом. — 
— Мама, то ће код мене бити хистерија, а не код ње! 

— Газе, тако ти бога, не вичи, не убијај ме. Ти си још у 
таквим годинама, ти не смеш све знати, што велики знају; ја 
ћу дотрчати, па ћу ти све испричати, што ти се може саопштити. 
О, Боже мој! Ја трчим, трчим... Хистерија — то је добар знак, 
Алексије Фјодоровићу, то је изврсно, што ју је спопала хисте- 
рија. То управо тако и треба. Ја сам у таквом случају увек 
против женских, против свих тих хистерија и женских речи. Ју- 
лија, трчи па кажи да ја летим. А што је Иван Фјодоровић тако 
отишао, то је она сама крива. Него он неће отићи. [15е, тако 
ти бога не вичи! Ах да, не вичеш ти, то ја вичем, опрости 
својој мами, но ја сам усхићена, усхићена, усхићена! А јесте л 
опазили ви, Алексије Фјодоровићу, како је малочас младићски, 
младићски изишао Иван Фјодоровић — казао све то и изишао! 
Ја сам мислила, он је тако учен човек, академик, а он тек на- 
једаред тако ватрено-ватрено, искрено и младићски, неискусно 
и младићски, и тако је све то дивно-дивно, баш као и ви! 
Него ја трчим, трчим. Алексије Фјодоровићу, журите се што пре 

Дело, књ. 69. 16 

са том поруком и што пре се вратите. [15е, да ти није што по- 
требног Тако ти бога, не задржавај ни за тренутак Алексија 
Фјодоровића, он ће ти се одмах вратити. 

Г-ђа Хохлакова, напослетку, побеже. Аљоша, пре но што 
ће поћи, хтеде да отвори врата од Лизине собе. 

— Нипошто ! — викну [1ве, — сад нипошто! Говорите тако, 
кроз врата. Због чега сте ви међу анђеле доспели» Ја само то 
једно и хоћу да знам. 

— Због страшне глупости, [15е! Збогом ! 

— Да се нисте усудили тако отићи! — викну [15е. : 

— 1[45е, ја имам озбиљан терет на срцу! Ја ћу се одмах 
вратити, али ја имам велики, велики терет на срцу! 

И он истрча из собе. 


М 
Мучење у изби. 


Он је збиља имао велики терет на срцу, такав терет, какав 
је дотле ретко кад осећао. Он беше учинио испад и глупост, — 
и још у каквој ствари: у љубавним осећањима ! 

„Но, шта се ја у том разумем, шта ја у таквим пословима 
могу пресуђивати»“ понављаше он у себи по стотинити пут, 
црвенећи; — „ох, што сам се осрамотио, то још није ништа, 
срамота је још само казна, коју сам и заслужио, — несрећа се са- 
стоји у том, што ћу ја сад јамачно бити узрок нових несрећа... 
А старац ме је слао, да их измирим и сложим. Зар се тако мири>“ 

Ту се он опет наједаред сети како им је сједињавао руке 
и опет га страшно би срамота. „Премда сам ја све то искрено 
учинио, али од сада треба бити паметнији“, — заврши он наје- 
даред, и чак се и не насмеши на свој закључак. 

Порука Катарине Ивановне беше предата у Језерску улицу, 
а брат Димитрије становаше баш ту уз пут, недалеко од Језерске 
улице, у сокачету. Аљоша одлучи да сврне код њега свакојако 
пре, него код штабског капетана, премда у напред осећаше да 
неће затећи брата код куће. Он подозреваше да ће се овај сад 
можда некако нарочито крити од њега, — али га је по што, по то 
требало пронаћи. Јер време пролажаше; а мисао о старцу, који 
умираше, не остављаше га ни на часак, ни на секунад од оног 
тренутка, како беше изишао из манастира. 

У поруци Катарине Ивановне указа се једна околност, која 

та такођер необично заинтересова: кад је Катарина Ивановна 
споменула малога дечка, ђачића, сина оног штабског капетана, 
који је, гласно плачући, трчао поред оца, — онда Аљоши, већ 
и тада, севну мисао, да је то дете јамачно онај малочашњи ђачић, 
који га је ујео за прст, када га је он, Аљоша, испитивао чиме 
га је увредио. Сад је Аљоша већ скоро био уверен у то, не зна- 
јући ни сам од куд. На тај начин, занесен неким споредним ком- 
'бинацијама, он се расеја и одлучи да не „мисли“ о „несрећи“, 
коју је малочас причинио; да се не мучи кајањем, него да ради 
свој посао, а после што буде, то ће бити. Код те мисли се он 
потпуно и коначно охрабри. У исти мах, сврнувши у сокаче 
брату Димитрију и осећајући глад, он извади из џепа колач, 
што га код оца узе, и поједе га путем. То га мало поткрепи. 

Димитрије не беше код куће. Газде од кућерка — старац 
"столар, његов син и старица жена му — чак некако подозриво 
гледаху на Аљошу. „Већ трећи дан, како не ноћева код куће, 
"можда је некуд и отпутовао“, одговори старац, кад Аљоша стаде 
наваљивати с питањима. Аљоша разумеде да он одговара по до- 
"бивеној инструкцији. На питање његово: „Да није код Грушењке, 
да се можда није опет сакрио код Томе“ (Аљоша нарочито по- 
куша да утиче таквим искреностима), сви домаћини чак бојажљиво 
на њега погледаше. „Они га, дакле, воле, чувају га“, помисли 
Аљоша, „то је добро“. 

Напослетку нађе у Језерској улици кућу мештанке Кал- 
микове, један стари кућерак, искривљен, свега са три прозора, 
који гледаху на улицу, са прљавим двориштем, насред кога 
усамљено стојаше једна крава. Улаз беше са дворишта у ходник 
— с леве стране из ходника живљаше стара газдарица са ста- 
рицом ћерком и, канда, обадве глуве. На питање његово о штаб- 
ском капетану, које је он неколико пута поновио, једна од њих, 
разумевши напослетку да се пита за кирајџије, показа му прстом 
кроз ходник, указујући на врата у чисту избу. 

Стан штабског капетана беше збиља само проста изба. 
„Аљоша већ беше узео у руку гвоздену кваку, да отвори врата, 
кад га наједаред порази необична тишина иза врата. Он је ме- 
ђутим знао, по казивању Катарине Ивановне, да је бивши ка- 
петан човек породичан: „Или спавају сви, или су, можда, чули 
да сам дошао, па чекају, док отворим; боље ће бити да најпре 
закуцам“, — и он закуца. Одговор се зачу, али не одмах, него 
чак можда после десетак секунада. 

16“ 

— Ко је тог — викну неко громким и усиљено љути- 
тим гласом. 

Аљоша тада отвори врата и коракну преко прагг. Он се 
нађе у изби, истина доста пространој, али необично претрпаној 
— и народом, и свакојаким домаћим потребама. С леве стране. 
беше велика руска пећ. Од пећи до левог прозора преко целе- 
собе беше разапет конопац, на ком беху повешане разне крпе.. 
Са обе стране лево и десно налажаше се по једна постеља, по- 
кривена везеним јорганима. На једној од њих, на левој, беше уз- 
дигнута гомила од четири цицана јастука, један од другог мањи. 
А на другој постељи, десно, видео се само један врло мали ја-. 


стук. Даље у предњем углу беше омање место, преграђено за-- 
весом или чаршавом, који је такођер био пребачен преко ко- 


нопца, разапетог пред углом. Иза те завесе се примећиваше једна 


постеља са стране удешена на клупи и на столици која беше. 
додата клупи. Прост, дрвени, четвороугаони сељачки сто био је. 


одмакнут из предњег угла према средњем прозорчету. Сва три 
прозора, сваки са четири мала, зелена прљава окна, — беху врло 
мутни и сасвим затворени, тако да је у соби било доста загушно- 
и недовољно видно. На столу је стојала шерпења са остатцима 
пржених јаја, крај ње лежаше преостало парче хлеба и осим тога 
ту беше полоканица са незнатним остатцима земаљских блага 
још само на дну. 

Поред левога кревета на столици седела је једна жена, налик 
на даму, обучена у цицану хаљину. Она беше врло мршава у лицу, 
жута; необично упали образи њени сведочили су на први поглед 
о њеном болесном стању. Али највећма порази Аљошу поглед те 
јадне жене, — поглед необично питајући и у исто време ужасно 
надувен. И све донде, док дама није проговорила сама и док се 
Аљоша објашњавао са домаћином, она је све време тако исто на- 
дувено и питајући премештала своје велике кестењаве очи са је-- 
дног говорника на другог. 

Поред те даме, крај левог прозорчета, приЊА је млада де- 
војка са доста ружним лицем, риђом ретком косом, сиромашки, 
премда врло чисто, обучена. Она чисто гадљиво осмотри Аљошу, 
кад уђе. 

С десне стране, такођер код постеље, седела је још једна жен- 
ска прилика. То беше врло бедно створење, такођер млада де- 
војка од једно двадесет година, али гурава и без ногу, са осу- 
шеним ногама, као што после Аљоши рекоше. Њене штаке стојаху' 

торед ње у углу, између кревета и зида. Ванредно дивне и добре 
очи те јадне девојке погледаше на Аљошу с некаквом спокојном 
кротошћу. 

За столом, довршујући једење кајгане, седео је један госпо- 
-дин од једно четрдесет пет година, осредњег стаса, сувоњав, 
"слабог састава, риђаст, са риђастом ретком брадицом, веома 
сличном раскушљаном омуту, (то упоређење и нарочита реч 
„Оомут“ наједаред севнуше од некуд већ на први поглед у глави 
Аљошиној — он се после тога сетио). Очевидно, тај исти господин 
је и викнуо иза врата: „ко је то!“, јер друге мушке главе у соби 
'не беше. Но кад Аљоша уђе, он као да се откиде са клупе, на 
којој је седео за столом и, брзо се бришући поцепаним убрусом, 
прилете к Аљоши. 

__— Монах проси за манастир, погодио је коме ће доћи! — 
тласно проговори међутим девојка, што стојаше у левом углу. 

Али господин, који беше притрчао Аљоши, наједаред се 
окрену к њој на петама и одговори јој узбуђеним гласом, који 
се некако прекидаше: 

— Не, Варвара Николајевна, није тако, нисте изволели по- 
тодити! Дозволите да вас упитам од своје стране, — окрену се 
он опет наједаред Аљоши, — шта вас је побудило, да посетите... 
ове дубине земаљске > 

Аљоша пажљиво гледаше у њега, он сад први пут виде 
овога човека. Беше у њему нешто незграпно, хитлено и раз- 
дражљиво. Премда је он, очевидно, овог часа пио, али пијан 
није био. Лице је његово представљало некакву крајњу дрскост 
и, у исто време, — чудна ствар! — очигледну бојажљивост. Он 
је био налик на човека, који се дуго време подчињавао и много 
напатио, али који би наједаред скочио и зажелео да се покаже 
ко је. Или, још боље, на човека, који би страшно хтео да вас 
удари, али који се страшно боји да ћете ви њега ударити. У ње- 
говим речима и у нагласку доста оштрог и опорог гласа као да 
се је чуо некакав будаласт хумор, час пакостан, час бојажљив, 
жоји не може да издржи до краја тон, и који се одуларио. Он 
запита оно о „дубинама земаљским“, чисто сав дрхтећи, избе- 
чивши очи и прискочивши Аљоши тако изазивачки, да оваји 
нехотице учини један корак натраг. 

Одевен беше тај господин у загасит, врло рђав, горњи капут 
од ћитајке, искрпљен и сав измрљан. Панталоне на њему беху 
необично отворене боје, такве некакве, које већ одавно нико не 

носи, четвртасте, из некакве врло танане материје, доле изгње~ 
чене и услед тога јако задигнуте, те је у њима изгледао као кад 
какав мали дечко израсте из хаљина. 

— Ја сам... Алексије Карамазов... — проговори Аљоша у 
име одговора. 

— Одлично могу разумевати, — одмах одсече господин, да- 
јући на знање да је њему и онако познато ко је он. — Штаб- 
ски сам ја капетан Сњегирјов, од моје стране, али ипак. 
бих рад био знати шта вас је управо... 


— Па ја сам само онако свратио. Ја бих у самој ствари, у 
своје име, хтео да вам кажем једну реч... Ако само дозволите... 


— У таквом случају ево вам и столице, изволите узети место. 
То се у старинским комедијама говорило: „извол те узети место“... 
— и штабски капетан брзим покретом зграби празну столицу 
(просту сељачку, сву од дрвета и ничим непревучену) и метну је 
мал' те не на сред собе; затим, зграбивши другу такву исту сто-- 
лицу за себе, седе према Аљоши, сасвим уз њега и тако, да су 
им се колена скоро додиривала. 


— Николај Илић Сњегирјов-с, руске пешадије бивши штаб-- 
ски капетан-с, истина осрамоћен својим пороцима, али ипак штаб- 
ски капетан. Пре би требало казати: штабски капетан Словојер- 
сов, а не Сњегирјов, јер сам тек после прве половине свог живота. 
почео говорити са словојерсима. Слово -јер-с стиче се у по- 
нижењу.! | 

— То је цела истина, — насмехну се Аљоша, — само да 
ли се оно нехотице стиче, или нарочито > 


— Бог ми је сведок, нехотице. Ја обично. нисам говорио, 
целог живота нисам говорио словојерсима, али наједаред падох и 
устадох са словојерсима. То је дело више силе. Видим да се ин- 
тересујете савременим питањима. Али чиме сам могао ја изазвати 
толико љубопитства код вас, јер ја живим у приликама, за госто-- 
примство немогућнима. 


— Ја сам дошао... поводом оне исте. ствари... 


' У руском језику се често, кад подчињени говори са старешином, млађи. 
са старијим и т. д. уз поједине речи додаје глас: с, који Руси пишу: сљ 1. ј. 
„слово (с) јер (љ)“, „словојерик“. То. сљ. биће окрњено „сударљ“ — государ, гос-- 
подар. — Додавање тога гласа појединим речима даје говору тон понизности, за- 
добивања наклоности, улагивања, понижавања. Неки пут се употребљава и у 
иронији. Прев. 

— Поводом оне исте ствари» — нестрпљиво га прекиде 
капетан. 3 

— По поводу оног састанка вашег са братом мојим Дими- 
тријем Фјодоровићем, — невешто одсече Аљоша. 


— А каквог то састанка > Да не буде то поводом баш оног 
истог 2 То је дакле због омута, због купатилског омута» — наже 
се он наједаред тако, да је овога пута доиста ударио својим ко- 
ленима Аљошу. 

Усне се његове некако нарочито развукоше и истањише 
као конац. 

— Какав је то омутг — промрмља Аљоша. 

— То је он, тата, дошао, да ти се на мене тужи! — викну 
већ познат Аљоши гласић јучерашњег дечка иза завесе у углу. 
— То сам ја њега данас за прст ујео! 

Завеса се уклони, и Аљоша опази недавног непријатеља 
свога, у углу испод икона, на постељици, која беше удешена на 
зидској клупици и на столици. Дечко лежаше покривен својим 
капутићем и још неким постаријим памучним јорганом. Он оче- 
видно не беше здрав и, судећи по зажареним очима, беше у гроз- 
ници. Он гледаше у Аљошу без страха, а не као пре: „Сад сам, 
као вели, код куће — сад ми ништа не можеш“. 

— Кога си ти то за прст ујео 2 — прискочи са стола штабски 
капетан. — Је л' он то вас за прст ујео > 

— Да, мене. Јутрос се тукао на улици камењем са другим 
дечацима; њих шесторо бацају се на њега једног. Ја му приђох, 
а он и на мене камен баци, затим ме другим у главу удари. Ја 
га запитах: шта сам му урадиог Он наједаред јуриша на мене 
и јако ме уједе за прст, не знам само зашто> 

— Одмах ћу га изшибати! Овог ћу га тренутка изшибати! 
— сасвим већ скочи са столице штабски капетан. 

— Па ја се ни најмање не жалим, ја сам вам то само испри- 
чао... Ја никако нећу да га изшибате! А он је, канда, сада б6о- 
лестан... 

— А зар сте ви мислили да ћу га изшибати > Да ћу ја Иљу- 
шечку мога сад одмах и изшибати пред вама, да бих вас потпуно 
задовољио 2 Треба л вам то одмах>г — проговори штабски ка- 
петан, наједаред се окренувши Аљоши са таким покретом, као 
да би хтео да јуриша на њега. — Жао ми је, господине, вашег 
прстића, но ако би сте хтели, ја могу, пре него што бих Иљу- 
шечку изшибао, ја могу ова моја четири прста сад одмах, на ваше 

очи, ево овим истим ножем одфикарити, само да бих вас пра- 
вично задовољио. Четир прста ће вам ваљда бити доста, зарад 
задовољења жеђи за осветом — пети нећете ваљда искатијр 

Он наједаред стаде и као да не могаше дисати од узбуђења. 
Свака цртица на његовом лицу стаде се кретати и трзати, а гле- 
дао је необично изазивачки. Он беше као ван себе. 

— Ја сам сад, канда, све разумео, — тихо и тужно одго- 
вори Аљоша, седећи и даље. — Ваш синчић је, дакле, — добро 
дете, он воли оца и напао ме је као брата вашег злотвора... 
То ја сад разумем, — понови он, размишљајући. — Али брат 
мој, Димитрије Фјодоровић, каје се због свог поступка, ја то. 
знам, и — ако му само буде могућно доћи код вас, или још по- 
најбоље видети се с вама на оном истом месту — он ће вас пред 
свима замолити за опроштење... ако ви зажелите. 

— То јест ишчупати браду, а после доћи па замолити за опро- 
штење. ,. Па ће све лепо бити довршено и задовољено, је л' таког 

— О, не, напротив, он ће учинити све, што будете хтели 
и како год будете хтели! 

— Тако, да кад бих ја сад замолио његову светлост да клекне 
преда мном у оној истој меани, — „Престоница“ јој је име, — 
или на пијаци, он би дакле и клекао2 

— Да, он ће клекнути. 

— У срце сте ме погодили. Расплакали сте ме и у срце сте 
ме погодили. Сувише сам наклоњен да осећам великодушност 
вашега брата. Допустите да вам се представим потпуно: моја 
породица, моје две кћери и син, — мој отпадак. Кад ја умрем, 
ко ли ће их волети А док сам ја жив, ко ли ће мене, поганца, 
осим њих волети» Велику је то ствар удесио Господ за сваког 
човека од моје сорте. Јер је потребно да и од моје сорте човека 
неко може заволети... 

— Ах, то је потпуна истина! — ускликну Аљоша. 

— Та престаните већ једаред комендијати! Дође тек каква 
било будала, а ви нас одмах срамотите! — викну неочекивано 
девојка крај прозора, обраћајући се оцу са гадљивим и презри- 
вим изразом на лицу. 

— Причекајте малко, Варвара Николајевна, дозволите ми 


да издржим правац, — викну јој отац, истина заповедним тоном, 
али гледајући на њу са потпуним одобравањем. — Такав нам је 
она карактер! — окрену се он опет Аљоши. 

, 


„И ништа у целој природи 
Он не хтеде благословити“. 

То јест требало би у женском роду: она не хтеде благословити. 
А сад дозволите да вас представим и мојој супрузи: ево — Арина 
Петровна, дама без ногу, четрдесет и три године — ноге иду, али 
слабо. Из простог реда. Арина Петровна, разведрите лице своје: 
ево ово је Алексије. Фјодоровић Карамазов. Устаните, Алексије 
Фјодоровићу, — он га узе за руку силом, којој се човек чак 
не би надао од њега и наједаред га подиже: — вас дами пред- 
стављају, треба да устанете. То није онај Карамазов, мама, што 
је... хм! и тако даље, него брат његов, који се сав сија од сми- 
рених врлина. Дозволите, Арина Петровна, дозволите, мамице, 
дозволите да вам најпре руку пољубим. 

И он с поштовањем, чак нежно, пољуби жени руку. Де- 
војка код прозора са негодовањем окрену леђа том призору; на 
надувено-питајућем лицу капетанове супруге наједаред се показа 
необична љубазност. 


— Здрави да сте, седите, г. Черномазов, — проговори она. 
— Карамазов, мама, Карамазов... (ми смо, знате, од про- 
стих“), — дошапну он наново. 


— Но Карамазов, или како му драго, а ја увек Чернома- 
зов... Седите, и што ли вас је само кретао да устајетег Дама 
без ногу, вели он; него ноге су ту, само су отекле као бачве, 
а ја се осушила. Пре сам још како била дебела, а сад као да 
сам иглу прогутала... 

— Ми смо од простих, од простих, — добаци још једаред 
капетан. 

— Тата, ах, тата! — проговори наједаред гурава девојка, 
која је досад ћутала на својој столици, и наједаред покри очи 
· марамом. 

— Будала! — љутито рече девојка код прозора. 

— Видите каква су код нас извешћа, — рашири руке мама, 
указујући на кћери, — као да облаци иду; а кад прођу облаци, 
опет ће настати наша музика. Пре, кад смо били официри, код 
нас је много долазило таквих гостију. Ја то, баћушка, не упо- 
ређујем са овом ствари. Ко кога воли, тога нека воли. Тада дође 
ђаконовица, па тек рекне: Александар Александровић је човек 
најпревасходније душе, а Настасја, вели, Петровна — то вам је 
пород пакла. Но, одговарам јој ја, како ко кога обожава, ал ти 


1 Капетан напомиње Аљоши да је његова болна жена од проста, се- 
љачка рода. 

си — мала бара, ал — здраво удара. — А тебе, вели, треба у 
покорности држати. — Ах ти, ти црна, рекох, кустуро, зар још 
ти неког да учиш! — Ја, вели, ваздух чист испуштам, а ти не- 
чист. — А питај, рекох, сву господу официре, да ли је нечисти . 


ваздух у мени, или какав други» ИМ тако ми то од самог оног 
времена у души седи, да ономад, седим ја ево овде, као сад, и 
видим где уђе онај исти ђенерал, што је о Ускрсу овамо до- 
лазио: шта је, кажем ја њему, ваше превасходство, може ли бла- 
городна дама слободан ваздух испуштати2г — Ама, одговори он, 
на вама би требало одушку, или врата отворити, баш стога, 
што у вама није ваздух свеж. Но, и сви тако! МИ шта им смета 
мој ваздух» Од мртвих још и горе смрди. Ја, рекох, ваш ваздух 
не кварим, него ћу ја ципелице наручити, па ћу отићи. Браћо, 
соколови моји, не корите мајку рођену! Николаје Иљићу, брате 
мој, ако ти ја нисам угађала, онда ти нико угађао није, а ето 
сад ми је сва радост, кад ми Иљушица дође из школе и воли 
ме. Јуче ми јабучицу донео. Опростите, рођени, опростите, со- 
колови, мајци рођеној, опростите ми самој самораној, само не 
знам што вам је мој ваздух тако одвратан постао! 

И јадна полудела се наједаред горко заплака, сузе јој бриз- 
нуше као киша. Штабски капетан јој нагло прискочи. 

— Мамице, мамице, слатка моја, доста, доста! Ниси ти 
сама. Та сви те воле, сви те обожавају! — И он јој поче љу- 
бити обадве руке и нежно је поче гладити по лицу својим ша- 
кама. Узевши салфет, он јој поче наједаред брисати са лица 


сузе. Аљоши се чак учини да и њему ударише сузе. — Но, 
јесте л' видели» Јесте л чули» — некако се наједаред јаросно 
окрену он њему, показујући руком на јадну слабоумницу. 

— Видим и чујем, — промрмља Аљоша. 


— Тата, тата! Па зар ти с њиме... Остави га, тата! — 
викну наједаред дечко, приподигавши се на својој постељици и 
зажареним погледом гледајући у оца. 

— Ама оканите се већ једаред тих пајацлука, тих ваших 
глупих измотавања, која никад ни до чега не доводе!... сасвим 
озлојеђена викну му још једнако из оног угла Варвара Никола- 
јевна. Сад чак још и ногом лупну. 

— Сасвим разложно изволевате се у овај мах тако јако 
љутити, Варвара Николајевна, и ја ћу вас нагло задовољити. 
А сад капицу своју метните на главу, Алексије Фјодоровићу, а 
ја ћу качкет узети — и хајдмоте. Треба да вам једну озбиљну 

речцу кажем, али то изван ових зидова. Ето, та седећа девојка 
— то је кћи моја, Нина Николајевна, заборавих. вам је предста- 
вити, — анђео Божји у телу... који је к смртнима слетео... ако. 
само можете то схватити... 

— Просто се сав стреса, као да га је дрхтавица обузела, 
— настављаше негодујући Варвара Николајевна. 

— А ето та, што ме сад ножицом гази и што ми је пре-. 
бацила отоич да сам пајац, — то је такођер анђео Божји у телу, 
а имала је право, што ме је тако назвала. Хајдмоте, Алексије 
Фјодоровићу, треба свршити... 

Па, зграбивши Аљошу за руку, он га изведе из собе право. 
на улицу. 


МИ 
И на чистом ваздуху. 


— Ваздух је чист, а у мојим дворима ни најмање није свеже; 
чак у свима смислима. Да се прођемо, господине, понајлак. 
Веома бих хтео да вас заинтересујем. 

— Ја бих и сам имао са вама некакву необичну ствар, — 
примети Аљоша, — па само не знам како да почнем, 

— Како ја не бих знао, да ви имате некакав посао са мномг 
Та ви без посла никада у моју кућу не бисте ни завирили. Или 
сте ви збиља само за то дошли, да се на мог малог потужите» 
Та то би било просто невероватно. Него збиља, о:мом синчићу: 
ја вам тамо нисам могао све објаснити, а овде ћу вам сад сву ту 
сцену описати. Видите ли, омут је био гушћи још пре недељу 
дана — ја то о мојој брадици говорим; јер они су то моју браду 
омутом прозвали, у главном школска деца. Но, ето вам, чупа ме 
тада ваш братац, Димитрије Фјодоровић, за браду, ни за што: 
побеснео, наишао бес на њега, а ја му баш у тај мах пао под 
руку, извукао ме из механе напоље; у тај мах баш су деца ишла 
из школе, а с њима и Иљуша. Кад ме дете опази у таквом из- 


гледу, оно полете к мени: „Тата, — виче дете, — тата!“ Па се 
хвата за мене, грли ме, хоће да ме отме, виче мом злотвору: „Пу- 
стите, пустите, то је тата мој, тата, — опростите му“, — баш 


тако виче: „опростите“ ; па ручицама и њега зграбио, па му руку, 
баш ону исту руку његову, љуби... Сећам се какво му је у оном 
тренутку било лице, нисам заборавио, нити ћу икад моћи забо- 
равити!... 

— Кунем вам се, — ускликну Аљоша, — мој брат ће вам 
на најискренији начин, на најпотпунији... изразити своје кајање, 
па макар чак клекао пред вас на оном истом тргу... Ја ћу га на- 
терати на то — иначе ми није брат! 

— Аха, то се дакле још тек у плану налази. То не потиче 
право од њега, него само од благородства вашег бујног срца. 
Тако сте одмах требали казати. Не, кад је већ тако, онда дозво- 
лите и мени да до краја испричам о високом, витешком и офи- 
цирском благородству вашега брата, јер га је он тада изразио. 
Кад је оно престао да ме вуче за омут, он ме пусти на слободу: 
„Ти си, вели, официр и ја сам официр; ако можеш наћи секун- 
данта, човека на свом месту, ти га шиљи — даћу ти задовољење, 
макар што си нико и ништа!“ Ето, шта ми је казао. Ваистину, 
витешки дух! Удаљисмо се тада ја и мој Иљуша, а родословна 
породична слика се тада за навек отпечати у Иљушином душев- 
ном памћењу. Не, од куд ми да останемо племићи. Та размислите 
и сами... малочас сте и сами изволели бити у мојим дворима, — 
па шта сте тамо видели» Три даме седе, једна без ногу слабо- 
умна, друга без ногу гурава, а трећа с ногама, али и сувише па- 
метна, курсистка:, опет се отима тамо — хтела би у Петроград, 
да тамо на обалама Неве проналази права руског женскиња. 
О Иљуши и не говорим, свега му је девет годиница, слабачак 
је и мршав као веја, и ако ја умрем — шта ће бити од свих тих 
дубљина, да вас само за то једно запитам2 А кад је тако, онда 
ако ја њега изазовем на двобој, па ако он мене тек наједаред 
убије, но шта онда> Шта ли ће тада са свима њима бити2 А још 
горе ће бити, ако ме не убије, него ме само осакати: радити не 
могу, а уста ипак остају, ко ће их тада наранити, моја уста, а 
ко ће и све њих тада наранити> Мањ да Иљушу, место у школу, 
шиљем сваки дан на улицу, да проси милостињу 2 Дакле, ето вам, 
шта значи за мене на двобој га позвати — глупа је то речи 
ништа више. | 

— Он ће вас молити за опроштење, он ће вам се пред целим 
светом до ногу поклонити, — викну опет Аљоша са зажареним 
погледом. 

— Хтео сам га у суд тужити, — настављаше штабски ка- 
петан, — но отворите наш зборник закона: зар бих ја много за- 
довољења за личну увреду могао добити од мог увредитеља: А ту 


1 Слушатељка женских универзитетских курсева. 

ме тек наједаред Аграфена Александровна: зове и виче: „Да се 
ниси усудио! Ако га на суд позовеш, ја ћу тако удесити, да цео 
свет види да те је тукао за твоју рођену превару, и тада ће и тебе 
самог на суд потегнути“. А Господ једини види и зна од кога је 
та превара потекла, и по чијој сам наредби ја ту као измећар 


дејствовао. — Он једини зна да је то било баш по њеној — Гру- 
шењкиној — наредби и по наредби Фјодора Павловића. А осим 
тога, — додаде она, — за увек ћу те отерати, и ништа код мене 


од сада нећеш моћи зарадити. М трговцу ћу мом казати (она 
тако и зове свог старца: трговац мој), па ће те и он отерати“. 
А ја тада помислим: ако ме још и трговац отера, шта ћу онда, 
код кога ли ћу тада моћи што зарадити» Јер само су ми њих 
двоје и остали, пошто отац ваш не само да ми је престао пове- 
равати послове, услед једног споредног узрока, него још и сам 
накупио некаквих мојих признаница, па хоће на суд да ме вуче. 
Услед тога сам се ја и умирио, и ето видели сте дубљину. А сад 
дозволите да вас запитам: да л вам је мој Иљуша јако јутрос 
прстић угризао2 У дворима се пред њим нисам могао одлучити 
да улазим у ту подробност. 

— Да, врло јако, и врло је био озлојеђен. Он се мени као 
Карамазову за вас осветио, мени је то сад јасно. Али да сте га само 
видели како се бранио, кад су се школски другови камењем на 
њега бацали. То је врло опасно, они га могу убити, они су деца, 
глупи су, камен лети, па може главу пробити. 

— Па и ударили су га, нису у главу, али у груди; више 
срца му се данас види удар каменом, модрица; дошао кући па 
плаче, јечи, а сад се ето и разболео. 

— А знате ли да он тамо први све напада, он је страшно 
озлојеђен због вас; они кажу да је он једног дечка, Красоткина, 
јутрос перорезом убо у кук... 

— Чуо сам и за то, опасно је: Красоткин је један овдашњи 
чиновник, ја ћу можда и неприлике имати због тога. 

— Ја бих вас саветовао, — ватрено настављаше Аљоша, 
— да га неко време никако и не шиљете у школу, док се не 
смири... и док га то огорчење не пређе... 

— Огорчење! — прихвати штабски капетан, — огорчење 
и јесте! Нема га шта видети, а велики гњев. Ви то све не знате. 
Дозволите ми да нарочито објасним ту повест. Ствар је у том, 


1 Грушењка. 

што су га, после оног догађаја, сви другови у школи почели ис- 
мевати спомињући му омут. Деца су у школи свет немилосрдан: 
за себе су анђели Божји, а заједно, нарочито у школама, врло 
"су често немилосрдни. Кад га почеше дирати, у Иљуши се про- 
буди благородни дух. Какав обичан дечко, какав слаб син, — 
тај би се смирио, свог би се оца застидео, а овај за свог оца 
сам на све скочио! За оца и за истину, за правду. Јер, шта је 
'он тада издржао, кад је вашем брату руке љубио и викао му: 
„Опростите мом татици, опростите мом татици“, — то само један 


Бог зна и ја. ИМ ето тако деца наша — то јест не ваша, него , 


наша, деца презрених, али благородних сиротана, дознају за 
правду и истину на земљи још у својој деветој годиници. Бо- 
гати су далеко од тога: они у току целог свог века неће испи- 
тати такву дубљину, а мој Иљуша је већ у оном једном тренутку, 
кад му је руке љубио, он је у том једном тренутку сву дубљину 
постигао: ушла је у њега та истина, млатнула га је и утукла га 
је за навек, — ватрено и опет као ван себе изговори штабски 
капетан и при том удари својом десном песницом у леви длан, 
жао да је хтео очигледно да покаже, како је његовог Иљушу 
утукла „истина“. 

„Тог истог дана, — настављаше капетан, — био ми јеу 
грозници, сву ноћ је бунцао. Целог тог дана мало је са мном 
говорио, чак је сасвим ћутао, али ја сам приметио: гледа, гледа 
на мене из прикрајка, а већином се нагиње на прозор и прави 
се, као да учи лекције, а ја видим да њему нису лекције у памети. 
"Сутра сам се био напио, па се слабо шта сећам, — погрешио сам, 
од жалости. Мама нам такођер тада поче плакати, — маму ја врло 
волим, — а ја сам се тада од тешке жалости нашљемао, за по- 
"следње паре што сам их имао. Ви мене, господине, немојте пре- 
зирати: код нас у Русији су пијани људи најбољи. Најбољи су 


вам људи код нас — и најпијанији. Еле, лежим вам ја, Иљуше 
се тога дана слабо и сећам, а тог су му се дана из јутра почела 
деца у школи ругати: „Еј, омуте, — вичу му, — твог су оца за 


омут из меане вукли, а ти си поред њега трчао и молио за 
опроштење“. 

Кад би трећи дан, он опет дође из школе, гледам у дете, 
не могу да га познам, колико се променио у лицу, сав побледео 
и потавнио. Шта ти је, — рекох. Он ћути. Но, у дворима није 
имало смисла да се о том разговарамо, јер ће одмах мамица и 
девојке узети учешћа — а девојке, осим тога, беху још и дознале 

шта је било, још првог дана. Варвара Николајевна већ беше по- 
чела гунђати : „Будале, пајаци једни, зар сте ви кадри што паметно 
учинити2“ — Право кажеш, рекох, Варвара Николајевна, зар 
може у нас што паметно бити» — Те на томе тога пута и остаде. 

Кад би пред вече, ја изведох дете да се прошетамо. А ја 
и он смо, треба да знате, и пре тога свако вече ишли у шетњу, 
баш овим истим путем, којим сад ја и ви идемо — од саме наше 
капијице, па чак тамо до оног грдног камена, што ено тамо на 
путу као неко сироче лежи крај плота, и где се варошки испуст 
почиње: место самотно и дивно... 

Еле, идемо вам ја и Иљуша, његова ручица у мојој руци, 
као и обично; сићушна му ручица, прстићи танани, ледени — 
јер он ми од груди пати. 

— Тата, — вели дете, — тата! 

— Шта је, — кажем му, — а видим очице му севају. 

— Тата, сећаш ли се како те јег 

— Па шта сад да радим, рекох, Иљуша > 

— Немој се мирити са њим, тата, немој. Ђаци кажу да ти 
је он за то десет рубаља дао. 

— Не, — рекох, — Иљуша, ја сад од њега нипошто не бих 
новаца примио. А дете се све уздрхта, зграби моју руку у своје 
обе ручице, опет је љуби. 

— Тата, — вели ми дете, — тата, изазови га на двобој; у 
школи ми се ругају, да си ти кукавица и да га нећеш изазвати 
на двобој, него ћеш добити од њега десет рубаља. 

— Ја га, Мљуша, не могу изазвати на двобој, одговарам 
ја, и излажем му у кратко све оно, што сам и вама у том по- 
гледу сад изложио. 

Саслуша ме он: 

— Тата, — вели, — тата, а ти се ипак немој мирити са 
њим : ја ћу порасти, па ћу га ја сам позвати и убићу га! А очи 
му севају и горе. 

Но, ја сам ипак и отац, требало му је рећи реч истине: 
грех је, рекох, убијати, па макар и на двобоју. 

— Тата, — каже дете, — тата, ја ћу га оборити, кад будем 
велики, ја ћу му сабљу избити из руку мојом сабљом, јуришаћу 
на њега, оборићу га, заманућу на њега сабљом, па ћу му рећи: 
„могао бих те сад убити, али ти праштам, ето ти!“ 

Видите ли, видите ли, господине, какав се процесић у ње- 
говој главици извршио за ова два дана: он је и дан и ноћ 

само о тој освети са сабљом мислио, па је јамачно и ноћу о том 
бунцао. Него сад ми поче долазити из школе јако бијен, то сам 
ја прекјуче све дознао, и ви имате право; више га у ту школу 
нећу ни слати. Дознам да он сам устаје против целог разреда 
и да све сам изазива, озлоједио се, срце се у њему распалило, 
— те се уплаших тада због њега. 

Опет идемо у шетњу. | 

— Тата, — пита он мене, — тата, јесу л' богати јачи од 
свију на свету» 

— Да, — рекох, — Иљуша; нема јачег на свету од богатога. 

— Тата, — вели он, — ја ћу се обогатити, ја ћу у офи- 
цире ступити и све ћу потући; мене ће цар наградити, ја ћу доћи 
овамо, и тада нико неће смети... Затим поћута, па ће опет рећи, 
— а уснице му непрестано дрхте као и пре —: Тата, — каже он, 
— каква је ова наша варош рђава, тата ! 

— Да, рекох, није баш најбоља ова наша варош. 

— Тата, хајде да се преселимо у другу варош, где нас 
нико не зна. 

— Преселићемо се, — рекох, — преселићемо се, Иљуша, 
— ето само да скупим пара. 

Обрадовах се тој прилици, да га мало збуним, да се не 
предаје непрестано тим мрачним мислима, па стадосмо маштати, 
како ћемо у другу варош прећи, па како ћемо свог коњичка ку- 
пити и кола. Маму ћемо и сестрице метнути у кола, а ми ћемо 
поћи поред кола; овда-онда ћу, рекох, и тебе, Иљуша, попети 
на кола; треба, рекох, кљусенце причувати, јер не можемо сви 
сести у кола, — па ћемо тако поћи. Обрадова се он томе, а што 
је главно: то ће бити наш, свој коњ, па ће се на њему возати. 
А то се већ зна да се руско дете и роди с коњчетом... Дуго 
смо тако ћеретали; мислим: хвала Богу, забавио сам га, уте- 
шио сам га. 

То је било прексиноћ, а синоћ се већ нешто друго показа. 
Он опет изјутра пође у ту школу, врати се мргодан, врло, врло 
мргодан. 

Кад би пред вече, ја га узех за руку, изведох га у шетњу, 
ћути дете, ништа не говори. Подиже се неки ветрић, сунце по- 
тавне, јесен се указа, а беше се већ почело и смркавати, — 
идемо, па нам обојици тешко. — Но, синко, хоћемо ли, рекох, 
нас двојица на пут, — као мислим, да га наведем на јучерашњи 
разговор. Ћути. Само осећам прстићи му у мојој руци задрхташе. 

= Ех, мислим ја у себи, не ваља, опет има нешто ново. Дођемо, 
као ово сад, до овог истог камена, седох ја на тај камен, а по 
небу све змајеви пуштени, зврје и праште, има ваљда тридесет 
тих дечијих змајева. Јер сад је змајевска сезона. 

„Видиш, — рекох, — Иљуша, требало би и ми да пустимо 
лањског змаја. Ја ћу ти га оправити, где си га оставио >“ 

Ћути вам мој малиша, гледа у страну, окренуо ми се по- 
странце. 

У тај пар дуну ветар, подиже се прашина... Наједаред по- 
лете дете на мене, обисну ми се ручицама о врат, стиште ме... 
Знате ли, кад су деца ћутљива и горда, па дуго у себи угушују 
сузе, па кад наједаред избију, ако неки велики терет наиђе на 
њих, онда не само да сузе потеку, него избију читави потоци. 
И тим топлим потоцима укваси ми све лице. Зарида, као у др- 
хтавици, затресе се, грли ме и приљубљује ме к себи, а ја седим 
на камену. 

— Татице, виче он, татице, мили мој татице, како те је по- 
низио! — Ту се и ја горко заплаках, седимо и тресемо се за- 
грљени. — Татице, вели, татице ! 

— Иљуша, — кажем му ја, — Иљушице! Нико нас тада 
није видео, Бог једини је видео, да ако ми то запише у кон- 
дуитну листу. Захвалите се у моје име вашем брату, Алексије 
Фјодоровићу... Не, ја мога малог за ваше задовољство нећу из- 
шибати ! 

Он тај говор доврши опет својим малочашњим злим и бу- 
даластим измотавањем. Али Аљоша осети да он већ њему верује 
и да, кад би ко други био на његовом — Аљошином — месту, 
овај човек се с тим другим већ не би хтео тако „разговарати“, 
нити би му поверио оно, што је овога часа њему поверио. То 
охрабри Аљошу, коме је душа дрхтала од суза. 

— Ах, како бих ја хтео да се помирим са вашим малим! 
— ускликну он. — Кад бисте ви то некако могли удесити... 

— Тако, тако, — промрмља штабски капетан. 

— Ал сад није реч о том, ни из далека није, чујте, — кли- 
цаше и даље Аљоша, — чујте! Ја имам за вас једну поруку: 
тај исти мој брат, тај Димитрије, увредио је и своју заручницу, 
најблагороднију девојку, а о којој сте ви јамачно слушали. Ја 
имам право да вам поверим како је она увређена, ја чак морам 
тако учинити, стога што ме је она, дознавши за вашу увреду 
и дознавши потанко за ваш несрећан положај, сад... малочас 

замолила... да вам донесем ову потпору од ње... ал само од 
ње једне, а не од Димитрија који је њу оставио; никако не од 
њега, нити од мене, брата његовог, нити од кога било другог, 
него од ње — само од ње једине! Она вас моли да примите 
њену помоћ... Вас је обоје увредио један и исти човек... Она 
се и сетила вас тек тада, кад је претрпела од њега таку исту 
увреду — по јачини такву исту, — као и ви од њега! То значи, 
сестра брату долази у помоћ... Она ме је нарочито молила да 
вас наговорим да примите од ње ево ових двеста рубаља, као 
од сестре, јер је знала да сте ви у оскудици. Нико о томе ништа 
неће дознати, никакве неправичне сплетке не могу услед тога. 
искрснути... ево ових двеста рубаља и, кунем вам се, — ви 
треба да их примите, јер... јер, ако ви то не примите, онда... 
онда сви на свету треба да су непријатељи једно другом !! Али 
има ваљда на свету и браће... Ви имате благородну душу... ви 
морате то разумети, морате! 

И Аљоша му пружи две нове шарене банке од сто рубаља. 
Они обојица стојаху тада баш код великог камена, код плота, 
и никога не беше око њих. Банке као да учинише на штабског 
капетана страшан утисак: он задрхта, но с почетка, канда, само 
од чуђења: ни о чем сличном он ни сањао није и, таквом се 
свршетку он никако није надао. О помоћи од кога било, па још 
о таквој озбиљној помоћи, он ни у сну није сањао. Он узе банке, 
и скоро читав минут није могао одговарати — нешто сасвим 
ново изби и прелете по његовом лицу. 

— Зар то мени, мениг Ту има тако много новаца, двеста 
рубаља! Ех, људи! Та ја већ четири године нисам ни видео то- 
лики новац, — Господе! И још вели да ми је сестра... Та је л' 
то збиља, је л то збиља> 

— Кунем вам се да је све, што сам вам казао, истина! — 
повика Аљоша. : 

Штабски капетан поцрвене. 

— Чујте, соколе мој, чујте... Ја ваљда, ако то примим, ја 
ваљда нећу бити подлацг У вашим очима, Алексије Фјодоровићу, 
ваљда нећу бити, ваљда нећу бити подлац> Не, Алексије Фјо- 
доровићу, ви саслушајте, саслушајте, — жураше се он час по 
час додирујући Аљошу обема рукама, — ви мене ето убеђујете 
и наговарате тиме, што ми то „сестра“ шаље, али унутри, 
у себи, — зар нећете осетити према мени презрење, ако ја 
тај новац примим, аг 

— Ама не, не, за Бога! Спасењем вам се мојим кунем да 
нећу! И нико неће дознати никад, само ми: ја, ви и она, и још 
једна дама, њен велики пријатељ... 

— Каква дама! Чујте, Алексије Фјодоровићу, саслушајте, 
јер је ето сад и тренутак такав дошао, да треба саслушати, јер 
ви ни појмити не можете шта за мене могу значити тих двеста 
рубаља, — настављаше јадник, долазећи мало по мало у некакво 
сметено, скоро дивље усхићење. Он као да беше избачен из ко- 
-лосека, и говорио је необично брзо и журећи се, као да би се 
бојао да му се неће дати да све искаже. 


— Осим тога, —- настављаше он, — што је то часно до- 
бивено, од тако уважаване и свете „сестре“, знате ли ви да ја 
сад могу лечити мамицу и Ниночку, — гуравог анђела мог, кћер 


мојуг Долазио ми је доктор Херценштубе, по доброти срца свога, 
разгледао их обадве цео сат: „Не разумем, вели, ништа“ ; али, 
„ипак, минерална вода, које има у овдашњој апотеци (он ју је 
преписао), несумњиву ће јој корист донети, а и купатило јој је 
за ноге са лековима преписао. Та минерална вода кошта три- 
„десет копејака, а воде треба попити, можда, и читавих четрдесет 
бардака. Те тако и узех онај докторов рецепт и метнух га на 
полицу под иконе, па тамо и остаде. 

„.„А Ниночку нареди да купамо у некаквом раствору, у неким 
„врелим купатилима, и то сваки дан изјутра и у вече, а где ћемо 
ми да удесимо такво лечење код нас, у нашим дворима, без по- 
"слуге, без помоћи, без судова и без воде» А Ниночка нам је 
«сва у реуматизму, ја вам то још нисам ни говорио; ноћу јој сева 
сва десна страна, мучи се, и верујете ли: анђео Божји, са- 
влађује се, да нас не би узнемиравала; не јауче, да нас не би 
пробудила. Ми једемо шта било, шта се нађе; а она узме нај- 
горе парче, што се само псету може бацити: „Не вредим ја, 
вели, ни то парче, ја од вас одузимам, ја сам вам на терету“. 
Ето, шта њен анђелски поглед хоће да каже. Ми је дворимо, а 
њој то тешко пада: „Не заслужујем ја то, не заслужујем, ја сам 
недостојни богаљ, непотребна сам“. А како она не би заслужи- 
вала, кад нам је она све својом анђелском кротошћу код Бога 
милост измолила: без ње, без њене тихе и благе речи, код нас 
би у кући био пакао; чак Варју — чак је и њу ублажила... 

— А Варвару Николајевну такођер немојте осуђивати, и она 
је анђео, и она је увређена. Дошла је код нас лети, а имала је 
уза се шеснаест рубаља, давањем. часова их је зарадила и оста- 

вила их је за свој одлазак, да се у септембру, то јест сад, у 
Петроград с њима врати. А ми јој узели тај њен новац, па га 
потрошили, и сад нема с чим да се врати, ето како је. А не 
може се ни вратити, јер нам ради као на робији; ми смо је као 
кљусе упрегли, оседлали смо је, све двори, крпи, пере, патос 
чисти, мамицу у постељу меће, а мамица је ћудљива, а мамица 
је плачљива, а мамица је луда!... Па ја сад за тих двеста ру- 
баља служавку могу узети, разумете ли ви, Алексије Фјодоро- 
вићу, лечење милих мојих могу предузети, курсисткињу ћу у 
Петроград упутити, говеђину ћу купити, дијету ћу нову увести. 
Господе, та то је машта! 


Аљоши беше страшно мило, што је причинио толико среће 


и што је јадник пристао да буде усрећен. 
— Стојте, Алексије Фјодоровићу, стојте, — ухвати се на- 
једаред штабски капетан за ту маштину слику, која му се указа, 


и опет загњевета брзим говором, као да је изван себе, — ама 


знате ли ви да ћемо сад можда ја и Иљушка збиља остварити 
своје маштање: купићемо коњичка и кола, и то коњичка враног 
— он ме је молио да неизоставно буде вранац — па ћемо се дићи 
на пут, као што смо прекјуче себи сладили. Ја имам у Курској 
губернији једног познатог адвоката, од детињства пријатеља, па 
су ми поручивали преко поуздана човека, ако дођем, да ће ми 
код њега у канцеларији канда дати писарско место, па сад, ко 
зна, можда ће и дати... Е па ми бисмо метнули на кола мамицу, 
метнули бисмо Ниночку; Иљушечку бих метнуо да кочијаши, а 
ја бих пешице, пешице, па бих их све повезао... Господе, та кад 
бих само један пропали дуг овде наплатио, онда би можда било 
новаца чак и на то! 

— Биће, биће! — ускликну Аљоша, — Катарина Ивановна 
ће вам послати још, колико хоћете и, знате ли, ја такође имам 
новаца, узмите; колико вам треба, као од брата, као од прија- 
теља, после ћете ми вратити... (Ви ћете се обогатити, ви ћете 
се обогатити!) И знате ли да ви никад ништа боље чак ни из- 
мислити не можете, него тај прелаз у ту губернију! У том је 
спас за вас, а што је најглавније, за вашег малог, — и, знате ли 
шта, да сте то урадили што пре, још до зиме, до мразева, па да 
нам пишете оданде, па да останемо браћа... Не, то није машта! 

Аљоша већ хтеде да га загрли — толико је био задовољан. 
Али, погледавши у њега, он наједаред застаде:: овај стајаше испру- 
живши врат, истуривши усне, са занетим и побледелим лицем, и 

нешто шапуташе уснама, као желећи нешто да изговори ; никакви 
звуци не излажаху из његових уста, а он непрестано шапташе 


уснама... — То беше некако чудновато. 
— Та шта вам је! — уздрхта се наједаред Аљоша. 
— Алексије Фјодоровићу... ја... ви... — мрмљаше и замуц- 


киваше штабски капетан, чудновато и унезверено гледајући на 
њега укоченим погледом и са изгледом човека, који се одлучио 
да полети с брда, — и у исто време као смешећи се уснама, — 
ја... ви.:. А како би било да вам ја сад, један мали циркуски 
хокус-покус покажем! — прошапта он наједаред брзим, одлуч- 
ним шапатом; он сад у говору већ не замуцкиваше. 

— Какав хокус-покус 2 

— Тако, један мали хокус-покусчић, — непрестано шапташе 
штабски капетан. Уста му се искривише на леву страну, лево му 
око зажмири; он непрестано гледаше у Аљошу, не скидајући 
очију с њега, као да беше прикован за њега. 


— Ама шта је вама, какав хокус-покус>г — викну овај већ 
сасвим уплашен. 
— А ево какав, погледајте! — викну наједаред штабски 


· жапетан. 


Па, показавши му обадве седмобојне банке стотинарке, које 
је за све време, у току целог разговора, држао обадве заједно за 
крајичак великим прстом и кажипрстом десне руке, он их наје- 
даред, чисто као разјарен, зграби, изгњечи и снажно стиште у 
песници десне руке. 

— Јесте л видели, јесте л' видели! — цикну он Аљоши, 
блед и ван себе, и наједаред подигавши у вис песницу и измах- 
нувши што је више могао, баци обадве изгњечене новчанице на 
земљу, — јесте л видели2 — цикну он опет, показујући на њих 
прстом, — ето вам вашег новца!... 

И наједаред, дигавши десну ногу, он са бесомучном срџ- 
бом полете на њих и стаде их газити петом, подвикујући и гу- 
бећи дах при сваком удару ноге. 

____— Ето вам вашег новца! Ето вам вашег новца! Ето вам 
вашег новца! Ето вам вашег новца! — И ту он наједаред од- 
скочи натраг и исправи се пред Аљошом. Цео изглед његов да- 
ваше израз неисказане гордости. 

— Саопштите онима, који су вас послали, да омут своју 
част не продаје! — повика он, ширећи руке у ваздуху. Затим 
се брзо окрену и поче трчати даље; али он не отрча ни пет ко- 

рака, кад се наједаред сав окрену и посла Аљоши пољубац руком 
Али и овога пута он не претрча ни пет корака, па се још по- 
следњи пут окрену, сад већ без искривљеног смеха на лицу, — 
напротив, оно се све тресло од суза. Уплаканим, испрекиданим 
брзим говором и са јецањем он викну: 

— А шта бих ја мом малом казао, кад бих ја од вас новац; 
за нашу срамоту примиог — и, изговоривши то, поче бежати, 
овога пута већ не осврћући се. 

Аљоша гледаше за њим са неисказаном тугом. О, он схва- 
таше, да тај јадник до последњег тренутка ни сам није знао да 
ће згужвати и бацити новац. Бегунац се ниједаред не осврте, и 
Аљоша је знао да се он неће осврнути. Да иде за њим и да га 
зове — он то не хтеде. — Да ли знађаше он зашто2... 

А кад се онај изгуби из вида, Аљоша подиже обе банке. 
Оне беху само врло изгњечене, спљуснуте и утиснуте у песак, 
али сасвим читаве, и чак зашушташе као нове, кад их је Аљоша 
развијао и гладио. Расправивши их и изгладивши, он их сави, 
тури их у џеп и пође Катарини Ивановној, да је извести о успеху 
њене поруке. 


ФЈодоР ДОСТОЈЕВСКИ. 


(С руског превео Јован МАКСИМОВИЋ) 





ТАИДА (ТНАЈ5) 
— Анатол Франс — 


· —= НАСТАВАК 


— Како је нисам раније познаог — помисли у себи. Бед- 
нији него што су ови слепци, ови глувонеми, ови паралитичари, 
који се надају у мене, ја сам изгубио осећање за ванприродне 
ствари и, и покваренији и гори од лудака, који једу земљу и 
прилазе лешинама, ја не разликујем више вику из пакла од гласа 
Божјег. Постао сам тако неосетљив као новорођенче, које плаче 
кад га подигну са груди дојкиње, као пас који њуши траг свог 
господара, као биљка која се окреће сунцу. Ја сам играчка ђа- 
волова. Сам сатана довео ме је овамо. Кад ме је подизао на овај 
врх, похотљивост и понос су се пели на њ са мном заједно. Ве- 
личина мојих искушења мене пренеражава. Антоније је поднео 
слична искушења на својој гори. И ја желим да њихови мачеви 
пробију кроз моје тело, пред лицем анђела. Доспео сам до тога 
да чак нежно волим своје муке. Ну Бог ћути и његово ћутање 
ме изненађује. Напушта мене који сам имао једино њега: оставља 
ме самог у страху његова одсуства. Бежи од мене. Хоћу да трчим 
за њим. Овај камен ми пржи ноге. Брзо, пођимо, повратимо 
себи Бога. 

С места зграби степенице, које су стојале прислоњене уз 
стуб, стави на њих ноге и, прешавши преко једног степена, нађе 
се очи у очи са животињином главом: она се смејала чудновато. 
Тада му би јасно: оно што је држао за седиште свог мира и 
своје славе, беше само ђавоље оруђе његова немира и проклет- 
ства. Пређе журно све степене и спусти се на земљу. Ноге му 
беху заборавиле земљу; клецале су; ну осећајући над собом сенку 
проклетог стуба, он их присили на трчање. Све је почивало. Пређе 

неопажен преко великог трга окруженог крчмама, гостионицама, 
караванским хановима и утрча у уличицу која се пела ка либи- 
ским брежуљцима. Један пас који га је гонио, лајући, зауставио 
се тек пред првим пустињским песком. И Пафнус оде преко пре- 
дела, на којем није било другог пута сем трага дивљих животиња. 
Остављајући за собом колибе напуштене од ковача лажног новца, 
продужи целе ноћи и целог дана своје врло жалосно бежање. 

На послетку, изнемогао од глади, жеђи и умора, и не зна- 
јући још да ли је Бог далеко, спази неку мирну варош која се 
протезала десно и лево и губила се у руменилу на видику. До- 
мови, довољно издвојени и слични један другом, личили су опет 
на пирамиде зарубљене на половини своје висине. То беху гроб- 
нице. Врата им беху изломљена и видело се у тами њихових уну- 
тарњих простора где светле очи хијена и курјака, који су хра- 
нили своје младунце, док су мртваци лежали на улазу, опљачкани 
од разбојника и изедени од животиња. Кад је прешао ову мр- 
твачку варош, Пафнус паде изнурен пред једну гробницу која се 
издизала одвојено, близу извора, окружена палмама. Ова гроб- 
ница је била врло украшена и како није имала више врата, ви- 
дела се споља мала соба обојена, у којој су живеле змије. 

— Ево, уздахну, мог избраног стана, храма мог покајања 
и мог испаштања. 

Увуче се унутра, изагна ногом водоземце, паде ничице на 
земљу и оста на каменој плочи осамнаест сати, затим оде на 
извор да се напије из својих шака. Потом набра урме и неко- 
лико струкова лотуса, чија зрна поједе. Мислећи да је овај начин 
живота добар, строго га се држао као правила. Од јутра до мрака, 
није дизао главу с камена. 

Једног дана, пак, кад беше у том положају, чу неки глас 
који му је говорио: : 

— Гледај ове слике па се поучи. 

Дижући главу, виде тада на собним зидовима слике које 
представљаху веселе и обичне призоре. То је био један врло 
стари рад и дивне тачности. Представљао је куваре, који су 
дували у ватру, те су им образи били потпуно надувени; други 
су чупали перје гускама или кували овче череке у лонцима. Мало 
даље, један ловац је носио на својим плећима дивљу козу про- 
бодену стрелама. Тамо, даље, сељаци су сејали, жели, брали. 
На другом месту жене су играле при звуку виола, фрула и харфа. 
Нека млада девојка је свирала на теорби. Лотусов цвет се сјао 

у њеној црној коси, вешто оплетеној. Кроз њену провидну ха- 
љину могли су се видети правилни облици њеног тела. Њена 
недра, њена уста су била у цвету. Њено лепо око је гледало 
пред собом, на лицу изложеном само с једне стране. И овај лик 
је био прекрасан. Кад га је добро видео, Пафнус спусти очи и 
одговори гласу: 

— Зашто си ми наредио да гледам ове слике» Без сумње 
представљају земаљске дане идолопоклоника чије тело почива 
овде под мојим ногама, у ковчегу од црна базалта. Подсећају на 
живот мртваца и при свим својим живим бојама, то су само сенке 
једне сенке. Живот једног мртваца! О таштино!... 

— Мртав је, али је живео, опет поче глас, а ти ћеш умрети, 
а ниси живео. 

Од тог дана Пафнус немаде више ни тренутка мира. Глас 
му је говорио без престанка. Свирачица на теорби посматраше 
га стално својим оком дугих трепавица. ИМ она је говорила: 

— Види: тајанствена сам и лепа. Воли ме; сагори у мојим 
рукама љубав која те мори. Чему ти служи што ме се бојиш» 
Не можеш ми умаћи: ја сам женска лепота. Куда мислиш да ми 
побегнеш, безумниче2 Наћи ћеш опет моју слику у сјају цвећа 
и пријатности палма, у лету голубова, у скакутању дивљих коза, 
у таласастом протицању потока, у благој месечевој светлости и, 
ако склопиш очи, наћи ћеш је у себи самом. Већ је хиљада го- 
дина како ме је стезао на свом срцу човек који спава овде, умо- 
тан завојима, у постељи од црна камена. Хиљаду година има од 
како је примио последњи пољубац са мојих усана, и његов сан 
је још намирисан њим. Познајеш ме добро, Пафнусе. Како ме 
ниси познаор Ја сам један од безбројних Таидиних облика. Ти 
си калуђер учен и врло способан у познавању ствари. Путовао 
си, а на путу се учи највише. Често пута један дан, који се про- 
веде на пољу, доноси више новости него десет година које човек 
пробави код куће. Дакле, морао си чути где се говори да је 
Таида живела некад у Аргусу под именом Јелене. У стовратној 
Теби је живела по други пут. Ја сам Тебина Таида! Како то ниси 
погодио Док сам живела, узела сам на се велики део светских 
грехова и ако сам сад овде сведена на стање сенке, још сам врло 
кадра да примим на себе твоје грехе, драги калуђеру. Од куд 
долази твоје изненађење» Несумњиво је, међутим, било да ћеш 
свуда наићи на Таиду, ма куд ишао. 

Пафнус је ударао челом о камену плочу и викао од ужаса. 

И сваке ноћи свирачица на теорби напуштала је зид, приближа- 
вала се и говорила јасним гласом, с којим се мешао свежи дах. 
Како се свети човек одупирао њеним искушењима, рече му ово: 

— Воли ме; попусти, пријатељу. Док год се будеш бранио, 
дотле ћу те кињити. Не знаш шта је стрпљење мртве жене. Че- 
каћу, ако је потребно, док не умреш. Како сам врачара, у твоје 
тело без живота умећу унети дух, који ће га поново оживети 
и који ми неће одрећи што сам ти до сад тражила узалуд. И 
помисли, Пафнусе, на чудноватост свог положаја, кад твоја бла- 
жена душа буде видела с небесне висине своје сопствено тело 
где се подаје греху. Бог, који је обећао да ти врати ово тело 
после страшног суда и свршетка векова, биће и сам врло збуњен! 
Како ће моћи увести у небесну славу људски облик у ком је ђаво 
и који чува вештица» Ниси мислио на ову тешкоћу. Ни Бог, 
може бити. Међу нама речено, Он није врло препреден. Најпро- 
стија врачара вара га лако, и кад не би располагао ни својим 
громом ни небесним провалама облака, сеоска деца би га вукла 
за браду. Заиста, он нема ни толико духа колико стара змија, 
његова противница. Ова је ванредан вештак. Ја сам овако лепа 
само зато што ме је она намештала. Научила ме је да плетем 
своју косу и правим ружичасте прсте и ахатне нокте. Ти и су- 
више ниси хтео да цениш њену важност. Кад си дошао да се 
настаниш у овој гробници, изагнао си ногом гује које су жи- 
веле у њој, не водећи рачуна да ли су биле од њене породице, 
и згазио си њихна јаја. Бојим се, сироти пријатељу, да ниси 
бацио себи на врат велику беду. Међутим извештен си био да 
се она разумевала врло добро у музици и љубави. Шта си ура- 
дио Завадио си се с науком и лепотом. Сасвим си бедан и 
Јехова те не помаже ни уколико. Није вероватно да ће доћи да 
ти помогне, јер је велики, колико цео овај свет, те не може да 
мрда, у недостатку простора, и ако би учинио најмањи покрет, 
што је немогуће, сав створени свет би се испретурао. Лепи мој 
пустињиче, дај ми један пољубац. 

Пафнус је знао за чуда мађиских вештина. Мислио јеу 
својој великој узнемирености:: 

— Може бити, сахрањени мртвац под мојим ногама зна 
изреке исписане у тајанственој књизи, која се налази скривена 
недалеко одавде на дну једног краљевског гроба. Помоћу ових 
изрека, мртваци, узимајући поново на се облик који су имали 
на земљи, виде сунчеву светлост и женски осмех. 


ПО ни У РУТ Ион 


ДАЈ 





Ње> 


РА жЉА 267 


Плашио се да ће свирачица на теорби и мртвац моћи да. 
проводе љубав као кад су били живи и да ће их видети где то 
раде. Понекад, веровао је да чује лаки дах пољубаца. 

Све му је било нејасно и сад, у Божјем одсуству, плашио 
се да мисли колико и да осећа. Кад је једне вечери клечао 
с обореном главом, по свом обичају, неки непознати глас му рече: 

— Пафнусе, на земљи је више народа него што мислиш и 
кад бих ти показао шта сам видео, умро би од страха. Има људи 
који имају на сред чела једно једино око. Има људи који имају 
само једну ногу и ходају скачући. Има људи који мењају поли 
женске постају мушкарци. Има људи који су у ствари дрвећеи 
који терају корене у земљу. Има људи без главе, с два ока, 
једним носом, једним устима на грудима. Поштено ми реци, ве- 
рујеш ли да је Исус Христос умро за спас ових људи» 

Једанпут опет имаде привиђење. Виде у великој светлости 
широк пут, потоке и вртове. Путом су пролазили Аристобул и 
Хереја у трку на својим сирским коњима и како су се весело 
предали трци, све су им се образи руменили. Под једном гале- 
ријом са стубовима, Каликрат је декламовао стихове; задовољен 
понос је дрхтао у његовом гласу и сијао се у његовим очима. 
Зенотемис је у врту брао златне јабуке и миловао змију с не- 
бесно плавим крилима. Одевен у бело и с блиставом митром на 
глави, Хермадор је размишљао, под светом персејом, која је у 
место цветова имала мале главе с чистим профилом, украшене 
као мисирске богиње с орловима, крагујима или сјајним месе- 
чевим кругом; док је мало даље, покрај извора, Никија про- 
учавао складно кретање звезда на нарочито удешеној астроном- 
ској лопти. 

Затим се приближи калуђеру нека жена, покривена велом, 
држећи у руци миртину гранчицу. И рече му: 

— Гледај! Једни траже вечну лепоту и уплећу бесконачност 
у свој кратковечни живот. Други живе без велика разишљања. 
Ну самим тим што уступају пред лепом природом, срећни суи 
лепи и само што живе, славе највишег уметника ствари; јер је 
човек лепа похвална песма за Бога. Сви они мисле да је срећа 
невина и радост допуштена. Ако они имају право, Пафнусе, 
какав би ти био глупак! 

И нестаде привиђења. 

Тако су Пафнусово тело и дух били изложени искушењу 
без престанка. Ђаво му није дао ни тренутка мира. Ова пуста 

гробница је била пунија света него неко великоварошко раскршће. 
Ђаволи су се ту смејали грохотом и милиони ноћних сабласти, 
авети и душа покојних привидно су вршили у њој све послове 
живота. Кад је увече ишао на извор, шумски богови с пољским 
богињама играли су око њега и увлачили га у своја развратна 
кола. Демони се њега не бојаху више. Досађивали су му пот- 
смесима, псовкама и ударцима. Једног дана, неки ђаво, који није 
био већи од руке, украде му узицу којом се опасивао. 

Мислио је: 

— Главо моја, куд си ме одвела 2 

И реши се да ради телесно, да би прибавио мир свом духу, | 
који му је био потребан. Под палмама, поред извора, расли су 
банани са широким лишћем. Посече им стабљике које донесе у 
гробницу. Ту их здроби под једним каменом и сведе их на танка 
влакна, као што беше видео да то раде ужари, јер је наумио 
да направи узицу на место оне коју му ђаво беше украо. Ђа- 
воли се као збунише због тога: прекинуше своју хуку и буку; 
и сама свирачица на теорби оста мирна на зиду испуњеном сли- 
кама, одричући се врачања. Цепајући бананове стабљике, Пафнус 
је храбрио себе и своју веру. | 

— Небесном помоћу, говораше себи, укротићу тело. Што 
се тиче душе, она је очувала наду. Узалуд ова проклетница, 
узалуд ђаволи би хтели да ми улију сумњу у Божју природу. 
Одговорићу им устима апостола Јована: „У почетку беше Реч 
и Реч беше Бог“. У то верујем чврсто, и ако је то што верујем 
"бесмислено, верујем у то још чвршће. Још боље: треба да је то 
бесмислено. Без тога, не бих веровао у то: то бих знао. А што 
се зна, не даје живот. Једина је вера која спасава. 

Стављао је на сунце и росу одвојена влакна, и сваког јутра 
старао се да их преврне, да их спречи да не труну и веселио се 
што је осећао да се рађа поново у њему детиња простота. Кад 
је испрео своју узицу, насече трске да направи од њих лесе и 
корпе. Гробна соба личила је на радионицу лесичара и Пафнус 
је у њој лако прелазио с посла на молитву. Опет за то му Бог 
не беше наклоњен, јер га једне ноћи пробуди неки глас који га 
следи од ужаса: беше погодио да је то глас смрти. 

Чуо се брзи позив, лагано шапутање: 

— Јелена! Јелена! Оди да се купаш са мном! Оди брзо! 

Жена, чија су уста додиривала калуђерово ухо, одговори: 

— Пријатељу, не могу да се дигнем: један човек је легао наме. 

На један мах, Пафнус примети да му је образ почивао на 
недрима те жене. Познаде свирачицу на теорби која, у пола 
слободна, подизаше своје груди. Тада стегну очајно у своја на-- 
ручја ово дивно, млако и намирисано тело. и изгорео од про- 
клете жеље, викну: 

— Остани, остани, рају мој! 

Али је она већ била на ногама, на прагу. Смејала се и ме- 
сечеви зраци сребрили су њен осмех. 

— За које добро да останем> говорила је. Сенкина сенка 
је довољна љубавнику обдареном тако живом уобразиљом. У 
осталом, погрешио си. Шта ти треба више» 

Пафнус је плакао те ноћи и кад се јави зора, изусти мо- 
литву блажу од жалбе: 

— Исусе, мој Исусе, зашто ме напушташг Видиш опасност 
у којој сам. Дођи да ме спасеш, благи Спаситељу. Како ме твој 
отац не воли више, помисли да имам само тебе. Између њега 
и мене, ништа није могуће; ја не могу да га разумем, а он не 
може да ме жали. Ну ти си рођен од жене и зато се уздам у 
тебе. Сети се да си био човек. Преклињем те, не за то што си 
Бог Бога, светлост светлости, истинити Бог истинитог Бога, ну 
за то што си живео као сиромах и немоћан на овај земљи на 
којој страдам, што је Сатана хтео да наведе твоје тело на иску- 
шење, што је зној смртних мука ледио твоје чело. Молим твоју 
љубав према човечанству, Исусе, мој брате Исусе! 

Кад се тако помолио, увијајући себи руке, врло јак кикот 
затресе зидове на гробници и глас који се беше чуо на стубовом 
врху, рече, подсмевајући се: 

— Ето молитве достојне требника јеретика Марка. Пафнус: 
је аријанац! Пафнус је аријанац! 

Као громом погођен, калуђер паде онесвешћен. 


(Свршетак у идућој свесци) 


ПРЕВЕО С ФРАНЦУСКОГ 
СТЕВА МАРИНКОВИЋ 


БУГАРСКА ВОЈНА У ТРАКИЈИ: Ш. ЧАТАЛЏА 


П 


Опис терена заслужује да се о њему што више каже, пошто 
је битка започета у једној ситуацији коју су наметнуле географ- 
'ске прилике и каква тешко да је икада имала сличног примера 
у историји. | 

Не само море и лево и десно, већ и два језера, Деркос и 
Бујук-Чекмеџе, сужаваху борбену линију, коју су, поред тога, оте- 
жавале и речице Катарчи и Кара-су. Прелази преко тих потока 
су били доста тешки, услед многобројних баруштина у њиховој 
близини. Долина је пак ту била довољно широка, да су и једна 
и друга страна лако могле развити пешадију своју. 

На бугарској обали били су брежуљци, у наизменичном реду, 
дижући се непосредно доста високо и достижући средњу висину 
до коте 300 и чак и премашајући је. Та узвишења доминирају за 
најмање стотину метара над турском обалом. Ова је била испу- 
њена читавим редом брежуљчића, који су се постепено уздизали 
ка истоку, не достижући међутим 200 метара изнад морског огле- 
дала. Општи правац врхова брежуљака, у облику мамуза проду- 
жених и поравњених, према долини речице Катарчи, био је ка 
југозападу. Најзад на северу, између извора Катарчиа и језера 
Деркоса, планинска зона, на бугарској страни, силази преко низа 
гудура доста испреплетаних, ка таласастој долини на турској 
страни. Разне линије узвишица ни овој страни биле су снабде- 
вене извесним бројем турских утврђења, недавно подигнутих, чија 
се вредност појачавала истакнутим положајем њиховим на пред- 
њој страни линије. 

Овај предео, услед релативно много веће лакоће продирања, 
коју је он пружао бугарској војсци, био је тај, за који се могло 
мислити да ће ту Бугари припремити највећи напор, већи него 
на другим странама. Међутим, то претпоставља постојање једне 





БУГАРСКА ВОЈНА У ТРАКИЈИ 271 


опште идеје, једне јасне намере код Врховне Команде. У ствари, 
да ли је код Бугара био то случајг 

Из многих разговора које сам имао са начелником штаба 
Ш армије излази поуздано да је постојао такав општи план и да 
се он састојао у овоме: „Снажно напасти свуда, са довољном гу- 
стином на целој борбеној линији, и кад се буде показала која 
слаба тачка на непријатељском фронту, ма где она била, ту не- 
одложно грунути са свима резервним јединицама, држаним свуда 
у позадини ради те цељи“. 

Испитајмо како је овај план извршен. Најпре, напад на целом 
фронту није био свуда апсолутно могућан, услед баруштина, услед 
ефикасне бочне заштите коју је имао непријатељ у флоти својој. 
Требало је дакле расподелити нападне зоне, водећи рачуна о овим 
чињеницама, задржавајући знатно јачу густину на левом бугарском 
крилу (центар и лево крило Ш армије). У осталом то је билои 
учињено. 

Ево неколико нападних линија, које су, отоззо тодо, биле 
расподељене међу поједине дивизије: 

Прва дивизија имала је за објектив ред брежуљака између 
Ахмед Паше и Махмудије, испред Хадемкеја. 

Две бригаде 6. дивизије требале су да нападају утврђења 
Гаји Бајира и узвишицу на истоку од Накаскеја. 

У првој армији фронт је био збијенији: 9. дивизија је до- 
била као објектив напада висове Караџалија и Кирџалија, са оп- 
штим правцем на Јас-Ојрем. 3. дивизија је најзад имала задатак 
да заузме падине, које силазе са узвишења названог „Касарнско“ 
ка Даг Јениџекеју и Лазаркеју. 

У позадини кретале су се 10. дивизија и једна бригада 6. 
дивизије, за 1 армијом, 4. и 5. дивизија у целини за [ армијом. 
„Дакле укупно на целом фронту, око 60.000 слободних људи на 
расположењу, од 140.000 бораца свега — једна страховита ре- 
зерва у руци Главне Команде. 

Акција се имала почети на начин сензацион и мало театра- 
лан, дејством целокупне артиљерије. 

Међутим, из узрока који су потицали од безначајних детаља, 
тако није било, као што се обично у сличним случајевима дешава. 
На десном се крилу почело и, треба признати, борба је отпочела 
врло енергично. Цело пре подне, доста жива артиљериска ватра, 
чије ми је постепено напредовање испред линије распрскавања 
апрапнела, давало повода да мислим, да је на тој страни све добро. 


972 дбЕ- ЛО 


На несрећу око 10 часова страховита и непрекидна грмља- 
вина топова турске флоте надвиси све звуке на југу. Ватра се 
појави на бугарској страни и напредовање одмах престаде у том 
тренутку. Да ли је тај престанак проузрокован дејством турске 
маринске артиљерије или је наступио из другог ког разлога, не 
умем казати, пошто сам био сувише далеко од тог места, да бих 
могао јасно видети шта се дешавало. У сваком случају, од тога 
момента (од прилике у подне) наступање ! армије било је ко- 
начно заустављено. 

Пред Ш армијом ствари су се развијале знатно дуже, пре 
него што се дошло до одлучења. После припреме артиљеријом, 
чија ретка ватра и потпуно осуство „ефикасног пуцања“ ма које 
врсте, беху очигледни, бугарска пешадија из 9. дивизије крену се 
напред. Нисам могао сазнати узроке, због којих су артиљерци ге- 
нерала Димитријева били тако штедљиви. Споменуо се недостатак 
муниције, али ја поуздано знам, да то није тачно. Све потребе 
за борбену линију биле су потпуне, као што сам се лично уверио, 
присуствујући чешће пуњењу муниционих сандука и испраћају 
њиховом из муниционог парка за борбену линију. С друге стране 
пак било је довољно објектива, врло јасно означених, као ровови, 
разна утврђења и светлост од турских батерија. Ммам основа, на 
жалост, да верујем, да кривица за ову грешку лежи у једној много 
озбиљнијој околности, која стоји у вези са образовањем артиље- 
риских официра. Мој је утисак, да се бугарска артиљерија није 
умела користити у пуној мери страховитим оружјем, које смо им 
ми Французи дали. 

Било како му драго, тек пешадија бугарска (око 9 часова) 
се крену напред. Девета дивизија је ишла са сустигнутим бри- 
гадама, четири пука на истој линији. Пред њом турска утврђења 
код Кирџали и Урџунли образовала су једну готово непрекидну 
линију ровова, заштитница, блокхауза сасвим видљивих. Један 
од ових, врло важан, који је доминирао осталима, би нападнут 
од десног пука леве бригаде. То је био пук великог кнеза руског 
Владимира, или 17. пук. Не знам из ког разлога, али правац дат 
овом пуку, чија су три батаљона била у ланцу, а четврти у резерви, 
учинио је да се пук не баци на истакнути положај, где је било оно 
горе поменуто утврђење, већ више у лево, између тог утврђења и 
утврђења названог УП-о, које је нападао 4. пук, лево од 17. пука. 

Продирући тако пук кнеза Владимира би дохваћен с оба 
бока, с леве и с десне стране, од пешадије турске, а затим до~ 


мо 

чекан с фронта турском артиљеријом, намештеном на усеку једне 
дубодолине, уз коју су се Бугари с муком пењали. За врло кратко 
време (око три сата по подне) то би истина не слом, али у сваком 
случају повлачење на другу страну потока. Седамнаести пук је 
за неколико тренутака имао на 3200 војника од прилике, више 
од 300 погинулих и 700 рањених. У исто време кад и 17. пук, 
али више у лево, 4. пук или пук принца Бориса, нападао је утвр- 
ђење УП-о, које смо горе споменули. Срећнији него његов бри- 
гадни друг, а и боље управљан, он је напредовао, истина с те- 
шком муком, али ипак довољно. Не може се порицати да је 
његово кретање било веома олакшано сталнијом и ефикаснијом 
помоћу артиљерије, која је имала задатак да то кретање потпо- 
могне. Ова артиљерија, противно оном што се, погрешно, чинило 
на свим осталим местима, занемари противничку артиљерију и 
предаде се готово искључиво акцији противу пешака, који су 
држали положаје што их је бугарска пешадија нападала. 

Око 6 часова увече, кад се мрак већ одавно спустио био, 
пук принца Бориса изврши јуриш на утврђење УП и продре у 
исто. На несрећу његову, а врло вероватно услед недостатка 
муниције, као и због тога што није био потпомогнут оделењима 
из позадине (дивизија се борила са сва четири пука у ланцу, а 
4. дивизија, која је била у позадини, налазила се врло далеко) 
он не могаде одолети једном снажном контра-нападу турском, 
који га избаци из утврђења. 

У тавној ноћи, по највећем пљуску, овај пук, који потпуно 
заслужује да се назове херојским, пошто је изгубио готово све 
официре, а међу њима и самог команданта, пуковника Кирја- 
кова, кога сам имао част лично познавати — држао се храбро, 
и на супрот свему задржа се и утврди, по мраку, на непуних 
стотину метара од непријатељских ровова, које је морао на- 
пустити. 

Али то није било све, јер сутрадан несрећни пук краљев- 
ског принца имао је да претрпи још теже губитке. 

У међувремену, према левом крилу бугарском борба се та- 
кође развијала врло енергично. Трећа дивизија упутила је била 
две своје бригаде, једну преко Лазаркеја, а другу преко Јени- 
џекеја, на групу турских утврђења, названих „Касарна“, јер се 
терен ту завршавао узвишицом, на којој се налазила једна 
огромна касарна, са свих страна видљива. Ма какви били усво- 
јени називи и ма како детињасто да је ценити називе, као „кључ 

Дело, књ. 69. 18 


274 ДЕЛО 


позиције“ и слично, извесно је да према једној вулгарној изреци, 
али сасвим тачној, коју сам чуо из устију једног војног струч- 
њака, Бугари кад се дочепају касарне „имаће мачку у џаку“ (510), 
т. ј. битка ће бити добивена. Ја се у осталом о томе нећу изја- 
шњавати, јер сама карта говори јасно, ко је год буде пажљиво 
посматрао. 

Даг-Јениџекеј беше већ заузет од претходница. Лазаркеј 
би узет око 9 часова пре подне. Од тог момента почевши напре- 
довање постаде знатно теже. Међутим ја сам разговетно могао 
видети догледом бугарске стрелце како се примичу у гомилама, 
прелазе трчећим кораком преко отворених поља и најзад се 
разлију у једну врло дугу линију, која, држећи се кривудавог 
терена, би заустављена у рововима хитно ископаним, пред ивицом 
шуме испред касарнског узвишења. У унутрашњости шуме пак 
турски пешаци, такође у рововима, пушкарали су се врло живо 
са бугарским редовима. Ови пак нису даље непредовали од та- 
чака у којима су се зауставили. 

У том је наступио и мрак (4 часа и 30 мин. по подне) те 
нисам могао даље пратити борбу на тој страни. Напустим стога 
место, одакле је генерал Димитријев командовао (3 километра 
источно од Акалана) и одем у Ерменикеј, где су се вратили били 
у исто време и генерал и његов штаб. 

Општа ситуација, у вече 4. новембра, овако је службено 
оцртана од стране пуковника Жостова, са којим сам имао при- 
лике да се разговарам тога момента: „Данас је наша пешадија 
свуда приспела на подножје падина, а с друге стране наша арти- 
љерија је својом ватром приморала непријатеља да развије своју 
пешадију. Ми смо у исто време приступили извиђању турских 
артиљериских положаја као и њихових пешадиских ампласмана. 
Пешадија, нападнута на многобројним тачкама, открила се тако 
и ми познајемо сада врло добро положај наших противника“. 


(Свршиће се у идућој свесци) 


(Превео М.) АлЕН дЕ ПЕНЕНРЕН. 





НИКОЛА. ФИЛИПОВИЋ 
(УСПОМЕНЕ ЈЕДНОГ АУСТРИСКОГ ОФИЦИРА): 


Уважени професор бечког универзитета наменио је биогра- 
фију свога оца својој деци, као пример радљивости и предано- 
сти у служби. 

Али биографија Николе Филиповића, фелдмаршалалајтнанта 
„аустријске војске, умрлог 1858, по његовом животу испуњеном 
радом и пословима који су му поверавани, премаша интересовање 
уског породичног круга којем је у првом реду намењена, те је 
о њој вредно и овде проговорити. За нас је још и од нарочитог 
интересовања по томе, што је Филиповић баш у својим најбољим 
годинама највише радио на Балкану и посебице у Србији. Његове 
белешке о кнезу Милошу, о кнезу Александру и првацима из 
онога доба, као и његови утисци из Србије, мислим да су у овој 
књизи први пут објављени. 

Не зна се поуздано за порекло породице Филиповића. Рас- 
питујући се о томе по местима у којима данас живе бегови Фи- 
липовићи барон Томичић је разабрао да су Филиповићи пореклом 
из Гломача. Још под Турцима важили су као богати и угледни 
племићи. Најстарији међу њима Филип бавио се коњарством. Имао 
је два сина Рада и Филипа. Раде се држао Турака, борио се у 
њиховим редовима, одликовао се и добио разне поклоне у зем- 
љама. Како је био богат и нежењен, саветовао је и свом брату 
Филипу да пређе у Ислам, да би одржали добра, те овај том 
учини. Но Филипов син, веран Христовој вери и одан Аустрији, 
исели се у Лику и настани у Новоме, код Госпића. 


% Епцгеп уоп РА трроу1сћ: М1Кко1аи5 уоп РА рроутсћ. Ра Геђеп 
ипа МикКеп етез озбеггејсиасћеп Ослтег5. Оегојд « С9, Млеп, 1913, стр. 150, са 
32 слике. 

18» 

Од овог Филиповог сина Илије коме би подарено аустриј-- 
ско племство с предикатом хоп РЕарр-ђего, воде порекло Фили- 
повићи који сада живе у Лики. Потомци потурчењака Рада живе- 
и данас у Босни. Илија Филиповић имао је пет синова. Сви су 
били официри у аустријској војсци. Један од њих, Макс, деда је- 
данашњег професора економије на бечком универзитету, а отац. 
Николе Филиповића. 

Никола се родио у Госпићу 25. новембра 1795 год. од мајке- 
Кларе пл. Вукасовић. У месту рођења походио је основну школу,. 
а кад му је било десет година узе га к себи ујак, фелдмаршал- 
лајтнант Филип барон Вукасовић, у Карловац, одакле га после: 
да у инжињерску војну школу у Бечу. По смрти ујаковој, млади 
Филиповић остаде без средстава, али га због његове приљежно- 
сти на предлог управника школе надвојвода Јован узе за свога. 
питомца. Окретан и марљив, он удвоји радити, те из школе изађе 
као други. 

Јануара 1814 Филиповић је већ био поручник. С повратком 
Наполеоновим с Елбе, даде се Филиповићу прилика да омирише- 
барут. Његов корпус прошао је кроз Вогезе, Троа, до Монтерана. 
и Лоаре; али до већих битака и не дође. По опсади Дижона Фи- 
липовић се врати са војском којој је припадао, да после кратког · 
време започне серију мисија које испунише скоро цео његов живот. 

У то време по афричким обалама и по малоазијским остр- 
вима беше се намножило толико гусара, да су трговачке лађе- 
сваки час биле изложене нападима и саобраћај био доведен у' 
опасност. Једна ескадра од двадесет и четири ратне лађе би 
послата да Средоземно Море очисти од разбојника. На „Прами“ 
која се крете за адмиралском фрегатом из венецијанског приста- 
ништа налазио се и Филиповић. После мучног пута и борбе с ве-- 
тровима и непогодама после скоро два месеца доспеше у Сре- 
доземно Море, где унакрсним пловљењем разгонише гусаре. Фи- 
липовић доцније пређе на корвету „Каролину“ која би упућена 
ка сиријским обалама. 

О многим местима и острвима која је на овоме путу похо-- 
дио: Крфу, Криту, Кипру, Смирни и Александрији, Филиповић је: 
оставио успомену у својим белешкама, у којима су поред лепих“ 
описа спољашњег изгледа, и подаци о управи, привреди, саобра-- 
ћају и психолошким особинама становништва. 

Идућих неколико месеца 1826, пробавио. је у Малој Азији 
а у октобру дође у Цариград у тренутку кад је у њему, после: 

тораза турске флоте код Наварина, владала велика побуна. Ту 
«се упозна са ондашњим интернунциусом код Високе Порте, ба- 
гроном Отенфелсом, који се у то време по налогу ратног дворског 
савета бавио проучавањем и припремама за васпостављање по- 
штанске директне везе између Беча и Цариграда преко Београда, 
у место дотадање поштанске линије Беч—Букурешт— Цариград 
која је много дужа. 

Док је Филиповић, бавећи се у Цариграду, марљиво проу- 
чавао организацију турске војске и учио турски језик, Отенфелс 
је имао прилике да увиди колико би му драгоцен био такав са- 
радник. Па како је за постављање везе између Београда и Ца- 
риграда требало најпре проучити расположење становништва 
дотичних земаља а нарочито расположење владе у Србији, то 
Отенфелс марта идуће године у једноме писму упућеном држав- 
ном канцелару вели за Филиповића: „Изгледа ми да су код њега 
“сва својства за овакав посао. Одлучан и обазрив, са знањем илир- 
скога, јер је из Лике родом, са војничким оком, а уз то са нешто 
знања и турског језика, он је просто као наручен. Стога сам на- 
меран крајем овог месеца да га пошљем преко Софије, Београда 
и Земуна за Беч, како би могао доласком у Беч поднети извештај 
о употребљивости овога пута и о расположењу становништва“. 

Петог априла Филиповић се крене на коњу на пут, без 
тумача, у пратњи једног Татарина, како се онда било практи- 
ковало. Путовао је лагано. У Јагодини наишао је на најљубаз- 
нији пријем код тамошњих кнезова, који за његов долазак ја- 
више кнезу Милошу, а овај га одмах позва к себи у Крагујевац. 
У случају, да не могне доћи, било је наређено једном од кнезова 
да га прати до Београда. Филиповић радо прими понуду, па се, 
у пратњи кнезова, 20. априла упути у Крагујевац, где му у ко- 
»наку Милошеву буду указане све почасти. 

Филиповић оста неколико сати с кнезом у разговору. Није 
му било тешко скренути разговор о положају Србије према 
Порти и суседној царевини, затим о намераваној вези Беча с Ца- 
риградом. Оштрим оком уочавао је кнез Милош положај и од- 
носе своје земље и истицао важност и корисност по Србију, од 
остварења тога плана, обећавајући да ће издати потребна наре- 
ђења да се уради све што ће извођење његово олакшати. 

О приликама у Цариграду Филиповић је саопштио кнезу 
"оно што је знао, додајући да амбасадор ради на томе да се 
"одржи мир и да су за то најлепши изгледи. 

Читава два сата разговор се водио у присуству осталих: 
кнезова и с њима тако да је Филиповић стекао уверење да је 
мир жеља свију њих и да их ни грчки односи ни рад Русије: 
с Портом не би могли покренути. 

Сутрадан, 21, био је код кнеза уобичајени диван. Неко: 
време водио се општи разговор а потом Милош отпусти све 
присутне, па окрећући се Филиповићу започе разговор о др- 
жању Русије. - 

— „Ја сам одговорио — пише Филиповић — „да је Русија. 
везана Лондонским Уговором да ради споразумно с осталим са- 
везницима. Она неће моћи заратити с Портом без повреде тога 
уговора и да је интерес осталих сила да је од тога одврате, те- 
да ће према томе Русија остати мирна“. 

— „Али“, рече Милош, „одговор на Хатишериф у „Петро-- 
градским Новинама“!“ 

— „Тај одговор“, приметим му ја, изгледа ми да је имао. 
задатак да извесним начином и привидно озбиљним мерама за- 
довољи јавно мњење. Јер Хатишериф је издат само за рају а. 
народ се позива само у случају ако царевина будне нападнута; 
а затим тек је недавно Порта ратификовала неколике тачке Акер- 
манске конвенције те с тога отпадају битни основи који би објаву 
рата од стране Русије, а без осталих савезника, могли оправдати“. 

— „Па на што онда толико спремање и ко. ће поднети те 
трошкове >“ 

= „Па та се наоружања већ поодавно врше и да су по- 
ложај и смерови Русији дозвољавали рат би већ био почет. Овако. 
има пуно поуздане наде на мир“. 

„Нека би дао Бог“, узвикну Милош, „тада би се и наше 
прилике средиле и наш положај постао. одређенији. 

Ја се користим, пише Филиповић овом приликом, кад се 
помену положај Србије, те кажем кнезу да се за време мога 
бављења у Цариграду, вероватно од стране Грка распростирао 
глас чак до Порте, да су Срби у споразуму с Грцима и да само 
чекају згодан тренутак, па да се придруже. И. кад се је о томе 
повела реч да је аустријски амбасадор изјавио да је уверен како: 
ће кнез Милош, желећи добра своме народу и познајући добро. 
интересе своје земље, према Порти очувати потпун мир и оданост 
и да он за то јемчи“. 

„Ја сам необично обавезан Његовој Екселенцији“, додаде 
Милош, „и добио сам досад толико. доказа. о благоволењу цар 

ског двора да вас морам замолити да Његовој Светлости Кнезу 
Метерниху изјавите моје најодличније поштовање и захвалност 
и да га уверите да је све моје старање на то упућено да унутра 
одржим ред а добру хармонију на граници, о чему ће вас сви 
погранични команданти моћи уверити“. 

Још ми у поверењу додаде: „Још вас молим кажите Ње- 
говој Екселенцији, да што се тиче Срба чија је жеља мир, ја 
јамчим. Грчки интереси немају ничега заједничког с нашима и 
кад би и Русија заратила ми би остали мирни јер ништа друго 
не желимо до да останемо у својим досадањим правима“. 

На растанку Милош подари Филиповићу лепу лулу с ћили- 
барском муштиклом и одреди два момка да га прате до Београда. 

У Београд стигне деветнаестог дана. Извештај о свом путу 
био је повољан и ускоро прву пошту од Беча преко Београда 
за Цариград спровео је Филиповић. 


У току идућих година буду вредноћа и способности Фили- 
повићеве многоструко употребљене у трупи, у географском оде- 
љењу ђенералштаба, на фортификаторске радове, час опет по 
разним мисијама. Од интереса је споменути да је он спровео низ 
Дунав и кроз Ђердап први пароброд 6 априла 1834 на паро- 
броду „Арго“ Дунавског Паробродског Друштва. 

Кад су се између српске владе и аустријског конзулата по- 
јавиле такве несугласице, да дотадањи конзул Милановић није 
могао више опстати у Београду, аустријска влада реши да по- 
шаље за конзула тадањег мајора Филиповића. Први његов за- 
датак је био да Милоша придобије на извињење код аустријске 
владе због изгоњења из службе аустријских поданика и да им 
обећа оштету. 

Милош дочека Филиповића срдачно и сећајући се посете 
у Крагујевцу, честита му на унапређењима која је од тог вре- 
мена подобијао. Кад му Филиповић показа депешу и објасни циљ 
свога доласка, кнез му одмах и пријатељски рече: „Ну, баш 
ми је мило, да су ми тебе послали!“ 

Филиповић остаде у Београду око деветнаест месеци за које 
је време изгладио и поправио односе између српске владе и кон- 
зулата. Он дочека још и Милошеву оставку 1 јуна 1839. 

Као што се зна, после Милошеве оставке владао је неко- 
лико недеља његов син Милан; кнез Михаило, који се после 

њега попе на престо, би приморан 1842 на оставку од Вучићеве 
и Петронијевићеве групе, после чега Скупштина изабра једно- 
гласно за кнеза Александра Карађорђевића. 

По одласку из Београда Филиповић проведе неко време као 
војни старешина у Хрватској, одакле у једној мисији оде у Цари- 
град и Малу Азију. | 

Његово познанство са Истоком и са Србијом нарочито учи- 
нише те и по други пут би послан у Србију. Кад после оставке 
кнеза Милоша страни конзули оставише Србију и аустријски кон- 
зулат оста празан. Али кад избор кнеза Александра би признат 
од Порте и Русије, Метерних понова посла, јуна 1843, за кон- | 
зула у Београд, сада пуковника, Филиповића. 

О схватању ондашње ситуације и задацима аустријске по- 
литике карактеристичан је за Филиповића овај део из једног ње- 
говог извештаја: 

Симпатије Србије, пише Филиповић, могу само између Ау- 
стрије и Русије бити подељене. За Русију говори њена заштит- 
ничка улога и верско сродство, за Аустрију суседство и сродство, 
ако не истоветност, порекла једног великог дела становника. У 
овом тренутку, изгледа, Русија односи превагу, јер од закљу- 
чења с Портом последњег уговора о миру Русија има право 
заштите над Србијом, те по томе она дела, а Аустрија је па- 
сивна. Али што се Србија више буде развијала све ће јој за- 
штитна сила тежа бити, те ће увидети да овој није толико до 
заштите колико до тога да њоме завлада. У пркос свега рђавог 
што се о Аустрији по новинама, а о Русији похвалног, пише, могао 
сам приметити да помињање Аустрије буди код непристрасних 
Срба осећај поверења. Ако се и не може узети да је потпуна 
истина оно што ми неки од најугледнијих Срба кажу, да ће јед- 
нога дана, пре или после, морати бити један део аустроугарског 
царства, ипак поред свега русофилства има у овој земљи симпа- 
тија и за Аустроугарску. Појачати те симпатије стварном помоћи 
треба Аустрија да узме за задатак. Тада ће односи Србије према 
Аустрији бити такви да ће мир и ред укоренити у овим крајевима. 

У одговор на Филиповићево писмо Метерних тражи од 
кнеза гарантије да ће задатак његове владе бити у раду на 
добру народа и одржању реда у земљи! Исти методи с малим 
варијантама употребљавани и кроз педесет потоњих година, учи- 
нили су да је Аустрија изгубила и оно политичког терена на 
Балкану што га је могла имати. 


НИКОЛА ФИЛИПОВИЋ 281 


О кнезу Александру пише Филиповић: „20. септембра био 
сам примљен од кнеза. Он је нешто изнад средње висине, крепак, 
мушких правилних црта. Примио ме је достојанствено и с пуно 
такта понуди ми место на софи. И он сам седе крај мене. Предам 
му писмо државног канцелара у коме су изложени мој задатак 
и погледи аустријског двора и дам израза своме уверењу да ће 
се добри односи између две земље опет повратити. — Можете 
бити уверени, додаде кнез, да ће то моја ваздашња жеља бити, 
као и да се ред учврсти и погранични саобраћај појача“. На ра- 
станку, пише Филиповић, замолим га да ми одреди час кад га 
могу видети. „Дођите, кад год хоћете“, рече кнез. 

Из многих и дужих разговора, пише Филиповић 22. новем- 
бра 1843, које сам с кнезом Александром имао, мора се закљу- 
чити да су и ум и срце у кнеза добри“. 

У његовим извештајима се налазе детаљни подаци о онда- 
шњим приликама у Србији, о партијама и узајамној борби, о ин- 
тригама и прегоњењу конзула, о виђеним људима из онога доба. 

По одласку из Србије, Филиповић би одређен на службу у 
Италији, одатле оде у Хрватску, где га затече Маџарска Буна. 
Због рђаве команде његово оделење буде заробљено. 

Изнурен многим неприликама он почне побољевати. Умро 
је 1858 као фелдмаршаллајтнант, после једног живота, испуњеног 
радом од скоро четрдесет година. 

Од интереса је саопштити карактеристику коју је Филипо- 
вић дао 1844 год. о меродавним личностима у Србији. 

Вучић Перишић, сада прослављени јунак у Србији, на- 
пустио је школу још пре но што је научио читати и писати, борио 
се под Карађорђем као младић, показао се храбар и био рањен. 
Под Милошем вођа једне чете, имао је разне задатке, показао 
се лукав и одлучан и задобио његово поверење и углед. Доц- 
није је важио као Милошев човек, чак и његово оруђе, док га 
овај није увредио те Вучић пређе у опозицију, прилично отво- 
рено. Тиме што је смео свемоћном Милошу изаћи на супрот за- 
добио је код народа великог угледа. По Милошеву одласку из 
Србије разиђе се Вучић и с Јевремом с којим је заједно радио 
на паду његовога брата. Под Михаилом Јеврем се светио те Вучић 
би прогнан из земље док опет не успе да у земљи образује 
странку којој се стави на чело. Неискусни Михаило, окружен 
рђавим саветницима, напусти брзо своју ствар тако да чак и они 
који се за њега борише, пређоше на Вучићеву страну те овај на 

једанпут поста прва личност у народу. Вучић има много здравог 
разума и одлучности. 

Аврам Петронијевић најпре је био при ц. к. контумацу 
у Оршави где је научио неколико језика. Био је неопходан код. 
Милоша, нарочито у пословима с Турцима, док се најзад не спри- 
јатељи с Вучићем и не подели његову судбину. Петронијевић има 
много талента, окретности, лукавства и тачног познавања послова 
и земља је у њему изгубила ваљаног чиновника. 

Стојан Симић, бивши председник сената. Задуго у овом 
савезу тројице, он се од осталих одвоји приликом последњег пре- 
окрета. Обдарен изванредним природним даровима, он добро по-. 
знаје послове; али због оскудице темељног образовања он пре- 
дузима и сувише ствари и његово самољубље иде за маштаријама. 
Жељан власти, он се не да обвладгти; републиканац је а жели 
да буде самодржац. Обдарен од природе и воли шалу, што је 
допринело да је и у најкритичнијим тренутцима био добро с Ми- 
лошем. Води велику трговину са сољу и производима и поред 
доста новаца има и велика пољска добра у Влашкој. 

Новосађанин сенатор Хаџић (адвокат) у контакту са срп- 
ском владом. Врло учен, лукав и повучен, с тога се да тешко. 
познати. Не без самољубља, он је садањој партији на влади 
и земљи учинио знатне услуге. М ако није баш користољубив 
опет уме да извуче корист за себе, нарочито ако није и његова 
суета у питању. Домородци и досељени, признајући му знања, 
суревњиви су да сва слава њему припадне. Стога многи напади 
по новинама и интриге противу њега. Многима је и његова плата 
трн у оку; она износи 3000 талира. Одан је Вучићу и изгледа 
ватрен присталица српске народности. 

Приставник Алекса Симић. Пре свега ваљан и богат тр- 
говац. Окретан и лукав, услед разних дужности још у Милошево. 
доба врло добро упућен у послове. Дужим бављењем у Цари- 
граду, Пешти и Бечу он је стекао понајшири поглед на Срби- 
јине односе. Ма да његово мишљење о себи самом није малено 
опет он није од потпуно меродавних. Његово је држање просто, 
али допадљиво, скоро задобија. Због чега је према њему лако. 
бити поверљив; у осталом пре је притворан но искрен. 

Илија Гарашанин, министар унутрашњих дела. Ужива 
велики углед и поверење, нарочито после смрти свога оца (кога 
су убили по Михаиловој наредби) а који је по своме богаству 
и учешћу у државним пословима још под Карађорђем, био за- 

добио велики углед. Он је с Вучићем био у најтешњим везама. 
а изгледа да је то још, због чега његова реч код кнеза много- 
важи. Има прилично знања и ужива глас поштенога човека који 
земљи жели добра и кнез му поклања своје поверење; само 
штета што није у стању, да би кнезу био ваљана потпора, да 
се уздигне изнад партија. Његов началник Анастас Николић, 
који се сматра за интриганта, има великог утицаја код њега. 

Министар Правде П. Јанковић звани Баћа. Није без знања, 
али је за какво мање место а не за оно које заузима. Био је 
одана слуга Вучића (за време Милошево) и руског конзула. 

Министар Финансија Станишић, звани Павле Хазнадар. 
Мада се не одликује каквим нарочитим особинама, показао је 
толико окретности и такта да је поред свију преокрета увек 
остајао на своме месту. Он је уживао, а и данас ужива глас 
правична, некористољубива човека. У последње време, премда 
није какав партизан Обреновића, према овима није без наклоно- 
сти. Иначе је допадљив. 

Александар Јанковић, директор књажеве канцеларије 
(под министром спољашњих послова Ал. Симићем). Рођен у Ба- 
нату и посветио се тамо адвокатском позиву; има знања и оштро- 
уман је. Под добрим вођством могао би бити добар и употребљив. 
У једној земљи растрзаној партијама он је готов и на зло и на 
добро. Уме да ласка слабостима и да се тиме користи. 

Председник сената Стефановић звани Тенка. Шпекулант 
не без знања. Под маском тиха, доброћудна и правична човека, 
он крије: интриге, сујету и страсти. 

Секретар сената Марковић. Родом из Аустрије, тих, добар, 
поштен и добар раденик, сматрао се за врло погодна на поло- 
жају који заузима. 


МИЛОРАД. ЗЕБИЋ. 


ЕКОНОМСКИ ПРЕГЛЕД 


ОПШТА ЦАРИНСКА ТАРИФА ОД 1904 ГОДИНЕ, ЊЕНА ПРИМЕНА 
И ЊЕН УТИЦАЈ НА ПРОИЗВОДЊУ. 


П 


Напред смо поменули да су творци тарифе имали за циљ 
да за српску главу израде српску капу. Ово се има тако разумети 
да се према српским привредним и фискалним интересима изради 
и тарифа. 

Интереси привредни су захтевали да се тарифа изради у 
„заштитно-васпитном смислу и тарифа је у томе смислу и изра- 
ђена, водећи како рачуна о дотле постојећим интересима, који 
су већ имали своје заступнике, тако и о будућим интересима, о 
индустријама и занатима т. ј. о гранама њиховим, које би се под 
царинском заштитом у идућем уговорном периоду могле подићи. 
Дакле заштитно-васпитни дух спроведен је кроз све детаље та- 
рифе. Према овим интересима је извршена и техничка подела, 
као што су према томе одређиване и стопе царине. Може се рећи 
да су готово све сировине пуштене слободно од царине, да су за 
полуфабрикате узете или врло мале царине, ако се ти полуфа- 
брикати не би могли радити код нас; а код фабриката је узета 
таква стопа царине, која омогућава њихову израду код нас, ра- 
зуме се у висини коју су прилике како које наше индустрије 
захтевале. Разуме се, да се при одређивању висине царинских 
стопа за полуфабрикате и фабрикате водило рачуна и о будућим 
преговорима, да би се имало шта спуштати, и зато добијати од- 
говарајуће повластице за наш извоз. 

Стопе царинске нису биле тако високе, као што се говорило 
у почетку примене опште тарифе, јер је баш при примени тарифе 
1906 била поскупила текстилна роба у иностранству за 50% од 

вредности, а то поскупљавање су наши трговци све бацили на 
рачун царине, јер су се тиме најлакше могли одбранити од по- 
трошача. 

Рад на изради тарифе захтевао је како проучавање стања. 
постојеће индустрије и заната, тако и оних који би се могли за- 
вести, т. ј. где су се иначе били стекли извесни услови, као до- 
вољна потрошња и т. д., који би поред заштите омогућили раз- 
витак те гране рада код нас. Рад на изради тарифе је био врло 
тежак и код постојећих грана рада и постојећих интересаната, 
јер су се од њих врло тешко добијали податци за висине царине, 
а још је тежи био онде, где би се нове гране требале да заведу, 
ту се морало студирати и комбиновати, а и пророковати. 

А и фискус није рђаво пролазио, јер су њему поред пред-- 
мета, за које се није интересовала привреда, добро дошле и ви- 
соке царине на фабрикате, тако да је он могао бити са тиме 
потпуно задовољан. 

Са оваквом се тарифом ушло у преговоре. И за њих се може: 
рећи да су вођени у смислу у коме је и тарифа израђена, само 
не и кроз све детаље, и ако је резултат преговора за индустрију“ 
и занате јако задовољавајући. Ми не мислимо писати овде оп- 
ширно о закљученим уговорима, само ћемо навести неколико од- 
редаба за поткрепљење горе реченог. Тако, у уговору са Не- 
мачком узете су мале царине за финије сапуне од 40 динара 100 
клгр., тако да се и сада увозе; даље узете су сразмерно мале 
царине на памучне тканине с погледом на даље преговоре са 
Аустро-Угарском ; после мале царине на памучну позаментериску 
и дугметарску робу, које не дају наде на развитак код нас; уз 
М део тарифе додаци су мали узети за лужење, бељење, мер- 
серизовање од 15%; за бојење, пресовање, штампање од 20%,. 
тако да се ова грана рада тако звано оплемењивање текстилне 
робе не може развити код нас као засебна индустрија; мала ца- 
рина на ножеве и ножице за занатску и пољопривредну употребу 
тако да се ова грана не може развити код нас; даље, мала ца- 
рина на ексере, да се не могу радити код нас; даље, мале ца-- 
рине на браве и кључеве и ножарске остале израде, да се не могу 
радити код нас. 

Тако су уговорене са Француском царине на уље од бу-- 
ковог жира и уље од сезама, да се нису могли у велико радити. 
код нас, што исто важи за готове лекове и специјалитете. 

Тако су уговорене са Швајцарском: царине за: чоколаду са. 


286 дело 


млеком у чврстом стању у сваком облику тако да се не исплаћује 
њихова израда код нас; царине на сир ементалер од 40 динара 100 
клгр. без плаћања државне трошарине од 100 динара 100 клгр., 
што је велика сметња развитку наше млекарске индустрије од 
крављег млека; царињење штампане и бојене мараме за главу, 
мараме за врат и шалове од 120 динара 100 клгр., а платно си- 
рово плаћа 180 динара 100 клгр. тако да се сама штампарска 
индустрија не може да развије, него ако хоће да се ради, као 
што се и ради, везано је са ткачницом што захтева велике жртве 
у капиталу, и помаже повластицама. Тако је са Белгијом угово- 
рена мала царина за стакло за прозоре од 7 динара од 100 клгр. | 
те домаћу фабрику држава са субвенцијом мора да помаже. Тако 
су са Енглеском уговорене мале царине на џакове, ланене тка- 
нине и памучне конце, тако да се једва могу џакови извесне 
ланене тканине израђивати, а конци никако. Тако су са Италијом 
уговорене мале царине на пиринач са уговорном одредбом: раз- 
лика између царине на пиринач ољуштен и неољуштен не сме 
премашити ни у ком случају 250 динара 100 клгр. чиме се 
искључује љуштење пиринча код нас, — и царина мала на ку- 
верте, тако да се индустрија куверата тешко развија. 

Тако су уговорене са Турском царине на алву и ратлук од 
20 динара, тако да јевтиније стаје страни ратлук и алва са пла- 
ћеном царином, него код нас израђен; као и мала царина на 
млевену паприку. Тако је уговорена са Аустро-Угарском за уље 
од памука мала царина која онемогућава израду код нас; ит. д. 

Осим преговора са Аустро-Угарском за друге државе може 
се рећи, да није потребе да им се горе наведени уступци чине. 

После преговора наступила је потреба била, да се односи 
између царина на полуфабрикате и фабрикате регулишу, што је 
учињено изменом опште тарифе законом од 26. априла 1910 го- 
дине, а делом је учињено и изменама минималне тарифе на основу 
овлашћења Народне Скупштине. 

Ове измене тарифе, потребно би било да се чешће чине 
према развитку заната и индустрије и ново наступајућим одно- 
сима, који се никад, нарочито код младе државе не могу у свима 
детаљима предвидети. 

За увођење заштитно-васпитне царинске тарифе неопходно 
је потребно, да овим духом буду прожети и сви органи који ову 
тарифу изводе. Ово је потребно због тога што долази нова роба 
и то како сировине, тако и полуфабрикати и фабрикати, који 

се нису могли предвидети; даље, робе са другим везама има у 
новом облику, паковању и т. д.; а ту робу треба тарифирати у 
"томе истом смислу. 

И у овоме погледу т. ј. прожимању овим духом целог пер- 
сонала царинског може се рећи, да се у многоме постигло, има- 
јући у виду само скучени фискални дух, који је њим владао. 
Постигло би се још и више да не задува често хладан фискални 
ветар из Министарства Финансија, као што је у последње време 
случај. Тај хладан фискални ветар најбоље се осећа у наредбама 
за царињење прскалице за винограде по броју 641, тако да наши 
фабриканти, који су пре радили ове робе за 100.000 динара го- 
дишње, плаћају на материјал за једну прскалицу пет пута више, 
него што плаћају прскалице са стране увезене; даље, онемогу- 
ћавање израде цариградских шамија, из наредбе да се штампом 
оивичено платно не царини као шамије, него као платно за 509 
скупље; даље из наредбе да се шипке за амреле царине, ако су 
у вези, по 578, а не по 570, где су све предвиђене, па се тиме 
онемогућава израда јевтинијих амрела код нас; даље из наредбе 
да се сирови делови од гвожђа, који су прерађивани у велоси- 
педе, царине као велосипеди, и тиме се онемогућава заснивање 
израде велосипеда и сличног код нас; даље, да се не даје та- 
рифска повластица из броја 297, ит.д., ит.д. 

Ово је за жаљење, јер би се конзеквентним извођењем 
заштитно-васпитног духа при царињењу могло врло много по- 
моћи подизању појединих ситних грана наше индустрије, а дру- 
гима знатно рад олакшати. 

Поред свега предње изведеног утицај тарифе је знатан, 
врло знатан, чак се може рећи огроман и ако би без горе на- 
ведених мана могао још већи бити. Повољни царински услови, 
уједно помогнути живљим током нашег живота, који је условљен 
поред осталог одличном конјуктуром за пољопривредне произ- 
воде, створили су за кратко време оно, чему се нису ни творци 
тарифе тако брзо надали. 


1 


Да би у неколико насликали овај утицај ми ћемо у крат- 
ким потезима навести, како је код појединих бранша нова та- 
рифа дејствовала, прво код индустрије, а после код заната, и 
то за време од 1905—1911 године. 

Стругарска индустрија место три парне стругаре добила је 
још 13 нових предузећа, поред знатног повећавања постојећих. 

Рачуна се да је наша стругарска индустрија повећала про- 
изводњу од 1905—1912 године за 1.500.000 динара, и сада из- 
носи 3.000.000 динара према 1.500.000 динара 1905 године. 

Млинарска индустрија је знатно проширила и обновила по- 
стојећа предузећа и новим се поновила и место увоза финог 
брашна, прешла је лепом извозу брашна. 

Текстилна индустрија поред знатног повећавања дотле по- 
стојећих предузећа као К. Илића Синова у Београду, Илића, Те- 
окаревића и Петровића у Лесковцу, ужичке ткачке радионице, 
фабрике трикотаже М. Јечменице и комп. у Београду, добила је 
нова предузећа. Та нова предузећа су: 1) предионица памука 
нишке трговачке банке у Нишу; 2) ткачница и штампарија тка- 
нина Мите, Драгољуба и Душана Ристића у Нишу; 3) проши- 
рену ткачницу бившег Лимитеда као и подигнуту штампарију и 
беланицу платна текстилне фабрике К. Илића Синова А Д. у Бео- 
граду; 4) ткачницу јутиних тканина М. Јечменице и комп.; 5) 
ткачницу памучних тканина Л. Дунђеровића и комп. у Лесковцу; 
6) ткачницу платна К. Илића Синова А. Д. у Лесковцу; 7) пре- 
дионицу кудеље и канапа лесковачког друштва за прераду ко- 
нопље; 8) у Козари фабрику вуненог предива и лутоне; 9) фабрику 
вунених тканина у Грделици; 10) фабрику кудеље у Свилајнцу; 
11) фабрика вате у Београду и у Шапцу. 

Рачуна се да је текстилна индустрија, изузев индустрије ку- 
деље, за последњих 6 године повећала своју производњу од 
4.000.000 на 10.000.000 динара годишње т. ј. сваке године за 
један милион динара више. 

Цементна индустрија показује обнављање и знатно пове- 
ћавање фабрике цемента у Поповцу, знатно повећавање фабрике 
у Раљи. Рачуна се да се производња цемента попела од 500 ва- 
гона 1905 године, на 2500 вагона у 1911 години, што чини упе- 
тостручену производњу, и у вредности од 250.000 динара скочила 
на 1.500.000 динара. 

Подизање кланице у Младеновцу, В. Плани, Јагодини и Па- 
раћину и са њима производња саламе годишње 400.000 клгр. у 
вредности 1.200.000 динара. 

Подизање нове фабрике шећера у Ћуприји и обновљење. 
постојеће у Београду. 

Подизање две нове фабрике кожа у Нишу и Крагујевцу 

поред проширења постојећих у Београду и Крагујевцу. Обнов- 
љење постојеће фабрике шешира од клобучине и подизање једне 
нове. Подизање нове фабрике сламних шешира, поред знатног 
проширења постојеће М. Јечменице и комп. Рачуна се да све 
фабрике шешира израде око 750.000 динара робе. Подизање 
једне мале фабрике запушача у Београду. Подизање мале фа- 
брике тохана и сезамова уља у Параћину. Подизање две фабрике 
стакла и то једна за стакло за прозоре у Костолцу и друга за 
шупље стакло у Параћину. Подизање једне фабрике столица у 
Крушевцу, и једне фабрике Тонетових столица у Лесковцу. По- 
дизање једне фабрике ливених израда од месинга у Лесковцу. 

Подизање три фабрике картонаже и израда од артије у 
Београду, које израђују годишње око 700.000 динара робе. Знатно 
раширење постојеће фабрике сита и израда од жице г. Јосипо- 
вића у Београду, као и подизање по једне нове такве радионице 
у Нишу, Београду и Бајиној Башти, а са овима у вези и потпуно 
потискивање увоза са стране сита и бодљикаве жице. Подизање 
једне нове фабрике обуће у Врањи. Подизање нове фабрике ке- 
рамичке у Београду, као и подизање три нове фабрике за скла- 
пајући цреп у Лесковцу за извоз у Бугарску, једне у Нишу и 
једне у Пироту. Подизање једне фабрике пешчаних цигаља у 
Јагодини. 

Знатно проширење пивара у Београду, Јагодини и Зајечару 
а уз то и подизање фабрике слада уз пивару у Јагодини за извоз 
слада. Рачуна се да је производња пива од 1905 године скочила 
од 66.352 хектолитара у вредности 1.3837.040 динара, на 148.125 
хектолитара у вредности 2.962.504 динара 1911 године. 

Знатно проширење фабрике Браће Гођевац од 50 радника 
1905 на 350 радника 1911 године, повећање фабрике Балкан и 
подизање малих ливница и механичарских радионица као у Бео- 
граду, Шапцу (1), Пожаревцу (1), Нишу (2), Крагујевцу (1). По- 
дизање моторних радионица столарских и то пет у Београду, две 
у Нишу и једна у Лесковцу и Куршумлији. Подизање две фа- 
брике коломаза и више радионица масти за обућу. Подизање две 
фабрике кеса у Београду и једне у Нишу. Подизање две нове 
фабрике амрела поред постојеће А. Маце. Подизање две нове 
фабрике бонбона. Подизање више нових радионица сирћета из 
алкохола. Подизање нове фабрике фирнеза. Увођење фабрика- 
ције вештачког цвећа (три радионице); увођење фабрикације кра- 
вата (неколико радионица); увођење фабрикације мртвачких по- 

Дело, књ. 69. 19 

крова и обуће за мртваце; увођење израде вештачког коњака. 
Подизање нове фабрике кошуља. Заснивање индустрије парфи- 
мерије и косметика и то оснивањем једне радионице и радом мно- 
гих лрогериста и апотекара, чиме је јевтинијој и средњој роби 
знатно увоз потиснут. Такође завођење израде специјалитета од 
стране појединих апотекара. 

Код заната најбоље се развија и знатно је напредовао кро- 
јачки мушки и женски занат, и такође поред овога заната раз- 
вила се знатно конфекција мушког одела (више од 1.000.000 дин, 
годишње вредности), знатна конфекција палетоа и жакета, затим 
развила се конфекција рубља, шубара од тканине, блуза, велова 
за младе, кецеља, дечијег одела, кравата, брковеза, сламњача итд. 

Врло је лепо напредовао коларско-ковачки занат, а наро- 
чито је сасвим искључен увоз фијакера и кола, даље се бави са 
успехом израдом извесних врста плугова. Добро се развија и сто- 
ларски занат. 

Даље се развија и кобасичарски, куферџиско-торбарски, ко- 
таричарски са развитком знатне кућевне индустрије у околини 
Јагодине, кожарски, сарачки, цреварски, браварски, тапетарски, 
ћурчиски, бонбоџиски и посластичарски. Добро се развио и ма- 
шамодски занат, тако да је спао увоз готових женских шешира 
на Уло део онога, што је се пре увозило, а број радњи умножио 
са пет пута и број радника 10 пута. 

Знатно је напредовао каменорезачки занат, који већ сада 
ради са неколико механичких стружница камена. Почиње се осни- 
вати и модерни занат чешљарски. Лепо се развио и четкарски 
занат, тако да се сада најфинија роба увози. Брзо напредује и 
штампарски занат, како у броју штампарија тако и у броју упо- 
слених радника. 

Обућарски занат и поред надмоћне конкуренције стране ма- 
шинске производње, код нас се још добро држи и ако је у ино- 
странству већ њој подлегао. Тако исто лепо се развија и сапун- 
џиски занат, у колико је се прилагодио новом начину рада и 
новој техници. 

Даље напредује и лимарски занат у колико је се прилагодио 
новом начину рада и новој техници, т. ј. набавио машине за га- 
лантериски посао, иначе највећи део занатлија рђаво стоји, јер 
раде само грађевински посао. 

Кућевна ужарска индустрија у врањском округу у ово доба 
потискује сасвим стране израде; даље развија се знатно кућевна 

индустрија: метала од сирка у Пожежани код Великог Градишта, 
индустрија вила и лопати у Голубцу, Вучју и Св. Петки, инду- 
"стрија котаричарска у околини Јагодине, индустрија обода за 
сита у Мрком Долу и Тари, каменорезачка индустрија у Белим 
Водама и Џепу. 

Даље је се развило повртарство у околини Београда и 
Ниша, као што је се знатно раширила кућевна индустрија мле- 
вене паприке у Локошници и околини, срез лесковачки (годишња 
производња 20 вагона). 

Повољан утицај ове тарифе осећа се у знатној тражњи угља 
и повећању цене угља због тога и појачању производње угља, 
даље се осећа у знатном повећању броја упослених снага, у њи- 
ховој готово дуплој надници, што се види по знатном побољшању 
животног нивоа радничке класе и огромног јачања њихових ор- 
гтанизација. 


Миливоје САВИЋ. 


ПОЛИТИЧКИ ПРЕГЛЕД 


СРПСКО-АУСТРИСКИ ОДНОСИ. 


Питање о будућности српско-аустриских односа интересује 
у највећој мери и политичке и неполитичке кругове у Србији и 
суседној монархији. Осећа се више инстинктивно да предстоје- 
као нека објашњења, дипломатски разговори, којима би се евен- 
туални неспоразуми отклонили и супротни интереси по начелу 
компромиса измирили. Јер, што је врло важно, питање о српско- 
аустриским односима је једно опште питање, неконкретизовано, 
тако да би сасвим погрешно било, кад би се у његовој перспек- 
тиви гледало само на екстреме: српско-аустриска потпуна хар- 
монија или српско-аустриски сукоб. Напротив, зато што је то 
једно питање опште природе, и поред мало незгодног облика, 
добивеног после скорашњих ратова и српских победа, решење 
његово у суштини припада будућности. Садашњост пак, позвана 
је да ради са реалним чињеницама политичким и економским, 
па да на тој основи култивише односе са осталим државама. А 
те чињенице сасвим објективно кад се цени, нису ни издалека 
такве природе, да би стајале на сметњи било Србији, било 
Аустро-Угарској, да васпоставе добре и коректне суседске од- 
носе. Нека се баш претпостави, да постоји између Србије и 
Аустро-Угарске диаметрална супротност у политичким идеалима, 
па ипак васпостављање сасвим нормалних, коректних односа, 
као што они постоје на пример, између Немачке и Француске, 
или између Енглеске и Немачке, ништа не стоји на путу — сем 
извесних предрасуда ! 

Да, предрасуде и укорењени, једнострано створени назори 
политичких представника ометају сасвим нормално стање у српско- 
аустриским односима. Једно нарочито психичко расположење, 

више песимистичко, него што би требало, карактерише те од- 
носе, а кад духовима овлада такво стање, онда се само делима, 
а не речима, може успешно радити и на промени расположења 
и на заснивању бољих и пријатељскијих односа. На жалост, то 
је оно, што стално оскудева у аустриској политици „доброна- 
клоности“, коју монархија, по изјавама својих представника, води 
и коју ће водити према Србији. 

Србија, као што је познато, није ратовала са Аустро-Угар- 
ском, кад је водила рат са Турском. Кад је пак Аустро-Угарска, не- 
задовољна српским ратним успесима и гледајући у њима опасност 
по своје политичке циљеве, предузела познате мере да спречи 
излазак Србије на Јадранско Море, и кад су велике силе, да би 
избегле европски рат, потпомогле аустриско гледиште, онда је 
Србија, принуђена, морала да попусти и да се повуче са албан- 
ског приморја. Тиме је, по речима графа Берхтолда, задовољен 
„животни интерес“ аустро-угарске монархије, да се не „ремети 
равнотежа“ на Јадранском Мору. Стварањем аутономне Алба- 
није задовољен је такође „интерес“ Аустро-Угарске, да се на 
југозападу подигне и оснажи арнаутско племе, које ће у неко- 
лико заустављати развитак Србије и Црне Горе. Наравно, ми 
нећемо да улазимо у расправљање питања, да ли су правилно 
схваћени интереси монархије доиста захтевали овако њено др- 
жање и оваке добитке. То је ствар аустриских политичара, и ми 
са њиховом политиком, ма каква она изгледала, морамо рачу- 
нати. И зато и излажемо, које је успехе Аустро-Угарска у својо 
политици имала. Да бисмо били потпуно објективни, морамо 
признати још један успех, о коме истина ни граф Берхтолд не 
говори, али је то ипак у великој мери био успех аустриске по- 
литике. Ми мислимо на растурање балканског савеза и рат међу 
савезницима. Исход рата је истина друкчији био, него што су, на 
пример, граф Стефан Тиса и они, у чије је име он говорио, оче- 
кивали, и зато се тај аустриски успех много не истиче, ма да би 
правично било свакоме одати заслугу за оно што је учинио, па 
и ми, водећи рачуна о тој правичности, ово спомињемо. 

Аустро-Угарска је, дакле, по властитом признању свога ми- 
нистра спољних послова, остварила оно што је желела, задово- 
љила је своје интересе, па би логично било очекивати, да ће се 
сад њена политика према Србији задахнути помирљивијим духом. 
У место тога Србији су приређена од Аустро-Угарске два изне- 
нађења, ни мало пријатна. На првом месту, ултиматум аустриски 

у питању повлачења српских трупа са албанског земљишта, после 
напада Арнаута на српску територију; и друго, врло неодређено. 
и сумњиво држање Аустро-Угарске у питањима саобраћајним, 
специјално у питању оријенталних жељезница. 

О ултиматуму нема се шта много говорити. Тај ултиматум, 
посматран са гледишта Међународног Права, био је, очевидно,. 
један противправан акт. Право на онакав захтев, какав је Србији 
од стране Аустро-Угарске упућен, и то у облику ултиматума, 
имале би једино велике силе, у скупу своме, ако. се у опште о. 
таквом праву може говорити. Политички цењен, с обзиром на 
оно, шта се њиме хтело постићи, ултиматум је био сасвим из- 
лишан. Граф Берхтолд је изјавио у делегацијама, да је зато. 
упутио ултиматум, што се у Србији опажала тенденција, да се 
путем свршених чињеница (јаз ассотр5), измене одлуке Лон- 
донске Конференције у питању граница албанских. Ми не веру- 
јемо да је уважени граф овом изјавом открио праве мотиве 
аустриског ултиматума, јер ти мотиви, то поуздано знамо, леже 
на другој страни. Да ли се, непристрасно ценећи, овако држање. 
и овај поступак аустро-угарски, и то у моменту кад се ради на 
васпостављању добрих српско-аустриских односа, може сматрати. 
као доказ „благонаклоности“, којом је монархија задахнута према 
Србији» Да ли се таквим радом ствара повољан терен за добре 
и пријатељске односе > 

На другом месту истиче се држање нише аниј у пи- 
тању ориенталних жељезница. То је држање такво, да мора ули- 
вати неповерење. У Аустро-Угарској се зна, или би бар толико: 
требало да се зна, да су жељезнице у Србији једна врста моно- 
пола државног, и да Србија не може да допусти ни споредније 
пруге да остану у рукама једног друштва, чије је акције поку- 
повала аустриска влада, — а камо ли кад је у питању главна 
пруга, која спаја стару и нову Србију. Чудновато је, како сеу 
Аустро-Угарској неће да увиди, да српски државници само у 
такве односе могу се упуштати, при којима достојанство Србије, 
њена Међународним Правом призната слобода самоопредељи-- 
вања, као и равноправност (је фанетеп! а еса! а сса!ј) са 
осталим државама, па и са Аустро-Угарском, — ниуколико не 
би били тангирани. Чим Аустро-Угарска купује акције Ориен-- 
талног Друштва и изјављује жељу да господари пругом која. 
пролази кроз срце Србије, то. је јасан знак да се у монархији, 
још увек верује у неко „право“ Аустро-Угарске на изузетан, 

привилегисан положај у Србији, макар само у економском по- 
гледу, кад није могуће и у политичком. У ствари није јасно, шта 
се управо хоће, кад се говори о неком „слободном путу“ за 
Солун. Аустрија има морски пут за Солун. Сувоземни пут стоји 
јој онолико на расположењу, колико и другим државама. Ако 
се хоће да заштите привредни интереси, нека се прошири посто- 
јећи трговински уговор, на основу узајамних концесија. Зашто 
се, у место тог редовног пута, на основу фактичке идентичности 
економских интереса, која у многом погледу постоји, употребља- 
вају нека средства заплашивања, неки ултиматуми, неке купо- 
вине акција, што само отежава приближавање. И најзад, пут за 
Солун иде прво преко српских државних жељезница, те према 
томе може да се лако увиди, колико су исправне аустриске тежње 

Ми према оваком стању ствари песимистички гледамо на 
будућност српско-аустриских односа. За добре односе потребна 
је и добра воља и остварење те добре воље. Последњи догађаји 
не уливају нам вере, да код суседне монархије та добра воља 
у истини постоји. Ми се бојимо, да аустриски политичари не за- 
мишљају добре односе са Србијом тако, да се Србија стави у 
службу аустриских интереса. Ако би то био случај, значило би 
да се у монархији неће да сматра Србија као самостална и рав- 
ноправна држава. 

Треба бити што искренији. Верујемо да аустроугарски по- 
литичари, чије су политичке идеале порушили ратни успеси Срби- 
јини, не могу Србима да симпатишу, али тешко можемо да ве- 
рујемо, да они намерно иду на отежавање добрих односа са 
Србијом, који би аустриској трговини били од неоцењиве кори- 
сти. Откуда онда овако аустриско држање> То је што ми никако 
не можемо да разумемо. 


Ро сц5. 


УМЕТНИЧКИ ПРЕГЛЕД 


О ПРОГРАМНОЈ МУЗИЦИ. 


Данас постоје два уметничка принципа у музици: апсолутни 
и програмски музички принцип. И док једни доказују да је сва 
вредност музике у апсолутно музичком ефекту, дотле други до- 
казују, да је музици задатак не само да утиче на нас као музика, 
него да нам и својим средствима: ритмом, мелодијом и хармо- 
нијом објашњава извесну садржину песничку или из живота до- 
живљену — да има једном речи програм, који хоће да нам 
исприча. 

Далеко би нас одвело, када би узели опширно да наводимо 
разлоге појединих од присталица једног или другог правца, али 
хоћемо да кажемо: да је првима много лакше, да се боре за своје 
принципе, јер их готово не треба ни доказивати. Музика има своју 
музичку вредност и лепа музика ће бити лепа за свакога. Лепа 
мелодија, јасна хармонија, одређени ритам освојиће сваког слу- 
шаоца. Али доказати, да је мелодија способна да има свој наро- 
чити смисао, да ритам може да има садржај а хармонија програм- 
ски задатак, веома је тешко. Што је пак од увек од када постоји 
музика било тежње, да се осим чисте музике негује музика са са- 
држином (сетите се Тимостенове „Борбе Аполона са змајем“ или 
Тимотеусове „Буре на мору“) доказ је да има у музици извеснога 
правца, да нам она не служи само као тумач осећаја него и из- 
весног програма. Па и сами класичари Бетовен и Хајдн имају по 
које дело, које би се могло убројати у програмску музику — и 
ако не ону радикалну (Борбена симфонија; Пасторална симфо- 
нија; Ораторијум „Стварање света“ између других). Било је те 
врсте музике и пре њих. Јован Себастијан Бах је написао једно 
Сарпсао „При растанку са драгим пријатељем“ у 6 делова. Кунау 

(1660—1722) је написао „Библијске историје“ за клавир са на- 
словом на пример: „Саул, кога је помоћу музике излечио Давид“ 
или „Јаковова женидба“ ит.д. И нису само они писали програм- 
ску музику. Било их је још и за време старо класичара и ново 
класичара и у времену између њих. Али она је са планом почела 
да се развија тек после класичара у доба цветања романтике. 

Главни представници програмске музике су Берлиоз (од 1803 
до 1869) и Ф. Лист (1811—1886). Берлиоз у својој књизи „А |гауегз 
сћапћ“ о програмној музици каже следеће: „Музика изражава 
жалост, радост, озбиљност, веселост; она представља огромну 
разлику радости у пастирскога и ратоборнога народа; разлику 
туге код краљице и просте сељанке. Даље, музика се користи 
разним стиловима народне музике разних народа и тиме даје из- 
раза разлици у карактеру на пример: музике дивљих разбојника 
или тиролских или шотландских ловаца. Музика је у стању да 
искаже крајњу грубост, тривијалност, комичност исто као и ан- 
гелску чистоту, благородност и искреност. Но, ако музика хоће, 
да изађе из овога круга, она мора прибећи речи, било певањем, 
декламацијом или читањем, да би се допуниле празнине, које по- 
стоје у музици — ради музике и тиме се она враћа и срцу и уму 
(фантазији):. 

Пошто је Берлиоз знао границе инструменталне музике а да 
би дао већег маха своме стварању и ближу опредељеност изразу 
он ствара програмну музику, уметност, која је по концепцији 
виша, која себи даје и друге задатке, а не само ефекте ритма и 
мелодије и хармоније — ради ритма, мелодије и хармоније. Зато 
је он творац програмне музике у данашњем смислу те речи. Ње- 
гова дела „Ерлзоде де Ја ме 4' ип ашче“; „Ке гејошг а Та ме“; 
„Нагоја еп Мане“; „Котео е; Јинене“ ит. д. спадају у ред про- 
грамне музике и остаће за дуго као генијалне творевине из обла- 
сти ове музике. 

Суштина програмне музике је, да средствима музике на- 
мерно изазива извесне представе. Франц Лист, творац „Симфо- 
нијске поеме“, каже: „код тако зване класичне музике репетиција 
и тематска обрада условљена је правилима облика, који су не- 
обориви, поред тога, што су се они родили из фантазије њихо- 
вих твораца без неких нарочито измишљаних прописа и које данас 
хоћемо да преобратимо у закон. У програмској музици на против; 

репетиција, промена и модулација мотива условљена је искљу- 
чиво захтевима програма — поетске идеје... Сви чисто музички 
правци, и ако нису са свим одстрањени, потчињени су радњи да- 
тога сижеа“. Према томе, дошли смо до главног принципа фор- 
малистичке естетике програматичара: Не постоји једна шема за 
облик, него свака садржина има свој нарочити облик. 

Тиме је фантазија композитора ослобођена сваког спутавања 
и од Берлиоза и Франца Листа до најмодерних: Рихарда Штрауса 
(„Смрт и Просветлење“ Дон Кихот и т. д.); Римског-Корсакова 
(Шехерезада, Сказка о царђ Салтанћ по сижеу Пушкина); Чај- 
ковског (Ромео и Јулија, Магбет), програмска музика је добијала, 
све више присталица и несумњиво је, да она данас влада. Са пра- 
вом влада. И у нашој музичкој литератури постоји једно дело са 
врло изразитом програматичном тенденцијом : Симфонијски про- 
лог за „Краљеву Јесен“ „Данило и Симонида“ од Милоја Мило- 
јевића, које је недавно са успехом изведено приликом премијере 
Бојићевог драмата „Краљева јесен“. 


ЈОВАН ЗОРКО. 


ПРОТИВ ИМПРЕСИОНИЗМА У СЛИХАРСТВУ. 


У уметности сликарства сама инте- 
лигенција која разуме лепо није никада 
била способна за добре жеље. 

- Микел-Анџело. 


У свим добима има новина које загреју уметнике и одводе 
их на парадоксне путеве. У шеснаестом веку, после доласка нај- 
већих генија, појавили су се теоретичари стила, који су изобли- 
чавали и претварали у чудноватост лепе творевине Микел-Анџела 
и Тицијана. То је зато, што осећање сујете покреће врло велики 
број личности, чим се појавила слава за оне који су је доиста за- 
служили, и тада се поред генија види његов подражаваоц, ње- 
гова копија. 

Лажни уметници никада не изостају, чим су се појавили 
ИСТИНСКИ. 

Има у човеку једно необјашњиво осећање радозналости, 
које га вуче ка новоме, и оно га одводи са добрих путева да 
би га завело. То је зато што није свакоме дато да тражи; треба 
великог генија, много разума, измешаног са много интиуције, да 
би човек себи допустио да тражи, и да нађе. Већина пријатеља 

новога губи се у мраку ничега, јер иде се само по својој при- 
роди, и ситне природе налазе само ништа. 

Уметност је дакле свих времена подлегала јединственим по- 
нижавањима. Очигледно велика са учитељима, она се нарушава 
са ученицима или радозналима тражењем необичности; и ти 
теже само за чудноватим или за систематизирањем својих модела. 
Наших дана је та тежња достигла до потпуне распрострањено- 
сти, једно због склоности ка анархичним слободама које су се ба- 
циле на све родове, а и због незнања које се све више ограђује 
доказима; и љубав ка новинама нас је толико освојила да све 
што је правилно или просто лепо изгледа нам простачки, и да 
све што је разумно изгледа нам сувише умерено: Укус је под- 
легао таквом опадању да о томе не треба да буде ни речи, укратко, 
ми смо у положају оних пијаница чији засићени укус тражи само 
алкохоле који пале. 

Да би проучили мало те убиствене тежње, а нарочито да 
бих побио ону која ми изгледа да има највише утицаја, да је 
најозбиљнија, — јер, бар овде, показаће се и неки уметници — 
ја сам одлучио да вам говорим о импресионизму, остављајући 
све остале манифестације на страну, као неосноване или недо- 
стојне да привуку нашу пажњу. 

У тој школи (да ли је то школа Може ли се назвати шко- 
лом група сликара који нису ничему научили друге, пошто суи 
сами били врло мало обавештени, и који су имали само инстинк- 
тивних способности :), у тој школи — ја задржавам реч пошто 
је она уопште усвојена — било је темперамената, то јест људи 
природно обдарених ; али који су се губили све више, удаљава- 
јући се од уметности да би пришли варљивом оку природе. Они 
су на томе били вођени, не путем фотографа, него из амбиције 
да од слике,начине отворени прозор... и ништа више. 

Непотребно је рећи вам да кад бих имао да пишем критику 
дела Клода Монеа, Реноара, Сислеја, Писаро-а, Манеа, ја бих по- 
тврдио да су за време прве периоде свога рада ти људи били 
врло добри сликари, радници који су добро опажали и били 
врло осетљиви, који нису помишљали на то да изађу из сликар- 
ства, него да много ураде, и који су се, за време последње пе- 
риоде свога рада, изгубили у најгорим теоријама, и дошли дотле 
да су се прогнали из уметности као да у својој колевци нису до- 
били никаквог дара. 

А зашто тог 

Зато што су занесени књижевним мишљењима која су их 
опкољавала, веровали на реч некаквог писца, импровизираног 
сликарског критичара, да ће збрисати велике учитеље... освет- 
ливши своју палету. 

Та последња тежња нам својом детињаријом изобилно до- 
казује, да су ти људи углавноме били снабдевени врло оевудном 
интелигенцијом. 

То сматрање импресиониста да су превазишли уметност ве- 
ликих учитеља, уметност класичну, уздизањем светлости и ваздуха, 
подражавањем природи, животу кога обухватају наши погледи, 
занимајући се само карактерима, одричуће све општости, син- 
тезе, ми ћемо га аналисати — ма колико нам изгледало детињасто 
и надувено — укратко, ма колико да је оно смешно. 


Али пре но што би говорили о импресионизму, дефинишимо 
га: Један од његових апологиста је за њега рекао: „То је при- 
родагледанакроз једантемперамент“. То је врло смело 
и не казује ништа велико, јер ако је то природа гледана 
кроз један темперамент, онда то извесно није више при- 
рода. Да ли би то чак био темпераменат> Усуђујем се да веру- 
јем према творевинама импресиониста. Али шта је темпераменат 
ако не личност! Дакле импресионизам је рођен у прогла- 
шењу личности. Све је то тачно; али у каквим би га при- 
сним односима измирили са Уметношћу2 Импресиониста, кога 
ћемо радо примити као ћото ада11и5 па шгае, то ће рећи 
као човека приврженог природи, био би оно, што хоће да буде, 
једино чулима, а не духом. 

У ствари, ко каже импресија говори о спољнем удару 
на чула, и у случају који нас занима, то је око. Човек се може 
приближити природи оним што у себи носи идеалноги бескрајног; 
тада, он у њу продире божанском интуицијом, и из тога избија 
врста надприродног савршенства; али импресиониста неће разу- 
мети тога ћото ада из пагае на тај начин, он ће га разу- 
мети, чисто и просто, осећајним способностима. Такође, уместо 
да ствара дела, он ће стварати само забелешке, забелешке врло 
слабе, опажене мрежницом и стављене на платно кичицом, уз 
припомоћ теорије о преношењу. 

На крају, основа импресионизма није уметност, то није моћ 
да се ствара Лепо уздизањем изнад спољњег призора, то је оп- 
тика изражена једним сликарем. Полазећи од те тачке гледишта, 

свакако ће најглавније занимање импресиониста бити изучавање 
формације феномена обојеног на нашој мрежњачи; једном речи, 
биће тражење од физике онога, са чиме она у том погледу може 
да нас упозна. 

У то време је баш г. Шеврел установио свој хроматички 
клуб, и разни теоретичари, американски или немачки, писали су 
о оптичким законима боје. Родов рад, Теорија Боја, тек што 
се појавио ; наводе се и они од Јунга, Фехнера, Штајнхајла и т. д... 
Импресионисти су се заузели непосредно за изложене теорије, 
и подесили су своју палету према хроматичким сликама које су 
им пружили физичари. Ослањајући се на принцип да светлост 
разложена у призми даје седам боја, љубичасту, пурпурну, цр- 
вену, црвено-жуту, жуту, зелену, плаву, они су на својој палети 
представили тих седам боја. Пошто су тако подесили свој кључни 
котур, они су се њиме користили, не према бојама које им је 
показивала природа, него по закону о комплементним бојама; 
закон тачан, али који их је услед сувише тачног примењивања 
нагонио да забораве на циљ сликарства. Они су слепо примили 
теорију по којој на мрежњачи свака сензација зеленог изазива 
сензацију црвеног, жутог сензацију љубичастог, црвено-жутог 
сензацију плавог и т. д... И они су из тога закључили да ни- 
када једна од тих боја не треба да се изрази без друге. 

Они су тако свели на једноликост једног скученог система 
огромну разноврсност виђења, и тим начином су допрли чак до 
извртања њихове жеље, до безличности колорита. Ето места на 
коме су у несагласности са својом првом тежњом, која је била 
у томе да се пре свега изрази личност. 

Шта су они учинили да би излечили ту несавладљиву не- 
згодуг Они су се задовољили тиме што су кварили форму или 
што су потпуно одрицали њено постојање. Тим начином се они 
издвајају, као и они врло површни за стил, за обраду. Тамо где 
ови праве потезе чистих боја, да би оптички саставили тон, они 
мећу запете или тачке... Без великих објашњења се разуме да 
такав начин рада слабо одаје генија. 


Говоримо сада о тој палети импресиониста са којом су чи- 
њене толике тајанствености да би јој се побила композиција. На 
тој палети, рекли смо, налазе се седам боја, затим до крајности 
јасно бело, које ће служити за дотеривање њиховог интензитета, 
према степену слике. Али црно (тамно) тамо није заступљено, 

пошто су импресионисти порекли црно као непостојеће. Дакле, 
то је њихова најгрубља заблуда коју су учинили. У ствари, коли- 
чина светлости за коју је примичив наш свет врло је мала, према 
тами која га окружује са свих страна. Ми добијамо светлост са 
сунца тек пошто је оно прешло врло дуг пут, и то прелазећи 
већину времена преко облачних слојева који му смањују моћ сјаја 
и растварају боје. Дакле први принцип није светлост, него тама. 
Без таме не би ни један предмет имао рељефа, све би нам из- 
гледало потпуно равно, то ће рећи на равнини једнакој по вред- 
ности и по боји. То би била погрешка слика са тенденцијом свет- 
лога, одрицањем тамнога, њима би недостајало рељефа и равнина“, 

Да би вам добро створио појам о мом доказивању, молим 
вас да се у мислима пренесете са мном на једну узвишену тачку, 
са које ћемо моћи да посматрамо равнице и вароши, море и небо. 
Ми ћемо се наместити тако, да када се буде родило сунце оно 
ће остати иза нас. То јест, оно ће се оцртати на хоризонту, према 
коме ћемо ми бити окренути. 

Још је ноћ, ми се пењемо уз наш брежуљак. Ствари се оцр- 
тавају врло нејасно у мрачној, готово једноликој боји. Степени 
"светлости једва су назначени, и боја тамнога неба распростире 
се над свим. 

Али ето где се хоризонт буди и изгледа као да зора уклања 
таму својим ружичастим прстима; и-последица те прве светлости, 
која се простире до граница према којима смо ми окренути, са- 
стоји се у томе да нам већ покаже, на још тамној даљини нашега 
предела, неколико мрља једног слабог белог, које изгледа да ожив- 
љују прве. Рекло би се да на платну премазаном бојом једнаком 
и тамном, почиње сликар, у свежој боји, да скицира са светлим 
оно што намерава да представи. И у колико се сунце више пење 
иза нас, оно што је стављено испред оцртава се, одређује се тач- 
није ; сенке, које су биле свугде, повлаче се тамо где његови зраци 
не могу да допру, као да се плаше да не буду опажене. 

Све што је бело забљешти, све што је полу-снажно диже 
се, највећи рељеф се утврђује силином те светлости, која се сад 
иставља пред таму, која је господарила до пре једнога тренутка, 
окована у своја триумфална кола као каква стидљива робиња. 
И као контраст, сенке једнаке и слабе постале су јаке и неједнаке. 


' Јер светлост утиче и на боје у толико што их облива и чини као да су 
се изгубиле у њој. 

= Нека се испитају преимућства супротне тенденције чији су резултати тако 
јепи и тако живи: Рембрант, Винчи, Рибера и т. д. | 

Ето шта нам показује природу: јасно се исписује на там- 
номе; и тај степен јаснога на тамном одређује видност пред- 
мета. Једном речи, Светлост оцртава ствари нашем виду, и то 
само она; али увек на тамној основи. На самој основи вредности, 
боје, облика, налази се дакле тамно, мрачно. И то је потпуно до- 
казано астрономијом, која нам описује нашу планету као куглу 
изгубљену у простору, усред сенки ништавила, и слабо осветљену 
сунцем или месецом, који јој у свом највећем сјају даје само осам- 
стохиљадити део сунчане светлости. 

Није ли исто то у свемуг Човек постоји између два мрака; 
рођења и смрти. Није ли његов живот измешан са мраком снаг 
У музици нема ли увек мелодија за основу бас Не налази ли се 
тајна на дну свакога знања» Најзад наш карактер, није ли он 
сам начињен од наизменичности радосних и тужних, јасних и 
црних 2 Било би врло лако ићи и даље тим путем, да би се до- 
казало колико се мало мора познавати и физика и морал света, 
да би се истицало како постоји само светлост и да мрака нема!... 


(Свршиће се у идућој свесци) 


(С франц. превела 3. К.) Емил БЕРНАР. 


ПОЗОРИШНИ ПРЕГЛЕД 


БРАЋА КАРАМАЗОВИ, драма у пет чинова, написао Фјодор Достојевски. 
У НОВОЈ КОЖИ, комедија у четири чина, написао Етијен Реј. 


Достојевски је, после Шекспира, вероватно, био највећи 
психолог. МИ његова психологија, као и психологија Шекспирова, 
била је као бездан дубока и, као бездан, језива. Али, Шекспи- 
рова концепција, на крају крајева, није могла да се ослободи 
философског схватања које је владало за време Ренесанса. Све 
његове главне и споредне личности, уз пркос општој човечанској 
карактеристици, биле су ипак личности како их је волело сма- 
трати друштво из времена Ренесанса. То су били најизразитији 
представници господарскога морала, плаве бестије, бруталне кре- 
атуре са оне стране добра и зла, типови а Ја Чезаре Борџија и 
Сфорца. То су били људи са необично јаком и брутално одлучном 
вољом за влашћу. Сви су они стајали на једном геоцентричком 
становишту: земља, њихова земља, центар је свега на свету, а 
они су опет центар те земље око које се све окреће. Све на 
свету постоји заради њих, да њима слуша и да се њима поко- 
равају. Ричард Ш је једна таква личност из Ренесанса. Та плава 
бестија је зликовац на престолу, сваки педаљ зликовац, само 
зликовац. И у томе је разлика између Достојевсковог и Шекспи- 
ровог схватања човека. За Достојевског су постојали скроз добри 
људи, али не и скроз рђави. Типови из Мртвога Дома, који су 
убијали и крали, палили и пљачкали, нису, као Шекспирови ти- 
пови, до сржи покварени. Они су, уз пркос својим злим делима 
која су их одвела у Сибирију, добри и племенити. Њихова је 
душа, у добру као и у злу, пространа и дубока као Океан. Ри- 
чард нема ниједне добре стране. Његов портре не подсећа на 
Рембрантове портрее где је светлост скомрачно заступљена. То 
су црне фигуре које не могу одударати од црнога залеђа. То 

је, говорећи Уистлеровим језиком, аранжман у црном. Између 
Шекспирових и Достојевскових типова, готово, иста је разлика, 
као између Рубенсових и Берн Џонсових слика: овде, као прут, 
витке анемичне фигуре које собом представљају инкарнацију 
душе, тамо гомиле црвеног меса, у којем има мало душе; овде 
триумф духа, тамо триумф сладострасне пути. 

Тридесетих година прошлога века немачки романтичари 
били су пронашли нешто што их је узносило у животу, што 
им је давало полета, што им је, најпосле, био циљ живота. То 
је било плаво цвеће, које је постојало само у њиховој бујној 
машти, али које су они, при свем томе, тражили за време свег 
својег живота. То плаво цвеће је било символ чежње, једна по- 
етска обмана и једна безазлена лаж која их је носила кроз 
живот. Један писац данашњих дана, Метерленк, има, тако исто, 
своје нешто. То је плава птица. Ибзеново нешто била је лаж: 
идеали и идеализам исто су оно, што су некада били идоли и 
идолопоклонство. Достојевсково нешто био је Бог, била је љубав, 
два различна појма који се, у ствари, стапају у један појам. 

Сваки је човек, у основи, добар и сваки, у главноме, има 
добру душу. Али, сваки је човек проблем, сваки је човек сфинкс, 
јер се он састоји од два различна бића: један је добар, пред- 
ставник добра, божји човек, други је рђав, представник зла, 
сатанин човек. Трагедија једнога човека зависи од исхода очајне 
борбе између та два бића у човеку. Када се за једнога човека 
каже да је добар, онда то значи да је добро у њему јаче од 
рђавог, да је, речју, зло у њему несвесно и, обрнуто, када се за 
једнога човека каже да је рђав, онда значи да је зло у њему 
јаче од доброг, да је добро у њему несвесно. Али, ни једно ни 
друго не зависи од човечје воље. Достојевски не признаје сло- 
бодну вољу ни вољу уопште. Човек је сламка међу вихорови. 
Он је роб инстинката. Он је, несвесно, подлежан утицају сре- 
дине. Он је жртва несвесног у себи. Његов чисти или прљави 
живот најмање зависи од њега сама: он зависи од Бога или 
од ђавола. 

Браћа Карамазови су триумф философије несвесног. 
Мића је, уз пркос својем рђавом мишљењу о себи, добар. Али, 
оно несвесно у њему јаче је од њега. Он каже за себе да је 
развратник, али, он не узима Катарину која је, у сумрак, дошла 
к њему да се пода. Добро, које је у њему тада било несвесно, 
било је јаче од њега, као што је касније, када јури за Гру- 

Дело, књ. 69. 20 

шењком, било рђаво у њему несвесно. И Иван постаје, најпосле, 
жртва несвесног. Обојица су жртве злог, које је несвесно у њима, 
обојица су жртве сатане, као што је, с друге стране, Аљоша љу- 
бимац божји. 

Треба бити дрзак или Француз, па један овакав роман 
нагнати у прокрустову постељу драме. Француз, обично, зна 
ванредно добро драмски занат и отуда има смелости да буде 
иконокласт. Али, роман никада не може, без велике штете, да 
уђе у скучен облик једне драме. У Достојевског, обично, нема 
описа. За њега природа као и да не постоји. Он своју психо- 
лошку анализу, већином, врши у дијалошкој форми и отуда 
драмске занатлије, похлапне на сензације, сматрају да им та ди- 
јалошка форма већ упола олакшава посао. Француз, сасвим при- 
родно, не осећа словенску душу, не осећа ону широку руску 
натуру. Он није кадар, као Достојевски, да рије по утроби душе. 
Отуда је Аљоша, који је у роману, као што нас је уверавао и 
Достојевски, главна личност, стожер око којег се све окреће, 
један буржоаски Исус који није разводнио своју првобитну науку, 
само једна личност подређенога значаја, само једна анемична те- 
аторска фигура, само једна епизода сентиментална и бљутава. 

И та је представа била врло рђава. Г. Богић није био на- 
чисто са карактером Миће Карамазова. Он је мислио да је то 
један срозани Арман Дивал који се, спорта ради, уживио у једну 
сентиментално декламаторску улогу. Г. Љ. Станојевић у свима 
улогама даје само отужан меланж од туробног и мало интелиген- 
тног Хамлета, од Нарциса са деструктивним амбицијама и од То- 
дора из Сталаћа са преживелим гестовима једног акробате. Г. С. 
Тодоровић требао је, ваљада, бити мање плачеван. Г-ђа Таборска 
дала је једну неталентовану карикатуру. Г-ца Брожова, која са 
госпођом Таборском представља панславизам на нашој убогој по- 
зорници, била је једна врста Хеда Габлер у руској ношњи. Ја сам 
врло срећан што могу рећи да је г. Гавриловић био најбољи. И 
тако се г. Андрејев задовољио да покаже само своју виртуозност 
у тапецирерској и гардеробарској режији. 


ж ж 
У Новој кожи је једна безначајна ствар, писана, изгледа, 
са врло великим литерарно-философским претенсијама. То је један 
обичан водвиљ, једна драмска багатела, која изазива реминисцен- 
ције из Клодове жене, Господина Алфонса, Љубав бдии 

из хрпе француских комедија истога жанра. Етјен Реј, као и ве- 
Ћина француских водвиљиста, жонглира са јевтином и мало ду- 
сковитом и много површном салонском философијом о браку и 
жени. И он, као и већина Француза, сматра жену само као једно 
оруђе насладе, а брак као једну практичну установу у коју жена 
уноси свој мираз, своју верност, своје телесне дражи. По том, 
'ултра егоистичном, схватању, човек је, од природе и по друштве- 
ним нормама које је он заради својега егоизма прописао, поли- 
гам, а жена моногам. Према томе муж има права да својој жени 
буде неверан, а жена, према томе, има права да својем неверном 
"мужу буде верна. Франсоа Вилие је један модеран Дон Жуан 
којег, уз пркос својим обилатим и мало вероватним освајањима, 
не односи ђаво, као његова класична претходника. Жене су, по 
схватању овога новога писца, који, без много духа и без много 
умешности, препричава старе ствари, мало симпатичне гуске, а 
„људи, који незграпно ласкају, нису чак ни симпатични кретени. 
Бог се, изгледа, напослетку, умешао у ову отужну лакрдију и, 
жако је увек милостив према сиромашнима духом, он је спасао 
писца и завршио комад. 

Г-ђа Таборска — а то, изгледа, ваља увек нагласити — има 
један сентименталан темперамент. Њезин прави је жанр Кети из 
"Старог Хајделберга. Она није била кадра да реализује весели 
„део Жерменина карактера. Тек онај сентиментални део могао је 
бити адекватан њезину темпераменту. Без темперамента, без та- 
лента, без културе, без рутине, г-ђи Паранос остаје да представља 
живе лутке из излога помодних магазина. Г. Гошић је доследна 
и упорна негација свега уметничког. И г. Богић, далеко од тога 
да се еманципује од подражавања рђавих манира г. Гавриловића, 
морао је да одудара од страшне штафаже. Г. Андрејев опет се 
задовољио својом виртуозношћу у тапецирерској режији. 


П. С. ТалеЕтоОВв. 

Литература о Балканском Рату. ХМ. Пол Луји, Еко- 
номски узроци балканског рата. 

Пол Луји, чести сарадник познатог француског часописа: 
Реви Бле дао је у истом листу један чланак у којем расправља о. 
економским узроцима рата између балканских савезника и Турске. 

Г. Луји прави најпре врло опширан увод, у којем излаже. 
сву важност економског фактора у модерним ратовима, објашњава, 
колонијалну политику европских држава, великих и малих, и њи- 
хову журбу за све новим дебушеима. Затим прелази на Балкан; 
и вели да нико не може одрећи да је балкански рат имао раз; 
лога династичких, верских и националних. Али те разлоге не треба, 
вели, никако узети 32 главне. 

Ево његових примедаба на те разлоге. Доносимо их, опшир-- 
није да се види колико нас познају у Француској. 

„Од четири балканске државе, две имају краљеве из свог 
народа — Србија и Црна Гора, али краљ грчки Ђорђе ! није 
већи Грк него што је цар Фердинанд Бугарин. Ђорђе, !. родом 
Данац, могао би исто тако добро владати над Бугарима, као и, 
Фердинанд од Кобурга над Грцима: пуки случај дао је једном. 
Атину, а другоме Софију. Оба ова владаоца зависе од војничких. 
фактора, још више него Србин и Црногорац. Фердинанд је увек: 
говорио да ће бити миран све до дана кад ће се појавити 60- 
јазан да га не исече какав његов верни чувар. Није било давно. 
кад Борђа | за мало не збацише заверени официри са сува и. 
мора. Никола |, краљ Црне Горе, који господари над суровим 
сељацима, још неучвршћеним за кршевиту земљу својих планина, 
изгубио би сав ауторитет, кад их не би пустио, с времена на 
време да се проиграју рата. Краљ Петар је дошао после 29. 
маја. Сва четири владара су се повела за својим добро схва- 
ћеним династичким интересима“. 

Што се тиче религије, Г. Луји иронично подвлачи да су 
Ђалканци начинили од рата с Турском нову кроазаду. „Барба- 
роса и Сен Луј показаше мање верске ревности од четири са- 
везна владара, од којих су два, Бугарин и Грк, примили доцно 
веру већине својих држављана“. Борбе између егзархиста и па- 
тријаршиста, које су велики везири вешто експлоатисали, замало 
нису упропастиле целу Маћедонију, а тада поданици Ђорђа [и 
"Фердинанда ! не признаваху један другом никакву верску зајед- 
ницу. Савезници нису дакле ишли на освајање Свете Софије 
него су тражили материјалније користи“. 

Г. Луји налази у балканском национализму велику коли- 
чину шовинизма, помиње пропаганде „које нису уступале ни пред 
каквом жртвом“. 5угари су били суревњиви на Србе због пи- 
тања првенства на Балкану и будуће поделе турских провинција. 
Грци би пошли с више воље на Бугаре него на Турке. „Што се 
тиче Црногораца, они би се радо бацили на Србе да их није 
задржавао Новопазарски Санџак“ (22). Али Г. Луји признаје да 
се данас изменило у многоме схватање националног интереса код 
балканских народа, и тој промени он даје главни значај. 

„Бугарска, Србија, Црна Гора, Грчка су земље које се гуше 
у својим границама. Црна Гора, због своје висине, хтела би да 
сиђе у албанске равнице, око Скадарског језера, где би нашла 
плодније земљиште и погоднију климу. Грци траже богате до- 
лине Епира и Тесалије, које су у противности с њиховим пла- 
нинама питореским, али непродуктивним. Бугари, који имају само 
Црно Море, осећају се као парализовани у индустриском полету 
и хтели би да преко богатих равница Марице и Доњег Вардара 
избију на Архипелаг. Што се тиче Срба, који као и Швајцарци 
немају морске обале, они не крију своју намеру да продру на 
Јадранско Море. За њих је то питање живота и смрти. Аустро- 
Угарска им, како јој се кад свиди, отвара или затвара своје 
границе. Овај народ од два и по милиона становника, који 
купује на страни већину прерађевина, не може трпети дуго 
овај режим“. 

Дакле сва четири савезника аспирирају на један део ото- 
манске царевине, јер експанзија њихове економске радености 
тражи ревизију карте Истока. С друге стране, разлог што Турска 
није хтела да врши реформе у Маћедонији, није се налазио у 
осетљивости отоманског национализма: на Криту је на пр. уста- 
новила нов режим. Маћедонија је била дивно поље за њену гра- 

ђанску и војну администрацију, а примена рефорама обновила 
би премоћ економску грчког, српског, румунског, бугарског еле-. 
мента. А и сама Европа није наваљивала на извршење тих ре 
форама такође из чисто економских разлога. Колико су само. 
Багдадски план и многоструке жеље које су с њим у вези ути- 
цали на историју Истока! 

„Економски фактор — завршава Г. Луји — појављује се 
одлучно у овој књизи: он ју је у ствари и зачео, он ће је 
продужити ако Аустро-Угарска буде инсистирала сувише на свој; 


излазак у Солун, и ако Русија буде тражила отварање Дар- 


данела“. 


Ру МУ; 


ХУМ. бепега! Негт, Зиг Је (#ћва ге де Та спегге дез Ва!- 
Капз. 1913. Р. 128. 

Једна од најсимпатичнијих књига, које су до сада изашле. 
о балканском рату. Ово није историја рата, но дневник о утис- 
цима које је писац добио обилазећи терен, на коме је вођен један 
део балканскога рата у првом периоду ратовања. Утисци су бе- 
лежени одмах и на њима се осећа свежина непосредности. Писац. 
је дошао у Београд, из Београда је отпутовао у Скопље, а одатле 
је отишао да обиђе терен на коме је вођена Кумановска Битка, 
па се онда вратио у Београд, одакле је преко Констанце отишао. 
у Цариград. 

Писац је велики пријатељ и поштовалац српскога народа. 
Њему се код нас готово све допало и он све хвали. У томе је. 
можда по негде мало и претерао. Али је то одушевљење за Србе. 
и српску војску сасвим природно и разумљиво. Он је дошао међу 
нас у доба када је баш славно био завршен наш рат против Тур- 
ске и када је цела експедиција, битком на Битољу и изласком 
на Јадранско Море, успешно свршена. Под непосредним утис- 
цима великих успеха српске војске, успеха, којима се није нико. 
надао, писац ове књиге, који такође до балканскога рата оче- 
видно није имао најбоље мишљење о српском народу и о срп- 
ској војсци, склон је, као и многи други писци и новинари на 
западу, да падне у другу крајност, па да оно о чему је до јуче 
мислио да је најгоре, одједном прогласи за идеал савршенства 
Он је толико занет српском војском, да и после, када је отишао“ 
из Србије, сваком приликом чини поређења са Србима и српском. 


а КЊИЖЕВНО-НАУЧНИ ПРЕГЛЕД 311 


· војском, која наравно не испадају на нашу штету. Особито је лепо 
писац истакао узроке, који су довели до турских пораза и срп- 
ских победа. По себи се разуме да се писац као артиљериски 
официр највише интересује за артиљерију у опште, а за српску 
артиљерију и њене успехе на посе. 

Писац се вратио кући толико одушевљен свим оним што 
је видео у Србији, да је свој дневник, чија је последња страна 
написана у Паризу, завршио са изразима искрених жеља за славу 
и напредак српскога народа и његове „младе али већ славне 
војске“. 

И ако ће у нашем народу у Србији бити толико трезвености 
да се не понесе и да не уобрази због великих успеха у оба рата 
и због великих похвала, које се сада обилно на њега са свих 
страна просипају, ипак је пријатно, задовољство је и сатисфак- 
ција, читати овако одушевљено писан похвалан суд, компетент- 
них личности о народу, који је бивао само исмеван и о коме се 
само са презрењем говорило. 


Ст. СТАНОЈЕВИЋ. 


СИТНИ ПРИЛОЗИ 


ЈЕДНО ПИСМО ФЈОДОРА ДОСТОЈЕВСКОГ. 
Женева, 16/28 августа 1867. 


Драги мој Аполоне Николајевићу:, ја осећам да вас смем 
сматрати за свог судију. Ви имате срца и доброте, о чему сам 
се ту скоро уверио, а ваше мишљење ја сам увек високо ценио. 
И зато ми није тешко да вам исповедим своје грехове. Ово што 
вам данас пишем, намењено је само вама. Немојте ме предати 
суду гомиле. и | 

Кад сам на путу дошао у близину Баден-Бадена, одлучим 
се да скренем и тамо одем на краће време. Једна заводљива 
мисао ме је мучила: да ставим на коцку 10 лујдора и можда до- 
бијем 2000 динара. Та сума била би ми довољна за четири ме- 
сеца, баш и са издатцима које имам у Петрограду. Зло је, што 
сам ја раније већ неколико пута добивао у игри. Али најгоре је 
то што сам рђавог и претерано страсног карактера. У свему терам 
до крајњих граница и никада у свом животу нисам могао да се 
умерим. 

Ђаво је одмах у почетку терао шегу са мном. За три дана 
добијем врло лако 4000 динара. Сад ћу да вам опишем шта сам 
онда све мислио: најпре, овај лаки добитак — за три дана сам 
од стотине динара начинио четири хиљаде; на другом месту моји 
дугови, парнице, душевни немир и немогућност да се вратим на- 
траг у Русију. На трећем месту, и то је главно, сама игра! Знате 
ли само, како она човека привлачи! Не, ја вам се кунем, није 
то била само жудња за добити, мада је мени фактички новац био 
потребан ради новца. Ана Григорјевна ме је преклињала да се 
задовољим са ових 4000 динара и да одмах отпутујемо. Али та 

лака и вероватна могућност да свој положај једним махом по- 
правим! И толико примера таквих! Остављајући на страну мој 
добитак, ја сваког дана посматрам како други играчи добивају 
по 20.000—830.000 динара (никад се не види да ко губи). Зашто 
да су други бољи од мене2 Мени је новац потребнији него њима. 
И тако се пустих понова у игру и изгубих. Изгубио сам не само 
оно што сам добио, већ и свој властити новац, до последње па- 
рице. Био сам у грозничавом узбуђењу и тако сам све изгубио. 
Тада почнем да залажем своја одела. Ана Григорјевна заложи та- 
кође и последњу имовину своју. (Тај анђео! Како ме је она те- 
шила, како је патила у том проклетом Бадену, у нашим двема 
собичцима над једном ковачницом, где смо се морали преселити!). 
Најзад био сам сит свега, све сам прокоцкао. Кад је газдарица 
од стана видела да чекамо новац и да не можемо да отпутујемо, 
подиже нам кирију! Напослетку морали смо се ма куда спасти 
и из Бадена бежати. Ја поново пишем Каткову и замолим га за 
500 рубаља; ништа му нисам причао о стању свом, али како је 
писмо било из Бадена, то је он и сам разумео у чему је ствар. 
И он ми посла новац! У истини! Тако сам укупно примио од 
„Руског Весника“ 4000 рубаља унапред. Сад о свршетку мојих 
доживљаја у Бадену: мучили смо се у том паклу седам недеља. 
Одмах по свом доласку у Баден срео сам на станици Гончарова. 
У почетку се Иван Александровић женирао од мене. Овај државни 
саветник или прави државни саветник узимао је такође учешћа 
у коцки. Али кад је увидео, да се то у ствари не може сакрити, 
а како сам и ја сасвим отворено играо, то и он престаде да се 
крије од мене. Играо је у грозничавом узбуђењу, али само са 
малим улозима. Целе две недеље, које је провео у Бадену, он 
се коцкао и изгубио је, како ми изгледа, врло много. Нека би 
Бог пак дао здравље том добром човеку: кад сам био све из- 
губио (он је међутим већ био видео у мојим рукама много злата) 
позајмио ми је, на молбу моју, 60 динара. При томе ме је страшно 
осуђивао што сам све изгубио, а не само половину, као он. 
Гончаров ми је непрестано говорио о Тургењеву. Ја сам 
стално одлагао, да га потражим, али сам најзад морао да га 
посетим. Одох к њему око подне и затекнем га при доручку. 
Хоћу отворено да вам признам: никад нисам марио тог човека. 
Што је најгоре, ја му још од 1857 године, из Визбадена, ду- 
гујем 50 талира (које му ни до данас нисам вратио !). А не могу 
да трпим ни његове аристократске и фарисејске манире, којима 

свакога обасипа, при чему увек пружа свој образ за пољубац. 
Прави се страховито важан. Највише ме је против њега раздра- 
жавала његова књига „Дим“. Он ми је сам изјавио, да главна 
мисао, полазна тачка те књиге лежи у изреци: „Кад би Русија 
данас ишчезла са коре земљине, то не би био никакав губитак 
за човечанство; оно то не би ни осетило“. Објашњавао ми је, 
да је то његово основно мишљење о Русији. 

Нашао сам га у раздраженом стању: узрок је био неуспех 
„Дима“! Морам признати да су ми тада све појединости тог до- 
гађаја биле непознате. Ви сте ми додуше писали о чланку Стра- 
ховљевом у „Отачаственим Аналима“, али нисам знао да су га. 
и у свима другим часописима напали, и да су у Москви, мислим 
у једном клубу, скупљали потписе за протест против „Дима“. 
Он ми је сам то причао. Искрено говорећи, нисам веровао да 
неко може тако наивно и невешто открити сва болесна места 
своје сујете, као што је то урадио Тургењев. И ти се људи хва- 
лишу још да су атеисти! Он ми рече да је одлучан атеиста. 
Боже! Деизму имамо да благодаримо за Светитеља, т. ј. за један 
људски облик који је толико узвишен, да се без страхопошто- 
вања не може схватити, и да се не може сумњати у то, да он 
преставља вечити идеал човечанства. А за шта имамо да благо- 
даримо свим овим људима — Тургењеву, Херцену, Утину, Чер- 
нишевском> У место највише божанске лепоте, на коју они 
пљују, видимо ми код њих једну тако ружну сујету, тако бе- 
срамну осетљивост и тако лакомислену надувеност, да је просто 
непојмљиво, у шта се они надају и ко ће поћи за њима. Он је 
страшно грдио Русију и Русе. Тада сам ово приметио: сви ли- 
берали и прогресисти, који су великим делом изишли из школе 
Бјелинског, сматрају за уживање и задовољство, кад грде Русију. 
Разлика постоји у томе, што присталице Чернишевског просто 
грде и отворено изјављују жељу, да Русије нестане једном са 
земљине коре (то у првом реду!). Други пак тврде, да они 
Русију воле. Па ипак они мрзе све што је у Русији старо- 
древно, и са задовољством га изопачавају до карикирања. Кад 
би им се пак истакла на супрот ма која чињеница, коју без- 
условно морају признати, коју не могу порицати или у карика- 
тури преставити, онда би они, мислим, били врло несрећни, увре- 
ђени и очајни. Даље сам опазио још и то, да Тургењев (и 
у опште сви који дуго живе у иностранству) немају ни појма о 
стварним чињеницама, мада читају и новине, и да су у толикој 

мери изгубили сваки осећај и свако разумевање Русије, да чак 
ни најобичније појаве, које ни руски нихилист више не пориче, 
просто не могу да схвате. Поред осталога рече ми, да пред 
Немцима треба у прашини да се ваљамо; да постоји свега један 
једини непогрешни пут — пут цивилизације, и да сви покушаји 
да се створи засебна руска култура ништа друго нису до лудост 
и свињарија. Рече ми и то, да спрема један велики напис против 
русофила и славофила. Ја му саветовах да ради удобности на- 
бави из Париза телескоп. „Зашто>2“ упита ме он. „Раздаљина је 
сувише велика“ одговорих му. „Управите телескоп на Русију и 
онда нас можете посматрати; иначе ништа не можете у ствари 
видети“. Он чисто побесни. Кад га видех тако раздраженог, 
рекох му са извештаченом наивношћу: „Одиста нисам могао 
очекивати, да ће вас те неповољне оцене о вама и вашем нај- 
новијем роману тако раздражити. За Бога, ствар доиста није 
таква, да би вредело због ње узбуђивати се. Пљуните на то!“ 
— „Ја се ни мало не узбуђујем, одкуд вам то долази на памет>»“ 
— одговори он поцрвенивши. Затим се врло учтиво растадосмо, 
и ја се зарекох никад више да не пређем праг Тургењевљев. 
Сутра дан дође Тургењев тачно у десет сати ујутру к мени и 
остави своју посетницу код газдарице стана. Пошто сам му ја 
дан пре тога казао, да обично спавамо до једанаест сати, то сам 
његову посету у десет часова морао схватити као миг, наиме да 
ме не жели више да види. За све време од седам недеља видео 
сам га само још једанпут на станици. Ми се погледасмо, али 
ниједан од нас не поздрави. Злоба, са којом говорим о Турге- 
њеву, као и увреде које смо један другом нанели, изгледаће вам 
можда непријатне. Али, тако ми Бога, не могу друкчије. Он ме 
је својим уверењима тешко увредио. Лично пак, ја се управо 
осећам врло мало погођен, ма да ми је његов високопарни тон 
врло непријатан, али никако не могу да слушам, кад какав руски 
издајник, који би својој земљи могао користити, кад би хтео, 
тако ружно говори о Русији. Његово пужење пред Немцима и 
његову мржњу према Русима ја сам приметио још раније, пре 
четири године. Али његова садања раздраженост и бес на Русију 
долазе једино од неуспеха „Дима“ и отуда што се Русија усу- 
дила да га не призна за генија. То је чиста сујета, и у толико 
је одвратнија. 


(Превео М) у] Ваш Ф. ДостојЕВСКИ. 

Српска Краљевска Академија На- 
уука. — На скупу Академије природ- 
них наука 26 марта 1913 године свр- 
шени су ови послови: 1. Рад Паје Ра- 
„досављевића „Илустрована историја би- 
ологије“, поднесен за награду из задуж- 
бине Пере К. Јанковића, дат је на оцену 
г. г. Ј. Жујовићу и Ив. Ђаји. — 2. Ра- 
справа Милутина Миланковића „О ра- 
спореду сунчане радијације на површини 
земље“, дат је на оцену г.г. М. Петро- 
вићу и Б. Гавриловићу. На скупу исте 
академије 29 априла ове године свршени 
су ови послови: 1. Приказана је распра- 
ва Мих. Петровића „Интерполација и 
интеграција помоћу једне класе одређе- 
них интеграла“, и одлучено да се штам- 
па у „Гласу“ 1 разреда. — 2. Распра- 
ва Пере Павловића „Пећински пуж“, 
Гатгена зегђтса п. зрес. из Западне Ср- 
бије примљена је за „Глас“ 1 разреда. 
— 3. Рад. Ив. Ђаје „Утицај убацивања 
гликозе у вене на млечни шећер“, дат 
је на оцену г. С. Лозанићу. — 4. Према 
рефератима г. г. Ј. Жујовића и Ив. Ђаје 
одлучено је да се награда из задужбине 
Пере Јанковића да спису Паје Радо- 
сављевића „Илустрована историја би- 
ологије“. — 5. Према реферату П. Па- 
вловића примљена је за „Глас“ расправа 
Славка Шећерова „О експериментално 
произведеним двоструким, троструким 
и многоструким пипцима код пужева 


специјално код барског пужа Мтшлпеа 
вјаопанз 1,“ На скупу исте академије 
5 јуна ове године свршени су ови по- 
слови: 1. Према рефератима г. г. М. 
Петровића и Б. Гавриловића примљена 
је за „Глас“ расправа Милутина Милан- 
ковића „О распореду сунчеве радија- 
ције на површини земље“. — 2. По ре- 
ферату С. Лозанића примљена је за 
„Глас“ расправа Ив. Ђаје „Утицај уба- 
цивања гликозе у вене на млечни ше- 
ћер“. — 3. Према рефератима г. г. М. 
Петровића и Б. Гавриловића примљен 
је за „Споменик“ спис д-р Светомира 
Ристића: „Један претеча Неевклидовим 
геометријама“. На скупу исте академије 
1 октобра ове године свршени су ови 
послови: Расправа д-р Славка Шеће- 
рова „О обрнутом трансплантовању си- 
фона код Слопа-е итезНпанз [.“, дата 
је на оцену г. г. Ј. Жујовићу и П. Па- 
вловићу. 


На Скупу Академије философских 
наука 16 октобра ове године свршени 
су ови послови: 1. Расправа Андре Га- 
вриловића „Копитар и Вук у борби за 
књижевни препорођај српски“ дата је 
на оцену академику г. Белићу. — 2. Рад 
Драг. Анастасијевића „Из грчког ар- 
хива хиландарског“ дат је на оцену 
академику г. Новаковићу. — 3. Према 
реферату г. А. Белића примљена је за 
„Глас“ расправа г. д-ра Веселина Чај- 
кановића „О атонском кодексу грчких 

пословица са једним новим Есхиловим 
фрагментом“. На скупу исте академије 
11 новембра ове године свршени су 
ови послови: 1. Према реферату г. Но- 
ваковића примљен је за „Споменик“ рад 
г. Драг. Анастасијевића „Из грчкога ар- 
хива хиландарског“. — 2. Према рефе- 
рату г. А. Белића није се могао при- 
мити за академијино издање спис Андре 
Гавриловића „Копитар и Вуку борби 
за књижевни препорођај српски“. — 
3. Према реферату г. Тихомира Осто- 
јића примљен је спис Владимира Ђор- 
ђевића „Оглед српске музичке библи- 
ографије до 1910 године“, с тим да 
писац попуни празнине према напоме- 
нама референтовим. — 4. Спис Тихо- 
мира Остојића „О Давидовићевим Срп- 
ским Новинама и његовој штампарији“ 
примљен је за „Споменик“ или за за- 
себно издање. 

На скупу Академије Друштвених 
наука 26 марта ове године свршени су 
ови послови: 1. Расправа г. Љуб. Сто- 
јановића „О хронологији у старим срп- 
ским записима и натписима“ примљена 
је за „Глас“. — 2. Расправа г. Станоја 
Станојевића „Студије о српској дипло- 
матици, М!. Промулгација“ примљена је 
за „Глас“. — 3. Расправа Драг. Павло- 
вића „Покрет у Босни и у Арбанији 
против рефорама султана Махмуда П-гог 
примљена је и штампаће се као засебно 
издање Академијино. — 4. Рад М. Трпко- 
вића „Православна пасхалија и прове- 
равање датума“ дат је на оцену г. Љуб. 
Стојановићу и г. Ст. Станојевићу. На 
скупу 5 јуна ове године свршени су 
ови послови: 1. Према реферату г. Ни- 
дерла примљена је за „Глас“ расправа 
М. Васића „Кађење у Егејско-Минском 
култу“. — 2. Расправа г. д-ра Јована 
Радонића „О деспоту Јовану Оливеру 
и његовој жени Ани Марији“ примљена 
је за „Глас“. — 3. Према реферату г. 
Станоја Станојевића штампаће се о 
трошку једнога фонда академијиног спис 
г. М. Трпковића „Православна пасхалија 

и проверавање датума“ пошто се у њему 
изврше извесне напомене референтове. 
На Скупу исте академије ! октобра ове 
године свршени су ови послови : 1. Дело. 
г. д-р Владана Ђорђевића „Црна Гора 
и Русија 1784—1814“, примљено је и 
одлучено да се штампа као засебно 
издање а документи уз њега у „Исто-- 
риском Зборнику“. -- 2. Спис г. Ду- 
шана Пантелића „Аустриски покушаји 
за освојење Београда 1787—88“, дат је 
на оцену г. Драг. Павловићу. — 3. Ра- 
справа г. д-ра Станоја Станојевића „Сту-- 
дије о српској дипломатици, 1Х. Санкција 
и пена“ примљена је за „Глас“. — 4. 
Према реферату г. К. Јиречека неће се 
штампати спис г. Драг. Анастасијевића, 
„Отац Немањин“. — 5. Расправа Јо- 
вана Томића „Поход Турака на Црну 
Гору 1712 (Царев Лаз)“ примљена је: 
за -„ Блас-. 

На скупу Академије Уметности, 15 
октобра ове године свршени су ови по- 
слови: 1. Одлучено је да се прва књига 
музикалија пок. Корнелија Станковића 
штампа у Лајпи гу, — 2. За компози- 
ције пок. Роб“ „та Толингера одлучено 
је да се остаге у Академијину архиву. 
— 3. Учињен је расћоред по коме ће 
пријављени уметници илустровати срп- 
ске народне песме. 


ДС: 


Академско Педагошко Друштво. 
— Основано пре дзе и по године од 
једне напредне генерације студената 
филозофско-педагошких наука на на- 
шем Универзитету, Академско Педаго- 
шко Друштво ове школске године про- 
дужава свој корисан рад, који је морало 
прекинути услед прошлогодишњег рата. 
Нова Управа Друштва предузела је, да, 
поред ужих конференција, на којима 
ће се, као и до сада, читати и претре- 
сати радови чланова Друштва о многим 
питањима науке и праксе васпитне, — 
приреди и један циклус јавних преда- 
вања за интелигенцију и ширу публику. 

Поред већ пријављених радова од стране 
чланова Друштва, Управа је за ту цељ 
ангажовала и неколико истакнутих на- 
ших просветних и педагошких радника. 

Прво предавање у томе циклусу др- 
жао је 21. ов. мца на Универзитету 
г. Милорад Ванлић, диплом. студ. пе- 
дагогике: „О Русоу као педагогу“. 

Предавање је отворио председник 
Друштва г. Драгослав П. Ђорђевић, 
суплент Ш београд. гимназије кратким 
говором, у коме је порел захвалности 
на посети, изложио циљ, досадашњи 
рад и намере за будући рад Друштва. 

Говорећи о потреби, да сви људи 
буду упознати бар са основним педа- 
гошким принципима и васпитним мето- 
дама, јер сви они, као родитељи, 
врше једну од најважнијих васпитних 
функција, г. Ђорђевић се нарочито за- 
залржао на потреби, да свистуденти 
филозофског факултета буду упу- 
ћени у основне принципе школског 
образовања и методе наставног рада. 
У том смислу истакао је један недо- 
статак нашег филозофског факултета, 
који спрема научнике, што мали 
број студената постаје, а не и настав- 
нике, што готов сви студенти без изу- 
зетка постају по свршеном факултету. 
Док се на свима другим факултетима 
студенти спремају за функцију, коју 
ће у животу вршити, студенти фило- 
зофсксг факултета се не спремају за 
функцију наставе, којој се доцније 
одају. Они студенти, наиме, који се 
спремају да једног дана постану су- 
дије у људским споровима, уче законе, 
по којима се суди и поступак при су- 
ђењу; они који се спремају за лекаре, 
уче принципе и вештину лечења, они, 
који се спремају ла подижу друмове, 
мостове и тунеле, уче принципе и ве- 


штину тога посла и т. д., само они, 
који допније добивају један од најсло: 
женијих, најсуптилнијих и најодговор- 


нијих послова: формирање људске, одн. 
јетиње душе по извесном плану и с из- 

весвим циљем, јер је васпитање то у 
суштини својој, они се упуштају у тај 
посао без икакве претходне научне 
спреме за њ'. 

Остављајући да у једном нарочитом 
предавању говори о аномалијама, које 
се услед тога јављају у школском раду, 
о томе да услед педагошке неспреме и 
носпособности наставникове школа по- 
стаје не вежбаоница, што треба да је, 
него мучионица духа и тела детињег, 
г. Ђорђевић је нагласио, да ће се према 
споменутој двојној потреби познавања 
педагошких истина за све људе у опште 
и студенте филозофског факултета спе- 
цијално, и предавања Академског Пе- 
дагошког Друштва подешавати: једна 
за ширу публику, а друга само за сту- 
денте — филозофе. 

Предавање г. Ванлића трајало је три 
четврти часа и пубика, која је потпуно 
испунала аудиторију, саслушала га је 
веома пажљиво. — Потрудићемо се да 
ово лепо обрађено предавање донесемо 
у коме од идућих бројева „Дела“. 

— 5 


КЊИЖЕВНОСТ, 


Х. Сјенкјевич: Дио хадфћ52 — У из- 
дању београдске Свесловенске Књижаре 
а у преводу Л. Кнежевића изишао је 
чувени роман Х. Сјенкјевича „Опо уа- 
4:52“ („Куда идешр“), Уз врло занимљи- 
во приповедање о љубави између рим- 
скога властелина Виниција и Лигије, 
кћери лигијскога краља, описан је на 
необично изразит начин живот првих 
Хришћана у Риму, а нарочито живот 
беснога и пустога римскога императора 
Нерона и богате раскошне римске вла- 
стеле. „Опо уад:5 >“ је један од оних 
лепо, занимљиво и паметно написаних 
романа у којима читалац налази, поред 
уживања, још веома здраву поуку. На- 
шим читаоцима топло препоручујемо 
овај роман. Цена је роману 6 динара. 

И. 


~" УУ 

ТГабрил Компере: Жан-Жак Русо. 
— Као седма књига збирке „Културни 
'Проблеми“, коју издаје завод „Напре- 
дак“ штампана је расправа Габриела 
Компере „Жан-Жак Русо и природно 
васпитање“, коју је с француског пре- 
вела Јелисавета С. Марковића. Ова је 
књига намењена школованој публици и 
васпитачима, којима су добро познати 
и Русо и Компере, те није потребно на- 
рочито препоручивати ову доиста лепу 
и поучну расправу. 

Л. 





Млади Нараштај од Елен Кеј. 
Међу последњим новитетима наше пре- 
водне литературе несумњиво једно од 
виднијих места заузима ваљано дело 
шведске списатељке Елен Кеј, које је 
изашло под насловом „Млади Нараштај“. 
'Елен Кеј са својом списатељском тен- 
денцијом да преобрази друштво, позната 
је и далеко ван узане границе њене 
"отаџбине. У овом свом последњем со- 
циолошком делу она критички разлаже 
стање данашњег младог нараштаја, не- 
милосрдно шибајући пороке, а са по- 
хвалом истичући добре стране. Дау 
свету добра и зла претегне добро, да 
„људи живе у култури и напретку, Елен 
Кеј у крупним потезима износи, како 
треба васпитати млади нараштај, и шта 
је после његова прва дужност, те да 
не ишчезне неопажен, не остављајући 
чак ни трага за собом. — Велики део 
књиге посвећен је и проблему вечитог 
мира, теми, коју је Елен Кеј много 
боље схватила и изложила од познате 
агитаторке баронице Сутнер. Елен Кеј 
сматра да је млада генерација главна чи- 
њеница у стварању вечног мира. Она 
указује на правац, којим треба омла- 
дина да пође, па да се оствари сан чо- 
вечанства. — Дужност родитеља и жене 
у васпитању младежи, Елен Кеј је схва- 
тила и изнела као важан проблем. На- 


чин излагања у опште у целој књизи 


"концизан је, међутим јасан и осваја чи- 


таоца. — Цело дело преведено јеу 
отменом стилу, без граматичких и штам- 
парских грешака, што је код нас рет- 
кост. Преводилац г. Милорад Антоновић 
заслужује несумњиву похвалу. Књига 
износи осам табака и стаје 1.50 дин. 


НАУКА. 


Насеља српских земаља. — У из- 
дању Српске Краљ. Академије Наука 
изишла је 1Х-а књига „Насеља српских 
земаља“, коју је уредио г. д-р Ј. Цвијић. 
У овој су књизи ове врдо лепо израђене 
расправе: 1. „Заглавак“. Антропо-гео- 
графска проучавања Маринка Т. Стано- 
јевића; — 2. „Бока“. Антропо-географ- 
ска студија попа Сава Накићеновића; — 
3, „Рађевина и Јадар“, антропо-географ- 
ска испитивања Боривоја Милошевића. 
Све три ове расправе садрже врло лепо 
и зналачки пробрану и сређену грађу 
о особинама и животу нашега народа. 

М. 


Евген Филиповић, Аграрна Поли- 
тика. Превели Милорад Зебић и Данило 
Р. Данић, Издање Задужбине И. М. Ко- 
ларца (Београд 1913, стр. 219, 8. Цена 
3 динара). 

Српска економска књижевност обога- 
ћена је врло зналачким преводом Фили- 
повићеве Аграрне Политике, која је у 
толико од већег значаја за Србију, што 
целокупна наша народна привреда носи 
обележје аграрне привреде. Филиповић 
је чисто научним методом, ослањајући 
се на конкретне чињенице из аграрних 
односа, расматрао и расправљао она 
многобројна питања, која стоје у ближој 
или даљој вези са аграрном привредом 
и правцем и облицима те привреде. По- 
сле једног кратког увода, у коме се го- 
вори у опште о привредној политици, 
писац прелази на [ део своје студије, 
на организацију пољопривред- 
не производње. У томе делу има 
четири одељка: 1. Основи данашње ор- 

ганизације производње ; 2. Политика по- 
деле поседа; 3. Организација пољопри- 
вредних интереса; 4. Положај радника 
у организацији пољопривредне произ- 
водње. Други део књиге испитује по- 
љопривредну политику производње. Он 
има два велика одељка: 1. Пољопри- 
вредно газдовање и 1. Пољопривредни 
кредит. 

Ову врло занимљиву и поучну књигу 
можемо само препоручити и најширим 
круговима. 


Рг. Мпогаа 1.. Згапојеу!с, Рле Сапда- 
мимасћаћ !п Зегбјеп (Гердо 1913, 
5. 145, 80). 

Као и књига г. Крикнера, тако је и 
књига г. Станојевића докторска теза 
са лајпцишког универзитета. Писац је 
проучавао целокупну пољопривреду Ср- 
бије, обухватајући и сточарство. Обилна 
и богата садржином, ова економска сту- 
дија заслужује нарочиту пажњу. Г. Ста- 


Д Е-Л-О 


нојевић овим својим радом даје оправ~ 
дане наде. да ће и у будуће зналачки 
пратити и проучавати пе рИНРЕИНЕ 
прилике у Србији. - 


рг. Јоуап КпКпег, диз те ипа 
тдиз теро к Зеттеп5 (Гејрз о 1913, 
5. 178, 80). 

Као докторска дисертација, која је 
писцу донела титулу доктора економ- 
ских наука, ова књига заслужује наро- 
читу пажњу по интересантном и значај- 
ном предмету своме. Писац је проучавао 
све врсте прераде сировина и све 0об- 
лике прераде, држећи се поделе про- 
фесора Бихера у пет система рада: 
1. кућевни или домаћи рад, за домаће 
потребе ; 2. Рад за надницу; 3. Занат- 
ство; 4. Кућевна индустрија и 5. Фа- 
брика. Материјал је обилно скупљен, 
излагање је прегледао и јасно, тако да 
ова теза г. Крикнера преставља један 


озбиљан и савестан рад. 





Исправка. 


На стр. 187 ове свеске, испод чланка Шарл 


Бодлер случајном омашком је оштампано као име писца Ана- 
тол Франс, а треба Пол Бурже. Молимо читаоце да ову исправку 


приме к знању. 





Администрација „Дела“ моли своје претплатнике, да 
у што скоријем року пошљу дужну претплату. 





ВЛАСНИК 
АЦА М. СТАНОЈЕВИЋ 
УРЕДНИК 
ДР. ДРАГОЉУБ М. ПАВЛОВИЋ 


Штампарија 


„Доситије Обрадовић“ Димитрија Гавриловића (пређе А. М. Станојевића) 


(Кнегиње Љубице улица бр. 6) 

Књига 69. ДЕЦЕМБАР 1913 ГОДИНЕ СВЕСКА 38. 








ИЗА ЉУБАВИ 


| 

Мајка јој је заспала чим је легла, али Дара, те вечери, није 
могла ока склопити. Неки тежак бол, неодређен као што су бо- 
лови глади и жеђи, мучио ју је у крстима. Тај јој је бол иза- 
зивао главобољу и умор у целом телу. 

Читав дан су трајали ти болови на које је женско срце осу- 
ђено. Даринка је чекала сваког часа, да јој се муке умање. Жа- 
лила се и Велимиру. Овај, место да је пожали, обрадова се и рече: 

—- Јесам ли ти говорио да се не плашиш. Ми нисмо први... 
ни једини. 

И Велимир је пољуби, задовољан и срећан. 

То што се очекивало није долазило. Болови су бивали све 
јачи. Дара се узаман намештала на постељи. Глава јој је била 
тешка као да је од олова. Руке јој трнуле од умора. У пред- 
собљу, где је спавала с мајком, била је непробојна помрчина, 
а из собе, коју су издавали под кирију, допирало је ритмично 
дисање Велимирово и његовог друга, Радоја, обојица практи- 
канти у варошком суду. Међутим, никога није било да је упита: 
како јој је. МИ ноћ се отезала као дуг, очајан пут кроз пустош. 

— Ах, да хоће само да сване! — рече полугласно, и трже 
се од свог сопственог гласа. 

Тада је нешто тајанствено пресече овим кратким питањем: 

— Али ако несрећа дође 2... 

Та мисао је дошла изненада и изблиза, привукла се њеном 
срцу и зграбила га као мачак птицу. 

— То није могуће... То није могуће! — бранила се Дара 
од себе саме. 

Дело, књ. 69 21 

— Како да није могуће» — упорно се одржавао онај уну- 
трашњи глас, пун тајанствености. 

Овај неми дијалог продужавао се сатима, окрећући се око 
једне ствари и остајући у месту. 

Дара се јуначки отимала од те страшне мисли, трудила се 
да мисли на што друго. Бројањем до педесет, до сто, до хиљаде 
покушавала је да угуши глас савести, звала сан, али је овај био 
далеко од ње, долазећи тек за часак, да јој додирне трепавице, 
па да поново одлети још даље, као неко несташно дериште. 

— Шта ће бити сутра... Шта ће бити сутраг — звонило 
јој је у ушима. 

Али све има својих граница. Дарино се јуначење сломи. 

— Свршено је! — рече она у једном тренутку, не идући 
до краја своје несреће, као људи које задеси изненадна жалост. 

— Свршено је! Ох, ја то знам... ја то знам извесно... ја 
ћу умрети. 

Тек та мисао осветли јој сав бездан који се ширио пред њом. 

Страх од будућности, која јој је претила, престрави је. Су- 
рова навала рђавих мисли сломи целу њену одлучност. Страшан 
умор изазва јој једну лаку несвестицу. 

— Где сам јаг промуца она болно. 

Око ње је све спавало: предсобље, соба, њена мајка, њен 
драган, двориште, улица, цела варош. 

И заиста, она је губила свест, она није више знала шта се 
с њом дешава. 

Једном непојамном снагом, која нам долази из скривених 
дубина нашег бића кад треба бранити овај голи живот, несрећна 
жена се диже из постеље, па посрћући пође к умиваонику. 

— Ти ћеш умрети... умрети! — шаптало јој је нешто из 
мртвих ствари, али се она очајнички пљускала по лицу и угу- 
шивала тај глас. 

Вода је донекле умири. Даринка поче хладније да мисли. 

У првом тренутку, она се осети јака што почетна кривица 
долази од Велимира. 

— Ја сам у праву да тражим од њега да ме спасе ове муке 
и изведе на чистину — рече у себи. 

Али онај тајанствени глас, који је звонио по најтамнијим 
шупљинама њене душе, стављао је примедбу на њена разлагања. 

— У тренутку кад тражиш то право, оно није више у твојој 
власти — уверавао ју је овај глас. — Ти си га се одрекла оног 

дана кад си се предала Велимиру, не тражећи од њега да оза- 
кони вашу везу. 

— Ја не тражим закон... ја не тражим срећу. Ја тражим 
спаса, треба ме спасти од стида... Ја то нисам заслужила... ја 
то не бих могла поднети — бранила се девојка. 

Даринка се могла бранити колико хоће и не слушати глас 
"своје савести, али се није могла спасти једног мучног нераспо- 
„ложења. — Погрешка открива морал. И ово нерасположење, ова 
забуна и грижа, били су први наговештај, за њу, досад тако да- 
„леку од душевних слутњи, да постоји једна тајанствена сила у 
области душевног живота, закон накнаде, фатални закон, да се 
све плаћа на овом свету: зло и добро. Будући погазила правила 
о вези два људска срца, она је имала сад да искуси казну своје 
кривице. 

У природној борби за опстанак, Дара не заборави да по- 
"тражи себи спаса на другој страни. Кад није могла добити право, 
она помисли на милост. Ова девојка је знала колико је Велимир 
саможив у питањима своје будућности, али је осећала исто тако 
јасно колико је добро његово срце. Брзо се увери да је он неће 
„оставити њеној судбини. Сама та мисао, да више неће бити усам- 
љена, као у овој мрачној ноћи, ублажи јој душевне муке, па и 
"телесне болове. 

— Шта ти он може помоћи» — поново се диже против 
"слабе жене њен неумитни, унутрашњи судија. — Да те узме за 
жену 2 Баш да он и пристане, зар би ти могла натоварити себе 
на терет њему, њему који је тек ступио у живот и коме требају 
све његове силе> 

Даринка је загазила у грех, те се она сад окрену на ту 
страну, неће ли тамо наћи спаса продужујући да и даље гази по 
забрањеним стазама. Она напреже сав свој разум и машту, да 
из збуњених и тек начутих прича и туђих искустава, склопи 
један сигуран план. Сирота Даринка! Колико је жена пре ње 
лутало по истом лавиринту, заустављале се пред истим пита- 
њима, хватале се утопљенички за исте радосне наде и дрхтале 
'од истог страха излажући своје тело смртној опасности!... Ко- 
лико пута су била нађена, одбачена и поново узета иста решења, 
тако малобројна, тако непотпуна... решења овога проблема, да 
се изигра један основни закон, да би се сачувала лична угодност 
или утврђени морал. 

Али, убрзо, она би пала у очајање због овог или оног раз- 

лога због ове или оне последице. Није се бојала за себе. Смрт 
јој није изгледала страшна. Она се бојала шта ће бити од њене 
мајке остареле и самохране. Жалила је да се растане од Вели- 
мира, од своје љубави... да се одвоји за навек, неповратно од. 
човека који јој је открио живот у животу, био јој љубавник и 
учитељ у исти мах. Њен понос се бунио, стидела се смрти у сраму. 
Колико им је било тешко, њеној мајци и њој, да се реше на из- 
давање собе самцима: али им отац није оставио ништа, њихова 
је зарада била врло мала. Па зар сад, овај нови и прави срам>... 
Зар да се на њену мајку показује прстом и кћер да се помиње 
као рђав пример за добру децу 2 

И хиљаду других свирепих претпоставки севаху кроз уморну“ 
главу, док су крулне сузе капале из тамних очију те жене, сле- 
вале се низ њено пребледело лице, остављале у устима слан и 
горак укус, и квасиле узглавље с обе стране. 

Већ је по околним двориштима одјекивала увелико бакарна. 
песма певаца, кад се ноћ смилова и посла своје суморне часове 
полузаборава на Даринку и њен бол, мало заслужени. 


П 


Кад се пробудила сутра-дан, млада жена се осећала мање 
уморна. Болови су ишчезли, али с њима ишчезле су и наде да 
ће доћи што је очекивала. Даринка се диже рањена срца и ре- 
шена да се што пре види са својим драганом. 


— Ја сам пропала, Велимире... Ја сам пропала! — промуца. 
она кад се нађоше сами при кафи. 
— Јеси ли ти при себи Шта ти је! — упита је млади чи- 


новник ведра и насмејана лица 

Дара му рече све у две три речи. 

Његово лице изгуби весео изглед и оста тако хладно и без: 
израза неколико тренутака као да се било утопило у ширину 
мисли које обузеше младића. 

— Ти ме више не волиш» — зајеца она и смањи се пред. 
бедом дрхтећи као живинче које предосећа несрећу. 

Њено пуначко лице се било превукло једним танким велом 
бола, а по сенкама њених очију као да је било исписано неко 60-- 
јажљиво и безнадно очекивање. Мирно, с оним тихим гестовима 
које имају млади људи наше расе, макако да је њихова душа, 
узбуђена, Велимир одговори: 

— Немој толико да се плашиш. То још није јасан знак. 

Треба причекати још који дан. Ми ћемо покушати све што треба. 
„У сваком случају рачунај на мене. Ја сам ту, и ја сам готов да 
све учиним Ја те волим, и ти си већ моја жена пред мојом са- 
вешћу. Сад треба да се пожурим у канцеларију. Не брини се и 
не говори никоме ништа. Гледај да се вечерас нађемо на сваки 
начин, у Панчићевом парку. Ја ћу те тамо чекати око пет сати. 
-Ја ти понављам: ослони се на мене; па ћеш видети... До виђења! 

Кад је Велимир ушао у парк, зачудио се кад је видео Да- 
ринку.: То је било први пут да она пре њега дође на састанак. 
Њене очи су га гледале топло и с осмехом кроз сузе. Она је била 
тако лепа у скромној хаљини циметасте боје, у томе осмеху, у 
"својој самртничкој жалости. 

Велимир Пешић није био ни мало веселији од своје дра- 
гане, али није допуштао да она то примети. У канцеларији је 
радио више него што је морао, само да заборави на суморне 
мисли које су га спопадале. Даринкин бол је сматрао као свој, 
а кад он пати, мислио је да цео свет треба да пати, јер је овај 
преписач варошког суда био још у оним годинама кад се мисли 
„да је свет сворен ради нас. С времена на време, он је, у архиви, 
подизао главу и чудио се безбрижним физиономијама својих дру- 
гова, који су весело шкрипали пером по хартији, читали опози- 
ционе листове или правили вицеве на рачун пандура. Живот се 
није окретао на његов бол и текао је даље, без обзира, као да 
је Пешић за њега што и она муха која је летела око прљавог 
канцеларијског прозора. Походиле су га и сумње: да ли то Да- 
ринка није намерно хтела да би га приволела на женидбу, и те 
«сумње заболе би се у његово срце, као отровне жаоке. Али би 
"се његова подозривост разбила одмах о гомиле убедљивих поје- 
диности, које су му говориле о искрености његове драгане и 
'0 њеној детињској простодушности. 

Ипак је Велимиру било лакше него младој жени. Он је од 
почетка изишао на чист и прав пут: покушати све да се зло 
отклони; не успе ли, он ће браком оправдати што је љубављу 
погрешио. Млади човек, кога је брак плашио као утвара, на- 
-лазио је сад у овом решењу нарочиту сласт. То није било за- 
довољство од потпуне победе љубави. Није то било ни онај 
успех нечег непознатог, а очекиваног, које је требало да дође 
и да крунише његову будућност. Није то било присвајање Да- 
рине наклоности за вечита времена. Не, то беше једно дотле 
'непознато уживање; један нарочити осећај, сладак и благ; то је 

било једно осећање радости, мало испитано, сласт одрицања у 
корист нечега доброг, радост што поступа праведно; што чини. 
једно доброчинство и што се жртвује. 

Млади човек се бојао да не увреди Даринку с овим по- 
клоном самог себе. Он је дубоко ћутао, опијен за први пут овим 
меланхоличним заносом самопрегоревања. Стога Дара помисли. 
да је тужан, те она заборави на свој бол у оној великодушној 
потреби коју жене имају да утеше љубљеног човека чим он из- 
гледа да пати. За то му она помилова руку једним покретом 
врло нежним, готово материнским и умирујућим. 

Њихова уста су стајала као заливена пред тим напором две- 
душе које су се мучиле једна за другу. 

Даринка је гледала груб обелиск једне чесме, а Велимир је 
сањарио. 

— Каквој тајанственој неправди — питао се он — подло- 
жено је недро једне жене да зачиње човечански род у смртним. 
боловима> Ми замишљамо ту муку као праведну одмазду једне 
превелике радости, а њима је ова радост тако мала... готово. 
ништавна. Међутим, човек, који је махом тај који заводи, не 
подлежи никаквом испаштању за своје пијанство. 

Око њих је била дубока тишини пролетњег предвечерја.. 
Несигурно варошко зеленило животарило је под надзором над- 
лежног баштована. Велика Пијаца се ширила празна, са затво- 
реним баракама и гомилом покривеног поврћа. Пустим стазама. 
овог заборављеног парка пролазио је ретко ко. Један ватрогасац. 
шетао је лено око своје стаклене стражаре, подигнуте на крову 
од универзитета. 

Пешић прекиде тишину. 

— Што си се тако замислила! — покара своју драгану и 
спусти руку на њено раме. — Хајдемо да прошетамо мало ули- 
цама испод Пијаце. Тамо нас нико не познаје. Улице су пуне: 
процветалих липа. Чист ваздух ће нам пријати... Хајде, насмеј се! 

Даринка развуче свој невесели осмех. 

— Шта да се ради» — запита га она, — независно од го- 
вора који јој је држао. 

— Видећемо... има још времена. 

— Хвала ти, Вељо. Овако кад сам поред тебе, ја се не 
бојим ничега за себе саму. Али ме је страх за тебе... бојим се 
да те ова ствар много не забрине и не охлади твоју љубав. 
према мени. 

— Даринка, ти ме не познајеш довољно. Ти ћеш видети... 
Ја сам бољи него што ти мислиш. 

— Не, Вељо, ти се вараш... ја не мислим ништа рђаво о 
теби. Али ти си тако млад. Ти треба да живиш... Ја се бојим 
да не будем један терет за тебе. 

— Оставимо сад то... Терет је лак кад је мио. Моја снага 
је довољна за двоје. Оставимо бриге за сутра. Видиш, ја ћу пи- 
тати кога који је патио исте муке... Биће све добро. Нисмо 
ваљда ни ми ваљали манастире! 

— Да, Велимире, ти имаш право, ја се надам... све још може 
бити добро. Поново ће се вратити оне наше шетње... 

— Наше старе шетње кад смо се само бринули да будемо 
сами и лепо обучени — додаде млади човек. 

Коневерзација оста на томе за тренутак. И једно, и друго, 
бојало се да даљим разговором не отера тај благи дах наде, те 
претпостави, да се врати у заклон ћутње и да прати своје мисли, 
гледајући дунавску обалу, која се, далеко од њих, зеленила из- 
међу кућа и по попречним улицама. 


Ш 


Јутро које су очекивали дошло је не доносећи никакву 
промену. 

— Да ли је то уображење... Шта ли! Ја не знам — рече 
Дара Велимиру кад су се нашли и измењали два уплашена по- 
гледа. — На срцу ми је кисело... озбиљно ти кажем! 

Даринка је била бледа, уморна лица. Њене очи су гледале 
празно, а на њеном челу се огледао један нем и изразит бол 
који као да је говорио младом човеку: 

— Велимире... Велимире, остави ме, ја сам доиста једна 
бедница ! 

У једном тренутку, она покри лице рукама и уздахну 
дубоко. Осећала је стид од себе саме, желела је да се око ње 
угаси сунце и сва светлост, да је више нико не види. 

Пешић се сажали на овај бол, са оном животињском неж- 
ношћу коју показује мужјак према болесној женки; неспретно 
се наже према њој, скиде јој руке с лица и погледа је право у очи. 

Једна крупна суза висила је на врху њених трепавица. 

— Ах, Вељо... Није право што сад патимо. Зар је грех 
твоја љубавг Та љубав ми се чини тако узвишена, да није право 
да ме казне због ње. Да знаш како је било пусто моје девовање, 

како сам била жељна љубави... да, праве љубави, не другог 
чега, не страсти, ја ову нисам никад осећала... Видиш ја сам 
била жељна миловања и твојих пољубаца... тих слатких пољу- 
баца да се стресем сва кад на њих и помислим само. АХ, мој 
Вељо, зар је могуће да је био проклет онај час кад си ми дошао, 
ти, мој ишчекивани ослободилаџ, обећани месија мој2 

Даринка обори очи и стаде трзати своју кецељу. Тек после 
дуге ћутње, она рече уморним гласом, као да се враћала с неког 
далеког пута: Е 

— Ово се лако не може свршити... ја то видим, осећам 
да ћу умрети. Али то није право. Зар да ме отргну од тебе, Ве- 
лимире2 Зар баш ту, највећу казну да примене на мене... Зар 
је Бог тако свиреп> Ах, како сам те чекала, како су дани били 
пре тебе дуги и пусти... ах, како је жалосно свој живот на- 
докнадити ! 

Млада жена подиже очи. 

Велимирово лице је било узбуђено. Један грчевит осмех 
лутао је око његових уста. Очевидно је било да се хтео са- 
владати. Најзад, прозбори : 

— Не, Даринка, ти претерујеш... 

Даље није могао. 

Још од свог раног детињства, кад је испратио један мр- 
твачки ковчег и са гробља се вратио праћен само неком својом 
далеком својтом, Пешић је био изложен јаким нервним кризама. 
И сад, кад је хтео утешити своју драгану, ' кад јој је хтео дати 
реч охрабрења, залогу сигурне будућности, осети да његов глас 
дрхти, као да је погађао беду и разочарење које нам живот 
спрема за све светле, непознате дане што се називају будућност. 

Али млада жена не даде његовим сузама да избију и понизе 
његов мушки поглед. Угушивајући свој сопствени бол, она му 
се обеси око врата и пружи му усне, цела своја уста. 

— Не... не, Велимире. Све ће проћи... Ти имаш право. 
Ми ћемо опет бити весели и бринути се да будемо сами и лепо 
обучени — говорила му је испрекидано. — Повери се твоме 
судији... Господину Вујићу. Из свега што си ми говорио о њему, 
видим да је паметан човек... да се може наћи у свакој прилици. 
Био је у Паризу... Ваљада ће знати шта да радимо. 

Цело пре подне Велимир је одлагао да говори, о овоме, 
своме судији, једном цинику, који се сматрао за најбољег државног 
тужиоца у Краљевини Србији, и премишљао се како да почне. 

Тек око подне кад овај хтеде изаћи на ручак, сав задовољан 
што је једног јектичавог коцкара отерао на робију, млади прак- 
тикант се окуражи и заустави га: 

— Господин Вујићу, молим вас на пар речи у четири ока. 
Потребан ми је један савет. 

–— Кад није шта више! — весело му одговори државни ту- 
жилац и пређе с њим у један мрачан угао у ходнику, где се обично 
налазе надриписари. 

Пешић исприча што је хтео у неколико речи. 

— То не мора бити оно чега се бојите, млади човече. Пре- 
теран умор, раздражење, страх и још многе друге ствари кадре 
су, изгледа, да изазову ту аномалију. Али то ће се видети брзо... 
Но и у том случају, има више начина, али вам кажем: ниједан 
није сигуран. 

Судија спусти глас, и тек доцније преста шапутати, говорећи: 

— Покушајте још одмах нешто од тога. Та средства су 
истина, нешкодљива. Ако то не помогне, онда вам не остаје 
ништа друго него избор између попа и... бабице. 

Вујић пође вратима, али се заустави, као да се нечега при- 
сети, па додаде: 

— Као што видите, ја сам поборник Малтусове теорије, и 
ако је она одавно оборена. Шта ће човечанству један бедник 
више! Него на страну то... хоћу да вас опоменем, да је то по- 
следње: опасно и законом забрањено. Чувајте се уцене и пре- 
варе, и имајте на уму опасност којој ће девојка бити изложена: 
живот један на десет, здравље девет на десет! Бабица не треба 
да познаје ни вас ни девојку. Ствар уредите ви сами, па кад све 
буде готово онда хајдете заједно, где треба. Не заборавите да 
се представите као ђак... ђаци и војници у пола цене! — на- 
смеја се судија и задовољно пође на ручак крупним кораком. 

Велимир је посматрао како се спушта низ степенице овај 
човек, јак и дрзак. Његова ттирока плећа чинила му се попут 
оних старих храстова који прште за време буре... сутрадан, око 
њих се налази лишће и искривљене гране, а они се светле у новом 
сунцу, весели и насмејани. 


МУ 
Даринка се била покорила као јагње које воде на кланицу. 
Преко њених уста није прешла ниједна рач бојазни за њено 
здравље. Савесно је испуњавала што јој је Велимир говорио. 

Поред телесних мука долазиле су још горе бриге око за-- 
варавања трага, чекање да цео свет заспи, претерани физички. 
и душевни напори. 

Дани су пролазили суморни и тешки, ти лепи, млаки и на-- 
мирисамни дани месеца маја. Пешић је оклевао да прибегне по- 
следњем средству. Одвратни примери, научени у судској меди- 
цини, излазили су му пред очи однекле, из скривених дубина 
памћења, као усијане шипке пекле су га судијине речи: уцена, 
превара, смрт. Седми дан се примицао кобно. 

— Нема друге! — рече му Даринка тога јутра. — Треб 
ићи до краја. 

Велимир је био од оних људи што воле да раде само. 
посао који им годи, те је своју вољу употребљавао само за 
своје задовољство. Стога му је било врло тешко одлучити се 
на овај корак. Али: његова драгана је имала право, и он се реши. 

То је био један од оних значајних дана у животу, који се 
човеку зарежу у душу с најситнијим својим приликама. Велимир. 
је био изишао на Калимегдан. Увлачио је дубоко, у се, дим од 
дувана, и сам лутао по процветалим стазама. Радници су вези- 
вали жице за лампионе и украшавали парк. То се спремао 
кермес, који је требао да почне сутрадан, први дан Духова. 
Посао им није ишао од руке, јер су мислили да од свега неће 
бити ништа: тешки облаци, који су предсказивали кишу, прити- 
скивали су атмосферу. У ваздуху се осећала запара. Сунце је, 
с времена на време, пробијало облаке и пекло доста јако. 

Млади човек седе на први трамвај, тешке душе као да 
иде на смрт. Није марио куда га носе кола... само нека је даље 
од кварта у којем је живео. 

Трамвај га понесе на Славију. Публике је било мало, јер 
је био тек један сат по подне. ЈЂуди су ћутали, уморни од ручка, 
и посматрали неодређено како куће пролазе. Њихов поглед 
бивао би тек одређенији, ако би се ко незгодно окачио о трамвај 
при улазу или излазу. 

У врху једне споредне улице, на ониској кућици са два про- 
зора, велика као од какве палате, изненади Велимира табла са 
Богородичином сликом и натписом: Матилда Ковач, бабица. 

— Шта ту ваздан! — рече у себи, одлучно. — Храбро 
унутра ! 

Велимир ступи у двориште. 

То је било уско парче поплочане земље, зарасло у траву 


ИЗА ЉУБАВИ 331 


и разнобојан пркос. Крај плота се црвенила једна шљива, у пола. 
сува. Перионица, начињена у виду сеоске цркве, извиривала је 
у врху дворишта. У наоколо, владала је дубока, непријатна. 
тишина. 

Судски практикант приђе вратима опрезно, на врх прста, 
да не би реметио ово мртвило. Поглед му се сусрете са једном 
ђачком таблицом, обешеном о врата, и писаљком, која се на 
канапу, њихала тамо амо. Видела се једна адреса, исписана 
кривим нечитким рукописом. 

Он плашљиво закуца. 

Прсти га послушаше тек толико, да он сам једва чу овај, 
куцањ. Он удари јаче. 

Изнутра залаја неко кученце, и један стран глас рече: 

— Молим лепо... изволите у салону. Сад ја. 

Младић уђе неспретно у салон с једних на друга врата, и 
скромно се посади на најмању фотељу. 

Срце му је лупало као у зеца. Срећом, жена коју је држао. 
за Матилду Ковач не појави се брзо, те доби времена да се 
прибере. 

Одаја у којој се налазио давала је више утисак гостинске. 
собе него салона. У једном углу налазила се велика блехана 
постеља, са сликом једне црнкиње на спољњој страни. Друге 
углове испуњавали су: један парадни умиваоник такође од блеха, 
двокрилни орман од лажне ораховине, постоље за хаљине и по- 
прсје Вука Караџића у фесу, залутало бог зна откуда. На сре- 
дини собе стајао је узак сто, доста лепо израђен, пун фото- 
графија, визит-карти, албума аустриских бања. Више огледала, 
стајале су, прикуцане у зид, две јеленске главе унакарађене му- 
вама. Између прозора налазио се један сточић с једном врстом 
кандила, молитвеника и неким другим верским ситницама. 

Колико је могао видети, Велимиру би одмах јасно да ће 
имати посла с једном Маџарицом, како се у Београду зову све 
жене које пређу преко Саве, ма којој народности припадале. 

Матилда је била жена средњег раста, кошчатих руку, ве- 
ликих уста, испијена лица и енергичних црта. Кад је говорила, 
глас јој је дрхтао, у грлу је стезало и очи јој трептале као да 
ће се заплакати. Стога је она изгледала на први поглед, добра 
жена која ради све: Бога се бојећи и власт поштујући. Али кад 
би се човек добро загледао у те водене очи, приметио би, у 

дубини њих, једну усјакталу тачку, као у тице грабљивице, која 
је говорила да је ова мршава жена на све готова. 

— Шта жели господар» — упита га Матилда, акцентујући 
на последњи слог. 

Велимира загуши рђав мирис који је долазио из Матилдина 
одела; закашља се, промуца неколико неразговетних речи, па 
се онда поправи, и одрешито рече зашто је дошао. 

— Што ви мислите о мени> — пресече га Мађарица кад 
виде у чему је ствар, па настави блажим гласом једну моралну 
придику, у којој је свака друга реч била: робија, диплома, 
Сербија, розумете ли. 

Пешић је пусти да се исприча, па кад она сврши, рече 
јој одлучно: 

— Са те стране, ви имате право, госпођо... 

Ту се сети једне фразе из кривичног права, па је уметну 
без предомишљања : 

— Све се плаћа у реду моралне одговорности. Ми смо 
погазили један позитиван закон. Тај закон тражи сад свој реванш. 

Не знајући даље тај пасус из лекције о талиону, он настави 
из своје главе: | 

— Али ја хоћу да се борим против тога реванша, јер је закон 
неправедан. Ја вас тражим да ми помогнете за добар новац... 

— Плаћа>... Наравно да се плаћа... Ја вас не розумем 
допро. Ко сте виг 

= ак. 

— Ах, ђаци не плаћа. То кошта скубо. У Нађ-Печ- 
керек..: 

— Колико тражите, госпођо 2 

Матилда се замисли, па рече после неког оклевања: 

— Ђак» Сто бедесет динара. Ја гарантирам. 

Пешићу се то не учини много, па не мислећи како ће пла- 
тити, одговори: 

— Добро, кад могу довести личност која је у питању г 

— Сутра у ово допа. 

Велимир се поклони. 

Кад изађе из ове куће, он се нехотице окрете и погледа 
на лик Богомајке, насликан невешто и посном бојом на фирми 
Матилде Ковач. Очи несрећне мајке учинише му се пуне неког 
вечног страдања и болног сажаљења. 

Пешић се осећао готово весео, мислећи да је свршио 
главни посао што је нашао Матилду Ковач, па се даде на тра- 
жење новаца. Благајник, пошто му је очитао уобичајену буквицу, 
даде му аконто педесет динара, што је износило мал не целу ње- 
гову плату. Сад му је требало још два пут толико. 

Он покуша да дође до остатка код својих познаника. Они 
који су му били равни нису имали. Остали: судије, адвокати, 
професори универзитета, којима је млади чиновник учинио по- 
више бесплатних услуга, одбише га из реда. 

Неки му одрекоше зајам с бираним речима и добро на- 
ђеним разлозима, а други: просто налазећи се увређени што се 
неко, слабији од од њих, усуђује да се примакне њиховој по- 
свећеној персони с једном таквом молбом. Један се отворено. 
подсмехну : 

— О, младићу, ви изговарате сто динара лако, као да је 
то сто пара! 

Велимир је био осетљив човек, који дуго у мислима ради 
поводом говора који му се држао. Једно горко и кисело осе- 
ћање испуни му срце, кад се нађе на путу својој кући, одбијен 
са свију страна. У његовој души се позледише старе ране, које 
је задобио првих година у Београду, потуцајући се сам по тој 
великој вароши, непознат и без потпоре. Из помрчине сећања 
избијале су му пред очи прилике и догађаји тога живота, као 
вампири. | 

Између осталог, сети се шта му се десило прве године кад 
је требао да о распусту оде у унутрашњост, у неки манастир. 
Поучавао је сина једног вишег чиновника. али му овај одби да 
плати последњи месец изговарајући се да нема при себи новаца. 
Пешић затражи да му бар да колико му је било потребно за лађу. 

— Море, каква лађа! — одговори високи чиновник. — То 
је за господу. Него ти, момче, опучи пешке, све полако поред 
Саве, па кад видиш лађу, а ти замисли као да се на њој возиш! 

Као рањена животиња што се повлачи у своју јазбину, да 
ту свисне, будући судија пође у свој стан брзим кораком. 

Кад уђе у собу, њега потресе жалосна унутрашњост ове 
одаје: старинска пећ, похабана простирка и остала голотиња 
овог стана за самца другог реда. По свима стварима су се били 
просули законици, новине, рукописи, преписи решења. Окречени 
зидови штрчали су очајно у раскоши мајског сунца. За вратима 

је висио извештао зимски капут, а по једном отоману отезала 
се карта Старе Србије и Маћедоније. 

— Овде седи човек који машта да реши проблем права и 
правице — подругну се нешто у њему. 

Пешић се баци у постељу и зари главу у јастуке, као да 
се хтео сакрити од жалосне стварности. 

У овом тренутку душевних мука, зграби га један физички 
бол, који му је грчио прсте, стезао груди, кривио врат. Млади 
човек се осећао тада као хистерична жена или човек, који се 
напио рђава вина. Уједао је јастук зубима, цепао перину, чупао 
се за косу и клао се с невидљивим уображеним непријатељима. 
Он је падао све више у овај нервни занос, и његова рука је 
била способна да у том тренутку изврши један злочин. 

Даринки је требало дуго да га тргне из тога бунила. 

— Буди човек — говорила му је она, благо га гладећи по 
коси. — Ти ниси први који потврђује жалосну истину да се по- 
зајмљује само богатим... Али шта то мари! Уздигни се... Има 
једна виша правда, више од људских будалаштина. Она стоји 
уз нас мале и крепи нас. Ах, даће Бог, и наш живот ће бити 
опет леп! 

— Какав Бог! — добаци јој Велимир презриво. 

— Не говори тако, мој Вељо. Има Бога, и он је добар и 
правичан. | 

— Луда нагваждања ! — бунио се млади чиновник. — Какав 
Бог, какво добро, каква правда!... Ничега, ничега нема! Има 
само непоштења, грабежи, животињске себичности. Да има Бога, 
зар би он допустио ову неправду која лежи на човечјој раси, 
ово страдање милиона душа ради среће неколицине > 

— То се теби чини, Велимире. То је често врло привидно. 
Та неколицина, на које ти мислиш, су можда несрећнији од нај- 
јаднијега просјака. Не ропћи у беди, него је сноси јуначки, те- 
жећи к бољему. Беда је општа. Она је казна, испаштање. Ми 
ово испаштамо ко зна за какву кривицу. 

— Ако је Бог допустио све муке у животу, онда треба да 
смо учинили много зла пре него што смо се родили или да ужи- 
вамо врло много среће после наше смрти, да би овај живот имао 
свога смисла. 

— Не говори тако, мој драгане. Освести се, не ропћи, буди 
човек. Окренимо се око себе и видимо шта се може учинити... 
Ми имамо педесет динара... Ја имам нешто накита... Можда ће 

она жена пристати на толико... Или, дајмо јој то одмах, а за 
остало ваљада ће нас причекати. 

— Па зар и накит да ти узмем Зар ми већ ниси све дала, 
несрећна женог... — уздахну млади човек и диже се из постеље 
да живи кад се је најмање воље имало за живот. 


М1 


Благ мајски ветар, што се беше дигао пред вече, растера 
облаке који су два дана претили кишом. Небо се разведри, и 
на земљу паде тамна, звездана ноћ. 

Пешић је хитао са својом драганом у правцу Калимегдана. 

У тој хитњи, он пређе на Матилду Ковач, онако нехотице, 
"без непосредног повода. 


— И замисли — рече као за себе. — Она Мађарица да 
оде на друго место. Вели, ми смо сигурни, па можемо чекати. 
— Не мари ништа — одговори Дара невесело. — Сутра 


ћемо је опет потражити. Свакако ће бити код куће. 

— Да, дан два, ствар се не мења. Али ме то љути: рећи, 
па преварити. Како је свет гадан, лажов и подмукао. 

— Молим, каса... молим, каса... — зачуше се око њих 
гласови госпођица из одбора који је приређивао кермес у ко- 
рист Калабреза пострадалих од земљотреса. 

Прва и кратка алеја, која води од уласка до Круга, била 
је осветљена двоструким редом венаца од разнобојних сијалица. 
Песак по стази дрхтао је од јаке светлости. Околно дрвеће и 
шибље, избијајући из густог мрака неосветљених стаза, чаробно 
се оцртавало у сукобу сјаја и ноћи. Пролазници су се ослобо- 
ђавали извештаченог наметања госпођица из Одбора, збуњено 
се окретали око себе као да их је било стид што је све ово 
удешено само за њихово пола динара, хитали су напред и једва 
чекали да се стопе у црну масу шетача која се таласала испред 
споменика Ђуре Јакшића, угушеног у бронзани реденгот. 

С музичке трибине, коју је заклањао један шумарак, чули 
су се пријатни звуци једног популарног комада, који је изводио 
оркестар Краљеве Гарде. По стазама је падала мећава од кон- 
фета. С часа на час, пролетела би једна серпентина изнад глава 
и повезала изненађене шетаче. 

— Ви сте неучтиви, госпођице Алексићева! — у шали је 
товорио некоме један лепушкаст младић, сав шарен од конфета. 

— Ено га! — чуо се један праскав женски глас. — У белој 

капи... онај са смеђим брчићима... Није ме остављао целог жура, 
да је свима пало у очи. Спрема се за виши курс Војне Акаде- 
мије с мојим... | 

— Опструкција, сине мој... јакако, нема то друге. Не дамо. 
ми да се гули народ — доказивао је нешто један мршав чи- 
новник Министарства Финансија, у високој крагни и белим ру- 
кавицама. 

— Види... види... молим те, Радосављевићку, како се нацма- 
кала, јади је убили! Начинила се млађа од ћерке. Јој, да сам 
њен муж: ја бих њој батине! 

— Цигарете... цигарете! — викала је танким гласом једна 
импровизована дуванџика и провлачила се кроз шетаче. 

Љубавни пар прође све осветљене стазе. Велимир је хтео 
да расположи Даринку. Бацао је конфете, џилитао се серпанти- 
нама, купио јој велики букет ружа. Али је у свима његовим по- 
кретима одисало нешто натегнуто и неприродно. Његов глас је 
дрхтао од унутрашње смутње. Једва дочека, кад нађе два празна 
места, те седе с Даром. 

Он је посматрао лесе безбрижног света које су се нихале 
око њега. Слушао је шум свилених хаљина, посматрао скупо- 
цене шешире, мирисао парафиме који су долазили из разголи- 
ћених мишица и плећа. Река од задовољства и весеља, господ- 
ства и моде, текла је поред њега. Он није мислио: после колико 
је свађа дошло до тих свилених жипона, колико је меница про- 
тестовано за то перје на шеширима, ни колико се лажи крило 
у тим намирисаним грудима. Он је само осећао око себе занос. 
Тај свет, који се таласао пред њим, био је за њега чаровит. Он 
је осећао жељу да се и сам баци у те гомиле, да се преда тим 
безбрижним таласима весеља и богаства. Али се његово срце 
стезало поред љубљене жене, он је осећао да је не може више 
оставити, да више није свој, и жалио је у дну душе што није 
више онај студент, који није имао ничега и никога, а чији је ипак 
био цео овај свет, бар у мислима. 

Даринка га погледа кришом. 

Она опази да је невесео, и млада жена заборави поново 
своју жалост и покуша да утеши љубљеног човека. 

Што си се ућутао, Велимире2 — упита га она. 

— Прија ми понекад да не говорим ништа и да се предам 
својим мислима. 

Мислима које су жалосне ! 

— Као и сав живот! — допуни је Пешић набусито. Али 
кад виде да је то заболило његову драгану, он се поново на- 
преже, изазва осмех на лицу и рече јој: — Данас сам се узрујао 
нешто више. Хајдемо на једно пиво. Оно ће нас разгалити. 

Пивница је била импровизована у Малом Кругу, који се 
налазио на оном месту где је сад подигнут Кара-Борђев спо- 
меник. О липама су висили разнобојни лампиони. Њихова слаба 
светлост падала је по голим столовима, позајмљеним свакако из 
какве касарне. Пиво се служило из старинских чаша, чије је 
стакло изгледало као изштипано. Публике је било мало, јер се 
свет још занимао по главним стазама. 

Пешић изабра један сто, повучен у сенку једне липе, и за- 
моли госпођицу, која је служила, да им донесе два пива. Ова 
чланица хуманитарног одбора, љута што су је одредили овде, 
далеко од света и осветљених места, где би се могла видети 
њена нова хаљина, начињена за ову прилику, просу пола пива 
док им донесе, и мргодно спусти чаше на сто, прогунђавши кратко: 

— Пардон! 

Пиво, које је свакако било такође неки добровољни прилог, 
било је млако и бљутаво. Љубавни пар је ћутао. Обоје су се 
били предали својим мислима и тупо гледали у један комад 
стазе, по којој су се окретале осветљене гомиле света. 

У једном тренутку, заустави се, на том осветљеном месту, 
једна група студената и студенткиња. Препирали су се о нечему. 
Мајски поветарац је дувао с те стране и доносио одломке њи- 
ховог разговора: 

— Каква врлина2 То су празне заблуде којим сита буржо- 
азија заглупљује радни народ и одвраћа га од спасоносног пута 
револуције. Класна разлика која као моћни фактор... — викао 
је на сав глас један од њих: млад, сељачког црвеног лица, дугог 
врата у ниској крагни и без кравате. 

— Ја поштујем врлину, али се буним против накарадних 
појмова, против ћифтинског морала — цичала је хистерично 
сува девојка, с косом као Клео де Мерод, једна од оних учених 
девојака којој су студије и подражавање мушкарцима одузели 
све што жену чини женом. — Зашто ја треба да остајем код 
куће и угушујем своје природне нагоне за слободом, за животом, 
чекајући дан кад ће се смиловати господин обећани муж и за- 
куцати на вратима 2 

— Врлина је резултат размишљања, ствар опортуности — 

Дело, књ. 69. 22 

помирљиво се мешао један брадат студент озбиљног лица као 
у коња. — Она је воља, моћ да се човек саобрази с утврђеним 
правилима и захтевима околине. 

— Саобрази са захтевима околине и слуша своје срце — 
допуњавала га је бесмислено друга једна студенткиња, источ- 
њачких црта и кокетерије, па се после осмехивала блажено на 
озбиљну браду и глупе очи помирљивог студента, што су обе- 
ћавале велику будућност и сигурне рогове. 

Пешић заусти да нешто примети на ову студентску дискусију 
кад нешто пуче поред њега. Даринка диже, уплашено, обе руке 
у вис, задрхта сва и са једно „Ах!“ полете Велимиру у наручје. 

— Ту ли си, колега2г — чу се из мрака познат глас. — А 
ја те тражим по целом Калимегдану ! 

Из мрака се појави Радоје, Велимиров друг из школе, суда и 
собе. Он показа руке да нема више конфета, и поклони се Дари: 

— Извините госпођице... нисам хтео вас. 

Али, Дара, сва засута шареним хартијицама, није се обзи- 
рала на њега, него је гледала Велимира: слатко, промењена 
лица и полузатворених очију као мачкица коју милују. 

— Седи да попијемо по једну — понуди Пешић свога 
друга и пружи му руку. Међутим, Радоје узе само једну цига- 
рету и удаљи се, достојанствено одбијајући дуванске димове 
као прави краљевско-српски чиновник. 

— Како ме ти гледаш заљубљено2 — обрати се Велимир 
својој драгани. — Ко те види нема шта више да сумња! 

Млада жена не одговори ништа, него примаче своју столицу 
к њему, узе га за руку и прошапта му нешто, додајући гласније: 

— Ах, како бих те сад слатко пољубила ! 

— Шта» Шта кажеш» — упита је Велимир не верујући. 

— Не говори тако гласно. Најбоље још огласи у новинама! 
насмеја се Даринка. — Сад ће Мађарица нас чекати узалуд!... 

Велимиру спаде један велики терет с груди. Али се он не 
предаде оном ранијем осећању љубави без узда и знака питања. 
Његову душу је испуњавало тада једно тихо, свечано осећање 
да се више не може продужити као до сад, осећање дужности 
према том бићу, тој девојци која се прибила уза њ са пуним 
поверењем. Она је због њега заборавила на свет, на себе саму. 
Она у њему види све: породицу, личну сигурност, будућност. 
Продужити овако значило је осудити и даље то женско тело, 
ту душу на самртне болове неизвесности и незаконитости. 





ИЗА ЉУБАВИ 339 


— На пут, на прав пут, храбро, Велимире! — понављао 
је у себи. — Или узми или остави, трећег нема. 

Млади човек плати брзо своје пиће, па не мислећи да ли 
ће га ко видети, узе Даринку испод руке. Они оставише онај 
чаробни свет у свили и светлости, и упутише се на Мали Кали- 
мегдан усамљеним и неосветљеним стазама. 

Око њих је била дубока, тамна ноћ. С Дунава је подухивао 
тих поветарац као дах ноћњега духа. Ваздух је био пун све- 
жине од бујне непокошене траве. 

Они су ишли чврсто стегнути једно уз друго. 

Неколико свитаца, као златне искрице, летеле су кроз ноћ. 

Велимир прекиде ову тишину гласом који је долазио из 
најтамнијих шупљина груди: 

— Видиш, Даринка, ми не можемо продужити овако. Ја 
не могу више да сносим ово скривање, ове лажи, овај лажни 
положај. Ја немам ништа више на свету до своје две руке. Али 
ја сам кадар да радим за двоје. Хоћеш ли да ми будеш жена2 

Даринка испусти руку свога драгана. Лаганим покретом 
она му обисну о врат. Једна топла суза окваси подбрадак мла- 
дога човека. 

Они остадоше тако, један тренутак, изгубљени у свом немом 
миловању. 

— Наш живот неће бити лак, ја то знам — рече млади 
човек. — Али ја ћу учинити све да ти будеш срећна. 

— Ох, Велимире, ја сам већ срећна, и ја ћу умети сачу- 
вати ово што ми је Бог дао... срећу да ме ти волиш. 

Пред њима се простирао мрак, непровидан као будућност. 

Негде, из даљине, чули су се звуци флауте. Велимир је позна- 
вао ту песму, и цела његова душа певала је немо те просте стихове: 

И ми данас остадосмо живи! 
О, Господе света и вечности, 
Нек с мирисом јутарњега цвета 
Глас се ори наше захвалности. 

Заљубљени пар се поново загрли. Њихове душе су се осе- 
ћале потпуно срећне у тој тами, где су се губиле, одвише пре- 
цизне слике стварности. Њихова бића су се излевала сва у ту 
млаку мајску ноћ као тонови те далеке песме. Овај прости напев 
чинио им се као да је измакао из њихових груди, из бујне, непоко- 
шене траве и изте ноћи; он је појачавао тајном снагом њихов занос. 


М. М. Ускоковић. 

Во КАО ВИ 


Ја сам тужна веза крајности свих страсти: 


И велико срце свег одушевљења, 
Ја сам пуна чаша горкога презрења 
На доба без душе, без снова и части. 


Ја сам вечна љубав наспрам пароксизма 
Осећања свију што у мени живе, 
Огледало чисто и велика призма 
Векова у сенци једне перспективе. 


И моја је душа сред поноћна мира, 
Док безбројних звезда трну зраци сани, 


Душа крупног, старог халдејског пастира,. 


Што крај свога стада снива на пољани. 


У мојој се души, ко у древно време 
Обалама модрим освештаних вода, 

У часима вере мистичне и неме, 
Огледа фасада индиских пагода; 


У њој дуну, каткад, са пустара, крици, 
Оркан дивље страсти што урлаи мрви 
Као дивље хорде; у пожару крви 
Заруде, одједном, пространи видици. 


Ја осетим инстинкт изумрлих раса, 


Свирепост спрам слабих, спрам деце и жене;; 


У гордости ових кратких, бурних часа 
Све сатрапске тежње пројуре кроз мене. 


и 





ВЈЕ КО ВИ 


А други пут, када чежња тиха, бона, 
Прелије, у сјају месечине млаке, 

'И љубав и наде многих милиона, 

Ја осетим мржњу на горде и јаке; 


И живим у друштву оних што су знали 
Живети без гласа, без славе, и сами, 
Волели све лепо, трпели и пали 
Скривени у вечна заборава тами. 


И осећам душом мирис благе амбре, 

И источну раскош, и љубав и страсти 
Господара старих поносне Алхамбре 
Што испише пехар кратке земне сласти. 


У мени се страсти свих векова боре: 
Пролазе јунаци с Господњега Гроба 

У замкове мрачне, где кандила горе, 
"С мачевима тешким, у поноћно доба; 


У мени су: душа Осамнајстог века 

И племићи горди у свили и чипки, 

Ја живим за тренут сред раскошна јека 
Времена Ватоа, менуета гипки'. 


И тада се јави хук огромних маса, 
Силуета оштра бледог Робеспјера, 
И бунтовни протест трибунскога гласа, 
И пад старих догми, престола и вера. 


Ја живим животом историских мена, 
Страшћу свију гордих, великих и скромних, 
И пуним животом великих времена, 

У пролазу људских свих истина ломних. 


„Ја само мрзим наше доба ружно, 
Где је све средње, све „средина златна“. 
Где се, попут старог и жалосног клатна, 
Клатило лагано, монотоно, тужно. 


Сима ПАНДУРОВИЋ. 

УБ КОЊ 


Седим крај пећи. Моја соба стара 
Пуна је сенке, мира и топлине; 
Вечерња студен по окнима шара 
Игласто цвеће, брегове, долине. 





Кроз димњак хуји. С кровова и грана 
По кашто ветар снег расути збрише, 
Те бели талас прсне са свих страна. | 
У соби тамни све више и више. 


О, вече тихо, већ се боли ближе; 
Ма да ме згрева твоје тамно крило; 
Лепота твоја пред очи ми ниже 
Спомене свега што је давно било. 


Ја видим себе, ведрог малишана, 
Из школе идем, са снегом у коси,. 
Долазим кући, а преда ме Нана: 
Грли ме, љуби и у собу носи. 


А кад се згрејем, ја седим и радим: 
Коцкице ређам, те високу, јаку, 
Чаробну кулу без умора градим — 
И заспим тако занесен у мраку... 


О, срећно дете! О, детињство моје! 
Наивне жеље, успављиви снови! 

Зар никад вишег Где су светле боје» 
Зар вечно мутан овај живот нови> 

Зар оно јато златокрилих нада, 

Које за сунцем поносито прну, 

Без борбе, и лако, тако брзо страда» 
Зар све баш паде у празнину црну> 
Хуји, о хуји, песмо златних дана, 
Тиха кб сетна успаванка мајке; 

Хуји, о хуји, песмо испевана 

У доба снова, уз старинске бајке. 


Док студен цвеће по окнима шара, 
Нек мојим гробљем замиришу венци; 
Хуји, о хуји, песмо моја стара, 

Да сневам блажен у вечерњој сенци... 


Момчило Милошевић 


СПОМЕНИК 


Са очију мојих сан лагано иде, 

И душа се буди. И док расте јава, 

И док зора пуца — све се боље виде 
Умрли громови и поднебља плава. 


Нека чудна радост и ново буђење ! 
Као да су дани страшни, али прошла, 
Као да су слава, рат и мучно бдење 
Били сан велики, да су из сна дошли. 


Све се то десило кб у наглом хуку 
Пролећних потока и надошлих вода: 
Пет векова дугих у црном јауку 

Одједном су пали у химну слебода ! 


Све се то десило са брзином река, 
У покрету силном прикупљене снаге: 
Окове је стресо дух буднога века, 
Ход народа ради Отаџбине драге. 


Као измишљени да су били људи 

Због жртава својих, огромних подвига ! 
Ја сад питам себе, док се душа буди, 
Да л' сам то гледао, ил чито из књига! 


Од Косова плач је, Еогу се вапије, 
Али нигде дана, свуда срца тврда; 
Дођоше громови, шдоше капије, 

Прогледаше људи,и поља, и брда. 

И кад гледам горе, вароши и села, 
Земљу, што изниче из крви синова, 
Мени све се чини да то људска дела 
Нису, већ споменик засталих џинова. 


И још ми се чини, док ми душа сања, 
Да споменик живи, има живот дуги, 
Да данас одлази у нова предања, 

Да учи нараштај за споменик други. 


Дис. 


ПОВРАТАК 


Пуст је цео сокак дању, 

Једва једном сунце клону. 
Подајем се осећању 

Што се рађа у сутону. 


Кад се пренем из тог санка 
У коме ми душа плине, 
Успавана већ паланка 
Пуна звезда и тишине. 


Детињство ми слика ствара 
Па ми срце јаче куца, 
Кад пролазим крај стражара 
Ил' фењера што светлуца. 


На клупама старе жене 
У тихоме седе збору, 
Мене зову успомене 
Удаљеном једном шору. 


Зуб времена такб није 

Три јаблана, памтим добро 
Наше вишње и кајсије, 

Како сам их кришом побр'. 


Али све то лепше беше 
На овоме месту пређе. 
На мене се сад не смеше 
Једне ведре очи смеђе. 

Луталица, као Руђин, 

Још не нађох нигде станка. 
Ја сам овом свету туђин, 

Мени туђа сад паланка. 


Сниске избе њене гуше, 

И ако је пуно зрака. 
Нашао сам ситне душе, 

Много блата, много мрака. 


Старе жене — у црнини, 

Стари газда — сад пострадо. 
Можда ми се тако чини, 

Ил' већ срце није младо. 


Паланка ми дошла нова, 
Повратак ме није дирн'о 

Свет старински, старог кова, 
На гробље се сели мирно. 


ВлАДИМИР (СТАНИМИРОВИЋ. 


УЛИЧНИ ЛЕШ 


== РИЧА, = 


На скорашњем састанку апстинената говорило се обимно 
о васпитном утицају интелигенције на широке народне масе у 
последње време и о успесима које је ово или оно удружење по- 
стигло за време од кад смо почели живети самосталним животом. 
Годинама се ишло корак по корак напред и признање је најзад 
додељено заслужнима, као и целом васпитном систему по коме 
се до сад радило. На крају једног ватреног говора маса се уско- 
меша а један баритон проломи ваздух узвиком: 

— Слава мртвима! — 


— Слава им! — одјекну из гомиле. 
— Живели живи, који се боре под заставама разума! — 
— Амин! — отпеваше стотину гласова. 


И лепе жеље почеше се рађати. Тада један добро однегован 
стари господин, с ружом у рупици од капута, устаде, испрси се, 
ману руком око себе и погледа значајно и са извесне висине на 
присутне. 

— Чујмо! чујмо! — отиште се шапат преко стотине уста. 

Стари господин се накашља, повуче левом руком прсник 
на ниже и викну опорим старачким гласом: 

— Живело ново друштво ! — 

— Живело! — одазваше се слушаоци за првим столовима. 

— Нека би данашњи систем моралног васпитања остао на 
вјеки вјеков у славу човечанства ! 


— Тако је! — одазва се гомила. 
— Глупост! — рече неко у гомили. 
— Шта» — 


— Глупост, кажем — понови јасно и отегнуто Иван По- 

повић, неки мали чиновник. И његово маљаво лице са два светла 
прожижућа ока промоли се напред. 

— Ја то кажем, јест... — рече он одлучно. — Славите 
систем васпитања; а ја вам кажем: требаће нам педесет година 
да се одучимо од њега и толико да створимо онакав какав треба 
да је. А морал> Тричарије... Он већ одавно стоји у обрнутој 
сразмери с годинама нашег васпитавања. 

— То значи говорити напамет! — загрми стари — и ја 
протестујем против испада! 

— Варате се. Доказаћу примером... 

Гомила се утиша да чује како ће се све ово свршити. Неки 
су помињали двобој, а старац је шкрипао зубима. Међутим Иван 
Поповић врати се мирно на своје место и поче: 

„Реч је о оним ројевима одрпане деце која се свакодневно 
провлаче кроз метеж градских улица, по окрајцима вароши и 
на шеталиштима. — Да ли сте ви мислили о њима» Ко зна»“ 

„Познавао сам једну девојчицу која се често виђа по бео- 
градским улицама у свако доба дана. Често пута касно у ноћ 
сусретао сам је пред позориштем и хотелима, измучена, снуждена 
лица какво имају људи који дуго гладују. Она је стајала обично 
у крају, на полуосветљеном простору ван гомиле, с изразом у 
очима који често сусрећемо по угловима улица, у људи што 
просе али не умеју прозборити ни једну реч у знак молбе. И увек 
кад год бих је видео, талас сажаљења обузимао ми је душу. Многа 
бедна створења изгледа да су дошла на свет само зато да би се 
могла патити. Девојчици је могло бити тек тринајест година, но 
њено чело било је већ избраздано, а лице постарело жуто, с ја- 
бучицама које су вириле кроз танку кожу и очима дубоко упа- 
лим у модре измрежане колуте под челом. Цело лице одавало 
је крајњу глад или дуготрајну болест и оно ме је однекуд 
силно опомињало на једно драго ми створење које одавно по- 
крива земља. Отуда сам с тугом пролазио поред ње и мој болни 
осмех пропраћен је увек по неким ситним дарком који бих јој 
спустио у руку. Она је ћБутом примала дар без трунке за- 
хвалности... 


Једне вечери задржао сам се дуже на клупи једне споредне 
стазе Малог Калимегдана. Вече је било ћутљиво, суморно и дан 
се тегобно повлачио испред млаке ноћи која је обећавала кишу. 


-350 3: АЕ, МР 0) 


По стазама никога, само на тераси покрај саме тврђаве што у 
полумраку журно промакне по која глава или какав љубавни 
пар. Један стари пекар вукао је уморно ноге стазом што води 
са Дунава под теретом своје велике корпе. Тада се поред мене 
спусти на клупу мала познаница нешто боље обучена но обично 
али увек иста мртвачка, гладна лица и замоли ме први пут да 
јој купим један колач. То ме зачуди али не рекох ни речи, већ 
зовнух пекара и купих јој толико колико је било довољно да 
вечера. Пекар оде, а она се насмеши у знак захвалности и поче 
халапљиво јести парче по парче са ретким задовољством. По- 
сматрао сам је како брзо жваће велике залогаје, и милујући је 
по неочешљаној кржљавој коси упитах је за име. 

— Невенка — уздахну она и наслони ми главу на раме као да 
смо Бог зна кадашњи познаници. То ме још јаче потсети на једну 
болну слику коју носим у срцу и упустих се с њом у разговор. И 
она је причала живахно, брзо, преко залогаја пуцкајући уснама. 

Било је сироче. Оца, који је трговачко знање сахранио на 
кантарџаници ван града, не памти, а мати јој је умрла пре две 
године у болници. Имала је још само неку тетку Савету, код 
које је живела. Ну о тој тетки не рече ми изближе ништа, а 
могло се слутити да је и поред ње била сироче без икога. 

Гутајући крупне залогаје, она се све више умиљавала око 
мене. Додиривала ме је главом и рукама које су биле мале, 
мршаве, пуне набора и то ме још више растужи. Кад сам осетио 
сузе у очима дигох се да идем, али ме она задржа са две речи: 

— Зар нећеш са мном» Ја те много волем, што си добар. 

— Журим, а и куда бихг 

— Хајдемо код теткице и она је сирота и добра. Ја је 
издржавам две године. Даћеш јој два-три гроша. Можда флашу 
пива или мало ракије... И девојчица ме сумануто зграби за руку. 

Разумео сам све. Учини ми се у том тренутку да ми се 
нечији прсти завлаче у мозак и да ме полако стежу. Хтео сам 
дрекнути од бола, али ми је ужас заледио уста и нерве. 

— Што се чудиш» — настави она лагано, то није ништа. 
Прошлог лета два месеца сам живела на Топчидерском Брду 
код господина Милутина Милутиновића. И то још како сам жи- 
вела. Колачи, сладолед, фијакер — пфујг А тетка је била кува- 
рица... Она то зна... 

И Невенка ме погледа право у очи с очигледним поносом 
што има везе са тако крупном зверком као што је г. Милутин. 

Полагано, као да се дотичем губавих, откачих њене мршаве, 
дуге прсте са своје руке и без речи побегох посрћући од овог 
чудовишта, које сам до мало пре тако жалио и тако волео. У 
грудима ме је нешто гушило и једва сам чекао да дођем на 
светлост међу људе, док је иза мене девојчица бризнула у плач 
и кроз јецање понављала речи: „Зашто сам несрећна2' Зашто 
сам несрећна>...“ 

Затим је нисам дуго видео. 


КА 
т 


Пре пет дана затечем је код полиције. После лекарског 
прегледа саслушавали су је. Рекоше ми да је болесна и да се 
покаткад продавала и за неколико цигара добра дувана. Да!... 
До сад смо имали бивше људе, а сад имамо и бившу децу, те 
мале испијене лешеве на две ноге, с очима пуним пустоши и 
телом које заудара на текући морал. Дотле смо дотерали... 

Иван заврши. Његово маљаво, нелепо лице згрчи се и 
показа неко неодређено гађење на све и он пљуну. 

И то је морал! — Он зањиха тужно чупавом главом. — А 
госпође и господа, што тако радо издевају себи име интели- 
генције, оснивају нека друштва за заштиту животиња... 


Жив. ДЕВЕЧЕРСКИ 


НЕКОЛИКА ПРОМАТРАЊА О ЕНГЛЕСКОЈ И 
ЕНГЛЕСКОЈ КЊИЖЕВНОСТИ“ 


Госпође и Господо! Пре него што изнесем пред Вас неко- 
лико општих напомена о приликама у моме завичају и његовој 
култури желео бих да заблагодарим на почасти, која ми је ука- 
зана позивом, који сам пре неколико недеља примио, да заменим 
мистер Давида Лоа као лектор енглеског језика на овдашњем 
Универзитету. 

Свестан сам учености и високог положаја философског фа- 
култета, коме имам част од сада и ја да припадам, и захваљу- 
јући г. От. Драгољубу Павловићу на његовом ласкавом и при- 
јатељском увођењу у дужност, ја могу само да изразим своју 
велику симпатију и поштовање према храбром и независном 
српском народу. 

Надам се да ћу задобити благонаклоно поверење и стрп- 
љивост колега и пријатеља у мом покушају да се упознам са 
српским језиком, и, једног дана може бити, и са благом ваше“ 
књижевности и поезије. Овом приликом хоћу да се захвалим 
пријатељској руци, која ми је била пружена од стране много. 
уваженог члана овдашњег Универзитета, професора г. Богдана 
Поповића. Не мање сам обавезан г. Ог. Трифунцу на срдачној 
и братској предусретљивости којом ми је помогао да отпочнем 
рад у Београду. 

Госпође и Господо! Енглеска је земља слободе, то је истина; 
земља која је напредовала, срећом, без револуције. Изузимајући 
Карла |, који је био погубљен и Јакова !, који је изгубио престо 


# Приступно предавање, које је писац држао на Универзитету у Београду, 
као лектор енглеског језика. 

може се рећи, да су све наше Револуције биле без крви. Те- 
нисон је истину казао у своме опису Велике Британије: 


„Земља, чија је слава стара и праведна, 
„Где Слобода лагано тече 
„Од колена на колено. 


Али снаге развитка и опадања постоје у свакој држави. 
Има скривених снага, које мењају, на боље или на горе, да- 
нашњу Енглеску. Континенат нас сматра за богату земљу. Заиста, 
Енглеска јесте земља удобности, ма да не раскоша. Раскош до- 
носи собом своје опасности, опасности суптилније природе и од 
којих се треба више плашити него од свирепости крвопролића 
и освете. Енглеска, од 17. века, није видела рата у својој земљи. 
Али, мир, удобност и благостање, имају, при свем том, и својих 
опасности, а унутарњи непријатељи могу бити опаснији, него 
што су спољни непријатељи. 

Енглеска је земља великих вароши. Пре 100 година Напо- 
леон ју је назвао „Светском Радионицом“ — а велики градови 
имају своје сопствене, нарочите проблеме. У Лондону, Гласгоу, 
Ливерпулу, Манчестру и Бермингхему, живи, поред великог б6о- 
гатства, бедна сиротиња и тако су и постали тако звани „ће 
ЗУштв5“ — прљаве, и бедне јазбине, седишта порока и злочинстава. 

Госпође и Господо, као Енглез дивим се срчаности, хра- 
брости и одважности српске расе и ја вас уверавам да ћете 
остварење свих својих врлина наћи у борби против „У штјапда“-а, 
против земље прљавштина и нереда. Наш енглески „ЗУштв5“ ме- 
ђутим гори нам је непријатељ него што су вама некад били 
Турци. Српски сељак учинио је велике ствари. На жалост, код 
нас у Енглеској сељака све више нестаје. Оливер Голдсмит вели: 


„Срчани сељак, његов земљораднички дух 
„Кад једном нестане, ничим више не може бити замењен“. 


Кад главне струје једног народа теку у великим варошима, јавља 
се склоност код таквог народа да постаје нервознији и да знатно 
развија вештачка уживања. У колико ја познајем свој завичај, 
уверен сам да је слична опасност притисла наш народни живот. 
Неколико месеци, проведених у путовању кроз Енглеску, открили 
би и вама те опасности. 

Пре 350 година Енглеска је била у многом погледу онаква, 
каква је данас ваша лепа и интересантна мала Србија: она је 
имала исте такве храбре четнике и исте снажне и издржљиве 

Дело, књ. 69. 23 

сељаке, као што их ви данас имате. Били су то обични људи 
из народа, који су се за владе краљице Јелисавете винули на 
море и сломили снагу краља Шпаније, чинећи за краљицу и 
Отаџбину оно што синови Србије чине данас за вас. Исто ин- 
тензивно поетско осећање, које постоји данас у Србији, посто- 
јало је тада будно у Енглеској. Виљем Шекспир је дао израза 
души Енглеске његовог доба. Данас српски народ вероватно 
има више поезије у својој природи него Велика Британија. 
Српски народ је данас у тешњем додиру са природом него ли 
енглески народ. Наш живот је више вештачки него ваш. Наш 


живот је постао претежно трговачки и врло сложен. Ваш живот, . 


као народа, још увек је природан и прост Ваш народ није 
ослабљен ни разнежен луксузом и расипањем великоварошког 
живота, и Бог је показао да хоће да га употреби за свршавање 
великих ствари. Кад сам прошлог пролећа био у Скопљу и 
Приштини, радовао сам се кад сам видео да је та места заузела 
ваша војска и осетио сам, да је заједно с њом неки нови дух 
ушао у све те крајеве. Неколико од најпријатнијих часова у своме 
животу провео сам са вашим војницима у Скопљу и Приштини. 

Данашња Енглеска је продукат два важна процеса — на- 
зивам их процесима радије него покретима, зато што су обадва 
у почетку били ви:е несвесни — а то су Реформација у 16. веку 
и Индустриска Револуција у 18. веку. У Енглеској, Реформација 
је била наше народно тумачење Препорођаја или Обновљења 
Наука. У Италији, Препорођај је изазвао бујно напредовање пе- 
сничког и уметничког живота. У Енглеској, Препорођај је по- 
кренуо силе, које су биле од дубоког утицаја на наш духовни 
живот. Као резултат Реформације, Енглеска се окренула од Цркве 
као једне чисто видљиве организације, и пришла Библији, на којој 
је Црква тежила да заснује сву своју науку и своје обичаје. Пре- 
порођај је довео до систематског изучавања грчких класичара, 
а знање грчког језика учинило је да се прошири знање Библије. 
Библија је постала популарна књига и она је изменила живот 
енглеског народа. Она је довела продируће и претварајуће силе 
до самог срца народа, — силе које су данас зачин наше циви- 
лизације. Док је Шекспир писао „Хамлета“ и Франсис Бекон 
своје „Огледе“, ученици Реформације преводили су реч Божју 
на отмени и снажни енглески језик. Језик Шекспиров и Беконов 
је језик наше Библије. Св. Писмо је било оружје, којим су Енглези 
у почетку 17. века одбацили апсолутизам Стуартових. Јаков [и 

Карло 1 нису никад били способни да остваре такав апсолутизам 
какав је постао у Француској помоћу Ришељеа и Мазарена. Јаков ! 
поднео је народу акт о „божанским правима краљевим“, али 
његови поданици, са Библијом у рукама (за коју је и он припо- 
могао да се изда) одговорише му, да ниједан краљ нема бо- 
жанско право да чини безакоња, и потсетише га на последње 
речи Давида, сина Џесовог, пријатног псалмописца Израиљевог, 
који је казао: „Онај који управља људима, мора бити праведан 
и управљати у страху од Бога. Он треба да је као јутарња свет- 
лост, кад се сунце појави, управо јутро без облака; као нежна 
и мека трава што из земље при ведром небу расте после кише“ 
(П. Сам. ХХМ, 3, 4). 

Преводиоци енглеске библије казали су краљу, у својој 
посвети, у уводу: „Ако с једне стране нас буду преводили, 
овде или на страни такви људи који ће нас оговарати и грдити, 
што смо ми јадна оруђа за распростирање божије свете истине 
међу све шире слојеве народне, за које они желе да остану и 
даље у незнању и мраку; или пак, с друге стране, ако нас буду 
оговарала уображена браћа, која јуре својим властитим путеми 
ништа им се не допада, сем онога што су они измислили и на 
свом наковању исковали, — ми можемо остати безбрижни, и 
ослонити се на своју веру и чистоту своје савести“. 

Очигледно ови људи су били свесни тога, да чине једно 
велико дело. Христос је рекао: „Семе је реч“. Ови људи изнесоше 
семе из празних соба на светлост дана. Они нису могли знати, 
да ће се два столећа доцније неки земљаци њихови сакупити 
у циљу да оснују једно друштво, које ће милошћу Божјом 
растурати по целој земљиној кугли то семе. 

Човечанство је једно велико море, чија се вода налази у 
сталном покрету, и наша Енглеска прошла је кроз бурна вре- 
мена за владе ових краљева из куће Стјуарта. Али Америка би 
пронађена и догодило се тако, да су понеки Енглези, немајући 
у старом свету слободе, да служе Богу по својој савести, хтели 
наћи такву слободу у новоме. Тако су се 1623 године кренули из 
Плимута на „МауПотег“-у неки оци калуђери у намери да оснују 
нову Енглеску. Они су пошли на пут са визијом вере и слободе у 
намери да траже бољи свет. „Где нема идеала, народ пропада“, и 
увиђавност ових људи спасла је народ од дегенерације и опадања. 
Ови оци калуђери нису се кренули да убијају или да освајају; 
они су пошли да слушају и да служе Богу, и у многоме што 

је данас најбоље у Америци, огледа се њихово дело, док су Кортес 
и Пизаро стоструко умрли. У истини, као што је казао велики 
пуритански песник : „Мир има исто тако славне победе, као и рат“. 

Други велики процес у нашој историји јесте Индустриска: 
Револуција у 18. веку. Енглеска Индустриска Револуција није 
била, као Француска Револуција, једна катастрофа. Крв није 
била проливена али је измењен лик Енглеске. Пре Индустриске 
Револуције роба трговачка је рађена и у кућевним радионицама. 
После Индустриске Револуције роба је већим делом израђивана 
у фабрикама. Једном речи, Енглеска је напустила „домаћи“, да 
би преузела „фабрички“ индустриски систем. Пре Индустриске 
Револуције сва трговачка делатност и сва народна интелигенција 
била је сконцентрисана у јужној половини Енглеске. Северна 
половина Енглеске била је неразвијена, или скоро већим делом 
примитивна. Али са увођењем парне машине и употребом угља 
у индустрији, северна половина земље, користила се том згодном 
приликом и велике вароши, као што су Бермингхем, Ливерпул, 
Лидс, Шефилд и Манчестар, подигоше се изненадном брзином. 

Индустриска Револуција је донела собом и много тамних 
страна, од којих сте ви у Србији срећом били поштеђени. 
Она је нас изложила поругама Наполеоновим, који нас је 
радо називао „Дућанџијски народ“. Али нешто више од тога: 
увела нас је у доба, које изобилује фабрикама у нездравим, 
чађавим и пренасељеним градовима. Тиме се пред државницима 
19. века отворила једна потпуно нова серија проблема. Ови 
проблеми су се јавили услед нездравих погодаба за рад, и 
Парламент је већи део 19. века провео, борећи се против њих. 
Неразумна и претерана употреба жена и деце у фабрикама за 
много часова, данима, месецима, годинама, створила је једну 
неописану масу патника и почела је да чини пустош у народном 
здраственом стању. Када је краљица Викторија била девојка, 
велике вароши у северној Енглеској нису имале своје представ- 
нике у енглеском Парламенту; међутим мала места у јужном 
делу Енглеске, једва мало већа но ма које село у Србији, слала 
су свог представника у Вестминстерску палату. То стање укинуто: 
је године 1832, законом познатим под именом „Кејогт Ас!“. 
Али проблеми који су се појавили услед нездравих станова 
радничког становништва у великим индустриским варошима на 
северу Енглеске, нису могли тако брзо бити решени, као 
аномалије парламентарног представништва. Многа социјална и 

«санитарна питања остала су као једно незгодно наслеђе 19. веку 
и ако не узмемо то у обзир, нећемо моћи схватити енглеску 
„литературу у 19. столећу. Чарлс Дикенс, на пример, био је у 
правом смислу дете велике вароши. са свима њеним снажним 
покретима, њеним злоупотребама, њеном тамом, њеним подстре- 
цима и инспирацијама. Али узмимо на пример Карла Кингслиа, 
песника, историчара, новелиста. Ми не можемо потпуно оценити 
дело тог снажног и способног писца, ако најпре не добијемо 
колико-толико знања о Енглеској Историји, од реформације па 
до изласка великог реформног била од 1832. Кингслиев „Ме5|- 
мага Но“ је једна од најбитнијих енглеских историских 
новела што су икада написане и позната је у свакој кући у 
Енглеској. Ја знам једну госпођу, врло образовану и врло инте- 
„лигенту, која једаред годишње прочита пелу ту књигу са својом 
породицом. Али не може се имати пуно уживање при читању 
те књиге, ако се не зна и не узме у обзир, шта је реформација 
из 16. века значила за енглески народ. „АПоп ГоскКе“ друга 
једна чувена новела од истог писца води нас Енглеској 19. века, 
индустриској Енглеској која је поникла као плод великих еко- 
номских промена, проузрокованих Индустриском Револуцијом у 
18. веку. Треба да изађете из умилних српских долина у дим, 
маглу, загушљиве зидове и малтер, и блато неких сиромашних 
квартова Лондона, Ливерпула, Бермингхема или Манчестра, у 
месецу новембру, тада бисте разумели дух, којим дише Чарлса 
Кингслиа „АПоп Госке“. Литература је нешто много више од 
продукта индивидуе. Народна књижевност је одблесак народне 
историје. Једна „књига“ није увек „књижевност“. У књигама као 
„књигама“ огледају се њихови писци; али у књигама као „књижев- 
ности“ оцртавају се догађаји човечјег живота и друштва. Према 
томе народна књижевност је права народна аутобиографија по- 
казујући постепене фазе и догађаје кроз које је прошао један 
народ. У школама мога завичаја једно извесно време посвећено 
је систематском изучавању историје Енглеске, наших краљева и 
владалаца, наших ратова и закона. Али има нешто још занимљи- 
вије од историје Енглеске, а то је историја енглеског народа, 
његових тежња, његових идеала, његових наклоности. Карактер 
једног човека не сачињава само оно што он чини, већ и оно што 
он воли, мрзи и жели, најглавнији елементи у човечјем карак- 
теру могу се приписати његовим неоствареним идеалима. У том 
погледу, историја ваше Србије има нечега дубоког и свечаног 


358 ДЕЛО 


што недостаје другима. Српски народ је узвишенији и већи од 
својих политичких дела и успеха. Душевне борбе српског на- 
рода дају српској историји извесно достојанство, које никад не 
би могло бити постигнуто једино освајањем и ширењем тери- 
торије. Гуслар је по свој прилици исто толико моћан и битан 
фактор српске историје као и сама Скупштина. 

У колико је дубљи наш смисао и наш осећај историскога, 
у толико јасније ћемо ми гледати у народној књижевности одсев 
народне историје. У књижевности, сухи костур историје је зао- 
девен месом и задахнут животом. Узмимо други један пример: 


врло је важно да разумемо дух средњевековне културе, јер ко- . 


рени данашње културе леже дубоко у прошлости, и средњеве- 
ковна култура је део наше културе. Сад, за нас, у 20. веку, 
Средњи Век изгледа врло компликован, пун тешкоћа и препрека, 
и где би се ваљало обратити за објашњење тога 2 

Приђимо песнику Дантеу, и ми ћемо наћи да је у Божан- 
ственој Комедији све оно што је најважније и најзначајније 
у средњевековној култури, изнето пред нас кроз надахнуће једног 
највишег песничког генија. Или пак, могли бисмо оставити Дантеа 
и његову „Божанствену Комедију“ па се окренути Балзаку и ње- 
говој Сотедле Нита1пе, која је постала у реалном свету фран- 
цуског социалног живота. Или пак Виктору Игу са његовом Тга- 
овде Нитајпе у којој се много шире и пространије оцртава 
стварни живот, него код Балзака. У Богородичиној Цркви 
Виктор Иго нам описује друштво потчињено црквеним силама, 
у времену кад се црква налазила у својој пуној снази. У Чо- 
веку који се смеје имамо слику аристократског друштва, при- 
зори су из времена аристократске Енглеске, пре него што се 
појавио демократски покрет. У делу [ез ТгауаШ еиг5 де ]а 
Мег основна идеја је рад, и као надахнуће, а и као тиранија, 
док у Јадницима преовлађује узвишени мотив греха и искуп- 
љења. То је написана не само аутобиографија једног народа, већ 
целе људске расе. Али вратимо се Енглеској и, за један моменат, 
енглеској литератури. Ја бих вас молио да увек имате на уму 
да је наша енглеска цивилизација продукат два главна фактора, 
чије постепено уједињење нас је учинило оваквима, какви смо 
сада. Њих можемо изразити речима: „Хеленизам“ и „Хебра- 
изам“. Први је стара грчка цивилизација, оличена у класичној 
литератури Грчке и Рима. Други је, овај особени карактер јевреј- 
ске цивилизације, кристалисан у оној књижевности коју нази- 

вамо Библија. Енглеска наука, уметност, философија, политика 
су, у главном, продужење процеса, које су стари Грци отпочели. 
Али по нашем духовном животу ми, Енглези, нисмо Грци, већ 
Јевреји. Ми смо продукат оног духовног покрета, који је створио 
Библију. И развитак нашег модерног живота ослања се на по- 
ступну мешавину тих грчких и јеврејских елемената. У грчкој 
драми човечји дух бори се безнадежно са Судбином. Али у 
Библији „рад који је Бог извршио од почетка па све до краја“, 
није „Судбина“, већ „Провиђење“. И, (у складу са тим одсуством 
сваке помисли о Судбини) Библија ставља златно доба увек у 
будућност, не у прошлост. Има извесно морално надахнуће у 
тој визији о непрекидном напредовању које је увек и стално на- 
предовање на боље и приближавање оном граду који има те- 
меље, чији је зидар и творац Бог, — ономе граду, коме неће 
бити потребни ни сунце ни месец да сијају у њему, јер ће њега 
осветлити слава Божја и „они ће донети собом славу и част 
народа“. Има два велика мотива што се провлаче кроз целу 
Библију и та два мотива сједињују се и стварају један трећи. 
Први се може назвати страсна правичност. Правичност је, 
без сумње, основна идеја у свима светским великим системима 
људских мисли. Али правичност у Библији постаје одушевље- 
ност, уливајући исте онакве инспирације као што их дају радости 
природе и љубав природна. На пример: „У твом присуству је 
пуноћа и савршенство радости“. „Обожавајте Господа у лепоти 
његове светлости“. 

У ранијим фазама Св. Писма, које називамо законом, 
правичност се појављује у главном као уздржавајућа сила, једна 
светлост која одваја од онога што је унаоколо. Али, доцније, пра- 
вичност постаје код апостола страсном, и то страсна како у својем 
презирању зла тако и у свом слављењу праведнога. 

Други библијски мотив јесте Љубав. Њом дише сав ли- 
ризам Старог Завета, а у колико је Нови Завет напредовао, 
ЈЊубав је постајала све више и више најузвишенији атрибут 
самог Господа. „Ако је твој непријатељ гладан, нахрани га; ако 
је жедан, напој га. Не буди побеђен злим, али побеђуј зло до- 
брим. ЈЂубав никад не греши, јер љубав је Бог“. 

Сад ова два мотива спајају се да би довели до трећега. 
Зло постоји у свету. Пред Злом Правичност и Љубав сједињују 
се да би победили Зло — Искупљењем. И то обећање Иску- 

пљења је, од свих схватања, најпоетскије... „Најобилнија и нај- 
нежнија песничка машта се излила ради повраћаја света из ње. 
говог моралног хаоса, из његових победа, не ратом већ поступ- 
цима благим као светлост“. 

Овде је, Госпође и Господо, тајна наших врлина, тајна нашег 
напретка; наше погрешке су све наше сопствене; за наше вр- 
лине ми дугујемо „појави оне божанске речи, која нам даде 
светлост“. 

И тако, књижевни основ народа, који говоре енглески, не 
само у Вел. Британији већ и у Америци, јесте то класично и 
библијско, грчко и јеврејско. Грчки класичари и енглеска . 
библија су извори на којима сваки примерни Енглез гаси своју 
жеђ за добрим и лепим; „то халбу, тб дуалћбу“ — је била ло- 
зинка наших најплеменитијих вођа. И они су исповедали, да, у 
најдубљем смислу, Добро и Лепо се сливају у једно; да ниу 
једном снажном и здравом животу они не могу стварно бити 
раздвојени. 

Најзад једну страну енглеског живота, која је од великог 
значаја, и која се дубоко дотакла нашег карактера и наше књи- 
жевности, још нисам споменуо. Ви сте вероватно очекивали да 
ћу то учинити: то је енглески империјализам. Енглез носи један 
терет, терет Царства. Да ли је он, у главном, тај терет достојно 
носио, није моје да судим. Ни један народ не састоји се само 
из добрих, или само из рђавих људи. Свака земља је једна ме- 
шавина доброга и рђавога. Сигурно је да ни Енглеска не пре- 
ставља изузетак од тог правила. Али сваки добар патриота Ен 
глез моли се Богу и нада се и ради, да ми достојно носимо 
свој терет Царевине. Онај што гледа све народе на кугли зем- 
љиној, одобрио нам је и поред наших погрешака, којих има 
доста, да доносимо мир и слободу и поштену управу многим 
народима. То што смо постали велика царевина, бесумње је до- 
принело порасту материјалног благостања, али је такође ста- 
вило пред нас велике моралне и духовне захтеве. Ако би и по 
ред раскошности, егоизма и угодности енглески народ престао 
да испуњује те захтеве, и не би више био способан да упути 
себе да тако поштено и са самопожртвовањем носи ону од- 
говорност, која је нераздвојно скопчана са влашћу над неком 
територијом — онда би он раније или доцније доживео слом 
свога царства. Последња операција моралног закона тако је 
сигурна као што је сигуран закон теже. 

А што вреди за енглески народ, то важи исто тако и 
за српски народ. Неустрашимом храброшћу српских синова 
српска краљевина је удвојена. Али то је само други начин 
изражавања исте чињенице кад се каже да су моралне од- 
говорности српског народа такође удвостручене. Пшсе е! де- 
согит езћ рго раша топ. У истини пак исто је тако тешко 
живети за свој народ, као што је тешко умрети за њ. По- 
бедоносан у рату нека би се српски народ показао победо- 
носан и у миру! 


Џемс ВАЈЛС. 


(С енглеског превела А. Лекова). 


ШАРЛ БОДЛЕР 


НИ 
ТЕОРИЈА ДЕКАДЕНСТВА. 


Ако већ сасвим нарочито нијансирање љубави и нов начин 
тумачења исте чине од Бодлерове славе психолошки апарат 
особите врсте, то је баш стога, што је он ту новину необично 
схватио и смело преувеличао. Бодлер је увидео да је стигао 
доцкан у цивилизацију која стари, и у место да оплакује своје 
доцно стизање као Ла Бријер и Мисе:, он му се радовао, или 
боље рећи, поносио се њиме. Он је био декадент, а начинио 
се теоричарем декаденства. То је може бити најнемирнија црта 
ове немирне појаве. А то је, можда, она црта, која очарава 
савремену душу на најузбудљивији начин“. 

Под именом декадентства, обично се означава стање изве- 
сног друштва, које производи и сувише мали број јединака спо- 
собних за радове заједничког живота. Друштво мора бити изје- 
дначено са организмом. Оно се, заиста, као организам дели на 
савез мањих организама, који се пак дели на групу ћелија. Јединка 
је друштвена ћелија. Да би целокупни организам деловао са енер- 
гијом, потребно је, да мањи организми дејствују са енергијом која 
је потчињена; а да би пак ти мањи организми дејствовали са 
енергијом, потребно је, да њихове компонентне ћелије дејствују 
са енергијом, такође потчињеном. Ако енергија тих ћелија постане 
независна, онда тако исто организми, који склапају целокупни 


' Све је речено; долазимо и сувише доцкан, после више од седам хиљада 
година, како има људи и оних који мисле (Карактер) Дошао сам сувише 
доцкан, на сувише стар свет. (Рола). 

2 


г Писано 1881, пре него што је ова теорија о декаденству постала 
именом једне школе. 

организам, престају са потчињавањем своје енергије целокупној, 
а анархија која се ствара, чини декаденство целине. Друштвени 
организам не може умаћи овом закону. Друштво ступа у дека- 
дентство, чим се буде и сувише развио индивидуални живот под 
утицајем стеченог благостања и наследства. Исти закон управља 
развићем и декаденством оног другог организма, који је језик. 
Декадентни стил је онај, где се јединство књиге распада, да би 
дало места независности стране, где се страна распада, да би 
дала места независности реченице, и где се реченица распада, да 
би дала места независности речи. Садања литература обилује при- 
мерима, који оснажују ову хипотезу и правдају ову аналогију. 

Критика се може ставити, да би дала свој суд о декадент- 
ству, на два, до противречности одвојена гледишта. Пред једним 
друштвом које се распада, римском империјом на пример, може се 
посматрати са првог гледишта целокупни напор и утврдити ње- 
гова недовољност. Друштво живи само под условом, да остаје 
способно за страшну борбу за опстанак у конкуренцији раса. 
Оно мора да ствара много снажне деце и да подиже на ноге 
много храбрих војника. Ко буде испитао ове две формуле, наћи 
ће у њима све личне и грађанске врлине. Римско је друштво 
рађало мало деце. И дошло је до тога, да није могло стварати 
народне војнике. Грађани су се мало интересовали очинским бри- 
гама. Мрзели су суровост логорског живота. Критика, која са 
тог општег гледишта испитује друштво, везујући последице са 
узроцима, долази до закључка, да су умни смисао уживања, фини 
скептицизам, прекомерно раздражење од утисака, несталност ди- 
летантизма, биле друштвене ране римске империје, и да ће бити 
увек и у сваком другом случају друштвене ране, које су одре- 
ђене да униште целокупно тело. Тако размишљају политичари 
и моралисте, који се баве количином снаге коју може да да 
друштвени механизам. 

Друго ће бити гледиште чистог психолога, који посматра 
исти механизам у његовој појединости, а не у производу његовог 
општег рада. Он ће моћи утврдити, да баш за његову радозна- 
лост та појединачна независност преставља најинтересантније 
примере и случајеве нечег нарочито узбудљивог. Ево, како би, 
од прилике, психолог размишљао: „Ако су грађани у декаден- 
цији слабији као радници за величину земље — нису ли далеко 
способнији као уметници за унутрашњост своје душе» Ако су 
неподесни за лични или јавни рад, не значи ли, да су подесни 

за усамљено размишљање2 Ако су рђави произвођачи будућих 
генерација, не значи ли, да су извор финих утисака и изобиља 
финих осећања, учинили од њих старине, али префињене вир- 
туозе у уживањима и боловима2 Ако су неспособни за дубоку 
верску преданост, не значи ли, да их је њихов сувише образо- 
вани ум ослободио предрасуда и да су дошли, обишавши све 
идеје, до те највише правде, која уважава сваку доктрину, искљу- 
чујући сваки фанатизам» Свакако један германски поглавица из 
Џ. века био ја способнији да освоји римску империју, него што 
је један римски патриције био способан да је брани; али је 
Римљанин, образован и фин, представљао богату ризницу људ- 
ског искуства, љубопитљив и далеко од заблуда, каквог позна- 
јемо, на пример, императора Хадријана и Цезара, аматера из 
Тибура. Велики разлог против декадентства је у томе, што ово 
нема сутрашњице и што га увек гази варварство. Но је ли то 
несрећна судбина свега што је необично лепо и ретко, да не 
попусти пред бруталношћу» Ми смо у праву кад признамо не- 
правлу такве судбине, и да више волимо пораз декадентне 
Атине, него ли тријумф снажног Македонца“. 

Психолог, кога замишљам, исто би тако размишљао на 
пољу декадентних литература. Рекао би: „Ни такве литературе 
немају сутрашњице. Завршавају променама речника, префињеним 
речима, што ће стил учинити несхватљивим будућим генераци- 
јама. Језик браће Гонкура ће кроз педесет година разумети само 
специјалисте. Шта то мариг Зар је пишчева циљ, да буде ве- 
чити кандидат свију векова: Ми уживимо у ономе што ви на- 
зивате кварењем стила и наслађујемо са собом заједно префи- 
њеност наше расе и нашег времена. Остаје само да се види, да 
ли није ово наше издвајање у ствари аристокрација, и да ли 
већина глесова у естетском смислу преставља само већину не- 
знања. Сем тога, — пошто је доста детињасто веровати у бе- 
смртност, јер се приближују времена, кад ће људско памћење, 
претоварено изванредним бројем књига, створити банкротство 
слави — још би и било глупо не поносити се умним задовољ- 
ствима. Дакле, уживајмо у чудноватости својих идеала и облика, 
па ма се повукли у усамљеност, до које нико не долази. Они 
који нам буду дошли. биће заиста наша браћа; а нашто жртво- 
вати другима оно, што је најинтимније, најособеније у намаг“ 

Ова два гледишта, као што се види, имају, бар по изгледу, 
своју логику, јер нас уче изучавању историје и животном иску- 

ству, да постоји узајамно делање друштва на јединку и да се 
лишавамо благодети тог делања, ако изолујемо своју енергију. 
Породица је права друштвена ћелија, а не јединка. Потчинити 
се за јединку, не значи само служити друштву, већ и самом себи. 
Ово је велика истина, коју је Гете открио и извео. Ретко је да 
то погоди сасвим млад уметник. Обично се колеба између по- 
буне свог индивидуалитета и прилагођавања средини, али се 
баш може у таквом колебању наслутити мудрост будућих од- 
рицања. По неки имају ипак храбрости, да се одлучно ставе на 
друго гледиште, које смо изложили, па ма се и доцније и ка- 
јали. Бодлер је још као врло млад, имао храбрости да усвоји ово 
држање и смелост, да се у њему до краја одржи. Он се про- 
гласио за декадента и истраживао је, зна се са каквим пркосом,. 
све што у животу и у уметности изгледа болесно и извешта- 
чено. Најмилији су му осећаји они, који потичу од мириса, јер: 
могу да узбуде више но друго што чулно, нејасно и тужно, што 
у себи носимо. Омиљено годишње доба му је крај јесени, кад. 
нека дражесна меланхолија очарава небо које се мути, и срце 
које се грчи. Часови нарочитог чара су му вечерњи часови кад 
се небо боји, као у дубини ломбардијских слика, нијансама неке 
мртво-љубичасте и зелене боје, која изумире. 

Женска лепота му се свиђа кад је прерано дошла и кад 
је скоро мртвачки мршава, са елеганцијом скелета и са нераз- 
вијеним мишицама, — или пак кад је и сувише позна и на за- 
ходу зрелости : 


И твоје срце, мучено као бресква, 
Зрело је, кб твоје тело, за паметну љубав. 


Арије пуне миља и чежње, чудни намештаји и необичне 
слике су обавезна пратња његових суморних и веселих мисли, 
или „болесних и бујних“, како то он често каже. Омиљени су 
му књижевници они, чија сам имена мало час поменуо, писци 
изузетака, и који су, као Едгар По, затегли до халуцинација 
свој нервни апарат, као беседници мрачног живота, чији је језик 
„већ превучен зеленилом распадања“:. Он се осећа привучен не- 
каквим несавладљивим магнетом, у ком се блиста оно, што он 
сам назива чудноватошћу, „фосфоресценција трулежи“. У исто 
време, његово силно презирање вулгарног, избије на површину 
у крајњим парадоксима и у напорним мистификацијама. Они,. 


' Теофил Готје: Студија о Бодлеру. 

који су Бодлера познавали, причају о њему чудновате анегдоте 
у колико се ове односе на последњу нашу тачку. Издвојивши 
оно што је легенда, остаје јасно, да је овај виши човек, чак за 
своје присне пријатеље, имао нечег немирног и загонетног. Ње- 
гова болна иронија обвија презирањем лудост као и наивност, 
простоту невиности као и глупост греха. Нешто мало од те иро- 
није краси и најлепше песме из „Цвећа зла“, а код многих чи- 
талаца, чак и најфинијих, спречава потпуно дивљење извесан 
страх, да се не постане жртва човека, који се размеће сатанизмом. 

Бодлер, такав какав је, остаје најдражи васпитач генера- 
ције која долази, и поред финоћа, које чине великом броју чи- 
талаца, приступ његовим песмама више него тешким. Није то 
довољно, као што су чинили неки критичари, чак и првога реда, 
као и Едмон Шерер, да се сажаљева његов утицај. То треба 
утврдити и објаснити. Но Бодлеров се утицај не може тако лако 
познати, као утицај Балзака или Мисеа, зато што утиче само на 
мали део људи. Али је то група неколико врло отмених умова: 
песника будућности, романсијера који већ сањају о слави и есе- 
јиста који се јављају 

Нешто мало психолошких реткости, које смо покушали 
овде да разложимо, долазе и продиру тек посредно преко ова- 
квих, до најшире публике — а зар није морална атмосфера једне 
епохе састављена из сличних проницљивости 2 


Пол БуРЖЕ. 


(С француског Радмило Јовановић). 

(поводом уништења српске народне црквене автономије) 


П 


Српски епископи у Карловачкој Митрополији нису само из 
властољубља и среброљубља били попустљиви према разним 
пропозицијама државне власти. Попуштали су они много пута 
и из страха, јер одупирати се била је врло тешка ствар. 

Са додељеном и мрском улогом да буду у народу експо- 
ненти државне власти и нека врста кротитеља непокорног пле- 
мена ретко су имали ослонца у народу. Међу собом су као су- 
парници били несложни, митрополита су обично подривали из 
жеље да дођу на његово место. 

Најтежи је свагда положај био самих патријараха и ми- 
трополита. 

Српски првоепископ у Угарској од увек има тешки задатак 
да буде посредник између највећих противности. Народ очекује 
од њега да буде заточник вере и народности, државна власт да 
буде сатрап и експонент; Беч да њему служи, Пешта да њој 
кулучи. Вера му налаже, да буде узор кротости и уздржања, 
људи му поверавају милијоне, да их с њима троши и гости их, 
да га на миру остављају. Нико му не помаже а сви траже од 
њега политичких услуга и новчаних жртава; који се зову браћа 
по епископству ти траже највише, то јест све. Он обећава свима 
али да задовољи потпуно не може никога. Епископи суфрагани 
га подривају да дођу на његово место. Ако не зато, онда зато, 
да послуже другима, који хоће да га потисну. Он скупо плаћа 
чуваре, који кад се покажу непоуздани, приморавају га да тражи 
чуваре, да га чувају од чувара. 

Ретко је остајало српским патријарсима и митрополитима 
у Угарској снаге да бране слободу народа и цркве. Једва су 

они могли да одбране себе и своје благо, а често им ни то није 
полазило за руком. 

Слабима је све на погибао. Римљани су учинили краја по- 
литичкој слободи Јудеја да се докопају блага у храму јеруса- 
лимском. И српска народно црквена автономија страдавала је 
због великих прихода патријаршких, због којих су моћни ла- 
комци и на њу кидисали. 

(С великом муком једва су српски патријарси и митропо- 
лити могли да бране своје русе главе и позицију, а на одбрану 
вере и народности ретко су и доспевали, нити су показивали 
велику вољу да се за њих жртвују. Но зато су они ипак често 
бивали жртве и ако не жртве родољубља него жртве тешког 
положаја. 

Кад који српски патријарх жалосно сврши, неупућени у цр- 
квену прошлост угарских Срба обично кажу: оваког чуда није 
никад било! Зналци историје Карловачке Митрополије могу на 
то само ово приметити: није никад било друкчије. У историји 
Карловачке Митрополије пуно је патријарашких, митрополитских 
и епископских трагедија. Катастрофе додуше нису бивале кр- 
ваве, ране, од којих се умирало, нису биле видљиве, али зато не 
мање смртоносне. 

Неће бити без интереса и поуке навести неколико примера. 

Већ патријарх Арсеније 11 Црнојевић дошао је у тако 
тежак положај, да ни себи није могао помоћи те се већ зато 
није требао отимати за још већу власт, која је собом нове те- 
рете и још већу одговорност доносила. Страшни Колонић с не- 
обичном и за оно време жестином кидисао је на православну 
цркву и натуривао јој је унију. Патријарху Арсенију забрањено: 
је било ићи у народ и морао је пребивати у Сентандрији, а неко 
време држан је под разним изликама тако рећи интерниран у 
Бечу. Колонић му је претио „гвозденом руком“ ако се усуди 
мешати се у послове уније што ће рећи у послове оних Срба,. 
које је кардинал мислио да их већ може бројати међу своје 
жртве. Патријархову је позицију слабио један његов одметнички 
суфраган епископ јегарски Јеврем Бањанин, о ком у хроници 
Бранковићевој стоји, да је затим ишао, да од патријарха Арсе- 
нија отме престо, те се ради власти одрекао православља и постао: 
унијат. Он је, вели се ту, клеветао патријарха Колонићу, и, ра- 
зуме се да је као домаћи непријатељ имао мах врло слабити 
позицију патријархову И тај бедни патријарх поред свег тог 

што је Народ Српски одржавао у верности према династији 
хабсбуршкој умро је — после ручка код Колонића. И патријарх, 
који се у свако доба могао преместити камо се за добро нађе, и 
с којим се у време, које није имало много обзира ни скрупула, 
тако лако могло изићи на крај, заиста не би био имао снаге да 
одбрани народ од насилне уније, која је баш у то доба намет- 
нута трећини романског народа, да није народ имао јаку верску 
и народносну свест и купио се на сабор (у Баји) без пријаве 
властима и без комесара. 

После смрти патријарха Арсенија Ш остао је народ у жа- 
лосном и тако рећи очајном стању, у каквом је био и послед- 
њих година Арсенијеве управе, у грађанском рату са Мађарима. 
у којем се радило о истреби једних или других. Како је прошао 
наследник Арсенијев митрополит Исаија Ђаковић није по- 
знато. Митрополит Исаија умро је после године дана такође у 
Бечу. Зна се да је један Језуита, који је писао извештај о срп- 
ским стварима, још за живота Арсенијева навео, да је патријарх 
слаб старац, кога треба чим заплашити, а главни је кривац епи- 
скоп Исаија, с којим шта треба радити, то ће он (извештач) 
усмено рећи. Дакле намењивало се епископу Исаији нешто, што 
се није смело на артији написати. У најкритичнијем времену 
борбе противу Ракоција често се мењале црквене поглавнце срп- 
ског народа, за четири године (1706—1710) четворица. Народ је 
остајао у најкритичнијем времену без главе. Неће бити да је то 
било случајно, Да се сам није умео наћи у тешким приликама, 
без сумње би и он и његова православна црква још много горе 
прошли. 

Много је шкодила народној борби за Привилегије борба у 
епископату за митрополитства Вићентија Јовановића (173! 
до 1737). Као што је Вићентије као епископ подривао свог ми- 
трополита Мојсија Петровића (о ком писаше руски учитељ 
Суворов, да су му многи еипскопи смрт желели, што га је пре 
времене у гроб отерало) тако је и он подриван од својих су- 
фрагана, а особито од епископа бачког Висаријона Павловића. 
До времена њихове борбе они су обојица били јаки браниоци 
народних и црквених права. Они су обојица са осталим посла- 
ницима на Сабору 1731 године потписали обвезу, да неће при- 
знати за митрополита, који не би био постављен за обе ми- 
трополије (Београдску и Карловачку), чему се комесар толико 
одупирао. Остали су и после опоненти Сабора пропозицијама, 

Дело, књ. 69. 24 

које су из Беча долазиле. Митрополит Вићентије је још као 
епископ арадски с највећом одлучношћу бранио против уније 
српско и романско православље оног краја, и такав је остао 
до краја свога митрополитства, када га као „опасна човека“ 
нису царске власти пуштале у Аустриску Влашку и тражиле да 
се на нарочитој министарској конференцији узме у претрес ми- 
трополитово опће држање. (С друге стране су га баш органи 
власти, аудитор Костка у Сегедину, да би народ од њега одбиле, 
клеветале народу да је унијат!) Владика Висарион такође „не- 
мирна глава“, који се владао „као да стоји на челу засебне 
области и показивао писмо са златним словима и краљевским. 
печатом и уверавао народ да га је цар учинио војничком, свет- 
ском и црквеном поглавицом не изузимајући ни римокатолике“, 
који је радио на том да ослободи народ испод вармеђске јурисдик- 
ције, сматран је за једног од виновника револуционарног врења 
у српском народу, које се у 1735 години на све стране осећало. 
Кад су се пак њих двојица завадили, претворила се борба против 
непријатеља Привилегија и слободе народне у огорчену међу- 
собну борбу, у којој се трошио тако велик део снаге народне. 

Завадили су се пак због власти и достојанства. То је при- 
знао сам владика Висаријон, кад је једном у затвору напит бацио 
на земљу црвену капу владичанску и рекао: „Због тебе се ми 
бесимо; нећу те више на главу метнути“. | 

Саблажњивом борбом и међусобним нападањем и клеве- 
тањем изгубили су супарници углед и код народа и код власти. 
Гроф Хамилтон, који је пре тога љубио ципелу митрополитову, 
био му је сад безобзиран судија. И он и његов противник имали 
су у Бечу подруме да карловачким вином умилостивљавају го- 
сподствујушче не више у корист Привилегија него сваки у своју 
корист. Митрополит грдно осрамоћен није дуго живео и велики 
пораз му је јамачно убрзао смрт. Мртво тело му није погребено 
у земљу него је смештено на кулу цркве у једном сремском 
манастиру. 

Трагично је свршио и наследник Вићентијев питријарх Ар- 
сеније ЈУ Јовановић. Он је управљао црквом у врло тешком 
времену. И ако је српски народ у то доба пролио не мало крви 
у рату против Турака, а мало затим да одбрани наследство Ма- 
рији Терезији, Угарски Сабор је одлучио да се неке војничке 
„границе, у којима су Срби живели, развојаче, те да они, који 
су недавно командовани у ретко крваву борбу против мађар- 

«ских устаника, дођу под јурисдикцију мађарских власти, и та се 
«одлука за "управе Арсенијеве постепено и изводила. Патријарх је 
имао много муке да од насиља мађарског одбрани народ и цркву. 
ЛПретио је и оставком, а другом приликом тражио је од царице 
да или она узме народ у заштиту од насиља Мађара или му до- 
пусти да се сам брани. „За овакое острое предложенје — стоји 
у Општем Листу Пећске Патријаршије у ХХХУ Гласнику С. У. Др. 
— наредбом Мажаров чрез Фелчера варадинскаго.. отправлен 
бист Јун 18, но понеже крепкаго здравија бил и таки почео се 
лечити доживел до Јануарија седмаго л. г. 1748.“ Концепат таког 
предложења заиста се налази у Митрополијској Архиви у Ср. Кар- 
„ловцима. Врло лако може бити, да је положај и поверење у Ар- 
сенија пољуљала и велеиздајничка афера кнеза Кантакузина. 
Влашки кнез Константин Кантакузин беше наиме оставио руску 
службу и дошао је (1744 г.) са бргтом Рудолфом у Беч и ту 
почео спремати заверу. (Да подстрек за тај преврат није потекао 
из Русије, као што би се могло мислити, види се из неких не- 
изданих списа у бечкој Државној Архиви, који сведоче да су 
"Французи у Пољској наговорили кнеза да спреми заверу). Кнез 
се поче 1745 договарати са београдским пашом, да Турци ударе, 
а Срби ће потпомоћи акцију. У заверу је посветио кнез и патри- 
јарха Арсенија, његова рођака поштара у Гложану и једног ар- 
химандрита. Патријарх је, стоји у истражним списима парнице 
вођене против кнеза Кантакузина, прво апробовао ту ствара 
после ју је властима пријавио, те зато није ништа одговоран. 
„Јесу ли у Бечу ипак потпуно веровали у искреност и поузданост 
патријархову, велико је питање. Поткопавали су га највећма баш 
власти саме. Неки авантурист и пробисвет, који се издавао за 
православног монаха, по имену Симеон Христијан. беше се до- 
дворио митрополиту Вићентију и неким српским епископима и 
постао председником конзисторије а после војничким свећеником. 
Тај Симеон Христијан, који је направио у Митрополији читаву 
„Конфузију“ и узбунио против патријарха један део народа 
и војничких часника, изгледа да није био друго него обичан 
шпијон. (Има у бечкој Државној Архиви једно његово француски 
писано писмо, управљено на једног му покровитеља, из којег се 
види, да је дуже времена био у једном католичком манастиру 
и ту је вршио духовне егзерциције, те према том није био ни 
православан, а тежио је да постане српским епископом!) С друге 
«стране био је патријарх подриван од неких властољубивих епи- 
24» 


372 ДУЕАЉАО 


скопа, особито од арадског епископа Исаије Антоновића, који је 
против његове воље у Бечу за себе израдио администрирање 
карансебешке елархије. Ни други епископи нису слушали патри- 
јарха. Разуме се, да су непокорни епископи јако слабили патри- 
јархову позицију у народној борби. Патријарх, који је једва. 
главу своју бранио, па како се види, није ни њу могао да од- 
брани, тешко да би био могао што учинити за народ и цркву, 
да није уза њ било енергичнога Сабора од 1744. 

Патријарх Арсеније ЈУ умро је пре времена, да се начини 
место за властољубивога и подлога Исаију Антоновића. 
Већина посланика није била за њега, али је он био кандидат 
двора и при његову избору неки војнички часници посланици 
потегли су у његову корист сабље те мал' није дошло до крви. 
Митрополит Исаија Антоновић избегао је заслужену казну за 
своја недела можда само тим, што је на неколико месеци после 
избора за митрополита умро. Најпосле можда он није ни избе- 
гао ту казну. Људи су научени да сматрају за казну само оно, 
што очима виде, али има казни које и ако се не виде, нису мање 
од оних, које се виде. Мучење савести није мала казна. Сећање 
на патријарха, који је страдао за ствар, коју је он издавао, није 
митрополиту Исаији сладило последње дане живота, него му је 
могло узнемиравати савест. Могло му је узнемиравати савест и 
сећање на начин, којим се докопао митрополитске столице. А. 
савест је чудна сила. Човек често примети да је има тек онда, 
кад учини зло дело. Јуда Искариотски кад је продао учи- 
теља није знао да има савести. Митрополит Исаија ваљда је, 
кад се толико отимао за митрополитство, осећао снаге да дуже 
ужива то достојанство. Према томе и његова је смрт дошла. 
изнанада. 

Нарочито огорчена борба водила се међу епископима који 
су аспировали на митрополитство за зед15 уасапНа-е. Кад би који. 
од њих склопио против својих такмаца тајни савез са патронима. 
у Бечу, судбина противника није била нимало завидна. Навешћемо: 
један случај из критичног времена, кад се уређивале Привиле- 
гије, издавали Регуламенти. 

На Сабору 1769 водила се права истрага против неколико. 
епископа, баш против оних, који су уживали народно поверење 
и одупирали се највишим пропозицијама. Најгоре је прошао 
епископ пакрачки а потом новосадски Арсеније Радивојевић. 
И против њега су поднесене комесару тужбе због разних зло- 

употреба а касније је оптужен содомским грехом, због којег је 
и епархију изгубио и у највећој беди потуцајући се по свету умро. 

Шта су власти против њега имале, због чега је могуће да 
су му и сви преступи у политичке сврхе само подметнути, ми 
знамо на основу издатих докумената боље, него што су могли 
знати његови сувременици. 

Још 1766 претресало се на једној седници Илирске Дворске 
Депутације питање, шта да се ради са пакрачким епископом 
Арсенијем Радивојевићем. Дошав у Беч као митрополитов егзарх, 
(кад је за ту мисију употребљен значи да је морао бити довољно 
способан и спреман клирик) упознао се у Бечу са руским по- 
слаником, те је после као епископ помоћу тог познанства добио 
из Русије више одежда и црквених књига. Така се кривица у 
Бечу није лако праштала и Дворска Депутација се саветовала 
како да се казне владика Арсеније и његов секретар Георгије 
Кабајић, а да се не увреди Русија. О секретару владичином 
рекао је председник Депутације том приликом: „ИМ ако би 
требао да буде кажњен и уклоњен из епископског двора и због 
других ствари, из политичких разлога треба га засад на миру оста- 
вити. Доћи ће време, да ће он због другог чега моћи бити укло- 
њен. Пашће он већ у клопку, да ником неће пасти ни на ум, да 
је управо кажњен због преношења руског дара из Беча у Пакрац“. 

Ваљало је дакле чекати другу кривицу или је по потреби 
створити. 

На Сабору 1769 подигнута је против епископа Арсенија 
оптужба, да је на поклон добивене ствари скупо продавао, а у 
Бечу му се, као што видесмо није то замерало, него што је 
поклон уопће примао. Друго, што му се не може замерити, било 
је, што се као администратор костајничког владичанства свом 
одлучношћу одупро најјачем атаку на православље од стране 
генерала Петације, који је од Срба манастир Марчу отео. У 
једном писму из тог времена пише Радивојевић: „С генералом 
(т. ј. грофом Петацијем) у великој злоби и свађи живим... На 
мостове кустодију поставили, од свјашчеников наших никого не 
дајут пропустити... ЈЉуде на сваки начин прелшчајут и претет 
живе на колце надјевати“. 

После узбуне Новосађана против владике Арсенија и ми- 
трополита због Регуламента од 1777 овладало је код њих 
огорчење на јерархију, у првом реду на њиховог владику 
Арсенија. Тако расположење могло се против владике врло 

добро искористити. Тај интерес могао је имати администратор Ми- 
трополије Путник да се опрости једног такмаца при попуњавању 
митрополитске столице, а власти, које су у правосуђу клопке упо- 
требљавале, нису имале разлога да не употребе прилику. Против: 
Привилегија употребиле су епископе, а кад је народ ђипио због Ре- 
гуламента на владику Арсенија, оне су помогле — народу. Да су 
власти помагале противницима владике Арсенија, несумњиво је. 
Пандури су му били мучитељи, а сведоке је купио сенатор новосад- 
ски Пантелија Миланковић, ког је царица у писму Колеру од 31/Х1. 
1768 као денунцианта препоручила заштити комесара Хадика. 

Владика Арсеније оптужен је содомијом (скотолоштвом).. 
Оптужен је за тај преступ у 67. години живота, који дотле беше: 
узор чистоте од саме младости ! 

Владика крајем 1780 пође у Беч да се оправда и у Се- 
гедину преда команданту Далтону писмо царици. Међутим се- 
гедински протопоп и још један Сегединац саопће команданту, 
да је владика луд те га ухватише и одведоше прво у манастир, 
Бођан, а одатле у његову резиденцију, где га из спаваће собе: 
пуна 4'/2 месеца не пустише. 

„Бише ме пандури, везаше штрангама ноге, руке, ране са- 
творише по цјелом тјелу и свега како споља тако изнутра, 
разбише... Врат растерзивали, клинове во уста влагали, зубе- 
поразбијали, медицине во уста сасипаше, ушеса оба расцепише,. 
ножније жили разбише и сада ноге затеченије стојат и... врача- 
рице доводили, претиснули ме по 15 слуга с пандуром и козје 
папки на прсти ножнија везали и оном водом напајали. Ја ваше 
Величество, не би могао на хиљаду тефтера папира описати 
моје страданије и мученије великоје... Већем ако је дражајши 
Спаситељ онаки мука поднел... Слуге моје испод пенжера по: 
цјелу ноћ натискују псе да лајут, уснути не дајут, ругају се, 
дрече, пљују ме по образу. Ја вашему имп. величеству јављам, 
да је г. епископ темишварски и Аепископата Администратор леву 
(лажну) информацију за мене учинио... да јему не преотмем 
митрополитство... У мађарском краљевству обичај когда человјека 
обесет, после му сентенцију читајут...“ 

Из резиденције је отправљен владика Арсеније у Бездин,. 
где је мучен глађу и жеђу и чуван да се ни с ким не састане 
нити ком што писмено дода. „Тешко оном — писаше царици. 
— који падне у калуђерске аресте,“ 

Судити се није могло владици, „јер је луд“. Дворски Ратни, 

Савет је 2310. 1781 писао администратору митрополије: „Не 
може се сумњати да је епископ крив и била би се с њим 
одржала расправа, да међутим није полудио“. Владика побегав 
из манастира умро је (1783) у највећој беди. 

Да ли се владика зато није могао судити што је полудио, 
или је ваљало мукама га до лудила довести, да му се не може 
судити, то је питање, на које је тешко сигуран одговор дати, 
али је врло вероватно да је на њему опробан један рецепт, 
којим се може здраву човеку ум помрачити. 

У тобожњем лудилу писао је владика сасвим паметна писма, 
и ако у њима има и великих претеривања (15 слугу !). Нешто 
је и прореко свом мучитељу, администратору митрополије у 
речима: „Убојтесја и ви Бога, не зна человјек у својему жи- 
воту што ће га предусрести“. Администратор Путник постао 
је митрополитом, али је после десет година митрополитства 
дошав у тежак положај између политичке Сциле и Харибде (бечке 
и мађарске политике) умро у Бечу напрасном смрћу. Он се беше 
погодио с Мађарима да се Срби задовоље са угарским грађан- 
ством и престану тражити политичку автономију и засебну 
територију. Међутим га цитирају у Беч и затраже од њега да 
сазове Сабор и затражи на њему испуњење Привилегија а на 
име засебну територију. Митрополит се нађе у тешком положају. 
Није могао погазити обећање дато Мађарима, а није могао не 
испунити цареву вољу. Рекао је да не жели жив дочекати Сабора, 
који је морао сазвати. МИ умро је пре Сабора Темишварског 
(1790). Мађари су мислили да су га отровали Немци. Немци, да 
су то Мађари учинили. Најпре ће бити да се сам отровао. 
(Тражење засебне територије сугерирано је из Беча Србима 
у тај мах зато, да се заплаше Мађари, који су се због ре- 
форама Јосифа П бунили. На Темишварском Сабору сам ко- 
месар Шмитфелд подстрекавао је посланике, да траже за- 
себну територију, па кад они нису знали, које крајеве да траже, 
сам им је предлагао Тамишки Банат. Кад се Беч касније са 
Мађарима погодио, предаше се постулати Темишварског Сабора 
забораву). 

У ХК веку само је митрополит Стеван Стратимировић миран 
и спокојан душу испустио. О његову наследнику митрополиту 
Станковићу не може се то сигурно тврдити, јер има казивање 
(и ако извор није поуздан) да се сам отровао због неке женске, 
која га је тим компромитовала, што се на његовим кочијама сама 

кучирајући кроз Карловце провезла, због чега да је митрополит 
у вишњама отров узео!. | 

Патријарх Јосиф Рајачић дочекао је са Војводином, која 
је Народ Српски доста жртава стала, многа разочарања. Обману 


Беча брзо је осетио како он тако и бан Јелачић, у првом реду. 


сам на себи. Класични сведок епископ Никанор Грујић у својој 
Автобиографији пише међу осталим: „У новој Војводини дошао 
је на чело политичке управе генерал Мајерхофер... Начело гер- 
манизације је искало да се истискују наши људи из управе“. 
Рајачића су „хтели да огласе да болује духом и умом па да му 
наметну епископа бачког за администратора. Бана Јелачића су 
секирали док није изнемогао умом. С патријархом су радили то 
исто, али овај није се дао сломити, него је издржао све сека- 
туре њихове и чекао да га збаце“. Кад се враћао из Гаштајна, 
добио је из Беча засебан пароброд али „да нигде не стане код 
брега дунавског“. „Мене је (пароброд) тако чувао, да се нисам 
могао састати ни с ким у Пешти“. 

Чуван, да се ни с ким ради каквих преговора и договора 
не састане и да ником не изда тајне, које је у толико боље ва- 
љало чувати, што се на бурне оне догађаје имала намера скорим 
копрена заборава бацити, окован и ако не гвозденим ланцима 
него златним ланчићима, као и многи други српски архијереји, 
опкољен шпијонима бојао се и за живот и водио је, као што 
приповедаше покојни прота земунски Ј. Вукадиновић, собом ку- 
вара, кад је са Грујићем на далеке путеве ишао. Међутим није 
се радило о уништењу тела него душе. Кад је укинута Војво- 
дина, дух му је био сломљен. У једном писму цару даје израза 
својој „констернацији“, с којим осећањем су обично завршивали 
живот српски првоепископи у Угарској. Не дуго пред смрт по- 
ручио је по Грујићу цару, да не може да излази из собе, али 
још може мислити и говорити, а не може да умре док не види 
да је Величанство испунило праведне жеље Народа Српског. 
Тешко је било живети, тешко умрети. Последњих дана живота 
рекао је Грујићу: „Синко, ту је крај живота мога; ја не могу 
живети више него осам дана. Немој ми више долазити“. 


' Личност, која је то приповедала, није врло поуздана, нити има с дру:с 
стране потврде за такав свршетак Станковићев. То казивање могло је постати 
због напрасне смрти тога митрополита. Ако је оно међутим истинито, онда је 
дотична женска јавно учинила саблазан или из освете или наговорена или поп- 
мићена противницима митрополитовим, јер њен добро схваћени интерес захтевао 
је па одношај у тајности држи. 

Патријарх Самуило Маширевић водио је због автоно- 
мије велику борбу са народњацима. Противности су биле велике 
и борба је била врло огорчена. Патријарх је мислио да мујеи 
сам живот у опасности и направио је тестаменат за случај да од 
народњака убијен буде. Тај факт јасно обележава његово распо- 
ложење при крају живота. 

Патријарх Прокопије Ивачковић после многог подри- 
вања и сплетака Анђелићевих приморан је најпосле у Будим- 
пешти, да због душевне слабости затражи пензионисање. 

Именовани патријарх Герман Анђелић умро је сломљен, 
од народа до смрти мржен а на крају и од угарске владе на- 
пуштен. Околину су му у јавности оптуживали да му је јастуком 
смрт убрзала, а да је од ње опљачкан о том се водила велика 
парница. Оптужени су додуше од највишег суда ослобођени, али 
је главни међу њима, један придворни калуђер, самоубиством 
завршио живот. 

Патријарх Георгије Бранковић стекао је високу бла- 
гонаклоност тим што је као народњак при избору патријарха, 
издав своју странку гласао за Анђелића. Уз то су народњаци 
били уверени, да је клупске тајне издавао комесару. Мађарима 
се умилио знањем мађарског језика. Као мађарски човек постао 
је патријархом али је касније запливао у бечке воде. Кад је 
једном угарски министар председник одредио без споразума са 
Бранковићем рок Синоду, Бранковић је против тога протестовао 
и краљ му је дао за право. То је патријарх Георгије при отва- 
рању Синода констатовао и ту констатацију у званичном листу 
публиковао. Онда га је полузванични лист угарске владе назвао 
грчком варалицом (отаеса Наез). Касније је у српској и мађарској 
јавности оптужен разним дефраудацијама. Кад је и један српски 
епископ изишао са јавном оптужбом у тој ствари, онда је већ 
јасно било, ко му стоји за леђима. И ако никад није судски 
утврђено, је ли патријарх Георгије Бранковић заиста дефраудант 
народ је делом узео непријатељски положај против патријарха, 
делом је посматрао патријархове муке сасвим равнодушно шта 
више као радознао гледалац. Биће да је то зато било, што у 
народу све већма сазрева уверење, да је за једног првојерарха 
дефраудација и оно, што спољашњи форум за то не сматра. Већ 
само приватизирање патријарашких прихода који износе милијон 
и коју стотину хиљада круна, са гледишта евангелског морала 
несумњиво је отимачина. Тако је дошло до тога, да је већина 

С. Н. Ц. Сабора 1907 позвала патријарха Бранковића, да као 
недостојан сиђе са престола патријарашког. Патријарх је из Беча 
очекивао уништење тога саборског закључка и краљ га је заиста 
и уништио, али је акт о том уништењу угарски министар пред- 
седник тек после смрти патријархове публиковао. Патријарх се 
варао, ако је мислио да ће Беч због њега доћи у сукоб са угар- 
ском владом. Илузија је била тако што уопће очекивати а на- 
рочито у времену кад се спремала анексија Босне и Херцего- 
вине. Беч није помогао, народ је одмогао и патријарх је дошао 
у врло тежак положај, јер није било изгледа ни да ће му кри- 
вични суд дати задовољштину у парници коју је подигао против. 
оних, који су га нападали. То је био положај, у ком једва да је 
могуће било остати на позицији, а морална је немогућност и то 
била дати се пензионовати после онаквих оптужаба. Патријарха 
је смрт спасла из тешког тог положаја. Да ли је она дошла слу- 
чајно, или ју је сам он себи спремио, ту је тајну патријарх собом 
у гроб однео. 

И ако је гледао муке свога претка, и ако му је у српској 
јавности казано, да су слично пролазили и остали српски патри- 
јарси и митрополити, који „мишљаху да су срећни, а падаху као 
снопље под косом жетеочевом“, ипак се за наследство Бранко- 
вићево отимао и његов по крви рођак епископ будимски Лу- 
кијан Богдановић. И ако је по уму и енергији далеко за- 
остајао иза свога претка, ипак је уздајући се „у своју срећу“ имао 
смелости, да се да натурити Српском Народу за патријарха. Не- 
осетљив за више ствари као што је био није умео да оцењује 
домашај политичких дела и не беше му ни мало страшно после 
првог и другог избора, на којима није добио ни три гласа, дати 
се на трећем „изабрати“ за патријарха. Не знајући домашаја 
својих речи и обећања он је врло много и политички и новчано 
обећао на све стране. Да обећања влади нису била мала, пока- 
зало је ватрено заузимање њено за њега и оно, што је после 
дошло. Народу је обећао 20%о прихода у помоћ свећеничкој до- 
тацији и да ће чувати автономију, те га је саборска већина иза- 
брала на трећем избору као што рече ргорпо тоги. Тешко је 
ишло кад је ваљало испунити противположена обећања. Влада 
осећајући колико му је при избору помогла није се задовоља- 
вала ни с оним, за што се није дао употребити ни именовани 
Анђелић, који: није примио понуду владе да се уништи автоно- 
мија и он као комесар узме сву власт у своје руке. Патријарх 

Лукијан је извршио рескрипт о уништењу автономије и примио 
се комесарске дужности и ипак се тужио да га министар пред- 
седник Лукач не трпи, а гроф Тиса конферисао је о хрватским 
стварима са владиком Грујићем а не с њим, и ако је и он био 
на територији Хрватске. Бан Томашић је чак полујавно назвао. 
поступак патријархов што није дошао на гласање на Хрватском 
Сабору свињаријом, о чему је вест доста касно и неодлучно де- 
мантована. Политички је патријарх Лукијан већ био добро цеђен,. 
а нема сумње да је било у плану још га цедити, за што је он 
јамачно лакомисленим обећањима повода дао. Један бивши ма- 
ђарски посланик и новинар тврдио је да је патријарх Лукијан 
обећао, да ће резиденцију у Будимпешту преместити и нама је 
на последњем Сабору заиста сумњиво било форсирање његово 
са статутом о викару, који због тога нисмо хтели примити. 
И материјално био је патријарх Лукијан цеђен. Од кога2 Пре 
би ваљало запитати: од кога није> После петогодишњег ужи- 
вања великих патријарашких прихода он је Фондовима после 
смрти дужан остао узајмив готово сав новац из фонда, који је 
сам основао. Како је ослабљен патријарх Лукијан двоструком 
(политичком и материјалном) експлоатацијом показало се у Га- 
штајну. Још годину дана пре тога после протеста народног збора 
због уништења автономије имао је он снаге да прети у синодској 
окружници свећеницима, који буду нарушивали јединство са епи- 
скопатом (другим речима који буду бранили автономију) да ће 
их безопаснима за спасење верних учинити и да ће пренагљеност 
најпре опећи онога, који јој се пода. После године дана он је у 
Гаштајну показао слабост очајника. којега је зато тешко осуђи- 
вати, што га морамо да жалимо. Жалимо га, што је не знајући 
ни сам како доспео у положај, из којега је тежак излазак. Да 
није тежио за нечим, што није било за њега и за шта он није 
био, и да на њега није прешла незајазива лакомост Георгијева, 
могао је по добрим друштвеним особинама бити добар члан гра- 
ђанског друштва. Патријарх Лукијан је за себе рекао да његова 
природа није за борбу али се нада да ће му његова свагдашња 
срећа помоћи. Он је сметао с ума, да се за пливање међу Сцилом 
и Харибдом (а то је управљање Српском Митрополијом у Угар- 
ској) не тражи срећа него вештина пливања и самом срећом не 
може се ни из потока Ахе испливати. 

Из наведенога види се, како је већина српских првоје- 
рараха у Угарској живела и умирала. У историји српске јерар-- 

хије, кад се сва напише, наћи ће се још доста трагедија. Већ 
је сад јасно да су међу митрополитима и патријарсима изузеци 
они који су мирно умирали. Народу, којему се толика обећања 
дала и који је за та обећања толико жртвовао, нису. они били 
довољно енергични, државној власти никад довољно девотни. 
Да их у безусловној покорности одржи, вечито је бунила против 
њих потчињене епископе. Тако рећи сваки митрополит и патри- 
јарх имао је у епископату по једног антагонисту, који му јеу 
толико лакше положај слабио, што је уживао тајну помоћ др- 
жавне власти, а понекад и помоћ народа, који није знао о чему 
се ради. Због тога никад из Карловачке Митрополије нису из- 
бивале распре у епископату, и Синод и док је имао шири круг 
рада није доспевао на продуктиван какав рад. Тешко је наћи 
тела које је од њега мање продуциргло. 

Посредовање између народа и власти било је врло небла- 
годаран посао, скопчан са жртвама. За таке жртве нису имали 
воље они првоепископи, који су због Даља, због блага и ужи- 
вања, тежили за највишом влашћу. Ко је тежио за уживањима 
није се могао одушевљавати за жртве и муке. Такима је главно 
било одржати се у власти и уживању Даља и према том су уде- 
шавали своју политику. У врло много сл/чајева према том нису. 
се патријаршки приходи сматрали за средство народне политике, 
него је народна политика сматрана за средство даљске политике. 

Који првоепископи нису толико за Даљ забринути били, 
ти су страховали за свој живот, јер ни тај није био увек си- 
гуран. Па и ако се ни од смрти није презало, имала је државна 
власт доста средстава, да веже руке првоепископа: штребере у 
епископату, цитирање у престонице на дуже време, које је било 
равно интернираности, буњење народа против њих, с којим се 
такође понекад успело, јер није било тешко уверити народ да 
је митрополит (а не државна власт) крив за непотврђивање 
Привилегија. 

Зар је могао одбранити Привилегије патријарх Арсеније Ш, 
који није могао одбранити своју русу главу Зар је могао бра- 
нити народ митрополит Вићентије и епископат онога времена, 
кад митрополит није могао да одбрани себе а епископат није 
могао због распра у њему да држи синодских седница 2 А тако 
је било и за патријарха Арсенија ТУ. Зар патријарх Герман Ан- 
ђелић не би био допустио да се уведе и именовање од држав- 
них власти нижих клирика, кад се могао сам дати именовати 

за патријарха, да није било народних автономних власти» Зар. 
патријарх Георгије Бранковић не би био продао и Беочин, кад. 
се усудио уз народне власти без Сабора и Саборског Одбора 
продати беочинску Кају2г А шта би тек био починио патријарх 
Лукијан! Да није зазирао од народа зацело би патријаршија 
већ била премештена у Будимпешту, основана православна ма- 
ђарска епископија и тако даље. 

За највећу је осуду, што се наш епископат не само није 
одупро уништењу автономије, него га је вољно помогао извр- 
шити. Та ако је иком, Лукијану Богдановићу, који је дошао на 
патријаршки престо утецајима који су једва кад пре тога ре- 
шавали у питању попуњења патријарашког престола, најмање се 
могла дати свевласт у цркви. При избору за епископа већина 
епископа била је против њега, те се Синод није могао сло- 
жити и ствар је ишла Краљу на решење. (То је био први Синод 
који се после дуго времена без комесара у Карловцима одржао 
и није могао да сг сложи!) Већина епископа нису били ни за 
то, да Лукијан Богдановић постане патријархом, а ипак нису 
порадили против тога, да му се као патријарху уништењем ав- 
тономије још прошири делокруг! Лукијан Богдановић и црквена 
свевласт! Но свевласт је ствар врло тешка и за слаба човека 
дар врло сумњиве вредности и патријарх Лукијан се под тим 
теретом брзо за увек срушио. 

У Митрополији Карловачкој сасвим је немогуће извести све 
каноне. Канони су створени за цркву у држави исте вере, а не- 
изводљиви су у цркви под иноверном државном влашћу из тог 
простог разлога, што она то не допушта, на пример слободан 
избор епископа, слободан црквени суд, законодавство и тако даље. 
Кад су многи важни канони већ били од државне власти уни- 
штени, што епископат није ни покушавао много спречити, онда 
се, као што видесмо, стао народ мешати у црквене послове, да 
спасе што се спасти даје. Канонске компетенције и није народ. 
од епископа отимао, него од државне власти, која их је од епи- 
скопата већ била отела. Извршење канона и не омета народ него 
државна власт. Зар је, даље, дати свевласт патријарху Лукијану 
значило дати је једном независном црквеном кнезу, који ће је 
употребљавати једино у интересу црквене слободе и по канон- 
ским прописима 2 

У Карловачкој Митрополији су врло важни канони већ 
одавна мртво слово, које епископат нема снаге да оживи, као 

што се показало не у једном времену него кроз генерације. Ин- 
терес народног живота је захтевао, да црквену слободу покуша 
повратити неко, ко има више снаге од епископата, а то је народ. 
Кад се пита шта је важније: народни живот или буква закона, 
онда одговор не може бити сумњив. Син човечји господар је од 
суботе и интереси лечења болесника важнији од прописа о свет- 
ковању суботе. 
ж 

Већа би гаранција за црквену слободу угарских Срба била 
ту староставним канонима него у автономним уредбама, које се 
од државне власти слабо респектују и једним потезом пера могу 
укинути, то је мисао јерархијских противника автономије, којој 
је особито јаког израза дао владика Никанор Грујић. 

Генерације свећеничке стојале су под сугестијом те тврдње. 
И сам сам дуго времена мислио да је тако и да би реституција 
канонска црквеној слободи само користити могла. 

И заиста би она много зло из црквеног живота Карловачке 
Митрополије могла уклонити, кад би само могућа била. Али је 
она немогућа, јер је државна власт, као што рекосмо, никад 
неће бити вољна у свој потпуности је допустити. Синодским Ста- 
тутом делом је — што се тиче судске власти — допуштена али 
се већ по најновијем именовању администратора Митрополије 
видело, да је од угарске владе даље свака мисао, него да до- 
пусти Србима несметану црквену слободу. Једва се попунила 
и будимска епархија. 

Уопће се државна власт слабо осврће на правила била она 
колико стара и авторитативна. Нема акта, из ког би се видело, 
да се државна власт у прошлости уздржала од којег насиља 
због важности и стародавности канона. Никад се није питало, 
шта ће за једно или друго дело владино рећи канони и кано- 
нисте, али се увек питало шта ће рећи народ. Одбрана Српској 
Цркви и Српском Православљу нису дакле били канони, него 
снага народна. То је данас већ довољно јасно те није нужно 
ни доказивати. Зато српски клерикали у Карловачкој Митропо- 
лији и не труде се много да свом народу противно докажу. 

У најновије време са више изгледа на успех кушају с тим 
срећу на страни а наиме у необавештеној Русији, па колика 
им је радост, кад им онде когод наседне. Није ништа лакше 
него необавештене Русе мистификовати о црквеним приликама 

угарских Срба, што није тешко кад им се каже да је у опасно- 
сти „чистота и неприкосновеностђ православнаго учена и канони- 
ческихљ постановлении.“ 

У једном јунском броју (30—81) овогодишњих Славјанских 
Извјестија изишла је у рубрици Хроника белешка о стању право- 
славља у Карловачкој Митрополији. Ту се Русима приповеда, како 
се после смрти Германа Анђелића догодио преврат у црквеном жи- 
воту Митрополије. Патријарх Герман био је „стропи блаостителђ 
чистоти и неприкосновености православнаго учена и каноничес- 
кихљ постановлен:и“. Таки су били и епископи оног времена. У оно 
време није се знало за одступање од црквених прописа. Ако се које 
свећено лице усудило јавно критиковати веру или црквено устрој- 
ство, духовна власт предузимала је потребне мере да то преду- 
преди. После смрти Анђелићеве почео је овлађивати либерални 
дух и у народу и у свећенству, у којем отимају маха модерни- 
стичке мисли, те строго православни човек може запитати: је 
ли српска Карловачка Митрополија још саставни део Право- 
славне Цркве2 Модернистичке мисли шире се и преко органа, 
који се при Богословији издаје. 

Није међутим од тако велике важности, шта пишу о српском 
клерикализму и модернизму С. Извђстија, али има и других зна- 
кова, да се с планом ради на мистификацији Руса о стању пра- 
вославља у Карловачкој Митрополији, што делом и за руком 
полази. 

Недавно је са карловачким богословима и неким њиховим 
професорима био у Русији један српски калуђерски штребер по 
имену Стефан Илкић, који је у једном предавању страшним 6о- 
јама изнео жалосно стање православља у Карловачкој Митро- 
полији, ком због автономије да прети највећа опасност. То се 
предавање врло допало једном руском митрополиту, који је по 
извештају једних српских новина изјавио жељу да се то преда- 
вање штампа у којем руском листу. 

То показује да није у питању једна случајна омашка него 
да се ради с планом и с нарочитим политичким рачуном. 

Чудни су ти Руси. Многи од њих мисле да је сваки Рус 
толико паметнији и већи од других људи, колико је Русија већа 
од других земаља и руски народ већи од других народа, те да 
могу умовати и о нечем, о чем правог појма немају. 

Да су више мислили о излету г. Илкића морали би се били 

запитати, од куд том калуђеру толика кураж, од куд допуштење, 
да у Русију иде и онде јавна предавања држи. 

У Русији требали би да знају, коме је највећма потребно. 
уништење српске народне црквене автономије у Угарској. А 
какав је на дому тај велики бљуститељ српског православља 
г. Илкић, може се видети из тога, што у једном српском листу, 
сомборској „Слози“, доказује да је оправдано оснивање мађарске 
православне епископије. Прави се при том да верује да има 
60.000 православних Мађара, а у самој ствари нема их више 
него десетина тога броја. Г. Илкићу зато је допуштено да у Ру- 
сији предавање држи, да напада автономију и што ће затим у 
српском листу да заступа оснивање православне мађарске епи- 
скопије у Угарској. 

Кога су г. Илкић и уредник С. Извјестија г. В. Н. Кора- 
блевђ нашли да истичу за узор црквене и православне свести 
међу угарским Србима! Германа Анђелића од државне власти 
именованог српског патријарха ! 

У самој ствари и на друге изборе патријараха и епископа 
утицала је увек државна власт. Али ту се бар форма чувала. 
По Деклараторији комесар не може бити на седници синодској, 
која епископа бира, али су за то више од сто година комесари 
у Карловце долазили, кад се епископи бирали. Шта ће у Кар- 
ловцима, кад не могу у Синоду бити> А и право потврде отвара 
врата великом утецају државне власти на изборе, па тек имено- 
вање администратора епархије и Митрополије као велика прејуди- 
ција изборима! Избор уз потврду је само једна пажња државне 
власти. О избору уз потврду пише М. Рг. Ргеззе: „Маштећ уаг 
ез пшг епе Ношсћкен... да фе ВезаНоипо уотећанеп Бпеђ“. 
Код Германа Анђелића пак није се само материјално на избор 
утецало него се и формално именовао за патријарха. И патри- 
јарх, који се дао противно одређењу 3. канона седмог васељен- 
ског сабора и формално именовати за патријарха бљуститељ је 
био чистоте и неприкосновености канонских установљења ! 

Ако г. Кораблеву и г. Илкићу на срцу лежи чистота ка- 
нонских постављења, онда би они ваљало да је већма узму 
у одбрану од утецаја иноверне државне власти него од учешћа 
у црквеној власти једноверног народа, који је то учешће баш 
зато и тражио, да сузбије онај први утецај. 

Та и у јужноруској цркви развила се за власти Пољака 
црквена автономија, и у послове црквене а нарочито избор епи- 

скопа мешали се козачки хетмани и Братства, и они су и по- 
стављали и збацивали епископе. 

Учешће народа у црквеној власти јавља се свугде, где су 
православни народи дошли под иноверну државну власт и иза- 
звано је потребама положаја. То би требао да има на уму 
г. Кораблевђ кад хоће да пише о стању православља у Митро- 
полији и хвали црквену политику покојнога патријарха Германа. 

Нема веће фалзификације, него кад се говори, да је др- 
жавна власт зато уништила народно црквену автономију Срба у 
Угарској, што хоће да изведе у њој канонску реституцију. О том 
не може бити говора. Државна власт није вољна допустити Ср- 
бима уживање никакве слободе те ни канонске. Да се хоће ка- 
нонска реституција, извела би се она и у Сибињској Митрополији. 

Не тражи се за српске епископе свевласт, да је они ужи- 
вају, него да боље могу служити државној власти. Не тражи се 
за српског патријарха од Сабора Народног потпуно независно 
уживање патријарашких прихода зато, да би их патријарх сам 
уживао, него да би један део тих прихода могао послужити смеро- 
вима, које никад не би одобрио Српски Народни Црквени Сабор. 
Та баш недавно пуни су били мађарски опозицијони листови 
вести о том, како је патријарх Лукијан душмански опорезан при- 
носом за изборни фонд. „Масуагог57а0о“ пише, да је Угарска 
влада отерала патријарха у смрт. Наводе се подробне цифре. 
Од патријарха се, наводи се ту, тражило за последње изборе 
600.000 круна, али се после спустило на 400.000. Патријарх 
Лукијан није ни толико имао, те је узајмио на полицу оси- 
гураног свог живота. Да се патријарху да нека накнада: отпусти 
му министар председник Лукач (отписом од 26 новембра 1912 
бр. 6704) од дужних за фундус инструктус Фондовима 268.388 
круна и 65 потура — 153.215 круна 10 потура и још 12.000 круна 
камата. Даље је добио патријарх и зајам од 120.000 круна из 
Фондова. Министар председник Лукач — пишу даље мађарске 
новине — на тај начин је изиграо Фондове, што је тај обрачун 
извео после уништења автономије а пре него што су постављени 
асистенти, који ће место старог Саборског Одбора управљати 
Фондовима. 

Ето о том се по тврдњи самих опозицијоналних мађарских 
листова радило, и даље о том да се патријарх у примљеној од 
последњег Сабора уредби о дотацији свећеника не опореже са 
20% својих прихода у корист свећеничке дотације, јер не може 

Дело, књ. 69. 25 

патријарх уносити велике своте у изборни фонд и стварати фонд 
за дотацију свећеника, као што је обећао. А није се радило о 
канонској реституцији, као што би хтели да докажу калуђерски 
штребери. Није се радило о ослобођењу патријарха и епископа 
канонском реституцијом, него о порабоћењу народа преко епи- 
скопата, при којем најмање они могу рачунати да ће остати сло- 
бодни од порабоћења њихове цркве и народа. 

То су узроци, зашто Српски Народ не може трпети срамно 
понижење, него мора свим средствима порадити, да му се врати 
автономија. Српски Народ неће допустити епископату да се у 
име његово одриче тековине, коју је он сам извојевао, српске · 
народне црквене автономије. 


Милутин ЈАКШИЋ. 


ЊЕГОШЕВА СТОГОДИШЊИЦА' 


У првој четвртини прошлога века једно је пастирче из дома 
Петровића доведено с црногорских висова на Цетиње, да научи 
нешто књиге. Нешто је научило у цетињском манастиру, нешто 
у једнога савинског калуђера, нешто у песника Симе Сарајлије. 
То му је била сва школа и сва настава: у седамнаестој години 
пастирче постаје господар Црне Горе и Брда, у двадесетој вла- 
дика, у тридесет другој, трећој и четвртој пише најбоља дела 
своја и најбоља дела читаве књижевности српске, у тридесет 
петој и шестој све му се мисли збивају на ослобођење и уједи- 
њење Јужнога Словенства, у тридесет седмој — један од нај- 
лепших, највиших и најјачих међу људима — болује, у тридесет 
и осмој мре. Као господар води 


„страшну борбу с' својим и с туђином“, 


као владика види у вери (или управо у конфесији) и сметњу и 
одбрану народности, на церемоније не пази много, свештеничко 
одело не носи, једва кад и служи у цркви, али као песник служи 
богу и народу. 

Да је од пастирчета код оваца постао само пастир народни, 
ми бисмо познали једино спољашњу страну његова бића, иу 
бурно таласастој линији његова живота видели бисмо висока 
уздизања и дубока спуштања, велика прегнућа и далека устук- 
нућа, видели бисмо прегињача и очајаника. Али је пастир на- 
родни био и песник народни, и таласаста линија његова живота 
није остала празна: њезине су висине испуњене његовим мислима, 


1 Види чланак у „Мед!“ од ове године (свеска 5. и 6.). Стогодишњица 
Петра П Петровића Његоша, владике Рада, и чланак у „Летопису Ма- 
тице Српске“ (пета свеска за ову годину): Посвета праху оца Србије, при“ 
лог коментару Горскога Вијенца. 

25% 

њезине дубине његовим чуствима, и из њих упознајемо ми и уну- 
трашњу страну његова бића. Владару се замерало, да не ради 
државне послове него да пева, — али његова песма поста иде- 
ално творење онога, што није могао извести реално. Спутану и: 
задржану у тежњама на спољашњи рад, — сађ ћт еп он ле 
засеп, аз е5 Јетде!. И да удари судбине нису онако немилице- 
падали по њему, искра се његове песничке душе не би узвила. 
онако високо. Петар П Петровић Његош, владика Раде, био је- 
најнесрећнији и најсрећнији човек. Он је искусио-тегобе животне, 
опште човечанске и своје личне, и искусио је моћ и силину духа,, 
које су дате међу милијонима једноме. Он је знао, да. 


„Свијет жељи не зна угодити“,. 


да 
„дан за даном вјенчаје се током. 
сваки нашом понаособ муком, 
нема дана, који ми желимо, 
нит блаженства за којим чезнемо“,, 
и да 


„земља наша, мати милионах, 
сина једног не мож' вјенчат: срећом“. 


Он је за своју судбу рекао: 


„Мислим, нема подобне на. земљи, 
до вратах сам изника Тартара, 

ад на мене са проклеством риче, 

сва му гледам гадна позоришта“, 


али је додао и 
„ал на судбу викати не смијем — 


надежда ми вољом творца блиста“. 


Он је осећао и знао, да 


„свемогућство светом тајном шапти. 

само души пламена поете“, 
и заиста је слушао и чуо те тајанствене гласе. Неизмерна ду– 
бина и непрегледна ширина његовога унутрашњег живота била: 
је потресана у свим слојевима, — то није само мука него и, 
сласт, и на крају живота могао је мирне душе и самосвесно рећи. 
у својој последњој вољи: 

„Хвала ти, Господи, јер си ме на земљи над милионима и: 

душом и тјелом украсио“. 

Као владалац био је поглавар народу, који је долазио це- 
"тињскому манастиру, и то је, осим у заједничким борбама против 
Турака и Млечића, била готово сва веза између оних племена 
„српских, које је називао својим. У исти је мах требало и ства- 
рати државу и одржавати је од спољашњих непријатеља. У др- 
жави је требало завести и легислативу и егсекутиву, — и вла- 
дика Раде не само да доноси закон о порези него и сам собом 
купи порезу. Његове мисли далеко га воде, оне обухватају све 
покрајине истога језика, а приморан је, да великим силама (Тур- 
ској и Австрији) уступа и од своје сиротиње; он се ставља на 
чело народу и води га, али и бежи од њега и долази на мисао, 
„да га остави завазда: он би хтео да буде отац свему народу, 
врбује и католике и мухамедовце, а приморан је, да убија и ро- 
ђене синове своје. Ни један владалац није дигао већи споменик 
своме народу (већина његових дела није ништа друго до апо- 
теоза Црногорству и Српству), ни један није осећао тако дубоко 
народне невоље, да због њих, и као свештеник, чак и „с Богом 
правду започиње“: 


„Ма ако смо за грјех прађедовски 
закривили, да се измучимо, 

ма нијесмо, да се истражимо, 

јер ако се редом истражимо, 

ко ће ти се за гријех кајати, 

који паде на српско кољено, 

ко ли ће ти уживат милости, 

кад се једном на Србе смилујеш >“ 


па је и тај владалац приморан, да му рече: 


„Ви не дате седлат ни уздати, 
правда ви је, што је вама драго, 
ко је икад на свијет дочека, 

а од ђеце једне распуштене 
штогод друго до вјечите муке>2 
Тешко томе, ко о вама брижи!“ 


Владари су црногорски били зато владари, што су били 
владике, — он је био владика зато, што је био владар. Био је 
дубоко религијозан, али с црквом није могао да ступи у сталан 
однос, и кад је ова тражила оно, што је против природе, он је 
остао „предан слуга матере природе“. Ништа људско њему није 
"било страно, па шта више он, ако и духовник, не гради разлику 


390 ДЕЛО 


ни између атоге засто ед ргојапо, њему је и профана љубав: 
света љубав, и да их је он приказао кичицом, у њега би оне 
биле у једном лицу. Хришћански је првосвештеник и религијски 
песник, а вера му је „свијета неслога“ и „лактом вјере глупост 
чојка мјери“ (баш као и за онога свештеника нашег, који је по- 
бегао од цркве). Али ипак зато напада он и овога највећег ре- 
форматора у културном животу српском (Доситеја), као што. 
напада и другога (Вука), кад му се чини, да њихов рад не служи 
благочестију и заједници — српској и словенској, како је он за- 
мишља у онај мах. Ту нам је дата добра прилика, да покажемо, 
како се Његошев живот кретао у опрекама. Веран бити целини 
свога живота значи бити неверан појединим моментима у њему, · 
веран појединим моментима, неверан целини, — Његош није 
умео затајивати своју природу и своја чуства и био је веран по- 
јединим моментима. Може бити да би у моментима могао жртво-. 
вати и конфесију (не веру, јер вера се не може жртвовати) ради 
народности, као што је могао и огорчено је бранити и видети 
је у опасности, и где није била. Он сам признаје, да познавање 
позитивне, догматске религије није његова јака страна, не прима 
Вуков превод Новога Завета на преглед и на одобрење и упу- 
ћује Вука на учене владике наше у Угарској, а има дубље ре- 
лигијско чуство него који било учени владика наш. 

То дубоко религијско чуство и необично силно и пространо. 
нацијонално, главне су одлике владике Рада као песника. Рели- 
гијско чуство обухвата у њега у подједнакој мери и осећање. 
узвишености и подесности природине, чуство бескрајности васи- 
јонога света или васијонога духа, као и представу о човековој 
судбини, везану за чуство зависности. Таково елементарно и ду- 
боко чуство није могло бити накалемљено на-њ његовим свеште- 
ничким положајем, нити је развијено под утицајем овога, оно је 
самоникли састав његове велике душе и самосвојно се развијало: 
у њему. Штавише можемо рећи, да је његов положај као вла- 
дике (у појезији се његовој то мало опажа), и сметао понекад. 
чистоти његовога религијског чуства. У својој последњој вољи 
вели, да га је још од детињства непостиживо величанство божје: 
топило у химне, — „у химне божествене радости, удивљенија и 
вељељепоте божје“. А што је било утицаја са стране — он је 
очито тражио храну, која је најбоље одговарала његовим потре- 
бама — то је све било органски прерађено у њему. Он је живо. 
осећао у себи оне моменте, у којима се „рађа религија“, у којима 

се „сав унутрашњи живот читав и неподељен покреће“, и ње- 
гова је права религија била не једна религија, него религија, 
религија шира од православља и шира од свега хришћанства. 


„Је ли вопрос светога символа 2 
Чист пут оста сили вјеровања, 


Свак уз своју нека лети зраку“. 


Он је осећао, да је најунутарњији живот човеков у чуству, и 
да ово, и само ово, доводи човека у непосредан однос с највишим. 
„Буром смутном узвијани атом, 
тајанствени запаљени ватром, 


хоће име твоје да изрече, 
што чуствује, то хоће да рече“. 


Али 


„Човјек орган доста слаби има, 
да изрази своје чуствовање, 


но сви наши слаби изговори 

и сва наша слаба чуствовања 
спрам онога, што би шћели казат', 
нијемо су, сплетно наречије 

и клапњање душе погребене“. 


Све су дакле наше представе о богу ништавне, 


„Ох, куд басам > што л' ја сада кажем > 

с вјечним пламом што прашину слажем >“ 
и за-њ су оне само симбол, али не као за критицизам, што су 
представе изнад искуства увек само симболичне вредности, но 
стога, што је он осећао у своме чуству, да је то нешто безгра- 
нично, бескрајно, што се не да изразити нашим ограниченим и 
крајним срествима. Критика нашега сазнања и осећање најуну- 
тарњијега живота човекова долазе тако разним путовима до 
истога резултата. И нека нам критика нашега сазнања разори 
све наше представе о највишем бићу, да нам разори наше чуство, 
ту је она немоћна. И нека нашем чуству никада не пође за руком, 
да нађе адекватан израз за оно, што је највише, и нека се непре- 
стано одриче симбола једнога за другим, чуство ће ипак остати 
и непрекидно изналазити нове симболе. Духу (јер у Његоша 
„мисао“ има и шира значења), који симболе ствара, време је 

„. · Враг заклети, вјечно 


оно ти следује, оно твоја дјела 
немилосно руши, оно тебе чини, 

те си непостојно, оно тебе чини, 

те данашњу светост попљувајеш сјутра! 

но и твоја сила могућа је доста! 

не гледајућ пустош, што вријеме чини; 

дижеш нове ствари на развале палих, 

твом приправљаш врагу... да шта рушит' има!“ 


Религија дакле не може бити у симболима нити у каквим 
представама, јер ови долазе и пролазе, не може бити ни у до- 
казима, јер и ови су везани за оне. Ко не чуствује бога, може 
ли му се доказати, да га има; ко га чуствује, може ли му се до- 
казати, да га нема» А ко га чуствује, тај чуствује и своју за- 
једницу с њим, постаје тим део оне безграничности и бескрај- 
ности и задобива тако поузданост и блаженство и сред сумња 
и тегоба животних. 

То је блаженство, што долази од религије, осетио и Његош. 
Стога он, крај свих својих мрачних погледа на свет, није песи- 
миста, — ако је у свету зло, у васијоном свету га нема, ако је 
у души бол, у васијоном духу га нема. 


„Ах, мисли свештена, слатка пишто душе, 
ти ме увјераваш, увјераваш јако, 

ца частица јеси огња бесмртнога, 

да имадеш својство са оцем свијетах. 


То једно у мене надежду порађа, 

да с бесмртним дус'ма хоћу уживати 
блаженство вјечито у свјетлому дому 
вјечности времена створитеља дивног“. 


Религија је утеха најнижих људи, простих и малих, и људи 
највиших, учених и великих, — инстинкат људски и најразвије- 
нији дух људски ту се састају. Средина се често одваја од њих, 
јер мала филозофија одводи од бога, а велика нас опет доводи 
к њему, као што је рекао Бакон. 

У непосредној је вези с питањем о највишем бићу и пи- 
тање: Шта је човек> Како је он дошао на овај свет> „Прима 
л овдје оба зачатија, је л му овдје двострука колевка>“ Које 
је опредељење његово> Постављајући ова питања Његош је по- 
казао, од колике је домашајне снаге био за-њ религијски проблем. 

Један је од покушаја, да на њих одговори и Луча микро- 
козма. У човека је „душа погребена“, 


„ми смо искра у смртну прашину, 
ми смо луча, тамом обузета“. 

Човек сад само снива своје некадашње „пресретње бла- 
женство“, које је изгубио грехом, и које може једино врлином 
задобити поново: човек је искушеник на земљи. Тако је 
везао Његош религијски проблем с етичким проблемом. 

Ни на томе се Његош још не зауставља. Он долази до још 
једне тачке у развоју свога религијског чуства, и то као да му 
је крајна тачка. 

„Све дивоте неба и небесах, 

све што цв'јета лучам свештенијем, 
мирови ли, ал' умови били, 

све прелести смртне и бесмртне, 


шта је скупа ово свеколико 
до општега оца појезија >“ 


Овај је свет једна божја поема, и управо зато, што је свет 
једна поема божја, и јесте уметност оно, што нас највише при- 
ближава богу, и управо зато су и њезини симболи највиши. 
Али бог ствара „на дјело“, човекова пак мисао ствара 

„.: „исто у маломе кругу 

подражајућ св'јету, од ког је (си) истекла, 

идеално ствара(ш), јер не мож' на дјело. 
У томе је дакле „својство“ (= сродство) бога и човека, сазнањем 
којега је побеђен песимизам у Његоша. 


У ономе крају српске земље, где је Његош рођен, јунаштво 
и песма испуњавају читав живот народни. Јунаштво ствара песму, 
и песма ствара јунаштво. Црногорац је јунак и песник. И Његош 
је био јунак и песник. Војевао је као Црногорац и певао је на 
народну као Црногорац. У јунаштву и у песми находио јеи он 
лек јарости турској. Али је њему већ у Црној Гори пуцало 
пред очима, а кад је изишао из ње, отворио му се широки видик, 
који је он гутао својом гладном и генијалном душом. Вративши 
се дома осетио је. да је пустињак цетињски. С коликом је 
духовном интуицијом Његош одмах у почетку свога рада схватио 
себе и свој положај за читав свој живот, то показују натписи 
првих његових песничких збирака. Он је заједно с народом 
тражио Лијек јарости турске, али му је „срећа дала ал' не- 
срећа“, да је имао пред собом пространи хоризонат, који је видео 
с висине, до које се није успео ни један земљак његов, стога 
је и осећао, да „међу свима као да је сам“, да је Пустињак 

цетински. Његош је живео народним животом и својим жи- 
вотом. Кроз народни живот у Свободијадии у Огледалу 
српском пробио се његов живот и издвојио од онога у Мисли 
и у Лучи микрокозма, да се опет обе главне струје његове 
споје у Горском вијенцу иу Лажном цару Шћепану 
Малом. Али су сви разнолики моменти, који су одредили ње- 
гово дело у целини усређени у једном, у Горском Вијенцу. 
Човек из народа и историјска личност, свештеник и филозоф 
ујединио је у својим песмама своје религијско, филозофско и 
уметничко схватање света и живота. Свако дело његово пока- 
зује поједине стране његова бића. Горски Вијенац их све по- 
казује. И да нам је само Горски Вијенац очуван, ми бисмо. 
ипак имали читавога Његоша, у његову сажету стварању. Имали 
бисмо читавога Његоша и само у том Вијенцу, који је он, оду- 
шевљен представницима народнога ослобођења, хтео да им сплете 
од цвећа, што га његове горе дају, — јер је у тај венац сплео 
и најлепше и нај једрије цвати своје душе. 

У Горском се Вијенцу опева историјски догађај (Његош 
га је тако схватио) као и у многим другим песмама владичиним, 
које су, испеване махом на народну, протежу у његову певању 
од првих му почетака па све до пред крај његов. Али Горски 
Вијенац одваја од свих осталих песама Његошевих, па и од 
Шћепана Малог, коме је понајближи. Горски је Вијенац 
субјективнији него које било дело владичино, јер ни у једно 
није тако унео себе свега као у Горски Вијенац: Горски 
Вијенац сав је у владици Раду, владика Раде сав је у Гор- 
ском Вијенцу. Тим је дата необична композиција овога спева: 
у драмском облику епско-лирска песма. 

Владика Раде не би могао приказати себе свега без свога 
народа, јер је и тежиште у спеву, које је било и у његову жи- 
воту — оно је у односу владике према народу. А и народ је 
приказан у свим својим особинама, какав је према себи и какав 
је према другима, и са читавом географијском (Турска и Мле- 
тачка) и историјском позадином (од појаве Турака у Јевропи па 
све до ондашњега дана). Када се тако схвати Горски Вијенац, 
онда у њему никако нема појава, које би биле без везе с радњом 
у њему, а још мање такових, које би се могле жртвовати без 
штете по целину. 

У Црној се Гори шире потурице, са ширењем исламства у 
опасности су хришћанство и слобода. Народ као народ дела им- 

пулсивно, и што је Спиноза рекао за појединца (битност је 
човекова, да се трајно, беспрекидно одређује тежњом на само- 
одржање), још више вреди за скуп појединаца за народ. Ску- 
пови су и народи уопште мање морални но појединци, што већа. 
скупина, тим више одређена психологијски, тим мање етички. 
До више се моралности уздижу само појединци, који постепено 
привлаче друге појединце, док се најзад и читави слојеви не 
издигну до њих, — па и онда за те слојеве симболи значе више 
него оно, што треба да прикажу, љуска више него језгра. Вој- 
вода Батрић вели потурчењацима : 


„Но ломите мунар и џамију, 
Па бадњаке српске налагајте 
И шарајте ускрсова јаја, 
Часне двоје постах да постите, 
За остало, како вам је драго“. 


Владика Данило пак има проширен умни хоризонат и тање 
чуство, виши и дубљи унутрашњи живот. 
„Ко на брдо ак' и мало стоји, 
Више види но онај под брдом. 


Ја повише нешто од вас видим, 
То је срећа дала ал несрећа!“ 


Он уме да издвоји своје представе од својих чустава и воље, 
он има и дух, не само душу, он има и самосвест, не само свест, 
он неће да буде одређен нагоном него разумном вољом, етичким 
мотивом. 

„Вук на овцу своје право има 
Ка тиврјанин на слаба човјека; 
Ал' тирјанству стати ногом за врат, 


Довести га к познанију права, 
То је људска дужност најсветија !“ 


Владика Данило мисли, сумња, тражи посредне мере и за- 
држава радњу, која је за његов народ неминовна. Он сумња и 
оклева, јер је више владика Раде него владика Данило, — вла- 
дика Данило зацело није био толико издвојен из народа. И зато, 
што је више владика Раде него владика Данило, владика је Да- 
нило у Горском Вијенцу српски Хамлет. Да се ово пот- 
пуно разуме, треба схватити разлику између владике Данила 
у Свободијади и владике Данила у Горском Вијенцу. А 
ова се разлика опет оснива на разлици између владике Рада, 
када је писао Свободијаду, и владике Рада, када је стварао 

Горски Вијенац. Песник је Свободијаде још човек из 
народа, ако су и примљени утицаји и из уметничкога песништва, 
ти утицаји нису били изван његова народа (овде у ширем смислу), 
и песник се још не одваја од свога народа ни изнад њега. Али 
после Свободијаде настаје велико самоуштво песниково, он 
пролази кроз филозофијску школу, он пролази кроз школу уну- 
трашњих бораба и открива велики унутрашњи живот у себи. 
У своме народу он се одједном осећа усамљен и својим унутра- 
шњим животом одвојен од њега — владика Данило Горскога 
Вијенца, који сам са собом говори, и који ступа у опреку (али 
не у супротност) са својим главарима и са својим народом. 
Владика Данило сазива главаре, а задржава радњу, због које“ 
их сазива. 

„Кад данашњу премислим вијећу, 


Распале ме ужаса пламови — 
Исклати се браћа међу собом !“ 


Он се осећа „међу свима као да је сам“, па када ипак осећаи 
близину својих главара и свога народа, када се одлучује за 
њихову: 


„Нека буде, што бити не може! 


Нек пропоје пјесна од ужаса!“ 


и онда се још трза и на главарску грају: „Тако! већ никако !“ 
— одговара: 


„Не... не... сед'те да и јошт зборимо !“ 


Али владика Данило може радњу задржавати, — народ 
осећа, да је она већ сазрела, и да се она не може отклонити. А вла- 
дика ако и зна, како треба поступати према непријатељу споља, 
ако је ту и потпуно сагласан с главарима („Од владике и свијех 
главарах / Селим-паши отпоздрав на писмо —“), још не може 
да се помири с њима и у томе, како треба савладати „зло до- 
маће“. Сукоб напредује и даље и све се више заоштрава, — 
владика ћути и само посматра. С једне стране видимо дакле те- 
орију владичину, с друге праксу његова народа; с једне мисао 
и разумну вољу, с друге нагон с јаким, одређеним чуством. Про- 
блем се јавља у свој својој заоштрености. Како сложити ове крај- 
ности7 Како премостити ове опреке> 

Његош је уносећи себе у владику Данила, индентифику- 
јући себе с њим унео у дело толико субјективности, да је радњу 


ЊЕГОШЕВА СТОГОДИШЊИЦА 397' 


одвео не само од историје (ово му не бисмо смели замерити). 
него, као што понеки мисле, и од „закона вероватности и нуж- 
ности“. Што ми толику субјективност подносимо, и то радо под- 
носимо, то је стога, што је владика Раде приказујући себе при- 
казао један велики и снажни унутрашњи живот, који нас неодољиво 
привлачи к себи. То је естетичка вредност, која увек и на сваком 
месту одржава своју цену, и која претеже вредности стила и ком- 
позиције. Али се у Горском Вијенцу ни ове не губе. Његош 
је хтео да нам изнесе један историјски догађај, — он то није 
заборавио, он се није изгубио од онога закона, и као што је 
проблем умео заоштрити, тако га је исто умео и савладати. 
Уметничко га чуство није изневерило, он је осећао, да треба 
учинити могућном заједничку радњу и у дело унети ону веро- 
ватност и ону нужност, које, крај све субјективности, што је. 
показује појезија, ипак је чине објективном, ипак је чине „фи- 
лозофскијом од историје“, — и он је то учинио. 

Учинио је то појавом игумана Стефана. Обрт, прелаз на 
дело не настаје нити после убијства Батрићева ни самоубијства 
сестре Батрићеве, нити после бабе-вештице, ако је овима и при- 
премљен. Обрт настаје истом после појаве игумана Стефана. 
Игуман Стефан је човек из народа, који је и остао човек из. 
народа, ако је и много путовао и много што-шта видео, а ду- 
ховник је као и његов владалац. Он много зна и уме да мисли, 
као и његов владалац. И он развија своје мисли и пред владиком 
и пред главарима: 


„Обрана је с животом скопчана ! 


Крст носити вама је суђено 
Страшне борбе с' својим и с туђином !“ 





После тих речи нестаје скрупула владичиних. Што је с жи- 
вотом скопчано, што влада читавом природом то... може бити 
и — мора бити. Истребљење потурица добива на тај начин и 
своје теоријско оправдање, игуман Стефан је изгладио опреку 
између владике, који је зебао од дела, и народа, који је зебао 
„од много мишљења“, и одмах после говора игуманова настаје 
заклетва. 

Владика Данило није само српски Хамлет, он је и српски 
Арџуна. Ни Арџуна неће да се бори против свога племена, и 
Свети (или Узвишени — бог Кршна) даје му разлоге за борбу, 
и то и теоријске (сазнање мисаонога човека) и практичне (по- 

божна радња смернога човека). У Бхагавадгити! (18. песма, 
59. и 60. удвојени стих) вели Кршна Арџуни: 

„Мислиш ли пак у свом самоумљу: „Ја нећу да се борим!“, 
то је твоја одлука узалудна — природа ће на то гонити. Спутан 
својом властитом дужношћу, како она истиче из твога рода, ти 
ћеш, што будаласто ниси хтео, учинити ипак и против своје воље“. 

Основна је мисао Кршнина овде фрапантно слична с основ- 
ним мислима игумана Стефана, и после ових речи Кршниних на- 
стаје борба као и после оних игумана Стефана. И у једном је иу 
другом случају истакнута трагичност у положајима вођа и у чи- 
тавом догађају појачана племенским (или личним) сродством про- 
тивника. Оно, што је блиско, оно, што је најближе, постаје нај- 
већи непријатељ, и борба је, као и у општој природној борби 
за опстанак, тим љућа, што су борци сроднији, — „страшна 
борба с' својим“. Што се нама с нашега човечанског и моралног 
стајалишта чини ужасним и сасвим против природе, с другога 
је неминовно и сасвим природно. 

Уједињавање обеју струја у Горском Вијенцу (и у вла- 
дици Раду! Пустињак цетињски колико било да се осећао усам- 
љен у свом народу, он је, на крају крајева ипак једно с њим) 
није изведено само игуманом Стефаном него је, као што је на- 
пред напоменуто, припремљено и догађајима, који су постепено 
и поуздано доводили дотле. Било је потребно и једно и друго. 
Ово, да заједничка радња буде мотивована сама собом, оно, да 
владика Данило буде мотивован сам собом. Кад првосвештеник 
мора да оправдава убијства, велики патриота истрагу својих су- 
народника, он то може учинити само тако, ако се доведе до са- 
знања и чуства, да се потчињава једном вишем закону, који све 
обухвата у природи, и једном још вишем и највишем, који све 
обухвата у васионом свету: све су наше борбе само саставни 
део једне велике, опште борбе, која влада читавом природом, 
а све се ове несугласности, све „мјешавине“ и „луде премјене“ 
губе у једном великом и општем поретку (складу), који влада 
васијоним светом. 

„Обрана је с животом скопчана ! 
Све природа снабд'јева оружјем 


Против неке необузне силе, 
Против нужде, против недовољства. 


— – — = — — — — 


' Види шесту књигу Махабхарате. 

И цијели ови беспореци 

По поретку некоме сљедују. 

Над свом овом грдном мјешавином 
Опет умна сила торжествује, 

Не пушта се, да је зло поб'једи, 
Искру гаси, а змију у главу. 


Горски Вијенац је најпунија књига српска, потекла „из 
пуне душе“. У њему нема ничега, што није непосредно опажано, 
непосредно чуствовано, непосредно хоћено. У њему су помирене 
струје једне велике душе тражењем једнога објективнога мерила 
за све противности у њој и у животу. Од свих српских књига 
она нам највише говори, и од свих српских књига о њој је нај- 
више и говорено. Суд је о њој једнодушан, она до данас није 
нашла свога Зоила. 


Лажни цар Шћепан Мали даља је историја црногорскога 
народа и даље приказивање овога јунака у борби за свој оп- 
станак или за своју слободу, што је за-њ једно и исто. У ве- 
ликим борбама и не видимо вође испред народа, — сав је народ 
вођ, сви су вођи народ. И овде је позадина исто онако пространа 
као и у претходном делу, а јавља се и нов фактор у историји 
Црне Горе, „Русија посестрима“. Али је Његошу Лажном цару 
много објективнији, јер нема ни једне личности, с којом би се 
могао идентификовати. Према народу и његовој сугестији истак- 
нут је Теодосија Мркојевић (овде је опрека између њега и на- 
рода), али се само у неким моментима познаје, да кроза-њ го- 
вори владика Раде сам собом. Мучне политичке прилике у његовој 
земљи, кроз које је сам у то доба пролазио (одметање неколиких 
племена и прилажење њихово Турцима), дало му је, нема сумње, 
повода, да овде јако истакне несталност и поводљивост народа. 
Све се готово значење Шћепана Малога своди на сугестију ње- 
гова имена, јер је он као човек, пошто нема за оне горштаке 
прве врлине људске, храбрости, не би могао утицати својом 
„личношћу, — али царском имену не смета чак ни то, што, кад 
Турци навале, 


„Сакрио се ка ћук у плотину, 
не знамо му смрти ни живота“. 


Лажни цар нема онога високог полета мисли ни оне ду- 
"бине чустава као Горски Вијенац, све је сталоженије и тише 

(ово није назадак према Горском Вијенцу, ту видимо и какав је 
Његош, кад је изнад свога предмета, ако је он у Горском Ви- 
јенцу и доказао, да великом песнику не смета, ни кад је саву 
свом предмету), на многим местима избивају иронија и резигна- 
ција, као после гркога искуства. Резигнација је класично прика- 
зана у почетку петога дјејствија: 


„Кад трпија на душу напане, 

све молитве и сви мујезини 

не могу је са душе скинути, 

док се сама како не уклони, 
докле човјек од ње не прекужи, 
ал' докле га с душом не раздвоји, 
болијести од ње теже није“. 


Животно је искуство шире него у Горском Вијенцу, 
размишљања су краћа и збивенија, и характери су и ситуације 
приказани у много већој мери контрастима. Сам је предмет собом 
један велики контраст. У једној земљи, „шачици горштаках“, где 


„Лав крилати (== Млечић) кад заврти репом 
и ражљућен, кад почне рзкати, 

а Алија (= Турчин) кад крви ожедни, 

кад му пукну ране на кавуре, 

те он почне рикат' из дубине, 

Алија се и лав разумију 

преко наш'јех горах узанијех“, 


где нема ни владара ни државе, долази име најсилнијега вла- 
дара најпространије државе. Природна памет игумана Мркоје- 
вића види то дивно: 

„Но врат ломи, кул те очи воде, 

да подругу са нама не збијаш! 

Носи собом то име велико, 

нама оно ништа не требује : 

нејмамо га куда, камо ђести. 

Колач вељи у малену торбу 

стат не може, док не прсне торба“. 


„Грагична кривица“ Шћепанова или, рецимо право, узрок 
погибији његовој није у томе, што 
„царско име он украде јавно“, 


нити пак, што је велико име унео у малу земљу, — он је у томе, 
што је малу земљу споља узвисио, што је правога цара тиме уни- 
зио. Султан шаље велику војску на-њ 

„прав ли био, или лажав био, 
ова сила оно име тражи, 
да га сатре и да га укине“. 


Сила је одбивена, али погибија Шћепанова није отклоњена, 
и ова је приказана у перспективи на један оригиналан начин. 

Може бити да је Његош замишљао, да све важније дога- 
ђаје црногорске опева у једном низу већих песама у драмском 
облику. На реду би били сад догађаји из живота његова стрица 
и претходника, Петра |, којему јеиу Шћепану Малом по- 
дигао леп споменик служећи се и истим речима, које је био ода- 
брао и за свога миљеника Батрића у Горском Вијенцу. То не 
би била Свободијада, не би били нанизани догађаји, — било 
би нешто, што би се могло поредити с краљевским драмама 
Шекспировим. Драмске снаге овога Британца ту не би било, 
али би било ипак оне снаге, која одржава у заједници све ве- 
лике песнике. 

Његоша, као што смо видели, није притискивала тешка 
наука. Ако је касније и читао много, кроза све слојеве његова 
знања пробивало се његово снажно чуство: јаку, изразиту инди- 
видуалност његову није могло ништа затомити. Њом су прели- 
вене и све мисли, које је попримао, и стога је све, што је год 
написао, његово. Снажно чуство Његошево избило је у два 
висока кључа према идеји о богу и према идеји о народности. 
Оно је нашло нових облика, нових израза, нових симбола за 
те идеје. 

У својим делима он је извео све историјске претпоставке 
свога народа и његова развоја и довео их у везу с најопштијим 
законима целокупнога развоја, друштвенога и природног. Борбу 
свога народа довео је у склад с оним, што све обухвата. Чи- 
тава се природа бори, па и сам бог мора да се бори против 
оних, који се одмећу од њега. И Луча микрокозма има 
својих додирних тачака с Горским Вијенцем. И у Лучи је 
микрокозма пустињак цетињски нашао оправдање за лек ја- 
рости турској. До те се висине погледа и схватања није уздигао 
ни један јужнословенски песник, а и од других не много њих. 
Ту је он у заједници с највећим. 

Како је Његош дошао до тих мисли2 Да ли га је довела 
дотле његова спекулација, да на тај начин објасни борбу свога 
народа, или га је борба његова народа навела на оне спеку- 
лације 2 

Дело, књ. 69. 26 

Развој Његоша као песника и филозофа као да указује на 
овај други пут. И због љубави према народу, због великих за- 
датака, због завета, које народ треба да испуни, чулни је свет 
одржао вредност за њега, — зато је владика Раде, и крај свих 
жалосних искустава у животу, и испливао из песимизма, и зато 
није владика Раде, и крај све дубине религијскога чуства, за- 
ронио у мистику. 

Једним стихом, једном антитезом, исказаном једном и истом 
речи, Његош је све исказао: 


„Шта је човјек» а мора бит човјек !“ 


Онде је човек „ка слабо живинче“, овде ум, који се „с бе- 
смртнима равни“ ; онде је трошно биће, „слабостима земљи при- 
везано“, овде морална сила, — и ми осећамо ту Софоклову 
реч: „Много има живих сила, али од човека силније није ништа“. 

Истинитост ових речи осећамо ми и сада, када долазимо 
да се поклонимо великому Његошу. У исти мах осећамо сада 
и то, колико је захвалан посао удубљавати се у тако велику 
индивидуалност и покушавати, да јој се приближимо, и да је 
разумемо. А ако можемо пренети из ње у себе и у живот на- 
родни сву величину њезиних мисли и чустава и њом натопити 
и свој живот, онда показујемо, да смо и достојни били тако ве- 
лике личности. У Његошеву духу радимо и Његошевим духом, 
ако тако одржавамо и даље развијамо читав индивидуални живот 
народни, који и не може бити друго него састав свега оног, што 
је најистакнутије у његових великих синова. 


Милан ШЕВИЋ. 





| 

ЗА ЈУГОСЛОВЕНСКУ ФИЛОСОФИЈУ КУЛТУРЕ 
(УЗ МЕШТРОВИЋЕВО ОДЛИКОВАЊЕ ВОЈСЦИ) 


П 


Иван Мештровић није тај најмање свесни улоге српског 
народа, српско-хрватског и словеначког, (чини се да је још увек 
потребно одвајати два последња имена и повлачити их подвла- 
чећи их) и ако данас има великог Словенства у српској култури 
бар потенцијално ако не ефективно — јер времена треба и мно- 
гога рада најваљанијега да би укамењене лепоте постале живи 
и једнаки себи покретач животодавни националне културе — то 
је достојно Словенства Словенство, не Српство само или Југо- 
словенство Видовданског Храма, религија, и философија, и кул- 
турна политика југословенског национализма што су јој опште- 
људски лепи и европски знаменити, најослободитељскије карак- 
теристични за модерно време симболи Милош Мештровићев 
или Марко Краљевић, или Вукосава никада неизрециве 
лепоте или Срђа Злопоглеђа, каријатиде, удовице, јунаци, 
јунакиње, непрочитљиве мисли Косова или Страхмира Крањче- 
вића Сфинга; или медаље српској војсци блага туга, свети 
бол свечани и задржани што је служба будућој нацији после 
крвавог посла, предваскрсни псалми великој култури, цивили- 
зацији југословенској што ће имати да је предводи ослободи- 
тељица себе и Старе Србије, проширена и обновљена, али не- 
дограђена и несаздана још увек за сву нашу меру уљудбе и 
просвећености Србија, за целу и пуну душевну реч нашег на- 
рода људској историји, дар општој људској души из подземља 
националне српске душе и неисцрпивијег још и непрегледнијег 
створитељског подземља расне душе, словенске; пољске, чешке, 
и свих мањих редом душа националних проникчутих свих за- 

једно једне у другу; из подземља Русијине душе душевну реч, 
казавши без обилажења. Најбоља је поносност Србије суверена. 
гордост на неокаљаност своје националне части, безгранична 
љубав, свим бићем преданост, скупље од свог живота а не само. 
од свога дебелога живљења вољена узвишена слобода, није воља 
да се егзистира, животно воља Србијина, још мање да се живи: 
измишљено или без елементарне декоративности, без најбезу- 
словнијег луксуза нужног души националној као храна телу, 


без страхованога става, геста самозадовољног што му је све 


равно до мора. Него је воља декора, глад луксуза величина Ср- 
бијиног националног морала, каприс за који се залаже глава, 


пркос душе који стаје черечења националног тела, крви, живота: 


људи. Та воља бити човек — јер то је воља не давати никоме: 
рачуна за свој живот — зависити од Бога и од себе, хазардна та: 
воља бацити егзистенцију на декорацију, помпезност та, то бити 
бесан и да вам је тесна земља којом идете, воља, пре, наметања 


себе другом него безосећајност за неморал подвргавања себе 


бесноћи другог, силна и премоћна и надмоћна и свемоћна та, 


воља Србијина за декорацију независности бивство је српског 


националног морала: он је песма, српски морал, он је лепота, 
јер воли не бити него не бити декоративан; и он је бивство. 
српске лепоте. 


Декоративност је лепота моралне лепоте српске, и бити 


Србин то је бити саздан од декорације, за декорацију; не мора 
се живити, али нам се баш хоће да живимо, силовито, плахо- 
вито, из ината, на срџбу оних што им је паметност и наједеност 
безгорда декорација; или на мрзовољност целог света ако не 
милује наш каприс; али да се не би без ичег живило треба бити. 
декоративан. Као на пиће да се иде хрлили су, и као у легенди, 
сви од декорације, величанствени сви, првобитни у моралу, вој- 


ници ослободитељи певајући, и као кроз песму, да погину; и, 
у ствари, ако је било разумног појимања, и оног што је хтело. 


да буде или да се направи разумно, то је управа државе била 


и јавно мишљење штампано. Живо јавно мишљење није ишло, 


због разума, велики народ који се био дигао да ослобођава по-- 


тлачену браћу, Косово да освети, љагу издаје, пораз царства, 


честитог кнеза, Милоша, Југовиће, цело предање; и кад се пре- 
остали поврате кућама не закуните се да неће да се распевају,. 


не о историји новој, настојању главне српске слободне државе: 
да се прошири и реинтегрира у се младу стари комад земље: 

пренапаћен и тек што не сажган до у темељ, разваљен и по- 
харан али премио и украшаван јер је посвећени традицијом крај 
првога цветања српске душевности „колевка старе српске кул- 
туре“ војводства где су се заснивала, краљевства, царства српска. 
Него о легенди новој ће да певају; као што су и јунаковале 
као у легенди да су били, надземаљски велико, моралном снагом 
и врлином тела јуначног исти давни они опевани и посвећени, 
пренесени у машту, обожавани; кад су се појавили пред пучином, 
избили не кроз легенду идући него војујући и продирући све- 
савладном упорношћу својственом највећим војскама, разбијајући 
горске ланце и замрзавајући се у сметовима и мећавама, честити 
војници, добри војници су се, уклети витезови, у најлепшем сну 
погажени доцније, спустили низ стрмине, и на коњичцима нашим 
«срчаним и издржљивим, оним брдским малим, окоштим и пре- 
мореним, до самог жала сишавши, загазили у пучину и посве- 
тили српско море окупавши му у пенама јуначке мачеве. Како 
љуто, како мрско, бише одбачени с ничијег мора песници вој- 
ници што га посветише окрстивши га морем Србије, и како су 
их латински исмејали прилично наједени и неприкладно разумни 
Талијани с друге стране тог мора! Али се јунаштво као у песми 
завршује декорацијом као у песми, и они што се словеначки и 
хрватски и српски Јадран с њихове стране кад се гледа зове 
17 Адпансо нашавши делициозне смешности у декоративном 
тесту Србијанаца што су тек угледали море, не будући кадри 
да превиде ту запеваност не би били кадри ни да је тако не- 
вино и тако високо декоративно заслуже. Декорација је бити 
херој; не треба бити Србијин војник да би човек био здрави 
паметан. Има пак род Словена којима је живот декорација. 

То ће бити одлични певачи Словенства, што певају, пишу, 
«сликају, везу, вајају, граде, све сан хотећи, благе лудости, Богу 
миле непаметности, у лик, у боју, у макар коју лепоту хотећи 
да преведу српску националну душу. То је старосрбијанских 
колорисаних, освајајућих срце, милујућих и росећих, молитвено 
и крваво раздирућих и проливајућих чемер по души националних 
арија лепота, и отпеваних, измилованих, удахнутих и изсањаних 
националних везова; где је песма плач, суза лепота, где је имати бол 
бити душеван, живот где је безутешности и чежња за несазнаним. 
Земља у којој се више воли гора и народ него мајка и љубаи 
сестра; српски дивна, са лепотом Сећања Мештровићевог у 
болној души земља где се најсрпскије гинуло, умирало свесрдно 

за декор; и где се гинући за част горе и лепоту народа, уми~ 
рало опеван певајући, ни мајку не жалећи ни љубу ни сестру; 
него јелек од срме; такав један испеван везом, душом обојен, 
ишаран сузама робиње што су преболне и предивно лепе кад 
су српске. Свесна и целокупна српска култура имаће неиспла- 
кане још сузе, невину лепоту декоративног бола да опева; ништа 
мање горког бола и распињућег јер је сав отмен, сав за красоту, 
због украса. Српско Словенство биће отменост поноситости, мо- 
рална дивота безлобног декора. 

Док ће наша перверсна и елегантна лепота пољска бити 


најизгњеченија и најнервнија, а чешка док ће првобитно јака. 


бити, најживотнија и најздравија, руска ће наша лепота бити 
најбоља, највише душевна јер неизмерно човечна, а словенска 
лепота што ће бити српска декор ће бити, поноситост и отме- 
ност најбоље украшена и најлепше добра, зрачност, и топлина, 
и лакоћа, и жртвованост важности декору и певању биће наша 
лепота и кад буде најтеже болна и под најтежом коби; сва 
ваздух и светлост и веселост и неважност, и кад је тужна као. 
што је човекова душа на земљи; а болна, неизлечиво горка и 
уцвељена и кад је сва распевана и најразигранија, плес и по- 
беда; радовање нам је од сете начињено и словенске чежње 
нико не зна за чим. Мешавина је то најдуховнија и високе мо- 
ралне вредности; тугом сведеном на украс, несрећом на дику, 
ми ћемо имати своје место међу осталим Словенствима, свима 
невесељима јер је рђаво бити човек на земљи која је данашње, 
и јучерашње је било и сутрашње ће још бити, тврдо станиште, 
не мучно што би било, него што је недушевно, рода људи. 
Нек се не помисли да ћемо се учврстити на том месту зато 
што је то суђено и што ћемо се успети до њега, старали се да га 
достигнемо најсвесније и с крајњом упорношћу или не старали 
се, не градили се подобним да га заузмемо, препустили животном 
нагону националном, вољи народа и свемоћи удеса. Није само 
величина појединачког живота у моралном самоуправљању и све- 
сном грађењу, свеобилном јачању, моралном улепшавању чове- 
кове душе што нам је божји дар, и немоћно би плитак, и свако- 
дневно паметан и наједено дубок био мислилац о философији исто- 
рије који не би био кадар да зарони у морални смисао, подпојавни 
основ, бивствени живот, земљиног људства и васионог света. Част 
је народа, воља његове независности големо слична декорацији 
девојаштва, вољи недодирнутости. Првобитно је хтети понос 

свога живљења, декор слободе, и хтети у националном моралу 
мање од тога, не хтети то живот хотећи, не ићи радије у смрт 
него се окаљати у поносу, превити се или пребити у кичми, то 
је нејуначки и негосподски јер је чојство јунаштво, и то је без- 
животност у ствари, безнародност, као што је безличност и без- 
вредност живот неморалног, недостојанственог у својој човеч- 
ности, појединца. Као што је бити под кривичним закоником 
бити испод позитивног етичког минимума: јер прогрес земљин 
тражи позитивне основе, и национални морали су позитивни. 
Не хтети самосталност човечанства своје нације, то је бити под 
кривичним закоником најпозитивнијем од свих морала опште 
људских, државних, друштвених, појединачних, националног мо- 
рала. Величина је једне националне историје воља њезина моћно 
људског живота, воља честита да буде и не страхована једино 
и мржена и презирана од осталих историја, и да буде висока 
вредношћу, скупа човечијем роду; а важност је без краја велика 
те воље, тајновита и дубока, безимена лепота њена морална, без- 
мерни декор, божанско одличје, способност те важне и одго- 
ворне — ту смо — и слободне воље националне да се гради 
и води, да се разори или да се створи. 

Понајтежи је од философско историских проблема про- 
блем слободног националног арбитрија, а ко би знао да ли та 
неизмерна важношћу и величанствена у правди отајствена заго- 
нетка не захвата и саме расне душе, самоодлучивање, интели- 
гентну моралну вољу раса, па чак и самог рода људи целог, 
или даље од планете што је наша, од система што је наш! Ра- 
зуме се да има неслободних људи, и људи који нису увек сло- 
бодни у својој моралној вољи али ту није говор о екземпларима 
људске врсте који нису сасвим људи ни о људима који то нису 
у понеком или у многим моментима; јаку свест, велико васпи- 
таље предпоставља морална слободност појединачког одлучи- 
вања. Моралан је ко је не само позитивно одговоран него од- 
говоран пред Богом, и човек је ко је слободан и добар у свом 
моралу. Човек је велик кад је слободан и добар, честит и без- 
грешно одговоран и кад није велики човек; висока му је инте- 
лигенција погодба за то, свест о снази; воља за свест ту о снази; 
свесност те воље за снагу. Нација је велика и кад није велика 
јер је пред Разлогом Историје велика, ако и није увек пред 
позитивним материјалним судом тако зване цивилизације и кул- 
туре, кад је свесна снаге и снажно свесна, и кад распоређује 

свој живот свесно и води се снажно напред, разумно се 
самоуправља продубљујући се у човечанству. Наш народ 
је врло висок мишљу одавно, и они што су му представљали 
снагу свесности, ако не жестину животности, колико давно још 
гледаше у духу звезду што нас води, и како је. свете мисли 
Сава и посвећеног разбора Доситеј, Песник Владика или Че- 
стити Кнез, државотворце као што су Карађорђе и Милош Обре- 
новић да не помињемо, толике друге старије давно од њих да 
не помињемо, нас какви смо да смо какви су да су створитељи, 
засниватељи нацијиног тела и душе још више, како су знали, 
како су — колико год се могло — умели да цивилизацији срп- 
ској и култури заснују најшире, најдоње темеље, како су мисао 
Југославије у ствари имали у словенским српствима и како су 
они хтели да космополитизују, модернизују и животну и човечну 
да саграде замисао нашег данашњег национализма српско-хрват- 
ског па и словеначког; и бугарског, била је велика у Југословен- 
ству идеја блаженог покоја Југословенског Књаза. 

Мисле врхови и мисао су нације они што нису живот јер 
пук нису али су већи душом од целога живота и по човечан 
живот важнији од пука; ту је ако не снага нацијине воље, бар 
свест њезина; посланици су од Бога и од нације су саграђени, 
због човечанства, за њу. Ипак нису свеодржавни нацији јер нису 
све него тек најбоље и највише: увиђавност су и далековидост, 
имање су звезде водитељице у широкој и дубокој мисли, седи- 
ште су националне савести, највеће добро, благо никад не про- 
цењиво нација. Мисао су њене воље и човечност, и снага су што 
баца напред и морална слобода кад нација мисли у свом мозгу, 
концентрацији својој и скрајњој синтези, кад је нација утелов- 
љена у великог човека који јој је изабраник, и кад у представ- 
никовој, херојевој мисли онда је она сушти морал и сушта сло- 
бода. Ту је у сакристији целог свог живота, на светлом часу 
кад маса постаје не позитивно једино него морално одговорна, 
и кад се човечанство спаја с једном нацијом кроз највећег ње- 
зиног, историјска мисао људска кад се оваплоћује у одлучењу 
само једног за врло многе, кад се предају законске плоче све- 
општег морала историјског једном националном моралу. Скрај- 
њом брзином бивамо све зрелији у моралној самоодлуци наци- 
оналној, и давши већ велики и за бесмртност одређен симбол 
душе, целе и најбоље, не Србијине једино или српске него и 
хрватско-словеначке, југословенске дакле у његовој моћној снази 

и божанственој човечности словенској, Видовдански Храм засно- 
вавши у мисли оног што је херој уметности нашег народа, ми 
постајемо озбиљно одговорни и савест нам је национална, опте- 
рећенија дужностима него икада што је била, пунолетна од О6- 
нове Србије и Видовданског Храма па док буде воља Словен- 
ства да јој снабдева животност својом снагом или воља историје 
да одржава Мисао Словенства. 

Али није одговоран једино највећи или једини највећи него 
и подоста, чак врло много њих овећих што су мањи, немоћнијих 
што су свеснији и с више воље и способности или могућности; 
сва културна савест је одговорна, све што је стасало до идејео 
моралној величини, културној снази нашег народа од врховног и 
врховних, преко целога државства и штампаног јавног мишљења 
до безмоћних и нејаких који су ипак поносни што су чланови 
јаке и поштене нације којој ће уљудба и просвећеност требати 
и морати да буде достојна и сразмерна, дакле већа још, боља још, 
силовитија, неодољивија, од разорних и саздатељских победа 
српске војске; преко свих до тих што им није у власти да ства- 
рају или чак ни да помажу али им је у крепости да мисле и да 
говоре о нашем културном посланству и угледном положају међу 
словенским братством, одговоран је сав део нације који није без 
свесности о том шта требамо да чинимо, и свирепа би била казна 
савести, несамилосна одмазда на потомцима у којима ћемо жи- 
вети као претци у нама најдавније умрлим што живе, кад прво 
поколење зреле културне савести, ово наше данашње, не би и 
културно саздавала преогромном снагом, кад и духом а не мо- 
ралом једино, не би било јуначко велико покољење. Ређа су хе- 
ројства боја и крвавије су болна и епохалнија су, али је културом 
потребно бити јунак свакога дана, борац за дух, бескрван али 
тежак, и важан, у ствари ништа мање. Важнији још, јер је 
декор духа још мање животан, још више луксузан од декора 
морала; без морала се не може бити човек, без духа се не може 
бити господство и богат. Културну нашу савест потребно нам је 
до краја пробудити и крајње и неразрушиво, све отпорно ојачати 
смисао за општу, оних што су свеснији и слободнији и моћнији, 
одговорност за удесе нашега културнога живота. Јер је не само 
најбоље него и прави национални живот само културни живот, 
као што је прави живот човеков не задриглост и обученост и 
вољкост његова, него дух му и морал, не цивилизација у њему 
него култура духа и срца, човештво му једном речју. Организа- 

ција културне савести националне животно нам је неопходна, и 
најжурнији, најпреданији, обазрив али првобитно снажан рад је 
неотклоњив да сведемо и сложимо заједно разасуту и неодважну 
савест што је имамо, чврсто да усредсредимо пажњу на сву ве- 
лику област националног тела и на рђаве разлике и мучно ниске 
ступње културне. Тешки мрак је и кужни трулеж захватио на 
најбољим местима то тело раскомадано и после другог саздања 
Србије, и требамо оштро и незавијајући увидети и прегнути да 
извидамо ране, и културни живот да изједначимо и ујединимо. 

Чињеница је, на пример, да наш најсрпскији народ, и важан 
као сви остали делови нашег народа заједно, или важнији од свих 
њих заједно, народ Србијин, културна му, радина и одлучујућа 
савест то јест, заостаје у смислу за ликовну уметност од осталих 
наших народних комада ближих западној култури и који су били 
под јачим њезиним утицајем, од народа нашег у Далмацији, у 
Хрватској, у Словеначкој; а колико ће моралне трулежи и наци- 
оналне неотпорности, и колико културне неактивности бити, на- 
ведимо прво што долази на памет, у веселничкој, на пример, 
Славонији, или у мрачно однарођеној и безнародној муслиман- 
ској, нашег језика, врло много или сасвим скоро наше крви, тако- 
званој Херцег-Босни, вређајуће је сетити се. Раскомадани смо не 
у телу националном само, предрагој словенској земљи Балкана 
што нас исхрањује, него, теже болно, кобније опасно, у култур- 
ној смо вољи раскомадани, безмоћни у свеобјамној националној 
свести. Нисмо прожети сви свима ни сви целином, целина пак 
идејом дубоком о припадности себе целе себи истој није свесилно 
прожета; врло је мутан сан Југославија још и сад, и није се још 
родила њезина саздатељска воља. Али, после цивилизације и кул- 
туре древне хеленске и старе византијске нови, велик и опет, 
можда важнији него што би се и најзанесеније Југославијини 
усудили да поверују, крупно знаменит по западне Словене, врло 
добро дошао источни, смисао је Балкана Југославија, српско- 
хрватска и словеначка са бугарском велика цивилизација и кул- 
тура. Ослободитељица пак себе и Старе, најнапреднија културно 
југословенска земља, јуначна и украшена моралном дивотом Мајка 
Србија није једино пијемонат Српства, Србохрватства и Слове- 
начке то јест, него, важније и одговорније, културни пијемонат 
нестворене, али која ће се створити, Југославије, оне која ће по- 
најпре представљати душу Балканије, Савезних Држава Балкан- 
ских. То је, узевши сразмере, једна Русија Југославије и Балкана; 

дакле посвећена и неприкосновена величина моралног једног за-- 
датка, голема ствар, вредност историје која ће трајати славне 
векове после славних и мрачних векова не само крваво него и 
богатим духом заслужених, тешким духом и скупим човечанству 
духом што га је Србија почела а што ће га Југославија завршити. 

Велики је Србијин разлог и тежак јој смисао морално-исто- 
ријски; она је културни пијемонат, и биваће то све више и биће 
до краја недалеког великог дана, Србохрватства са Словеначком 
неразорив и безулован темељ Југославије, громада животодавна 
морално-културне снаге Балкана. Михаило Обреновић је Велики 
Књаз јер му је то била последња мисао, најдаља намера наци- 
оналистичке југословенске концепције; владар Србије данашње 
зато је Краљ Народа што је од његова краљевања био могућ 
југословенски национални рад, културно најпре заснивање Југо-- 
словенске Нације. Не догађа се наших дана једино одмазда ве- 
кова, правда мртвима, и није једино велико ослобођење Старе 
Србије и проширење Нове што је сад постала Стара што се де- 
сило; него се и кују најдоњи темељи будућих векова, боља и 
безболнија, човечнија и богатија, господскија, духовнија правда 
нерођенима још. Мисли се идеја националне културе, измишља 
јој се, тражи ријући по подземљу националне душе морални лик, 
изглед јој достојан српске моћи да се робује и да се ослобо- 
ђује. И приближујући се материјализовању интегралнога Српства 
надаје се мисао још интегралније, веће и потпуније, што је нај- 
главније: више, и словенскије што није неважно, не мање бал- 
канске него европске, не више за савременост него за људство 
докле га буде и где га има, културе што ће бити српска и ју- 
гословенска. Надаје се Мисао Југославије силније животније него 
икада пре у светломрцању многоликом кроз које се свесрпствима, 
свехрватствима, илирствима и безживотним јер интегралним, ду- 
шевним подоста али безтелесним југословенством, објављивала 
до сада. Да право каже човек, у ствари јој се први темељи 
имају да поставе тек овог нашег времена, Југославији: и пра- 
вије, не без страховања и нестрпљења да се каже, тек времена 
иза нас, и још једног иза нас ће се већој још Мајци од Србије 
да сазидају темељ и заснује грађевина. 

Не значи да је малена одговорност и незнатна дужност 
оних који данас замишљају наш велики живот, свих заједно, 
јаких свих јер уједињених. Грађење је Југославије преважно у 
сваком моменту, а удео је данашњих врховних, и свих до чије 

моћи стоји њезино стварање, врло одговоран, и треба с крајњом 
пажњом да се развија и усавршава да се предаје у наслеђе. 
Није механика никаква на свету пационални живот, и просветни 
т. ј. и привредни, и друштвени, и душевни у опште и сав те- 
лесни, него је морал, човечја душевност, душевна животност; и 
као што је историја сва начињена од душе, и нације су од којих 
је састављена историја. Може се небесан и богомрзак бити, и 
надземаљски јуначан и подљудски оскврнаван, вро дакле и ружан 
у националном животу; јер је нација душа, а душа морал. До- 
гађаји су национални морални догађаји, и национална свест је 


национална савест; па ако не мисли и није слободна воља целе . 


нације, мисли и слободна је, одговорна, јер је свесна савести, 
воља врховних најбољих, који су мисао нације и господари који 
су јој дакле ствараоци добра или зла, живота великог или бедног 
живота од ње. 

Ивана Мештровића дело велика је културна самообјава, 
— уметничка реч људском роду — наше нације, оне целе још 
нестворене Југославија што ће јој бити поносни назив. Јер тело 
национално ствара национална душа, као што Аристотелу Ста- 
гиранину и Аурелију Аугустину тело човеково обликује чове- 
кова душа; а што се не може цео и пун, органски и моћан, до 
краја интегралан дакле, сав и савршен, завршен и саздан, на- 
ционални живот да заснује пре него што и тело, за узврат, не 
створи своју душу, што једно друго не створи наизменце се 
саздавајући и јачајући, и напредујући све животније, то је што 
није сва душа нације њезина најбоља и највиша душа, та што 
мисли у вољи и што је слободна у моралу, него је душа од које 
се живи, која за тело мисли, и та се, у целој ширини и подземној 
жестини, може створити једино сво тело национално ораганизо- 
вавши, ожививши га органски. Тако је раскомаданост наша на 
многе и разноврсне државе могла да живи дајући живот, дојећи 
најдрагоценијим млеком душе колико се год могло више, боље 
човечности, вишим људима, нацији утеловљеној у једног или у 
мало њих. Јер је потребно не изгубити душу, и тамна воља, 
нагон предубоки да се живи као нација, рађала нам је и досад 
певаче и пророке, учитеље и проповеднике о вишем људству 
Српства. То је као што су добри војници, умни пук честити што 
се крвавио ради славе Србијине и живота Српства, заклањас 
прсима, сртао пред зрна, преклињао борце што су осим синови 
земље још и будућа мисао народа, нека се склоне, нека се сагну, 

нек не насрћу баш они јер су скупљи због блага у духу што. 
су га покупили по свету и вратили се да обогаћују западством, 
наједеношћу и германством, провртношћу и животном паметношћу 
јуначку земљу. Тако се догодило рођење хероја уметности нашега 
народа, и тако је симбол најлепше и најбоље Југославије лепота 
коју ћемо поклонити словенској мајци и дати свој прилог људ- 
ској човечности, Видовданског Храма, због тога је могућа била 
лепота, здања прелепог и великог у моралној лепоти као српска 
душа, као руска, укамењено српско слово што се објавило у 
њему. Тако ће слово душино, та српска лепота, бити стварање 
животности, и телесне и душевне све, и тако ће једна уметност 
бити не само снага начињена од нације, и која је част нације. 
и гордост јој, него ће снага бити најлепша међу многим која 
ће градити нацију и не само моралну јој лепоту него тело само, 
земљин живот народа. Мештровићемо је дело најсавршенији 
пример целе и праве велике уметности, она, која је интегрална, 
која је у својој лепоти, због своје складне и јаке, човечне и 
органске потпуне душевности, дело изнад и изван уметности 
саме, национално дело опште људско, преко националног пак 
животно дело, у кратко рекавши, живот; и културна философија 
и културна политика, и философија национализма и револуција 
национализма. 

Стварање је Југославије Видовдански Храм и симбол Југо- 
славије, душин јој израз, укамењена јој и саграђена морална ле- 
пота, песма њезиног смисла, дивота њезине религије, слика у 
огледалу пре живота пред огледалом, одраз Југославијине нество- 
рене још душе у сну уметника што јој је необјављеној још речи, 
замишљеној тек у самој себи. Српска ће лепота бити Видовдан- 
ски Храм, благост украшеног, милост препаћеног; гордост стра- 
дања, девојаштво радовања ; трагична ће декорација бити, сло- 
венство красног срца и недужност словенског украса. Видосаве 
и Милоша Мештровићевог велика лепота ће бити споменик кроз. 
сва времена Српском Народу; и Марка сверазорног и Срђе Зло- 
поглеђе ужасавна лепота, џиновска доброта ће бити, расрђеност 
праведног, побешњелост увређеног у срце, велика лепота српства, 
душа Југославије. Светиња национална ће бити, најлепши понос 
Југословенске историје; на свемоћници је Србији, на' Културном 
Пијемонту Српства и Југословенства поверена на религијско чу- 
вање и заштитничко окриље најдивнија та цваст словенске душе 
у српској, тој југословенској, и на мајци је Југославије, на Ср- 

бији Свесаздатељици да заснује и окупи нас све на заснивање то, 
да неимари и да догради најбољи модерни Балкан, за скрајњу 
част и највећи живот самој себи, за неумрлу славу проласка Сло- 
венске мисли кроз Балканско Полуострво. 

Разуме се да ће се забелити незмерна дивота наша од жи- 
вота нам дража, поред престоничког Београда или на гробу 
царства заблистати у девичној белини, да ће засењавати очи 
једног задивљеног и васкрслог, ослободилачког југословенског 
дана. Јер је највеће ослобођење самосаздање националне душе 
у својој дивоти, овековечење великог живота свог у оживотво- 


реном сну себе, у својој Песми. Велелепни ће се Храм Српске 


Вере и Песме сазидати не мање извесно и чврсто него цела на- 
ција што ће нам се, Грдобу Земљину, сабласт модерне цивили- 
зације што нам је нејуначки непријатељ у темељима раскопавши, 
за јачи живот Словенске Мисли, за оживотворење Југославије, 
за част голему достојну легендарне своје јуначке части, сази- 
гати. Јер није содомски и гоморски западски — модеран и није 
бешњење бесмислености, воља неморалног Разлог Повести; није 
он свемоћ бесловесних и царство земљино над божјим. Него 
поштење је мужевност Бога Правде воља, дивота морална људ- 
ског рода, свепобедивост душевности, свесавладност воље на- 
претка; претварање глоба у човечанство, васионога живота у 
божанску мисао разлог је и свесиље је повести. Тај покретач 
светова, животодавност свега, тај страхобни Бог Русије исти је 
Бог који брани и чува Србију и ком је култура словенске до- 
броте и српске поноситости, Југославија та, у вољи. Ако нас 
Земљина Грдоба хоће да пребије у животу и ако јој је паклена 
животна снага непријатељ нама, то је јер има тајновитог и мучног 
разлога који говори за њу и подражава ју док има недокучне 
божје воље, ужасновите добронамерности у пакленом јој тровању; 
а ко би знао није ли одбрана каквог-таквог, ипак некрволочног 
и неисламског, хришћанског (и културно — па макар и западско- 
европски — стваралачког било како било) запада што је доста 
духу, много телу, негосподски мало души, моралу, словенству 
начинио места у себи, није ли та ипак нужна, ко би знао, од 
мрачног монголства одбрана била, тај бедем, не државни једино, 
него, авај! ипак културни, тврдо болно био нуждан и смислен 
јер Словенство на Југу није било надземаљски богато да живот 
земаљски, голи опстанак крваво и вековима бранећи још и ма- 
теријалну културу и цивилизацију названу заснује и европском 

Флагостању кажимо културном да допринесе свој удео посла и 
успеха 2 

Државотворну оријашку снагу Србије после самостворења 
свог пре једног века Освета Косова је поновно доказала прво- 
битном моћношћу и дубоком жестином великог поколења које 
је за се мислило да је мало и ништавно. Културотворна пак. 
Србијина снага, сва од веселости и лакоће, сва од озбиљности 
и тежине, показала се у невероватна два или три као из бајке 
деценија где се држава омоћала много, друштво цивилизовало, 
морал херојски се сачувао, дух обогатио големо се трудећи да 
присваја што треба и произведе што му је у снази. Српска про- 
свећеност се проширила и подигла приметно, а највише њене 
објаве, наука и књижевност, без најлепше друге што се назива 
уметност, несразмерно од опште просвећености народа, високо 
су се уздигле и сведоче о великим будућим националним побе- 
дама које ће престављати српска научна и књижевна освојења. 
Али, што се није десило нашем народу у Србији, десило се Ју- 
гославији у Хабзбуршкој Монархији, сународницима Хрватима и 
Словенцима, нашем пуку што му је завичај земља прве наше 
западне културе, на хрватском нашем мору, у Ивана Гундулића 
и Руђера Бошковића Далмацији, Ивана Мештроваћа Далмацији. 
Постоји воља уметности Хрватства и Словеначке јача од умет- 
ности наше у Србији и постоји српска и Србијина у свом Југо- 
словенству уметност велика нашега народа што се зове Иван 
Мештровић; народна уметност рођену Далмацију што нам је учи- 
нила премилом и најлепшом нашом земљом, најбољим Приморјем 
Србије, Југославијом на Јадрану. Поклоном крша загорско-дал- 
матинског Србији, Југославији, Култури преко Словенства, наш 
народ, и Србија која нам је утеловљење државотворне и култу- 
ротворне мисли, добио је и уметност величајну достојно Срби- 
јине војничке врлине. Тим догађајем је одлучним, преокретним 
из основа, заснована висока културна судбина Југославије, и жи- 
вотни разлог Грдобе Земљине задављен је у еонима преклан по 
крвожедном и богомрском срцу; том објавом је побегла Вели- 
кога Владике „грдна клетва с рода“ и та је божја милост залог 
удеса да ће се и у најбољем и најдивнијем, културном а не је- 
дином физичком облику испунити Српски Завет. Српски Завет 
ће се збити, Бог хоће; Видовданском Храму саграђење није ништа 
мање предодређено и ништа мање он није величина националне 
части него и вредност Мештровићевога живота и живота Југо- 

славије. Вредност ће српског живота, боље него и једно људско 
благо произишло из југословенског духа, потврђивати светошћу 
и дивотом моралном своје лепоте Видовдански Храм Ивана Ме- 
штровића, и гвожђе би заслуживао ко би се противио саздању 
врховне части југословенске нације, смрт морално дрету Богу 
као Земљина Грдоба. 

Тако је најдаљи домет српске и југословенске и балканске 
културе извесан као и култура сама и сама нација. Могло би се 
неумесно и неправедно причинити страховање ово дакле и тешко 
бојање да се силовити неразумни не појаве, свенадмоћни избе- 
зумљени; јер би такови били кадри да отежују посао или да 
разграђују по ноћи што би се по дану зидало; бол ужасни што 
би био срамњење пред својом уклетошћу, згнечења срџба на то. 
што ђаво или Бог не дају праву величину српску и славу. Али 
знамо да има морална слобода нације, и да се може бити рђав. 
или наравствен у нацији, и да могу тешко ранити, болно засећи 
у лепоту и морал нације они који јој раде мисао и мисле ра- 
дећи за њу. Случила би се та богомрскост кад би неразмишљено 
мислили недобро водили, хтели зло да послују или не могли да 
делају како треба; они што су Водство Нације грешници су не 
они који су дорасли до људства и не знају за своју слободу 
него они који хоће зло знајући што је добро и бивши људи. А 
кад не би било ни једног моћног вође и управљача који добро. 
мисли и лепо хоће значило би да је нација без морала у души 
и без живота у разлогу пред распадањем. Безмерно је то да- 
леко од нас и једино би се могло дешавати пометености и не- 
сналажења, рђавог заустављања и теглења натраг и под земљу, 
а не пропушта нам се дана, и потребно је складно братски да 
се гради заједничка величина. И баш су одговорни они који 
осећају што треба ако се око њих ради оно што није по за- 
кону нацијиног живота и напретка, и несме се заклопити око 
одморити савест ни једнога часа; ни онога што се може при- 
чинити најбезопаснијим од напасти и чврсто утемељеним у добру. 

Одликовање Ивана Мештровића Осветничкој Војсци гово- 
рило је мисао Видовданског Храма у ситном облику једне пре- 
лепе и посвећене медаље; рђава је слученост полусвесних воља 
или недовољно јаких у добру хтела да се Мвана Мештровића 
Медаља Српској Војсци одбије, прими једна друга. Несрећа не- 
чујно прошла и која никад више ни у каквом облику не треба 
да се поврати и која би била злослутна и сабласна кад би се 

повратила. Српске војске треба да буде достојна Српска Кул- 
тура, и као што је тамо било само човештва и јунаштва, овде 
мора једино памети и складности да буде, воље најбољега, ди- 
зања све земље што је српског рода људи према Југославији, 
Словенству, Човечанству. Не грешке културне него културна зла 
не смеју се догађати; и несме се мање добро од највећег хтети 
своме народу. Судбоносно би било по велико место Југославије 
у словенској душевности и преголеми задатак Србије према нај- 
већем и потпуном том животу државном и културном што ће 
бити животодавносћ, нарочито душевна, Балкана, Југославија та, 
и не би морална аристократија, декоративност доброте Словен- 
ства у Српству била необориво саграђена, ни потребним жу- 
рењем створена, кад би се испречавале бесловесне лометености 
или невољне наопакости, гомилале се и забеделиле пут животном 
надирању, и културном освајању, као што је минули — по- 
следњи нек би био! — случај да се одбије одликовање нашег 
народа нашој војсци, а прими елаборат једног инжињера под- 
несен да се узме за Медаљу Војсци Југословенства Косово што 
је осветила. 


ДИМИТРИЈЕ МИТРИНОВИЋ. 


~ 
~) 


Дело, књ. 69. 


О ТЕШКОЋАМА ПРИ ПРОУЧАВАЊУ КУЛТУРЕ 
(ПОВОДОМ КРИТИКЕ „МОДЕРНЕ ГЕРМАНИЈЕ“) 


У двоброју Дела за јули—август 1913 године приказиване | 
су са критичким алирама две књиге о двема земљама, о Немачкој 
и Аустро-Угарској. Г. Др. Лазар Марковић прихватио се да ре- 
ферише о мојој „Модерној Германији“ јер је мишљења, које је 
већ раније наглашавао у Делу: „ми који смо били у Немачкој 
и мислимо да је познајемо“, — а Г. Миодраг Ристић о Гајдиној 
књизи о Аустрији. Оба реферата изазвала су у мени све оне 
рефлексије о тежини проучавања страних култура које ми до- 
лажаху и за време самога писања „Модерне Германије“ а још 
чешће доцније када сам даље пратио културне појаве у Немачкој 
и Аустро-Угарској. Г. Марковић кратко и отсечно тврди да сам 
у „многом погледу неподобан за писање књиге о модерној Гер- 
манији, јер сам на првом месту необјективан, јер не посматрам 
Немце. као незаинтересовани посматрач него као Југославен“ 
(из чега ми г. Марковић придева и епитет „славенофила“. Сви 
модерни југославенски националци, — а тих је у Србији пре- 
мало, јер две су ствари бити југословенски националац и бити 
одушевљен Југословенин! — знаће колико несхватање нашег 
вансрбијског Југословенског Национализма открива то при- 
девање „славенофилства“!). На другом месту, у реферату о 
књизи Блондела, наглашује г. Марковић, очито с односом на 
мене, да „то (Блондеглово) није сугестивно — тенденцијозно при- 
чање, већ мирно излагање једног савесног испитивача. ..“. Г. Ми- 
одраг Ристић хвали и посебно наглашује да је Гајдино дело за- 
видне објективности, да је Гајда „посматрао аустријски живот 
ни као пријатељ ни као непријатељ већ онако како минера- 
лог може да проучава минерал“ (курзив је мој). 

Служећи се љубазном широкогрудошћу уредништва Дела 
хоћу да на та два примера изложим колико је тешко проуча- 

вати једну културу, колико је немогуће говорити о објективном 
«синтетичном појимању битности и посебности једне туђе културе, 
колико је несловесна поза проучавања живота „као минерала“. 

Проучавање културе : социалних (економских, генеолошких 
"т.ј. брачних, породичних, љубавних облика и појава, правних и 
политичних уређења, националних и класних груписања са идео- 
„логијама им) и „више културних“ или духовних : верских, науч- 
них, књижевних и уметничких објава у апстракцији, лишене 
историјског времена и места, једино посматрајући их у типичној 
сукцесији једне правилне еволуције културе човечанства јесте 
предметом социологије. За социологију је конкретно стање 
н.пр. Енглеске, Белгије, Немачке, Сједињених Држава, Швајцар- 
«ске и т. д. само пример више или мање развијених „чистих ти- 
пова“ индустријског друштва за разлику од милитар- 
ног типа нпр. Угарске, Русије, Румуније, Шпаније (с изузетком 
Каталона !) донекле Италије и т.д. Немачка н.пр. за социолога има 
још посебни значај као јединствена развојна варијанта којој би 
у античким груписањима одговарао Рим са својом Империјом 
[ столећа по Христу), у којој су спојени чисто „индустријски“ 
елементи са „милитарнима“!: (нарочито су видни ови последњи 
у друштвеном положају, ексклузивности, ароганцији и насилни- 
штву како самог официрског кора тако и вишег чиновништва 
које има са официрским кором родбинских, друштвених и кла: 
сних веза). Из тога је јасно да општа социологија нема за 
задатак проучавање појединачних земаља с обзиром на њихову 
«социалну културу у целој јој особености и различности од оста- 
-лих култура. Етнологија нам показује уређења скупина у Поли- 
незији и Патагонији, код Ескима и Суданских Негара али која 
је та научна грана која проучава скупине културног света» У 
Реклиовој „Новој Географији“ има врло много описа карак- 
тера, занимања, обичаја и старинских правних установа европ- 
чских народа али све је то и несистематски, и сувише неисцрпно 
па онда једино дескриптивно без откривања међусобних узроч- 


' Да бих сачувао многе социологијски неспремне од заблуда напомињем да 
изрази „индустријско“ и „милитарно друштво“ не значе друштва са индустријом 
и са војском него друштва у којима је искључиво или бар претежно економски 
рад, и то као крајња сврха са изменом еквивалентних вредности, једини 
облик друштвене поделе рада. У милитарним друштвима још живе преставе фе- 
удалног доба да је крајња сврха војска, а рад нижих слојева предуслов за војну 
функцију „виших сталежа“. Терминологија је Спенсерова и данас призната 
Уод свих социолога. 

них веза (разлог, услов и циљ) у функционисању појединих со- 
циално-културних феномена. Дакле, молерне културе као такове, 
као ткива социалних појава нису предметом ни географије. Па 
која наука то проучава2 Т.зв. етнопсихологија> Пре свега ње 
готово да и нема у оном смислу који овде долази у обзир т.ј. 
у Фујеовом (Езашз55е рзусћојолтаце дез решр!ез епторвеп5, 
1903) јер Вунтова УојКегрзусћојогле само је психолошко тума-- 
чење генезе и почетног развоја језика, обичаја, мита, верских пре- 
става примитивних скупина, — а друго, кад би је све и било 
(т.ј. у Фујеовом смислу) она не би исцрпила све културне појаве 
а и врло много би објаплњавала чисто интуитивно дакле неге- 
нерално, ненаучно. Међутим нема године а да се на европској 
и америчкој, у последње доба и азијској, књижарској пијаци не 
појави мноштво написа о појединим земљама, о савременој кул- 
тури појединих народа и нација. Та дела пишу новинари, „пу- 
блицисте“, путници, професори националне економије, ретко: 
стручни социолози. Сва су та дела једнако необјективна у нај-- 
вишем смислу као што то имамо при престави проучавања ми-- 
нерала, хемикалија, механичних појава итд. Природа и култура 
за човека су два супротна света ма колико они били у објек-- 
тивној реалности једно, за човека су две принципски различите 
сфере једне реалности: свет чистих објеката (проучавају их при- 
родне науке) и свет културних вредности, добара као пред- 
мет културних наука.! 

Али и ако је искључена та природословна објективност у 
културним наукама, јер у њима проучавамо вредности, добра. 
којих интензитет зависи од наше особености, особености детер- 
минисане културним ступњем, као и брзином развоја и наше 
личности и целе наше скупине којој припадамо, имају и кул- 
турно-научна излагања своје објективности, која се не сме 
упоредити са минералогом и проучавањем минералија али која. 
је такође научна објективност, наиме: из што веће количине не-- 
сумњивих чињеница упоредбом, серијацијом и генетичним спо- 
знавањем открити узрочне везе појединих појава, читавих група 
те и развојних фаза, па у колико је могуће сазнати и развојне 
тенденције дотичног феномена или и читавог комплекса такових. 
Све то без помишљања на практичну примену коначног спознања 


" Негпгјећ Каскегћ, КиНипуиззвепзсћан пи. Маил азепзсћан, 2. Аш. Ти- 
преп 1910, (нарочито стр. 11—838); и Огепхеп дег пати звепвсћа  сћеп Верт5-- 
ЂИдипе, 2. Аш. Тиђтреп 1913. 

и без сваке реб о рппар!. Једном речи, без валутативних од- 
ређивања, без 'ЖМепшпе -а! Тако је у теорији. У пракси и нај- 
већи научари ретко одговарају потпуно тим постулатима кул- 
турнонаучне објективности! Кад би се дакле хтело засновати 
једну дисциплину (врло потребну !) која би имала да проучава 
савремене најкултурније скупине, морало би се располагати пре 
свега најобилнијом грађом, исцрпним описима стања и појава и 
најмањих заселака, и то по могућности свију, и метропола. Тек 
онда би могао читав штаб учењака упоређивати, сређивати, гру- 
писати по развојним ступњима и на крај крајева доћи до син- 
тезе културе дотичне државе одн. народа и нације, до генерал- 
них спознања али онда би уједно прешли границе научне обла- 
сти и ступили на тло културне философије где се оперише са 
вредностима, где престаје и културнонаучна објективност (о фа- 
мозном минералу да не говорим!) и да је услов и претпоставка 
познања више особеност културног философа но гомила непо- 
битних чињеница. А напослетку сви ми тежимо тим последњим 
„спознањима“, тим системима вредности, и митос примитив- 
ног дивљака и поглед на културу дојучерањег варвара и 
потпуно културног човека највиши су циљеви човекова мишљења. 

Дакле кад бисмо хтели да имамо научна спознања о савре- 
меним културама, морали бисмо прво имати такове дескриптивне 
дисциплине: социографију па онда на њој засновати култу- 
рологију (као једну грану опште генетичке социологије!) а на 
врхунцу би била културна философија. За сада међутим имамо тек 
наговештаја такове социографије, као: О. Н. Мапп, [Ме 1 ап 
Епонзћ УШасве у Зостооттса! Рарегз, уо! 1. (1905); М. Ј. Тпотаз5, 
Расе рзусћојосу у Тће Атепсап Јошта! ог Зостојогу, 1912, К. 5; 
Огоз Кб2збо сахдазав 65 (агзадати Кајха у Низхашк з7ахад, го- 
дина 1910 и сепаратно од ВозпуакК-а (исцрпно приказао на срп- 
ском д-р Т. Остојић у Летопису, књ. 292 и сепаратно); 
бЗсћпаррег-Агпа,, Ршт Тацпиз- бететдеп у Мошаве и. 
Ашза те 1906; Вгаип, Егу Таи ЈејеКћ апа у Низх. 52а2ад 1913 год. 
Чувено је француско дело: Мопогтарме Ф ип сатоп [уре од 
Едмон Мишла 1908—1911 у 3 велике свеске, о варошици Беје 
(са 8000 становника), чувена је Чарла Буса монографија о Лон- 
дону (Ме апа Габђошг ог (ће Реорје, 1892—1897). Ето то су глав- 
нији радови из социографије. Ништавно премало! Дакле не може 
се јоште писати научно објективна и исцрпна дела о савременим 
високим културама јер немамо социографије тих земаља и нација. 

А статистика2 запитаће некоји. Да, било је мислилаца који су 


сматрали социологију излишном, јер је „статистика“ општа дру- 
штвена наука (!2) која решава (!2) све друштвено-научне про- 
блеме. Слично је мислио и Вунт у 1. издању своје Логике; 
тако мисле данас још понеки статистичари који нису корачали 
с временом али, има већ и међу њима врло светлих умова, н.пр. 
Жижек“, који појимају огромну разлику између статистике неких 
друштвених појава и социологије. Наше је становиште ово: ста- 
тистика није уопште наука, него метод; научна је дисциплина де- 
мологија као дескриптива спољашних дешавања у скупинама те 
тако и групних дешавања, али не посматрајући их као еманације 
групности него као дешавање и доживљај многих појединаца. Та 
дешавања и доживљаји могу бити са своје стране опет условљени 
и проузроковани чисто групним моментима, дакле социологијским 
појавама, као на пр. исељеништво због верских и националних 
сукоба, због ширења великог поседа, смртност услед ратништва 
и т. д. Нема сумње да добра, поуздана и исцрпна статистика (попу- 
лације, привреде, просвете, „морална“ или баш неморала) једне 
државе (а немачка статистика је и поуздана — с изузетком при- 
хода, нарочито прихода великих поседника, јункера — и исцрпна!)у 
пружа дубок увид у ткиво културе дотичне државе односно на- 
ције, али само спољашне дакле цивилизације ! Која статистика 
ће нам открити моралне појаве једне скупине» Можда т. зв. „мо- 
рална“2 Она ће нам их само наговестити, само дати подстрек 
за истинско спознавање моралних мотора. Јер шта нам казује 
на пр. број ванбрачно рођених и бракоразвода о моралном зна- 
чају тих појава, о мотивима и ефектуг Колико и ништа! Ето 
године 1913 издао је управник немачке Рајхсбанке, угледни на- 
ционални економ Хелферих дело о развоју немачке привреде 
за последњих 25 година (т. ј. под владом Виљема [, шпрегагог, 
тех-а). Огромни бројеви, огроман напредак. Али ништа недозна- 
јемо из тих бројева о јазевима између класа, о патњама убогих 
и разврату богатих. Године 1913, почетком месеца новембра 
држао је најбољи беседник берлинске евангелске цркве Имануел 
Хејн страшну, савонаролску проповед. Говорио је о покваре- 
ности немачког младог човека, о бесавесности ванбрачног оца, 
о немилосрђу богатизма. Милијоне бацају берлински богаташи 
за „Танго-теове“, за Пегу-ова летења, за Каруза, за Павлов- 


1 Рг. РЕг. 212еК, Золојорје п. Зтанзик, Мапсћеп 1912. 

ску, док стотине хиљада (без претеривања!) незапослених про- 
летера цвокоћу на зими, гладују, оболевају и умиру. Хејн не пре- 
терује, северњак, син Шлезвига нема бујне маште за визије ка- 
таклизма. Све што је Хејн говорио, истина је, лако је доказати 
са судским претресима, са исказима Атђеуепт ипозат-а и са 
ревизијом буџета великих МегопћоипозејађИззетеп+-а. Хејнова 
проповед има за савесног културног психолога бар исту важност 
као и Хелферихов панегирик немачкој вредноћи, умешности 
и — благостању. А ако ће нам се допустити претпоставка да су 
морална добра виша од економских добара, да ова имају да 
буду поређења првима, онда су извађања Хејна далеко важнија 
но Хелферихова. Јер данас, без развијене социографије, не 
преостаје нам друга могућност проучавања страних култура па 
и своје, доли да прикупљамо репрезентативне појаве, објаве 
општих стања сваког социалног феномена (привредног, генео- 
номског, правног, ратничког, политичког, морално-религиозног, 
философско-научног и уметничког) и да интуитивно, но колико 
је могуће и на основу научно-индуктивно утврђених чињеница 
на пр. путем статистике, одмеримо размере појединих функција 
у културном тоталитету. Јер ми требамо описе и анализе разних 
култура и то не само из радозналости, не само што не може 
свако од нас да живи на пр. по три године у Берлину те да на 
тај начин „упозна“ немачку културу, па да то надокнади књигом, 
него зато што данашње скупине, и које су већ у културној сфери 
Запада и које јој се прикључују, хоће и треба да знају шта значе 
за њу остале културе, шта има у другим културама што одго- 
вара њезиним развојним диспозицијама а шта је у другој кул- 
тури за одбацивање. Јер данас се не предајемо безусловно 
цели једној култури него одабирамо одасвуда. Та дела имају 
прагматичан карактер и треба да служе као фанали у про- 
цесу акултурације. Али така дела не може свако писати јер се 
у њима хоће дати спознање интегралне културе, правилно одме- 
равање свију функција. Така дела може само социолог 
писати. Да не бих изазивао брзоплета и свезналачка „против- 
мишљења“ нећу да покривам горњу тврдњу својим знањем и 
уверењем, него ћу се позвати на светски ауторитет холандског 
социолога Рудолфа Зебалда Штејнмеца против кога аргумен- 
товати једино са својим „другим мишљењем“ а не са логичним 
разлагањем значи већ много више до патолошки појав мегалома- 
није једног полуварвара. Штејнмец каже: „Социограф“, дакле 

сваки који се бави проучавањем једне културе као целине 
а не само на пр. економске организације, политичког поретка, 
одгоја и школовања подмлатка, социалне политике у једној ску- 
пини, „мора бити стручно спреман у науци о држави (разуме се 
како опште правној тако и опште друштвеној! Нап. писца), 
у националној економији и у социологији (као општа теорија 
културних феномена и функција! Нап. писца) а добро упућен у 
антропологији, специалној или примењеној психологији (т. ј. у 
психологији гомила, у социалној психологији и психологији на- 
рода у Фујеовом смислу! Нап. писца) и у етнографији ако неће 
да буде шепртљан“:. Додајемо да мора познавати како поли- 
тичку тако и културну историју дотичне скупине и то обоје те- 
мељно! Новинари Ире и Гајда писали су о Немачкој и Аустрији 
обојица површно; много спремнији је универзитетски професор 
у Риму Борђезе али је његова култура једнострана: литератско- 
уметничка и све види кроз ту призму естетицизма. Блондел је 
претежно националан економ а никакав социолог, зато може да 
је „објективан“ јер нема посла са моралним вредностима. Доен 
је већ много више социолог у толико му је дело понајбоље што 
је досада писано о Савременој Немачкој али — са енглеског 
становишта! А то је друго ненаучно обележје тих дела да су 
писана са једног посебног становишта, становишта које одре- 
ђује шта ће се нарочито опазити и шта ће се како схватити. Ен- 
глез ће теже задирати у моралитете социалних односа, његово 
екстремно индивидуалистичко појимање (сетимо се да је чак 
један Спенсер унео тај индивидуализам, контрагрупизам и у 
своју научну социологију !) не допире до културних значаја једног 
случаја Кепеника, до правилног, културно-психолошког разуме- 
вања немачког милитаризма и бирократизма, за њега је особе- 
ност Кајзера (служим се изразом Кајзер и поред замерања 
г. Марковића, а служе се њиме и Енглези и Мађари, дакле није 
никакав мој ћеф него тачно осећање милитарне тежине израза, 
као што под речју „Цар“ цео културни свет не само мисли него 
и осећа теократског государа Русије. Ето то је објашњење зашто 
пишем, као што рекох, једнако енглеским и мађарским писцима, 
Кајзер, а ко запиње за то, тај још не познаје толико Немство, 


'К.5. Зјетптег 2: Плје 5Ее ипо дег Зодоргтарће !п дег Кејће дег Селзге5- 
м1вепзсћаНеп (Зопдегађагиск аиз дет Ату ћиг Кес -ипа Миасћа зрћпозорћће, 
Ва. М1, Нећ 3) Вепп 1913, стр. 6. 

ни у прошлости ни у садашњици, те још не може да осећа 
него само мисли логично!) занимљива као особеност али он не 
може да види да је могућност такове особености на престолу и ње- 
зиног изражавања веома карактеристична и за грађанску свест, 
за човечански понос поданика му. Међутим Енглез проучава на- 
рочито пажљиво економски развој Немачке и тежи да позна 
разлоге с којих је немачка трговина постала тако опасним кон- 
курентом енглеској трговини. При томе проучава школство, ор- 
танизације, конзуларну службу па и општу психику Немца као 
радника, подузимача и чиновника. Разуме се да је при томг 
„објективан“ у вулгарном смислу јер на пр. при школству једино 
с обзиром на практичне резултате привредних подузећа не може 
се ни бити усхићен ни отиснут, него једино констатовати да је 
такво и таково школство погодно за васпитање добрих, спремних 
и савесних службеника и подузимача. Сасма је друга ствар када 
се расуђује, ито субјективно, јердрукшијесе не може, 
је ли школство погодно за развијање слободних особености, је ли 
неморално у затирању сваке самосвојности баш најбољих ђака, 
је ли уопште ношено идеалима или само практичном целисход- 
ношћу. А то питање мора поставити сваки ко хоће да схвати 
интегрално једну културу а нарочито људи из оних скупина које 
не могу мислити на економско ривалство али су упућене да упо- 
знају свестрано, не само педагогијски-апстрактно него, пре свега, 
ефективну социално-моралну страну разних васпитних система. 

Утврдили смо до сада да: 1) не може, бар за сада, бити 
говора о научном проучавању и познавању културне целости 
једне скупине, државне или националне заједнице; 2) такова про- 
учавања, од великог практичног значаја и ако ненаучна, могу 
вршити једино стручни социолози с изгледом на апроксимативну 
тачност; 3) сва та проучавања добијају посебну боју и значај 
односом скупине којој припада посматрач и писац и скупине 
коју описује. 

Иако је немогуће строго научно проучавати једну савремену 
културу, потребно је да се оперише са свима научно утврђеним 
чињеницама у колико их има и у колико одговарају, сврси т.ј. ин- 
-"тегралном познавању културне целости, т.ј. не смеју се наводити 
н. пр једино привредно-статистички податци без исказа о со- 
циално-патолошким појавама, без морално-статистичких пода- 
-така, не сме уопште свагда показивати само позитивна или само 
негативна страна, али која ће више нагласити зависи од посебне 

сврхе дела. Такова сврха не мора бити гола, слепа тенденција 
али остаје тенденција ублажена и научним и оверовеним мате- 
ријалом заступана. Спенсер је набројао све тешкоће објек- 
тивног проучавања културе. Главније су препреке: 1) интелек- 
туалне то јест немогућност уживљавања и појимања назора и 
особина које су нам потпуно стране; 2) субјективне тешкоће: 
а) раздраженост помућује расуђивање, 6) предрасуде: из васпи- 
тања, из патриотизма, из класних интереса, из политичке и 
религиозне заинтересованости. Све су то препреке, по Спен- 
серу, за научно социологијско схватање и тумачење и про- 
верене грађе!: Колико им је тек дејство код наших ненаучних, 
ео трзо једнострано детерминисаних, интересима групе, проуча- 
вања страних култура»! Зато сам и написао у поговору 
своје Модерне Германије: „Према животу нарочито, којим 
је и сам од малена живио, може се писац ставити само субјек- 
тивно. Субјективно као што вели Леметр: „у неличној критици 
лежи много више уображености, јер она не признаје своје: 
слабости“.“ 

Г. Марковић све то није узео у обзир и приредио је на 
крају свога реферата један, истина комплиментима пропраћен 
али ништа мање одлучан ашо да 16 моје научне озбиљности. 
Ја: могу да разумем г. Марковића: он воли и цени Немачку 
иако није с немачком културом могао бити толико срашћен као 
на пр. ја који сам дуго времена био више припадник Немачке 
Нације док се нисам нашао, не толико Србином колико Југо- 
славенином, Србохрватом — Словенцем, јер ко је једанпут био. 
Немац по националној културности, тај не може постати само 
Србином јер је то један пад. Југословенска Нација је за све нас 
апостате специфичног „Србизма“, „Хрватизма“ и „Словенизма“ 
једино могућ идеал наших културних тежња. Г. Марковић ће 
познавати ону немачку изреку да се само оно познаје што се и 
воли. Па ми смо и волели немачко биће и културу му, волели 
све дотле док нас се тицаху само књижевност, научност и при- 
ватни, као и интрагрупни морал, а престали смо да волемо кад 
се почесмо бавити и политичким питањима, кад нам пуче пред 
очима сва средњевековност немачког милитаризма, недемократ- 


' Препоручујемо сваком ко хоће да се упозна са гностичким условима и 
претпоставкама социалво-културних проучавања Спенсерово дело: Тће Зшду 
ог Зостојору, Гопдоп 1871 и Швеђанина Штефна: Пје Јпгуесе дег золајеп Ег.. 
Ккепп!т5, Јепа, 1913. 

ског и препотентног ауторитатизма, кад спознасмо сву соци- 
алну и политичку сервилност већине немачког грађанства, бур- 
жоазије, кад видесмо како је све то лаж чиме нас кљукаху по 
хуманистичној гимназији: дЧешзсће Мефисћкен, дешвсће Тгеџе, 
дЧешзсће 5шШсћкен..... Данашња немачка буржоазија није више 
она из доба Хумболта, Гетеа и Шлегела. Како рече Тенг: „Немац 
се преображује и мења свој карактер. Постаје према странцу 
охол, презрив и неправедан...“ И то рече Тен, пријатељ и по- 
штовалац германске културе а опазио је све то само у зачећу. 
А године 1913 достигла је обесна ксенофобија свој врхунаци 
реч Аичјапдег нечује се више без презривог Вегезсћтаск-а! 
Завидим свакоме ко је довољно необавештен и наиван те може 
да гледа још у Немцима месечаре идеализма из доба 1750—1840. 
Када сам писао Модерну Германију имао сам у виду у првом 
реду Српство Војводине и старе Границе, које је још окужено 06- 
чуђавањем свега немачког, за које је Немство инкарнација кул- 
турног идеала. И Војводина ме је разумела. Сви су листови 
без партијских разлика, једнако топло поздравили огледало да- 
нашњег Немства а Д-р Лаза Поповић је у Бр. Колу говорио 
да је то дело наша еманципација од Немства. Наравно да се све 
то тачно разуме, треба познавати Војводину, треба знати ону, 
прошлу генерацију, која је одгајана Гримовим бајкама, васпи- 
тана Шилером и Хајнеом, разонођавала се лектиром Коцебуа, 
Фрајтага, која је читала некритички немачке листове и међу- 
собно говорила (и још говори: Митровица, Загреб, Љубљана...) 
немачки. Они су презирали и нису познавили способности своје 
расе и дужности према тим способностима. Али мене су разу- 
мели и даље ван Војводине: разумео ме је и хрватски критичар 
у Ођхог-у који наговешћује исто што и г. Д-р Л. Поповић из- 
рично истиче: нашу еманципацију од Немства. А Д-р Фран 
Илешић, председник Словеначке Матице исписујући моје 
речи: „Цела та тиха, нечујна борба (т.ј. Данаца) изазива утисак 
да одломак једног културног народића подлеже ударима набу- 
јале масе Немства које етички припадају варварству“ — додаје: 
ТеХке ђезеде о у прћ уегшјет 1!п 2ајо тед аЧшеип паоазат 
фдфејпо !п ргакисСпо !п 7а зуе з1исаје гад!Кка!по Јигоз!о- 
уапзфуо (курзив је г. Илешићев). Већег успеха није могла имати 
„Модерна Германија“ него кад даје повода једном од најкултур- 
нијих људи оног југословенског народа, које боље познаје Немство: 

год остала два члана Југословенске Нације! Ето то је објашњење 
нашег становишта при писању Модерне Геманије. 

Г. Марковић се је хтео упустити и у стварно критиковање де- 
-"таља. Одговорићу му колико је изнео : 1) познато ми је да су Т!ег- 
сапеп и 200 две ствари и дошло је до збрке у књизи можда због 
журбе у писању, нешто и са нејасног рукописа и невођења корек- 
"туре од стране писца. Такових, ирелевантних омашака има више, 
на пр. Бартелс није универзитетски професор него титуларни 
професор (стр. 145), нити је Франц Лист „Опепфргорће!“ него 
Фридрих Лист (стр. 216) итд. Али г. Марковић не зна за право 
стање врло многих љубавних састанака по ТПегсапеп-у кад цр- 
вени због оног због чега је полиција затворила неко време ве-_ 
'чером улазе. У осталом такове ствари догађају се и у минхен- 
ском Енглеском Парку, и у Лондону у Нуде-Рагс-у, и у пе- 
штанском Магозћсе-у и у бечком Пратеру итд... Ако г. Мар- 
ковић сумња, нека се обрати на полицајне дирекције дотичних 
места и онда може на основу факата говорити. Пре не. Г. Марко- 
вић мисли да сам извадио „из какове књиге познату шалу“ о не- 
мачком професору и полицајцу. Чудим се да је г. Марковић као не- 
мачки ђак могао тврдити да је то цитат (истина никако „познате“ 
а још мање „шале“). Немам при руци талијански текст из кога сам 
онда наводио, али ми је ту мађарски оригинал. Михелс је држао 
године 1909 предавање у пештанском Социологијском друштву 
о Психологији буржоазије разних земаља, преда- 
вање је одштампано у Низхафшк 5хатад-у 1909 св. 2—98, у коме 
стоји та „позната шала“. Карактеристично је међутим да у не- 
мачком отиску (Мопа аса и 5о2101огле, 1909, Мг. Јин, Апг.-5ер!.) 
нема баш тог места. Изгледа да се Михелс женирао својих не- 
мачких колега. Сад морам додати да је Роберт Михелс један 
од највећих немачких социолога, професор у Турину и са- 
уредник најугледније ревије Агсју Ни Зодмаћуззепзсћан и. 50- 
лађроник, па ће се разумети како то није ни шала ни прете- 
ривање журналисте, но социјална појава огромног значаја. 
Готово да је непотребно одговорити г. Марковићу на слично му 
замерање да и сада „учим код такових људи“:,много се више учим 
код талијанских, француских, енглеских па и шпанских социолога 
него код немачких, а друго, том сервилношћу није јоште искљу- 
чена спрема немачког професора! Али да се не би рекло, Ми- 
хелс је помало социалиста (у Немачкој нечувено за унив. проф.! 
док их је у Италији тма!) па није „објективан“, напоменућу да 

је довољно конзервативни правник, проф. универзитета у Мин- 
хену Амира рекао новембра 1913 на скупу немачких универ. 
проф. у Штрасбургу: „ми смо ионако доста сервилни“ (ут зта 
аисћ оћпећп ђефепчјепћан сеппио!) а Теобалд Циглер пише у 
књижици: Ођег Џптуег ајеп ипа Оппуегана ву и ашт, Герла, 1913: 
„полаже се (т. ј. од универ. професора) вредност на добивање 
и недобивање одличја“ („Аш фе Мепећипе буу. Метуепећипа 
уоп Огдеп тад Мег сејео...“). Слично сам слушао говорити и 
марбуршког државно-правника Шикинга. Осим тих двеју ствар-- 
них, али као што сам показао, незаснованих замерака, рекао је 
још г. Марковић да је поглавље Берлин ноћу — памфлет. 
Само је онда најстрашнији памфлет она статистика и то зва- 
нична у Паралипомена и она пет редака на крају Берлин 
ноћу. Нека г. Марковић расправља са статистичким званичницима 
што нису за љубав блажених обожавалаца немачке „чедности“ 
фалзификовали званичну статистику. Ја је нисам смео фалзифи-- 
ковати јер би био свестан своје страшне необјективности. Ето 
тако стоји са „стварним“ замеркама г. Марковића. Али ја ћу да 
му изађем на сусрет, бранићу и оне тезе које не спомиње али 
које га очито тиште. По мом осећању најтеже су ове: 

ђ) У Немачкој влада милитаризам у смислу Буркарда: 
посебно право, посебна част, посебне привилегије једне бруталне 
и шупље класе, која нема право до привилегија у данашњем ин- 
дустријском друштву. За доказ ове тезе спомињем три имена:. 
Тађегп, ПештуеЏег, Мег; и говор ратног министра фон Фалкен- 
хана у Рајхстагу 3-ег и 4-ог децембра 1913. Заргеп! заћ, а дру- 
гима није помоћи“. 

2) У Немачкој влада полуфеудално доба. Социолог 
унив. проф. Михелс пише: „Меродавно је да у Немачкој игра 
социалну улогу и необразовано и задужено племство, дакле они, 
који, када би живели у Италији и Енглеској, не би играли никакву, 
улогу и изгубили би се...“, „у Немачкој има племство још увек 


1 У споменутим местима газила је солдатеска и то чак до генерала, ос- 
новна грађанска права, васпоставила је без наредбе цара војну диктатуру 
а државни канцелар нашао је пред парламентом да је ствар у реду а ратни ми- 
нистар ставља у изглед да се таково што може и поновити. Моја је дужност да 
констатујем да таквих ствари у Европи од 1850 још није било, а као што се види 
могуће су у тој идеалној Немачкој. Кад су морали и сами Нанопа ега!-и, нај- 
конзервативнија буржоазија, да устају против „милитарне државе“, „апсолутне 
солдатеске“ онда то значи много, врло много, наравно за оне који познају при-- 
лике а не и за оне који само мисле да познају ! 

огроман социалан углед и од свију друштвених слојева највећу 
политичку моћ...“; „Немачка стоји под политичком владавином 
племства“. Слично и Шикинг у Меце Деје дег згааШсћеп Ешбмск- 
ипо, Магшга, 1918. 

3) Немачко друштво распиње се сексуалним амо- 
рализмом. Фриц Беролцхајмер, философ права, а иначе ве- 
лики Јацдајог Деттапае, пише у свом последњем делу : Мога! ипа 
Сезе ећаћ дез 20. Јаћнгтилпделта, Мипсћеп 1914: „Прилике су се из- 
мениле, у нашем неврастеничком добу није девичанство никакав 
доказ за невиност и чедност, у широким круговима буја кукољ 
полудевичанства, постоје многобројни ванбрачни сполни односи 


с пометањем или побацивањем плода“. (стр. 104). „И безбројни | 


локали за 5сМеђе-игре, крчме са женском послугом, блудничке 
куће и уличне проститутке заводе, нарочито после већег кван- 
-тума потрошеног алкохола, на сношај без љубави; небројени 
додири у служби и у друштву са девојкама (и женама) свију 
врста распирију наклоности које се сполно изживљују у „Мег- 
ћа п5“-у (т. ј. однос пола-искрен а пола-животињски либидоно- 
зан), стр. 108. „Те чињенице стоје“ (курзив мој. Нап. п.). 
Тако Беролцхајмер који нерадо опажа и пеге на лицу ме- 
снате Германије! Коме још није доста нека узме у руке врло 03- 
биљног Блоха (Паз ЗехпаПеђеп шпзегег Хе4; 9. Аш!. 1909) на- 
рочито стр. 260—839, па поред тога књигу Роберта Хена: Пле 
Ргоз шноп !п Пешзсћјапд, па годишта смотре Меџе бепеганоп и 
Хенасћић Ни ЗехцаћмззепзсћаНеп, па чланке по најбољим листо- 
вима (Тас, ВеЏасе, Н, Вешпег Тасђјан, Хе# шп ВЏа, и т. д.) по- 
водом судске расправе у ствари Хедвиге Милер, јесени 1913. 
Поред тога сам тврдио да та „слобода“ модерне Немице 
није никаква психичка еманципација, никакав Ојејсћазје ипо дег 
(езсћјестеег (бар никако за највећу већину) него једноставно чулно 
подавање цуре а експлоатисање од стране мушкараца. Да није 
еманципација тврди социолог Милер-Лиер, писац за сада нај- 
боље немачке систематске социологије у М делу (Рћазеп дег Глеђе, 
Мипсћеп, 1913): „У Немачкој је положај женске сразмерно 
нижи (него у англосаксонским земљама) а баш међу Немцима 
одржао се под вођством Пруске милитарни „дух нарочито јако“ 
(стр. 192). Кад није дакле из „равноправности“ шта је друго до 
подавање2! Све сам то констатовао у Модерној Германији, 
делимично сам и објашњавао социално-економским моментима а 
потребно је било све то нарочито констатовати јер има — још 





3 
| 
| 


= 


О ТЕШКОЋАМА ПРИ ПРОУЧАВАЊУ КУЛТУРЕ 431 


света који верују оним лажама : „Фешзасће Међисћкен“, „дешзсће 
'5бишећкен“, „Чешксће Тгеце“... а све је то веома карактеристично 
за данашњи морал Немачке Нације. Разуме се да има „изнимака“ 
али је претежни тип аморални, а социолога се не тичу изнимци 
него претежни типови. 

4) Тврдио сам да немачки бирократизам, поред сво- 
јих сјајних страна, често показује насилничке само- 
воље у интерпретирању закона и то нарочито у национа- 
листичким сукобима, дакле политичним а не правним! Два при- 
мера од јесени 1913: а) у Шлезвигу, у Фленсбургу забрањује 
г. окружни началник својевољно изврћући закон о удружењима 
Амундзену да држи предавање на норвешком језику и тек кад 
је ствар постала европском бруком Немачке, повучена је забрана 
из Берлина али роз! 1езшт. 

Исто тако самовољно интерпретује полиција у Саксонској, 
кад на оснону Апзуејзрагавтарћ-а изгони из Немачке чешке за- 
натлије, не зато што су политично незгодни (а то је једино 
исправни смисао за „јазНсе Аизапдег“) него што као умешни и 
вредни мајстори праве конкуренцију немачким „колегама“. А 
Пољаке нећу да помињем,! нећу ни поступање са социалном де- 
мократијом, са странцима уопште кад дођу у непријатан поло- 
жај да имају посла са немачком полицијом и бирократијом. 

Јест, ја више не волим Немце. Само нека ми каже г. Мар- 
ковић који је то свет што их још волиг А највећма их не трпе 
њихова „браћа“: Данци, Норвежани, Холандези и Алемани у 
Швајцарској. Не трпе их као један недемократски, сервилан 
према вишима, охол и бруталан према нижима, према свем дру- 
гом свету надут и уображен народ. Нема ниједног значајног социо- 
лога Немца, који би у свом закључном суду био очаран Немцима, 
али су се и Новиков, и Кориехо и Ксенопол врло отво- 
рено изјаснили о несимпатичности те нације! — Не видим раз- 
лога зашто би ми Југословени имали бити усхићени Немцима. 
Можда због њиховог „културтрегерства“ по Корушкој, Крањ- 
ској, Трсту, Срему, Босни...2 Можда због држања њихове це- 
локупне штампе и публицистике у југословенским стварима» 
Социолог није ничији трговачки конзул нити агент, испредање 
извозничко-увозничких „културних“ (2!) веза остављам Шлибе- 


1 Види опширно о насиљима Немачке према својим пољским поданицима 
у Бранковом Колу, год. 1913, св. 1Х—Х1. 

нима, Кеслерима и свима који се тиме баве, а ја сам имао да 
расуђујем као човек кома су једино културни тоталитет и ње- 
гове објаве на срцу. Г. Марковић је усхићен у Немаца нечим 
што још није култура: цивилизацијом. Цела тешкоћа расправ-- 
љања чисто и једино социологијског проблема односа цивили- 
зације и културе као и њихових прогреса избија у свакој студији. 
о ма којој савременој „културној“ земљи и нацији. Али исту 
цивилизацију имају и Швајцарска и Данска, Белгија, Холандија, 
Шведска и Норвешка и Аустралија, али здравији друштвени по- 
редак, виши морал но Немачка! 

Тиме сам само наговештавао само понајкрупније тешкоће 
при проучавању култура. Сада ћу да у неколико редака пока- 
жем како се потпуно промаша циљ такове студије када се хоће 
да проучава „непристрасно“, када се хоће елиминовати своја 
особеност као елеменат процеса спознавања; своја особеност је 
у целој условљености и испуњености културом и тежњама ску- 
пине којој припада посматрач одн. писац такових дела. Знате 
шта наступа у таквим случајевима 2 Писац који хоће да је тако 
„непристрасан“ заступа, већином несвесно, становишта скупине 
коју треба да проучава и тако је тек у највећој мери необјек- 
тиван, јер говори по становишту оних који су најзаинтересова-- 
нији у ствари! А то се десило г. Гајди. Ја не знам да ли и 
г. Миодраг Ристић зна писати „ми који смо били у Аустрији и 
мислимо да је познајемо“, али ја сам био у тој Аустрији, од Кар- 
пата до Адрије, па ипак је не познајем довољно да у свима де- 
таљима могу одобравати или побијати Гајдина извађања. Али 
толико могу рећи: Гајда је врло необјективан, не можда што 
не воли Аустрију, (он то крије врло вешто) него што већином 
гледа кроз наочаре Аустријанаца а не спремног странца. Гајда 
је новинар, начитан, образован али новинар, никако социолог. 
А да није такво само моје мишљење, завршићу судом најмери- 
торнијег органа, судом социолога Колојанија у Куга нанпапа 
а! Зосо1овта, 1913 год. бр. Ш—М, стр. 448: „Велика је распар- 
чаност на тим страницама, недостаје „тоталитет“, нема ту пот- 
пуне и јасне визије једне земље, визије која би сијнула ма после 
дугог рада — и нехотећи — свакодневних аналитичних опажања“, 
и стр. 444: „У извесном смислу писао је Гајда своје дело мен- 
талитетом једног Аустријанца...“. Ја нисам хтео да гледам не- 
мачки живот менталитетом Немца, нисам га хтео ни могао као 
дисидент немачке културне заједнице, ни престављати другима 

кроз наочаре Немца. Г. Илешић има опет право: „Оћсајпо 
ротпато Метзуо Је 17 пет5кић уптоу, [0 Б; пе ђИо зе (ако 20, 
а (ид! затаћ зеђе ргезојато ро пет5каћ мгп1ћ, сазор!- 
зЕћ 1п Кпјгсаћ — озјаје Јигочјоуапе зто узјед (еса ргемуан, 
доКкјег пат 50 род уојпти хазјауата рокага! Како зто 5е то- 
Ни. Еуо Козка! Оп ра пат је да! Кпроо Кјег у јаз ша оје- 
дато ша Метсе, себ: „Мехпапје је рпуПегј тосп:ћ — 
ко ризито пј!т!“ (Рап, 1913, Чеу. 494). 


Минхен, у новембру 1913. 


Мирко М. КОСИЋ. 


ЈЕДНА МАЛА РЕПЛИКА. 
(Поводом чланка г. Косића) 


Мени је врло мило што сам, кад сам добио рукопис г. Ко- 
сића, био у могућности да у пуној мери отворим ступце „Дела“ 
једном уваженом сараднику, који је имао непријатност да сеу 
часопису, на коме и сам ради, објави неповољна оцена његове 
књиге „Модерна Германија“, и то оцена из пера једног од редак- 
тора „Дела“. Нека ми г. Косић само не замери што ћу у неколико 
редака морати реагирати на његов чланак. Г. Косић је у свом 
одговору опширно разложио своје становиште приликом писања 
„Модерне Германије“, трудећи се да покаже, како је такав суб- 
јективно-пристрасни начин проматрања, којим се његова књига 
одликује, и умесан и оправдан. Ја не мислим дискутовати о томе, 
јер знам да се и таквим методом може, али у границама, које 
и сам г. Косић наводи, проучавати култура једног народа. Ме- 
ђутим, г. Косић је у „Модерној Германији“ прекорачио баш те 
границе. Ово је моје уверење, које и сад имам, и поред одго- 
вора г. Косићевог. Ја тако налазим, и то зато што мислим и ве- 
рујем да познајем Немачку и њене прилике. Баш они разлози, 
са којих треба проучавати културу једног народа, баш ти раз- 
лози говоре против књиге г. Косића. 

Г. Косића сам ја добро разумео, али то није могао бити 
разлог за мене да одобравам онакав начин писања и онаква 
тврђења. Ја опет понављам да има ствари у књизи г. Косића, 
које су по причању других, несигурних извора навођене. Тако, 
на пример, из одговора г. Косића смем да закључим, да г. Косић 
није у опште ни био у Берлину, а пише читав одељак „Берлин 

Дело, књ. 69. 28 

ноћу“. Г. Косић каже у свом одговору: „Али г. Марковић не зна 
за право стање врло многих љубавних састанака по Тлегоаг(еп-у, 
кад црвени због оног, због чега је полиција затворила 
неко времевечером улазе“. Наравно да ја то не могу знати, 
али тврдим да је то најмање познато г. Косићу, који не. зна ни 
шта је Т!легсаг(еп, кад говори о томе, да је „полиција за- 
творила вечером улазе“ — а Пегоамеп и нема ограде ни 
улаза, пошто је то један са свих страна отворени јавни парк! 

Г. Косић истиче оне појаве, које су општи продукат вели- 
коварошког живота, као типично немачке. Па у томе још прете- 
рује. Задржаћу се само на тврђењу о моралности Берлина. У де- 
цембарској свесци часописа „Агсћту 1] г зо21а1е Нугтепе ипа' 
Ретосгарћте“ објавио је Пг. Мајнсхаузен врло стручан и 
статистички огромним материјалом поткрепљен чланак „Да ли 
Берлинци телесно опадају“. Резултати његова истраживања 
су напротив, баш, да Берлинци расту. По висини, поширини 
груди и потежини опажа се напредак код ретрута, и то зна- 
тан напредак. Податци су узети од регрута берлинских из 1892, 
1902 и 1912 године, у размацима од 10 година. Да ли би то мо- 
гуће било у једној вароши која би морално тако ниско стајала, 
као што тврди г. Косић о Берлину, остављам стручнијима да цене. 

Још мање је срећан г. Косић са навођењем Цаберна и Дет- 
вајлера. Познато је да је цела Немачка Царевина листом про- 
тестовала против поступка војних органа у Цаберну и Детвај- 
леру. Потпоручик Форстнер већ је за Детвајлер добио таку 
казну затвора, после које мора да иде из војске. Пуковник Ројтер 
је такође под војним судом. А немачком канцелару, који је по- 
кушао да оправда држање војних органа, четири петине Рајх- 
стага изјавило је неповерење. Немачки народ има разлога да 
се поноси овако снажним гестом својим, који до очигледности 
утврђује колико је у Немачкој у народу укорењен осећај зако- 
нитости и правичности. Г. Косић то није осетио, јер изгледа да 
за таква опажања нема осећаја. 


Рт. Л. МАРКОВИЋ. 





ТАИДА (ТНАЈ5) 


— Анатол Франс — 


= СВРШЕТАК ·— 


Кад отвори очи, поново, виде око себе калуђере одевене у 
црне грубе хаљине, који му сипаху воду на слепе очи и изго- 
вараху молитве за истеривање ђавола. Многи су стојали напољу, 
држећи у рукама палме. Један међу њима рече: 

— Кад смо прелазили преко пустиње, чусмо вику у овој 
гробници и, ушавши, видели смо те где лежиш непомичан на 
каменој плочи. Без сумње демони те беху оборили на земљу па 
су се разбегли кад смо ми пришли. 

Подижући главу, Пафнус упита слабим гласом: 

— Ко сте ви, браћо» И зашто држите палме у својим ру 
кама2 Је ли то због моје сахране> 

Одговорише му: 

— Брате, зар не знаш да је наш отац Антоније, навршивши 
сто пет година и будући извештен о својој блиској смрти, сишао 
с брега Колзена, куда се био повукао, и кренуо се да благослови 
многобројну децу своје душе. Идемо с палмама пред нашег ду- 
ховног оца. Како не знаш, брате, за тако велики догађај2 Је ли 
могуће да анђео није дошао да те извести о том> 

— На жалост, одговори Пафнус, не заслужујем толику ми- 
лост и једини гости овог обиталишта су ђаволи и вампири. Мо- 
лите се Богу за мене! Ја сам Пафнус, антинојски опат, најбед- 
нији међу Божјим слугама. а 

При помену Пафнусова имена, сви шапутаху уобичајене 
похвалнице, машући својим палмама. Онај што беше већ гово- 
рио, узвикну с дивљењем: 

28" 

— Је ли могуће да си ти тај свети Пафнус, славан са то- 
ликих дела и за кога се сумња да неће бити једнак једног дана 
самом великом Антонијуг Многопоштовани, ти си тај који си 
преобратио, да верује у Бога, блудницу Таиду и кога су с ви- 
соког стуба силом однели серафими. Они који су бдили ноћу, 
пред стубом, видеше твоје блажено вазнесење. Анђелска крила 
те окружаваху белим облаком, а твоја испружена лесница бла- 
госиљаше људске домове. Сутра дан, кад те народ више не 
виде, дуго је јецао, обраћајући се стубу без круне. Тада Фла- 
вијан, твој ученик, објави чудо и замени тебе у управи над ка- 
луђерима. Једино неки простак, по имену Павле, хтеде да по. 
рекне једнодушно осећање. Уверавао је да је видео у сну где 
те ђаволи одводе силом; светина је хтела да га убије камењем 
и чудо је те је могао избећи смрти. Ја сам Зозим, старешина. 
ових пустињика које видиш где клече с обореном главом пред. 
твојим ногама. Као и они, падам ничице пред тобом да би бла- 
гословио оца с децом. Потом, причаћеш нам о чудима која је 
Бог благоизволео извршити твојим посредовањем. 

— Далеко од тога да ме је благонаклоно помагао, као што 
верујеш, одговори Пафнус, Господ ме је кушао страшним иску- 
шењима. Анђели ме нису однели, већ се неки мрачни зид дигао: 
пред моје очи и ишао преда ме. Живео сам у сну. Ван Бога све 
је сан Кад сам ишао у Александрију, чух за кратко време много 
беседа и познадох да је грешна војска безбројна. Она ме гони 
и опкољен сам мачевима. 

Зозим одговори: 

— Поштовани оче, треба имати на уму да светитељи, а 
нарочито усамљени свеци, преживљују страшна искушења. Ако: 
ниси био однесен на небо на рукама серафима, извесно је да је 
Господ уделио ту милост твојој слици, јер су Флавијан, калу- 
ђери и народ били сведоци твог одвођења. 

Пафнус међутим одлучи се да иде да прими благослов од. 
Антонија. 

— Брате Зозиме, рече, дај ми једну од ових палма и по- 
ђимо у сусрет нашем оцу. 

— Пођимо! — одговори Зозим; војни поредак приличи ка- 
луђерима који су изврсни војници. Ти и ја, као опати, ићи ћемо. 
напред. И ови ће за нама, певајући псалме. 

Кренуше се и Пафнус говораше :: 

— Бог представља јединство, јер онје истина, а истина је: 

једна. Свет је разноврстан, јер је заблуда. Треба се одстранити 
од свих призора у природи, чак и од привидно најневинијих. 
Њихова разноликост која их чини пријатним, јесте знак да су 
рђави. Зато не могу да видим киту папируса на водама које не 
отичу, а да ми се душа не растужи. Гадно је све што чула при- 
мају као утиске. Најситније зрно песка доноси опасност. Свака 
ствар нас куша. Жена је смеша свих искушења расгурених у 
лаком ваздуху, на цветној земљи, у бистрим водама. Срећан је 
онај чија је душа запечаћен суд! Срећан је онај који уме да се 
начини нем, слеп и глув и који не разуме ништа на свету, да 
би разумео Бога! 

Размисливши о овим речима, Зозим одговори на то овако: 

— Поштовани оче, потребно је да ти признам своје грехе, 
јер си ми отворио своју душу. Тако ћемо се исповедити један 
другом, по апостолском обичају. Пре него што сам постао ка- 
луђер, проводио сам у свету одвратан живот. У Мадаури, чу- 
веној вароши са својих блудница, тражио сам све врсте љубави. 
Сваке ноћи, вечерао сам у друштву младих развратница и сви- 
рачица на фрули, и водио својој кући ону која ми се највише 
свидела. Један светитељ такав, као што си ти, не би замислио 
никад, докле ме је заводио бес мојих жеља. Биће довољно да 
ти кажем да није поштедео ни старије жене ни калуђерице и 
падао је у прељубе и обесвећења. Дражио сам вином своје 
живце, и означавали су ме, с разлогом, као највећу мадаурску 
пијаницу. Међутим био сам хришћанин и чувао сам, у својим за- 
блудама, своју веру у распетог Исуса. Упропастивши своја добра 
у разврату, осећао сам већ знаке сиромаштва, кад видех нај- 
снажнијег међу својим веселим друговима, где се губи брзо под 
нападима страшне бољке. Ноге га не држаху више; дрхтаве 
руке одрицаху му послушност; потамнеле очи му се склапаху. 
Из свог грла испуштао је још само страшна рикања. Његов дух, 
тромији од његова тела, дремао је. Бог га је претворио у жи- 
вотињу, да би га казнио што је живео као животиња. Губитак 
имања ме је већ наводио на спасоносна размишљања; ну при- 
мер мог пријатеља би још од веће вредности; утицао је толико 
на моје срце да напустих свет и повукох се у пустињу. Ту сла- 
дим већ двадесет година мир који ничим не би узнемирен. За- 
нимам се са својим калуђерима ткањем, неимарством, дрводељ- 
ским пословима па чак и писањем, мада имам, право да кажем, 
мало склоности за писање, јер сам мислима увек претпостављао 

делање. Моји дани су пуни радости а ноћи су ми без снова, и 
држим да је господња милост на мени, јер сам усред најгнус- 
нијих грехова сачувао увек наду. 

Слушајући ове речи, Пафнус диже очи небу и промуца: 

— Господе, гледаш благо на овог човека упрљаног толиким 
злочинима, на овог прељубника, на овог безаконика, а окрећеш 
се од мене који сам увек вршио твоје заповести! Како је твоја 
правда неразумљива, о Боже! и како су твоји путови непроходни! 

Зозим рашири руке: _ 

— Гледај, поштовани оче: рекао би човек на обема види- 


ковим странама као црни редови мрава селица. То су наша. 


браћа која иду, као и ми, у сусрет Антонију. 

Кад стигоше на место састанка, угледаше величанствени 
призор. Калуђерска војска протезала се у три реда у врло про- 
страном полукругу. У првом реду стојали су пустињски старци, 
са штаком у руци, а браде су им падале до земље. Други ред 
су образовали калуђери, који су били под управом опата Јеврема 
и Серапиона, као и сви нилски калуђери. Иза њих су били аскети, 
који су дошли с удаљених стена. Једни су носили на својим по- 
црнелим и осушеним телима дроњке без облика, други су имали 
место одела само трске увијене врежом. Многи су били голи, 
али их Бог беше покрио густом длаком као руно у оваца. Др- 
жали су сви у руци по једну зелену палму; рекао би човек да 
је дуга од смарагда; могли су се упоредити с хоровима изабра- 
ника, са живим зидинама Божјег града. Скупом је владао тако 
савршени ред да Пафнус без муке нађе калуђере, који су били 
под његовом управом. Намести се покрај њих, потрудив се пре 
тога да сакрије своје лице под кукуљачом, да остане непознат 
и не узнемири њихово побожно очекивање. Одједном наста ве- 
лика вика: 

— Светитељ! викало се на све стране. Светац! Ево великог 
свеца! Ево оног кога пакао није победио, ево Божјег љубимца! 
Наш отац Антоније ! | 

Потом све ућута и сви падоше ничице, ударајући челом 
о песак. 

С врха једног брежуљка у пустој бескрајности, приближавао 
се Антоније, кога су придржавали његови предраги ученици Ма- 
карије и Аматас. Корачао је споро, али му је стас био још прав 
и осећали су се у њему остаци надчовечје снаге. Његова бела 
брада ширила се по његовим широким грудима, његова глатка 

глава бацала је светлосне зраке као Мојсијево чело. Његове очи 
имале су орлов поглед; детињи осмех блистао се на његовим 
округлим образима. Да благослови свој народ, подиже своје 
руке, уморне од нечувених радова за читаво столеће, а његов 
глас одјекну последњи пут у овим речима љубави: 

— Како су лепи твоји шатори, о Јакове! Како је љупка 
твоја војска, о Израиљу! 

Одмах затим, с краја на крај живог зида, као да је складно 
грмео гром, одјекну псалм: Срећан је човек који се боји 
Господа. 

Међутим, праћен Макаријем и Аматасом, Антоније је про- 
лазио кроз редове стараца, пустињика и калуђера. Овај видо- 
вити човек који беше видео небо и пакао, овај усамљеник који 
из пећине у стени беше управљао хришћанском Црквом, овај 
светац који беше подржао веру мученика у данима највишег 
искушења, овај учени човек чија речитост беше уништила јерес, 
говорио је нежно сваком свом сину и опраштао се с њима на 
обичан начин у очи своје блажене смрти, коју му беше најзад 
обећао Бог, који га је волео. 

Говорио је опатима Јеврему и Серапиону: 

— Заповедате многобројним војскама и обојица сте чувене 
војсковође. Зато ћете бити на небу у златним оклопима а ар- 
ханђео Михаило ће вам дати назив хиљадара своје војске. 

Кад угледа старца Палемона, загрли га и рече: 

— Ево најмилијег и најбољег мог сина. Његова душа шири 
мирис тако пријатан као цвет боба који он сеје сваке године. 

Опату Зозиму говорио је овако: 

— Ниси очајавао због Божје доброте, зато је у теби Го- 
сподњи мир. ЈЉиљан твојих врлина је цветао на ђубришту твоје 
покварености. 

Управио је свакоме речи непогрешне мудрости. 

Старцима је говорио: 

— Апостол је видео око Божјег престола двадесет четири 
старца, где седе, одевени у беле хаљине, и украшене главе. 

Младим људима: 

— Будите весели; оставите жалост срећнима овог света. 

Тако, пролазећи пред својом синовљом војском, делио је 
савете. Видећи га где се приближује, Пафнус паде на колена, 
растрзан страхом и надом. 

— Оче, оче, узвикну у својој смртној муци, оче мој! Дођи 

ми у помоћ, јер пропадам. Даровао сам Богу Таидину душу, 
живео сам на врху једног стуба и у соби једног гроба. Моје 
чело, без престанка наслоњено на земљу, постало је жуљевито 
као колено у камиле. И при свем том Бог с удаљио од мене. 
Благослови ме, оче, и бићу спасен; растреси изоп и бићу опран 
и блистаћу се као снег. 

Антоније не одговори. Управљао је редом на своје ученике 
поглед, чији сјај нико није могао издржати. Зауставивши се на 
Павла, кога зваху Простаком, посматраше га дуго, затим му 
даде знак да се приближи. Како су се чудили сви да се све- 


титељ обрати човеку лишеном умних способности, Антоније рече: | 


— Бог се овом више смиловао него и једном од вас. По- 
дигни очи, сине Павле, и реци шта видиш на небу. 

Павле Простак подиже очи; лице му се заблиста и језик 
одреши. 

— Видим на небу, рече, постељу украшену засторима пур- 
пурним и златним. Око ње, три невине девојке, пажљиво стра- 
жаре да јој се не приближи ниједна душа, сем избранице којој 
је постеља намењена. 

Верујући да је та постеља знамење његове вечне славе, 
Пафнус се већ захваљивао Богу. Ну Антоније му даде знак да 
ћути и слуша Простака, који шапташе у заносу. 

— Три невине деве ми говоре; кажу ми: Једна светитељка 
ће на скоро оставити земљу; хоће да умре Таида из Алексан- 
дрије. Ми смо наместиле постељу њене славе, јер представљамо 
њене врлине: Веру, Страх и Љубав“. 

Антоније упита: 

— Мило дете, шта видиш јо :п2 

Павле пређе небо погледом, узалудно, од горе до доле, са 
запада на исток, кад му на један мах очи наиђоше на антиној- 
ског опата. Лице му побледи од неког светог страха, а с ње- 
гових зеница одблеснуше невидљиви пламенови. 

— Видим, шапну, три ђавола који се спремају, пуни ра- 
дости да зграбе овог човека. Личе на кулу, жену и врача. Сви 
носе своје име обележено усијаним гвожђем: први на челу, други 
на трбуху, трећи на грудима, а то су: Понос, Блуд и Сумња. 

„Видео сам...“ 

Рекавши то, унезверених очију, с уснама палим, Павле паде 
поново у своју простоту. 

Како су антинојски калуђери гледали Антонија брижно, све- 
"титељ изговори само ове речи: 

— Бог је изрекао свој правичан суд. Морамо га обожавати 
и ћутати. 

Пође даље. Ишао је благосиљајући. Сунце је сишло на 
видик и окружило га зрачним венцем, а' његова сенка, пре- 
комерно увеличана небесном милошћу, развијала се за њим као 
бескрајни ћилим, у знак дуготрајне успомене коју је овај велики 
светац морао оставити међу људима. 

Стојећи, али поражен, Пафнус није видео, није чуо више 
ништа. Једино му је звонило у ушима: „Хоће да умре Таида“. 
Таква мисао му не беше пала никад на ум. Двадесет година је 
посматрао мумијину главу и ево где га потресе очајна мисао: 
да ће смрт угасити Таидине очи. 

„Хоће да умре Таида!“ Неразумљив израз! „Хоће Таида 
да умре!“ У то мало речи какав страшан и нов смисао! „Хоће 
Таида да умре!“ На шта онда сунце, цвеће, потоци и сав овај 
свет» „Хоће Таида да умре!“ Чему ће служити овај свет > Изне- 
нада скочи. „Да је видим поново, да је видим опет!“ Поче тр- 
чати. Није знао где је ни куд иде, али га је нагон водио с пот- 
пуном извесношћу, ишао је право Нилу. Над великом речном 
водом била су много једрила. Скочи у један чамац, леже на 
његов предњи део, очима гутајући простор, викну од бола и 
беснила : 

— Луда, како сам био луда, те нисам имао Таиду, кад је 
још том било време! Луд сам био те сам веровао да је било 
другог чега на свету сем ње! О лудости! Мислио сам на Бога, 
на спас своје душе, на вечни живот, као да је све то нешто 
вредело, кад се видела Таида! Како нисам осетио да рај беше 
у једном једином пољупцу ове жене, да без ње живот нема 
смисла и само је рђав сан» О глупаче! Видео си је а желео си 
добра другог света. О кукавицо! Видео си је и бојао си се Бога. 
Бог! Небо! Шта је тог И шта имају да ти понуде што би вре- 
дело и најмањи делић оног што би ти она дала О, јадни бе- 
зумниче, тражио си божанствену доброту на другом месту а не 
на Таидиним уснама! Ко ти је руком заклонио очи2 Проклет био 
ко те је заслепио тада! Могао си купити по цену проклетства 
тренутак њене љубави и ниси то учинио! Ширила је пред тобом 
своје руке, створене од меса и мириса цвећа и ниси пропао у 
неисказане чари њених откривених груди! Слушао си завидљиви 


449 ДРЕ ЋДУО 


глас који ти је говорио: „Уздржи се.“ Глупаче, глупаче, жалосни 
глупаче! О кајање! О грижо савести! О очајање! Немати ра- 
дости: понети у пакао успомену на час који се не може забо- 
равити и викнути Богу: „Спали моје месо, сасуши сву крв мојих 
вена, раздроби моје кости, али ми нећеш отети сећање које ме 
мирисом испуњује и освежује у век векова!... Хоће Таида да 
умре! Смешни Боже, кад би знао, како се смејем твом паклу! 
Хоће Таида да умре и неће никад бити моја, никад, никад!“ 

И док је чун ишао за брзом струјом, остао је целе дане 
лежећи потрбушке и понављајући: 

— Никад! Никад! Никад! 


Затим, при помисли да се беше дала другима а не њему, 


да беше посејала по свету љубав и да он није у њој оквасио 
своје усне, усправљао се као дивљак и урлао је од бола. Раз- 
дирао је прси својим ноктима и уједао месо својих мишица. 
Мислио је: 

— Кад бих могао побити све које је волела! 

Мисао на ова убиства испуњавала га је једним пријатним 
бесом. Мислио је да закоље Никију полако, на тенани, гледа- 
јући га у очи. Затим му је јарост ишчезавала од једном. Плакао 
је и јецао. Постајао је слаб и благ. Нека непозната нежност 
блажила је његову душу. Обузимала га је жеља да се баци о 
врат другу из свог детињства и да му каже: „Никија, волим те, 
јер си је волео. Причај ми о њој! Реци ми шта ти је говорила“. 
И без престанка су му падале ове речи као нож у срце: „Хоће 
Таида да умре!“ 

— Дневна светлости! Сребрнаста ноћна тамо, звезде, не- 
беса, дрвеће с немирним врховима, дивљи зверови, домаће жи- 
вотиње, брижне људске душе, не разумете ли: „Хоће Таида да 
умре!“ Светлости, поветарци и мириси нестаните. Пропадните 
облици и мисли васионе! „Хоће Таида да умре:!.....“ Била је ле- 
пота овог света, и сваки, ко јој се приближио, китио се одбле- 
сцима њене дражи. Како беху љубазни онај старац и они му- 
драци који седеше покрај ње на александријској гозби! Како 
њихов говор беше милозвучан! Множина веселих изгледа обле- 
тала је око њихових усана и наслада је испунила мирисом све 
њихове мисли. И пошто је Таидин дах био над њима, све што 
су говорили било је љубав, лепота, истина. Мила безбожност 
позајмила је своју драж њиховим беседама. Изражавали су лако 
људску величанственост. На жалост, све је то још само сан. 

Таида хоће да умре! Ох, како бих умро искрено њеном смрћу! 
Ну можеш ли само умрети, осушени у зачетку, Фетусе, што си 
утопљен у жучи и неосетљивим сузама» Јадно недоношче, ми- 
слиш ли окусити смрт, ти који ниси познао живот» Само да 
Бог постоји, па нека ме осуди на паклене муке. Надам се томе, 
ја то хоћу, мрски Боже, чуј ме. Баци на ме проклетство. Да те 
приморам на то, пљујем ти у лице. Треба да нађем вечни пакао, 
да бих излио у њега вечно беснило које је у мени. 

Чим свану, Албина дочека, пред ћелијама, антинојског опата. 

— Добро си дошао у наше храмове мира, поштовани оче, 
јер несумњиво долазиш да благословиш светитељку коју си нам 
подарио. Знаш да је Бог, у својој милости, позива к себи; и 
како не би знао за новост коју су носили анђели од пустиње 
до пустиње2 Истина је, Таида је на самрти. Њене су муке свр- 
шене и морам те обавестити у мало речи о њеном владању међу 
нама. По твом одласку, како беше затворена у ћелији, обеле- 
женој твојим жигом, послах јој с храном фрулу сличну онима 
на којима свирају на гозбама девојке њеног занимања. Учинила 
сам то да не би пала у сету и да не би била мање љупка и 
даровита пред Богом него што је била пред људима. Радила 
сам мудро; јер је Таида по цео дан величала Господа на сви- 
рали и невине девојке, које су привлачили звуци ове невидљиве 
фруле, говориле су: „Слушамо славуја небесних гајева, лабуда 
на умору распетог Христа“. Ето тако је Таида испунила своје 
покајање, кад се после шесдесет дана отворише врата сама по 
себи која си запечатио и печат од иловаче се преломи, ма да 
га људска рука није дирнула. По овом знаку познадох да је 
требало да престане искушење на које си је ставио и да је Бог 
опростио грехе свирачици на фрули. Од тада је живела с мојим 
кћерима, радећи и молећи се с њима. Поучавала их је скром- 
ношћу својих покрета и речи и изгледала је међу њима као кип 
стидљивости. По неки пут је била жалосна, али је ова сета про- 
лазила. Кад видех да се одала Богу вером, надом и љубављу, 
не плаших се да употребим њену умешност па чак и њену лепоту, 
да бих поучила њене сестре. Звала сам је да представља пред 
нама дела жена и паметних невиних девојака из Светог Писма. 
Представљала нам је Јестиру, Дебору, Јудиту, Марију, Лазареву 
сестру и Марију, Исусову мајку. Знам, поштовани оче, да се у 
својој строгости буниш при помисли на ове призоре, али бии 

ти сам био дирнут, да си је видео у овим побожним призорима, 
где лије истините сузе и пружа небу своје руке као палме. Одавно 
већ имам под својом управом жене и држим се правила да не 
радим против њихове природе. Све семење не даје исто цвеће. 
Све се душе не посвећују на исти начин. Треба имати на уму да 
се Таида предала Богу, кад беше још лепа, а такво жртвовање, 
ако није једино у свом роду, у најмању руку је врло ретко... 
Ова лепота, њено природно одело, није је још напустила, и ако 
болује већ три месеца од грознице, од које умире. Како, за време 
своје болести, тражи без престанка да види небо, наређујем те 


је износе свако јутро у двориште, близу кладенца, под старом. 


смоквом, у чијем хладу обично опатице овог манастира држе 
своје скупове; ту ћеш је наћи, поштовани оче; али се пожури, 
јер је Бог зове себи и вечерас ће мртвачки покров покривати 
ово лице које Бог створи за саблазан и поуку свету. 

Пафнус пође за Албином у двориште, озарено јутарњом 
светлошћу. Дуж кровова од ћерпича голуби стојаху у реду као 
низ бисера. На постељи, под смоквом, почивела је Таида потпуно 
бела, прекрштених руку. Стојећи покрај ње, жене покривене велом 
изговараху гласно молитве смртних мука: 

— Смилуј се на мене, Боже, по својој великој благости и 
и утри моје грехе у мноштву својих милосрдних дела! 

Викну је: 

— Таидо ! 

Она подиже своје трепавице и окрену своје беле очи онамо 
одкуда је долазио глас. 

Албина даде знак калуђерицама да се удаље неколико'“корака. 

— Таидо! — понови калућер. Таида подиже главу: неки 
лак дах изиђе с њених белих усана: 

— Ти си то, очег... Сећаш ли се воде с извора и урма које 
смо брали2... Тог дана, оче мој, почели су за ме љубав... живот. 

Ућута и глава јој паде опет. 

Смрт је лебдела над њом. Самртни зној украшаваше њено 
чело. Прекидајући величанствену тишину, једна грлица гукну сво- 
јим тужним гласом, по том се калуђерово јецање помеша с де- 
војачким певањем псалама. 

— Опери ме од мојих прљавштина и очисти ме од мојих 
грехова. Јер ја знам своју неправду и моја кривица се диже не- 
престано против мене. 

На један мах, Таида се усправи на постељи. Њене љуби- 

часте очи отворише се колико су велике: и усхићених погледа, 
пружених руку ка далеким брежуљцима, рече јасним и свежим 
гласом: 

— Ево ружа вечног јутра! 

Очи јој блистаху; слаба румен обузимаше њене слепе очи. 
Оживела је поново, милија и лепша него икад. Пафнус, клечећи, 
стеже је својим црним рукама. 

— Не умири, — викао је чудним гласом који ни он сам није 
познавао. Волим те, не умири! Слушај, моја Таидо. Преварио сам 
те, био сам само једна бедна луда. Бог, небо, све то није ништа. У 
истини постоји само живот на земљи и љубав међу бићима. Љубим 
те! Не умири! То би било немогуће; ти си сувише драга. Ходи, ходи 
са мном. Бежимо; однећу те врло далеко на својим рукама. Ходи, 
волимо се. Чуј ме дакле, о миљеницо моја и реци: „Живећу, 
хоћу да живим“. Таидо, Таидо, дижи се! 

Није га чула више. Њене зенице су пливале у бесконачности. . 
Она шапуташе: 

— Небо се отвара. Видим анђеле, пророке и свеце...... 
добри Тодор је међу њима, с рукама пуним цвећа; смеје се на 
ме и зове ме..... Два серафима долазе мени. Приближују се..... 
„како су лепи!... Видим Бога. 

Уздахну весело и глава јој паде поново непомична на уз- 
главље. Таида беше мртва. Пафнус, стежући је очајно, прождирао 
ју је од жеље, беснила и љубави. 

Албина му викну: 

— Одлази проклетниче! 

И положи пажљиво своје прсте на очне капке мртве жене. 
Пафнус“ се измаче уназад, посрћући, очи му сагореше од пла- 
менова и осећаше да се земља отвара под његовим ногама. 

Деве запеваше Захаријеву химну у Божју славу: 

— Благословен Господ, Бог Израиљев. 

Брзо им заста глас у грлу. Спазиле су калуђерово лице и 
бежале су од ужаса, вичући: 

— Вампир! вампир! 

Беше постао тако одвратан да, прелазећи руком преко: 
свог лица, осети своју ружноћу. 


ПРЕВЕО С ФРАНЦУСКОГ 
СТЕВА МАРИНКОВИЋ 

ДЕО ДРУГИ. — КЊИГА ПЕТА. 
3 АеИ 1 РОУ КО ТРВРА 


| 
Брачни споразум. 


Г-ђа Хохлакова опет дочека Аљошу прва. Она се журила; 
догодило се нешто важно; хистерија Катарине МИвановне свр- 
шила се несвешћу, затим наступи „ужасна, страшна слабост; она 
леже, укрсти очима и стаде бунцати. Сада је у ватри, послали 
смо по Херценштубе, послали смо и по тетке. Тетке су већ овде, 
а Херценштубе-а још нема. Сви седе у њеној соби и чекају. Бог 
зна шта ће бити, но она је ван себе. А шта ћемо, ако је врућица!“ 

Кличући то, г-ђа Хохлакова имађаше изглед озбиљно упла- 
шене жене: „то је већ озбиљно, озбиљно!“ додаваше она свакој 
речи, као да све, што се с њом раније дешавало, не беше 03- 
биљно. Аљоша је саслуша с тугом у срцу; поче јој већ изла- 
гати и своје доживљаје; но она га већ код првих речи прекиде. 
Она није имала каде, она га замоли да поседи код [л15е и да је 
код [л5е и причека. | 

— Глзе ме је, слатки Алексије Фјодоровићу, — прошапта 
му она скоро на уво, — [ле ме је необично зачудила малочас, 
али и обрадовала, и стога јој моје срце све прашта. Помислите 
само, тек што сте ви отишли, она се наједаред искрено поче 
кајати, што вам се бајаги смејала јуче и данас, али она сеи 
није смејала, она се само шалила. Али се тако озбиљно кајала, 
скоро до суза, тако да сам се ја зачудила. Никад се она пре 

није озбиљно кајала кад се мени смејала, него увек у шали. А 
ви знате, она се мени сваки час смеје. А ово сад она озбиљно — 
сад је све пошло озбиљно. Она необично цени ваше мишљење, 
Алексије Фјодоровићу, и, ако можете, ви се немојте налазити 
од ње увређени, и немојте јој замерити. Ја њу и сама увек штедим, 
јер је она тако паметна, — верујетел миг Она ми рече ма- 
лочас да сте ви били друг њеног детињства, — „најозбиљнији 
друг мога детињства“, — помислите само: најозбиљнији, — а да 
шта сам ја ондар“ Она у том погледу има необично озбиљна 
осећања, па чак и успомене, а што је најглавније, те реченице, 
и речи, те чудновате, сасвим неочекиване речи, тако да се ни- 
како и не надаш, а оне тек наједаред искрсну. Ето тако не- 
давно, на пример, о јасену: био је код нас у башти, у њеном 
раном детињству, некакав јасен; он је можда и сад тамо, тако 
да не тргба ни говорити о некаквој прошлости. Јасенови нису 
људи, они се дуго времена не мењају, Алексије Фјодоровићу. 
„Мама, — вели она, — мени је тај јасен јасан још из детињ- 
ства, — то јест „јасен — јасан“ — то се она некако друкчије 
изразила, јер ту вам је некаква збрка, јасен је реч глупа, али 
само она је мени том приликом напричала нешто тако ориги- 
нално, да вам ја то никако нисам кадра испричати. А и све сам 
заборавила. Но, до виђења! Ја сам врло потресена, и по свој 
прилици померам памећу. Ах, Алексије Фјодоровићу, а ја сам 
двапут у животу померала памећу, и била сам лечена. Идите 
код |15е. Охрабрите је као што ћете ви то увек дивно знати 
учинити. — [15е, — викну она, прилазећи к њеним вратима, — 
ево сам ти довела Алексија Фјодоровиза, кога си ти толико 
увредила, али он се ни најмање не љути, уверавам те, на против, 
чуди се, како си могла и помислити тако што ! 

— Мега, татап, — уђите, Алексије Фјодоровићу. 

Аљоша уђе. [л5е погледа некако збуњено и наједаред сва 
поцрвене. Она се очигледно нечег стидела, па као што увек у 
таквој прилици бива, поче брзо-брзо говорити о нечем сасвим 
споредном, баш као да се тим споредним она и занимала у том 
тренутку. 

— Мама ми наједаред саопшти малочас, Алексије Фјодоро- 
вићу, читаву историју о тих двеста рубаља, и о тој поруци што 
сте је добили... за тог јадног официра... и испричала ми је сву 
ту ужасну историју, како је био увређен, и, знате ли, премда 
мама врло нејасно прича... она све прескаче... али ја сам слу- 

шала и плакала. Шта је, како је, јесте ли ви предали тај новац,. 
и шта је сад са тим јадником 2... 

— Ама то баш и јесте оно, што му нисам дао, то вам је чи- 
тава историја! — одговори Аљоша, бајаги понајвише забринут 
тиме, што новац није предао, а међутим Гле је врло добро опа- 
зила да и он гледа у страну, и такођер се очигледно труди да 
говори о нечем споредном. 

Аљоша седе за сто и поче причати, али већ код првих 
речи он сасвим престаде да се збуњује, па још и одушеви Лизу. 
Он говораше под утицајем јаког осећања и малочашњег нео- 
бичног утиска, и пође му за руком да исприча лепо и потпуно. 
Он је и пре, још у Москви, још у детињству Лизином, волео. 
долазити код ње и причати јој — час нешто што му се десило у 
онај мах, час нешто од онога што је читао, час опет сећати се 
што је у детињству проживео. Неки пут су чак обоје заједно. 
сањарили и састављали читаве приче, али већином веселе и 
смешне. Сад се они обоје чисто као наједаред пренесоше у нег- 
дашње московско време, пре две године. Лиза беше необично 
ганута његовим причањем. Аљоши пође за руком да са ватреним 
осећањем нацрта пред њом лик „Иљушице“. А када је са свима. 
подробностима довршио призор, како је онај несрећни човек 
газио новац, онда |15е пљесну рукама и повика у необузданом: 
осећању : 

— Те тако и не дадосте новац, те тако га дакле и пустисте 
да побегне! Боже мој, па што нисте и сами потрчали за њим 
и стигли га. 

— Не, [15е, овако је боље, што ја нисам потрчао, — рече 
Аљоша, устаде од стола и забринуто пређе преко собе. 

— Како је бољег Откуд је бољег Сад су они без хлеба и. 
пропашће! 

— Неће пропасти, јер их тих двеста рубаља ипак неће ми- 
моићи. Он ће их и тако узети сутра. Сутра ће их већ сигурно. 
примити, — проговори Аљоша, корачајући замишљено. — Ви- 
дите ли, [15е, — настављаше он, зауставивши се наједаред 
пред њом, ја сам сам учинио једну погрешку, али се и та по- 
грешка окренула на добро. 

— Каква погрешка» Како то на добро> 

— Па ево како. То је човек бојажљив и слаба карактера. 
Он је толико измучен и врло је добар. Ја ево сад једнако ми- 
слим: нашто се он тако на једаред нашао увређен, те је новац 

изгазио, јер, уверавам вас, он до последњег тренутка није знао 
да ће га изгазити И ето, мени се чини, да се он ту на много 
што шта нашао увређен... а није могло ни бити друкчије у ње- 
говом положају... Прво и прво, он се већ на то нашао увређен, 
што се преда мном и сувише новцу обрадовао, и преда мном 
то није сакрио. Да се је обрадовао, али не врло, да није показао 
то, да се је цифрао и снебивао као и други, примајући новац, 
да се пренемагао, е, тада би још могао поднети и примити, а 
овако се он и сувише обрадовао, а то је оно, што га понижава. 
Ах, Г15е, он је искрен и добар човек, а у томе и јесте сва невоља 
у таквим приликама! Његов је глас, догод је он тада говорио, 
био тако слаб, немоћан, и говорио је тако брзо-брзо, све се некако 
једва приметно смешкао, ако чак није и плакао !... Бога ми је пла- 
као, тако је био усхићен... и о кћерима је својима говорио... и 
како ће у другој вароши добити писарско место. И тек што је 
изнео сву душу пред мене, кад ли га наједаред би стид за то, што 
ми је тако сву душу показао. И тако ме ето одједаред омрзе. А 
он је један између страшно стидљивих сиротана. 

...А што је најглавније, нашао се увређен на то, што ме 
је и сувише брзо за свога пријатеља примио и брзо ми се пре- 
дао; све дотле је насртао на мене, плашио ме, а сад наједаред, 
тек што је опазио новац, почео ме грлити. Јер он је мене грлио, 
непрестано ме је рукама додиривао. То је он ето, баш на тај 
начин могао све то понижење осетити, а ја баш тада ту погре- 
шку учиних, врло важну: потегох, те му рекох, да, ако му недо- 
стане новаца за сеобу у другу варош, њему ће се још дати, и 
чак ћу му још ја сам дати од мога новца, колико год хоће... 
Ето то га је наједаред и поразило: откуд сад и ја да искрснем, 
да му помажем >... 

.. Знате ли, [15е, страшно је то тешко за увређеног човека 
кад сви на њега стану гледати као његови добротвори... Ја сам 
то слушао, мени је то старац говорио. Ја не знам како то да 
искажем, али ја сам то често и сам виђао. Па ето, и ја сам тако 
исто осећам. Али најглавније вам је то, што премда он није 
знао до последњег тренутка да ће изгазити банке, но он је то 
ипак предосећао, то је поуздано, отуд је и усхићење његово било 
јако, што је он то предосећао... И ето, премда је све то тако 
ружно испало, али је ипак на добро. Ја чак тако мислим, да је 
тако најбоље, и да боље није могло ни бити... 

— Зашто, зашто није могло бити боље» — ускликну [15е, 
са великим чуђењем, гледајући на Аљошу. 

— Зато, [15е, што, да он није изгазио, него да је узео тај 
новац, он би, кад би дошао кући, после можда једног сата за- 
плакао због свог понижења, ето шта би се неизоставно десило. 
Заплакао би се, па би чак можда сутра дошао к мени још пре 
зоре, и бацио би ми можда оне банке, и изгазио би их као мало- 
час. А сад је он отишао страшно горд, и у триумфу, премда 
зна да је „себе упропастио“ !... 

„..И према томе дакле, сад нема ничег лакшег, него га до- 
вести дотле, да прими тих истих двеста рубаља још сутра, јер. 
је он своју част већ доказао, новац бацио, изгазио... Он тек 
није могао знати, кад их је газио, да ћу му их ја сутра опет 
донети. А међу тим, новац му је тај страшно потребан. Премда 
је он сад горд, но ипак, он ће још данас мислити о том без 
какве је помоћи остао. Он ће ноћас још јаче о томе мислити, 
он ће и сањати о томе, а ујутру ће јамачно пристати да потрчи 
к мени, и опроштај да моли. А ту ћу се опет ја појавити: „ето, 
рећи ћу му, ви, горди човече, ви сте доказали што сте хтели, а 
сад узмите, опростите нам“. И ето, ту ће он примити! 

Аљоша са неким заносом изговори: „ето, ту ће он примити!“ 
[15е запљеска ручицама. 

— Ах, то је истина, ах, ја сам то страшно разумела! Ах. 
Аљоша, па откуд ви то све знате» Тако млад, па већ зна шта је 
у души... Ја се тога никад не бих сетила. 

— А што је најглавније, њега треба сад убедити да је он 
свима нама раван, макар што он од нас новац прима, — на- 
стављаше у свом одушевљењу Аљоша, — и не само раван, него 
чак још виши од нас... 

— „Виши“ — дивота, Алексије Фјодоровићу! Али говорите 
само, говорите ! 

— То јест, ја се нисам добро изразио... Он није виши... 
али то није ништа, јер... 

— Ах, ништа, ништа, наравно да није ништа! Опростите, 
Аљоша, мили... Знате ли, ја вас до сад скоро и нисам пошто- 
вала... то јест поштовала сам вас, али као равног са мном, а 
сад ћу вас као вишег поштовати... Мили мој, немојте се срдити, 
што ја „правим досетке“, — прихвати она одмах са јаким осе- 
ћањем. — Ја сам смешна и још сам као дете, али ви, ви!... Слу- 
шајте, Алексије Фјодоровићу, да нема ту, у свем том размишљању 

и умовању нашем, то јест вашем... не боље: нашем... да нема ту 
неког презрења према њему, према том јаднику... у том што ми 
душу његову сад тако претресамо, као с неке висине, а2 У том, 
што смо сад тако као сигурно решили да ће он новац примити, а2 

— Не, зе, ту нема презрења, — одлучно одговори Аљоша, 
као да беше већ приправан на такво питање, — ја сам већ о том 
и сам мислио, идући овамо. Ето, размислите и сами, одкуд је 
то презрење, кад смо ми и сами такви као и он; кад су сви 
такви као и он. Јер и ми смо такви, нисмо бољи. А кад бисмо 
и били бољи, ми бисмо ипак били такви исти на његовом ме- 
сту. Ја не знам, како ви, Шзе, но ја мислим о себи, да је у мене 
врло ситна душа. А у њега чак и није ситна, него напротив, 
врло деликатна... Не, [15е, нема ту никаквог презрења према 
њему! Знате ли, [15е, мој је старац рекао једаред: Људе увек 
треба као децу чувати и неговати, а неке од њих као болеснике 
у болницама... 

— Ах, Алексије Фјодоровићу, ах, слатки мој, хајдете да 
људе као болеснике пазимо и дворимо ! 

— Хајдете, [15е, ја сам готов, само ја нисам сасвим спре- 
ман; ја сам неки пут врло нестрпљив, а други пут опет не могу 
ни да уочим добро. У вас је већ друкчије. 

— Ах, не верујем! Алексије Фјодоровићу, како сам срећна! 

— Како је добро, што ви то говорите, [15е. 

— Алексије Фјодоровићу, ви сте за чудо добри, но ви сте 
неки пут као неки цепидлака... а међу тим, кад погледаш, ви ни 
најмање нисте цепидлака. Идите, погледајте код врата, отворите 
их полагацко, па погледајте, да нас не ослушкује мамица, — про- 
шапта наједаред [15е некаквим нервозним, ужурбаним шапатом. 

Аљоша пође, одшкрину врата и рече јој да нико не при- 
слушкује. 

— Дођите овамо, Алексије Фјодоровићу, — настављаше 
[15е, црвенећи све већма и већма, — дајте вашу руку, ето тако. 
Чујте, ја вам морам велико признање учинити: јучерашње вам 
писмо ја нисам из шале писала, него озбиљно... 

И она покри руком своје очи. Видело се да ју је врло стид, 
да то призна. Она наједаред зграби његову руку и пољуби је 
трипут. 

— Ах, [л5е, та то је дивота, — радосно ускликну Аљоша. 
— А и ја сам, видите ли, био потпуно уверен да сте ви оно пи- 
сали озбиљно. 

— Уверени! Шта мислите ! — одмаче она наједаред његову 
руку испред свог лица, али не испуштајући је из своје руке, 
страшно црвенећи и смејући се ситним, срећним смејком, — ја 
му руку пољубила, а он каже: „дивота !“ 

Али му је неоправдано пребацивала. Аљоша беше такођер: 
веома збуњен. 

— Ја бих волео да вам се увек допадам, [15е, али не знам 
како да то учиним, промрмља он једва некако, и такође црвенећи.. 

— Аљоша, слатки, ви сте хладни и дрски. Гле'те, молим 
вас! Он ме је изволео изабрати за супругу, и на том се умирио! 
Он је већ био уверен да сам ја написала озбиљно, видиш ти! 
Па то је дрскост — ако нисте знали! 

. — Па зар је то нешто рђаво, што сам ја био уверен» —— 
засмеја се наједаред Аљоша. 

— Ах, Аљоша, напротив, то је страшно добро, — нежно и: 
сва срећна погледа на њега [15е. 

Аљоша стојаше, још непрестано држећи своју руку у њеној 
руци. И ту се наједаред наже и пољуби је баш у сама усташца. 

— Шта је опет тог Шта вам је» — викну 55 

Аљоша се сасвим збуни. 

— Но, опростите, ако сам што... Ја сам то, можда, страшно. 
глупо... Ви сте рекли да сам ја хладан, а ја дошао па пољубио... 
Само сад видим да је испало глупо... | 

Тлве се засмеја и покри лице рукама. 

— Па још у тим хаљинама! — оте јој се кроз смеј. 

Но она се наједаред престаде смејати и постаде сва 03- 
биљна, скоро строга. 

— Но, Аљоша, ми ћемо још причекати са пољупцима, јер- 
ми обоје још то и не умемо, а имаћемо да чекамо још врло 
дуго, — закључи она наједаред. — Боље реците зашто ви 
мене узимате, такву будалу, болесну, ви, тако паметан, тако ду- 
ховит, са таквим даром опажања Ах, Аљоша, ја сам ужасно: 
срећна, стога што ја вас никако нисам достојна ! 

— Станите, [15е. Ја ћу ових дана изаћи из манастира са-- 
свим. Кад изиђем у свет, треба да се оженим, то знам. Тако ми 
је и он рекао. Па кога бих ја бољег од вас могао узети... и ко. 
би мене, осим вас, узео 2 Ја сам о том већ размишљао. Пре свега, 
ви мене још из детињства знате, а друго, ви имате много спо- 
собности, каквих у мене нема. Ви имате веселију душу, него ја; 
ви сте, што је главно, невинији од мене, а ја сам се већ многог,. 

многог чега дотакао... Ах, ви не знате, та и ја сам Карамазов! 
Ништа то, што се ви смејете и шалите, па баш и са мном; на- 
против, смејте се и даље и шалите се, ја то тако волим... Али ви 
се смејете, као мала девојчица, а у себи мислите, као мученица... 

— Као мученица2 Како тог 

— Да, Ш5е, ето малочас ваше питање: да нема можда код 
нас неког презрења према томе несрећноме, што ми тако његову 
душу сецкамо, — то је питање мученичко... видите, ја то никако 
не умем да искажем, али код кога се таква питања јављају, тај 
је и сам способан да страда и да пати. Седећи у наслоњачи, ви 
сте већ и сад морали о многом чему размишљати... 

— Аљоша, дајте ми вашу ручицу! Што је отимате2 — про- 
говори [15е некаквим гласићем, који беше клонуо од срећеи 
ослабио. — Чујте, Аљоша, у што ћете се ви обући, кад иза- 
ђете из манастира, у какво одело» Не смејте се, не љутите се, 
то је врло, врло важно за мене. 

— О оделу, [15е, ја још нисам мислио, али у какво же- 
лите, у такво ћу се и обући. 

— Ја хоћу да ви имате тамно-сив кадифени сако, бели 
пикетски прслук и чупав сив мек шешир... Кажите ми, јесте л 
ви малочас баш доиста поверовали да ја вас не волим, кад сам 
се од јучерашњег писма одрекла 2 

— Не, нисам поверовао. 

— (О, несносни човече, та ви се никад нећете поправити! 

— Видите ли, ја сам знао да ви мене... канда, волите, али 
ја сам се направио да вам верујем да ме ви не волите, да би 
вам тако било... згодније... 

— Још горе нег оно! И горе и боље од свега! Аљоша, ја 
вас ужасно волим. Ја сам мало час, пред ваш долазак, врачала: 
заискаћу, рекох, од њега јучерашње писмо, па ако га, рекох, 
спокојно извади и да ми га (као што се од њега и очекивати 
може), — то значи да ме он ни најмање не воли, ништа не осећа, 
него је просто један глуп и недостојан деран, а ја сам пропала. Но 
ви сте оставили писмо у ћелији, и то ме је охрабрило: је л -те, 
ви сте га стога и оставили у ћелији, што сте слутили да ћу вам 
га ја искати натраг, па да ми га не бисте морали дати. Је л' 
таког Је л те да је тако 


(Наставиће се) 


ФЈодоОР ДОСТОЈЕВСКИ. 


(С руског превео Јован МАКСИМОВИЋ) 

Ја сам у целини навео овај мали разговор ад изит штампе 
и новинара, који смо онда били, и питао сам се дуго, да ли 
нема ту, у место какве љубазне шале, знак неког особитог ду- 
шевног стања и једна стварна и озбиљна тенденција код Бугара, 
да се врате или да остану при тактици названој „тактика ђу- 
лета у извиђању“ или „тактика артиљериског извиђања“, која 
је некад била тако драга топовњачама великих војничких нација 
у Европи. Нећу се упуштати у доказивање детињарија таквих 
поступака, који су, хвала Богу, одавно ишчезли из наше так- 
тичке обуке. 

Што се тиче укупне оцене борбе, која се завршила 4. но- 
вембра узајамним измењивањем топовских метака, у најмању руку 
некорисних, док је пешадија остајала непрестано укопана у ро- 
вовима, не мичући се, о њој ћу рећи за сада само једну реч: 
такав метод има ту озбиљну слабу страну, што се њиме хоће да 
постигне извесан резултат, а неће да се ризикује цена. Неко је 
упоредио ове методе са убодима, једва осетним, који се задају 
противнику, да би се откриле његове слабе стране. Да ли је по- 
требно казати, да ће се извиђање извршити у толико боље, у ко- 
лико се енергичније буде нападало, и да ће се резултат у толико 
лакше постићи, у колико се буду употребила што енергичнија 
средства. Најзад, једини циљ који се има постићи, зар није уни- 
штење непријатеља што силнијим средствима 2 А за ово, шта је 
друго потребно ако не'ударати га без престанка по самој глави, 
док не затражи милост Све остало није ништа друго до једна 
врста ћогз 4 оецуге, распикућска и у људима и у муницији, и 
које не доводи ни до чега. 

Петог новембра рано изјутра одем на положај одакле се 
командовало. За време ноћи само два ђенералштабна официра 

била су ту остала. Истина, телефонске везе, добро васпостављене 
између тог места и Ерменикеја (7 км), као и са појединим штабо- 
вима дивизиским, допуштале су лако извршење наредаба команде. 

Густа магла покривала је бојно поље, тако да се ништа 
није могло видети даље од 100 метара. При свем том врло живо 
пушкарање је одјекивало у долини Катарчи и ка левом крилу. 
Топ, који у осталом није престајао да грми целе ноћи, пуштао 
је и даље свој глас, усред све гушће магле. Питао сам се, каква 
се врста пуцања то изводила, јер оно синоћње, доста рђаво и 
с једне и друге стране, није могло да открије никакав поузда- 
нији објекат за гађање. Напротив, пушкарање је било све живље, 
и кад се у подне магла најзад подиже, могао сам једним по- 
гледом обухватити нову ситуацију. Пред нама пешаци пука принца 
Бориса повлачаху се. Под буквалном лавином од пројектила, 
међу којима беше велики број експлозивних метака, они се по- 
влачаху, пењући се уз један брежуљак и идући затим право на 
нас. Артиљерија турска их је гонила својом ватром, плотуни су 
опаљивани један за другим, толико и тако добро, да су се 
шрапнели необично приближили месту где је команда била, па 
најзад почеше и падати у нашој близини. 

Морам да кажем, да им у том тренутку није изгледала мир- 
ноћа као доминантна врлина генералштаба Ш армије. Осећало 
се узбуђење. Међутим ускоро све престаде. 

Ево у осталом тачно, шта се све десило: Пук принца Бо- 
риса, као што смо видели, одржао се преко ноћи према утвр- 
ђењу УП, пошто се Турци, кад су поново освојили своје ровове, 
нису дали ни у какво друго гоњење, до пуцањем из пушака. 
Свануло је већ било, али то није довело ни до каквих значајних 
промена у ситуацији, због густе магле која је покрила цело 
бојно поље. Када се пак магла растури, око подне, несрећни пе- 
шаци пука принца Бориса нађоше се опкољени са свих страна 
турском пешадијом, тучени митраљезима и на фронту и са оба 
бока, и најзад одбачени на поток са врло озбиљним губитцима. 
Турци их, као ни прошлог пута, нису гонили, задовољивши се 
да испрате бегунце артиљериском ватром, доста прецизном, чији 
шрапнели и експлозивни метци, пуштани плотунима ешелони- 
раним, затрпаше и једну амбуланту пред нама и допреше најзад 
до самог места где се налазио командант генерал Димитријев. 

Тако је на овом делу бојишта, 9. дивизија претрпела пот- 
пуни пораз. Два њена пука, 4. и 17., који су чинили 1. бригаду, 

била су уништена. Друга бригада (33. и 34. пук), ангажована 
више у десно, није такође успела да напредује и стајала је не- 
покретна у дну долине. 

Пораз је, у осталом, био тако озбиљан, да одмах генерал 
Бојадијев, који је командовао 4. дивизијом, позади дивизије ге- 
нерала Сарафофа (9. дивизија), сматраше за потребно да уведе 
у борбу једну од својих бригада. Ова се разви у заклону од 
непријатељске ватре, попуни празнину између 4. и 17. пука и 
понова се крену против утврђења МЦЏ, али не ангажујући се 
сувише и ограничавајући се на одржавање положаја према 
Турцима. 

Међутим северно од овога напад 3. дивизије завршио се 
такође озбиљним неуспехом. Кад се смркло било, прошлога ве- 
чера, оставио сам јединице ове дивизије у моменту кад су, го- 
тово потпуно разливене у једну дугу и густу борбену линију, 
застале на 1500 т источно од села Даг Јениџекеј и Лазаркеј, 
према пешадији турској, која се налазила у рововима, усред 
џбунова, отприлике 600 т далеко. За време ноћи, у разне ча- 
сове, које ми је немогуће било тачно утврдити, извршено је не- 
колико напада од стране разних бугарских оделења, на турске 
положаје. Један од тих напада, енергично изведен од једног ба- 
таљона 29. пука, успео је толико да се око 4 часа ујутру продрло 
у непријатељско утврђење, названо бр. П. Борба бајонетом се 
ту заподенула са две трске чете, које су се храбро одупирале 
нападу, тако да је било потребно избацити их насилно из рова. 

На несрећу, а ја не знам из каквих разлога, овом бата- 
љону 29. пука нестаде муниција, и он не би ни потпомогнут. 
У зору, пре него што се дигла магла, један контра напад турски, 
вођен, као што се тврдило, од самог Махмуд Муктар Паше 
лично, сузби натраг тај батаљон, причинивши му врло озбиљне 
губитке. То произведе колебање у редовима 3. дивизије. 

У том тренутку се деси једна од оних погрешака, које су 
готово неизбежне у рату. Мислећи о растуреним гомилама 29. 
батаљона да су то Турци који наступају, артиљерија бугарска 
обасу топовском ватром своју властиту пешадију. Тада настаде 
општа паника, која учини да покушај офанзиве пукова генерала 
Сарафова (3. дивизија) пропаде и војници се сјурише у своје 
ровове. 

Тако су 5. новембра око 2 сата по подне на целом фронту 
напади бугарски, који су једно време, преко ноћи, односно про- 

"шлога вечера, успели било толико, да се дошло до самих непри- 
јатељских утврђења, потпуно заустављени били на подножју па- 
дина што су водиле турским утврђењима. Поједини пак напади 
били су коначно разбијени. Било јуришем, било ватром, ото- 
манска војска је успела да свугде победоносно одржи своје 
позиције. 

Али Бугари су имали још 60.000 људи на расположењу, У 
другој линији, а осим тога, и ако је на неким местима пораз 
био врло озбиљан, у целини својој неуспех напредовања није 
имао дефинитиван карактер. Морал јединица из прве борбене 
линије, изузев 9. дивизију, није био толико клонуо, да се није 
могло мислити на нове озбиљне и дуготрајне напоре. 

Али, у том тренутку, при свем том, воља врховне команде 
би уздрмана... А тај пример, сам по себи врло импресиван, по- 
стаје још драматичнији и болнији, кад се узму у обзир све прет- 
ходне припреме и развој ствари. 

Овај последњи напор, о коме се, два дана раније, готово 
у шали говорило, тако је он изгледао лак према удару код Кир- 
килиса и Бунар-Хисара, испао је тако, да је он саломио офан- 
зивну снагу двеју победоносних армија, и оставио Бугаре зади- 
хане, уморне и предане. А, међутим, тај пораз могао се, или, још 
боље, требао се избећи. Ни у једном моменту битке код Ча- 
талџе нисам видео прави напад, коме би претходила концентра- 
ција артиљериске ватре и који би био праћен непрестаним на- 
дирањем пешадије. Зашто» Зато што и поред болештина, епи- 
демије, загрожавања од колере, — све ствари у осталом којих 
је још у већој мери било и код Турака, Бугарима недостајаше 
онај дух, оно срце, које их је дотле чинило подедиоцима. Они 
су били исцрпљени. Замах који их је довео до Чаталџе, могао их 
је, у крајњем случају, довући и до Цариграда, под условом само 
да не буде било никаквих препрека. Али, Турци су непрестано 
добијали нове трупе из унутрашњости, прикупљајући се пред 
опасношћу која је претила Исламу. И не само да су се одржали 
пред нападима бугарским, већ су чак избацили Бугаре из њи: 
хових положаја. Тај прост покрет је означавао гест, вето које 
је затварало врата Цариграда изнуреним Словенима. 

Петог новембра у 3 часа по подне, врховна команда бу- 
гарска, напуштајући даље покушаје продирања и потчињавајући 
се вероватно и извесним саветима дипломатије, даје наредбу да 
се одрже позиције постојеће, без обнављања напада. 

Од тога тренутка, пошто су обе војске стојале непомичне, 
једна према другој, у рововима с обе стране реке Катарчи, не 
излазећи ни за тренутак из њих, борба се изроди у бесно изме- 
њивање топовских метака, празна и детињаста претња, коју су 
изнурени противници добацивали један другоме. То је потра- 
јало тако целог 6. новембра, али се видело да је све свршено.. 

Бугарска војска није могла ући у Цариград, јер јој недо- 
стајаше потребно одушевљење за тај последњи скок. Најбоље 
што је могла чинити, било је то, да почне преговоре о примирју. 


(Превео М.) АлЕН ДЕ ПЕНЕНРЕН. 

ПРОТИВ ИМПРЕСИОНИЗМА У СЛИКАРСТВУ. 


П 


Немоћ импресиониста да створе ма шта, шта би личило на 
рељеф, долази од њиховог порицања црног, од осуства те боје 
на њиховој палети. 

Али хоће ли имати и даље права у погледу светлости 2 

Ми немамо, то је извесно, правог средства да производимо 
светлост у сликарству, која би почивала на чему другом осим 
на контрасту. Ми добијамо сензацију светлога једино помоћу 
сенке коју разлажемо на нашој слици. Тамо где нема сенке, неће 
дакле моћи да постоји ни светлост. Тако је рекао Рембрант, када 
је тврдио да дело неће бити светло ако нема деведесет на сто 


тамнога. Оно што — у погледу боје — ја називам трећом есте- 
тичком сензацијом:, емоцију коју осетимо отворивши понова очи 
— после призора или самог предмета — то је та сензација свет- 


лости и сенке — светло-тамнога. Много више него боја она при- 
влачи пажњу нашега духа на предмет; јер она садржи речиту 
моћ, моћ моралну и драматичну, које је стављају у прве редове 
уметности, баш због њеног утицаја на уобразиљу. Ако је изо- 
ставите, ви одузимате оно што је на једној слици најопипљивије, 
ви сводите дело на пљоснатост. 

Ето то су учинили импресионисти. 

Изостављајући тамно са своје палете и свога платна, они 
су отишли дотле да прогоне светло-тамно — најречитији део 
сликарства; да одрекну природни закон по коме светлост 


1 Прва естетичка сензаџија: концепција; друга естетичка сензација: коло- 
рит; трећа естетичка сензација: ефекат светло-тамног. 

открива све својом супротношћу према општој тмини што је 
мало научнички, мало логички, и лажно у односу према објек- 
тивној истини на коју се они позивају. Најзад они су дошли 
дотле да униште саму светлост ; јер пошто она не постоји стварно 
за сликара, и пошто она произлази само из закона о контра- 
стима, зна се и не казујући, да кад сенка није представљена на 
једноме делу, да тамо не може да постоји ни светлост, него само 
једна врста белога без треперења, која није светлост, која није 
тама, која је само непокретна материја, врста белила. 

У накнаду за те недостатке, хоће ли импресионисти успети 
да нам само бојом дају оно што ја логично доказујем да им 
недостаје» Не више. 

Сензације боје нису независне од сензација тонова; код 
боје у нашем оку, научници су открили извесне купе и извесне 
штапиће који збирају у сочиво боје и тонове боја. Треба дакле 
закључити да свако ко пориче боје, задржавајући само тонове 
боја, или тонове боја, задржавајући само боје, доказује ненор- 
мално стање свога ока, дакле рђав састав свога ока. Пошто та 
схватања имају места заједно, она треба исто тако да се про- 
тумаче и у сликарству: боја на свој степен, степен за своју боју. 

Импресионисти — по теориској тврдоглавости — заборав- 
љали су мало по мало степен, задржавши само боју, што је дало 
повода злоупотреби хроматике, и што је изазвало аберације на 
мрежњачи. Да би изагнали сензацију жутога са једног места оба- 
сутог светлошћу, импресионисти су најпре водили рачуна о томе 
да степен сенке треба да поднесе плаво; затим, неосетно, они 
су уклонили тај степен сенке, задржавши само плаво, и њихова 
сенка постаде светлост. 

У извесним сатима дана, слика рађена на тај начин, чудно- 
вато се преображава. Пред вече, онда када црвена светлост за- 
ласка изазива тонове топле док их сасвим не замрачи, све што 
је светло, или хоће да буде, преобраћа се у загасито; и плаве 
(боје), представљајући сенке, прозиру се, претварају се у пару, 
постају светле. Слика је као преобраћена у своме ефекту и из- 
ражава нешто са свим супротно своме циљу. То долази отуда, 
што је сликар хотимично заборавио на тонове боја, на степене 
сенке, посматрајући само боје и њихову реципрочну радњу. То 
је погрешно. 

Светлост и сенка су први чиниоци света и ми опажамо 
ствари једино кроз њих. Оне су произведене, за сликара, из бе- 

лога и црнога. Боје долазе затим да украсе својом песмом тај 
скуп. Когод се буде удаљио од тог закона, утонуће у нихили- 
стичан парадокс, неће урадити ништа што би могло да личи на 
уметност или на живот. Одбацујући тај велики закон, импреси- 
онисти су отишли до немоћи. 

У својим првим радовима — и то им сачињава целокупну 
вредност — они су још посматрали; њихове последње слике нам 
доказују да су отеравши теорију боје до уздржавања од тонова 
боје, они су достигли до немогућности да ма шта изразе; они 
нису учинили ништа више што би имало за основу тежње духа 
или законе разума. 


Али када су се импресионисти хотимично занимали само 
бојом, хотећи све да изразе помоћу ње, јесу ли бар достигли 
до савршенства колорита 2 Јесу ли нашли хармоније савршеније 
од оних које је сликарство до тада добило > 

Ми можемо да одговоримо на то питање са лакоћом, ана- 
лишући њихов начин у примењивању боја. Држећи се теорије 
— која је добра, ја сам то рекао, јер извесно је да има теорије 
боја, али ја хоћу само да докажем да је импресионизам рђаво 
применио — држећи се, дакле, теорије, импресиониста је одлу- 
чио да не меша боје које ставља на своју палету. Мешавина ће 
се извршити оптички, у одстојању и у посматраочевом оку 
Пошто је свака мешавина приближавање црном, то би је сликар 
из ове школе сматрао као уништавање светлости, коју боја при- 
родно има (јер он сматра да је јачина његове боје светлост). 
Неће дакле бити тешкоћа око композиције тонова, осим боје 
живог меса, протоколишући утиске ока, према природи; водећи 
свагда рачуна о неизбежном закону комплементара. Резултат та- 
квог поступања може да створи само ограничен број протокола 
у којима ће сликар да испише све. Пошто се његова боја ни- 
када не мења, његови односи још мање, пошто је светло-тамно 
одбачено као конвенционално, то за импресионисту може да по- 
стоји само једна хармонија, срећно јединство чистих тонова на 
његовој палети. Њега није тако тешко остварити; па ипак им- 
пресиониста га остварује само ретко. Заштог Зато што тај прин- 
цип одводи ка злоупотреби боје, и зато што је злоупотребља- 
вање боје природна препрека за хармонију; јер је хармонија 
растварање те прекомерности у слабост и у јачину. 


• 

Један немачки теоретичар, Г. Хелмхолц, који је написао! 
књигу о „Научним Принципима Уметности“, био је мога мишљења, 
кад је рекао: | 

„Уметник треба да чини умерену употребу од пресићених 
боја, кад то не чини, оне растурају гледаочеву пажњу и слика 
постаје ишарана. С друге стране треба избегавати да се око за- 
мара посматрањем само једне боје која сувише преовлађује... 
Тако изгледа да нас искуство учи томе да умерена боја и уме- 
рена светлост на сликама имају још увек првенство; довољно 
је посматрати фреске осветљене сунцем... па ће се одмах са- 
знати у чему се састоји то првенство. Доиста, њихова је свет- 
лост толико велика да нам је тешко да је посматрамо извесно 
време, и болни умор који око осети у том случају, изразиће се, 
у истини, свагда у мањем степену када се на једној слици буду 
употребиле умерено, и само на свом месту боје врло јаке, које 
одговарају сунчевом сјају који се представља често, и бљеште- 
ћој светлости просутој по слици... 

Ми даке можемо да посматрамо тачну имитацију природе 
на једној лепој слици, као савременој репродукцији природе. 
Таква једна слика даје све што у утиску има битног, и допушта 
нам да посматрамо предмет не вређајући и не замарајући око 
бојама бљештећим у стварности. 

Разлике између уметности и природе ограничавају се, као 
што сам већ објашњавао, на односе о којима можемо, чак иу 
стварности, да доносимо само нерешљиве и неизвесне судове, 
такве као што су о искључивим јачинама светлости. Физичко 
уживање, пријатно надражење које не замара ни мало наше 
живце, осећање благодети, одговарају, овде као и свугде, нај- 
повољнијим условима спољнег схватања, најтананијем распозна- 
вању и најтачнијем посматрању“. 

Тако ми констатујемо — а један научњак нам то потвр- 
ђује — да злоупотребљавање јаких боја, жеља за спајањем силне 
светлости на сликама, укратко сликање пуног. сунца на подне, 
које су толики импресионисти прекомерно употребљавали, није 
само неестетично, оно ствара гледаоцу нервну нелагодност, дражи 
око и може да навуче мрежњачи болест. Сем тога, та јачина 
разбија видност боја, тиме што истиче њихове комплементарне 
сензације, што даје таман утисак за којим следује блесак. Ако 


1 [фгапе АЈсап, р. 212—213. 

се логички прате те дедукције, утврдиће се да највећа јачина 
боје одговара скоро мрачноме, т.ј. безбојноме, услед преобрнуте 
опсене коју чини на очни нерв. Та погрешка је једна од једин- 
ствених страсти тих сликара, који су веровали да се сва моћ 
уметности састоји у давању сјаја, подсећајући више или мање 
на вређајућу живост сунчане светлости у најжешћим часовима 
дана и у најтоплијим пределима. То је свакако заблуда која се 
одупире укусу најлепше боје, која воли мир и јединство што се 
виђа на измаку дана, кад неранџасти зраци ублажавају оштрине, 
блесак, или тешке сенке. Тај час није узалуд назват часом ко- 
лориста; јер је он час најсавршеније хармоније, када се сви 
звуци растурају у скалу, чије богатство посматра око са ужи- 
вањем, и због чега душа подлеже радо сањаријама. То је час 
Клод Лорена, Тицијана, ЊЂиорђина, Кароа и Теодора Русо, де 
наведем само ту неколицину, који су му створили вечиту славу. 

Заблуда импресионизма је дакле у томе што су хтели да 
створе хармонију не знајући јој путеве. Та последња хармонија 
је резултат оцене количина, и њиховог растварања у потпуном 
складу. Они је траже у подједнакој снази колорита, они неће 
да она произађе из супротности, и слабог и јаког, из неу- 
тралног и потврдног. Пожртвовања не чине део њихове 
уметности, они хоће да све пева, и стога у њиховом делу све 
виче, а ништа не пева. Њихова амбиција да нам дају сен- 
зације природе каткада је врло бедна, јер је ми имамо сва- 
кога часа, ту лаку сензацију, у самој природи, и то у много 
јачој мери, јер се са стварношћу не може изравнати. 

Хармонија, у сликарству као и у музици. може да се створи 
само из принципа општег преовлађивања, чему се придружују 
звучност и осетљивост, да би произвели уздигнут тон, Потребна 
је једна надмоћна боја, која управља скупом осталих и своди их 
на умесан степен, да би ауторитет остао главном певачу. Али 
слика где сви говоре истом снагом, где сви вичу, само је за- 
морна граја која нема ничег заједничког са уметношћу, и која 
никада не би могла да је замени. 


ж 


Које би биле друге новине импресионизма, поред светло- 
сти, од које је начинио тако рђаву употребу, поред боје, са којом 
се служио да би уништио рељефе и светло-тамно, односно слику; 
које би биле друге новине, кажем, чиме је импресионизам 06- 

дарио сликаре да би накнадио порицање уметности до кога их 
је он довео > 

Остају само две: ваздух и модеран живот. Ваздух се 
састоји за импресионизам у томе што се бори против уметни- 
ковог рада у академији или радионици. Од сада треба сликати 
напољу, на пуном сунцу, на свим ветровима, и у свим одбле- 
сцима, да би се начинила добра студија и постало сликар. 

Знате ли ви за што чудноватије: предложити све тешкоће, 
све незгоде да би доспео ученик до чега2 да слика ваздух. Зар 
не би било довољно да га удише> Ако закони о перспективи 
принуђавају сликара да води рачуна о ваздуху, ја не видим. 
чега такав портрет стављен у башти под рефлексом дрвећа може 
ди има заноснијег од оног који би уметник ставио на погодну 
светлост, у својој радионици, међу предмете драге ономе кога 
представља, или у предео тако удешен да даје романтичну слику 
његовог карактера. 

Шта би добила Ђоконда да је доиста била сликана у оном 
дивном пределу који је Леонардо да Винчи за њу замислиог 
Да ли би јој ваздушна ширина дала те благе одлике, те тајан- 
ствене сенке које јој дају сву драж, сву речитост» Зар не би 


произашла — на супрот уметности — претерано стварна пред- 
става Ђоконде — да је била стављена — по импресионистичким 
теоријама — у предео доиста планински, на дан преплављен 


ваздухом> Да ли би цео њен. карактер био тако истакнут, све 
црте тако изразите> Зар не би спољна светлост прогутала лич- 
ност модела и преплавила је својом неодређеношћу» Укратко, 
зар она не би толико измешала то. чисто вино да постане 
безукусно 2 

Нека се покуша да преведе Боконда на импресионистички 
језик, са моделом који јој је сличан; дошло би се до уметничког 
безсмисла. То би био најбољи доказ који човек може самом 
себи да да о бесмислеб ти сличних расуђивања. Приврженици 
пуног ваздуха су сви допрли до разрушавања форме, боје и ком- 
позиције. Они ретки који су се у њему одржали, исцрпли су 
у њему свој сликарски дар и дали су само дела без велике 
вредности. Е 

Сликати један предмет, значи развити му дух. 
То се може постићи кад се тај предмет стави у положај где ће 
му се вредност моћи створити. Тако ће се видети да нам најпо- 

годнији положај не пружа стварност, него уметников геније. 
Оно што сам малочас рекао за Ђоконду, доказује то. Ништа 
у њеном положају није могућно природно; па ипак све код ње 
изгледа не само могућно, него и истинито. М то зато што наш 
дух не може себи да је представи друкче но што је њен аутор 
замислио; његова надмоћност се састојала у томе да нађе у том 
огромном свету оно што би могло да одговара том лицу и 
његовој души. 

Осећа се да онај који иде у сусрет схватању истине у умет- 
ности одлази потпуно са свога пута и удубљује се у расуђивање 
реалисте, а не ствараоца. Исто је тако глупо као и кад 
неко хоће да тражи у песниковим сликама смисла у складу са 
простотом прозе. 

Логика њихова је дакле најбеднија од свих логика када 
почиње да напада Естетику, која има за основу оно што је нај- 
боље и најлепше: основа која је дата из Старине целокупној 
уметности, коју нам је Аристотело развео у својој Поетици, и 
коју је традиција из века у век признала као добру, идући до 
данас кроз низ ремек-дела. 

Импресионист се дакле теориски ограничио на пун ваздух, 
и пошто је већину времена био само пејзажист, он се задовољио 
стављањем својих ногара испред каквих светлосних ефеката, 
испред некакве групе дрвећа, испред мора или пластова, нема- 
јући друге амбиције осим да нам дају оптички ефект часа и 
предела. 

Ја нећу порицати да он каткада постизава сензацију коју 
је желео, сведену на та обична средства, на те једноставне пре- 
деле, али зар је доиста било потребно много способности да је 
достигне до резултата — антиестетичног, уосталом — једне илу- 
зије, која би могла бити корисна позоришту, а од које наша 
душа нема ништа» Ограничена на нос тико контраста, та ве- 
штина је ипак полагала право на то да нам каже убедљиво како 
је све свршено са уметношћу учитеља, да ће од сада сваки 
бити импресионист, или неће ни постојати. Та безочност, која је 
ишла дотле да исмева чак највеће старе пејзажисте, није могла 
дуго да окреће главу од Прошлости — та Прошлост је увек 
жива и не пролази, ма шта се чинило ! 

Нова школа (кад су је тако означили, оставимо јој тај на- 
зив) није се дакле ни мало старала да бира своје пределе у при- 

Дело, књ. 69. 30 

роди, она је чак објавила да је то непотребно, јер би сваки избор 
био уступак традицији, повратак уназад, одступање од траженог 
циља. Битно је било сликати светлост и ваздух, остало се није 
рачунало. Када би човек себи закратио да бира, зар се онда 
тим пре не би стварало; стварати, изналазити јесу заблуде које 
су распространили занешењаци. Главно је дакле било стварати 
оптику, забележити појаве тонова, вежбати своју палету и своје 
око. Такво сликовање је морало да прогута све што је остало 
осредње у првим покушајима импресиониста под називом мо- 
тива; наскоро на њиховом платну није било више никаквог ра- 
спореда, никаквог реда. Само кад је час у коме су слике рађене, 
био дат, то је било довољно. Тако се мржња према Имагина- 
цији изметнула у догму. Није било потребно стварати, него про- 
изводити ефекте и само ефекте боја, веома испреметане. Кад 
кажем испреметане, ја ту не подразумевам преведене из при- 
роде, требало је представити их само према теорији о бојама, 
а не онакве какве су их до тада виђали. Тако су се пејзажисти 
свели на индиферентност слике, да су израђивали само одељке 
из природе, без избора, било би боље рећи белешке. Та рана 
је као моћна предрасуда обузела област слике, и они су се добро 
бранили у логору где су знали толико да цртају да представе 
човечанска бића, да направе избор модела или да групишу лич- 
ности по ма каквом реду. Требало је подражавати случајевима 
из живота да би се достигло до више објективне истине. 


ж 


Ипак има једна ствар која је вукла импресионисте ка мо- 
дерном животу: то је ружноћа. Од ње су начинили пировање, 
баш с тога што је до тада била одбацивана. У књижевности, 
имали су за учитеља и вођу Золу — јер импресионисти су си- 
нови натуралистичке школе. Али Зола је бар умео да увећа своје 
предмете, да им да ако не величанствености, а оно бар распро- 
страњености. Импресионисти су се на против затворили у мо- 
тиве без важности, у оквире са стешњеним димензијама. То им 
је налагала њихова бедна и оскудна обрада -- осим њиховог 
скученог видика. Не познавајући више тон, не знајући више да 
упрошћавају, упињући се детињасто да сложе сву звучност ни- 
зом треперећих слагања, сликар те школе се осетио кобно везан 
занатом спорим и веома заплетеним који га је одвукао до сма- 
њивања димензија у своме делу, до изобличавања свега што је 

хтео да представи. Из тог порока је произашао потпун заборав 
лепог сликања. Оно што је познаваоцима кичице причињавало 
радости код једног Веласкеа, Рубенса, Џорденса, Јан Дика, било 
је импресионистима потпуно уништено. Није било више добро 
нађеног стила, природе на свом месту, укусног и снажног изво- 
ђења; исто таква мешавина у чистим бојама, у којима се рђаво 
распознају облици. Под претпоставком да ваздух све преплав- 
љује, ви овде не распознајете ни врсту дрвећа, ни кривину гран- 
чица, ни силуету хоризонта. Ви стварате слике сами, са вашим 
успоменама, много више но сликар. Једна плава мрља представља 
вам воду, потези кичицом представљају вам облаке, дрвеће, 
траву. Не одајући се скрупулозној сувоћи појединих холандских 
пејзажиста, сликар би ипак могао да нам каже нешто јасно о 
природи. Када ми упутимо наше кораке к њој, ми се много 
више дивимо лепоти зеленила, него ваздуху који се просипа над 
њом; тај ваздух је уосталом не уништава пред нашим очима, 
него је песнички прати. 

Уметник као Рубенс, Тицијан или Клод Желе, уме да води 
рачуна о атмосфери не рушећи с тога једну од највећих лепота 
пејзажа: производе којима нас природа обасипа. Он уме једно- 
времено да нам покаже снагу храстовог стабла, лишће које из- 
бија из својих гранчица, цвеће које се развија из својих чашица. 
Најзад он води рачуна о томе што занима наш дух када посма- 
трамо различите призоре света. Велико, и мало што га сачињава, 
све је ту, без ичег оскудног или ниског; такођер није ни један 
боље од тих учитеља представио небо, магловитост облака, са- 
њалачко плаво хоризонта, бујност долина где пасу стада, где се 
нагиње дрвеће. Сетите се залеђја Тицијанових, БЂиорђинових, 
ванредних пољских призора које је сликао Рубенс да би се од- 
морио од својих огромних композиција у своме замку Штајну. 
Ето пејзажа, ето спевова поред којих ће наши импресионисти, 
због својих заблуда, увек да бледе, поред својих дречећих боја 
и својих ефеката јаке светлости. 

Познајете ли ви слике са више ваздуха но што су оне на- 
шега Клода Лорена час окупане у вечерњем злату, час ружи- 
часте од зоре што се буди» Јесте ли видели месечине на мору, 
сутоне и утопљење сунца од Албета Кипа2 И оба Ријдела и фон 
Гојен, и Колинг и колико других Холанђана чији се списак не 
би свршио, умели су дивно да представе ваздух, светлост, неран- 
џасто сунца што продире у какву одају — као Пиетер де Хог, 

— или што ее распростире по вароши као год Мце де Пеј 
од фон дер Мера. 

Идите у Музеј Лувра, пробавите време поред сјајног ко- 
лорита, сањајте поред тих прозора поезије које су отворили 
за природу своје замље стрпљиви Холанђани или пуни укуса 
Фламанђани, а реците је ли одиста било потребно да чекамо на 
ХАХ век да би добили пејзажисте!... 

ж 

Сећам се да ми је једнога дана један од најзаслужнијих. 
импресиониста, човек који овога часа постоји само још по. 
имену, рекао: 

Шта смо ми учинили што већ није било учињено» Када. 
посматрам Свадбу у Кани, велику слику Павла Веронезе у Лувру, 
ја себи кажем : „Све је ту, ваздух, светлост, боја и више свега 
тога, композиција, мајсторска композиција! Какво ли је било то 
дело кад је изашло из сликареве радионице! То небо, ти облаци, 
каква лепота! И стари уметник изгледа да се у себи упоређивао 
са својим славним претком, јер он одмах настави: Шта смо ми, 
Боже мој, поред тих људи! 

У дугом спору који водим са импресионизмом, желео бих 
да се разликују две тачке. Прва, да ја нисам напао импресиони- 
зам као слепи непријатељ ; друго, да ја верујем да у његовој основи 
има искварене истине. Ту истину, коју није пронашао, коју је 
рђаво применио, то је теорија о бојама — и за њу дугујемо 
Г. Шеврелу, односно, Науци. Тај Г. Шеврел био је добар човек, 
који је поштовао Бога у светлости. Божанство није апстракција, 
говорио је он. Колико има чињеница које ма да нису видљиве 
нису тим мање стварне2г Али овде није тако. Оно што јесте, ми 
видимо, само ако нисмо слепи. Зар то није светлост, та божанска; 
светлост, која ми допушта да разликујем, да видим бојер И ја. 
је видим, зато што ми она то допушта. 

Теорија боја, ево дакле једне истине; импресионизам и све 
његове необичне предрасуде против уметности, импресионизам, 
то јест начин на који је та теорија примењена, ето једне за-- 
блуде. То ипак није сметало уметницима, од којих ће нам остати 
неколико типичних дела и које ја са своје стране ценим, да они: 
изврше интересантно истраживање. Они само нису имали право 
да верују да ће их та новина обдарити целокупном уметношћу“ 

и да ће збрисати оно што имамо у музејима. Када би један ре- 
цепт био довољан да се превазиђу учитељи, то би било врло 
лако. Не постаје се више геније сликарства зато што се знају 
закони о перспективи или зато што се стекло анатомско знање. 
Уметност је дар, истина је, и сва су му знања неопходна; али 
само га учење развија, нарочито естетичка студија, она која се 
обавештава у самој уметности, њеним условима за живот и уса- 
вршавање. Ја сам већ толико пута рекао, и ја понављам, изо- 
бражавање нашега укуса ми највише запостављамо, а оно је нај- 
важније. Наше концепције вреде само онолико ко- 
лика нам је култура. 

То нам доказују импресионисти. Они су се задржали само. 
на једној тачци и нису хтели ништа да знају осим ње (боје); у 
колико су се више одучавали од осталога, у толико су се више 
радовали; из заблуде у заблуду они су спали до губитка свог 
урођеног дара и радови најбољих међу њима сада су бедни. 
Зато што су се ограничили на сувише скучену палету, они су 
достигли до немоћи у тоновима боја, па чак и у колориту. Када 
би се њихова дела метула поред Кореџових слика, видела би 
се сва њихова хроматична слабост. А шта би оне биле кад би 
их приближили Рубенсу > 

Они су порицали све скале што се простиру ка црном, јер, 
чак и кад мешају своје најзасићеније боје они постизавају само 
сиво — што води потискивању јасно-тамнога. Један од њих, само 
један, који је благовремено напустио своју сабраћу, да би по- 
стигао поузданије истраживање, образовао је логично уређену 
палету, то је Павле Чезан. Међутим, он је био толико обузет 
механизмом те хроматике — не упрошћене, окружене огромном 
сложеношћу -— да се од њега удаљило сећање сваког облика 
— ја не кажем свакога стила (он је на против био стилиста, 
али са декадентским претеривањима). Несрећа је што је тај добри 
колористички геније остао тако непотпун; он је имао дара као 
мајстори у сликарству и поштовао је традицију Музеја. Такође, 
и поред извесног знања које је стекао у истовременим контра- 
стима, у распореду и колориту, ја не саветујем да би се томе 
требало придружити и ићи за њим. Ни он сам није — својим 
сопственим пристанком — усавршио дело способно до докаже 
изврсност његовог система. Имало би се дакле посла само са 
несавршеним моделом. У свим тим питањима избора, тенденција, 
управљања, владања, потребно је не преварити се ни мало. Треба 

потражити оне који су рад свога живота довели до савршенства. · 
Човек се може лако изгубити ако иде да тражи истину уметно- 
сти од истраживача који нису ни сами довршили свој про- 
грам и чији радови бледе од слабости поред освештених ремек- 
дела. Ако хоћемо да прескочимо провалију импресионизма, треба 
да се уверимо да нам несавршеност и естетичке заблуде њихо- 
вог целокупног дела довољно доказују да из њих не бисмо могли 
ништа да извучемо и да би нам било потребно подићи мост из- 
над те бездани парадокса и хвалисања да бисмо наше доба ве- 
зали са великим временима. Једино ће нас Музеји извући из тог 
тровања које страховито убрзава смрт савремене уметности; на- 
рочито када се посматрају утицаји које је оставило на следбе- 
нике те опале и унижене школе. 

Ја опет понављам, импресионизам нам је дао неколико 
дела чију важност не треба претеривати. Њихова новина нас 
је примамила; али оне се из дана у дан смањују у нашим очима, 
када озбиљно студирамо уметност; и место које би им се одре- 
дило, изгледало би врло мало поред толиких изврсности у по- 
гледу укуса, лепоте, и чисте класичне традиције које нам је 
оставио ХМ1, ХУП и ХУШ век, поред мајстора као што су Давид, 
Придон, Делакроа и Пиви. 

А што се тиче импресиониста првог времена, ту подразу- 
мевам Клода Моне, Реноара, Чезана, Писароа, Сислеја, они 
имају много више да захвале своме темпераменту него теори- 
јама чији су постали својевољни робови. Оно чега они имају 
доброг зар није било скренуто с пута погрешном методом, и зар 
они не би отишли даље да су умели да је се ослободе» То сам 
ја питање постављао себи често пред тим уметницима, чија ми 
је способност нарочито доказивана у првом периоду њихове ка- 
риере, оним радовима који су откривали само уметност и само 
сликарство. Да су они идући напред опадали све више, односно 
да су увећавали своје предрасуде против Школе, против реда. 
и против музеја, то је и сувише извесно, и утврђује довољно, 
ја мислим, да њихово дело не може бити добро ни за кога пошто 
је злокобно и по њих саме. 

Учимо дакле само од изналазача, а не од вечитих 
истраживача, чије их истраживање заводи све више; тражимо, 
али по поузданим путевима. Није ствар у томе да се уметност 
ставља у питање, него да се уђе у њену област и да се постане 
поданик њеног краљевства. Откривајмо дакле при њеној свет- 

лости. Никада оно Познај себе самога није било уме- 
сније него у овом случају. 

Први чин младога уметника треба да буде понизност, али 
понизност према Боговима. Најпре поштовати Богове. 
Циљ ове моје расправе јесте да заштитим култ младих људи од 
лажног сликарства, идола и лажних јеванђеља. Ми нећемо ви- 
дети уметност у Француској ако не буде храбрости која ће сру- 
шити широке зидове који је притискују, која ће срушити при- 
довање и извесну перверзност аматера и сликара која се подигла 
између Естетике и нашег времена. 


(С франц. превела 3. К.) Емил БЕРНАР. 


ПОЗОРИШНИ ПРЕГЛЕД 


ИЛУЗИЈА НА ПОЗОРНИЦИ. 


ТО 


Тек је најмодернија позорница успела да створи ту илузију 
која је једини доказ о интензивности драмских утисака. 

Предпостављајући предиспозицију гледаоца за илузију, та 
се илузија, дакле, може постићи посредством глумаца, посред- 
ством декорација и посредством техничке сценарије. 

Не треба сметнути с ума да глумити, значи представљати 
не људе апсолутне стварности, него креације уметности и пое- 
зије, стилизоване људе, као што вели Хагеман: акција људи са 
оне стране рампе није природна, него изгледа да је природна 
Позорница, наравно, није кадра да нам створи апсолутну ствар- 
ност, него само поезију извесне, релативне стварности, јер се, 
иначе, не би могли разумети наш положај и наше држање према 
страховитим догађајима на позорници, као што су (мотивисана) 
убиства у Ричарду Ш и (ничим не мотивисана) силна убиства у 
Титу Андронику, као што су „заплети“ у које „јунаци“ лако- 
верно срљају у своју пропаст'. 

Глумац, посредством своје фантазије и посредством своје 
уметничке интуиције, излази из себе и улази у карактер који 
треба да оживи, улази у туђу личност и постаје та личност, или 
је тако приказује да у нама створи илузију те личности. Он, тако 
да речем, симулира потпуну личност. Он нас, својим представ- 
љањем тога карактера, не сме тргнути из нашега самозаборава, 
не сме пробудити нашу свесност која ће нас уверити да је он 
само глумац који игра улогу Отела, Фалстафа, Армана Дивала, 


1 Саг1 Насетапп, Кефле. Стр. 147—148. 

Дон Карлоса. Добро схваћен карактер треба да подстрекне ње- 
гове осећаје и фантазију његову како би посредством њих по- 
стигао савршену трансфигурацију, јер је она једино његово 06- 
манљиво средство којим ће у нама изазвати илузију дотичне лич- 
ности. Али глумац сам не може изазвати илузију целога догађаја. 
Сви глумци треба да изазову илузију свих личности које узимају 
удела у догађају. Ако глумац, који представља главну личност, 
својом игром буде одударао од осталих личности, онда ће он 
спречити стварање илузије свих личности, као што ће, с друге 
стране, ту илузију осујетити рђави глумци који нису кадри свој 
карактер да доведу у склад с осталим карактерима. Само је са- 
вршено хармонична игра кадра да изазове илузију личности. 
У већини позоришта најбрже и најуспешније кваре ту илузију 
личности статисте који, будући без икаквих уметничких инсти- 
ката, упадају на позорницу са бруталношћу, или, што је то исто, 
са очевидном жељом да и они буду запажени. Отуда се илузија 
личности најбоље постизава у оним драмама у којима игра нај- 
мањи број представљача. 

Декорације су, као и глумци, најбитнији саставни делови 
једне драме. Оне стварају илузију места на којем се одиграва 
догађај. Али и оне могу, наравно, разорити илузију, ако не 
изазивају адекватне преставе дотичнога места. Илузију места 
најуспешније разоравају кулисе са обеју страна позорнице и 
„софите“, двокрилна врата на собама итгд., који увек чине утисак 
намештеног и извештаченог, утисак театралности, који гледаоца 
опомиње да је у позоришту. Али, декорације најпоузданије иза- 
зивају илузију. Тада гледалац заборавља да седи пред порталом 
позорнице, него је уверен да је невољни сведок догађаја, које, 
рецимо, посматра кроз прозор. И декорације које представљају 
део природе, обично, кваре илузију места, јер оне, махом, пред- 
стављају леп и уметнички израђен пејзаж, који више чини утисак 
уметничког дела, него утисак извесне, релативне стварности. 
· Такве декорације скрећу на себе пажњу не као представа о је- 
дном месту, не као илузија предела, него као уметнички изра- 
ђена слика. Сликарство не смг да се такмичи са драмом, него 
треба да буде подређен део драме, једно од подређених обман- 
љивих средства, или саставни део целине, хармоније. Претенци- 
озни редитељи, који воле у позоришту да праве разне бравуре 
због којих ће им се признати велика умешност, створили су 
један рђав обичај. Да се не би после сваке промене, нарочито 
у Шекспировим драмама, спуштала завеса, они су дошли нг 

једну врло луду и савршено неуметничку идеју: промена деко- 
рација и одношење намештаја врши се наочиглед публици. Из- 
лишно је нарочито наглашавати да тај груби обичај нарушава 
илузију. МИ наше је позориште, наравно, примило тај обичај и 
тако публика, у Ричарду Ш, види како се дижу и спуштају ку- 
лисе и како момци јуре по позорници односећи и доносећи 
намештај. 

Али, при свем том што су модерна техника и модерна 
уметност кадре да, адекватним декорацијама, створе илузију 
места и илузију средине у којој се драмски догађаји одигра- 
вају, ипак, изгледа, да модерни човек, чија је фантазија постала 
трома, жуди за средствима која ће брже и природније створити 
душевно стање, погодно за илузију. У месецу јулу 1909 године 
објавили су велики европски листови једну интересантну појаву 
под насловом „Гости Леди Магбет“. Морис Метерленк, са својом 
женом, Жоржетом Леблан, познатом уметницом, отпутовао је у 
Нормандију да проведе лето у развалинама једнога манастира 
у Сен Вандриљу. Госпођа Леблан, у калуђерском оделу, лута 
кроз тајанствене и упола разрушене ходнике. Ту је она дошла 
до уверења да те рушевине са тајанственом околином на длаку 
личе сценарији Шекспирове драме. И она се реши да ту, у тој 
и таквој околини, представља „Магбета“. Вештице ће играти 
на раскрченим местима шуме, окружене светлацима који лете 
тамо-амо. Вратар ће своју јутарњу песму певати пред вратима 
манастира. Познати банкет, уз светлост буктиња, биће у нека- 
дањем рефекториуму калуђера. Сен Вандриљ треба да изазове 
илузију Магбетова замка, а гледаоци илузију Магбетових гостију, 
који ће тако постати сведоци свих тих језиво трагичних дога- 
ђаја, почевши од игре вештица до ноћнога лутања Леди Магбет 
и Магбетове пропасти. И овај догађај, ма како иначе изгледао 
романтичан и фантастичан, ипак, упркос Јоци Савићу, који са 
лажним и произвољним аргументима доказује да је драма ство- 
рена само за ухо, јасно доказује, да је модерном позоришту у . 
првом реду циљ да изазове илузију, а не да речима, голим 
текстом драме, распали фантазију слушаочеву. 

И техничка је сценарија врло јако обманљиво средство. По- 
средством осветљења и посредством подражавања обичним и ре- 
довним природним појавама, она је кадра да у нама створи ду- 
шевно стање веома погодно за изазивање илузије. Али и она 
не сме бити наметљива и не сме ићи у крајност пиротехничких 

бравура. Ветар, киша, севање муња и грмљавина неће привући 
нашу пажњу и неће нас тргнути из нашега самозаборава. Те 
обичне природне појаве кадре су да врло много допринесу иза- 
зивању илузије. Али падање метеора, „репате звезде“, помра- 
чење сунца, као и друге ретке природне појаве, скренуће нашу 
пажњу, па на место илузије долази свесност. Ми ћемо се таквим 
појавама чудити исто тако, као што им се чудимо и ван позо- 
ришта. Само ми ћемо се у позоришту друкче чудити: биће нам 
загонетно, како је машинист дошао на ту идеју и како је успео 
да ту идеју оствари. А тамо где размишљање почиње, илузија 
престаје. 

Уобичајена музика између чинова, тако исто, разорава илу- 
зију, или, бар, разорава јединство и хармонију илузије. Тај не- 
срећни обичај створили су још стари Грци, у времену, дакле, 
кад позориште није имало циљ да изазива илузију. Та нас илу- 
зија буди из самозаборава и што је она више уметничка, више 
ће и брже разоравати илузију коју нам је створио поједини чин, 
јер она ствара нарочит и нов утисак различит од драмског ути- 
ска. Континуитет драмских утисака прекида се и место тих ути- 
сака долазе други утисци, или се мешају са драмским утисцима 
и стварају хаос, ствара се неодређено душевно стање у којем 
се, често, не зна да ли преовлађују музички или драмски утисци. 

Исто тако, као и музика, разоравају илузију бескрајно ду- 
гачке паузе између чинова, које су једна врста правила у бога- 
тим позориштима где се режисеру допушта да иде у крајност 
са својим сценичким бравурама као и у позориштима где су 
рђави режисери. Паузе између чинова треба да буду тако кратке 
да се оне једва и опажају. За време дугачких пауза, обично,. 
музика одсвира још једну пијесу, или свира бескрајно дугачке 
комаде да публици не буде досадно чекање Али, мало је њих 
који долазе у позориште зарад музике. Већина њих излази да 
пуши и да се разговара. Да те паузе, испуњене разговором и 
музиком, кваре хомогени драмски утисак, да прекидају конти- 
нуитет тих утисака и да се, на тај начин, разорава илузија, није 
потребно доказивати, као што је излишно доказивати да је не- 
могућно наставити сан који смо прекинули, захваљујући разним 
спољашњим утицајима. 

Цела организација модернога позоришта тако је створена 
да може остварити свој циљ, да изазове илузију у својих гле- 
далаца. Представе се дају ноћу, јер ноћ већ сама собом доноси: 

ону тајанственост која утиче на нашу душу, која распаљује нашу 
фантазију и која, својом тајанственом тишином, умирује и при- 
бира нашу душу да може сневати, да може себи изазивати илу- 
зију. У гледалишту се гаси осветљење да не би ништа друго 
осим драме могло на себе привући гледаочеву пажњу. Гледалац 
почиње тонути у самозаборав, осветљена позорница, на којој се 
почињу одигравати догађаји, привлачи његову пажњу и илузија 
почиње да се ствара. Одвојен од простора за оркестар, гледалац 
није кадар да продре у механизам позорнице и пошто га ништа 
не опомиње на позориште, он заборавља да је у позоришту и, 
посредством тога самозаборава, он је кадар да изазове илузију 
догађаја, илузију места и илузију личности. Модерна позорница 
пружа сва обманљива средства којима гледалац може себи иза- 
звати илузију. 

Али, као што је већ речено, сва та обманљива средства 
могу бити недовољна, могу бити само обична театорска средства 
која немају ничег обманљивог, ако гледалац нема предиспози- 
ције за илузију, или ако је има, па је, својим надутим уобра- 
жењем, брутално разгрева, као што то чини „интелигенција“ 
својом уображеном духовном надмоћношћу и критичари који у 
позориште долазе са важним изразом лица којим хоће да кажу, 
да они прозиру цео тај комендијашки механизам и да су само 
због тога дошли да се увере какву ће оцену тога вечера заслу- 
жити који глумац. Само онај гледалац који, са капутом, штапом 
и кишобраном, остави у гардероби и сва своја предубеђења сте- 
чена науком, литературом и уображењем, кадар је себи да иза- 
зове илузију и, према томе, кадар да ужива у представи. На- 
ивно гледање представе пружа велико уживање: оно изазива 
илузију. А после представе, кад илузија ишчезне, имамо опет 
једно уживање: упуштамо се у критиковање комада и игре глу- 
маца, као што после пријатног и лепог сна, врачајући га и обја- 
шњавајући га, уживамо на јави. Ко тако схвата позоришну умет- 
ност и који је убеђен да је циљ позоришту да изазива илузију, 
тај ће у позоришту гледати једну од најдражих установа кул- 
турнога човечанства, установу која је једина кадра да пружи 
сва средства којима се у човеку изазивају пријатни осећаји. 


ЛО Талетав, 


ПОЛИТИЧКИ ПРЕГЛЕД 


ПИТАЊЕ О ПРАВНОМ УРЕЂЕЊУ НОВИХ КРАЈЕВА. 


Питање о уређењу нових крајева може се посматрати и 
са правног и са политичког гледишта. Са правног гледишта то: 
питање има да се реши у складу са постојећим позитивним пра 
вом, т. ј. у складу са одредбама Устава и осталих земаљских за- 
кона. Са политичког гледишта потребно је наћи такво решење, 
којим ће се обезбедити миран развитак тих крајева под српском 
државном управом. Које је решење политички најбоље, то се не 
може с поузданошћу тврдити. Ту може бити разних мишљења 
и разних схватања. На против, код питања, које је решење са 
правног, са уставно-законског гледишта правилно, ту нема рела- 
тивних одговора. Само једно мишљење може бити тачно и пра- 
вилно. Правни поредак је један, па и одговор на неко правно 
питање, може само један бити. Ми ћемо покушати да правну 
страну овог питања, која, по нашем мишљењу, није ни мало 
тешка, у кратким потезима расветлимо. 

На првом месту треба расправити питање, да ли се по 
анексији нових крајева, самим фактом анексије, сви уставни и 
законски прописи, који постоје у Србији, у старим границама, 
морају применити и на нове крајеве, или не. То значи, другим 
речима, да ли је Устав српски прописао, да се у сваком случају 
присаједињења нових крајева постојећој територији Србијиној, и 
у те крајеве мора увести апсолутно исти режим управе, који 
постоји у старим границама, — или пак такве одредбе нема у 
Уставу. Ако би такво наређење постојало у Уставу, онда би 
сваки нарочити режим управе у новим крајевима, различан од 
правног стања у Србији, био очигледно неуставан. Ако би пак 
политичке потребе неодложно захтевале увођење нарочитог управ- 

ног режима, онда би једини законити пут био, да се претходно, 
путем промене Устава, укине оно његово наређење, које би го- 
ворило о потпуном изједначењу система управе у старим грани- 
цама и сваком новом присаједињеном крају. Међутим, на случај 
да српски Устав нема такав пропис о аутоматском распрости- 
рању постојећег управног система на све новоприсаједињене кра- 
јеве, значило би, да правно није искључена могућност стварања 
засебног система управе у новим крајевима, таквог система који би 
различан био од прилика у Србији старих граница. Цело се пи- 
тање дакле своди на то, да ли Устав српски садржи такво наређење 
или не. Пошто је ово једно крупно питање, то се мора тражити 
јасан и прецизан пропис, без икаквих аналогија, без икаквих на- | 
вођења „духа“ Устава и томе слично. Дух Устава примењује се онде, 
где је апсолутно нужно подвести неку појаву под уставни пропис. 
Где се пак, као што је овде случај, одговор може налазити баш 
у том факту, што Устав не говори о постављеном питању, ту 
дух Устава као правни аргуменат има врло слабу вредност. 

Устав од 1903 године, који данас важи у Србији, нема 
таквеодредбе, и врло је паметно што такве одредбе нема, јер 
није ни могуће у напред предвидети, какви све прираштаји могу 
наступити. Српски Устав, који је врло опширан, много опширнији 
можда него што је то код једног основног државног закона по- 
требно, нема ниједног прописа о томе, какав мора бити режим 
управе у новим крајевима, који би евентуално били Србији приса- 
једињени. Било да редактори Устава на то нису мислили, било да 
су намерно изоставили то питање, које се иначе, на пример код 
трговинских уговора, увек додирује, — главно је да Устав није 
то питање решио, те према томе не постоји правна нужност, 
да се систем управе у присаједињеним крајевима изједначи са 
системом управе у старим границама Србије. 

Против овог схватања изгледа, али само привидно, да го- 
вори чл. 4 Устава, који гласи: „Државна област Краљевине Ср- 
бије не може се ни отуђити ни раздвојити. Она се не може 
ни смањити ни разменити без пристанка Велике Народне Скуп- 
штине“. Да ли ова забрана, да се државна област не може раз- 
двојити, значи и то, да у свакој Србији присаједињеној обла- 
сти мора постојати исти режим управе, који и у старим грани- 
цама 2 Никако. Члан 4 Устава, прва реченица, с обзиром на другу 
реченицу тог прописа, једино има тај значај, да се њиме забра- 
њује делење Србије на две државе. Међутим, та забрана ниу- 

колико се не противи стварању нарочите управе у новим кра- 
јевима, под сувереном влашћу и у обиму једне и исте државе. 
Да је уставотворац хтео да забрани стварање особеног режима 
управе у новим крајевима, који би евентуално били прибављени, 
он би се друкчије и на другом месту изразио. 

Кад је правно могућан један особени режим у новим краје- 
вима, истиче се питање, ко је меродаван да одлучи, да ли ће се 
увести исти режим као у Србији, или пак неки особени режим, 
и ако се усвоји особени режим, ко ће да одреди природу тог 
режима. То питање долази у надлежност редовне законодавне 
власти. Велика Народна Скупштина има, по чл. 130 Устава, да 
решава само о овим питањима; 1. о престолу, кад он остане без 
наследника; 2. о избору краљевских намесника; 3. о смањивању 
и размени државне области ; и 4. о променама Устава. Надлежност 
В. Скупштине је изузетна и ограничена само на та питања из- 
речно предвиђена Уставом. (Видети: Слободан Јовановић, 
Уставно Право, стр. 7 и даље). Сва остала питања долазе у 
надлежност законодавне власти, Према томе и питање, каква ће 
бити управа у новим крајевима, има да се реши у Скупштини, 
путем закона. Ми смо већ споменули, да у питању уређења нових 
крајева нема потребе за променом Устава, пошто је Устав оставио 
то питање редовној законодавној власти, да га она реши, те према 
томе не може ни речи бити о компетенцији Велике Скупштине. 

На ово се гледиште ставила и влада, подносећи пројекат 
закона о присаједињењу и уређењу нових крајева и тражећи 
једновремено одобрење од Скупштине за оне акте, које је 
Краљ, преко одговорне владе, а на основу свог права суве- 
ренства, предузимао до сада у питању управе у новим краје- 
вима. Краљ и влада по дужности својој морали су постарати се 
за извесан привремени систем управе, док се редовним путем, 
путем закона, то питање не реши. Да би се одржао у снази 
принцип поделе власти, нужно је да Скупштина макар и нак- 
надно одобри рад владин у том правцу. То ће се учинити пријемом 
поднетог предлога о уређењу нових крајева. Али у пројекту овога 
закона има једна тачка о којој се може дискутовати, и то не са 
правног, већ са политичког гледишта. То је онај пропис, којим се 
даје право влади Краљевине Србије, да путем уредаба доноси про- 
писе о разним гранама државне управе, независно од одредаба за- 
конских које вреде у старим границама. Другим речима, влада 

Скупштине, у будуће одређује систем управе у новим крајевима. 
Овај предлог има добрих, а има и рђавих страна. Добра је страна 
у томе, што се држава ставља у могућност да брзим и благовре- 
меним мерама утиче на правилан развој у новим крајевима. РБава 
је страна у томе, што је за личну слободу и безбедност грађана 
већа гаранција, кад прописи потичу од законодавне власти, него 
од управне власти, ма како одличним преставницима била управна 
власт заступљена. То је једно крупно питање, које не би требало 
пренагљено решити. Са правног гледишта, пошто је законодавна 
власт у једном питању своје компетенције неограничена, ништа 
не стоји на путу, да се у облику делегирања власти изда гене- 
рално овлашћење влади, да она путем уредаба регулише ток 
јавних послова у новим крајевима. Са политичког гледишта, као 
што рекосмо, може се дискутовати да ли је то добро или не. 
Ми смо мишљења, да без велике нужде не би требало прено- 
сити на владу овако пространо овлашћење, које је у исто време 
и врло: велики терет за владу, скопчан са огромном одговор- 
ношћу. Свакојако ће Господин Министар Унутрашњих Дела из- 
нети пред Скупштину опширно све мотиве који су га опреде- 
лили, да овакав предлог поднесе, па ће се онда о томе са више 
објективности моћи говорити. 


Рг. Л. МАРКОВИЋ. 


ВЛАСНИК 
АЦА М. СТАНОЈЕВИЋ 
УРЕДНИК 
ДР. ДРАГОЉУБ М. ПАВЛОВИЋ пАНВЕ 


Штампарија „Доситије Обрадовић“ Димитрија Гавриловића (пређе А. М. Станојевића) ниу- 

